
Formålet med det følgende er for det første at undersøge, i hvilket omfang PET 
overvågede og registrerede ledende politikere og medlemmer af de politiske par- 
tier under den kolde krig og for det andet at undersøge, i hvilket omfang der 
foregik aktiviteter i partierne, der kunne være af efterretningsmæssig interesse 
for PET. Undersøgelsen drejer sig om partier, der var repræsenteret i Folketin- 
get mellem 1945 og 1989 bortset fra Danmarks Kommunistiske Parti (der er be- 
handlet i bind 6) og Fælles Kurs Klubben (der er behandlet som en del af den 
antiimperialistiske venstrefløj i bind 8). Første del omhandler de fire ”gamle” 
partier (Socialdemokratiet, Det Konservative Folkeparti, Venstre og Det Radi- 
kale Venstre) og de øvrige ikke-socialistiske partier (Centrum-Demokraterne, 
Kristeligt Folkeparti og Fremskridtspartiet). Den anden del behandler Sociali- 
stisk Folkeparti og tredje del Venstresocialisterne. De er behandlet særskilt, idet 
PET interesserede sig for deres aktiviteter qua deres placering på venstrefløjen 
og deres internationale kontakter. En række mindre partier (f.eks. Dansk Sam- 
ling, Retsforbundet og Liberalt Centrum) og løsgængere er ikke behandlet, da 
de ikke i noget væsentligt omfang har sat sig spor i det bevarede arkivmateriale. 
Partiforberedende grupperinger samt partier på venstrefløjen, der ikke opnåede 
valg til Folketinget (som Kommunistisk Arbejderparti og Socialistisk Arbejder- 
parti), er behandlet i bind 8. 

Det skal understreges, at det ikke er muligt fuldstændigt at rekonstruere 
PET's indsats på området, da hovedparten af PET's emnesager på de politiske 
partier blev makuleret efter den kolde krigs afslutning. De tilhørende personre- 
gistreringer blev samtidig destrueret. Det følgende bygger derfor på oplysnin- 
ger fra PET's emnekartotek, materiale vedrørende PET's overvågning af østlige 
efterretningstjenesters politiske kontakter, forskellige operations- og kildesager, 
enkelte bevarede personsager og Kommissionens afhøringer af politikere, em- 
bedsmænd og ansatte i PET. Kommissionen har også anvendt SF's og VS" arkiver 
i Arbejderbevægelsens Bibliotek og Arkiv (ABA) til at belyse partiernes virk- 
somhed og kontakter, ligesom materiale fra National Archives II i College Park, 
Maryland, er blevet anvendt til at beskrive USAs rolle. Desuden er den eksiste- 

rende forskningslitteratur blevet inddraget. Det har derved været muligt at sam- 
le et righoldigt materiale vedrørende Socialdemokratiet, Det Radikale Venstre, 
SF og VS, mens materialet vedrørende de øvrige partier er mere fragmentarisk. 
Den følgende fremstilling vil derfor i væsentlig grad behandle disse fire partiers 
virksomhed og PET's overvågning heraf. 

Med hensyn til gengivelse af navne fra PET's materiale har Kommissionen i 
overenstemmelse med det i indledningen til beretningen (bind 1) anførte fulgt 
følgende principper: Personer, der har været under mistanke og været overvåget, 
men ikke er blevet retsforfulgt, eller som har fungeret som kilder eller kontakter 
for PET, er anonymiseret. Det samme gælder ansatte i PET bortset fra ledelsen. 
Der er dog enkelte undtagelser: Ledende politikere, der har indtaget en fremtræ- 
dende rolle i den offentlige debat, og politikere, hvis forhold tidligere har været 
offentligt nævnt, er omtalt med navns nævnelse. 

1. DE POLITISKE PARTIER OG DEN KOLDE KRIG 


1. De politiske partier, østlig efterretningsaktivitet og PET 


Påvirkningsoperationer 


Som det vil fremgå af det følgende, overvågede PET de politiske partier for at 
afdække og forebygge østlige (først og fremmest sovjetiske) efterretningstjene- 
sters virksomhed mod partierne. Denne virksomhed bestod primært af etable- 
ringen af kontakter med henblik på eventuel senere hvervning, anvendelsen af 
talentspejdere til at identificere mulige kontaktemner og påvirkning af danske 
politikere til at støtte forslag, der var i overensstemmelse med sovjetiske interes- 
ser. Der skal derfor indledningsvis knyttes nogle kommentarer til spørgsmålet 
om sovjetiske påvirkningsoperationer mod danske politikere. 

I forbindelse med debatten om den kolde krig har det været fremført, at den 
danske sikkerhedspolitiske debat og sikkerhedspolitik i et vist omfang var direk- 
te eller indirekte påvirket østfra. Det er således blevet hævdet, at Socialdemokra- 
tiets deltagelse i det alternative sikkerhedspolitiske flertal fra 1982 til 1988 (den 
såkaldte ”fodnote-politik”) bl.a. var et resultat af et pres fra Sovjetunionen, der 
blev udøvet gennem DKP, fredsbevægelsen og påvirkningsagenter.' Heroverfor 


1. Bent Jensen har i Tryk og tilpasning. Sovjetunionen og Danmark siden 2. verdenskrig (Gyldendal, 
1987), især s. 188 og 196-197, argumenteret for, at Socialdemokratiets kursskifte i 1982 var et resultat 
af en række faktorer, deriblandt pres fra Sovjetunionen. Han har senere i en række avisartikler 
betonet indflydelsesagenters og fredsbevægelsens rolle for Socialdemokratiets fodnotepolitik, se 
artiklerne i Jyllands-Posten 26. september 1999, 1., 3. og 4. februar 2000. Denne fremstilling er blevet 
støttet af flere debattører og historikere, se artiklerne i Jyllands-Posten 9., 13., 16., 27. og 28. februar 

har senest Dansk Institut for Internationale Studier (DIIS) i sin undersøgelse af 
den sikkerhedspolitiske udvikling i Danmark under den kolde krig konklude- 
ret, at Sovjetunionen trods en betydelig indsats kun havde en begrænset succes 
med forsøget på at påvirke den danske sikkerhedspolitik. Sovjetunionen var i et 
vist omfang i stand til at sætte forslag som Norden som atomvåbenfri zone på 
dagordenen, hvis forslagene var i overensstemmelse med de eksisterende strøm- 
ninger, men østblokken var ikke i stand til at påvirke indholdet af den danske 
sikkerhedspolitik.7 

Det skal understreges, at det er behæftet med betydelige vanskeligheder at 
forsøge at fastslå, hvilken effekt de sovjetiske påvirkningsoperationer havde. For 
det første vil der i det følgende blive givet adskillige eksempler på, at KGB-of- 
ficererne ofte overdrev betydningen af deres indsats i deres indberetninger til 
Centeret i Moskva. Således er det veldokumenteret, at officererne betegnede po- 
litikere, der reelt blot var kontakter, som agenter for at gøre indtryk på Centeret 
og dermed fremme deres karrieremuligheder. Det er derfor ofte umuligt at af- 
gøre, om KGB påvirkede danske politikere, eller om tjenesten blot ”hægtede” sig 
på initiativer, der allerede var igangsat, for at tage æren for dem. For at kunne 
fastslå, om forslag eller udtalelser fra danske politikere var resultatet af østlig 
påvirkning, er det således nødvendigt at benytte sovjetiske ambassade- og efter- 
retningsindberetninger kritisk og at sammenholde dem med øvrige eksisterende 
oplysninger. Der er i PET's arkiv fundet flere eksempler på, at der undertiden 
var en nøje overensstemmelse mellem, hvad der blev diskuteret på møder mel- 
lem danske politikere og sovjetiske efterretningsofficerer, og hvad politikerne 
efterfølgende foreslog i Folketinget og i pressen. Dette kan enten betyde, at efter- 
retningsofficererne havde held til at påvirke politikerne til at viderebringe sovje- 
tiske synspunkter, eller at politikerne i forvejen var interesseret i spørgsmålene 
og derfor diskuterede dem med deres sovjetiske kontakter. 

For det andet var danske politikere og partiers holdninger og synspunkter 
ofte resultatet af en længere udvikling og et komplekst sammenspil af faktorer, 
hvor den enkelte faktors effekt ikke nemt lader sig bedømme. Et eksempel er 
Socialdemokratiets fodnote-politik i 1980'erne. Ifølge den nyeste forskning skal 
kursændringen ses i lyset af partiets traditionelle sikkerhedspolitiske linje, hvor 


2000. Se også Ole Hasselbalch, Den stille krig. Sovjetiske påvirkningsoperationer under den kolde 
krig — forudsætninger, teknik og resultater (Holkenfeldt 3, 2001). 

2. Dansk Institut for Internationale Studier, Danmark under den kolde krig. Den sikkerhedspolitiske 
situation 1945-1991 (DIIS, 2005), især bind 4, s. 27-28, 40-41, 60-62, 64-65. 


PET's overvågning af politiske partier 1945-1989 


DE POLITISKE PARTIER OG DEN KOLDE KRIG 


socialdemokraterne siden tilslutningen til Atlantpagten i 1949 ved siden af den 
militære afskrækkelse havde understreget behovet for forhandling og afspæn- 
ding mellem blokkene. Partiet havde således afslået udstationeringen af ame- 
rikanske flystyrker og atomvåben på dansk jord (med undtagelse af Grønland) 
i fredstid og støttet forslaget om en europæisk sikkerhedskonference. Partiet 
havde også taget afstand fra amerikanske krav om et forøget forsvarsbudget og 
havde forsøgt at udskyde beslutningen i 1979 om opstillingen af 572 mellemdi- 
stanceraketter. Når partiet yderligere skærpede kursen og tilsluttede sig det alter- 
native sikkerhedspolitiske flertal, efter at partiet havde mistet regeringsmagten 
i 1982, hang det bl.a. sammen med, at den ny generation af socialdemokrater 
var mere skeptisk over for NATO, at mange socialdemokrater var bekymrede 
over Reagan-administrationens skærpede kurs over for USSR, at partiet blev in- 
spireret af diskussionerne i internationale fora som Socialistisk Internationale 
og Scandilux (de socialdemokratiske partier fra Benelux-landene, Danmark og 
Norge), at partiet blev påvirket af fredsbevægelsen, at Socialdemokratiet som et 
led i oppositionspolitikken skærpede den ideologiske profil, og at perioden var 
karakteriseret af personmodsætninger mellem de ledende politiske aktører. 
Det skal således understreges, at det bevarede materiale i PET's arkiv ofte 
ikke tillader en sikker slutning om, hvilken effekt de østlige efterretningstjene- 
sters påvirkningsoperationer havde. En vurdering herom bør tage højde for, 
at politikerne i mange tilfælde allerede havde taget selvstændig stilling til det 
omhandlede spørgsmål, at de var påvirket af mange faktorer og impulser, og at 
KGB-officererne ofte overdrev betydningen af deres operationer. 


Oleg Gordijevskij 
En af de vigtigste kilder til spørgsmålet om de sovjetiske efterretningstjenesters 


politiske kontakter i Danmark under den senere del af den kolde krig er den 
tidligere efterretningsofficer i KGB Oleg Gordijevskij. Troværdigheden af hans 


3 Nikolaj Petersen, Dansk udenrigspolitiks historie (Danmarks Nationalleksikon, 2004), bind 6, s. 
196-198, 201-213, 237-241, 282-296; Poul Villaume, Lavvækst og frontdannelser 1970-1985. Gyldendal 
og Politikens Danmarkshistorie, bind 15 (Gyldendal og Politikens Forlag, 2005), s. 182-187, 191-202, 
284-305, 316-317, 329-334. 

oplysninger er imidlertid omstridt.» Det er derfor nødvendigt at undersøge bag- 
grunden for hans virke som dobbeltagent — hvordan han blev hvervet, hvilke 
motiver han havde, hvor hans oplysninger stammede fra — for at kunne fastslå 
værdien af hans oplysninger. 

Gordijevskij blev i en alder af 24 år ansat i den sovjetiske efterretningstjeneste 
KGB. Indtil 1972 arbejdede han i Direktorat S i Første Hoveddirektorat som ille- 
gal støtteofficer, dvs. en officer, der havde til opgave at bistå udsendte agenter, der 
opererede under falsk identitet. Derefter arbejdede han i udenrigsafdelingens 
3. Departement med politisk efterretningsvirksomhed. Gordijevskij var under 
diplomatisk dække udstationeret på ambassaden i København i to omgange, fra 
1966 til 1970 og fra 1972 til 1978. Under sit sidste ophold i Danmark blev han 
hvervet af en vestlig tjeneste og videregav oplysninger om KGB's virksomhed i 
Danmark. Efter en periode i Centeret i Moskva blev Gordijevskij i 1982 udsendt 
til London, hvor han avancerede til posten som resident (den lokale chef for resi- 
denturet, KGB-afdelingen på ambassaden). I 1985 blev han hjemkaldt, mistænkt 
for at være dobbeltagent, men det lykkedes ham med hjælp fra en vestlig tjeneste 
og PET at flygte til England.5 


4 Se f.eks. Jesper Karup Pedersen, ”Til hvem det måtte vedrøre” Information, 25.-26. januar 1992; 
Jens Maigård, ”Hvor er spionerne?” Information, 29. januar 1992, Jesper Karup Pedersen, ”Uden 
faktura”, Information, 17. februar 1992; Per Knudsen, ”Spionen der løb”, Information, 18.-19. januar 
1992; Reuben Léwy, ”KGB-agent sælger ud”, Berlingske Tidende, 12. januar 1992. 

5. Gordijevskij har fortalt sin historie i Oleg Gordievsky, Next Stop Execution. The Autobiography 
of Oleg Gordievsky (London, 1995). Se også Jakob Andersen og Oleg Gordievsky, De røde spioner. 
KGBs operationer i Danmark — fra Stalin til Jeltsin, fra Stauning til Nyrup (København, 2002). Gor- 
dijevskij vil i det følgende blive betegnet som dobbeltagent, selvom han rent faktisk ikke var en 
klassisk dobbeltagent, dvs. en der fungerer som agent for to tjenester samtidig, men en vestlig agent 
i KGB, jf. RB: Jørn Bro, 27. november 2000. For en definition af dobbeltagentbegrebet, se: Norman 
Polmar and Thomas B. Allen, The Encyclopedia of Espionage (New York, 1997), S. 173. 

Kviids 


Oleg Gordijevskij foran Hviids Vinstue 
på Kongens Nytorv i København, hvor 
han formentlig venter på en af sine kon- 
takter. Billedet er sandsynligvis fra Gor- 
dijevskijs første udstationering i Dan- 
mark fra 1966 til 1970. Gordijevskij blev 
hvervet af en vestlig efterretningstjeneste 
under sin anden udstationering i Dan- 
mark fra 1973 til 1978. Han blev tvunget 
til at hoppe af til Vesten i 1985, da hans 
dobbeltspil blev afsløret (PET'S arkiv). 


Gordijevskij kom allerede i PET's og en udenlandsk tjenestes søgelys under sin 
første udstationering i Danmark. PET konstaterede i forbindelse med den ru- 
tinemæssige overvågning og kortlægning af de russiske diplomaters færden, at 
Gordijevskij foretog flere konspirative rejser rundt om i Danmark (det var som 
en del af hans arbejde som illegal støtteofficer), og at hans sociale omgangskreds 
var begrænset til identificerede KGB-folk.” En medarbejder i PET beskrev Gor- 
dijevskij som idealistisk, ”absolut intelligent” og utilfreds med invasionen i Tjek- 
koslovakiet, da den skadede Sovjetunionens omdømme.7 

Det var den udenlandske søstertjeneste, der tog initiativet til at skabe kon- 
takt til Gordijevskij. Da Gordijevskij vendte tilbage til Danmark i 1972, beskrev 
den udenlandske tjeneste ham som et ”prima målobjekt” for en ”potentiel kon- 


6 PET, operationssag: Notits, 27. februar 1969. Flere tidligere medarbejdere har over for Kommissio- 
nen beskrevet PET's overvågning af Gordijevskij. RB: 21. februar 2001; 23. april 2001. 

7. PET, operationssag: ”Et forsøg på at give en kortfattet karakteristik af visse af ambassadens funktio- 
nærer, som de fremtræder ud fra en [ - ]s synspunkt, 14. maj 1969. 

frontations-operation”' og det var dens plan at etablere kontakt til Gordijevskij 
ved hjælp af en tidligere østlig efterretningsofficer, der var hoppet af til Vesten. 
Afhopperen var en forhenværende studiekammerat til Gordijevskij i Moskva i 
1956 til 1962, der beskrev sin tidligere ven som oprigtig, ærlig og intelligent over 
gennemsnittet. Ifølge afhopperen havde Gordijevskij allerede i studieårene været 
kritisk indstillet over for det kommunistiske styre og Sovjetunionens udenrigs- 
politik.? Der var således grund til at antage, at Gordijevskij kunne være moden 
til en tilnærmelse. Det fremgår af materialet, at den danske og den udenlandske 
tjeneste mente, at Gordijevskij ville være mest værdifuld, hvis han blev hvervet 
som dobbeltagent og videregav oplysninger om KGB's aktiviteter, eller hvis han 
hoppede af. Men selv om Gordijevskij skulle afvise tilnærmelserne, ville ope- 
rationen kompromittere ham og måske føre til hans hjemkaldelse, hvorved de 
vestlige tjenester havde opnået at neutralisere en dygtig modstander.” 

Der gik imidlertid et år, inden operationen kunne iværksættes. PET indrøm- 
mede, at tjenesten trods overvågningen siden 1966 ikke havde tilstrækkeligt med 
oplysninger om Gordijevskij, og man enedes om at indhente yderligere informa- 
tion om hans aktiviteter og at identificere mulige kontakter, der kunne komme 
i forbindelse med ægteparret Gordijevskij.” Et andet kildent spørgsmål drejede 
sig om en eventuel politisk godkendelse af operationen. Uanset om operationen 
blev en succes eller ej, kunne forsøget på at hverve en russisk diplomat udvikle 
sig til en international affære og skade forholdet til Sovjetunionen. Som den 
udenlandske tjeneste understregede over for PET, kunne den danske regering 
benægte ethvert kendskab til sagen.” Men samtidig anmodede den udenlandske 
tjeneste om en skriftlig erklæring om, at der ikke var nogen politiske indsigelser 
mod operationen. Såvidt det kan bedømmes, afgav PET ikke en sådan erklæ- 
ring, antagelig fordi man ikke ønskede, at den udenlandske tjeneste skulle have 
et sådant sensitivt dokument liggende. Det fremgår af påtegninger på materialet, 


8. PET, operationssag: Til PET, 9. august 1972. 

9 Ibid.: ”Vedr.: Sovjetisk statsborger Oleg Antonovich Gordievski, f. 10. 10. 1938 i Moskva”, udateret. 
Afhopperen optræder med en anden identitet i PET's materiale end den, som Gordijevskij har 
fortalt offentligt, se Jakob Andersen og Oleg Gordievsky, De røde spioner, s. 286. 

10 PET, operationssag: Rapport nr. 5, 21. februar 1973; notat, 28. februar 1973. 

1 … Ibid.: Notitser, 8. december 1972 og 9. januar 1973. 

12. Ibid.: Rapport nr. 5, 21. februar 1973. 

13 Ibid.: Rapport nr. 8, 2. april 1973. 

at operationen blev godkendt af Justitsministeriet og/eller justitsministeren, før 
den blev iværksat.” 

I begyndelsen af november 1973 blev den første føler til Gordijevskij lagt ud, 
da Gordijevskijs gamle studiekammerat ankom til København og opsøgte ham 
på hans bopæl. Deres møder bekræftede ifølge afhopperen, at Gordijevskij hav- 
de beholdt sin liberale indstilling. Gordijevskij havde endda indrømmet, at han 
havde overvejet muligheden af selv at hoppe af, men at han havde opgivet tanken 
af hensyn til sin familie i Sovjetunionen og sine kollegaer på ambassaden, og 
fordi han holdt af sit arbejde.> Næste trin i operationen var et ”tilfældigt” møde 
mellem en udenlandsk diplomat, der i virkeligheden var efterretningsmand, og 
Gordijevskij i KBK's badmintonhal i København, hvor den sovjetiske efterret- 
ningsofficer regelmæssigt spillede badminton, inden han tog på arbejde. De to 
aftalte at mødes til en frokost, der forløb i en behagelig atmosfære.” Efter såle- 
des at have fået bekræftet, at Gordijevskij var villig til at møde diplomaten, som 
kunne være en fjendtlig efterretningsofficer, aktiverede PET sine journalistkilder 
til at finde ud af, hvad han mente om forskellige spørgsmål.” Imidlertid fik sagen 
igen lov til at gå i stå; i september 1974 bemærkede den udenlandske tjeneste, at 
der ikke var sket fremskridt med at etablere kontakt til Gordijevskij, og tjenesten 
anmodede om at blive orienteret om russerens aktiviteter.” 

I begyndelsen af oktober 1974 blev kontakten genoplivet, da den udenlandske 
diplomat igen ”tilfældigt” traf Gordijevskij ved badmintonhallen.” Under de ef- 
terfølgende middage gik Gordijevskij længere i sin kritik af det kommunistiske 
styre end hidtil. Han fordømte undertrykkelsen og kritiserede støtten til uden- 
landske kommunister. Han antydede også, at han var villig til at udvikle kontak- 
ten. Han hævdede, at han ikke havde rapporteret om møderne med diploma- 


14. PET's souschef Jørn Bro noterede ved henvendelsen fra den udenlandske tjeneste, at ”foresat myn- 
dighed” skulle godkende operationen, inden den blev iværksat. Ibid.: Håndskrevet note, 2. april 
1973. Det fremgår andetsteds, at ”JM”, som kan betyde både Justitsministeriet og justitsministeren, 
skulle orienteres om sagen. Ibid.: Notat, 24. marts 1973. Ifølge påtegninger på et andet dokument i 
sagen blev ministeriet eller ministeren orienteret om operationen af PET's chef. Ibid.: Vedr.: Notits, 
17. september 1973. Jørn Bro har oplyst over for Kommissionen, at departementschef Niels Madsen 
var orienteret om sagen ”fra første færd”. RB: Jørn Bro, 27. november 2000. 

15. PET, operationssag: Notits, 6. november 1973. 

16  Ibid.: Notitser, 6. og 20. november 1973; rapport nr. 11, 26. november 1973. 

17 Ibid.: Notits, 13. november 1973. 

18  Ibid.: Rapport nr. 16, 30. september 1974. 

19 Ibid.: Rapport nr. 17, 1. oktober 1974. 

ten til ambassaden, og han understregede, at der også fandtes gode mennesker i 
KGB. Endelig anmodede han diplomaten om ikke at fortælle PET om kontakten, 
idet PET havde kontakt med Fremmedpolitiet, som Gordijevskij ikke mente var 
sikkert. Diplomaten antydede sit tilhørsforhold ved at fortælle, at han havde talt 
med en god ven, som havde tilbudt at hjælpe Gordijevskij, hvis der var behov for 
det. Selvom Gordijevskij under den sidste af middagene indvilligede i at mødes 
i en lejlighed næste gang, var diplomaten stadig i tvivl om russerens virkelige 
hensigter.” Der var en mulighed for, at Gordijevskij var en ”falsk” dobbeltagent, 
som havde til opgave at hverve, kompromittere eller måske endda bortføre di- 
plomaten. Det var imidlertid hans indtryk, at hvis Gordijevskij virkelig var en 
”falsk” dobbeltagent, så havde han været mere åbenmundet i sine udtalelser, end 
han sandsynligvis var bemyndiget til.” 

Det afgørende skridt i rekrutteringsprocessen tog Gordijevskij den 19. januar 
1975, da han mødtes med diplomaten i en lejlighed, der tilhørte en ambassade- 
medarbejder. Ved at gå ind i lejligheden, der var kontrolleret af modparten, over- 
trådte russeren de mest basale sikkerhedsforskrifter og gjorde sig sårbar over for 
eventuel aflytning og afpresning. Under mødet, som blev aflyttet, bekræftede 
Gordijevskij for første gang, at han og hans kone begge var tilknyttet KGB, og 
at han var motiveret af idealisme. Mødet blev fortrinsvis benyttet til at fastlægge 
grundreglerne for det konspirative samarbejde. Gordijevskij understregede, at 
hans vigtigste bekymring var hans sikkerhed, og han gentog, at han helst så, at 
det danske politi blev holdt uden for operationen: ”Jeg tror danskerne snakker 
lidt for meget engang i mellem”> Man aftalte, hvordan parterne skulle kommu- 
nikere med hinanden, og Gordijevskij gjorde det klart, at han kun ville videre- 
give oplysninger om ”de ting, der er virkeligt farlige for det vestlige demokrati, 
men ikke ubetydelige småting”> 

Operationen blev kørt forsigtigt i starten for at opbygge et tillidsforhold mel- 
lem parterne og for at undgå at presse Gordijevskij.+ Der gik således tre måne- 
der inden det næste møde, hvor diplomaten medbragte et brev på russisk, som 


20 Ibid.: Telegram, 2. december 1974. 


21  Ibid.: Rapport nr. 19, 23. december 1974. 
22 

I 
I 
Ibid.: ”Vedr.: Møde mellem R. og G. søndag den 19. januar 1975”. 

Ibid.: ”Vedr.: Forklaring til de vedlagte fotos ad en kuvert m/tekst”, 23. januar 1975. Da kontakten 
ikke kunne russisk og Gordijevskij ikke engelsk, talte de sammen på et ikke altid helt forståeligt 
dansk, hvilket ikke gjorde tilnærmelsen lettere. For ikke at misforstå hinanden skrev de nogle af de 


vigtigste beskeder ned på en kuvert. 


24. Ibid.: Notits, 21. februar 1975. 

havde til formål at berolige Gordijevskij og fastslå, hvilke oplysninger han var 
rede til at videregive. Brevskriveren takkede Gordijevskij for hans indsats for 
at styrke friheden og det gode forhold mellem de to lande og garanterede hans 
sikkerhed. Brevskriveren var interesseret i, hvad Gordijevskij kunne fortælle om 
dem, som ville ødelægge friheden og påtvinge resten af verden autoritære regi- 
mer. Han henviste til Gordijevskijs bemærkning ved det sidste møde og ønskede 
defineret, hvad der var vigtigt, og hvad der ikke var vigtigt. Gordijevskij udtryk- 
te sin glæde over brevet, og man aftalte, at modparten ville komme med skriftlige 
spørgsmål, som Gordijevskij ville forsøge at besvare. Kontakten præsenterede 
ham for en liste over emner, som man var interesseret i; deriblandt var der et 
punkt om sovjetisk involvering i dansk politik, som Gordijevskij mente var for 
stærkt formuleret, men han indvilligede i at diskutere det ved senere møder.” 
Det bevarede samtidige materiale tyder på, at Gordijevskij først og fremmest 
var motiveret af sin opposition til det kommunistiske regime. Der er ikke fundet 
holdepunkter for en antagelse om, at hans beslutning om at blive dobbeltagent 
skyldtes personlige karaktertræk (f.eks. behovet for opmærksomhed eller spæn- 
ding), private forhold (et dårligt ægteskab eller bitterhed over manglende kar- 
riereavancement) eller materielle behov (penge), selvom de selvfølgelig kan have 
spillet ind. Gordijevskij gjorde det ved flere lejligheder klart, at han ønskede at 
hjælpe Vesten mod det kommunistiske diktatur. På mødet den 19. januar for- 
klarede han, at hans vigtigste grund var ”idealistisk"” I sit svar — på tysk — på 
det russisksprogede brev fra modparten understregede Gordijevskij, at hans be- 
slutning ikke var letsindig, men var taget efter langvarige og svære overvejelser 
om udviklingen i hans hjemland og hans møde med de vestlige demokratiske 
samfund. Hvis man var klar over forholdene i Sovjetunionen, havde man, er- 
klærede Gordijevskij, en pligt til at gøre en indsats for at forhindre, at ufriheden 
vandt frem på bekostning af friheden.” At Gordijevskij var drevet af idealistiske 
motiver, støttes af, at han besluttede at vende tilbage til Moskva, da hans ud- 
stationering udløb i 1978. Gordijevskij skrev i den forbindelse om de psykiske 
omkostninger, der var ved at leve et dobbeltliv, og om faren for, at han ville blive 
dræbt og hans familie og venner straffet, hvis hans dobbeltliv blev afsløret.” Det 


25  Ibid.: Telex, med påtegning d. 12/4-75. 

26  Ibid.: Rapport nr. 24, 1. maj 1975. 

27  Ibid.: ”Vedr.: Møde mellem R. og G. søndag den 19. januar 19757 
28  Ibid.: Udateret kopi af brev vedhæftet rapport nr. 5. 

29 PET, operationssag: Korrespondance, 19. december 1976. 

var idenne sammenhæng, at Gordijevskij bad om garanti for, at han ville få en 
ny tilværelse i udlandet, hvis det blev nødvendigt at hoppe af, og om en godtgø- 
relse på 2-3.000 kr. om måneden.;” Det fremgår ikke, hvilken betaling han fik af 
den vestlige tjeneste, mens han blev ført som dobbeltagent. 

Der findes en samtidig personkarakteristisk af Gordijevskij, udarbejdet af 
den efterretningsmand, der rekrutterede ham. Efterretningsmanden beskrev 
ham som en intelligent, oprigtig og stærk karakter, måske med en underliggende 
spænding i sin natur. Han tegnede et billede af en mand, der følte sig noget isole- 
ret blandt sine kolleger. Han havde åbenbart ingen nære venner blandt de andre 
KGB-officerer, og der fandtes ingen, han rigtig kunne tale med. Dette kunne 
forklare, hvorfor han var modtagelig over for diplomatens tilnærmelser. På den 
ene side reagerede han stærkt på kritik af sit hjemland på grund af sit patriotiske 
sindelag, især hvis kritikken var berettiget. På den anden side havde Gordijevskij 
i sine samtaler med kontakten ikke lagt skjul på sin kritik af det kommunistiske 
styre og sin vrede mod befolkningens manglende modstand. Hans sympati for 
Vesten byggede udelukkende på hans erfaringer i Danmark, som han holdt af. 
Han var dog ikke ukritisk over for de vestlige samfund, som han syntes var for 
optaget af materiel velstand.” 

PET havde hele tiden været dybt involveret i operationen med Gordijevskij. 
Tjenesten blev løbende holdt orienteret om møderne, og PET overvågede områ- 
det omkring lejligheden for at identificere eventuelle russiske efterretningsfolk.> 
I de følgende tre år, som operationen varede, varetog PET de ydre, praktiske op- 
gaver mod, at tjenesten modtog Gordijevskijs oplysninger om generelle aspekter 
af KGB's virke og specifikke danske emner. Selve føringen af Gordijevskij blev 
varetaget af en udenlandsk efterretningsekspert. PET sørgede for den ydre af- 
dækning af området og sendte signalet om det næste møde til Gordijevskij.> 
PET oprettede også en levende postkasse til Gordijevskij, og man udarbejdede 
en flugtplan i tilfælde af, at dobbeltagenten skulle blive afsløret.;+ 

PET bistod den udenlandske tjeneste med debriefingen ved at orientere den 
om Gordijevskijs danske kontakter og ved at udarbejde spørgsmål om danske 


30 Ibid. 

31. PET, operationssag: Rapport nr. ig, 11. november 1974, vedhæftet notits, 19. november 1974. 

32  Ibid.: Notits, 22.-23. januar 1975. Flere af de involverede medarbejdere i PET har over for Kommis- 
sionen berettet om Gordijevskij-operationen. RB: Arne Stevns, 7. juni 2001; 1. oktober 2002. 

33. PET, operationssag: Vedr.: Notitser, 21. februar 1975; 19. og 20.marts 1975; notits, 24. marts 1975. 

34. Ibid.: Notits, 21. april 1975. 

forhold.;> PET var først og fremmest interesseret i oplysninger om KGB-pene- 
tration i Danmark, personalet på ambassaden, eksistensen af et eventuelt illegalt 
apparat i Danmark, eventuelle kontakter til DKP, ambassadens kontakt til an- 
dre østambassader og eksistensen af eventuelle illegale østtyske agenter. I første 
omgang synes den udenlandske tjeneste imidlertid at have prioriteret de mere 
generelle oplysninger om KGB's virksomhed højere, formodentlig fordi de var 
mere interessante for den udenlandske myndighed selv. Efter nogle måneder 
understregede den udenlandske tjeneste over for PET, at den ville være varsom 
med at stille konkrete spørgsmål om forhold i Danmark.” De første oplysninger, 
som PET modtog, drejede sig blandt andet om illegale agenter, KGB- og GRU- 
officerer på ambassaden og Moskvas økonomiske støtte til DKP.;? Samtidig var 
Gordijevskij i begyndelsen tilbageholdende med at fortælle om sine kontakter til 
de danske kommunister, da det var for tæt på hans arbejde, og fordi han tøvede 
med at videregive oplysninger, der kunne skade hans venner. 

PET modtog et omfattende materiale fra Gordijevskij, der er anslået til at om- 
fatte 4.000 sider.” Det består af referater af Gordijevskijs mundtlige oplysninger, 
som han afgav ved møderne med sin udenlandske føringsofficer, suppleret med 
et stort antal dokumenter herunder residenturets rapporter, årsberetninger og 
forskellige notater og fortegnelser og residenturets korrespondance med Cente- 
ret. Disse dokumenter blev smuglet ud af Gordijevskij til den udenlandske tje- 
neste, som kopierede dem, oversatte dem og videregav dem til PET. Materialet 
er opdelt i 86 rapporter fra perioden 1975-85, to sammenskrivninger af oplysnin- 
ger vedrørende enkeltpersoner, syv rapporter baseret på en anden KGB-officers 
lommebogsnotater og fire oversættelser af telegrammer fra Centeret til residen- 
turet. Dertil kommer 108 rapporter om oplysninger, som Gordijevskij videregav 
efter sin afhopning i 1985. Spørgsmålet er, hvordan værdien af dette omfattende 
materiale skal vurderes. De involverede tjenester var ikke i tvivl om, at materialet 
var ægte, og at dets kildeværdi var høj. Efter halvandet år vurderede tjenesterne, 
at materialet var ”omfattende, detailleret og efter alt at dømme pålidelig”+ Efter 


35. Ibid.: Rapport nr. 2, 27. maj 1975. 

36  Ibid.: Notitser, 2. maj og 9. juni 1975. 

37 Ibid.: Rapport nr. 6, 14. juli 1975. 

38  Ibid.: Notitser, 16. juni, 22. juli og 21. juli 1975. 

39  Ibid.: Bilag 35, udateret notits. 

40. PET, operationssag: Manuskript uden titel, vedhæftet notat, ”Oleg Gordievsky, f.d. 10/10-1938”, no- 
vember 1986. 


4. PET, operationssag: ”Vedr.: Notits om møde den 13. september 1976”. 

Gordijevskijs afhopning bemærkede PET, at troværdigheden af hans oplysnin- 
ger nu var blevet kontrolleret i ti år, ”og der har ikke på noget tidspunkt været 
tvivl om, at de er korrekte”” Ifølge PET gjorde Gordijevskijs oplysninger det 
muligt at identificere over 400 KGB-officerer i forskellige lande, og de gav tje- 
nesten indblik i ambassadens indretning og arbejdsrutiner, om KGB's politiske 
efterretningsvirksomhed, dets anvendelse af aktive foranstaltninger, brugen af 
illegale agenter og KGB's kontraefterretningsindsats.” 

Der er flere forhold, der gør, at Gordijevskijs samtidige oplysninger må til- 
lægges en høj kildeværdi. For det første, som det tidligere er blevet beskrevet, 
tegner de samtidige kilder et billede af en person, der var motiveret af en op- 
rigtig opposition til det kommunistiske regime. Som sådan var Gordijevskij en 
troværdig kilde. For det andet må det tillægges betydelig vægt, at Gordijevskijs 
mundtlige oplysninger blev bekræftet af det udsmuglede dokumentariske ma- 
teriale, der som omtalt er omfattende og varieret. Det blev kontrolleret af den 
udenlandske tjeneste, der ikke fandt nogen anledning til at sætte spørgsmålstegn 
ved dets ægthed. Det skal dog bemærkes, at PET kun modtog kopier af oversæt- 
telsen. Det er derfor ikke muligt at undersøge kopierne af de originale russiske 
dokumenter eller vurdere, om oversættelsen er korrekt. For det tredje er nogle 
af oplysningerne blevet helt eller delvis bekræftet af nogle af de danskere, der 
havde kontakt til KGB-officerer (f.eks. de radikale politikere Sven Skovmand og 
Meta Ditzel)” og i et vist omfang af PET's overvågning af KGB-officererne. For 
det fjerde styrkes troværdigheden af oplysningerne af det forhold, at Gordijevskij 
var tilbageholdende med at fortælle om nogle af sine danske kontakter, fordi han 
ikke ønskede at skade dem. Gordijevskijs oplysninger om danskere forekommer 
derfor ikke sensationelle eller konstruerede med henblik på at skade. Som det 
fremgår, kan Gordijevskijs personlige sympati for nogle af hans danske kontak- 
ter have fået ham til at underdrive deres betydning og værdi. 

Den største svaghed ved Gordijevskij-materialet består omvendt i, at Gordi- 
jevskij kun var andenhåndskilde til en række af oplysningerne. Det var kontakter 
og aktiviteter, som han ikke havde personligt kendskab til, men som han havde 
erfaret fra andre KGB-officerer eller fra KGB-dokumenter. Problemet med disse 


42. PET, operationssag: Manuskript uden titel, vedhæftet notat, ”Oleg Gordievsky, f.d. 10/10-1938”, no- 
vember 1986. 

43. Ibid. 

44. PET, operationssag: ”Vedr.: ”Gordievsky-materialet””, 16. november 1992. 

45. Jakob Andersen og Oleg Gordievsky, De røde spioner, s. 210-227. 

kilder var, at såvel den enkelte KGB-officer som residenturet havde en interesse i 
at overdrive deres egen indsats for at gøre indtryk på Centeret i Moskva og der- 
med forbedre deres karrieremuligheder. Således var der en tendens til at overdri- 
ve betydningen af kontakterne og klassificere dem som ”objekt rasrabotki” (kon- 
takt under dybt studium med henblik på hvervning) eller agent, da hvervning 
af agenter var efterretningsofficerernes vigtigste opgave. Til gengæld bestyrker 
det Gordijevskijs troværdighed, at han ofte selv understregede, at betydningen 
af en række af de danske kontakter var overvurderet.” Inden Gordijevskij skulle 
forlade København i 1978, lå det ham på sinde at advare mod, at nogen af hans 
kontakter skulle lide overlast som et resultat af hans oplysninger. De var, hæv- 
dede Gordijevskij, alle blot brikker i KGB's bureaukratiske spil, og de havde alle 
opført sig som ærlige borgere i deres demokratiske land.” 

Det er vigtigt at skelne mellem på den ene side de oplysninger, som Gordijev- 
skij videregav som dobbeltagent og lige efter afhopningen til den udenlandske og 
den danske tjeneste, som må vurderes til at have en høj grad af troværdighed, og 
på den anden side de oplysninger han har offentliggjort senere. Efter sin afhop- 
ning skabte Gordijevskij sig en ny tilværelse som kommentator om Sovjetunio- 
nens udenrigspolitik og forfatter om efterretningsmæssige emner. Han har så- 
ledes skrevet flere bøger om KGB,” og i begyndelsen af 1990'erne samarbejdede 
han med Ekstra Bladet, som i 1992 offentliggjorde en længere artikelserie om 
”KGB i Danmark” Artiklerne skelnede ikke i alle tilfælde klart mellem ”kon- 
takter” og ”agenter”, og flere fremtrædende danskere blev betegnet som ”agent for 
KGB”? Sammenblandingen af begreberne kan skyldes, at journalisten anvendte 
KGB's egen terminologi, der inkluderede både fortrolige kontakter og agenter i 
tjenestens agentindex. Dette kunne imidlertid give det fejlagtige indtryk, at der i 


46. PET, operationssag: Manuskript uden titel, vedhæftet notat, ”Oleg Gordievsky, f.d. 10/10-1938”, no- 
vember 1986. 

47 PET, operationssag: Rapport nr. 117. Den eneste undtagelse var ”M>, en agent af udenlandsk afstam- 
ning. 

48. Christopher Andrew and Oleg Gordievsky, KGB. The Inside Story (London, 1990); Christopher 
Andrew and Oleg Gordievsky, eds., Instructions From the Centre: Top Secret Files on KGB Global 
Operations, 1975-1985 (London, 1991); Christopher Andrew and Oleg Gordievsky, eds., More "Tn- 
structions from the Centre”, Top Secret Files on KGB Global Operations, 1975-1985 (London, 1992). 

49. Oleg Gordijevskijs samarbejde med Ekstra Bladet var ifølge den udenlandske tjeneste et brud på 
den aftale, han havde med tjenesten. PET, operationssag: Brev til Hanne Bech Hansen, 21. januar 
1992. 

50 Se f.eks. Jakob Andersen, ”Gert Petersen agent for KGB”, Ekstra Bladet, 29. marts 1992. 

praksis ikke var forskel på fortrolige kontakter og agenter. Der er også den mu- 
lighed, at bladet valgte at puste oplysningerne op, eller at Gordijevskij overdrev 
for at sælge sin historie.” Gordijevskij skadede således sin troværdighed ved at 
offentliggøre sine oplysninger i en sensationel form i Ekstra Bladet. 

Endelig kunne det indvendes mod Gordijevskijs troværdighed, at hans oplys- 
ninger ikke førte til nogen domfældelser af danskere, der havde været i kontakt 
med KGB. Kritikere kunne hævde, at kontakterne nok ikke var så alvorlige, eller 
at Gordijevskij ikke kunne bevise sine påstande. Hertil skal det for det første 
bemærkes, at de oplysninger, som Gordijevskij videregav til den udenlandske 
tjeneste, bidrog til, at Arne Treholt fra det norske udenrigsministerium, Stig Ber- 
ling fra den svenske militære efterretningstjeneste og Michael Bettaney fra MI5 
alle blev dømt for spionage til fordel for Sovjetunionen.” For det andet kunne 
PET ikke bruge den information, som Gordijevskij videregav som dobbeltagent, 
da det ville afsløre, at der fandtes en lækage i KGB. Kort efter, at Gordijevskij var 
blevet rekrutteret, noterede en medarbejder i PET: ”Privat huskeseddel for os: 
Pas på ikke at bruge noget af det indgåede stof for tidligt” PET iagttog de stren- 
geste sikkerhedsforskrifter for at hemmeligholde Gordijevskijs virksomhed: Det 
var kun syv personer i PET, der kendte til operationen, og oplysningerne, der 
stammede fra Gordijevskij, blev sløret, således at det ikke var muligt at afsløre 
kildens identitet. 

Nødvendigheden af at hemmeligholde operationen betød også, at PET måtte 
være tilbageholdende med at orientere Justitsministeriet herom. I 1977 anmode- 
de den udenlandske tjeneste om, at ”foresatte myndigheder” ikke blev underret- 
tet om oplysningerne fra Gordijevskij, før end denne havde forladt Danmark.> I 


51 Se f.eks. Kurt Dahl, ”Mester-spionen holder udsalg”, Det Fri Aktuelt, 8. januar 1992. 

52. Oleg Gordievsky, Next Stop Execution, s. 216-217, 265-270, 355. 

53. PET, operationssag: Udateret notits vedrørende møde den 28. juni 1975. 

54. RB: Arne Stevns, 7. juni 2001; 1. oktober 2002. PET's chef frarådede Wamberg-udvalget at se Gor- 
dijevskij-sagen, hvilket udvalget accepterede. RB: Ole Stig Andersen, 24. oktober 2000. PET kun- 
ne ikke gardere sig mod, at PET-medarbejdere, der ikke kendte til operationen, tilfældigt kunne 
komme til at afsløre den. En medarbejder i observationsafdelingen så tilfældigt Gordijevskij i et 
beboelsesområde og fulgte efter ham. Der var nyfalden sne, og medarbejderen fulgte fodsporene 
til en lejlighed, der havde et udenlandsk navn på navneskiltet. Hvad medarbejderen ikke var klar 
over, var, at han havde opdaget Gordijevskij, da denne var på vej til et møde med sin udenlandske 
føringsofficer i en dæklejlighed. PET, operationssag: ”Vedrørende: Observation af O. A. Gordiev- 
sky”, 13. februar 1978. 

55. Ibid.: Vedr.: Udateret notits vedrørende møde 30. marts 1977. 

januar 1980, da Gordijevskij var vendt tilbage til Moskva, blev justitsministeren 
orienteret om DKP's kontakter til ambassaden og KGB, KGB's kontakter i SF 
og Det Radikale Venstre og KGB's interesse for socialdemokraterne.5 I januar 
1981 tiltrådte Ole Espersen som ny justitsminister. En daværende højtstående 
jurist i PET har over for Kommissionen oplyst, at den nye minister blev anset for 
en sikkerhedsrisiko på grund af sine tidligere frokostmøder med KGB-officerer 
og en betalt rejse til Nordkorea (disse forhold vil blive nærmere beskrevet se- 
nere). Departementschef Niels Madsen aftalte derfor med Anker Jørgensen, at 
Ole Espersen ikke skulle orienteres om Gordijevskij-sagen. Det skulle være den 
udenlandske tjeneste, der betingede sig, at ministeren blev holdt uvidende om 
sagen.” Kort tid efter orienterede PET's chef den udenlandske tjeneste om, at 
”nye ministre” ikke ville blive orienteret om Gordijevskijs oplysninger.” 

Det var således først i 1985, da Gordijevskij var hoppet af til England, at PET 
kunne orientere regeringen om operationen, og at man kunne tage stilling til, 
om danske KGB-kontakter eventuelt skulle retsforfølges. I begyndelsen af okto- 
ber 1985 udarbejdede PET-medarbejdere en notits, som hævdede, at efterforsk- 
ningen af Gordijevskijs oplysninger havde godtgjort, at to navngivne danskere 
havde overtrådt straffelovens $ 108 ved at virke som påvirkningsagenter for KGB, 
og at to andre navngivne personer ligeledes havde overtrådt samme paragraf 
ved at bistå KGB.” Imidlertid drejede de efterfølgende møder i Embedsmæn- 
denes og Regeringens Sikkerhedsudvalg sig om, hvad man skulle gøre ved de 
identificerede efterretningsofficerer på ambassaden. Skulle man eksempelvis 
stramme visumreglerne for diplomater fra Warszawa-pagtlandene, eller skulle 
man erklære tidligere udstationerede efterretningsfolk for persona non grata? 
Man overvejede også at orientere de relevante ministerier om KGB's virksomhed 


56  Ibid.: Bilag 11, ”Oplæg til briefing af statsminister og justitsminister” 15. februar 1978. PET's davæ- 
rende chef Ole Stig Andersen har over for Kommissionen oplyst, at det kun var departementschef 
Niels Madsen, der blev orienteret om sagen, men ikke ministeren. Ifølge Ole Stig Andersen blev 
Anker Jørgensen orienteret om oplysningerne om, at DKP modtog økonomisk støtte fra Moskva. 
RB: Ole Stig Andersen, 24. oktober 2000 og 9. september 2003. 

57. RB: Niels Gudmund Riskær Schmidt, 2. marts 2004. 

58. PET, operationssag: Notits, 7. april 1981. 

59 … Ibid.: Politiets Efterretningstjeneste, Notits, 1. oktober 1985. Ifølge den ene af de to sagsbehandlere, 
der var beskæftiget med Gordijevskij-sagen, var de uenige om, hvor mange personer, som man 
skulle indstille til retsforfølgning. Den pågældende ønskede, at der skulle rejses tiltale mod en snes 
personer, mens den anden sagsbehandler kun ønskede at retsforfølge de to nævnte. RB: 1. oktober 

og at tillade offentliggørelse af visse dele af materialet.” Sikkerhedsudvalgene 
synes imidlertid ikke at have drøftet muligheden for at rejse straffesager mod 
danske statsborgere på baggrund af Gordijevskijs oplysninger og PET's øvrige 
efterforskning. Under den fortsatte gennemgang af Gordijevskij-materialet ud- 
tog PET oplysninger vedrørende 36 danske og udenlandske statsborgere til nær- 
mere analyse. I december 1985 anbefalede en sagsbehandler, at tjenesten skulle 
tage en samtale med 11 personer.” I sidste ende blev kun en af de omtalte danske 
statsborgere sigtet, men sagen måtte opgives på grund af manglende beviser.” 


Regler og retningslinjer 


Det er det generelle indtryk, at PET ikke interesserede sig for de politiske partier 
og deres aktiviteter i sig selv, men at tjenesten rutinemæssigt overvågede akti- 
viteter, der var omfattet af tjenestens ansvarsområde.” Der synes ikke at have 
eksisteret særlige forholdsregler for overvågningen og registreringen af danske 
politikere, da de var omfattet af PET's generelle instrukser og retningslinjer. Så- 
ledes bemærkede justitsminister K. Axel Nielsen, da han i 1967 blev spurgt, om 
PET indsamlede og registrerede oplysninger om folketingsmedlemmer, ”at ret- 
ningslinjerne er generelle, således at de finder anvendelse på alle borgere, uanset 


60  ESU: Referat af møder 4. oktober 1985, 12. november 1985, 17. marts 1986 og 28. april 1986. RSU: 
Referat af møder 17. september 1985 og 22. november 1985. PET, operationssag: Bilag 10, Pm. Mødei 
Regeringens Sikkerhedsudvalg 22. november 1985. Endvidere RB: Hans Engell, 13. marts 2002; Uffe 
Ellemann-Jensen, 9. april 2002. 

61 PET, operationssag: Vedr.: Notits, 20. december 1985. 

62 RB: Arne Stevns, 7. juni 2001. Også RB: Henning Fode, 24. april 2001. Ifølge daværende statsmini- 
ster Poul Schliiter var der ikke overvejelser om at rejse straffesager som et resultat af Gordijevskijs 
oplysninger. RB: Poul Schliiter, 10. april 2002. Ifølge chefkriminalinspektør Per Larsen blev der 
på baggrund af Gordijevskijs oplysninger foretaget en ”massiv efterforskning” mod journalisten 
Jørgen Dragsdahl, men der blev aldrig fundet beviser for, at han havde begået ulovligheder, hvorfor 
der ikke blev rejst tiltale. RB: Chefkriminalinspektør Per Larsen, 7. maj 2003. Om denne sag i øvrigt 
se Kommissionens beretning, bind 13, om KGB's kontakt- og agentnet i Danmark under den kolde 
krig. 

63 Idet følgende besvares folketingsspørgsmål nr. 115 (”Hvis PET kan overvåge folketingsmedlemmer 
og beslutter at overvåge et folketingsmedlem, med hvilke begrundelser kan dette så ske, og skal 
beslutningen godkendes af justitsministeren?”) og nr. 117 (”Er medlemmer af Folketinget blevet 
overvåget af PET, og har det resulteret i en registrering? I bekræftende fald hvem, hvornår og hvor- 
for?”) . 

hvilken stilling de indtager i samfundet, således også i påkommende tilfælde 
på medlemmer af folketinget” Det indebar, at PET ifølge Justitsministeriets 
fortolkning af regeringserklæringen af 30. september 1968 fortsat kunne regi- 
strere politikere og folketingskandidater, der var genstand for en efterforskning 
af en konkret overtrædelse af straffeloven (først og fremmest straffelovens kapit- 
ler 12 og 13), havde østkontakter (forbindelse til mistænkte efterretningsofficerer 
eller rejser til østbloklande), var medlem af eller havde forbindelse til såkaldte 
”urogrupper” eller var genstand for en grundig personundersøgelse.” En gen- 
nemgang af de bevarede emnekort (de indhentede oplysninger blev noteret på 
emnekort, der fungerede som krydsreferencer til sagerne i arkivet) viser da også, 
at den overvejende del af de indhentede oplysninger om de politiske partier dre- 
jede sig om ledende politikeres østkontakter, forbindelser til venstrefløjsgrupper 
(f.eks. i form af deltagelse i fælles politiske møder) og deltagelse i protestbevæ- 
gelser (f.eks. deltagelse i modstanden mod EF og i fredsbevægelserne). Bortset 
fra materialet om østkontakterne kan hovedparten af PET's oplysninger om de 
politiske partier således betegnes som overskudsinformation, der stammede fra 
tjenestens overvågning af venstrefløjen. Den følgende beskrivelse vil derfor fo- 
kusere på PET's overvågning af de politiske partiers kontakter til identificerede 
eller mistænkte østlige efterretningsofficerer. 


PET's indsamling af ”rene” politiske oplysninger 


Det skal dog bemærkes, at der i enkelte perioder synes at have foregået ind- 
hentning af oplysninger om nogle politiske partier. De tidligste fortegnelser over 
emnesagerne i PET's arkiv viser således, at tjenesten i årene umiddelbart efter 
krigen interesserede sig for Konservativ Ungdom (KU). Det var sandsynligvis 
en følge af de unge konservatives flirten med det yderste højre i 1930'erne. For- 
tegnelserne viser også, at tjenesten indsamlede oplysninger om Dansk Samling 
og dets leder Arne Sørensen, om Retsstatspartiet (Danmarks Retsforbund), og 


64  Folketingstidende, 24. maj 1967, spalte 4521. Det var Justitsministeriets generelle praksis at nægte at 
besvare spørgsmål om hvorvidt PET registrerede konkrete personer eller persongrupper, som f.eks. 
folketingsmedlemmer. PET, ujournaliseret: ”Erik Ninn-Hansen, Besvarelse af spørgsmål nr. S 1300 
- $ 1302 og S 1304-S 1325 fra medlem af Folketinget Thoft”, 27. juni 1986. 

65 PET, administrativ sag: ”Foredrag om revision og registreringspraksis (holdt på møde i Jylland 
d. 22/1 1969 og i København d. 28/1 1969)”. 

at man indsamlede K.R.V. (medlemsblad for Københavns radikale Vælgerfor- 
ening), Rød Ungdom (medlemsblad for Danmarks socialdemokratiske Ungdom, 
DSU), Social Oplysning (medlemsblad for Socialdemokratiets Oplysnings Sekre- 
tariat) og Dansk Politik (ugeblad for Hovedstadens Venstre). Disse blade blev 
sandsynligvis anvendt af PET's sagsbehandlere til at holde sig orienteret om den 
politiske udvikling og tendens. De radikale var muligvis af interesse på grund 
af deres pacifistiske og neutralistiske holdninger, og DSU var ofte placeret til 
venstre for moderpartiet og kunne muligvis tænkes at være mere åben over for 
kommunistiske tilnærmelser eller infiltration. 

I forbindelse med reorganiseringen af REA/PET i 1950 var der antagelig over- 
vejelser i tjenesten om at registrere visse socialdemokrater. Ifølge et anonymt 
notat burde det fremover være muligt for tjenesten at opretholde registrerin- 
gen af tidligere kommunister, som var blevet medlemmer af Socialdemokratiet: 
”Lignende Forhold gør sig gældende for i hvert Fald de yderste, venstreoriente- 
rede Socialdemokraters Vedkommende og for f.Eks. Socialdemokrater og andre, 
som deltager i Rejser til Sovjetunionen efter Indbydelse derfra?” Der er dog ikke 
fundet tegn på, at venstreorienterede socialdemokrater blev registreret alene på 
grund af deres politiske tilhørsforhold.” 

I slutningen af 1950'erne og begyndelsen af 1960'erne fulgte PET dannelsen af 
flere nye småpartier. Det drejede sig om Danmarks Socialistiske Parti, Danmarks 
Republikanske Nationalforsamling, Lønmodtagerforbundet, Fredspolitisk Folke- 
parti og De Frisindede. PET registrerede oplysninger om partiernes dannelse, 
program og ledere. Tjenesten udviste størst interesse for Danmarks Socialistiske 
Parti, der var et resultat af splittelsen i DKP. Partiet opløste sig selv i november 


”», » 


66 PET, administrativ sag: Udateret liste over inf.nr. påført ”Se ny liste af 12/6-1948”; ”Omordning af 
Efterretningsafdelingens Registratur”, 12. juni 1948; ”Oversigt over opstillede emner i hovedkarto- 
teket” 1951. 

67 PET, administrativ sag, omslag ”Kartoteksproblemer ca 1/3-48”: Udateret notat (men efter oktober 
1949 og før 1. januar 1950). 

68 Vedrørende Folketingsspørgsmål nr. 180 (”Er der medlemmer af ”Socialdemokratisk Samfund”, 
som qua deres medlemskab er blevet overvåget og/eller registreret?”) og nr. 181 (”Er der sket over- 
vågning af arrangementer, som ”Socialdemokratisk Samfund” har afholdt?”). En gennemgang af 
de relevante emnekort vedrørende Socialdemokratiet og organisationer mv. har ikke efterladt spor 
af, at Socialdemokratisk Samfund blev overvåget eller dets medlemmer blev registreret. Det be- 
mærkes, at eftersom emnesagen vedrørende Socialdemokratiet og de fleste personsager på ledende 
socialdemokrater er blevet makuleret, er det ikke muligt at besvare spørgsmålet med fuldstændig 
sikkerhed. 

1958, og medlemmerne tilsluttede sig det nydannede SF. PET modtog indbe- 
retninger fra politikredsene, der indeholdt oplysninger om partiafdelingernes 
ledelse, medlemsantal, mødeprocenter, kandidater og stillerlister. Tjenestens in- 
teresse for partierne skyldtes formentlig, at man, ligesom det var tilfældet med 
SF, ønskede at kortlægge den eventuelle kommunistiske indflydelse. Der var 
imidlertid ikke tale om en målrettet overvågning, og de indhentede oplysninger 
var fåtallige.” 

PET synes kun at have indsamlet få oplysninger om den yderste højrefløj i 
de første årtier af den kolde krig. Et af de partier, som PET interesserede sig for, 
var Landssammenslutningen 9. april. Mellem 1957 og 1960 registrerede PET en 
række oplysninger om partiets oprettelse, program og om lederen Jon Galsters 
offentlige møder.” 

Under det meste af den kolde krig var det kun de tre venstrefløjspartier i 
Folketinget — DKP, SF og VS — der var registreret som organisationssager i PET.” 
I marts 1983, omtrent samtidig med regeringens godkendelse af de nye retnings- 
linjer for PET's virksomhed på det politiske område, godkendte Wamberg-ud- 
valget, at yderligere fem partier (Kristeligt Folkeparti, Fremskridtspartiet, Cen- 
trum-Demokraterne, Det Konservative Folkeparti og Socialdemokratiet) blev 
formelt registreret (det vil sige de fik tildelt et emnenummer).” Det fremgår af 
emnekartoteket, at partiernes programmer blev fremskaffet og lagt på de nyåb- 
nede sager.” Ifølge PET's daværende chef, Ole Stig Andersen, var formålet med 


”», » 


69 PET, emnekartotek: ”Statsforhold — Pol. partier, Danmarks Socialistiske Parti”; ”Danmarks Repu- 
blikanske Nationalforsamling”; ”Lønmodtagerforbundet”; ”Fredspolitisk Folkeparti”; ”de Frisin- 
dede”. 

70 Ibid.: ”Statsforhold — Pol.partier, Landssammenslutningen 9. april”. Partiet og dets tilhængere støt- 
tede Jon Galsters påstand om, at den socialdemokratiske-radikale regering i 1940 med den tyske 
ledelse havde aftalt en besættelse af Danmark uden modstand (den såkaldte ”Rostock-myte”). Hans 
Kirchhoff, ”Galster, Jon”, i: Hans Kirchhoff, John T. Lauridsen og Aage Trommer, Gads leksikon. 
Hvem var hvem 1940-45 (Gads Forlag, 2005), S. 116. 

71. WU: Referat af udvalgets møde 13. oktober 1978, vedlagt ”Folketingets sammensætning efter 
15. februar 1977”. 

72. WU: Referat af udvalgets møde den 16. marts 1983. Det fremgår af emnekartoteket, at partiet 
Venstre også blev registreret på dette tidspunkt. PET, emnekartotek: ”Statsforhold — Pol.partier, 
Venstre”, oplysning dateret marts 1983. Det fremgår ikke, hvorfor udvalget ikke fik forelagt denne 
registrering. 

73. PET, emnekartotek: ”Statsforhold — Pol.partier. Socialdemokratiet, Det radikale Venstre, Venstre 
og Det konservative Folkeparti”, oplysninger dateret marts 1983. 

registreringerne, at man kunne se, hvad der stod i partiprogrammerne.” Nogle 
måneder forinden havde PET fået justitsministerens godkendelse til at lægge 
lister over kandidater til folketings-, kommunalråds- og amtsrådsvalg på sagerne 
vedrørende de politiske partier. PET argumenterede for, at det var ”praktisk nød- 
vendigt” at opbevare sådanne personoplysninger på sagerne, at det måtte være 
rimeligt, at PET havde ”en bred almen viden om de politiske forhold her i landet”, 
og at der ikke var tale om en egentlig registrering af de pågældende kandidater.”%> 
Disse to beslutninger betød, at PET kunne registrere de politiske partier og ind- 
samle oplysninger om partiernes kandidater. 

Der er bevaret forskellige spredte oplysninger i PET's arkiv, der tyder på, at 
tjenesten i 1980'erne i højere grad end tidligere indsamlede informationer om de 
politiske partiers aktiviteter. Således registrerede Centralafdelingen oplysninger 
om KU's og Konservative Gymnasiaster (KG's) fremgang på skoler og gymnasier 
i 1982 og om valget af en ny landsformand på Venstres Ungdoms (VU's) lands- 
stævne i 1983. PET fulgte også dannelsen af Danmarks Miljøparti, De Grønne 
og Det Humanistiske Parti, dog uden at foretage en målrettet overvågning.” I 
regionsafdelingen i Odense blev der bl.a. oprettet emnesager på Det Konserva- 
tive Folkeparti og Kristeligt Folkeparti, som indeholdt partiprogrammerne og 
avisudklip om partiernes kandidater til byråds-, kommunalråds-, amtsråds- og 
folketingsvalgene.”? Dette var antagelig en direkte følge af de to beslutninger i 
1982-83. En daværende medarbejder ved regionsafdelingen har bekræftet, at af- 
delingen havde sager på samtlige politiske partier, hvilket skyldtes, ”at PET havde 
en forpligtigelse til at kende de forskellige politiske partier og deres programmer, 
og fremtrædende personers markante udtalelser eller en holdning til et spørgs- 


74. RB: Ole Stig Andersen, 26. marts 2003. Jørn Bro har understreget, at regeringserklæringen af 1968 
ikke forholdt sig til spørgsmålet, om PET måtte beskæftige sig med politiske partier: ”… PET 
kunne sagtens have en sag, der eksempelvis hed Socialdemokratiet” RB: Jørn Bro, 5. november 
2002. 

75. WU: Referat af møde den 11. november 1982 mellem justitsministeren og udvalget, vedlagt notat 
om ”Inddækning af lister over kandidater til folketings-, kommunalråds- og amtsrådsvalg på de 
politiske partier”. 

76 PET, emnekartotek: ”Statsforhold — Politiske partier. Konservative Folkeparti”, oplysning dateret 
20. april 1982; ”Venstre”, oplysning dateret 25. og 26. juni 1983. 

77 Ibid.: ”Statsforhold — Politiske partier. Danmarks Miljøparti, De grønne og Det humanistiske Par- 


ti. 
78 PET, Reg. IV, emnesag: ”Konservative og Konservativ Ungdom og Kristeligt Folkeparti” 

mål som f.eks. HAWK-raketter på Fyn, blev indsamlet?” I en regionsafdeling 
holdt en kilde PET orienteret om den interne uro i den socialdemokratiske by- 
rådsgruppe.”” Den daværende regionsleder har over for Kommissionen forkla- 
ret, at indberetningen skyldtes, at man havde en meget aktiv kilde: ”Det er ikke 
Socialdemokratiet som sådan, der interesserede, men man ville over for hoved- 
afdelingen tilkendegive, at kilden stadig var der. Kilderne stod ikke på nakken 
af hinanden, og PET måtte have at vide, hvad de sidst havde fået af oplysninger 
fra en kilde. Det, som en kilde kom med, noterede man ned, og man overlod 
det til centralafdelingen at vurdere, om det overhovedet var noget, der kunne 
bruges eller var af interesse” Med andre ord kunne der altså være en tendens 
til, at eksistensen af en kilde i sig selv kunne være drivkraften i indsamlingen af 
oplysninger om politiske partiers virksomhed. 

Det bemærkes, at de ”rene” politiske oplysninger, der er fundet i PET's arkiv, 
er få og spredte. PET's hovedinteresse under den kolde krig var rettet mod de 
politiske partiers kontakter til østblokkens diplomater og efterretningsofficerer. 
Der vil derfor i det følgende blive redegjort for den sovjetiske påvirkningskam- 
pagne og dens mål og midler. 


Den sovjetiske påvirkningskampagne 


Der vil i det følgende hovedsageligt blive fokuseret på den sovjetiske påvirk- 
ningsindsats, idet østblokkens virksomhed på dette område i al væsentlighed 
var identisk med den sovjetiske. Sovjetunionen havde langt flere ressourcer til 
rådighed end de øvrige Warszawapagtlande, og de forskellige initiativer blev 
koordineret med eller ledet af Moskva.” PET anvendte også flest kræfter på at 
afdække de sovjetiske efterretningstjenesters politiske kontakter og færre på de 
øvrige østlige tjenester. 

Der blev i løbet af den kolde krig anvendt forskellige betegnelser om de sov- 
jetiske påvirkningsforsøg i den vestlige verden. I den tidlige kolde krig talte man 
ofte om ”subversion” eller ”undergravende virksomhed” et bredt begreb, der 
kunne anvendes (og misbruges) om næsten al politisk og social aktivitet, som 


79 RB:11. juni 2002. 

80 PET, kildesag: Notits, 25. september 1984. 

81 RB: 29. januar 2003. 

82 PET, administrativ sag: ”Årsberetning for afdeling C 1981” 

var i opposition til den officielle politik (faglig aktivitet, borgerretsbevægelser 
eller militærnægtere kunne og blev ofte betegnet som subversion). Et dokument 
fra 1976, der var udarbejdet af Bern-klubben (de halvårlige møder for de vest- 
europæiske efterretningstjenester), definerede ”subversion” (når det blev an- 
vendt som et redskab for den sovjetiske udenrigspolitik) som forsøget på ”at øve 
indflydelse på den offentlige mening bag ryggen på vesteuropæiske regeringer 
for således at påvirke politiske afgørelser til fordel for Sovjetunionen” Her var 
der således primært tale om den indirekte påvirkning af de vestlige regeringer 
via opinionspåvirkning. Man talte også om ”desinformation”, som var en over- 
sættelse af det russiske ”desinformatsija”, der oprindeligt var skabt af KGB til at 
betegne udspredelsen af falske eller vildledende oplysninger med den hensigt at 
miskreditere eller skade modparten.” Desinformation var en metode, der først 
og fremmest blev anvendt over for den vestlige presse og personer, der i forvejen 
var kritisk indstillet over for de vestlige samfund, med henblik på at påvirke opi- 
nionen og dermed indirekte regeringens politik. Senere benyttedes betegnelsen 
”active measures” (dvs. ”aktive foranstaltninger”), der var den engelske oversæt- 
telse af den oprindelige russiske betegnelse ”aktivnyje meroprijatija”, og som PET 
oversatte til ”politiske efterretningsaktiviteter (PEA)".5 I det følgende vil beteg- 
nelsen aktive foranstaltninger blive benyttet. Begrebet blev defineret som ”ope- 
rationer, der skal støtte sovjetiske formål, uden at ophavsmændene kan spores” 
Dette begreb omfattede både den direkte (politiske) og indirekte (opinion) på- 
virkning af de vestlige lande. 

Formålet med påvirkningspolitikken ifølge Bern-klubben var at styrke Mo- 
skvas indflydelse og ”undergrave det vestlige parlamentariske demokratis for- 
svar og nedbryde dets institutioner”7” PET skelnede i en analyse mellem det 
strategiske mål at udvide Moskvas indflydelse og magt i verden og den taktiske 
udførelse, som havde til hensigt - 


83. PET, ujournaliseret, kasse 2: ”Østblok-subversion rettet mod de g9's lande”, vedlagt brev fra Jørn Bro 
til departementschef Niels Madsen, 8. juli 1976. 

84 Norman Polmar and Thomas B. Allen, The Encyclopedia of Espionage, s. 169. 

85 PET, administrativ sag: ”Årsberetning for afdeling C 1981” 

86 PET, operationssag: "Vedr.: Active Measures”, 8. juli 1986. Et internationalt opslagsværk definerer 
"Active Measures” som "intelligence operations that will affect another nation's policies or actions. 
These can be either covert or open and can include a wide variety of activities, including assassina- 
tion” Norman Polmar & Thomas B. Allen, The Encyclopedia of Espionage, s. 5. 

87 PET, ujournaliseret, kasse 2: ”Østblok-subversionen rettet mod de 9's lande”, vedlagt brev fra Jørn 
Bro til departementschef Niels Madsen, 8. juli 1976. 

” 


” — at øve skjult indflydelse på andre regeringer til fordel for Sovjet og til at imø- 
degå modstand mod Sovjets politik ved at søge at ødelægge forbindelser mellem 


andre stater, der vender sig mod Sovjet, og ved at miskreditere disses ledere og 


institutioner og nedbryde moralen” 


De sovjetiske påvirkningsoperationer var derfor tilpasset hvert lands særlige for- 
hold, og de valgte emner havde generelt til formål at svække de vestlige landes 
forsvar, så splid mellem NATO-landene (især mellem Vesteuropa og USA), mis- 
kreditere USA og dets ledere og så tvivl om kritikere af det sovjetiske system.” 
Indsatsen over for Danmark havde som sine væsentligste formål at neutralisere 
landet ved at svække dets tilknytning til NATO. Dette blev tilstræbt ved at frem- 
sætte forslag, der skulle underminere de vestlige sikkerhedsgarantier i området 
(”Østersøen som Fredens Hav” ”Norden som atomvåbenfri zone”), foranstalte 
kampagner imod NATO's politik (dobbeltbeslutningen i 1979 om opstilling af 
572 mellemdistanceraketter), styrke østblokkens position (anerkendelse af DDR 
og afholdelsen en europæisk sikkerhedskonference) og miskreditering af Sovjet- 
dissidenter (Sakharov-høringen i 1975).?” 

Doktrinen om ”fredelig sameksistens” betød ikke, at østblokken nedtrappede 
forsøgene på at påvirke Vesten — tværtimod. Under Stalin havde det været op- 
fattelsen, at verden var opdelt i ”to lejre” fredens lejr (de socialistiske lande) og 
imperialismens lejr (de vestlige lande). Det var uundgåeligt, at modsætningerne 
ville ende i krig, som ville udløse revolutioner og socialismens udbredelse til de 
kapitalistiske lande. Med en sådan ideologi havde Sovjetunionen begrænsede 
muligheder for at påvirke Vestens politik. Doktrinen om ”fredelig sameksistens” 
betød, at Kreml ikke mere anså krigen for at være uundgåelig, i hvert fald ikke 
på kort sigt, men den indebar ikke, at østblokkens ledere opgav forsøgene på at 
forrykke magtbalancen i deres favør. I den sovjetiske ledelses øjne var afspæn- 
dingsperioden en form for ”våbenstilstand” mellem blokkene, som gav mulig- 
hed for at skærpe den ideologiske kamp. Efter Stalins død i 1953 intensiveredes 
det politiske, økonomiske og kulturelle samarbejde mellem blokkene, og det gav 
østlandene nye muligheder for at udøve åben og skjult påvirkning af Vesten. 
Samtidig oplevede de kommunistiske lande en økonomisk fremgang fra slut- 
ningen af 1960'erne, som sammen med de vestlige landes økonomiske krise i 


88 PET, administrativ sag: ”Årsberetning for afdeling C 1981” 
89 PET, operationssag: ”Vedr.: Active Measures”, 8. juli 1986. 
90 DIIS, Danmark under den kolde krig., bd. 1, s. 377-383; bd. 2, s. 299-328, 442-444: bd. 3, S. 307-319. 

1970'erne gav det indtryk, at de socialistiske lande var ved at vinde den frede- 
lige kappestrid. Det medførte en optrapning af den østlige påvirkningsindsats 
rettet mod Vesten.” De europæiske sikkerhedschefer citerede KGB's chef Jurij 
Andropov for i 1967 at have udtalt: 


”Fredeligt samarbejde er en form for klassekamp. Det er en grusom kamp, der 
kæmpes på alle fronter, d.v.s. på den økonomiske, den politiske og den ideologiske 
front. I en sådan kamp må statssikkerhedsorganerne udføre deres særlige opgaver 
omhyggeligt og ufejlbarligt”” 


Sovjetunionens påvirkningsaktiviteter involverede både det normale diplomati 
(Udenrigsministeriet og dets repræsentationer i udlandet), pressen, internatio- 
nale frontorganisationer og den civile efterretningstjeneste (KGB). Aktiviteterne 
blev iværksat og koordineret på allerhøjeste niveau af det sovjetiske kommunist- 
parti (SUKP's) centralkomités Internationale Afdeling (International Depart- 
ment, ID), der blev oprettet i 1943 for at overtage Kominterns opgaver. I 1978 
oprettedes den Internationale Informationsafdeling (IID), der havde til opgave 
at styrke propagandaindsatsen over for udlandet. De to afdelinger arbejdede tæt 
sammen med KGB, der havde til opgave at iværksætte aktive foranstaltninger. I 
1971 blev KGB's Departement D, der havde udført desinformationsopgaver, af- 
løst af en ny afdeling, Service A, der blev placeret under KGB's 1. Hoveddirekto- 
rat (ydre efterretningstjeneste, kontraefterretningstjeneste, aktive foranstaltnin- 
ger og analyse), og som skulle udføre propaganda- og påvirkningsoperationer.% 
Påvirkningsoperationerne var således en integreret del af den sovjetiske uden- 
rigspolitik, og det forhold, at KGB-officerer var udstationeret på de sovjetiske 
ambassader under diplomatisk dække, betød, at deres lokale kontakter ofte var 


91. PET, ujournaliseret, kasse 2: ”Østblok-subversion rettet mod de 9's lande”, vedlagt brev fra Jørn Bro 
til departementschef Niels Madsen, 8. juli 1976. PET, administrativ sag: ”Østblok-efterretningstje- 
nesternes udnyttelse af afspændinger”, udateret; DIIS, Danmark under den kolde krig, bd. 1, s. 367- 
368; bd. 2, s. 299-303, 320-322. Det skal bemærkes, at den økonomiske fremgang i Sovjetunionen var 
af kort varighed, og at landets økonomi begyndte at stagnere i midten af 1970'erne. 

92 PET, ujournaliseret, kasse 2: ”Østblok-subversion rettet mod de 9's lande”, vedlagt brev fra Jørn Bro 
til departementschef Niels Madsen, 8. juli 1976. 

93 PET, administrativ sag: ”Årsberetning for afdeling C 1981”, PET, operationssag: ”Vedr.: Active Mea- 
sures”, 8. juli 1986. DIIS, Danmark under den kolde krig, bd. 1, s. 368-376. For KGB's organisations- 
struktur se Norman Polmar & Thomas B. Allen, The Encyclopedia of Espionage, s. 313. 

uvidende om, at de havde med efterretningsofficerer at gøre.” Det gjorde det 
også svært for PET at skelne mellem legitim diplomatisk aktivitet og efterret- 
ningsvirksomhed. 


KGB's forbindelser i Folketinget og de politiske partier 


Som nævnt anvendte Sovjetunionen en bred vifte af dets institutioner til at etab- 
lere kontakt og påvirke den danske sikkerhedspolitik — Udenrigsministeriet, 
ambassaden, pressen, frontorganisationer og KGB-residenturet — og man gjorde 
tilnærmelser til en lang række danske aktører: Centraladministrationen (først og 
fremmest Stats- og Udenrigsministeriet), Folketinget, de politiske partier, ung- 
domsorganisationer og pressen.” Der vil i det følgende blive fokuseret på KGB's 
kontakter med de politiske partier og disses ungdomsorganisationer. 

KGB havde to formål med etableringen af de politiske kontakter: At indhente 
oplysninger og udøve holdningspåvirkning.f” Gennem samtaler med danske 
politikere var det muligt for de sovjetiske efterretningsofficerer at danne sig et 
overblik over de forskellige partiers syn på sikkerhedspolitiske spørgsmål, såsom 
forslaget om Norden som atomvåbenfri zone eller Reagan-administrationens 
oprustning, og anvende denne viden i tilpasningen af den sovjetiske politik over 
for Danmark. Ifølge Oleg Gordijevskij var KGB-Centeret i Moskva i 1976 inte- 
resseret i oplysninger om situationen i de borgerlige partier, DKP's placering i 
det politiske system, socialdemokraternes vurdering af situationen i de europæi- 
ske kommunistpartier, udviklingen af den kommunistiske propagandaaktivitet i 
Danmark og forskelle på Danmarks og Sveriges holdning til forskellige interna- 
tionale spørgsmål.” PET bemærkede også, at KGB-officererne interesserede sig 
levende for enhver oplysning om de politiske partiers indre forhold, om indre 
magtkampe og ledende politikeres privatliv: ”Vore kilder i politiske kredse er- 
klærer samstemmende, at russerne er forbløffende præcist og bredt orienteret 
om foran anførte emner”% Samtidig kunne KGB-officererne under samtalerne 


94 DIIS, Danmark under den kolde krig, bd. 2, s. 438. 

95. Der henvises til PET's årsberetninger på kontraefterretningsområdet fra 1970 til 1989. 

96 DIIS, Danmark under den kolde krig, bd. 1, s. 405, 455-456, bd. 2, S. 437-438. 

97 PET, operationssag: ”Vedr.: Politiske emner af generel interesse for KGB”, 14. januar 1986. 

98 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1970”. 

forsøge at påvirke modparten til at indtage standpunkter, der var i overensstem- 
melse med sovjetiske interesser. En politiker eller en anden fremtrædende per- 
son, der bevidst eller ubevidst lod sig udnytte til at udsprede sovjetiske syns- 
punkter og oplysninger, hvad enten de var sande eller falske, blev betegnet som 
en ”agent of influence” (”indflydelsesagent”). Den ubevidste indflydelsesagent, 
der ikke var rekrutteret som agent, og som måske var uvidende om samtalepart- 
nerens status som efterretningsofficer, blev ofte fundet blandt politikere og andre 
opinionsskabere, der var kritiske over for de vestlige samfund, eller som for- 
fulgte egne egoistiske mål, såsom økonomisk vinding eller behov for opmærk- 
somhed.” 

Det er selvsagt ofte yderst svært at afgøre, i hvilket omfang KGB's danske 
samtalepartnere lod sig påvirke eller udnytte af den sovjetiske efterretningstje- 
neste. Det kræver, at det er muligt konkret at dokumentere, at en politikers syns- 
punkter ændrede sig i prosovjetisk retning, efter at kontakten blev etableret (og 
at holdningsændringen ikke skyldtes andre faktorer eller påvirkning fra andre 
aktører), eller at politikeren viderebragte oplysninger og synspunkter, som kun 
kunne stamme fra den sovjetiske kontakt. Det var naturligt nok lettere for rus- 
serne at påvirke politikere, der allerede delte mange af deres synspunkter, mens 
det nok var svært eller umuligt at overbevise politikere, der havde et kritisk syn 
på Sovjetunionen og dets politik. Det hører også med til billedet, at der ofte var 
tale om en dialog mellem to parter, hvor danskeren også forsøgte at påvirke den 
russiske modpart, for eksempel med hensyn til behovet for nedrustning i øst 
såvel som i vest eller overholdelse af menneskerettighederne. 

I midten af 1970'erne modtog PET oplysninger fra Gordijevskij om KGB's 
forskellige typer af forbindelser. Ifølge KGB-officeren skelnede den sovjetiske ef- 
terretningstjeneste mellem fire forskellige typer af forbindelser: 


. ”Officiel kontakt, der studeres af en KGB-officer”: Dette var en person 
med forbindelse til KGB, der muligvis havde adgang til oplysninger af 
efterretningsmæssig interesse, som blev foreløbigt undersøgt, og som 
kunne gives gaver. 

. ”Objekt Rasrabotki”: Betyder egentlig ”objekt, der bør/kan bearbejdes”. 
Anvendt i betydningen person under grundigt studium med henblik 


99 Ibid.: ”Årsberetning for afdeling C 1981”, PET, operationssag: "Vedr.: Active Measures”, 8. juli 1986. 
Norman Polmar & Thomas B. Allen, The Encyclopedia of Espionage, s. 7. 

på senere hvervning som agent eller fortrolig kontakt. En sådan person 
kunne udføre tjenester mod betaling. 

+ ”Fortrolig kontakt”: En person, der var villig til at samarbejde i form af 
deltagelse i møder med kort varsel, modtog gaver og frokostinvitationer 
og udleverede interessante oplysninger. 

. ”Agent”: En person, der derudover samarbejdede under konspirative 
former, og som handlede efter KGB's ordrer. 


Selvom det således kun var den sidste kategori, der omfattede egentlige agen- 
ter, blev både fortrolige kontakter og agenter registreret i KGB's ”agentindex” og 
begge typer talte med som agenter i KGBS statistik.”” KGB udarbejdede derud- 
over et større antal underkategorier af kontakter og agenter ud fra deres place- 
ring og opgaver.'” Det er dog uklart, i hvilket omfang disse specialiserede beteg- 
nelser blev anvendt i praksis af den sovjetiske tjeneste. PET synes ikke at have 
haft kendskab til underkategorierne eller de præcise definitioner i samtiden, og 
tjenesten skelnede ikke altid eksplicit mellem de forskellige begreber. Det er dog 
indtrykket, at PET var opmærksom på forskellen mellem kontakter og agenter, 
og at dets overvågning netop havde til formål at identificere de egentlige agenter 
eller kontakter, der var ved at udvikle sig hen imod agentstadiet. Efter hvervnin- 
gen af Oleg Gordijevskij i 1975 fik tjenesten et unikt indblik i KGB's virksomhed, 
og PET begyndte i sine notitser om KGB's forbindelser i de politiske partier eks- 
plicit at skelne mellem fortrolige kontakter, ”objekt rasrabotki” og agenter. 

Foruden indsamlingen af oplysninger og meningspåvirkningen var KGB's 
politiske arbejde lagt an på at forsøge at hverve danske politikere som agenter. 
Dette var den store trussel ifølge PET's vurdering fra 1970: 


”At bringe et folketingsmedlem under kontrol som agent åbner selvsagt adgang 
til en efterretningsmæssig guldgrube, ikke mindst i en politisk opbrudstid, hvor 
præcise og nuancerede politiske efterretninger må rangere højere på KGB's mål- 
liste end i den kolde krigs periode med de stivnede fronter. 


100 PET, operationssag: Notat, ”Agenter”, august 1979; rapport nr. 11, 29.-30. december 1975. Se også 
DIIS, Danmark under den kolde krig, bind 1, s. 455-456. 
101 PET, operationssag: Rapport nr. 54. 

Et folketingsmedlem under sovjetisk kontrol vil også være overordentlig værdifuld 


i den disinformationsvirksomhed, som KGB ifølge udenlandske kilder i stigende 


grad involverer sig i7””> 


KGB anvendte flere metoder til at identificere mulige kontakt- og agentemner 
og til at etablere forbindelse til dem. En mere langsigtet metode bestod i kultive- 
ringen af medlemmer af partiernes ungdomsorganisationer, hvor morgendagens 
politiske ledere måtte antages at befinde sig. De sovjetiske efterretningsoffice- 
rer indbød til ”film- og cocktailselskaber” på ambassaden, de mødte op til ung- 
domsgilder på kollegierne og andre steder medbringende spiritus, og de indbød 
til dyre frokoster. Det var PET's vurdering, at KGB's indsats havde til formål at 
udføre ”talentspejdning, kompromittering og hvervning blandt en gruppe unge, 
der om ti år er voksne politikere med indsigt og indflydelse?” KGB benyttede 
sig også af sine pressekontakter til at indhente oplysninger om de indre forhold i 
partierne og vurderinger af ledende politikere. ”” Den nok mest hyppigt anvendte 
metode til at etablere kontakt til danske politikere var indbydelser til receptioner 
og andre sociale arrangementer på den sovjetiske ambassade, hvor de sovjetiske 
deltagere foruden den diplomatiske top næsten udelukkende var efterretnings- 
officerer. Her kunne KGB-personalet under afslappede former studere de danske 
deltagere, og PET konstaterede, at sådanne møder ofte førte til invitationer til 
frokoster på restauranter rundt om i byen, hvor parterne lærte hinanden nær- 
mere at kende. Disse møder kunne udvikle sig til, at KGB-officeren, efter at have 
stillet modparten forskellige opgaver med udlevering af oplysninger, forsøgte en 
egentlig hvervning.” I enkelte tilfælde kunne møderne føre til en invitation til 
et besøg i Sovjetunionen, hvor KGB uhindret kunne studere den pågældendes 


102 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1970”. 

103 Ibid. 

104 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1977”; ”Beretning om de sovjetiske efterretningstje- 
nester (KGB og GRU)s konstaterede og formodede aktivitet i Danmark i året 1979”. Se også DIIS, 
Danmark under den kolde krig, bd. 2, s. 439. 

105 PET, ujournaliseret, kasse 2: ”Vedr.: De sovjetiske efterretningstjenesters brug af receptioner og 
andre sociale arrangementer”, 3. juli 1981. En række medlemmer af politiske ungdomsorganisa- 
tioner, der i 1976 deltog i en reception på et sovjetisk skib, blev efterfølgende af KGB-residenturet 
registreret som kontakter. PET, operationssag: ”KGB's arbejde mod de politiske partier”, udateret. 
Se også DIIS, Danmark under den kolde krig, bd. 1, s. 457-460. 

vaner og laster, psykiske habitus, politiske indstilling og vilje til samarbejde.” 
I forbindelse med studiet af en kontakt indsamlede KGB detaljerede personop- 
lysninger om den pågældende, der omfattede hans personlige karaktertræk, in- 
tellektuelle evner, holdning til andre, selvvurdering, forhold til KGB-officeren, 
personlige vaner og fritidssysler. Disse blev indberettet til Centeret i Moskva, 
som besluttede, om man skulle forsøge at hverve målpersonen.'” 

Det er således vigtigt at understrege, at man skal skelne mellem KGB's kon- 
takter og agenter. Langt hovedparten af KGB's forbindelser til danske politikere 
var kontakter, som de sovjetiske efterretningsofficerer under diplomatisk dække 
benyttede til at orientere sig om danske politiske forhold og fremsætte sovjetiske 
synspunkter. De var således en normal del af den diplomatiske kontakt mellem 
Øst og Vest. Det var kun de personer, der var hvervet, opererede konspirativt og 
udførte opgaver, som kan klassificeres som agenter, der arbejdede for en fjendtlig 
efterretningstjeneste. 


PET's overvågning af de østlige efterretningstjenesters indsats mod de 
politiske partier 


PET's overvågning af de østlige efterretningstjenester, dvs. først og fremmest de 
sovjetiske KGB og GRU's virke mod de politiske partier under den kolde krig, 
må på grundlag af det bevarede kildemateriale betegnes som begrænset og ikke 
fuldt ud effektiv. Dette skyldtes i høj grad, at der ikke var afsat tilstrækkeligt med 
ressourcer, og at indsatsen ikke blev prioriteret højt nok. PET's indsats på det 
politiske område var i betydelig grad styret af den præventive opgave, der bestod 
i at holde eventuelle nationalt upålidelige personer ude fra stillinger, der gav ad- 
gang til klassificerede oplysninger. En stor del af PET's arbejde bestod derfor i at 
indsamle og registrere personoplysninger, som blev anvendt i forbindelse med 
sikkerhedsundersøgelser i forbindelse med ansættelser i særlige sensitive stillin- 


106 PET, operationssag: ”Vedr.: De sovjetiske efterretningstjenesters brug af receptioner og andre 
sociale arrangementer, samt hvorledes de kultiverer/studerer målpersoner under besøg i Sovjet, 
6. november 1985. Personer, der allerede var hvervet som agent, kunne også modtage invitationer 
til Sovjetunionen: ”En dansk journalist, der blev hvervet i midten af 70'erne, har ved flere lejlighe- 
der under dække af officielle anliggender gæstet Sovjet, hvor han fortsat er blevet studeret og hans 
loyalitet afprøvet” Ibid. 

107 PET, operationssag: ”KGB's arbejde mod de politiske partier”, udateret. 

ger i centraladministrationen og i forsvaret. Som det er beskrevet andetsteds,” 
blev overvågningen af den sovjetiske ambassade iværksat relativt sent, og perso- 
nalet på ”russerholdet” og den øvrige satellitafdeling var betydeligt mindre end 
i f.eks. Sverige og Norge. Frem til slutningen af den kolde krig beklagede kon- 
traspionagemedarbejderne sig konstant over de begrænsede ressourcer og over 
det manglende samarbejde internt i PET og med andre statslige styrelser. Den 
begrænsede indsats afspejlede sig også i PET's viden om de østlige efterretnings- 
tjenesters aktivitet i de politiske partier. PET's årsberetninger handlede primært 
om konstaterede åbne kontakter (indhentet ved aflytning og fysisk observation), 
og PET's indsigt i de mere konspirative aktiviteter var ofte begrænset. Tjenesten 
måtte således i midten af 1970'erne konstatere: 


”Der foreligger i øvrigt ikke for året 1975 oplysninger om mere personlig kontakt 
med partisekretærerne, lige som der intet er fremkommet om russernes eventuelle 
overværelse af de af partierne afholdte kongresser eller landsmøder. 


Der foreligger heller ikke oplysninger om russisk kontakt til de politiske eller an- 


dre ungdomsorganisationer.””? 


Den anden årsag til PET's begrænsede viden var, at KGB anvendte konspirative 
metoder, i takt med at kontakterne udviklede sig og blev mere seriøse. I 1979 
blev PET således opmærksom på, at en journalist mødtes med en KGB-officer: 
”Møderne bliver aftalt fra gang til gang og er med anvendelse af denne taktik næ- 
sten umulig at følge” PET konstaterede, at det samme mønster gjorde sig gæl- 
dende for KGB-officerernes møder med fremtrædende danske politikere: ”Dette 
kunne tyde på, at KGB-officererne har modtaget ordrer om at hemmeligholde 
forbindelser med nyttige og betydningsfulde kontakter” Det samme gjorde sig 
gældende det følgende år, hvor PET formodede, at en KGB-officer holdt sin kon- 
takt til et socialdemokratisk folketingsmedlem skjult ved at ringe fra en telefon- 


108 Sede relevante afsnit om den kontraefterretningsmæssige indsats i Kommissionens beretning, bind 
6, vedrørende overvågningen af DKP. Se også DIIS, Danmark under den kolde krig, bd. 3, s. 387- 
390. 

109 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1975”. 

10 Ibid.: ”Beretning om de sovjetiske efterretningstjenester (KGB og GRU)s konstaterede og formo- 
dede aktivitet i Danmark i året 1979”. 

11 Ibid. 

boks.”? Et andet problem for PET var, at det tilsyneladende kun var et fåtal af de 
personer, som havde været udsat for tilnærmelser fra russerne, der på egen hånd 
underrettede PET. Således bemærkede tjenesten, at det hørte til sjældenhederne, 
at personer, der havde besøgt Sovjetunionen, selv tog kontakt til PET.” Der var 
dog enkelte politikere, der følte, at russerne blev for påtrængende, og som rap- 
porterede om forholdet til justitsministeren eller PET.” 


PET og Folketinget 


PET's overvågning af de politiske partiers forbindelser til østlige efterretnings- 
officerer bragte naturligt nok tjenesten i kontakt med Folketinget, da officerer- 
ne også opererede her under diplomatisk dække. Frem til midten af 1980'erne 
indeholdt kontraspionageafdelingens årsberetning et afsnit om fjendtlig efter- 
retningsaktivitet på Christiansborg. Afdelingen konstaterede, at den sovjetiske 
ambassadør havde officiel kontakt til Folketingets formand, og at flere officerer 
havde kontakt til Folketingets bureau, hvorfra de modtog oplysninger om tin- 
gets arbejde, fremsatte lovforslag og sammensætningen af Folketingets udvalg 
og nævn. Officererne etablerede også kontakter til flere af partiernes sekreta- 
riater på Christiansborg, de overværede debatter i salen fra tilhørerlogen, og de 
mødtes med tingets medlemmer i Snapstinget.”> PET antog, at officerernes vig- 
tigste opgave var at skabe kontakter til folketingsmedlemmer med henblik på 
at indhente oplysninger, udsprede sovjetiske synspunkter eller eventuelt hverve 
dem: ”Udbyttet af de timelange ophold i tilhørerlogen er formentlig stærkt be- 
grænset på grund af de sparsomme danskkundskaber, men tjener vel til at ”legi- 
timere' de mange besøg i ”Snapstinget, hvor der tages kontakt til både pressefolk 


112 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1980”. 

113 PET, operationssag: ”Vedr.: De sovjetiske efterretningstjenesters brug af receptioner og andre 
sociale arrangementer, samt hvorledes de kultiverer/studerer målpersoner under besøg i Sovjet, 
6. november 1986. 

114 F.eks. PET, administrativ sag: ”Beretning om de sovjetiske efterretningstjenester (KGB og GRU)s 
konstaterede og formodede aktivitet i Danmark i året 1981” 

15 PET, administrative sager: ”Beretninger om de sovjetiske efterretningstjenester (KGB og GRU)s 
konstaterede og formodede aktivitet i Danmark for årene 1970 til 1983”. 

og folketingsmedlemmer”, som afdelingen bemærkede i 1970.”” Senere kom der 
bedre uddannede efterretningsofficerer med bedre sprogkundskaber som Oleg 
Gordijevskij, der overværede vigtige debatter og holdt ambassaden løbende ori- 
enteret om den politiske udvikling.” I et enkelt tilfælde konstaterede PET, at en 
sovjetisk efterretningsofficer, presseattaché Vladimir Minin, under et besøg på 
Christiansborg havde udvist ”pågående interesse” for Statsministeriets kontorer 
og Udenrigsministeriets nye bygning.” 

Der er intet, der tyder på, at PET systematisk overvågede Folketinget. Oplys- 
ningerne om sovjetisk efterretningsaktivitet på Christiansborg er generelt spora- 
diske og kortfattede, og de stammer formentlig fra tjenestens kilder og kontakter 
i de politiske partier.”> Kommissionen har ikke fundet nogen forholdsordre for 
tjenestens virksomhed i Folketinget, men det var tilsyneladende praksis, at tje- 
nestens medarbejdere ikke overvågede politikere eller efterretningsofficerer på 
Christiansborg.” 


PET's brug af kilder og dobbeltagenter i de politiske partier 


I en række tilfælde benyttede PET danske politikere som kilder eller dobbelt- 
agenter til at kortlægge KGB-officerernes modus operandi og fastslå, hvilke op- 
lysninger de var interesseret i. Det synes i de fleste tilfælde at have været PET, 
der tog kontakt til de pågældende danskere, når tjenesten blev opmærksom på, 


116 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1970”. 

117 PET, administrative sager: ”Beretningerne for 1973-1976”. 

118 Ibid.: ”Beretning om de sovjetiske efterretningstjenester (KGB og GRU)s konstaterede og formo- 
dede aktivitet i Danmark i året 1977”. 

119 Det fremgår således af afsnittet om rumænsk efterretningsaktivitet i SF i 1973-75, at PET havde en 
eller flere kilder blandt folketingsmedlemmerne. Som det fremgår af det følgende afsnit, anvendte 
PET i flere tilfælde politikere, der var blevet kontaktet af østlige efterretningsofficerer, som dob- 
beltagenter. 

120 I 1989 fulgte PET kontakten mellem en KGB-officer og en dansk politiker. Det fremgår af obser- 
vationsrapporterne, at de tos færden kun blev fulgt til og fra Christiansborg. Når de havde møde 
i Folketinget, forblev observatørerne udenfor og nøjedes med at konstatere mødernes varighed. 
Dette skete efter ordre. PET, personsag: Notitser, 2. oktober og 12. december 1989. 

at de mødtes med formodede eller identificerede efterretningsofficerer.'” I det 
følgende vil PET's brug af politikere som dobbeltagenter blive illustreret ved en 
beskrivelse af nogle enkelte operationer. 

11970 traf en ung borgerlig politiker den sovjetiske attaché Albert Mironov i 
forbindelse med et delegationsbesøg fra Sovjetunionen. Mironov, der var identi- 
ficeret som KGB-officer, havde kontakter til flere politiske ungdomsorganisatio- 
ner.”” Under mødet anmodede Mironov danskeren om dennes navn og adresse, 
da han ønskede at knytte en mere ”intim kontakt” til ham og hans organisation. 
Kort tid efter modtog danskeren en invitation til en reception på ambassaden, 
hvor han igen traf Mironov. Her blev de danske deltagere nøje udspurgt om de- 
res personlige forhold, hvilket fik ham til at føle, at han nærmest var i færd med 
at udfylde et skema til en ansøgning. Mironov inviterede danskeren til frokost på 
en restaurant, hvor han udspurgte ham om de indre forhold i VKR-regeringen 
og ungdomsorganisationens forhold til moderpartiet.'” Senere fulgte indbydel- 
ser til et cocktail-party for ungdomspolitikere hos det sovjetiske nyhedsagentur 
Novosti'+ og flere frokoster på restauranter i København. Mironov var især in- 
teresseret i oplysninger om de indre forhold og magtkampe i moderpartiet og i 
dets syn på udenrigspolitiske spørgsmål, bl.a. anerkendelsen af DDR, og det var 
kildens indtryk, at Mironovs hensigt med spørgsmålene var at teste hans trovær- 
dighed.” Det var antagelig Mironovs hensigt at forsøge at bruge kontakten til at 
påvirke moderpartiets politik, for ved flere lejligheder bad han danskeren om at 
rejse forskellige sikkerhedspolitiske spørgsmål i partiet, såsom det socialdemo- 
kratiske forslag om etableringen af en europæisk sikkerhedsalliance bestående 
af ti lande fra Øst og Vest. Mironov var også interesseret i, at danskeren skulle 
deltage i en politisk ungdomskonference i Stockholm.” Danskeren blev under 
hele forløbet nøje briefet af PET om, hvordan han skulle optræde, ligesom tjene- 
sten sikrede sig, at den pågældende ikke udleverede skriftligt materiale, uden at 


121 Det forekom dog også, at personer, der havde været udsat for russiske tilnærmelser, selv henvend- 
te sig til PET. I nogle tilfælde bad PET dem om at fortsætte kontakten under PET's kontrol. RB: 
23. april 2001. 

122 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1971”. 

123 PET, operationssag: Notits, 20. november 1970. 

124 Ibid.: Notits, 2. december 1970. 

125 Ibid.: Notits, 14. december 1970. 

126 Ibid.: Notitser, 19. januar og 16. februar 1971. 

det var godkendt af PET.” Det fremgår ikke af sagen, hvor længe den kørte, eller 
hvordan den blev afsluttet. 

I 1970'erne havde PET øjensynligt flere kilder, der holdt tjenesten oriente- 
ret om socialdemokratiske østkontakter. I 1972 rapporterede PET, at presseatta- 
chéen Leonid Makarov det sidste halve år havde holdt fire møder med en kilde, 
som han havde ”energisk bearbejdet”. Ifølge PET havde kilden ”god indsigt i for- 
holdene inden for de politiske partier”, og russeren havde udvist interesse for 
”interne oplysninger fra især Socialdemokratiets inderkreds” Det fremgår ikke, 
om kilden var en journalist eller socialdemokratisk politiker. PET tilføjede, at 
”udviklingen er under kontrol herfra”, hvilket betyder, at kilden blev kørt som 
dobbeltagent af tjenesten.” I 1975 blev en socialdemokratisk politiker kontak- 
tet af Oleg Gordijevskij, der ønskede et møde. Efter at have indhentet justits- 
ministerens og PET's godkendelse mødtes politikeren med russeren, hvorefter 
han aflagde rapport til PET. Gordijevskij havde interesseret sig for udenrigs- og 
sikkerhedspolitiske emner, socialdemokraternes kontakter til østdiplomater og 
litteratur.” 

I 1982 blev et medlem af en politisk ungdomsorganisation opsøgt af en jour- 
nalist ved Komsomolskaja Pravda, der var interesseret i ungdomsorganisationens 
opbygning, syn på sikkerhedspolitiske spørgsmål og i ungdomsproblemer.;” Da 
journalisten var identificeret som KGB-officer tilhørende presse/politik-linjen, 
tog PET kontakt til danskeren, der viste sig at være egnet til et samarbejde.” 
I løbet af de næste fem år, med en pause efter Oleg Gordijevskijs afhopning, 
hvor KGB i en periode lagde sine kontakter på is, afholdt de 34 frokostmøder 
fortrinsvis på restauranter i København. Den sovjetiske efterretningsofficer var 
interesseret i moderpartiets politik og interne forhold, i den indenrigspolitiske 
situation, i kildens syn på udenrigs- og sikkerhedspolitiske spørgsmål og kildens 
personlige forhold og karriere. Forbindelsen udviklede sig stadigt mere konspi- 
ratorisk med tiden. I starten blev møderne aftalt på forhånd via telefonen. Efter 
et par møder begyndte KGB-officeren at opbygge et venskabeligt forhold, og kil- 
den blev anmodet om at fremskaffe forskelligt skriftligt materiale om moderpar- 


127 Ibid.: Notitser, 20. november 1970, 26. november 1970 og 14. december 1970. 

128 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1972”. 

129 PET, personsag: Notitser, 18. juni 1975, fortsat 19. og 29. juni 1975. 

130 PET, operationssag: Notits, 8. november 1982. 

131. Ibid.: Notits, 26. maj 1987. 

tiet. Efter omkring ti møder ændrede de drastisk karakter: Kilden fik stillet opga- 
ver om at udarbejde rapporter om politiske emner (f.eks. om danske politikeres 
holdning til præsident Reagans ”stjernekrigsprojekt”), som han modtog penge 
for, møderne blev aftalt fra gang til gang med alternative mødedatoer ”samme 
tid og sted”, og kilden blev pålagt ikke at ringe eller omtale møderne. PET vur- 
derede på dette tidspunkt, at kilden nu havde status af ”fortrolig kontakt”. Under 
de følgende møder blev kilden anmodet om at fremskaffe artikler fra Udenrigs- 
ministeriets blad Østnyt, som han modtog betaling for. Dette var muligvis en 
test af, om han var villig til at udlevere materiale, som ikke var umiddelbart til- 
gængeligt. KGB-officeren antydede også over for sin samtalepartner, at han ved 
siden af sit journalistiske virke havde et spændende arbejde for et ikke nærmere 
identificeret ”institut”, der havde til opgave at indsamle og bearbejde oplysninger 
om internationale forhold og at rådgive den sovjetiske ledelse. Operationen slut- 
tede med, at PET, der vurderede, at kilden var tæt på at blive hvervet som agent, 
forgæves forsøgte at rekruttere KGB-officeren.> 

I 1989 mødte et medlem af en politisk ungdomsorganisation en sovjetisk di- 
plomat, der i virkeligheden var efterretningsofficer, i forbindelse med en kon- 
ference om menneskerettigheder på Christiansborg. I den følgende tid mødtes 
de to 16 gange på restauranter og hjemme hos kilden, hvor man drøftede sik- 
kerhedspolitiske spørgsmål, den indenrigspolitiske situation, de interne forhold 
i partiet og kildens personlige forhold, karriere og økonomi. Møderne havde 
fra starten et konspirativt præg, idet nye møder blev aftalt fra gang til gang, der 
blev aftalt alternative mødedatoer ”samme tid og sted”, og efterretningsoffice- 
ren benyttede sig af telefonbokse, når han skulle i kontakt med kilden. I starten 
modtog kilden betaling i form af spiritus og cigaretter for forskelligt skriftligt 
materiale, men efter 12 møder tilbød officeren penge for udarbejdelsen af artikler 
om internationale forhold. Det var tilsyneladende også KGB-officerens hensigt 
at anvende kilden til holdningspåvirkning, for han udleverede forskellige do- 
kumenter og artikler, der gengav sovjetiske synspunkter på sikkerhedsmæssige 
spørgsmål. Det fremgår ikke af den del af sagen, som Kommissionen har haft 
adgang til (frem til udgangen af 1989), hvor længe operationen varede, og hvor- 
dan den endte. 


132 Ibid.: Bilagsfortegnelse; notits, 4. november 1983; notits, 5. december 1986; notits, 31. marts 1987; 
notits, 8. maj 1987; notits, 11.maj 1987; ”Anmodning om retskendelse til rumaflytning”, 1. april 1987. 

133 PET, operationssag: Bilagsfortegnelse; ”Liste over gaver udleveret af [ - ] til [ - ]”; notits, 9. februar 
1989. 

PET's samarbejde med politikere var et sensitivt emne, idet nogle politikere 
så tjenestens interesse for østkontakterne som et udtryk for, at PET overvågede 
lovlig politisk virksomhed. Nogle politikere følte, at dialog og samtaler var et 
middel til at opnå gensidig forståelse og afspænding, og at det ikke var noget, 
som PET skulle blande sig i. Problemet kan illustreres med et eksempel fra mid- 
ten af 1970'erne. En fremtrædende socialdemokrat havde flere møder med en 
østtysk diplomat, der ønskede at etablere officielle partikontakter mellem det 
østtyske kommunistparti SED og Socialdemokratiet. Den danske politiker ori- 
enterede efterfølgende PET om mødernes forløb. Da PET-medarbejderen bad 
om at blive underrettet, hvis den pågældende fik oplysninger om, at socialde- 
mokratiske deltagere eller andre deltagere i Østersøugerne blev udsat for tilnær- 
melser fra østtysk side, afbrød den pågældende politiker imidlertid samarbejdet 
med den begrundelse, at han havde fundet interessen for kontakterne mellem 
SED og Socialdemokratiet for ”ubehagelig”, og at han frygtede, at PET forsøgte af 
få den pågældende draget ind i et mere vidtgående samarbejde. I flere tilfælde 
opgav PET at tage kontakt til politikere, som mødtes med østlige efterretningsof- 
ficerer, idet man vurderede, at politikerne ville se det som udtryk for, at de blev 
overvåget og registreret, og at der derfor var en risiko for, at de ville gå til pressen 
med historien. 

Det er Kommissionens indtryk, at dobbeltagentoperationerne gav PET et 
vigtigt indblik i KGB's virke mod de politiske partier i Danmark under den kolde 
krig. Det var muligt for tjenesten at følge, hvordan forholdet udviklede sig i en 
konspirativ retning, og hvordan de stillede opgaver ændrede karakter. Operatio- 
nerne gav også et indblik i, hvilke oplysninger russerne var interesseret i (sik- 
kerhedspolitiske spørgsmål, den indenrigspolitiske situation, de interne forhold 
i partiet og kildens personlige forhold), og hvordan de forsøgte at påvirke dan- 
skerne til at rejse forskellige spørgsmål eller skrive artikler om emner, der var i 
Sovjetunionens interesse. Endelig havde operationerne også et præventivt sigte: 
De gjorde det muligt for PET at kontrollere, hvilke oplysninger der blev vide- 


134 PET, personsikkerhedssag: Notitser, 2. maj 1975, 16. maj 1975 og 16. maj 1975. 

135. F.eks., PET, personsag: Notits, 22. maj 1985. Der fandtes et fortilfælde: I 1971 foretog Dansk Ung- 
doms Fællesråd (DUF) en delegationsrejse til Sovjetunionen. Ved hjemkomsten blev nogle af delta- 
gerne kontaktet af medarbejdere fra PET, som var interesseret i, om de var blevet udsat for tilnær- 
melsesforsøg fra sovjetisk side. DUF klagede til justitsministeren over PET's indblanding med den 
begrundelse, at den svækkede DUF's muligheder for at etablere kontakter til østlige ungdomsorga- 
nisationer. PET, emnesag: Diverse notitser og presseklip. Sagen er også beskrevet i Kommissionens 
beretning, bind 10, om PET's overvågning af protestbevægelser. 

regivet, og eventuelt at forsøge at bruge kontakten til at hverve KGB-officeren 
som dobbeltagent. Det vides ikke, hvor mange dobbeltagentoperationer PET 
gennemførte på det politiske område, men antallet var sandsynligvis begrænset, 
da de var ganske ressourcekrævende. Foruden føringen af dobbeltagenten om- 
fattede de i et vist omfang anvendelsen af telefon- og rumaflytning, observation 
og samarbejde med udenlandske tjenester. 


Telefonaflytning af de politiske partier? 


Fremtrædende politikere har ved flere lejligheder givet udtryk for en mistanke 
om, at deres telefoner blev aflyttet.> Det vakte betydelig opsigt i 1967, da for- 
manden for Danmarks socialdemokratiske Ungdom (DSU), Hans Carl Nielsen, 
hævdede, at telefonerne på forbundskontoret såvel som flere ledende DsUeres 
privattelefoner blev aflyttet af efterretningstjenesten. Årsagen skulle angiveligt 
være, at DSU sammen med en række venstreorienterede ungdomsorganisationer 
var gået sammen i ”koordineringen”, et uformelt samarbejde om udenrigspoliti- 
ske emner. Samarbejdet, der foruden DSU omfattede Danmarks Kommunistiske 
Ungdom (DKU), Socialistisk Ungdoms Forum (SUF), Radikal Ungdom (RU), 
Radikale Studerende, Frit Forum og Studentersamfundet, var først og fremmest 
vendt mod USAs krigsførelse i Vietnam.” DsU-formanden henviste bl.a. til, at 
man havde hørt mærkelige klik og lyde i telefonen.” En ledende DsUer skulle 
angiveligt også været blevet generet af efterretningstjenesten på sine arbejdsplad- 
ser på grund af sin politiske indstilling, og hans telefon skulle havde været aflyt- 
tet, hvilket havde fået faderen til at smide ham ud hjemmefra.” Beskyldningerne 
blev ved flere lejligheder afvist af den socialdemokratiske justitsminister K. Axel 
Nielsen, der henviste til, at telefonaflytning krævede en dommerkendelse, og at 
en sådan krævede mistanke om en konkret lovovertrædelse: ”Jeg er sikker på, at 


136 ”Aflyttes vi også”, Ekstra Bladet, 13. november 1993; Peter Rasmussen, ”Jeg tør ikke tale frit i telefo- 
ner”, Ekstra Bladet, 16. november 1993. 

137 ”DSUs telefoner bliver aflyttet — ”, Aktuelt, 28. september 1967. 

138 Jacob Ludvigsen, ”Klart at politiet aflytter vore telefoner” Information, 29. september 1967. 

139 ”Smed sønnen ud fordi telefonen blev aflyttet”, Ekstra Bladet, 29. september 1967; ”Vi er sikre på at 
der lyttes”, Aktuelt, 1. oktober 1967. 

der herefter ikke er grundlag for aflytning af politiske partiers telefoner, og efter 
de undersøgelser, jeg nu har foretaget, finder det da heller ikke sted.” 

Der er ikke fundet nogen tegn på, at DSU's telefoner blev aflyttet, men det skal 
understreges, at meget arkivmateriale fra denne periode er makuleret." Ifølge 
PET's oplysninger var der da også en anden forklaring på beskyldningerne. Ifølge 
forskellige kildeoplysninger blev de pågældende DsUfere betegnet som politisk 
umodne unge mennesker, der ”impulsivt engagerer sig i tidens problemer … 7”)? 
og de skulle angiveligt være påvirket af en venstrefløjsaktivist, der havde et horn 
i siden på efterretningstjenesten.'” Den virkelige historie om den omtalte DsU'er 
skulle være, at den pågældende var blevet smidt ud hjemmefra, fordi han ikke 
passede sine studier.+ Den dybere forklaring på beskyldningerne var nok, at 
DSU i slutningen af 1960'erne var under pres fra den mere aktivistiske venstrefløj, 
som bl.a. førte an i protesterne mod Vietnamkrigen. DsU's medlemstal i Køben- 
havn og på Frederiksberg skulle være blevet halveret, og organisationen havde 
brug for at profilere sig. Få dage før offentliggørelsen af beskyldningerne fortalte 
DsU-formanden Hans Carl Nielsen i et interview med Information, at det var 
hensigten at sørge for, at ”de unge lægger mærke til os” ved bl.a. at engagere sig 
i Vietnambevægelsen.” Samtidig synes ledende DsUefre oprigtigt at have troet, 


140 PET, ujournaliseret, kasse 3: ”Justitsministerens besvarelse under debatten om trontalen”, 6. oktober 
1967. Besvarelsen var udløst af et spørgsmål fra SF's formand Aksel Larsen. Jf. Aksel Larsen, ”Mini- 
steren og telefonaflytning”, Politiken, 30. september 1967. Se også ”Det er bestemt ikke politiet, der 
lytter med”, Aktuelt, 29. september 1967. 

141 Der blev først oprettet en emnesag på Socialdemokratiet i 1983. Emnekortene på DSU begynder 
først i slutningen af 1967, netop som telefonaflytningssagen blev rejst. Emnekortene på Socialde- 
mokratiet indeholder oplysning om aflytning af en navngiven DsUfr, men ud fra sammenhængen 
drejer det sig om aflytningen af en anden part. PET, emnekartotek: ”Statsforhold — pol. partier. 
Socialdemokratiet”, oplysning dateret 12. september 1967. Der er ikke fundet retskendelser til te- 
lefonaflytning af DSU eller ledende DsU'ere under Kommissionens gennemgang af retsbogen for 
Københavns Byret. 

142 PET, administrativ sag: ”Vedrørende: en i TV og dagspresse fremsat påstand om aflytning af DsSUs 
kontortelefoner samt af ”et fremtrædende medlems” private telefon”, 3. oktober 1967. 

143 PET, ujournaliseret, kasse 3: Notits, 6. oktober 1967. 

144 PET, administrativ sag: ”Vedrørende de i pressen m.v. fremsatte påstande om aflytning af DSU's 
telefoner m.v”, 5. oktober 1967. 

145. Nan Henningsen, ”Vi skal nok vise, at vi ikke er dikkende lammehaler”, Information, 26. september 
1967. Se også Tim Jacobsen, ”Om at være diplomatisk og samtidig DSU-formand”, Land og Folk, 
2. september 1967. DSU stemplede også politiets indgreb mod fredelige demonstrationer som vold 
og barbari. PET, emnekartotek: ”Statsforhold — pol. partier. Danmarks Socialdemokratiske Ung- 
dom (DSU), oplysning dateret 7. november 1967. 

at de var under overvågning. De etablerede således et indviklet system, hvorefter 
de kun førte vigtige telefonsamtaler fra telefonbokse og privattelefoner på aftalte 
tidspunkter for således at undgå PET's formodede aflytning.” Det kan således 
konstateres, at formodningen om, at politiske ungdomsorganisationers telefoner 
blev aflyttet af PET, var udbredt i 1960'erne,” hvilket utvivlsomt hang sammen 
med den udbredte mistænksomhed på venstrefløjen over for myndighederne. 
Samtidig medførte denne stemning af paranoia, at nogle ungdomspolitikere be- 
gyndte at anvende konspirative metoder, hvilket må have virket som en hæmsko 
for deres politiske arbejde. 

Mistanken om telefonaflytning blev øjensynligt delt af Socialdemokratiets 
top. Kjeld Olesen har således fortalt, at statsminister Jens Otto Krag ved en lej- 
lighed havde givet udtryk for sin formodning om, at hans telefon blev aflyttet, 
selvom han ikke specifikt nævnte, at det skulle være PET, der aflyttede.+ I 1971 
spurgte Krag under et møde i Regeringens Sikkerhedsudvalg, om hans telefon 
blev aflyttet. Cheferne for PET og FE, der må have været noget forundret, erklæ- 
rede samstemmende, ”at selvsagt ingen dansk myndighed foretager aflytning,” 
Spørgsmålet, der afspejlede en mistro til efterretningstjenesterne, skal nok ses i 
sammenhæng med, at statsministeren var irriteret over de seneste skandaler om 
efterretningstjenesterne (Kejsergade- og Kasper Neergaard-sagerne), som han 
mente svækkede regeringens muligheder for at føre den ønskede udenrigs- og 
sikkerhedspolitik.>” Det var formentlig Krags opfattelse, at det var svært at føre 
en tilnærmelsespolitik over for østblokken, når det samtidigt blev afsløret, at 
de danske tjenester overvågede østambassaderne. Det er derfor svært at fastslå, 
hvorvidt statsministeren oprigtigt troede, at han blev aflyttet, og hvem han tro- 
ede, der aflyttede ham, eller om der kun var tale om et forsøg på at gøre det klart 
for efterretningstjenesterne, at deres virksomhed under ingen omstændigheder 
måtte komme på tværs af den førte udenrigs- og sikkerhedspolitik. Kommis- 


146 PET, ujournaliseret, kasse 3: Notits, 9. oktober 1967. 

147 Ledende personer i Radikal Ungdom, Studentersamfundet, Radikale Studerendes Landsforbund, 
SUF og DKU havde således alle mistanke om, at de blev aflyttet. Jacob Ludvigsen, ”Klart at politiet 
aflytter vore telefoner”, Information, 29. september 1967. 

148 RB: Kjeld Olesen, 6. juni 2001. 

149 RS: Referat af møde 4. november 1971. 

150 Ibid. Det kan ikke udelukkes, at Krags mistanke stammede fra oplysninger fra en sag, hvor en af 
hans bekendte blev telefonaflyttet, jf RB: Jørgen Skat-Rørdam, 22. november 2000. Det skal un- 
derstreges, at der ikke er fundet retskendelser til telefonaflytning af statsminister Krag eller andre 
ledende politikere under Kommissionens gennemgang af retsbogen fra København Byret. 

sionen har i sin gennemgang af PET's arkiv ikke fundet indicier for, at ledende 
danske politikeres telefoner skulle være blevet aflyttet.> 


Registreringen af danske politikere 


Som det fremgår andetsteds i Kommissionens beretning, blev danske statsbor- 
gere med østkontakter, dvs. forbindelser til østlige ambassader eller besøg i øst- 
bloklande, registreret i PET. Begrundelsen var, at sådanne kontakter erfarings- 
mæssigt kunne føre til egentlige hvervningsforsøg. PET bemærkede i et notat 
i 1981, at deltagere i ambassadereceptioner ikke blev registreret alene på dette 
grundlag, men hvis receptionen førte til frokostmøder eller andre former for 
ikke-tjenstlige kontakter, ”vil den pågældende pådrage sig vor opmærksomhed 
og blive registreret” PET kunne nævne flere politikere, som efter deltagelse 
i receptioner var blevet udsat for tilnærmelsesforsøg fra østlig side. PET un- 
derstregede i en anden sammenhæng, at registreringen ikke var en form for 
straf, men at den gjorde det muligt for tjenesten at følge kontakten og eventuelt 
gribe ind i form af en sikkerhedsbelæring ”før forholdet løber løbsk med mu- 
lige uoverskuelige konsekvenser til følge for den pågældende”;+ Registreringen 
havde således også et præventivt sigte, hvilket tjenesten øjensynligt prioriterede 
højere i 1980'erne.” 


151. Jf. Folketingsspørgsmål nr. 4 (”Kan ministeren bekræfte, at det tidligere folketingsmedlem og med- 
lem af Europaparlamentet, retsforbundsformanden Ib Christensen, er blevet telefonaflyttet privat 
og/eller på sin arbejdsplads på Psykoteknisk Institut i Randers?”). En gennemgang af emnekartote- 
ket vedrørende Retsforbundet og retsbogen for Københavns Byrets Grundlovsafdeling har ikke vist 
spor efter en sådan aflytning. 

152. PET, ujournaliseret, kasse 2: ”Vedr.: De sovjetiske efterretningstjenesters brug af receptioner og 
andre sociale arrangementer”, 3. juli 1981. Notatet ligger blandt materiale, der var videregivet til 
Justitsministeriet, hvorfor det må antages, at notatet er blevet set af ministeriet. 

153 PET, ujournaliseret, kasse 2: ”Vedr.: De sovjetiske efterretningstjenesters brug af receptioner og 
andre sociale arrangementer, 3. juli 1981. 

154 PET, operationssag: ”Vedr.: De sovjetiske efterretningstjenesters brug af receptioner og andre 
sociale arrangementer, samt hvorledes de kultiverer/studerer målpersoner under besøg i Sovjet”, 
6. november 1985. 

155. Ifølge PET's årsberetning for 1983 anbefalede man ”et fremtidigt mere offentsivt/aggressivt kon- 
traefterretningsmæssigt arbejde”, som bl.a. skulle udmøntes i ”et præventivt, opsøgende arbejde 
omkring de kendte målområder/objekter … ” PET, administrativ sag: ”Beretning omhandlende de 
sovjetiske efterretningstjenester (KGB og GRU) konstaterede og formodede aktiviteter i Danmark 

Efter Stalins død i 1953 og etableringen af den nye sovjetiske politik med ”fre- 
delig sameksistens” blev de politiske kontakter mellem Øst og Vest tættere. Der 
var et udbredt ønske blandt vestlige politikere om at fremme afspænding og ned- 
rustning ved hjælp af dialog og forhandling. I Danmark var det især Socialdemo- 
kratiet, Det Radikale Venstre og SF, der førte an i tilnærmelsespolitikken, men 
også Venstre støttede politikken under CSCE-processen i 1970'erne. Nixons 
détente over for Sovjetunionen og Willy Brandts Ostpolitik havde netop til formål 
at sikre freden ved hjælp af dialog. Det forhold, at det blev stadigt mere legitimt, 
også blandt borgerlige politikere, at man udvekslede synspunkter med østlige 
diplomater, gjorde det imidlertid sværere for PET at skelne mellem ”alminde- 
lige” politiske/diplomatiske kontakter og kontakter af mere konspirativ karakter. 
11980'erne tilsluttede nye grupper sig fredsbevægelsen og fremførte synspunkter, 
som også blev delt af Sovjetunionen og frontorganisationerne. Denne overlap- 
ning satte ifølge PET ”en ofte uklar grænse for tjenestens berettigede indsats,” og 
gjorde det svært at skelne, om der var tale om initiativer, der var iværksat af øst- 
blokken, eller som blot var sammenfaldende. Som PET bemærkede hen imod 
afslutningen af den kolde krig, hvor Mikhail Gorbatjovs initiativer havde gjort 
ham populær i Vesten: ”Den stigende brede accept af udviklingen i Sovjetunio- 
nen og dets udenrigspolitik som positiv gør det vanskeligt for tjenesten at trække 
grænser for overvågningen”? 

Den stadigt voksende Øst-Vest-kontakt betød, at PET's registreringer af dan- 
ske politikere steg i løbet af den kolde krig. Det vides ikke, hvor mange der blev 
registreret i 1950'erne, men antallet var sandsynligvis begrænset, da det kun var 
et fåtal politikere, der havde kontakt med den sovjetiske ambassade. I 1960 blev 
en lille håndfuld politikere registreret, hvilket kunne skyldes, at de var aktive 
i Kampagnen mod Atomvåben, som også fik tilslutning fra radikale og nogle 


i året 1983”. Det følgende år hed det, at det var tjenestens indtryk, ”at en bevægelse i den rigtige 
retning er konstateret … ” PET, administrativ sag: ”Beretning omhandlende de sovjetiske efter- 
retningstjenester (KGB og GRU) konstaterede og formodede aktiviteter i Danmark i året 1984”. 

156 DIIS, Danmark under den kolde krig, bd. 3, s. 383. 

157 PET, administrativ sag: Årsberetning 1985. Afdeling 2. 

158 PET, administrativ sag: Årsberetning 1987 for Politiets Efterretningstjeneste. 

159 Den følgende beskrivelse bygger på en gennemgang af emnekortene for de politiske partier fra 1957 
til 1989. Samtlige navne på politikere, der var opført med B.-nummer, blev noteret og sammenholdt 
med listen over registrerede i PET. Det skal bemærkes, at ikke alle registrerede politikere er noteret 
i emnekartoteket med B.-nummer. Det er derfor uvist, hvor mange politikere, der i virkeligheden 
var registreret. 


PET's overvågning af politiske partier 1945-1989 


55 


56 


DE POLITISKE PARTIER OG DEN KOLDE KRIG 


socialdemokrater. Antallet af registrerede politikere var relativt begrænset i 
1960'erne, men i årene 1969-73 steg antallet af registrerede betragteligt. Det hang 
muligvis sammen med den begyndende détente mellem Øst og Vest. Derefter 
svingede antallet af registrerede noget i resten af 1970-80'erne med 1981 som et 
højdepunkt. 

De problemer, som Øst-Vest-afspændingen gav PET med at afgrænse sin 
overvågning, afspejler sig i registreringen af politikere. Den socialdemokratiske 
statsminister Jens Otto Krag blev således registreret i juni 1964.” Da personsa- 
gen er makuleret, vides det ikke, hvorfor statsministeren blev registreret, eller 
om der var tale om en belastende registrering. En mulighed er, at det skyldtes 
hans politiske kontakter til østblokken. Der er bevaret en sag i PET's arkiv, der 
indeholder oplysninger om Krags planlagte rejse til Sovjetunionen i 1964." Mu- 
ligvis var PET opmærksom på faren for, at KGB ville forsøge at overvåge Krag 
under besøget. En anden mulig forklaring er, at Krag blev sat i forbindelse med 
en igangværende efterforskningssag. Venstres formand Poul Hartling blev re- 
gistreret i juni 1969. Han var da udenrigsminister i VKR-regeringen og har i 
den sammenhæng haft utallige møder med østlige diplomater. Den socialdemo- 
kratiske forbundsformand Anker Jørgensen, der to år senere overtog statsmini- 
sterposten, og K. B. Andersen, der blev udenrigsminister, blev begge registreret 
i1970.% Den senere undervisningsminister Bertel Haarder (V) blev registreret i 
januar 1981," vistnok på grund af en kontakt med en identificeret KGB-officer, 
og den tidligere og senere finansminister Knud Heinesen (S) blev registreret i 
juni 1981,% formentlig på grund af en invitation til Nordkorea. Af de i alt 66 
politikere fra de politiske partier, der er behandlet i dette bind, og som ifølge de 
bevarede oplysninger i emnekartoteket var registreret i PET, var 28 socialdemo- 
krater, 19 radikale, 12 venstremænd og 7 konservative, hvilket måske ganske godt 
afspejler intensiteten og omfanget af partiernes østkontakter. 


160 PET, personsag. Sagen er på et senere tidspunkt makuleret, og det vides derfor ikke, hvad der var 
årsag til registreringen. 

161 PET, emnesag. 

162 PET, personsag. Sagen blev makuleret i 1993. 

163 PET, personsag. Sager makuleret 1996 og 1992. 

164 PET, personsag. Sagen blev makuleret i 1992. 

165 PET, personsag. 

166 PET, emnekartotek: ”Statsforhold — Politiske partier. Socialdemokratiet”, oplysning dateret 
13. marts 1981. 


PET's overvågning af politiske partier 1945-1989 


DE POLITISKE PARTIER OG DEN KOLDE KRIG 


Personundersøgelse af ministre 


Det var oprindeligt ikke PET's opgave at foretage personundersøgelser i for- 
bindelse med udnævnelsen af nye ministre. PET havde dog i begyndelsen af 
1960'erne været involveret i efterforskningen af en sag, hvor en udenlandsk 
kvinde havde haft til hensigt at offentliggøre sin historie om et påstået forhold 
til en fremtrædende dansk politiker.”” Den umiddelbare årsag til, at PET fik 
til opgave at foretage sikkerhedsundersøgelser af nye ministre, var, at den ny- 
udnævnte socialdemokratiske fiskeriminister Hans Larsen-Bjerre måtte træde 
tilbage i oktober 1964 på grund af visse uregelmæssigheder i forbindelse med 
en indsamling.” Ifølge PET's daværende chef, Mogens Jensen, var statsminister 
Krag ”rasende” og havde beskyldt PET for at have lækket oplysningerne om sa- 
gen. Krag forlangte en undersøgelse, men frafaldt kravet, da det viste sig, at det 
angiveligt var ministeren selv, der var kilde til oplysningerne.” Da Eigil Jørgen- 
sen det følgende år tiltrådte som departementschef i Statsministeriet, indførte 
han en procedure for sikkerhedsundersøgelser af ministeremner. Ifølge denne 
procedure anmodede Statsministeriet via Justitsministeriet PET om at foretage 
undersøgelsen.”? Flere vidner har over for Kommissionen oplyst, at det var fast 
praksis, at Justitsministeriet henvendte sig med navnene på nye ministeremner, 
og at PET søgte i tjenestens registreringer på tromlen og i kriminalregisteret.”" 


167 JM, ujournaliseret: Beretning, 28. februar 1962; brev til politiinspektør E. Mogens Jensen, 7. marts 
1962. 

168 Knud Tågholt, Hvem var minister. Dansk politik gennem mere end 100 år (2. udgave, Forlaget Aros, 
1984), S. 97. 

169 RB: Mogens Jensen, 4. oktober 2000. 

170 RB: Eigil Jørgensen, 7. marts 2001. 

171. RB: Jørgen Skat-Rørdam, 22. november 2000; Niels Gudmund Riskær Schmidt, 8. maj 2001; Ole 
Stig Andersen, 24. oktober 2000 og 9. september 2003; Henning Fode, 24. april 2001; Erik Ninn- 
Hansen, 26. januar 2001. 

2. KGB, de politiske partier og PET 1945-1970 


KGB's kontakter til danske politikere i 1950-60”erne 


Det var fra starten af den kolde krig en vigtig opgave for KGB at etablere kon- 
takter til de politiske partier i Danmark og indhente oplysninger om deres syn 
på sikkerhedspolitiske spørgsmål.”7 I begyndelsen af januar 1946 vedtog KGB's 
ledelse i Moskva en aktionsplan for arbejdet i Danmark. Residenturet ved ge- 
sandtskabet i København havde bl.a. til opgave at følge den danske indenrigs- og 
udenrigspolitik, forholdet til Sovjetunionen, Storbritannien og de skandinaviske 
lande, den britiske indflydelse i danske forhold og den danske regerings hold- 
ning til en nordisk forsvarsalliance. Efter Danmarks indtræden i Atlantpag- 
ten blev residenturets opgaver omdefineret. Det var nu hensigten at indsamle 
oplysninger om de britiske og amerikanske aktiviteter i Danmark, identificere 
Danmarks forpligtigelser over for NATO, rapportere om forholdene i Social- 
demokratiet og de borgerlige partier, identificere aktiviteter rettet mod DKP og 
rapportere om regeringens samarbejde med USA og Storbritannien. Residentu- 
ret havde desuden til opgave at etablere fortrolige kontakter til progressive dan- 
skere og anvende dem til at infiltrere regeringskredse og ledelsen af de politiske 
partier samt etablere kontakt til personer, der var utilfredse med den officielle 
politik. Tre år senere omfattede opgaverne for de udstationerede KGB-officerer 
at finde oplysninger om de amerikanske og engelske planer for at konsolidere 
deres politiske og økonomiske indflydelse i Danmark, som KGB-Centeret for- 
modede eksisterede, kultivere medlemmerne af de vestlige efterretningstjenester 


172. Den følgende beskrivelse af KGB's tidlige virke mod de politiske partier stammer fra den tidli- 
gere KGB-officer Vasilij Mitrokhin, der efter Sovjetunionens kollaps hoppede af til England. For en 
diskussion af de kildemæssige problemer med Mitrokhins materiale henvises til Kommissionens 
beretning, bind 6, vedrørende DKP. 

og antisovjetiske organisationer, etablere kontakter til] NATO-modstandere med 
henblik på at udnytte dem til at påvirke dansk politik og modarbejde det fælles 
militære hovedkvarter i det nordeuropæiske område.”; 

Det skal understreges, at KGB-residenturets muligheder for at løse disse am- 
bitiøse opgaver var begrænset. Residenturet havde en ganske lille stab — det vok- 
sede fra to ansatte (residenten og en kontorassistent) i 1946 til fire (residenten, 
der havde diplomatisk dække som leder af konsularafdelingen, den næstkom- 
manderende, der var 1. sekretær, og to operationelle officerer) i 1953, og dets 
budget i 1950 var kun på 15.000 kr.” Residenturets arbejde blev også hæmmet 
af, at ledelsen var fordelt mellem ambassadøren, der havde den formelle ledelse, 
og en professionel KGB-officer, der stod for den daglige indsats.” I begyndelsen 
af 1950'erne kritiserede Centeret i Moskva residenturet for ikke at have fundet 
oplysninger om de ledende danske kredses forsøg på at bistå USA og Storbritan- 
nien i deres forsøg på at styrke deres politiske og økonomiske indflydelse. Det 
blev også bemærket, at residenturet ikke havde nogen kontakter i de amerikan- 
ske og britiske repræsentationer, og at man ikke havde nogen oplysninger om 
den danske regerings viden om Sovjetunionen.”f Den sidste kommentar tyder 
på, at KGB ikke havde nogen højtstående kontakt blandt ledende politikere eller 
embedsmænd. 

Ifølge Mitrokhins materiale, som sandsynligvis bygger på indberetninger fra 
residenturet og Centerets instrukser, skete der i midten af 1950'erne en betyde- 
lig forbedring af residenturets indsats. Residenturets ansatte blev erstattet med 
erfarne officerer, som etablerede nye kontakter og forøgede indsatsen mod ”ho- 
vedfjenden” (USA). Residenturet fik også et større selvstændigt ansvar for sit 
arbejde, heriblandt arbejdet med kontakter og agenter, selvom vigtige beslutnin- 
ger vedrørende hvervningen af agenter og iværksættelsen af aktive foranstalt- 
ninger stadig var forbeholdt Centeret. Residenturet skulle rapportere mindst 
hvert kvartal om hver agent og dennes aktiviteter. Ifølge materialet var det KGB's 
vurdering (det fremgår ikke, om det var residenturets egen eller Centerets), at 
residenturet i København mellem 1946 og 1958 gjorde en værdifuld indsats ved 
at organisere og udføre efterretningsarbejde mod NATO og dets tilhængere i 
Danmark. Residenturet høstede vigtige erfaringer med at arbejde under vanske- 


173 PET, operationssag: Rapport nr. 76. 
174 Ibid. 

175. PET, operationssag: Rapport nr. 79. 
176 Ibid.: Rapport nr. 76. 

lige forhold i et NATO-land og lagde dermed fundamentet for den fremtidige 
efterretningsindsats.”7 

Der er behæftet med stor usikkerhed at fastslå, om KGB's danske forbindelser 
blot var fortrolige kontakter, personer, der uden at vide det blev benyttet til at 
udføre efterretningsmæssige opgaver, eller egentlige agenter, dvs. personer, der 
under konspirative former udførte opgaver for KGB. Vanskelighederne ved at 
bruge oplysningerne fra Mitrokhins materiale kan illustreres med det følgende. 
Ifølge en oversigt over KGB's arbejde mod Danmark fra 1946 til 1953 havde resi- 
denturet i 1952 fire operationelle kontakter. Det var Molodoj, en dansk statsbor- 
ger, der var født i Vladivostok, og som havde til opgave at holde øje med briti- 
ske statsborgere, de danske efterretningstjenester og fungere som talentspejder; 
Listov, der var en russer af adelig afstamning; Kupets, der er omtalt som hen- 
holdsvis finansmand og fabrikant; og Karlov (som vil blive nærmere beskrevet 
nedenfor). De fleste af disse kontakter var blevet etableret ud fra pengemæssige 
interesser. Det fremgår af den samme oversigt, at residenturet i 1953 havde fire 
agenter, hvoraf tre blev vurderet som værdifulde, nemlig Korporator, en han- 
delsråd ved en europæisk ambassade i Danmark, og de tidligere nævnte Karlov 
og Molodoj.”? Enten skelnede KGB ikke strengt mellem begreberne ”fortrolig 
kontakt” og ”agent” men brugte dem i flæng, eller også blev Karlov og Molodoj 
opgraderet til agentstatus mellem 1952 og 1953. En tredje mulighed er, at der fore- 
kom fejl, da Mitrokhin afskrev de originale KGB-dokumenter. 

Problemerne ved at bruge materialet bliver endnu tydeligere, hvis man ser 
nærmere på den mest interessante af de nævnte kontakter/agenter, nemlig Kar- 
lov. Karlov er omtalt tre steder i Mitrokhin-materialet, men med betydelige for- 
skelle i beskrivelsen af hans stillinger. PET konstaterede da også i forbindelse 
med efterforskningen af oplysningerne, at de var behæftet med åbenbare unøj- 
agtigheder, og tjenesten fandt ingen person, der passede på profilen. Til sidst 
pegede man på en person, der med lidt god vilje kunne passe, og som tjenesten 
havde konstateret havde været i kontakt med en KGB-officer. På grund af den 
pågældendes høje alder valgte PET ikke at afhøre vedkommende.”? I materialet 
er der også nævnt Jakobsen, en embedsmand i Udenrigsministeriet, som blev 


177 Ibid.: Rapport nr. 79. 

178 Ibid.: Rapporter nr. 76 og 41. 

179 Ibid.: Rapport nr. 36; Notat; notits, 6. februar 2001; usigneret notat, 7. marts 2001; rapport, 17. august 
1977. Usikkerheden ved sagen understreges af, at Kommissionen i forbindelse med sin undersøgelse 
har identificeret en anden dansker, der i et vist omfang passer på Karlovs profil. 

kultiveret i midten af 1950'erne. Det fremgår ikke, om det var den pågældendes 
rigtige navn eller et dæknavn, om vedkommende udleverede oplysninger til rus- 
serne, eller om den pågældende blev hvervet som agent.” 


KGBS kontakter i de politiske partier og folketinget 


Folketingets Socialdemo- Det Radikale Det Konserva- RER RER 
Bureau kratiet Venstre tive Folkeparti 

1959 4 

1963 4 1 1 
1964 7 13 1 4 5 
1965 10 9 4 1 

1966 5 10 BD 4 
1967 4 4 3 6 
1968 4 É 6 1 6 
1969 12 6 8 8 
1970 16 6 14 4 


Skema opstillet af PET i 1970 på baggrund af indsamlede oplysninger. 


Socialdemokratiet 


Vor viden om KGB's kontakter til danske politikere fra de fire gamle partier i 
den tidlige fase af den kolde krig er fragmentarisk. Vi ved stort set heller intet 
om, hvilke oplysninger PET indhentede, da det ældste materiale stort set er de- 
strueret. De få KGB-officerer på ambassaden etablerede tilsyneladende mange 
kontakter — nogle havde op til 25 kontakter — men ifølge KGB's egne oplysninger 
var de fleste tilfældige, ikke lovende eller af en officiel karakter.” At dømme ud 
fra det bevarede materiale interesserede KGB sig først og fremmest for Socialde- 
mokratiet, Det Radikale Venstre og Venstre. 

Socialdemokratiet var det største parti, og det var regeringsbærende i det me- 
ste af perioden, og det måtte derfor påkalde sig en fjendtlig efterretningstjenestes 
naturlige interesse. Partiet indeholdt to modsatrettede strømninger: På den ene 
side kæmpede det mod kommunisterne om indflydelsen på arbejdspladserne 


180 PET, operationssag: Rapport nr. 79. 
181 Ibid. 

og i fagforeningerne, og dets propaganda- og informationsafdeling, Arbejder- 
bevægelsens Informations-Central (AIC), havde tætte kontakter til PET og den 
amerikanske ambassade.” På den anden side var det en del af partiets tanke- 
gods, at krige blev udløst af det kapitalistiske system, og at det var arbejderne 
og bønderne, der blev ofret på slagmarkerne. I stedet for at bekæmpe hinanden 
skulle arbejderne organisere sig på tværs af landegrænserne, sådan som det skete 
med oprettelsen af 2. Internationale i 1889. Der fandtes derfor en fløj i partiet, 
som var skeptisk over for tilknytningen til Atlantpagten. 

Fra 1952 til 1959 aflyttede den private antikommunistiske organisation ”Fir- 
maet” det kommunistiske folketingsmedlem Alfred Jensens lejlighed. Operatio- 
nen var godkendt af ledende socialdemokratiske og konservative politikere, og 
den foregik i samarbejde med FE og en udenlandsk efterretningstjeneste.” Da 
PET i 1963 kom i besiddelse af aflytningsmaterialet, viste det, at Alfred Jensen i 
sine samtaler lagde stor vægt på at etablere kontakter med socialdemokraterne. 
Selvom Alfred Jensen kan have overdrevet betydningen af kontakterne, fremgår 
det af materialet, at flere navngivne socialdemokrater, der var utilfredse med 
partiets linje, skal have haft forbindelse til Alfred Jensen og givet ham forskel- 
lige oplysninger. Den 10. juni 1953 skal Alfred Jensen således have sagt til Ib 
Nørlund om et socialdemokratisk folketingsmedlem: ”Han var medlem af det 
udenrigspolitiske nævn, og han kom og gav mig meddelelse om, hvad der var 
foregået.” 

Aflytningen afslørede også, at DKP bistod den sovjetiske ambassade med at 
identificere socialdemokrater, som ambassaden kunne etablere kontakt til og 
forsøge at påvirke. Under en samtale i december 1952 beskrev Alfred Jensen for- 
målet med at invitere socialdemokrater på delegationsrejser til Sovjetunionen: 


”Vi regner ikke med, at nogen af dem bliver kommunister. Vi har ikke engang 
nogen forventning eller formodning om det. Men der er stor mulighed for, at vi 
kan påvirke dem på den rigtige måde. Hvis man kan nå så vidt, så de ikke engang 
vil deltage i hetzen mod Sovjetunionen, men bare få dem til at sige, at det kommer 


ikke os ved så er man meget langt fremme,” 


182 Se Kommissionens beretning om PET's overvågning af arbejdsmarkedet 1945-1989 i bind 8. 
183 Se Kommissionens beretning om Stay-Behind og Firmaet i bind 5. 

184 PET, operationssag: Arne Nielsen, Rapport, 26. september 1963. 

185 Ibid. 

Den 7. januar 1956 besøgte den sovjetiske ambassadefunktionær Anatolij Kaplin 
Alfred Jensen i den hensigt ifølge PET's senere referat at få oplyst, ”hvilke social- 
demokratiske folketingsmedlemmer det især ville være værdifuldt at få med i en 
delegation af folketingsmænd til Sovjet” 

Ifølge Mitrokhins materiale havde KGB i 1950'erne en række kontakter i den 
socialdemokratiske folketingsgruppe. Omkring 1955 studerede residenturet fi- 
skeriminister Christian Christiansen og folketingsmedlemmerne Villy Heising 
og Poul Hansen.'” Det fremgår ikke, hvad de blev studeret til —- om det var med 
henblik på at udvikle dem til fortrolige kontakter eller agenter — eller hvorledes 
forholdet udviklede sig. I 1956 fik residenturet til opgave at føre SUKP's Central- 
komités beslutning om at arbejde for at påvirke Danmark og Norge i retning af 
neutralitet ud i livet. I den forbindelse etablerede residenturet kontakt til kir- 
keminister Bodil Koch, finansminister Viggo Kampmann og landbrugsminister 
Jens Smørum, som ifølge KGB-materialet var modstandere af NATO. Det er 
interessant, at både Koch og Smørum blev nævnt af Alfred Jensen under aflyt- 
ningerne. Jensen omtalte således Smørum som modstander af Atlantpagten og 
hævdede, at Bodil Koch mødtes privat med det tidligere kommunistiske cen- 
tralkomitémedlem Inger Merete Nordentoft.” Alfred Jensen kan således have 
gjort den sovjetiske ambassade opmærksom på, at Bodil Koch og Jens Smørum 
kunne være egnede kontakter. Det fremgår dog ikke, hvilken karakter disse kon- 
takter havde, men sandsynligvis var der blot tale om, at KGB-officerer under di- 
plomatisk dække mødtes med ministrene i forbindelse med deres diplomatiske 
arbejde. Officererne havde også kontakt til folketingsmedlemmerne Kristian Al- 
bertsen, Orla Pedersen og Svend Horn, men de blev afbrudt efter den sovjetiske 
indmarch i Ungarn i november 1956.” 

Det fremgår ikke af det bevarede materiale, hvornår og i hvilket omfang 
kontakterne til socialdemokraterne blev genoptaget, men i de følgende år stødte 


186 Ibid. 

187 PET, operationssag: Rapport nr. 79. Der fandtes tre socialdemokratiske folketingsmedlemmer ved 
navn Poul Hansen i denne periode. De nævnte politikere i KGB-materialet er søgt identificeret 
ved hjælp af Folketingsårbogen for 1954-57 (København 1955-57), Folketingets medlemmer i fyrre år 
1949-1989 ved Kristian Hvidt (Folketinget, 1992) og Knud Tågholt, Hvem var minister. Dansk politik 
gennem mere end 100 år. 

188 PET, operationssag: Rapport nr. 79. Den sovjetiske ambassade udviste også interesse for Bodil 
Koch, se DIIS, Danmark under den kolde krig, bd. 1, s. 406. 

189 PET, operationssag: Arne Nielsen, Rapport, 26. september 1963. 

190 PET, operationssag: Rapport nr. 79. 

PET på nogle enkelte eksempler på, at KGB interesserede sig for partiet. I 1959 
konstaterede tjenesten, at den sovjetiske presseattaché Vjatjeslav Tjernov havde 
forsøgt at hverve en dansk journalist. Tjernov havde opfordret journalisten til at 
søge kontakt med kredse, som havde kendskab til uenigheden i Socialdemokra- 
tiet om Østersø-spørgsmålet.” Nogle år senere henvendte en stud.polit. sig til 
PET og berettede, at han havde mødtes ti gange med den sovjetiske attaché Vik- 
tor Lipskij på forskellige restauranter i København og omegn. Den unge dansker 
havde modtaget 400 kr. af Lipskij, som han havde kvitteret for, som betaling for 
at skaffe navne og adresser på socialdemokratiske afdelingsformænd i hovedsta- 
den. Lipskij var også interesseret i oplysninger om Socialdemokratiets kongres 
og om uroen i SF, og han opfordrede sin unge ven til at søge ansættelse i Uden- 
rigsministeriet og til at arrangere en fest for sine bekendte fra ministeriet, hvor 
Lipskij ville deltage. Lipskij havde også forsøgt at få danskeren til at skaffe op- 
lysninger om materialemængden til en NATO-bunker i Midtjylland, noget som 
danskeren hævdede, han havde afvist. Ved et af møderne tog en ukendt mand et 
foto af de to, netop som Lipskij overrakte danskeren en seddel.” Dette var for- 
modentlig for at have en klemme på danskeren. Den unge dansker mødtes også 
med ambassadefunktionær Albert Mironov, som havde forsøgt at få danskeren 
til at skrive en artikel om stemningen i den socialdemokratiske ledelse, efter den 
havde mistet regeringsmagten i 1968, og han havde opfordret danskeren til at 
komme til Sovjetunionen som stipendiat.” I 1967 traf et ledende medlem af DSU 
den sovjetiske journalist Aleksandr Pusjkov i forbindelse med en reception på 
ambassaden. Mødet ledte til en række restaurantbesøg i den følgende tid, hvor 
den unge socialdemokrat blev udspurgt om partiets syn på dansk sikkerhedspo- 
litik og NATO. Det var åbenbart, at Pusjkov havde en del viden om DSU's indre 
forhold. Danskeren mødte også 1. sekretær og KGB-officer Mikhail Ljubimov.'” 


Paul/Depot: Den socialdemokratiske Stasi-agent 


Der findes et veldokumenteret eksempel på, at en socialdemokrat blev hvervet 
som agent af en østlig efterretningstjeneste i denne periode. Den pågældende 


191 PET, emnekartotek: ”Politiske partier — Socialdemokratiet”, oplysning dateret 31. august 1959. 
192 PET, personsag: Notits, 2. april 1968; Notat, Politiets Efterretningstjeneste, 29. april 1968. 

193 Ibid., notits, 21. maj 1968. 

blev i 1948 medlem af DKP, og to år senere mødte han under aftjeningen af sin 
værnepligt den senere Stasi-spion Flame, og de to blev nære venner. Den først- 
nævnte gled ud af DKP, da han flyttede til Århus i 1956, og i 1958 meldte han 
sig ind i Socialdemokratiet for at gøre et bedre indtryk på sine omgivelser og 
på arbejdet. Han beholdt imidlertid sin kommunistiske overbevisning, og han 
ytrede sig ofte kritisk over for Flame om den vesttyske oprustning og Danmarks 
militære samarbejde med Forbundsrepublikken. I slutningen af 1962 noterede 
en MfS/HVA-officer, at den pågældende allerede havde videregivet oplysninger 
til Flame om forsvarsinstallationer og vesttyske militærdepoter i Danmark, og 
han blev derfor tildelt dæknavnet Depot.” 

Depot blev med Flame som mellemmand anvendt mod danske militære 
objekter, og han blev optrænet i brugen af koder, hemmelig skrift, dæklejlighe- 
der og ”døde postkasser”. Han mødtes både med en østtysk rejseagent i Århus og 
med Stasi-officerer i dæklejligheder i Østberlin, og han modtog penge for sine 
ydelser. Hans vigtigste opgave bestod i at indsamle oplysninger om Flyvestation 
Karup, der husede NATO-hovedkvarteret COMBALTAP, militærdepoterne i 
Klosterhede og Dejbjerg og olierørlinjen fra Frederikshavn til Karup. Flame og 
Depot tog flere gange til Karup, hvor de kørte rundt om flyvepladsen og spiste 
på lokale hoteller for at identificere mulige kontakter, og Depot overværede et 
”åbent hus”-arrangement på flyvepladsen. De to overvejede også at udnytte De- 
pots broder, der havde forbindelse med det ingeniørfirma, der byggede den nye 
kommandobunker på flyvepladsen, men dette måtte opgives, da broderen var 
stærkt antikommunistisk. Depot holdt også regelmæssigt øje med Århus havn 
og gennemlæste skibslisterne for at identificere militære transporter, og han 
indsamlede oplysninger om Marinekommandoen i Århus. Gennem sit arbejde 
fremskaffede han en fortegnelse over medarbejderne og forskellige oplysninger 
om folkeregisteret, skatteindbetalinger og folkepensionsordninger, og han afle- 
verede sin kones pas til østtyskerne. Alt dette materiale kunne MfS/HVA sand- 
synligvis benytte i arbejdet med at skabe falske identiteter til illegale agenter. 
Endelig foreslog Depot, at østtyskerne skulle forsøge at hverve en bekendt, som 
var under uddannelse i USA, og som senere skulle ansættes på den amerikanske 
ambassade i København. De oplysninger, som Depot var i stand til at fremskaffe, 

var imidlertid ikke særligt værdifulde, og samarbejdet med østtyskerne ophørte 
i1965.%? 


KREON: En dansk ”topspion”? 


Det har ofte været diskuteret, om der fandtes en ”topspion” blandt danske po- 
litikere, embedsmænd eller militærfolk under den kolde krig — en dansk Arne 
Treholt eller Gunther Guillaume. Senest har Dansk Institut for Internationale 
Studier (DIIS) i sin udredning om Danmark under den kolde krig konkluderet, 
at der ikke er fundet tegn på nogen dansk ”topspion”” Ifølge ubekræftede op- 
lysninger fra Gordijevskij lykkedes det imidlertid KGB at hverve en højtstående 
socialdemokrat som agent. 

Svend Horn var født i 1906 og udlært smed. Han gjorde karriere i arbejder- 
bevægelsen i 1930'erne, først som leder af den socialdemokratiske ungdomsbe- 
vægelse i Svendborg Amt og dernæst som formand for Arbejdernes Fællesorga- 
nisation i Nyborg og for Socialdemokratiet i Nyborg-kredsen. Han blev i 1939 
valgt ind i Folketinget, hvor han sad indtil 1973. Han var medlem af Socialdemo- 
kratiets hovedbestyrelse fra 1961 og af LO's forretningsudvalg fra 1964. Han var 
sekretær for den socialdemokratiske folketingsgruppe fra 1950 til 1965, medlem 
af udenrigspolitisk nævn 1964-66, trafikordfører og minister for offentlige ar- 
bejder (trafikminister) i ministeriet Krag fra 1966 til 1968. Han indtog desuden 
en række tillidsposter, deriblandt i styrelsen for SAS og repræsentantskabet for 
Danmarks Nationalbank.”" Tage Kaarsted har karakteriseret Svend Horn som 
en flittig og loyal partisoldat, der dog også havde sine egne meninger. Han var 
betænkelig over for tilslutningen til Atlantpagten i 1949, men fulgte partiets lin- 
je. Som folketingsgruppens sekretær frarådede han kirkeminister Bodil Koch 
at give udtryk for sin modstand mod Vesttysklands optagelse i NATO i 1955. I 


196 Ibid.: Referat af POUL/DEPOT i Arkivnr. 2093/72 reg.nr.XV 1146/64 MfS; Flame, 10.1.1963 (BStU 
32); Flame, udateret (BStU 19); Flame, 30.9.62 (BStU 23); Flame, udateret (BStU 24); Flame, udate- 
ret (BStU 29). Den pågældende bekræftede en del af forholdet i ibid.: Rapport, 1. november 2000. 
Poul/Depot blev afsløret efter åbningen af Stasis arkiver. 

197 I selve udredningen hedder det: ”Meget tyder på, at de østeuropæiske efterretningstjenester aldrig 
formåede at hverve en højtplaceret dansk agent i politiske eller militære kredse” DIIS, Danmark 
under den kolde krig, bd. 2, s. 437, n36. 

198 Folketingets Præsidium, Folketinget 1968 (København, 1968), s. 131-132; Kraks blå bog 1969 (Køben- 

1960'erne støttede han et samarbejde med SF, men var modstander af at optage 
folkesocialisterne i regeringen. Svend Horn fungerede så kort tid som trafikmi- 
nister, at han ikke fik gennemført noget stort anlægsprojekt, men som minister 
havde han ansvaret for en idékonkurrence om en fast forbindelse over Storebælt, 
en udvidelse af Københavns Lufthavn i Kastrup og anlægget af en motorvej i 
forbindelse med den nye Lillebæltsbro.” 

Ifølge Gordijevskij blev Horn hvervet af KGB-officeren A. A. Lobanov, der var 
udstationeret i Danmark fra 1964 til 1969. Det fremgår ikke, om han blev rekrut- 
teret før, samtidig med eller efter han var minister. Da Lobanov forlod Danmark, 
blev Horn overtaget af Leonid A. Makarov, der førte ham frem til 1973. Svend 
Horn blev ifølge Gordijevskij hvervet som egentlig agent og tildelt dæknavnet 
Kreon (der er græsk og var navnet på en konge). Den oprindelige rapport fra en 
udenlandsk tjeneste refererede Gordijevskij for at have bemærket, at Horn skulle 
have sagt til sin føringsofficer, at han havde sympatiseret med Sovjetunionen si- 
den sin ungdom, og at det var denne ideologiske overbevisning, der var årsagen 
til hans ønske om at arbejde for KGB.7 Ifølge Gordijevskij mødtes Horn med 
Makarov, som altid sikrede sig, at han ikke blev overvåget af PET, i sit hjem, 
og han videregav oplysninger om økonomiske forhold, om hovedlinjerne i de 
dansk-sovjetiske forbindelser, og hvad han i øvrigt kunne komme i besiddelse af 
vedrørende dansk udenrigspolitik.” 


199 Tage Kaarsted, De danske ministerier 1953-1972 (København, 1992), s. 54, 296, 328, 332-333, 364. 
Horns fremtrædende position i den socialdemokratiske folketingsgruppe fremgår af, at da partiet i 
1968 gik i opposition, indtog Horn en plads i første række i folketingssalen sammen med Krag, Per 
Hækkerup og K.B. Andersen. Folketingets Præsidium, Folketinget 1968: Pladsfordelingen i folke- 
tingssalen. 

Svend Horn havde haft utallige poster i 
arbejderbevægelsen og var i 1966 til 1968 
trafikminister (minister for offentlige 
arbejder) i den socialdemokratiske re- 
gering. Ifølge Gordijevskij lod Horn sig i 
19606erne hverve af KGB på grund af sin 
sympati for Sovjetunionen. Selvom han 
skal have videregivet forskellige oplys- 
ninger til den sovjetiske efterretningstje- 
neste, skal Horn dog ikke have været en 
særlig værdifuld spion (Fotograf: Ernst 
Nielsen/Arbejdermuseet og ABA). 


Horn havde som minister for offentlige arbejder bl.a. kendskab til beredskabs- 
foranstaltningerne i tilfælde af krig,” hvilket måtte være af interesse for den 
sovjetiske efterretningstjeneste. Ifølge Gordijevskij var Horns betydning dog be- 
grænset. Horn anså angiveligt sig selv for at være en værdifuld agent, og han var 
klar over, at han arbejdede konspiratorisk for KGB, men de KGB-officerer, der 
kendte til sagen, mente ikke han var så vigtig, da han ikke havde adgang til de 
oplysninger, som residenturet var mest interesseret i.” Gordijevskij kendte ikke 
til, at Horn skulle have modtaget penge, han tvivlede på, at danskeren havde ud- 
leveret dokumenter til russerne, og Gordijevskij understregede, at Svend Horns 
værdi for KGB var yderst beskeden i 1972/73. Ifølge Gordijevskij var forklarin- 
gen på, at forbindelsen blev videreført, at residenturet af prestigemæssige årsager 
havde brug for en højtplaceret agent.””” Ifølge Gordijevskij afbrød KGB kontak- 


202 JM, P.O.-sag: Brev fra Hans Hækkerup til justitsminister K. Axel Nielsen, 6. juni 1967. 

ten med ham, da han omkring 1972 mistede sin plads i Folketinget og trak sig ud 
af politik. I slutningen af 1970'erne overvejede residenturet at genoptage kontak- 
ten, men det blev efter det foreliggende ikke til noget.”” Ifølge Gordijevskij var 
Horn ikke længere af interesse for KGB i 1983. 

Hvor troværdige er Gordijevskijs oplysninger? Der er som nævnt ikke fundet 
andre referencer til Horn, heller ikke i det KGB-materiale om danske forhold og 
statsborgere, som blev afskrevet og smuglet ud af KGB-arkivaren Vasilij Mitrok- 
hin. Gordijevskij har heller ikke nævnt oplysningerne i sine offentliggjorte erin- 
dringer, hvor han tværtimod har understreget, at KGB ikke havde nogen højtstå- 
ende spioner i Danmark.7” Svend Horn er heller ikke omtalt i den bog, som en 
dansk journalist skrev sammen med Gordijevskij om KGB's virksomhed i Dan- 
mark.7” Det skal også understreges, at Gordijevskij ikke er en primær kilde til 
historien. Da han ikke selv var i kontakt med danskeren, må han have fået oplys- 
ningerne på anden hånd. Sandsynligvis har Gordijevskij hørt om historien fra en 
af de to føringsofficerer eller fra KGB-officeren Ljubimov, der i 1977 havde planer 
om at reaktivere Horn. Gordijevskij betegnede selv den ene af føringsofficererne, 
Leonid Makarov, som en kynisk karrieremager, der var rede til at bruge ethvert 
middel til at avancere på i KGB's hierarki.” Det er derfor muligt, at føringsof- 
ficererne overdrev betydningen af kontakten i forsøget på at blive forfremmet. 
Det kan heller ikke afvises, at KGB kunne have en interesse i at konstruere eller 
overdrive en eventuel kontakt til Svend Horn: Måske var det en del af en desin- 
formationsoperation, eller måske hævnede KGB sig på Horn, fordi han havde 
afvist deres tilnærmelsesforsøg. Der er også enkelte fejl i oplysningerne: Ifølge 
Gordijevskij forlod Horn Folketinget i 1972, hvorved han mistede sin minister- 
post. Men Horn gik allerede af som minister sammen med resten af Krags rege- 
ring i januar 1968, og han mistede sit folketingsmandat ved valget i 1973. 

På den anden side var beretningen om Svend Horn blandt de oplysninger, 
som Gordijevskij videregav til en udenlandsk tjeneste i 1977-78, hvor han var 
udstationeret i København og blev kørt som dobbeltagent. Generelt forekom- 
mer de oplysninger, som Gordijevskij videregav som dobbeltagent, at være tro- 


205 Ibid.: Rapport nr. 32/B; ”Vedr.: Svend Horn, født 1906, socialdemokrat, tidligere trafikminister”, 
27. januar 1985. 

værdige. Beretningens troværdighed bestyrkes også af dens detaljer: Navne på 
føringsofficererne, dæknavnet, indholdet af de udleverede oplysninger. Det for- 
hold, at Gordijevskij understregede, at de oplysninger, som Horn videregav, var 
af begrænset værdi for KGB, viser, at Gordijevskij ikke overdrev betydningen af 
kontakten, hvilket også underbygger troværdigheden af historien. 

Selvom PET's samtidige overvågning af føringsofficeren Leonid Makarov 
ikke afslørede nogen kontakt til Svend Horn, bekræftede den, at russeren ud- 
førte efterretningsmæssig aktivitet blandt danske politikere. Et halvt år efter sin 
ankomst til Danmark i december 1967 konstaterede PET, at Makarov var assi- 
stent for presseattaché Anatolij Lobanov, og at han havde etableret kontakt til 
tre politikere, ”som han under udfoldelse af konspirativ optræden forinden mø- 
derne kontakter på københavnske restauranter”>” I november 1969 bemærkede 
tjenesten, at Makarov havde udvidet antallet af folketingsmedlemmer, ”som han 
søger at omgås under mere private former” Det følgende år noterede PET, at 
Makarov havde foretaget et par rejser til provinsen sammen med Lobanov, inden 
han havde overtaget dennes opgaver som presseattaché, og tjenesten var derfor 
interesseret i at søge at fastslå, ”hvorvidt MAKAROV eventuelt har overtaget 
efterretningsmæssige opgaver efter LOBANOV?”””? PET's overvågning bekræf- 
tede således, at Makarov efter alt at dømme havde overtaget Lobanovs opgaver, 
at han havde kontakter til danske politikere, at han optrådte konspiratorisk og 
søgte at mødes med dem under private former, hvilket passede på Gordijevskijs 
beskrivelse af kontakten til Svend Horn. PET's analyse af Makarov viste også, at 
denne var velinformeret om dansk politik, og at han talte et godt dansk.”> Han 
var således i stand til at føre en samtale om danske politiske forhold med en 
dansk kontakt, der ikke kunne fremmedsprog. 

Det er således Kommissionens vurdering, at det ikke er muligt på det forelig- 
gende grundlag endeligt at af- eller bekræfte Gordijevskijs oplysninger om, at 

den tidligere socialdemokratiske trafikminister Svend Horn skulle være blevet 
hvervet som agent af KGB, og at han i en periode videregav forskellige oplysnin- 
ger om dansk udenrigspolitik og andre forhold. 

PET synes ikke at have iværksat en egentlig efterforskning af Horn. PET 
modtog den første rapport om sagen i november 1977. PET bad formentlig den 
venligtsindede tjeneste om at stille Gordijevskij uddybende spørgsmål om Horn, 
for i februar 1978 modtog PET yderligere oplysninger herom.” På et tidspunkt 
blev ledelsen i PET orienteret om oplysningerne om Svend Horn.%f I januar 1985 
udarbejdede PET en kort notits om sagen, der udelukkende byggede på Gordi- 
jevskijs oplysninger.” Det vides ikke, om Justitsministeriet blev orienteret om 
sagen, og om man overvejede at rejse straffesag mod Horn for spionage.” PET 
var sandsynligvis forhindret i at udnytte oplysningerne før 1985, da en retssag 
ville afsløre Gordijevskij, som nok var en af de vestlige efterretningstjenesters 
vigtigste kilder i KGB i denne periode. Efter 1985 kan det have indgået i overve- 
jelserne, at det ville være vanskeligt at bekræfte Gordijevskijs oplysninger, og at 
Horn selv var oppe i årene (han var 79 år i 1985). Horn døde i 1992 86 år gam- 
mel. 


Det Radikale Venstre 


Det Radikale Venstre var på grund af dets neutralistiske og pacifistiske traditio- 
ner et oplagt mål for KGB's påvirknings- og hvervningsoperationer.”” De radi- 
kale havde i deres oprindelige partiprogram fra 1905 erklæret sig som tilhængere 


214 PET, operationssag: Rapport nr. 32/B, 25. november 1977. 

215 Ibid.: Rapport nr. 34/C, 8. februar 1978. 

216 Ole Stig Andersen har over for Kommissionen forklaret om sagen, hvorfor han på et tidspunkt må 

217 PET, operationssag: ”Vedr.: Svend Horn, født 1906, socialdemokrat, tidligere trafikminister”, 
27. januar 1985. 

af neutralisme og internationalt samarbejde. Forsvaret skulle nedskæres og dets 
rolle begrænses til at varetage neutralitetsforpligtigelserne. Partiet stemte imod 
Danmarks tilslutning til Atlantpagten i 1949 med den begrundelse, at man fryg- 
tede konsekvenserne af den stigende militarisering, og de radikale ønskede i ste- 
det, at Danmark skulle bygge bro mellem blokkene. Partiets sikkerhedspolitiske 
kurs var nok i en vis grad påvirket af partitaktiske hensyn, idet ledelsen måtte 
tage hensyn til de stærke pacifistiske strømninger i partiets bagland, samtidig 
med at ledelsen ikke ønskede at lade spørgsmålet forhindre, at partiet opnåede 
politisk indflydelse. Partiet indtog da også med tiden en mere pragmatisk hold- 
ning, hvilket nok hang sammen med de radikales regeringsdeltagelse, og de ac- 
cepterede stiltiende NATO-medlemskabet og deltog i forsvarsforlig. Dette nye 
standpunkt blev også gjort lettere af NATO's højere prioritering af forhandling 
med østblokken i slutningen af 1960'erne.>” Radikale deltog i fredsbevægelsen 
og i østlige fredsarrangementer, de støttede militærnægtere, og de deltog i kam- 
pagnen mod de hemmelige kartoteker. Dele af den radikale presse var ikke helt 
afvisende over for østlige signaler; i 1959 havde chefredaktøren for Middelfart 
Venstreblad besøg af repræsentanter for den kommunistiske frontorganisation 
World Federation of Democratic Youth (WFDY), og han lovede angiveligt at 
trykke oplysninger i neutrale formuleringer om deres kommende festival i sit 
blad.” Der er imidlertid kun fundet spredte oplysninger i PET's arkiv om parti- 
ets kontakter til østlige efterretningsofficerer i den tidlige fase af den kolde krig. 
Det fremgår af Mitrokhins materiale, at KGB-residenturet i 1950'erne opretholdt 
kontakt med en række radikale folketingsmedlemmer — Bertel Dahlgaard, Jør- 
gen Jørgensen, Oluf Steen, A. C. Normann og Else Zeuthen — men der foreligger 
ikke yderligere oplysninger om karakteren af kontakterne. Disse kontakter blev 
ligesom de socialdemokratiske afbrudt efter Ungarnskrisen i 1956.” Det vides 
ikke, hvilke kontakter residenturet havde med radikale politikere i 1960'erne. 
Der er dog ingen tvivl om, at Sovjetunionen interesserede sig for de radikale. 
11965 skal lederne af de fire skandinaviske kommunistpartier på en konference i 


220 Bo Lidegaard, ”Radikal udenrigspolitik; i: Sune Pedersen og Bo Lidegaard, red., B radikalt 1905- 
2005 (Gyldendal, 2005), s. 226-230, 238-244. Se også DIIS, Danmark under den kolde krig, bd. 1, 
S. 148-149, 153, 164, 169, 183-186, 199. 

221 PET, emnekartotek: ”Politiske partier, Det Radikale Venstre”, oplysning dateret 8. august 1959. 

222 PET, operationssag: Rapport nr. 79. I oversættelsen af KGB-materialet er nævnt et radikalt folke- 
tingsmedlem "E. Tsoiten” med tilføjelsen ”[translit]” (dvs. at det er omskrevet fra et andet alfabet). 
Da der ikke er fundet noget radikalt folketingsmedlem fra denne periode, der hed dette, antages 
det, at det er en omskrivning af E. Zeuthen. 


PET's overvågning af politiske partier 1945-1989 


KGB, DE POLITISKE PARTIER OG PET 1945-1970 


København have drøftet mulighederne for at samarbejde med andre venstreori- 
enterede partier og grupper heri blandt ”de intellektuelle radikale”.>>> Et medlem 
af SF, der i slutningen af 1950'erne havde været i kontakt med den sovjetiske 
ambassade, hævdede, at han mod betaling havde videregivet forskellige politiske 
oplysninger, deriblandt en historisk redegørelse om Det Radikale Venstre.” I 
1968 oplyste en kilde, at DKP udførte en ”ret omfangsrig infiltration” af de ra- 
dikale. Kommunisterne anvendte angiveligt personer fra fredsbevægelsen, der 
ikke var kendt som medlemmer af DKP, og som derfor havde mulighed for at 
vinde indpas i det neutralistiske parti.” Det er uklart, hvor troværdig denne 
oplysning var. 


Venstre 


Endelig udviste KGB-residenturet interesse for det ene af de to store borgerlige 
partier, Venstre, der repræsenterede landbrugernes interesser, og som generelt 
ikke udviste en større interesse for udenrigs- og sikkerhedspolitiske spørgsmål. 
Men ligesom de radikale og socialdemokraterne var partiet delt i to sikkerheds- 
politiske fløje. Det skyldtes nok, at der i det store landbrugsparti fra gammel tid 
var en vis skepsis over for forsvaret (det var bondesønnerne, der blev udskrevet 
til militæret), ligesom der inden for landbruget var kræfter, der ønskede sam- 
handel med Østeuropa. Således deltog medlemmer af Venstres Ungdom i land- 
brugsdelegationsrejser til Sovjetunionen i begyndelsen af 1960'erne.” 

Selvom Venstre støttede NATO, så nogle venstremænd mindre kritisk på rus- 
serne og var åbenbart modtagelig for østlig påvirkning. Ifølge en indberetning 
fra 1959 skulle redaktøren af Fyns Tidende, der havde været på besøg i Sovjetuni- 
onen, nære sympati for Sovjetunionen og være overbevist om dets fredelige hen- 
sigter. Den 27. april holdt tidligere statsminister Erik Eriksen en tale til partiets 
delegeretmøde i Odense, hvor han kritiserede samarbejdet mellem de vestlige 
lande, men støttede den vestlige forsvarsalliance. Den 29. april havde redaktøren 


223 PET, emnekartotek: ”Politiske partier, Radikale Venstre” oplysning dateret 28. juli 1965. 

224 Ibid.: Oplysning dateret 19. august 1963. Det skal tilføjes, at den pågældende blev betegnet som 
psykopat. 

225 PET, emnesag: ”Vedr.: Danmarks kommunistiske Parti's infiltrationstaktik”, 6. februar 1968. 

226 PET, emnekartotek: ”Statsforhold — Politiske partier. Venstres Ungdom (V.U.)”, oplysning dateret 
21. september 1962. 

besøg af den sovjetiske presseattaché Vjatjeslav Tjernov, og dagen efter offentlig- 
gjorde han en leder, hvor han skal have fordrejet Eriksens tale og gengivet citater 
taget ud af deres sammenhæng. Det blev formodet i indberetningen, at det var 
Tjernov, der havde inspireret redaktøren til lederen.” Den samme redaktør hav- 
de i øvrigt også besøg af den tidligere omtalte WFDY-delegation, som han an- 
befalede at opsøge det liberale pressekontor. Her blev to af delegationsmedlem- 
merne interviewet, og man lovede at offentliggøre det i de liberale dagblade. 

Det var således opfattelsen i KGB-residenturet, at der var muligheder for at 
etablere kontakt til Venstre-politikere. Residenturet kan bl.a. være blevet inspire- 
ret af Aksel Larsen og Alfred Jensen, der ifølge aflytningerne i 1950'erne talte om, 
at ledende venstrefolk ønskede at udvide samhandelen med Sovjetunionen.” I 
midten af 1950'erne studerede KGB-officerer et uidentificeret medlem af Ven- 
stres ledelse og formanden for Venstres Ungdom. Det fremgår ikke, hvad dette 
studium drejede sig om, eller hvilke resultater der blev opnået. Ifølge samme 
kilde etablerede KGB på et tidspunkt kontakt til to folketingsmedlemmer, som 
er omtalt som Gyskow og Kristensen. Disse kontakter blev afbrudt efter Un- 
garnskrisen i 1956.” Der var ikke noget folketingsmedlem, der hed Gyskow, og 
der er muligvis tale om en fejlskrivning, der skete, da KGB-arkivar Mitrokhin 
skrev den oprindelige KGB-kilde af og senere renskrev sine notater. Der fandtes 
fire folketingsmedlemmer fra Venstre i 1950'erne, der hed Kristensen; kun én af 
dem - tidligere finansminister Thorkild Kristensen — sad i Folketinget under 
Ungarnskrisen.” Heller ikke i disse tilfælde er det muligt at sige noget nærmere 
om indholdet i forbindelserne. 


KGB's operationer mod Konservativ Ungdom 


I sidste halvdel af 1960'erne fik PET mulighed for på tæt hold at følge KGBs virk- 
somhed mod en politisk ungdomsorganisation. KGB-officeren Viktor Lipskij var 
fra december 1963 til december 1967 udstationeret på den sovjetiske ambassade 


227 Ibid.: ”Politiske partier: Venstre”, oplysning dateret 4. maj 1959. 

228 Ibid.: Oplysning dateret 8. september 1959. 

229 PET, operationssag: Arne Nielsen, Rapport, 26. september 1963. 

230 PET, operationssag: Rapport nr. 79. 

231 Thorkil Kristensen var medlem af Folketinget 1945-60. De andre mulige medlemmer var: Axel 
Kristensen (1945-51, 1957-66), Ejner Kristensen (1957-68) og Kr. Kristensen (1945-53) (Folketingets 
medlemmer de sidste fyrre år ved Kristian Hvidt). 

som 3. sekretær og sports- og ungdomsattaché. Han hævdede imidlertid også at 
være kulturattaché, og under dette dække etablerede han kontakter til en række 
ungdoms- og studenterorganisationer.”” Lipskij blev af PET betegnet som en 
”særdeles flittig og effektiv efterretningsofficer”” der dyrkede sine unge danske 
venner med stor flid. Han inviterede dem til ambassadereceptioner og frokoster, 
og han deltog i deres sammenkomster og private fester, altid medbringende et 
rigt udvalg af våde varer.”+ Ifølge PET's kilder reagerede de politiske ungdoms- 
organisationer forskelligt på russernes tilnærmelser: Uafhængig Ungdom anså 
russerne som fjenden og ville intet have med dem at gøre, VUerne interesserede 
sig næsten ikke for udenrigspolitik og havde ingen kontakter med østdiploma- 
ter, DsUerne skulle have tilladelse fra partiledelsen i hvert enkelt tilfælde, mens 
DKUerne, SUF'ferne, KUerne og RUferne ikke havde nogen betænkeligheder ved 
at omgås de sovjetiske diplomater. 

Det kan umiddelbart forekomme overraskende, at KGB interesserede sig 
for Konservativ Ungdom, der måtte formodes at være uimodtagelige over for 
sovjetiske tilnærmelser. Men KU var i 1960'erne splittet mellem en traditionel 
”konservativ” fløj, der fulgte partiets officielle linje, og en mere ”progressiv” fløj, 
der bl.a. udtrykte større forståelse for Sovjetunionens politik og støttede en an- 
erkendelse af DDR.” En af lederne af den progressive fløj havde tæt kontakt 
med personer på den yderste venstrefløj, og han kom i den forbindelse i kon- 
takt med Lipskij.”” Under en frokost i maj 1965 blev den pågældende efter eget 
udsagt ”hårdt pumpet” af efterretningsofficeren, der livligt interesserede sig for 
Det Konservative Folkeparti og KU's indre forhold og især den progressive fløjs 
forhold og planer. Nogen tid senere blev en række af de progressive KUfre sam- 


232 PET, personsag: ”Rapport, tirsdag 4. april 1967. Vedrørende 3. sekretær ved den herværende sovje- 
tiske ambassade Victor Dmitrievitch Lipskij, f.d. 21/12-1930”. 

233 Ibid.: ”Vedr.: Ulovlig efterretningsvirksomhed udøvet af 3. sekretær ved den herværende sovjetiske 
ambassade Victor Dmitrievitch Lipskij, f.d. 31.12.1930 i Pologi”, 6. marts 1972. 

234 Ibid.: Notits, 20. oktober 1966. 

235 Ibid.: Notits, 16. december 1966. 

236 Ibid.: Kilderapport, 14. februar 1967; Notits, 14. februar 1967. De konservatives daværende formand 
Knud Thestrup har antydet splittelsen i sine erindringer (Knud Thestrup, Mit livs gågade (Det 
Schønbergske Forlag, 1976), s. 261). For Det Konservative Folkepartis historie i 1960'erne indtil 
dannelsen af VKR-regeringen, se Ditlev Tamm, Det høje C. En bog om det Konservative Folkeparti 
1965-1998 (Gyldendal, 1999), s. 66-92. Jørn Bro har over for Kommissionen bekræftet, at især KU 
var genstand for russiske tilnærmelser: ”Det var åbenbart her en gruppe, der var til at komme i 
med” RB: Jørn Bro, 2. november 2005. 

men med DKUf're og SUFfre inviteret til en sammenkomst på den sovjetiske 
ambassade, hvilket blev fulgt op af en række frokostinvitationer og våde fester. 
Dermed lykkedes det Lipskij at etablere kontakter til en række ledende KUere, 
der iblandt et senere folketingsmedlem, et medlem af forretningsudvalget, flere 
afdelingsformænd og ledende medlemmer af konservative ungdomsorganisatio- 
ner.” PET havde kilder blandt KUerne, hvilket gjorde det muligt for tjenesten 
af følge Lipskijs aktiviteter. 

KGB havde flere hensigter med arbejdet med KU. For det første anvendte 
Lipskij de hyppige sammenkomster til at indsamle oplysninger om alle slags 
politiske emner: De interne forhold blandt de konservative, KU's medlemstal 
og organisatoriske opbygning og magtkampen mellem ”de konservative” og 
”de progressive”; om ledende danske politikeres personlige forhold; om aktivi- 
sterne på såvel den yderste venstrefløj (DKU, SUF, trotskisterne og Vietnam- 
komitéerne) som den yderste højrefløj (Demokratisk Alliance og den russiske 
eksilgruppe NTS); og om de unge konservative politikeres syn på internationale 
forhold.” Flere af kontakterne fik stillet egentlige opgaver af KGB-officererne, 
formentlig med henblik på at knytte dem nærmere til sig. Således udleverede en 
KUer noget materiale vedrørende den højreorienterede Frihedsalliancen,””” en 
ledende KUer fik til opgave at skaffe en kontakt på den amerikanske eller briti- 
ske ambassade,” en anden ung konservativ udarbejdede en skriftlig rapport om 
Demokratisk Alliance,” og en KU'er udleverede oplysninger om NTS og dets 
medlemmer til ambassaden.” 

For det andet var det PET's opfattelse, at KGB havde et mere langsigtet mål 
med at dyrke de unge konservative politikere. Det var nemlig begrænset, hvor 
vigtige informationer de unge danskere havde adgang til. Ved at etablere et per- 
sonligt og fortroligt forhold i de unge år håbede efterretningsofficererne antage- 
lig, at nogle af kontakterne kunne udnyttes, når danskerne havde færdiggjort de- 
res uddannelse og var placeret på indflydelsesrige poster i det private erhvervsliv, 
inden for medieverdenen, i det politiske liv eller i den offentlige administrati- 
on. Den store sikkerhedsrisiko under den kolde krig var en velanset borgerlig 

person, der i kraft af sin stilling havde adgang til klassificerede oplysninger, og 
som i sin ungdom havde fået sympati for Sovjetunionen og kommunismen. 

For det tredje — og det er det mest interessante i denne sammenhæng — er der 
flere forhold, der tyder på, at Lipskij forsøgte at påvirke KU's politik. Det fremgår 
af kildeoplysningerne, at Lipskij tog ivrigt del i ideologiske diskussioner, og at 
han forsøgte at overbevise sine samtalepartnere om rigtigheden af de sovjetiske 
synspunkter.” Men spørgsmålet er, om disse forsøg havde nogen indflydelse på 
danskerne. En kilde hævdede, at en række artikler i KU-bladet Vi unge bar præg 
af at være inspireret af Lipskij. Denne påstand er dog ikke dokumenteret i mate- 
rialet." Flere af de progressive KUfre, der kom sammen med Lipskij, arbejdede 
samtidig på at få KU til at indtage en mere kritisk holdning over for USAs krig i 
Vietnam, som på dette tidspunkt var under optrapning.”” I februar 1967 blev der 
ifølge PET's oplysninger på KU's hovedbestyrelsesmøde fremsat et modforslag 
til det øvrige forretningsudvalgs resolutionsforslag om Vietnam. Modforslaget 
var kritisk over for USAs indsats og lå klart til venstre for flertallets forslag: 


”KU's hovedbestyrelse kræver af regering og folketing, at det officielle Danmarks 
stilling til U.S.A's krigsførelse i Vietnam nu bliver klart markeret. Vi opfordrer til, 
at der fra dansk side bliver gjort gældende, at bombardementerne af Nord-Viet- 
nam er en frygtelig fejltagelse, der aldeles omgående må standses, så fredsforhand- 
linger kan komme i gang. Endvidere må U.S.A. uden forbehold erklære sig rede 
til at betragte Vietcong som ligestillet partner i de kommende fredsforhandlinger, 
som skal indledes med henblik på gensidig tilbagetrækning af styrkerne fra Syd- 
Vietnam. KU's hovedbestyrelse anser disse skridt for helt nødvendige, hvis man 


”»248 


ønsker en afslutning på den ulykkelige krig! 


Var dette resolutionsforslag, der blev nedstemt, et resultat af Lipskijs påvirk- 
ningsforsøg? Det er umuligt at besvare nærmere. Den pågældende KUer ned- 
tonede selv under en senere samtale med PET betydningen af møderne med 
Lipskij.” Jørn Bro, der havde kontakt med flere af de involverede KUere, har 
over for Kommissionen afvist muligheden af, at de var påvirket af sovjetiske 
synspunkter på konflikten: ”I de borgerlige ungdomsorganisationer og blandt 

mange af de unge mennesker, der kom i KU og VU, var der stor bekymring over 
Vietnamkrigen og hvad den kunne føre til, også indenrigspolitisk”>? 

Ifølge en anden PET-medarbejder var Lipskijs aktiviteter beregnet på at skade 
Konservativ Ungdom. Ifølge denne version anvendte Lipskij sin viden om KU's 
interne forhold på en sådan måde, ”at der til stadighed var interne stridigheder 
og spektakler i KU; hvilket svækkede organisationens effektivitet i den periode, 
hvor Lipskij var udstationeret i Danmark. Der var således i stedet tale om, at 
Lipskij forsøgte at undergrave organisationen. Det fremgår ikke, om dette er en 
henvisning til den såkaldte spionaffære i 1967. Den 18. maj dette år kunne Ber- 
lingske Tidende meddele, at de sovjetiske myndigheder anklagede en tidligere 
formand for KU i København for at være involveret i spionage mod Sovjetunio- 
nen. De sovjetiske myndigheder skulle have fået fat i et brev fra en belgisk stu- 
dent i Leningrad til danskeren, som var skrevet i kode, og som indeholdt efter- 
retningsmæssige oplysninger. Den anklagede dansker nægtede over for avisen 
ethvert kendskab til sagen.” I virkeligheden havde han indvilliget i at fungere 
som ”levende postkasse” for NTS og havde flere gange tidligere modtaget og 
videresendt breve. Imidlertid vakte sagen et stort røre i KU, hvor nogle gav 
Lipskij skylden for det passerede, og en kilde fandt anledning til at bemærke, at 
der var ved at brede sig ”en betydelig gensidig mistillid” i kredsen omkring Lip- 
skij, da flere af de involverede mistænkte hinanden for at angive dem til PET." 

PET's forsøg på at kortlægge Lipskijs forbindelser med KU giver også et ind- 
blik i den mistro, som tjenesten blev mødt med selv blandt unge borgerlige poli- 
tikere. Således skal en ledende KUFers instinktive reaktion på spionaffæren have 
været, at han mistænkte PET for at have iscenesat hele sagen for at få et påskud 
til at undersøge KU's forhold.” En PET-medarbejder undrede sig over, at der 
ikke var flere KU'ere med deres nationale indstilling, som af egen drift havde 
henvendt sig til tjenesten og underrettet den om deres kontakt til Lipskij.”” De 
unge konservative politikere havde øjensynligt svært ved at se alvoren i situatio- 


250 RB: Jørn Bro, 2. november 2005. 

254 Ibid.: Notits, 15. september 1967. 

255 Ibid.: Notits, 18. maj 1967. 

256 Ibid.: Notits, 29. marts 1968. 


PET's overvågning af politiske partier 1945-1989 


KGB, DE POLITISKE PARTIER OG PET 1945-1970 


nen, og de undrede sig over, om ikke PET havde vigtigere ting at tage sig til.” En 
af de involverede KUfre afslørede over for sine bekendte, at han havde været til 
afhøring hos PET, og at tjenesten havde foreslået ham, at de aflyttede en af hans 
samtaler.” Det forlød også, at flere af de KUere, der havde været til afhøring, 
havde afgivet konstruerede forklaringer.” Denne noget nonchalante holdning 
til østkontakterne havde en direkte sikkerhedsmæssig konsekvens. En af de in- 
volverede unge konservative var ansat som studentermedhjælper i Udenrigsmi- 
nisteriet. Han havde deltaget i flere selskaber, hvor også Lipskij havde været til 
stede, men han havde ikke underrettet ministeriet herom, hvilket han begrunde- 
de med, at han kun havde mødt ham tilfældigt og ikke som ansat i ministeriet.” 

De østlige tjenesters interesse for KU fortsatte i nogen tid. I 1969 modtog 
PET en kildeoplysning om, at der var blevet afholdt et fortroligt møde mellem 
to tidligere forretningsførere i KU og et par tilrejsende østtyskere om spørgs- 
målet om anerkendelse af DDR.” I 1970 spiste en kilde i KU frokost med den 
sovjetiske videnskabsattaché Oleg A. Jakimov, hvor den sidstnævnte indgåen- 
de udspurgte kilden om de interne forhold i KU, organisationens holdning til 
NATO og et kommende ungdomsparlamentarisk møde i NATO-hovedkvarteret 
i Bruxelles.” Det følgende år konstaterede PET, at sovjetiske ambassademed- 
arbejdere havde holdt møder med KU's landssekretær, hvor de havde drøftet 
KU's forslag om en nedrustningskonference, et ungdomsmøde i Stockholm, de 
interne forhold hos de konservative og folketingsvalget.” Derefter synes forbin- 
delsen at være ebbet ud. 


257 Ibid.: Notits, 4. april 1968. 

258 Ibid.: Notits, 29. marts 1968; Notits, 11. oktober 1968. Den pågældendes version om forslaget om 
aflytning var ikke helt i overensstemmelse med PET's version. Ibid.: Notits, 3. marts 1967. 

259 Ibid.: Notits, 6. oktober 1967. 

261 PET, emnekartotek: ”Statsforh. — Politiske partier. Konservativt Folkeparti”, oplysning dateret 

262 Ibid., oplysning dateret 22. april 1970. 

263 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1971”. 

3. Østlige påvirkningsoperationer, fodnoterne og 
PET 1970-1989 


KGB's rekrutteringsproblemer i de politiske partier i 1970'erne 


Det var først og fremmest den sovjetiske efterretningstjeneste, der etablerede 
kontakter til danske politikere i 1970'erne. I begyndelsen af årtiet var det PET's 
vurdering, at officererne lagde større vægt på de politiske spørgsmål og på på- 
virkningen af Danmarks udenrigspolitik end i 1960'erne, men at de udstatio- 
nerede efterretningsfolk ikke besad de samme selskabelige og politiske evner, 
som deres forgængere: ”Den nuværende politiske KGB-sektion synes væsentlig 
mere konstant og flittigt arbejdende end forgængerne, men ikke med samme 
smartness;”7% Det følgende år blev sektionens indsats betegnet som ”bredt anlagt 
og yderst udadvendt” og de involverede efterretningsofficerer blev karakteriseret 
som ”initiativrige og pågående i deres optræden” Det var PET's overordnede 
vurdering, at KGB arbejdede intenst på det politiske område i 1970'erne. Således 
konstaterede tjenesten i 1978, at efterretningsofficererne ved hjælp af frokostmø- 
der søgte at etablere venskabelige kontakter, og at disse kontakter blev anvendt til 
at indsamle oplysninger om den politiske situation i landet og Danmarks uden- 
rigspolitiske synspunkter.7? 


264 ”PET, administrativ sag: Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1970”. 

265 Ibid.: ”Beretning om de sovjetiske efterretningstjenester (KGB og GRU)s konstaterede og formo- 
dede aktivitet i Danmark i året 1971”. 

266 PET, administrativ sag: ”Beretning om de sovjetiske efterretningstjenester (KGB og GRU)s konsta- 

I slutningen af 1970'erne udleverede Oleg Gordijevskij flere sovjetiske doku- 
menter, der giver et indblik i KGB's virksomhed mod danske politikere og par- 
tier. Materialet omfattede ambassadørens årsberetning for 1976 og KGB-residen- 
turets årsberetninger og planer for 1975-78, samt KGB-Centerets bemærkninger 
hertil.77 

Ifølge den sovjetiske ambassadør Nikolaj Jegorytjev havde ambassaden i 1976 
haft som overordnet opgave at udbrede kendskabet til beslutningerne fra den 
25. partikongres, at udvikle forholdet mellem Danmark og Sovjetunionen, at 
styrke Sovjetunionens stilling i det nordeuropæiske område, at påvirke den dan- 
ske regering og de politiske partier i forbindelse med de vigtigste internationale 
spørgsmål og styrke DKP og andre ”progressive” kræfters indflydelse i Danmark. 
For at løse disse opgaver havde de russiske diplomater 300 samtaler med dan- 
ske beslutningstagere og opinionsdannere, hvilket gav mulighed for at indsamle 
oplysninger, forklare de sovjetiske synspunkter og påvirke modparten. Diploma- 
terne lagde i deres samtaler med danske politikere og andre vægt på at betone, 
at den sovjetiske udenrigspolitik havde fredelige hensigter, og at de stræbte efter 
internationalt samarbejde, nedrustning og overholdelse af Helsinki-aftalerne. De 
danske politikere måtte også lægge ører til beretninger om de store resultater, der 
var opnået under opbygningen af kommunismen i Sovjetunionen. Ifølge ambas- 
sadøren havde man deltaget i 150 særligt planlagte samtaler, der havde til formål 
at udbrede sovjetisk udenrigspolitisk propaganda. Det var ambassadens hensigt 
at øge arbejdet med de politiske partier med det formål at svække Danmarks til- 
knytning til NATO og EF og styrke de bilaterale forbindelser til Sovjetunionen. 
Foruden DKP nævnte ambassadøren særligt Socialdemokratiet som et mål for 
ambassadens intensiverede politiske arbejde.” 

KGB-officererne, der arbejdede under diplomatisk dække ved ambassaden, 
havde opgaver, der komplementerede de ”rene” diplomaters arbejde. Ifølge resi- 
denturets årsberetning for 1975 skulle officererne indsamle oplysninger om Ve- 
stens politik over for Sovjetunionen, NATO's aktiviteter og planer, Danmarks 
rolle i NATO, Danmarks politik over for Sovjetunionen, den indenrigspolitiske 
situation og de ”reaktionære” kræfters aktivitet over for DKP. Residenturet havde 


267 DIIS har i sin undersøgelse alene benyttet de offentliggjorte planer og har ikke haft kendskab til det 
originale materiale, der findes i PET's arkiv, og som indbefatter årsberetninger, der beskriver, hvilke 
resultater residenturet hævdede, at det havde opnået. Se DIIS, Danmark under den kolde krig, bd. 2, 
S. 436-437. 

også til opgave at udføre Politbureauets direktiv fra 20. april 1974, som forudså, 
at den sovjetiske indflydelse i Nordeuropa ville blive styrket. KGB-personalet 
havde ifølge deres egen rapport udført 68 propagandaoperationer i 1975, som 
havde til formål at påvirke regeringen og opinionen til at støtte afspændingen, 
svække tilknytningen til USA, NATO og EF og skade Kinas indflydelse. 

Spørgsmålet er, hvor værdifulde de indhentede oplysninger var, og i hvil- 
ket omfang KGB-officererne var i stand til at påvirke danske politikere. I 1975 
havde residenturet kun to agenter (som begge var udlændinge), tre fortrolige 
kontakter, fem ”objekt rasrabotki” og 28, der blev betegnet som ”andre”, og som 
nok var ”normale” kontakter, dvs. samtalepartnere. Residenturet indrømmede 
åbent, at kvaliteten af dets kontakter lod meget tilbage at ønske. Personalet havde 
gjort en stor indsats med at studere et antal ledende politikere, indflydelsesrige 
journalister og unge mennesker med henblik på hvervning, men vurderingen 
var nedslående: ”Blandt de personer, vi i øjeblikket interesserer os for, finder vi 
ingen, der kan betegnes som hvervningsagent-emner, og vi har kun kontakt til 
ganske få unge”””? Residenturet måtte også indrømme, at det ikke havde kilder, 
der havde adgang til hemmelige oplysninger.” Billedet havde ikke ændret sig 
væsentligt det følgende år: 


”Hovedskavanken ved vor efterretningsindhentning er en mangel på dokumenta- 
riske oplysninger og virkelige hemmelige informationer vedrørende USA, NATO 
og Kina. Dette skyldes den manglende tilstedeværelse af et ordentligt agentappa- 


rat. Det må derfor være vor hovedopgave at etablere et sådant.””> 


Fraværet af virkelige værdifulde agenter blev i begyndelsen af 1977 kritiseret af 
Centeret, der beklagede ”denne sørgelige tingenes tilstand” og opfordrede resi- 
denturet til at etablere et støtteagentnet og en ”øget operativ indsats” over for 
bl.a. ledende danske politikere.”: Det kan således konstateres, at KGB efter alt 
at dømme ikke havde nogen højtstående spion blandt danske politikere i sid- 


269 Ibid.: ”Til Kammerat Severov (Grushkov [Grusjkov]). Rapport om det Københavnske residenturs 
PR-linjes arbejde i 1975”, 11. december 1975. Underskrevet Minskij ( = Mogulevtjik). 

ste halvdel af 1970'erne. Tidligere KGB-officerer har da også givet udtryk for, at 
det var svært at hverve danskere, og at forsøget ofte led skibbrud på danskernes 
manglende evne til at hemmeligholde kontakterne." 


Østblokkens påvirkningskampagne over for Socialdemokratiet i 
1970-1980'erne 


Sovjetunionen var fortsat den vigtigste aktør i østblokkens forsøg på at indsamle 
oplysninger om og påvirke de danske politiske partier i de sidste år af den kol- 
de krig. I 1984 konstaterede PET, at KGB-residenturets PR-linje (den politiske 
afdeling) var den største sektion, som sammen med diplomaterne udførte en 
”utrættelig” indhentning og påvirkning af politikere, embedsmænd, journalister 
og organisationsfolk: ”Et meget vigtigt område, hvor opnåelse af gode resultater 
kan få uhyggelige konsekvenser””> Det var lykkedes KGB-officererne at indsam- 
le oplysninger om partiernes interne forhold og danske politikeres ”svage sider” 
og man havde forsøgt at undergrave tilhørsforholdet til NATO.” KGB's indsats 
på det politiske område blev imidlertid alvorligt svækket, da Oleg Gordijevskij 
hoppede af i 1985. PET konstaterede, at residenturets mødeaktivitet blev kraftigt 
reduceret, og dets kontakter blev lagt på is.”” To år senere vurderede PET, at der 
var en mangel på velkvalificerede KGB-officerer på PR-linjen i København, og at 
aktivitetsniveauet var forholdsvis lavt.” 

Samtidig gjorde flere andre østbloklande sig i stigende grad bemærket på det 
politiske område. Det er uklart, om dette skyldtes, at disse lande var mere aktive, 
eller om PET's overvågning mod dem var mere intensiv. Muligvis forekom Dan- 
mark mere interessant i 1980'erne for de østlige efterretningstjenester på grund 
af fodnotepolitikken. I hvert fald kunne PET konstatere, at DDR og Polen i sti- 
gende grad koordinerede deres efterretningsindsats i Danmark med Sovjetunio- 

nen.” I 1981 modtog PET oplysninger om, at de østeuropæiske partiledere på 
et hemmeligt møde i slutningen af 1960'erne havde besluttet, at DDR indtil 1985 
skulle være hovedansvarlig for indsamling af politiske, kulturelle, videnskabe- 
lige og økonomiske oplysninger i de nordiske lande. De indsamlede oplysnin- 
ger skulle bruges til at udøve holdningspåvirkning i de nordiske lande, bl.a. ved 
hjælp af indflydelsesrige ”påvirkningsagenter”> I løbet af 1980'erne konstate- 
rede PET gentagne gange, at den østtyske ambassade havde etableret kontakter 
til et bredt udsnit af de politiske partier, og at de blev benyttet til at indhente 
oplysninger om og påvirke debatten om sikkerhedspolitik og fred.” Også de 
polske, tjekkoslovakiske og nordkoreanske repræsentationer intensiverede deres 
kontakter til danske politikere i løbet af den kolde krigs sidste årti.” 

PET noterede flere gange, at — som det blev rapporteret i 1981 — Socialdemo- 
kratiet var ”det primære mål” for østbloklandenes interesse.” Dette var en del 
af en langsigtet sovjetisk strategi om at etablere tættere kontakter til de vestlige 
socialdemokrater og forsøge at påvirke deres politik.” Afspændingen mellem 
blokkene og de vestlige socialdemokraters støtte til dialog og nedrustning gav 
SUKP og dets søsterpartier større muligheder for at skabe kontakter og forsøge 
at styrke de ”venstreorienterede strømninger” i de socialdemokratiske partier.” 
Efter NATO's dobbeltbeslutning i 1979, hvor den vestlige alliance som reakti- 

on på Sovjetunionens udstationering af SS-20 missiler rettet mod Vesteuropa 
vedtog at opstille 572 mellemdistanceraketter og samtidig fremsatte forslag om 
nedrustningsforhandlinger, blev det endnu vigtigere for den sovjetiske ledelse at 
etablere en ”enhedsfront” med andre ”progressive” kræfter i Vesten. PET bemær- 
kede, at Leonid Bresjnev på SUKP's 26. partikongres i februar 1981 erklærede, at 
under ”den nuværende situation tillægger vi samarbejdet med socialdemokrater, 
med fagforeninger, med religiøse kredse og med alle fredselskende bevægelser 
den største betydning” Den Øverste Sovjet vedtog også en fredsappel til ver- 
dens folk, og Bresjnev skrev til de nordiske statsministre, de socialdemokratiske 
partiformænd og formanden for Socialistisk Internationale, hvor han understre- 
gede Sovjetunionens ærlige ønsker om fred og støttede forslaget om Norden som 
atomvåbenfri zone.77 

Warszawapagtlandenes syn på de danske socialdemokrater og muligheden 
for at påvirke dem kan illustreres ved hjælp af en polsk samfundsvidenskabelig 
magisterkonferens om Socialdemokratiets udenrigspolitik siden 1945, der findes 
i PET's arkiv, og som var blevet udarbejdet i 1977 af Stefan Stefanski, der havde 
været udstationeret på den polske ambassade i København. Det var Stefanskis 
opfattelse, at mange socialdemokrater opfattede medlemskabet af NATO som 
”et absolut onde”, da det stred mod partiets ønsker om afspænding og nedrust- 
ning i Europa. Socialdemokraterne havde derfor støttet de østlige forslag om en 
konference om fred og sikkerhed i Europa, og siden begyndelsen af 1970'erne 
havde de etableret kontakter med de socialistiske lande. Stefanski mente, at par- 
tiet under Anker Jørgensen fremover ville interessere sig for de europæiske sik- 
kerhedsspørgsmål, og dette ville danne ”forudsætningen for en stadig udvikling 
af dialogen om politik mellem dem og landene og kommunistpartierne i den 
socialistiske lejr?” Stefanski så derfor optimistisk på mulighederne for at udvide 
kontakterne og påvirke de danske socialdemokrater: ”Men i det hele taget så er 
de danske og de skandinaviske socialdemokrater, i god overensstemmelse med 
deres egne økonomiske og politiske interesser, mere modtagelige overfor initiati- 
ver fra vores lande end en række andre politiske kræfter og lande i Vesteuropa.” 

Den stigende østlige interesse for Socialdemokratiet kom til udtryk i en for- 
øget indsats med at indsamle oplysninger om partiet. Allerede i 1974 konstate- 
rede PET, at KGB-residenturet udviste en særlig interesse for de interne forhold 
i Socialdemokratiet,”” og i 1976 fik KGB-residenturet i København ordre om at 
indhente oplysninger om socialdemokraternes forhold til og vurdering af kom- 
munisterne.””" Ifølge både Gordijevskij og Mitrokhin havde KGB-residenturet i 
1970'erne en fortrolig kontakt, Peter, der var en journalist, som havde kontakter 
i Socialdemokratiets ledelse. Ifølge residenturet gav han ”interessante” oplysnin- 
ger om regeringen, Socialdemokratiet, fagforeningerne og forskellige udenrigs- 
politiske spørgsmål. Ifølge Gordijevskij overdrev residenturet imidlertid betyd- 
ningen af Peter, som blot var en officiel kontakt.” I 1980 kunne PET rapportere, 
at et socialdemokratisk folketingsmedlem havde afholdt to frokostmøder med 
en KGB-officer, hvor han bl.a. havde berettet om sine personlige forhold til flere 
socialdemokrater.” 

Samtidig arbejdede østblokrepræsentanter på at etablere officielle kontak- 
ter mellem de østlige kommunistpartier og Socialdemokratiet.” I midten af 
1970'erne holdt en fremtrædende socialdemokrat flere møder med østtyske og 
russiske diplomater, hvor man drøftede mulighederne for at oprette officielle 
forbindelser med SED og SUKP. I begyndelsen afviste socialdemokraten tilnær- 
melserne med den begrundelse, at man ikke opretholdt officielle kontakter med 
kommunistpartier, men i 1977 accepterede udenrigsminister K. B. Andersen, at 
partiet etablerede et tættere samarbejde med SUKP. Hensigten var at gøre den 
sovjetiske ledelse modtagelig for vestlige synspunkter og fremme spørgsmålet 
om menneskerettigheder.”” I 1979 gennemførte en socialdemokratisk delegation 
bestående af Kjeld Olesen, Poul Nielson og Lasse Budtz den første partirejse til 

Moskva. Socialdemokratiet havde dog afslået, at SUKP stod for besøget, hvorfor 
den officielle vært var et institut under Videnskabernes Akademi.”f PET bemær- 
kede, at rejsen hovedsageligt var tilrettelagt af ambassaderåd og KGB-resident 
Mikhail Ljubimov i samarbejde med Socialdemokratiets partisekretær Ejnar 
Hovgård Christiansen. Efter hjemkomsten lagde ambassaden et stort arbejde i at 
forsøge at opretholde kontakten til delegationsdeltagerne, og Lasse Budtz skulle 
have holdt flere møder med presseattaché Vladimir Minin.” I 1981 besøgte en 
delegation fra DSU Sovjetunionen,”? og i 1987-88 udvekslede de to partier igen 
delegationer.” 


KGB's kontakter i Socialdemokratiet 


Der findes tre kilder, der belyser KGB's kontakter i Socialdemokratiet: KGB-resi- 
denturets årsrapporter for PR-linjen for 1975 og 1977 og residenturets årsplan for 
1978, som via en venligtsindet tjeneste blev videregivet af Gordijevskij til PET; 
øvrige oplysninger videregivet af Gordijevskij, som foruden årsrapporterne byg- 
gede på forskellige arbejdspapirer og lister fra residenturet; og PET's overvåg- 
ning af KGB-residenturet og dets virksomhed. Ingen af kilderne forekommer 
fuldstændige, men på enkelte punkter bekræfter de hinanden (f.eks. når PET 
konstaterede møder mellem KGB-officerer og politikere, som Gordijevskij hav- 
de beskrevet som kontakter). 

Det skal bemærkes, at der i KGB-residenturets materiale, som blev videregi- 
vet af Gordijevskij, og i Gordijevskijs supplerende kommentarer, findes en række 
forklaringer på, hvorfor socialdemokratiske politikere afslog at mødes med de 
sovjetiske ambassadefolk (sygdom, tidspres mm.). Det skal understreges, at disse 
forklaringer kun kendes fra residenturets materiale og Gordijevskij, og at det 
i nogle tilfælde kunne være forklaringer, som residenturet konstruerede for at 

bortforklare officerernes manglende succes med at skabe værdifulde kontakter i 
Socialdemokratiet. 

Som tidligere omtalt beklagede både residenturet og Centeret sig over mang- 
len på værdifulde kontakter med adgang til hemmelige oplysninger. Ifølge re- 
sidenturets årsrapporter og planer var det ikke lykkedes at hverve agenter eller 
fortrolige kontakter i Socialdemokratiet. I årene fra 1975 til 1978, som årsrappor- 
terne og planerne omfatter, havde residenturet syv kontakter, der blev betegnet 
som ”andre”% hvilket sandsynligvis betyder, at de blot var ”åbne” kontakter, dvs. 
samtalepartnere (en var i regeringen, fire var folketingsmedlemmer og to var 
journalister). Tre af disse kontakter blev på et eller andet tidspunkt studeret med 
henblik på et tættere samarbejde (for tos vedkommende som ”objekt rasrabot- 
ki”), uden der dog synes at være kommet noget ud af arbejdet.;”” 

Gordijevskij nævnte et langt større antal socialdemokratiske KGB-kontakter, 
nemlig 33. De stammer stort set alle fra omtrent samme periode som KGB-rap- 
porterne, fra omkring 1973 til 1978, med enkelte senere tilføjelser og kommen- 
tarer fra Gordijevskij fra begyndelsen af 1980'erne. Hvis der ses bort fra Svend 
Horn, som ifølge Gordijevskij fungerede som KGB-agent frem til slutningen af 
1973, og som er omtalt tidligere, omfattede Gordijevskijs materiale 32 socialde- 
mokratiske kilder hovedsageligt fra sidste halvdel af 1970'erne. Når tallet er så 
forholdsvis stort, skyldes det, at langt størstedelen (26) efter alt at dømme kun 
havde en flygtig kontakt til KGB. De er enten kun omtalt i materialet som kon- 
takter i Folketinget, som deltagere i en reception eller som personer, som resi- 
denturet havde spurgt på i Centeret.;” 

Gordijevskijs oplysninger viser også, at flere af de ”andre” kontakter, som 
residenturet omtalte i sine årsrapporter og planer, havde en meget begrænset 
kontakt med residenturet. Således fremgår det, at residenturets kontakt i rege- 
ringen, som man havde planer om at bruge til ”efterretningsarbejdet i marken” 
(det vil formentlig sige indhentning af oplysninger), havde mødt en KGB-officer 
ved et par lejligheder, men den pågældende politiker havde ifølge residenturet 
ikke reageret på middagsinvitationer, idet han angav, at han led af en mavesyg- 


300 PET, operationssag: ”Til Kammerat Severov (Grushkov [Grusjkov]). Rapport om det københavn- 
ske residenturs PR-linies arbejde i 1975. 11. december 1975”; ”Til: Kammerat Severov (Grushkov 
[Grusjkov]). Årsrapport for 1977 fra residenturets PR-linie. 8. december 1977”; ”Til kammerat 
Severov (Grushkov [Grusjkov]). Det københavnske residenturs arbejdsplan for PR-linien i 1978. 
8. december 1977”. 


301 Ibid.: ”Diverse vedrørende de politiske partier i Danmark (excl. DKP og venstrefløjen)”, udateret. 

dom. Derefter opgav russeren sine anstrengelser.” En kontakt i Folketinget, som 
residenturet havde de samme planer med, havde kun ”uregelmæssig” kontakt 
med en KGB-officer.:” De holdt kun ”lejlighedsvise møder”, da den pågældende 
politiker ifølge KGB-materialet ikke havde tid.% KGB havde åbenbart forsøgt 
at udnytte ham til en desinformationsoperation, der havde som formål at øge 
den vesteuropæiske skepsis over for USA, men han afleverede de forfalskede 
CIA-dokumenter til justitsministeren.% En anden folketingskontakt skal ifølge 
residenturet have nægtet at samarbejde, da han frygtede for sin karriere. Ifølge 
Gordijevskijs oplysninger skulle den pågældende ved et tilfælde have taget en 
anden gæst med sig som vidne på, hvad der var blevet talt om. KGB var blevet 
opmærksom på den pågældende politiker, fordi han var tilhænger af anerken- 
delsen af DDR, og residenturet havde mistanke om, at hans modvilje mod at 
samarbejde i virkeligheden skyldtes, at han havde kontakt til den østtyske efter- 
retningstjeneste. Man havde dog ikke nogen sikre beviser for denne antagelse, 
og Gordijevskijs kendskab til sagen stammede fra den involverede KGB- officer, 
Stanislav Tjebotok.?? 

KGB-residenturet havde heller ikke større held med at kultivere sine social- 
demokratiske pressekontakter. I begyndelsen af 1970'erne etablerede en KGB- 
officer en kontakt til en centralt placeret socialdemokratisk journalist med tæt 
forbindelse til partiet. Journalisten var ifølge KGB-officeren villig til at have for- 
bindelse med en sovjetisk embedsmand, og de skal have holdt tre møder under 
konspirative former. Journalisten skal have erklæret sig villig til at videregive 
oplysninger om møderne i hovedbestyrelsen og om Jens Otto Krag, og officeren 
modtog visse oplysninger, som var af ”efterretningsmæssig interesse”. Imidlertid 
erfarede en anden af residenturets socialdemokratiske pressekontakter, som var 
meget kritisk over for Sovjetunionen, om forbindelsen, og man besluttede derfor 
at fortsætte forbindelsen som en almindelig pressekontakt.;”7 

Ifølge Gordijevskijs materiale havde residenturet overvejelser om at knytte 
tættere forbindelse til seks af de socialdemokratiske kontakter. En af dem var 
en tidligere minister, som KGB var interesseret i, da han angiveligt skulle være 


302 PET, operationssag: Rapport nr. 27/B. 
303 Ibid. 

304 PET, operationssag: Rapport nr. 48. 
305 Ibid.: Notat vedhæftet rapport nr. 62. 
306 Ibid.: Rapport nr. 27/B. 

307 PET, operationssag. 

bitter over at have mistet sin ministerpost. Det fremgår imidlertid ikke af ma- 
terialet, om der blev etableret en kontakt.” Residenturet prøvede også at etab- 
lere en ”operationel kontakt” med et socialdemokratisk folketingsmedlem, men 
ifølge Gordijevskij var det tvivlsomt, om det lykkedes, og efter den involverede 
KGB-officers udrejse blev den pågældende politiker formentlig ikke dyrket af 
nogen.” Gordijevskij videregav også oplysninger, som han havde fundet i en an- 
den KGB-officers notesbog. Notesbogen skulle indeholde optegnelser om yderli- 
gere et socialdemokratisk folketingsmedlem, der havde besøgt Sovjetunionen og 
angiveligt skulle sympatisere med Sovjetunionen. KGB-officeren havde afholdt 
flere møder med den pågældende politiker. Residenturet havde i 1975 planer om 
at intensivere studiet af den pågældende og undersøge muligheden ”at udnytte 
og rekruttere” ham.” Det fremgår dog ikke, hvad man nåede frem til, men siden 
han ikke er omtalt i residenturets årsrapporter, må det antages, at han ikke blev 
hvervet. 

Endnu en fremtrædende socialdemokrat var af interesse, fordi han var cen- 
tralt placeret i udformningen af partiets udenrigspolitik. Flere KGB-officerer 
havde møder med ham, og residenten var angiveligt imponeret over ham. Resi- 
denturet havde planer om at bruge ham til aktive foranstaltninger, og man stu- 
derede ham med henblik at gøre ham til ”objekt rasrabotki”". Der kom tilsynela- 
dende ikke noget konkret ud af bestræbelserne, og den pågældende forblev en 
almindelig kontakt.” Endelig var residenturet interesseret i en ledende DsUfr, 
idet han havde søgt om ansættelse i Udenrigsministeriet og havde mange per- 
sonlige kontakter i de politiske partier og regeringen. Det er imidlertid tvivl- 
somt, om der kom noget ud af sagen, idet den unge socialdemokrat forsøgte at 
undgå al kontakt med den involverede KGB-officer. De sidste oplysninger stam- 
mer fra residenturets årsplan for 1978, hvoraf det fremgik, at man ville fortsætte 
studiet af danskeren.” Den sidste af de seks, som residenturet havde yderligere 
planer om, var Ole Espersen, som vil blive nærmere beskrevet nedenfor. 


308 PET, operationssag: Rapport nr. 42. 

309 Ibid.: Rapport nr. 48; rapport nr. 52. 

310 Ibid.: Rapport nr. 4. 

31 Ibid.: Rapport nr. 24, A; rapport nr. 30/B, 11. december 1975; rapport nr. 38; rapport nr. 34/B, 
8. december 1977. 

312. Ibid.: Rapport nr. 32/C; rapport nr. 33/B; rapport nr. 34/B. Ifølge Gordijevskij lykkedes det KGB 
i midten af 1970'erne at hverve en person, der var gift med en slægtning til en højtstående so- 
cialdemokrat. Den pågældende underskrev angiveligt en samarbejdserklæring med den sovjetiske 

Den tredje kilde til KGB's socialdemokratiske kontakter er PET's overvåg- 
ning af den sovjetiske ambassade.; Den viser, at hverken Gordijevskij eller PET 
havde en fuldstændig viden om KGB's kontakter i partiet. Ifølge det bevarede 
kildemateriale identificerede PET i perioden fra 1973 til 1978 29 socialdemokrati- 
ske politikere, medarbejdere, journalister og fagforeningsfolk, der havde kontakt 
til Sovjetunionen. 15 af disse er også nævnt i Gordijevskijs materiale. I de fleste 
tilfælde var PET blot i stand til at konstatere, at et møde eller en kontakt hav- 
de fundet sted; kun i få tilfælde havde tjenesten også oplysninger om, hvad der 
var blevet talt om (hvilket muligvis stammede fra den danske samtalepartner). 
Det er imidlertid interessant, at PET takket være sin kontraefterretningsindsats 
havde konstateret alle de vigtige kontakter, som var nævnt i KGB-residenturets 
årsberetninger. Selvom PET således ikke havde en fuldstændig viden om KGB's 
kontakter i Socialdemokratiet, havde tjenesten oplysninger om de vigtigste. 


Ervin: En muldvarp i regeringens top? 


I januar 1981 blev professor, dr. jur. Ole Espersen, som var formand for Radio- 
rådet og medlem af Folketinget, udnævnt til justitsminister af Anker Jørgensen. 
Espersens embedsperiode frem til den socialdemokratiske regerings afgang i 
september 1982 var præget af flere kontroversielle sager. Efterretningstjenesten 
anså justitsministeren for at udgøre en sikkerhedsrisiko,”" mens ministeren på 
sin side var kritisk indstillet over for PET's registreringer. Udnævnelsen af Esper- 
sen til justitsminister og dermed PET's øverste chef rejser flere spørgsmål: Hvad 
var årsagen til det anstrengte forhold? Hvornår og hvorfor begyndte PET at ind- 
hente oplysninger om Espersen, og hvad indeholdt de? Advarede PET statsmini- 
steren mod at udnævne Espersen til justitsminister? I bekræftende fald, hvorfor 
ignorerede Anker Jørgensen advarslerne? 

Der havde i flere år blandt journalister og politikere floreret rygter om, at 
Ole Espersen under et besøg i Østberlin i begyndelsen af 1970'erne skulle være 


tjeneste, men der kom ikke noget ud af operationen, da føringsofficeren ikke fandt den pågældende 
egnet, bl.a. fordi vedkommende havde fået provestlige holdninger. Ibid.: Notits, 6. februar 1985. 
313 Det følgende bygger på en gennemgang af emnekartoteket vedrørende Socialdemokratiet for pe- 
rioden 1973-78 og månedsoversigterne vedrørende den sovjetiske repræsentation for 1973-78. 
314 RB: Niels Gudmund Riskær Schmidt, 2. marts 2004. 

blevet lokket i en fælde af nogle østtyske piger, der arbejdede for Stasi.:> I 1974 
begyndte PET at modtage oplysninger om Ole Espersens deltagelse i forskellige 
menneskerettighedsaktiviteter. Tjenestens medarbejdere vurderede bl.a., at det 
såkaldte Chile-tribunal, der var nedsat for at undersøge militærjuntaens forbry- 
delser siden kuppet i 1973, var en typisk kommunistisk frontorganisation.” Da 
tribunalet afholdt sit næste møde det følgende år, overvejede ledelsen i PET at 
registrere Espersen, hvilket dog ikke skete ved den lejlighed.” 

I slutningen af 1977 blev PET opmærksom på, at Ole Espersen havde kontakt 
til en sovjetisk ambassadefunktionær Nikolaj Gribin, der var identificeret som 
KGB-officer. Da de mødtes til en frokost på restaurant Rio Bravo den 12. decem- 
ber 1977, blev de holdt under observation af PET, som tog billeder og forsøgte at 
aflytte samtalen. PET-medarbejderne bemærkede, at Espersen modtog en pla- 
sticpose, der syntes at indeholde to flasker i karton. Denne observationsrapport 
var den direkte anledning til, at Ole Espersen blev registreret i PET.” PET kon- 
staterede flere kontakter mellem den daværende radiorådsformand og sovjetiske 
ambassademedarbejdere de følgende år.” 


315 Flere politikere har over for Kommissionen bekræftet, at de havde hørt historien. RB: Kjeld Ole- 
sen, 6. juni 2001; Uffe Ellemann-Jensen, 9. april 2002. Se også Jørn Ackermann, ”Rygter om sex- 
skandale har forfulgt mig i 7 år”, Ekstra Bladet, 22. februar 1980. Ifølge Espersen selv skulle det være 
en ansat i politiet, der udspredte rygterne, se: Hans Davidsen-Nielsen, En højere sags tjeneste. PET 
under den kolde krig (Politikens Forlag, 2006), s. 251. Der er ikke fundet spor i det bevarede arkiv- 
materiale af, at PET skulle have efterforsket historien. 

316 PET, personsag: ”Chiletribunalets 2. session i København 26-27/6 1974”, 5. juli 1974. 

317 Ibid.: Udateret seddel påhæftet notits, ”Vedr.: Chiletribunalets 3. session i Mexico 18-21/2 1975” 
25. februar 1975; seddel dateret 29. oktober 1976. 

318 Ibid.: Observationsrapport, 12. december 1977. Det fremgår af en påtegning på rapporten, at chefen 
for PET havde modtaget en kopi af rapporten og et sæt fotos. 

319 Ibid.: Bilagsfortegnelse i sagen. 

Den politiske ordfører for Socialdemokratiet, Ole Espersen, under Folketingets åbningsdebat i novem- 
ber 1979. Espersen havde kontakter til sovjetiske og nordkoreanske diplomater, der var efterretnings- 
officerer, og han blev derfor af PET'S ledelse anset for at udgøre en sikkerhedsrisiko. Dette forhold 
prægede hans embedsperiode som justitsminister fra 1981 til 1982. Han blev således ikke orienteret 
om Gordijevskij-operationen eller anholdelsen af forfatteren Arne Herløv Petersen (Nordfoto/Arbej- 
dermuseet og ABA). 


Samtidig modtog PET oplysninger fra Gordijevskij om KGB's planer med den 
socialdemokratiske politiker, som må have bestyrket tjenestens eventuelle mis- 
tanke mod ham. Ifølge Gordijevskij havde KGB i mindst tre år haft som mål 
at rekruttere Espersen. Han blev anset for en betydningsfuld og indflydelsesrig 
politiker med en lovende karriere foran sig, og han mentes at tilhøre partiets 
venstrefløj. Sovjetiske ledere, der havde mødt Espersen, var imponerede over 
ham. Espersen fik tildelt dæknavnet Ervin, og residenturet besluttede at studere 
ham med henblik på at afgøre, om han skulle godkendes som en kontakt under 
dybt studium med henblik på hvervning (objekt rasrabotki”). Residenturet øn- 
skede at bruge Espersen til at indhente politiske efterretninger, men officererne 
havde i flere år svært ved at etablere en kontakt, da danskeren var optaget af sine 
gøremål som radiorådsformand, professor i jura ved Københavns Universitet, 

folketingsmedlem og medlem af Europaparlamentet. I forbindelse med folke- 
tingsvalget i 1977 forlød det, at Ole Espersen var på tale til posten som justitsmi- 
nister, hvilket ville indebære, at han ville blive den øverste leder for PET. Ifølge 
Gordijevskij fik det residenturet til at gøre sig nye overvejelser over, hvordan 
man kunne komme i forbindelse med ham. Under en høring om Berufsverbot 
i København i oktober 1977 havde en af de tilrejsende russere genoptaget sit be- 
kendtskab med Ole Espersen. Det var Samuel Lasarjevitj Sivs, der arbejdede for 
SUKP's International Department (ID). Ifølge Gordijevskijs oplysninger var det 
Sivs” hensigt at forsøge at påvirke Espersen til at fremsætte udtalelser, der var i 
overensstemmelse med den sovjetiske linje, og danskeren skal have sympatiseret 
med mange af Sivs' synspunkter. Residenturet skal også have overvejet at invi- 
tere Espersen til Sovjetunionen, eventuelt under dække af en frontorganisation 
som Salvador Allende Komiteen.” Der er dog intet i Gordijevskijs materiale, der 
tyder på, at det på noget tidspunkt lykkedes for KGB at hverve Espersen. Ifølge 
senere oplysninger fra Gordijevskij var danskeren kun klassificeret som ”officiel 
kontakt, altså en af residenturets mange samtalepartnere.;” Efter registreringen 
foretog PET tilsyneladende ingen målrettet efterforskning af Ole Espersen, hans 
telefon blev ikke aflyttet, og bortset fra et par møder med Gribin blev han ikke 
holdt under observation. I stedet fortsatte tjenesten med at indsamle forskellige 
oplysninger om den socialdemokratiske politikers aktiviteter, som blev lagt på 
hans personsag. 

PET kan have haft indflydelse på, at Ole Espersen ikke blev udnævnt til ju- 
stitsminister tidligere. PET's daværende chef Ole Stig Andersen har over for 
Kommissionen oplyst, at Ole Espersen ved flere lejligheder blev forbigået som 
justitsminister, og at dette måske skyldtes hans østkontakter.>>> Den 19. oktober 


320 Ibid.: Notits, 19. oktober 1979. PET, operationssag: Rapport nr. 27/B; Rapport nr. 32/A. 

321 Ibid.: Rapport nr. 48. 

322 RB: Ole Stig Andersen, 24. oktober 2000: ”Ole Espersen havde problemer med at blive minister, 
indtil Anker Jørgensen skar igennem. Vidnet er næsten sikker på, at Anker Jørgensen før vidnets 
tid var blevet orienteret om registreringen af Ole Espersen. Måske var det grunden til, at Ole Esper- 
sen så længe ikke var blevet minister. Vidnet mener, at Ole Espersen også blev forbigået som mini- 
ster i vidnets tid i PET.… Vidnet havde fået at vide, at der var en grund til, at Ole Espersen ikke var 
blevet minister. I [Gordijevskij-] sagen var Ole Espersen nævnt” Anker Jørgensen kan ikke være 
blevet orienteret om registreringen af Ole Espersen før, Ole Stig Andersen tiltrådte som chef for 
PET. Ole Stig Andersen blev udnævnt til PET-chef i 1975, og Espersen blev først registreret i 1977. 
Det kan dog ikke afvises, at statsministeren fik forelagt de oplysninger om Espersen, som tjenesten 
havde indsamlet, inden den formelle registrering i 1977. 

1979 udarbejdede en medarbejder en notits om Espersens østkontakter, der byg- 
gede på oplysningerne fra Gordijevskij.> Fire dage senere, den 23. oktober 1979, 
blev der afholdt folketingsvalg, som gav en beskeden fremgang til Socialdemo- 
kratiet, der efterfølgende dannede en mindretalsregering.>+ Det kan ikke afvises, 
at PET via Justitsministeriet i 1979 underrettede Anker Jørgensen om Espersens 
KGB-kontakter.>” 

Det kan lægges til grund, at PET via Justitsministeriet advarede statsminister 
Anker Jørgensen mod at udnævne Ole Espersen til justitsminister i januar 1981. 
Den daværende chef for PET, Ole Stig Andersen, har over for Kommissionen af- 
vist, at han skulle have advaret statsministeren mod Espersen, men flere forhold 
sandsynliggør, at noget sådant skete. En tidligere medarbejder i PET har oplyst 
over for Kommissionen, at han i forbindelse med udnævnelsen af Espersen ”af 
Ole Stig Andersen blev bedt om at se i Gordijevskij-sagen, om der var noget 
belastende på Ole Espersen?” Ifølge medarbejderen fandt han intet belastende 
om Espersen, og resten var herefter op til PET-chefen.>' Den 16. januar, fire dage 
før udnævnelsen af Espersen, samlede PET seks dokumenter vedrørende den 
kommende minister i et sagsomslag. Dokumenterne indeholdt oversigter over 
Espersens kontakter til Nordkorea, en rejse til Sydkorea, oplysninger om den 
nordkoreanske efterretningstjenestes aktiviteter, Espersens møder med KGB- 
officerer og hans menneskerettighedsaktiviteter.;” Ifølge materialet skulle den 


323 PET, personsag: ”Vedr.: Notits” 19. oktober 1979. 

324 Poul Villaume, Lavvækst og frontdannelser 1970-1985, S. 255-256. 

325 Der er dog ikke fundet nogen oplysninger i Anker Jørgensens privatarkiv om, at statsministeren 
skulle have overvejet at udnævne Espersen, eller at PET advarede imod ham. ABA, Anker Jørgen- 
sens privatarkiv, kasse 168, dagbogsnotat 25. oktober 1979. Der findes ikke nogen dagslæg med 
Anker Jørgensens notater og andre dokumenter fra denne periode. Se også Anker Jørgensen, Bræn- 
dingen. Fra mine dagbøger 1978-1982, bind 3 (Fremad, 1990), s. 289-291. Ole Stig Andersen har i sit 
høringssvar givet udtryk for den opfattelse, at Kommissionens fremstilling kunne give det indtryk, 
at PET var i kontakt med Statsministeriet. Som det fremgår gør Kommissionen tydeligt opmærk- 
som på, at kontakten må være foregået via Justitsministeriet. 

326 RB: Ole Stig Andersen, 24. oktober 2000, og 9. september 2003. Ole Stig Andersen har bl.a. oplyst, 
at statsministeren var blevet advaret mod Ole Espersen, inden Ole Stig Andersen blev PET-chef i 
1975, og at han i øvrigt ikke interesserede sig for Espersens sag. Men Espersen blev som nævnt først 
registreret i 1977, to år efter Ole Stig Andersens tiltrædelse, og påtegninger i personsagen viser, at 
PET-chefen flere gange fik forevist de indhentede oplysninger. 

327 RB: Arne Stevns, 7. juni 2001. 

328 Ibid. 

329 PET, personsag: Omslag med bilagsoversigt, 16. januar 1981. 

nordkoreanske militære efterretningstjeneste have flyttet sin europæiske base fra 
Wien til København, hvilket kunne hænge sammen med, at ”man har foretaget 
eller håber at foretage en meget betydningsfuld hvervning af en person, der er 
bosiddende i Danmark”%" At dømme ud fra disse dokumenter var PET i januar 
1981 betænkelig over den kommende justitsministers kontakter til KGB, ligesom 
PET havde en frygt for, at han var eller kunne blive udsat for et hvervningsforsøg 
fra nordkoreansk side. 

PET modtog i tiden omkring udnævnelsen af Espersen — formentlig fra en 
udenlandsk tjeneste — oplysninger om den kommende minister. Et anonymt do- 
kument i personsagen gengiver oplysninger om KGB's interesse for den ”pågæl- 
dende” siden 1973. Det vurderes i papiret som ”mindre sandsynligt, at forsøgene 
på tilnærmelser skulle være lykkedes. Dernæst udtrykker papiret ”bekymringer” 
over ”den pågældende[s]” forbindelser til den nordkoreanske ambassade. Be- 
kymringerne skyldtes, at den nordkoreanske militære efterretningstjeneste hav- 
de flyttet sin vestlige base til København. Papirets ophavsmænd havde dog intet 
grundlag for at antage, at forbindelsen havde et efterretningsmæssigt indhold. 
Endelig fremgår det af papiret, at ”man her” havde oplysninger, der vurderedes 
som ”pålidelige” om at ”den pågældende” for ”ca. 9 år siden” forlod sine danske 
rejseledsagere ”i selskab med en østtysk blondine”, som ifølge papiret ”efter nog- 
les vurdering” måtte antages at arbejde for den østtyske efterretningstjeneste.> 
Der er formentlig tale om oplysninger fra en udenlandsk tjeneste, der ønskede at 
gøre opmærksom på de sikkerhedsmæssige betænkeligheder ved en udnævnelse 
af Ole Espersen. 

Oplysninger i Anker Jørgensens privatarkiv viser, at statsministeren modtog 
PET's oplysninger, og at han havde betænkeligheder på grund af Ole Espersens 
kontakter. Den 15. januar 1981 noterede statsministeren i sin dagbog vedrørende 
sine overvejelser om justitsministerposten: ”Men jeg tør ikke tå Ole Espersen, 
den smule knas, der har været på grund af kontakter med østlande, kan blive 
pustet op. Og dog, måske skulle jeg t&' ham alligevel?” I dagslægget vedrø- 
rende den nye regering ligger der en udateret ministerliste, hvor der under Ole 
Espersens navn var indføjet ordene ”Hvis velment, uhyre naivt Sikkerhed, dyr- 
ket — hvervning lykkedes? — mindre sandsynligt” og et notat om Nordkorea med 


330 Ibid.: ”Vedr.: Den nordkoreanske militære efterretningstjeneste, RB,” 16. januar 1981. 

331 Ibid.: Udateret og usigneret notat med to fotografier påhæftet. 

332 ABA, Anker Jørgensens privatarkiv, kasse 169: Dagbogsnotat 15. januar 1981. Der følger herefter 42 
blanke sider. Næste dagbogsnotat er dateret den 22. marts 1981. 

ordene ”Wien>Købh” Notaterne viser, at statsministeren var orienteret om Ole 
Espersens østkontakter, og at han overvejede, om de udgjorde en sikkerhedsri- 
siko. Notatet om Nordkorea viser, at statsministeren med stor sandsynlighed var 
blevet orienteret om PET's oplysninger om de nordkoreanske efterretningsagen- 
ter, der var ankommet til København fra Wien. I materialet findes der også en 
liste over de nye ministre, hvor der ud for Ole Espersens navn findes spørgsmå- 
let: ” — har du betænkeligh. med Justits?” og navnene på yderligere tre socialde- 
mokrater.;4 

Notaterne i Anker Jørgensens arkiv bekræftes i et vist omfang af Ole Esper- 
sen. Denne har over for Kommissionen berettet, at da statsministeren spurgte 
ham, om han ville være justitsminister, ”sagde Anker Jørgensen, at vidnet 'skulle 
være forsigtig [med] sine forbindelser”, og senere fortalte Anker Jørgensen, at han 
herved henviste til vidnets forbindelser med den nordkoreanske ambassade” 
Udsagnet bekræfter antagelsen om, at statsministeren var blevet briefet af PET 
om den nordkoreanske forbindelse. Tidligere statsminister Anker Jørgensen 
husker derimod ikke at have drøftet sagen med Ole Espersen.>' Muligvis blev 
Espersen selv konfronteret med rygterne om Stasifælden i Østberlin i 1971. Den 
daværende udenrigsminister Kjeld Olesen har over for Kommissionen oplyst, at 
han og statsminister Anker Jørgensen havde et møde med Ole Espersen, hvor de 
redegjorde for rygterne om affæren i Østberlin: ”Ole Espersen afviste det fuld- 
stændigt, og han blev herefter udnævnt til justitsminister.”>7 

Hvorfor valgte statsministeren at se bort fra PET's oplysninger om Espersens 
kontakter til KGB og den nordkoreanske ambassade? Det kan forekomme over- 
raskende, at Anker Jørgensen udnævnte Espersen til trods for, at der ifølge hans 
notater herskede en vis usikkerhed med hensyn til, om han var blevet hvervet. 
Sandsynligvis valgte statsministeren at vægte Espersens faglige kvalifikationer 
højere end de sikkerhedsmæssige aspekter. Det skyldtes formentlig, at der ikke 
var konkrete beviser i PET's materiale for, at Espersen var blevet hvervet, opførte 
sig konspiratorisk eller havde videregivet klassificerede oplysninger. Materialet 


333 Ibid., kasse 14, Dagslæg, ”Den nye regering 20/1 — 21/1 1981". 

334 Ibid. 

335. RB: Ole Espersen, 5. december 2000. 

336 RB: Anker Jørgensen, 17. januar 2001: ”Da vidnet udnævnte Ole Espersen til justitsminister, drøf- 
tede han ikke spørgsmålet om Ole Espersens registrering med denne, men når Ole Espersen har 
udtalt sig om det offentligt, kan han have nævnt spørgsmålet for vidnet. Vidnet husker ikke oplys- 
ninger fra departementschefen eller andre om Ole Espersens østkontakter” 

337 RB: Kjeld Olesen, 6. juni 2001. 

viste kun, at Espersen i fuld offentlighed mødtes med og havde samtaler med 
østlige diplomater. Dertil kom, at Anker Jørgensen delte Espersens kritiske syn 
på PET's registreringer, og at han anså kritikken af Espersen for at være poli- 
tisk. 

Efter udnævnelsen fik Ole Espersen forelagt PET's oplysninger, men det er 
uklart, under hvilke omstændigheder det skete. Ole Stig Andersen har over for 
Kommissionen oplyst, at han ikke har nogen erindring om, at PET skulle have 
afleveret en rapport om, hvilke oplysninger tjenesten havde om ministeren." 
Dette modsiges af flere vidneudsagn. Ifølge professor, dr. phil. Kristof Glamann, 
der var medlem af Wamberg-udvalget på daværende tidspunkt, var det Ole Stig 
Andersen, der på eget initiativ skal have orienteret ministeren om, at han var re- 
gistreret i PET. Ifølge Glamann, der må have hørt historien fra PET-chefen eller 
en anden kilde, blev Ole Espersen ”gal” over oplysningen, og han blev interesse- 
ret i registreringen af personer på grundlag af ambassadekontakter.;” Ifølge Ole 
Espersen selv spurgte han departementschef Niels Madsen og Ole Stig Andersen 
om, hvilke oplysninger PET havde om ham, ”og vidnet fik 6 sider med registre- 
ring af hans rejser i bl.a. Nord- og Sydkorea”; Ole Stig Andersen mener heller 
ikke, at Ole Espersen blev orienteret om, at PET havde fotografier af ham med 
gaver.:% Men ifølge en tidligere jurist i PET fik Ole Espersen forevist et billede, 


338 RB: Anker Jørgensen, 17. januar 2001: ”Han ønskede nok ud fra et holdningsmæssigt synspunkt, 
at registreringer skulle være mere begrænset” ”Der var imidlertid for stor ivrighed og automatik i 
registreringen alene som følge af det blotte medlemskab af en organisation” ”Vidnet har hele tiden 
været indstillet på, måske med beklagelse, at det var nødvendigt med en hemmelig tjeneste, da man 
skal vide, hvem man har med at gøre, men man skal ikke blive fanatisk. Det var en balanceakt” 

339 Ibid. 

340 RB: Ole Stig Andersen, 7. februar 2001. 

341 RB: Kristof Glamann, 19. december 2000. Glamann har senere bekræftet, at historien om, at mini- 
steren blev ”gab', var noget, som Wamberg-udvalget fik refereret. RB: Kristof Glamann, 20. februar 
2001. Ole Stig Andersen har oplyst, at han ikke har nogen erindring om en ”vred” Espersen. RB: Ole 
Stig Andersen, 9. september 2003. 

342 RB: Ole Espersen, 5. december 2000. Da Ole Stig Andersen fik forelagt dette udsagn, forklarede 
han, ”at han ikke husker Ole Espersens forespørgsel, men det anførte lyder sandsynligt. Vidnet 
kan ikke afvise, at der har været 6 sider med rejsetider” RB: Ole Stig Andersen, 9. september 2003. 
Ole Espersen fik også forelagt en to-siders oversigt over hans møder med KGB-officerer og andre 
sovjetrussere. JM, departementschefens pengeskab: ”Vedr.: Professor, dr. jur. Ole Mogens Espersen, 
ME”. Med påtegning: ”Modt. Tilbage fra jn”ren 20/3 81 N M [Niels Madsen]”. 

343 RB: Ole Stig Andersen, 9. september 2003. 

hvor han var i selskab med en KGB-officer og bar på en pose med spiritus. 
Dette synes bekræftet af, at der er fundet tre billeder af Espersens møde med Gri- 
bin den 12. december 1977 i departementschefens pengeskab i Justitsministeriet. 

Udnævnelsen af Ole Espersen til justitsminister den 20. januar 1981 skete, 
selvom der forelå oplysninger fra efterretningstjenesten om, at Espersen havde 
kontakter til de nordkoreanske og sovjetiske ambassader, at KGB forsøgte at 
hverve ham, og at han deltog i arrangementer organiseret af internationale front- 
organisationer. Det fremgår således, at udenlandske tjenester var bekymret over 
udnævnelsen. Som tidligere nævnt (se afsnittet om Gordijevskij i dette bind) 
betød dette, at PET med departementschef Niels Madsen og statsminister An- 
ker Jørgensens vidende holdt hvervningen af KGB-officeren Oleg Gordijevskij 
hemmelig for ministeren. Ole Espersen på sin side synes at have betragtet PET's 
registreringer med mistro og skal være blevet opbragt over, at han selv var blevet 
registreret på grundlag af, hvad han opfattede som lovlige aktiviteter. 

Ole Espersens embedsperiode blev præget af en række sager, der skal ses i 
sammenhæng med hans anstrengte forhold til PET. Den 14. marts 1981 kunne 
Jyllands-Posten bringe en opsigtsvækkende artikel under overskriften ”NATO- 
frygt: Dansker på toppost udgør en sikkerhedsrisiko”; Artiklen var en gengi- 
velse af oplysninger, der stammede fra det respekterede nyhedsmagasin The Eco- 
nomist's nyhedsbrev Foreign Report. Det hævdede i en artikel med overskriften 
”The Rot in Denmark”; at NATO i stigende grad var bekymret over en uiden- 
tificeret ”højtplaceret person” i den danske statsadministration. Ifølge artiklen 
havde statsminister Anker Jørgensen foretaget udnævnelsen af den pågælden- 
de, selvom den danske sikkerhedstjeneste havde vurderet, at han udgjorde en 
sikkerhedsrisiko på grund af hans kontakter med østeuropæiske og sovjetiske 
diplomater. Statsministeren havde angiveligt fået forevist de relevante informa- 
tioner, men han havde ikke været enig i sikkerhedstjenestens vurdering. Ifølge 
artiklen var Anker Jørgensen i den problematiske situation, at den pågældende 
var den eneste kvalificerede til posten. Det blev dog understreget, at den uiden- 
tificerede topfigur ikke var mistænkt for at have bedrevet spionage, men at den 
danske sikkerhedstjeneste ikke mente, at han burde have adgang til sensitive 


344 RB: Niels Gudmund Riskær Schmidt, 20. juni 2001. Ole Espersen har i sit høringssvar til Kommis- 
sionen bekræftet dette. 

345 Per Nyholm, ”NATO-frygt: Dansker på toppost udgør en sikkerhedsrisiko”, Jyllands-Posten, 
14. marts 1981. 

oplysninger. Oplysningerne om en højtplaceret sikkerhedsrisiko i den danske 
regeringsadministration blev eksplicit kædet sammen med den vestlige kritik af 
Danmarks lave forsvarsudgifter og statsministerens "semi-neutralist” udtalelser, 
idet bladet hævdede, at mange NATO-lande var begyndt at spørge sig selv, om 
der var ”noget råddent i Danmark?” 

Selvom den pågældende topfigur var uidentificeret, samlede interessen sig 
hurtigt om Ole Espersen. Allerede i den første artikel i Jyllands-Posten, der bragte 
historien til Danmark, benægtede Ole Espersen, hvis artiklen hentydede til ham, 
at efterretningstjenesten havde vurderet, at han udgjorde en sikkerhedsrisiko: 
”Jeg ved ikke, hvem man sigter til, eller om man gisner om det, men hvis der er 
nogen, der mener, at det skulle være mig, så er det forkert. Der er ikke foretaget 
nogen kritisk vurdering af, at jeg skulle være en sikkerhedsrisiko”; 

Under den efterfølgende debat delte den danske presse sig i to lejre. På den 
ene side gav Jyllands-Posten og Ekstra Bladet udtryk for, at der nok var noget 
om påstanden om, at Ole Espersen var en sikkerhedsrisiko. Begge aviser om- 
talte rygterne om besøget i Østberlin, og aviserne undgik ikke at nævne, at Ole 
Espersen som justitsminister var den øverste leder af PET.;” På den anden side 
hævdede flere blade, deriblandt Aktuelt og B.T., at der var tale om en fabrikeret 
historie. Statsminister Anker Jørgensen afviste, at han var i besiddelse af bela- 
stende oplysninger om nogen dansk minister,” og Ole Espersen hævdede selv, 
at hans østkontakter bestod af to frokoster med en sovjetisk diplomat.;” Ifølge 
anonyme regeringskilder var formålet med historien at miskreditere den danske 
sikkerhedspolitik og presse regeringen til at øge forsvarsbevillingerne.> Her- 
overfor fremførte flere borgerlige aviser, at sagen var et udtryk for, at Danmarks 


346 ”The Rot in Denmark, Foreign Report, March 12, 1981. 

347 Ibid. 

348 Per Nyholm, ”NATO-frygt: Dansker på toppost udgør en sikkerhedsrisiko”, Jyllands-Posten, 
14. marts 1981. 

349 John Wagner, Per Nyholm og William Schwarck, ”Ole Espersen ikke en belastning for statens sik- 
kerhed”, Jyllands-Posten, 15. marts 1981; Jørn Ackermann, ”Tidligere minister: Ole Espersen blev 
lokket i østtysk sex-fælde”, Ekstra Bladet, 17. marts 1981; ””Danmark på politisk LSD-trip”, Jyllands- 
Posten, 18. marts 1981. 

350 John Wagner, ”Krav til Anker J.: Ren besked om ministers fortid”, Jyllands-Posten, 16. marts 1981; 
”Ole Espersen bakkes op af statsministeren”, Kristeligt Dagblad, 16. marts 1981. 

351 ”Ole Espersen renset for åben TV-skærm”, Ekstra Bladet, 16. marts 1981. 

352 ”Venstre: Anker må skride ind”, B.T., 14. marts 1981; leder: ”Regeringens Øst-spiorn”, ibid.; Jørgen 
Placing, ”Danmark skal presses til øgede militærudgifter”, Aktuelt, 15. marts 1981; Søren Jakobsen, 
”En duft af Profumo”, Ekstra Bladet, 18. marts 1981; leder: ”Uheldige helte”, B.T., 18. marts 1981; Len- 

internationale anseelse og troværdighed havde lidt et alvorligt knæk under den 
socialdemokratiske regering. 

Flere sager fra Espersens embedstid skal formentlig ses i sammenhæng med 
ministerens og efterretningstjenestens gensidige mistænksomhed. Ole Espersen 
gik imod Forsvarets indstilling og besluttede ikke at rejse straffesag mod Søren 
Møller Christensen, redaktør for tidsskriftet Forsvar, der havde offentliggjort bil- 
leder af nogle radaranlæg.>+ I efteråret 1981 anholdt PET forfatteren Arne Her- 
løv Petersen, hvilket ifølge Espersen skete i modstrid mod hans instruks. Sagen 
endte med, at Herløv Petersen blev meddelt tiltalefrafald.;> Det var muligvis 
også PET's viden om Espersens syn på tjenesten, der gjorde, at udkastet til nye 
retningslinjer for PET's virksomhed på det politiske område ikke blev forelagt 
Espersen til godkendelse. Det var først, da den socialdemokratiske regering var 
blevet afløst af en borgerlig firepartikoalition, at PET tog spørgsmålet op med 
justitsministeren. 


PET og Socialdemokratiet i fodnoteperioden 


PET vurderede, at faren ved de intensiverede kontakter mellem socialdemokra- 
tiske politikere og KGB bestod i, at russerne forsøgte at påvirke de danske samta- 
lepartnere i en prosovjetisk og antiamerikansk retning. PET citerede KGB-Cen- 
teret i Moskva for at have erklæret, ”at flere og flere socialdemokrater begynder 
at forstå faren ved den imperialistiske militærpolitik”>' Det var ved årsskiftet 
1982/83 PET's opfattelse, at den østlige påvirkningskampagne i høj grad havde 
forårsaget den socialdemokratiske fodnotepolitik: 


nart Weber, ”Venstre gør spion-anklage til en skum-lignende farce”, Aktuelt, 19. marts 1981; leder: 
”Giftsprederne”, Socialistisk Dagblad, 19. marts 1981. 

353 Leder: ”Danmarks omdømme”, Berlingske Tidende, 17. marts 1981; Paul Anker Olesen, ”Derfor blev 
Ole Espersen årsag til hede ører i NATO”, Jyllands-Posten, 18. marts 1981. 

354 RB: Ole Espersen, 5. december 2000. 

355 Se beskrivelsen af Arne Herløv Petersen-sagen i Kommissionens beretning, bind 13, om KGB's kon- 
takt- og agentnet i Danmark. 

356 PET, operationssag: ”Diverse vedrørende politiske partier i Danmark (excl. DKP og venstrefløjen)”. 
I det følgende besvares folketingsspørgsmål nr. 343 (”Havde PET i 1980'erne agenter eller meddelere 
placeret i andre partier end SAP, SF, DKP, KAP og DKP/ml, eller overvågede PET andre partier end 
disse?”). 

”Denne indsats (holdningspåvirkning/active measures) — sammen med indsatsen 
fra de øvrige østeuropæiske lande har således givet anledning til en stærk politisk 
splittelse omkring Danmarks fortsatte støtte til de nye NATO-raketter. 


Således har socialdemokratiet som bekendt foretaget en ”kovending' i raketspørgs- 
målet, således at vi ikke på blot lidt længere sigt vil være i stand til at opfylde vore 
forpligtigelser i.h.t. den såkaldte ”NATO-dobbeltbeslutning”7 


PET mente således, at den østlige påvirkningskampagne havde spillet en væ- 
sentlig rolle for Socialdemokratiets nye sikkerhedspolitiske kurs, efter at partiet 
mistede regeringsmagten i 1982. 

Der er intet, der tyder på, at PET iværksatte en egentlig efterforskning af det 
nye ”alternative sikkerhedspolitiske flertal” eller en overvågning af ledende so- 
cialdemokrater for at afdække den formodede østlige påvirkning." I forbindelse 
med sin indsats på kontraefterretningsområdet og overvågningen af fredsbevæ- 
gelsen indsamlede PET imidlertid en række oplysninger om de socialdemokra- 
tiske østkontakter og den sikkerhedspolitiske debat. Således modtog tjenesten 
oplysninger fra Gordijevskij om Sovjetunionens interesse for Socialistisk Inter- 
nationale (SI) og de vestlige socialdemokratier. Ifølge PET's gengivelse af KGB- 
officerens oplysninger var der sket en ”markant ændring” i de vesteuropæiske 
socialdemokraters holdning til fredsspørgsmålet, hvilket blev dateret til 1981/82. 
Sovjetunionen lagde stor vægt på at påvirke SI og de vestlige socialdemokratiske 
partier, og siden 1978 skulle højtstående medlemmer af SUKP have deltaget i ST's 
møder som observatører. Ifølge kilden var deres bedste kontakter SI's formand 
Willy Brandt fra SPD og Olof Palme, der var formand for ST's arbejdsgruppe 
for nedrustning. Brandt havde haft mange møder i Sovjetunionen med højtstå- 
ende partiledere, og Palme blev vurderet som ”positiv” over for de fleste af Sov- 
jetunionens fredsinitiativer.? Det skal bemærkes, at der var tale om antagelser 
om påvirkning, og at der ikke blev fremført beviser for, at holdningsændringen 
skyldtes østlige initiativer. KGB-residenturerne i de vesteuropæiske hovedstæ- 


357 PET, administrativ sag: ”Status vedrørende den erkendte virksomhed inden for DDR-sektionens 
sagsområde for året 1982”. 

358 Daværende statsminister Poul Schliter har over for Kommissionen oplyst, at han ikke mener, ”at 
der blev iværksat noget særligt efterretningsmæssigt i forbindelse med fodnotepolitikken” RB: 
Poul Schliter, 10. april 2002. 

359 PET, operationssag: ”Vedr.: SUKP's forbindelse til og påvirkning af Socialistisk Internationale (SI) 
samt enkeltpersoner i vestlige socialdemokratiske partier”, 18. november 1985; rapport nr. 50. 

der fik således i begyndelsen af 1980'erne instrukser om at forsøge at påvirke 
ST's holdning til atomvåbenfri zoner, opstillingen af mellemdistanceraketter og 
Øst-Vest-handel,>?" men det er uklart, om KGB havde nogen succes med sine ini- 
tiativer. Residenturet i London havde angiveligt en ”uofficiel kontakt” i SI, men 
denne var ifølge Gordijevskij forsigtig og tilbageholdende over for de sovjetiske 
repræsentanter." KGB's viden om SI var heller ikke imponerende, idet Centeret 
angiveligt overdrev ST's indflydelse og fejlagtigt troede, at SI fungerede på samme 
måde som det gamle Komintern.” 

PET konstaterede også, at flere socialdemokrater plejede østkontakter, der 
drejede sig om sikkerhedspolitiske emner. Et socialdemokratisk folketingsmed- 
lem mødtes både officielt og privat med 2. sekretær ved den sovjetiske ambas- 
sade Jurij Usjakov. De to mødtes den 23. november 1979 om formiddagen, og 
senere på dagen holdt den socialdemokratiske folketingsgruppe møde, hvor 
man besluttede at foreslå, at NATO udsatte beslutningen om opstillingen af 572 
mellemdistanceraketter i seks måneder: ”Før gruppemødet var slut, ringede [ - ] 
til OUSHAKOV og fortalte om denne beslutning, som OUSHAKOV dermed 
havde lang tid før det blev offentliggjort for pressen”3% 3. sekretær ved den øst- 
tyske ambassade Thomas Georgi etablerede kontakter til en række politikere fra 
forskellige partier, som ifølge PET blev brugt til at belyse eller styre de pågæl- 
dendes sikkerhedspolitiske indstilling. En af disse kontakter var et socialdemo- 
kratisk folketingsmedlem, der specialiserede sig i nedrustningsproblematikken. 
Gennem denne kontakt kom den østtyske diplomat i forbindelse med perso- 
ner i DSU og SiD, som begge tog aktivt del i fredsbevægelsen. I 1981 beskrev 
PET det som bemærkelsesværdigt, at den sovjetiske ambassade inviterede flere 


360 Ibid.: Rapport nr. 50. 

361 Ibid.: Rapport nr. 50. 

362 Ibid.: Rapport nr. 50. Komintern var den kommunistiske eller 3. internationale, der eksisterede fra 
1919 til 1943, og som var domineret af det sovjetiske kommunistparti. Socialistisk Internationale 
(SI) blev oprettet i 1951 som et samarbejdsorgan for demokratiske socialistiske partier. I modsæt- 
ning til Komintern er ST's vedtagelser ikke bindende for partierne. 

363 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1979”. Det er ikke korrekt, at den russiske diplomat, 
kendte til beslutningen længe inden den blev offentliggjort, for det skete allerede samme dag. Se 
DIIS, Danmark under den kolde krig, bd. 3, s. 397. 

364 PET, administrativ sag: ”Årsberetning 1980 vedrørende aktiviteter udøvet af den herværende DDR- 
ambassade/handelspolitiske afdeling/trafikinformation samt den af MfS/HVA og Den militære Ef- 
terretningstjeneste konstaterede aktiviteter rettet mod danske interesser”. 

fremtrædende socialdemokrater på frokost, kort efter at Bresjnev havde støt- 
tet tanken om Norden som atomvåbenfri zone, og før den socialdemokratiske 
kongres, hvor der skulle være lagt op til debat om partiets sikkerhedspolitik.;” 
To år senere noterede PET, at KGB-residenturet forsøgte at intensivere dialogen 
med socialdemokraterne om mellemdistanceraketterne, og ambassaderåd Ser- 
gej Sjuraljov afleverede en hastende besked fra SUKP til den socialdemokrati- 
ske ledelse. Ifølge PET gjorde 2. sekretær Sergej Sjisjkin (der også arbejdede for 
KGB) sig store anstrengelser for at få kontakt med partiformand Anker Jørgen- 
sen, idet Sjisjkin ”havde en "fortrolig oplysning” fra Sovjet” Det fremgår ikke 
af PET's beretninger, hvad denne oplysning indeholdt. I 1985 bemærkede PET, 
at den sovjetiske ambassade holdt møder med Anker Jørgensen, Lasse Budtz, 
Ritt Bjerregård, Poul Nielsen (der var formodentlig tale om Poul Nielson) og 
Steen Christensen, og Socialdemokratiet blev betegnet som ”en realistisk plat- 
form” for udspredelse af forslaget om Norden som atomvåbenfri zone.” PET's 
oplysninger viste således, at ledende socialdemokrater havde kontakter til østlige 
diplomater (hvoraf nogle var efterretningsofficerer under dække), som intensivt 
forsøgte at påvirke de danske politikere, ikke mindst i spørgsmålet om Norden 
som atomvåbenfri zone. Materialet siger imidlertid intet om, i hvilket omfang 
denne påvirkningskampagne lykkedes. 


Anker Jørgensen og fodnotepolitikken 


I januar 1983, nogle måneder efter Socialdemokratiet havde overladt regerings- 
magten til den borgerlige firkløverregering, modtog PET nogle oplysninger om 
partiets stillingtagen over for NATO's dobbeltbeslutning. De stammede fra ”en 
meget pålidelig kilde” der ifølge indberetningen havde kontakt til personer ”med 
nær tilknytning til Socialdemokratiet …”>%? Kilden oplyste, at ved den sidste sik- 
kerhedspolitiske debat havde omkring ti socialdemokratiske folketingsmedlem- 


365 PET, emnesag: ”Vedr.: Aktiviteter i forbindelse med Brezhnev's breve til socialdemokratiske partier 
mv», 25. august 1981. 

366 PET, administrativ sag: ”Beretning omhandlende de sovjetiske efterretningstjenester's (KGB og 
GRUY;s konstaterede og formodede aktiviteter i Danmark i året 1983”. 

367 PET, administrativ sag: Årsberetning 1985 for Afdeling 3/Kontraspionage. ”Emne: Østblokstaternes 
Sikkerheds- og Efterretningstjenesters formodede samt konstaterede aktiviteter her i landet”. 

368 PET, Reg. IV, emnesag: ”Vedr.: Socialdemokratiet/tdl. statsminister Anker Jørgensen”, 14. januar 
1983. Kildens identitet er Kommissionen bekendt. 

mer, der tilhørte partiets højrefløj, ønsket at stzemme med den borgerlige rege- 
ring, men de var blevet tvunget af Anker Jørgensen til at følge partidisciplinen. 
Kilden gjorde opmærksom på, at partiformanden tidligere havde tilladt med- 
lemmer af partiets venstrefløj at bryde partidisciplinen i forbindelse med det 
første direkte valg til EF. Dette fik kilden til at konkludere, at Anker Jørgensen ”i 
virkeligheden er modstander af både EF og NATO” Kilden begrundede dette 
med, at Anker Jørgensen oprindeligt havde været modstander af EF, da han var 
formand for SiD, og at han først gradvis havde skiftet standpunkt det sidste år 
før Danmarks indtræden i Fællesmarkedet. Selvom kilden ikke mente at kunne 
bevise, at Anker Jørgensen allerede et år før, at han overtog statsministerposten 
efter Jens Otto Krag, var blevet spurgt, om han ville afløse Krag, fandt kilden 
det alligevel ”påfaldende”, at Anker Jørgensen ”i tiden derefter skifter holdning 
til vor evt. medlemskab af EF” Kilden mente også at vide, at Anker Jørgensen 
som den eneste socialdemokrat i forbindelse med en debat om forsvarsforliget i 
slutningen af 1960'erne havde undladt at stemme imod et dagsordensforslag fra 
venstrefløjen. Kilden tilføjede, at Anker Jørgensen som statsminister skulle have 
taget kritikken af vestlige lande, f.eks. Sydafrika eller USAs optræden i Mellem- 
amerika, alvorligt, mens han havde afvist anklager mod østblokkens optræden 
i Polen og Afghanistan som vestlig propaganda, ”og har derimod givet udtryk 
for, at man i stedet burde give Sovjet anerkendelse for, at de har ladet Polen køre 
deres egen kurs?" 

Disse opsigtsvækkende oplysninger om, at Socialdemokratiets formand var 
en skjult modstander af EF og NATO, og at dette bidrog til at forklare partiets 
modstand mod dobbeltbeslutningen, blev taget alvorligt i PET. Den medarbej- 
der, der udarbejdede indberetningen, har over for Kommissionen betegnet den 
som ”et meget farligt stykke papir”, der selvfølgelig blev videregivet til Central- 
afdelingen: 


”Det var magtpåliggende for kilden at få det indberettet, da det var en beskrivelse 
af, hvordan kilden oplevede tilblivelsen af den første fodnote i fodnotepolitikken. 
Det var udelukkende af hensyn til sin egen person, at den pågældende lod det ind- 
berette gennem vidnet. … Det var et forsøg på at orientere den nye regering”%”” 

Det er uvist, hvad der skete med oplysningerne. PET's daværende chef, Ole Stig 
Andersen, mener, at han ”givetvis” har set indberetningen, men han husker ikke, 
om han har orienteret departementschef Niels Madsen om indholdet, eller om 
denne har underrettet justitsminister Erik Ninn-Hansen.7”; Det kan således hver- 
ken af- eller bekræftes, at den borgerlige regering fik forelagt kildeoplysningerne 
om oppositionslederen. 

Hvordan skal troværdigheden af oplysningerne vurderes? Anker Jørgensen 
havde ry for at tilhøre Socialdemokratiets venstrefløj, og det var en velkendt på- 
stand, at han skulle have ændret sin holdning til EF, da muligheden for at blive 
statsminister bød sig. Dette har han imidlertid selv afvist. Ifølge Anker Jørgensen 
havde han altid støttet tanken om et forpligtigende europæisk samarbejde, og 
han havde altid stemt for EF ved afstemninger i Folketinget. I foråret 1972 gik 
han imod flertallet i sin fagforening, Dansk Arbejdsmands- og Specialarbejder- 
forbund, og anbefalede et ja til EF. Selvom Krag udsendte flere signaler i 1971-72, 
så var det først morgenen efter EF-afstemningen, at Anker Jørgensen blev tilbudt 
statsministerposten. Krags møde med Anker Jørgensen i 1971 drejede sig angi- 
veligt om posten som arbejdsminister, et tilbud Anker Jørgensen afslog. Krag 
valgte formentlig Anker Jørgensen, idet denne blev anset for den mest velegnede 
til at samle det splittede parti. Anker Jørgensen var næppe begejstret for NATO 
i sig selv, og ifølge ham selv så han først og fremmest alliancen som et middel 
til at fremme forhandling og afspænding, uden dog at han på noget tidspunkt 
satte spørgsmålstegn ved Danmarks medlemskab. Han kritiserede også NATO- 
medlemmerne Portugal, Grækenland og Tyrkiet, da de var domineret af mili- 
tærdiktaturer. Han lagde altid vægt på, at som en allieret nation måtte Danmark 
have ret til at kritisere USA, når man var uenig i dets politik. Anker Jørgen- 
sen var således en tidlig kritiker af Vietnamkrigen, og han anklagede Reagan- 
administrationen for at følge en dobbeltstandard, når den støttede den folkelige 
modstand i Polen og Afghanistan, men bekæmpede den i Mellemamerika og 
Sydafrika. Hans støtte til fodnotepolitikken skyldtes nok en instinktiv og følel- 
sesmæssig frygt for, at atomoprustningen var kommet ud af kontrol og truede 
verdens overlevelse.” Den tidligere statsminister gjorde sig næppe mange over- 
vejelser om, at NATO's afskrækkelsesstrategi over for Warszawapagten byggede 


373 RB: Ole Stig Andersen, 9. september 2003. 

på atomvåbnene på grund af østblokkens konventionelle overlegenhed, og at 
fodnotepolitikken dermed gik imod grundlaget for den vestlige forsvarsalliance. 
Kildeindberetningen om Anker Jørgensen bygger således på en række alminde- 
ligt kendte oplysninger, der har fået en konspiratorisk drejning eller tolkning af 
kilden: At partiformanden skulle være skjult EF- og NATO-modstander, at han 
favoriserede venstrefløjen over højrefløjen i partiet, at han havde fået et år til at 
ændre sin ”offentlige” holdning til EF, og at han skulle favorisere antivestlige og 
antiamerikanske synspunkter og undertrykke Sovjet-kritiske indlæg. 


Den socialdemokratiske delegationsrejse til Moskva i 1984 


I juli 1985 vakte den tidligere socialdemokratiske udenrigs- og forsvarsminister 
Kjeld Olesen opsigt, da han udtalte, at ”en kilde i forsvaret” havde fortalt ham, at 
Forsvarets Efterretningstjeneste (FE) ien hemmeligstemplet skrivelse havde regi- 
streret tre fremtrædende socialdemokraters besøg i Moskva året før under over- 
skriften ”subversion”, Der var tale om Kjeld Olesen, Lasse Budtz og Poul Nielsons 
besøg i Moskva den 16. til 22. oktober 1984, hvor man bl.a. havde drøftet forslaget 
om Norden som atomvåbenfri zone. Kjeld Olesen mente, at sagen rejste spørgs- 
mål om, hvorfor FE registrerede politikere, der besøgte østblokken, og hvorfor 
man mistænkeliggjorde deres politiske arbejde, og han anmodede statsminister 
Poul Schliter om at undersøge sagen.”> Selvom det hurtigt viste sig, at Kjeld 
Olesen var blevet fejlinformeret af sin kilde (og kort tid efter forlod han politik), 
udløste sagen en politisk debat om efterretningstjenesterne og Moskvarejsen.”? 
På den ene side viste det sig, at den omtalte skrivelse drejede sig om nyheds- 
brevet, SIK-Nyt, der var udarbejdet af FE i samarbejde med PET, som dermed 
blev trukket ind i debatten. Det viste sig også, at LO's fredsdemonstration i 1984 
var blevet omtalt under rubrikken ”subversion”. Disse oplysninger fik socialde- 

mokraterne og venstrefløjen til at stille spørgsmål om efterretningstjenesternes 
registreringer af fredsaktivister og østrejsende og at kræve strengere kontrol med 
tjenesternes virksomhed.” På den anden fløj af det politiske spektrum samlede 
interessen sig mere om det socialdemokratiske besøg i Moskva i 1984. Således 
offentliggjorde Jyllands-Posten dele af delegationens egen beretning om rejsen 
og anklagede den ene af deltagerne, den socialdemokratiske udenrigspolitiske 
ordfører Lasse Budtz, for at have misinformeret offentligheden om resultaterne 
af samtalerne. Artiklerne gav det indtryk, at socialdemokraterne, siden de var 
kommet i opposition i 1982, havde tilpasset sig Sovjetunionens voksende styrke, 
og at gennemførelsen af partiets forslag om en atomvåbenfri zone i Norden ville 
svække Danmarks tilknytning til NATO.37? 

Rejsen til Moskva har indtaget en central plads i diskussionen om fodnote- 
politikken i 1980'erne og socialdemokraternes påståede eftergivenhed over for 
østblokken. Allerede i samtiden hævdede kritikere, at rejsen kunne give indtryk 
af at være ”angiveri” rettet mod den siddende regering.” Dette tema er senere 
blevet taget op af historiker Bent Jensen, der har argumenteret for, at den sov- 
jetiske ledelse anså socialdemokraterne for at være ”en allieret i kampen mod 
den danske regering og NATO”, og at delegationens deltagere gav offentligheden 
et fejlagtigt indtryk af værternes imødekommenhed i spørgsmålet om Norden 
som atomvåbenfri zone." Historiker Jørgen Granum-Jensen har på lignende 
vis anført, at Socialdemokratiet så NATO som den største trussel mod freden, 


377 Frede Rasmussen, ”Rejsende til Øst-europa registreres som hidtil”, Jyllands-Posten, 9. juli 1985; Bent 

og at partiet med forslaget om Norden som atomvåbenfri zone arbejdede for 
en neutralisering af de skandinaviske NATO-medlemmer: ”Oppositionen var 
gået over på fjendens parti" Andre har dog givet et mindre suspekt billede af 
rejsen. Allerede i samtiden erklærede udenrigsminister Uffe Ellemann-Jensen, 
at han fandt det ”naturligt”, at socialdemokraterne orienterede sig i Moskva på 
partiplan: ”Der skal vi også nok sørge for at yde al den bistand, vi overhovedet 
kan” Størstedelen af den historiske forskning har da også fremstillet rejsen 
som en ”normal” politisk drøftelse mellem de to partier. Disse fremstillinger har 
således hæftet sig ved, at de sovjetiske repræsentanter under drøftelserne priste 
Socialdemokratiets sikkerhedspolitiske linje, men var tilbageholdende med at 
komme med konkrete indrømmelser, og at det til tider kom til skarpe menings- 
udvekslinger mellem parterne.” 


381 Jørgen Granum-Jensen, ”Oppositionen opførte sig som om, den var på fjendens parti” i: Bertel 

Socialdemokratiets udenrigspolitiske ordfører, Lasse Budtz, i samtale i Folketinget med en af sine ho- 
vedmodstandere under ”fodnoteperioden”, udenrigsminister Uffe Ellemann-Jensen fra Venstre. Trods 
de venlige miner var forholdet mellem de to anstrengt. Kritikere af fodnoterne mente, at Socialdemo- 
kratiet bl.a. lod sig påvirke af Sovjetunionens fredsudspil, og at delegationsrejsen til Moskva i 1984 var 
udtryk for eftergivenhed over for fjenden (Fotograf: Jørgen Schiøttz/Arbejdermuseet og ABA). 


Debatten giver anledning til nærmere at undersøge en række spørgsmål om 
PET's rolle i forbindelse med det socialdemokratiske besøg i Moskva i 1984: 
Hvilke oplysninger indsamlede PET om rejsen, og hvilket billede giver de af So- 
cialdemokratiets forhold til Sovjetunionen på dette tidspunkt? Hvordan vurde- 
rede PET rejsen efterretningsmæssigt? Og blev de tre ledende socialdemokrater 
registreret i PET? Det skal understreges, at undersøgelsen fokuserer på PET's 
rolle; der vil derfor ikke blive taget nærmere stilling til, om Socialdemokratiets 
politik bidrog til at svække den danske sikkerhedspolitik overfor østblokken, 
eller om delegationsmedlemmernes udtalelser om rejsens resultater var misvi- 
sende. 

PET foretog ikke nogen efterforskning af Moskvarejsen, men tjenesten ind- 
samlede en del oplysninger om den. Tjenesten var via sin generelle kontraef- 
terretningsindsats orienteret om rejsen på forhånd. PET fulgte rejsens forløb 
via pressen, og en medarbejder udarbejdede en notits, der konstaterede, at der 
herskede uenighed om, hvad man skulle lægge i udtalelserne fra delegations- 

medlemmerne og det officielle sovjetiske nyhedsbureau TASS. Notitsen sluttede 
af med at sætte spørgsmålstegn ved, om man med ”Lasse Budtz' vigtige mission” 
var kommet nærmere etableringen af en atomvåbenfri zone i Norden.;> PET 
modtog også et eksemplar af FE's Efterretningsoversigt fra oktober 1984, som in- 
deholdt en analyse af rejsen. Det var FE's vurdering, at Moskvas hensigt med be- 
søget var at forsøge at påvirke de danske socialdemokrater ”til at indtage en mere 
positiv holdning til Sovjetunionens udenrigspolitik generelt og specielt overfor 
Norden”86 

Kort efter socialdemokraternes hjemkomst modtog PET en kopi af Poul Niel- 
sons referat af rejsen. Det fremgik, at SUKP's centralkomité var værter, og at 
besøget var blevet udsat på grund af den svenske ubådsaffære. Ifølge referatet 
havde en af de sovjetiske repræsentanter, politbureaumedlemmet Boris Pono- 
marjov, der også var leder af SUKP's centralkomités International Department 
(ID), der i samarbejde med KGB var ansvarlig for påvirkningskampagnerne i 
Vesten, udtalt, at SUKP havde ”en høj vurdering” af de danske socialdemokraters 
indsats i kampen mod NATO's mellemdistanceraketter: ”Det var synspunkter, 
der var sammenfaldende med SUKP's”>7 Lasse Budtz svarede med at understre- 
ge, at der ikke var noget alternativ til Danmarks NATO-medlemskab, men at det 
på den anden side ikke var noget mål i sig selv. Det var Socialdemokratiets ind- 
stilling, at Danmark skulle føre sin egen udenrigspolitik, og Budtz fandt det ”til- 
fredsstillende”, at man kontrollerede det sikkerhedspolitiske flertal i Folketinget. 
Han betonede, at socialdemokraterne støttede idéen om en atomvåbenfri zone i 
Norden som ”en tillidsskabende foranstaltning”, og han bad derfor de sovjetiske 
repræsentanter om at tydeliggøre deres holdning til tanken: ”Det ville være pro- 
blematisk hvis SU [Sovjetunionen] sagde, at der ikke er interesse for zonen, - og 
dobbelt så store problemer, hvis ikke også Østersøen var inddraget”? Ponomar- 
jov svarede med at henvise til, at det var Sovjetunionens officielle politik at støtte 
oprettelsen af atomvåbenfri zoner, men ifølge referatet fremsatte han kun vage 
tilbud: Sovjetunionen var villig til at være ”garant” for sådanne zoner, man ville 
”overveje hvilke foranstaltninger på eget territorium”, der kunne blive tale om, 

og man var indstillet på ”at drøfte spørgsmålet” om at inddrage Østersøen i en 
atomvåbenfri zone.? Selvom delegationen pressede på for at få mere konkrete 
sovjetiske indrømmelser, især garantier for tilbagetrækningen af atomvåben fra 
Østersøen, Kolahalvøen og andre tilstødende områder, henviste de sovjetiske 
repræsentanter disse spørgsmål til de egentlige forhandlinger på regeringsplan. 
Dette fik Kjeld Olesen til at konkludere, at der ”ikke var givet et tilfredsstillende 
svar” på delegationens spørgsmål.” Selvom delegationsmedlemmerne på senere 
møder insisterede på, at det var nødvendigt for russerne at komme med kon- 
krete garantier for, at de var rede til at trække deres taktiske atomvåben tilbage 
fra de tilgrænsende områder, for at man kunne gå videre med forslaget om en 
atomvåbenfri zone, opnåede man ikke noget gennembrud. Besøget i Moskva må 
derfor betragtes som resultatløs. Referatet viser i øvrigt også, at stemningen mel- 
lem parterne ikke altid var optimal: Delegationen nægtede at nedlægge en krans 
ved Leninmausolæet,”" værterne blev misfornøjede, da danskerne insisterede på 
at mødes med en systemkritiker, og man diskuterede udrejseproblemer, kulturel 
frihed og den kommunistiske elites privilegier. Det fremgår også af referatet, at 
Lasse Budtz kufferter blev gennemrodet to gange.” 

PET synes at have delt FE's vurdering af Moskvarejsen af, at de sovjetiske vær- 
ter forsøgte at påvirke det danske Socialdemokrati til at følge en politik, der var 
i overensstemmelse med Sovjetunionens interesser. I anledning af oplysningen 
om, at den formelle vært for besøget havde været ID-lederen Ponomarjov, note- 
rede en medarbejder: ”Betyder, at soc.dem. behandles som et nationalt komm. 
parti.” Meningen med bemærkningen var tilsyneladende, at siden Ponomar- 

øvrigt almindelig praksis, at man nedlagde en krans ved mausolæet i forbindelse med officielle be- 
søg: B.T. bragte den 3. september 1981 et billede af Folketingets præsidium med Erik Ninn-Hansen 
og Ebba Strange i spidsen, som lægger en krans ved Lenins grav, se Mogens Bille, ”Anker til Bresj- 
nev: NJET”, B.T., 3. september 1981. 

jov var vært for både udenlandske kommunister og socialdemokrater, blev de 
behandlet ens, det vil sige, de blev begge brugt til at fremme Sovjetunionens 
interesser. Samtidig synes PET at have haft en noget affærdigende vurdering af 
rejsens betydning. På grundlag af Poul Nielsons referat udarbejdede en med- 
arbejder endnu en notits om rejsen, som den pågældende øjensynligt så med 
skepsis på. I december 1984 besøgte de tre socialdemokrater Washington," og 
medarbejderen mente, at formålet med denne rejse var ”at give indtryk af”, at 
amerikanerne blev lige så godt informeret som den sovjetiske ledelse.” Medar- 
bejderen antydede dermed, at formålet med rejsen til Washington var at give et 
fejlagtigt indtryk af, at man forhandlede til begge sider. Sagsbehandlerens ende- 
lige vurdering af de to rejser var, ”at de tre socialdemokrater har fået to rejser ud 
af det men ikke stort andet … ”' 

Endelig blev det antydet under debatten om rejsen det følgende år, at de tre 
socialdemokrater var blevet registreret på grund af deres besøg i et østland. 
PET's akter om rejsen viser imidlertid, at de tre ikke blev registreret i 1984, da de 
allerede var registreret: Lasse Budtz var allerede blevet registreret i 1958 på grund 
af en forbindelse til Sovjetunionen, Poul Nielson var blevet registreret i 1975, da 
han blev sikkerhedsgodkendt i forbindelse med sin ansættelse i Udenrigsmini- 
steriet, og Kjeld Olesen var af ukendte årsager blevet registreret i 1969.:7 

PET fortsatte i et vist omfang med at følge socialdemokraternes sikkerheds- 
politiske initiativer. Det var PET's indtryk, at Moskva via den kommunistisk- 
dominerede del af fredsbevægelsen påvirkede Socialdemokratiet til at følge en 
linje, som ville svække Danmarks tilhørsforhold til NATO og reelt gøre landet 
neutralt. Allerede i 1983 havde tjenesten modtaget kildeoplysninger om et møde 
i Scandilux med deltagelse af de danske, norske, hollandske, belgiske og luxem- 
borgske partier og med Labour og SPD som observatører. Kilden betegnede det 
danske partis sikkerhedspolitik som ”lidt dobbeltbundet” hvilket blev set som 


394 ”Frugtbare samtaler i USA”, Aktuelt, 11. december 1984; Connie Pedersen, ”Ellemann-Jensen kan 
ikke forklare vor udenrigspolitik; Aktuelt, 12. december 1984; Michael Meyerheim, ”USA misfor- 
nøjet med dansk fodnote-politik”, Politiken, 12. december 1984; Niels-Victor Christiansen, ”Budtz 
ønsker våbenstilstand” Jyllands-Posten, 13. december 1984; Niels-Victor Christiansen, ”Korstoget, 
der løb ud i sandet”, Jyllands-Posten, 16. december 1984. 

395 PET, emnesag: ”Vedr.: Fremtrædende danske socialdemokraters rejse til Sovjetunionen i efteråret 
84 og til Washington i december 1984” 10. januar 1985. 

socialdemokraters rejse til Sovjetunionen i efteråret -84”, 5. december 1984. 

tegn på, at det var lykkedes Moskva ved hjælp af en international bevægelse 
(der menes formentlig fredsbevægelsen) at lægge pres på socialdemokraterne.;2 
PET konstaterede også, at det alternative sikkerhedspolitiske flertal i Folketinget 
uden om regeringen havde vedtaget at afsætte midler til uafhængig freds- og 
konfliktforskning,”” og at Arbejderbevægelsens Internationale Center (AIC) 
havde afholdt en konference om Norden som atomvåbenfri zone med deltagelse 
af fremtrædende danske og norske socialdemokrater.” 

Efter Moskvarejsen fulgte PET forberedelserne til en fællesnordisk parla- 
mentarikerkonference om Norden som atomvåbenfri zone, som Anker Jørgen- 
sen tog initiativet til på en konference i november 1984. Det var tilsyneladende 
en begivenhed, som PET synes at have prioriteret højt, for en medarbejder no- 
terede i december 1984, at afdelingen ville ”have opmærksomheden rettet mod 
de første tegn på en sådan konference i 198574" Medarbejderen noterede, at de 
nordiske socialdemokrater på et møde i deres samarbejdsorganisation SAM- 
AK havde tilsluttet sig forslaget om en konference,” og da planerne for kon- 
ferencen lå klar, konstaterede tjenesten, at formålet var at fortsætte debatten i 
de nordiske parlamenter om Norden som atomvåbenfri zone. Medarbejderen 
bemærkede også, at der var indbudt 105 parlamentarikere fra de fem lande, og 
tjenesten noterede navnene på medlemmerne af den danske arbejdsgruppe og 
konferenceledelsen.”> Medarbejderens vurdering af den socialdemokratiske sik- 
kerhedspolitik kom klarest til udtryk i en kilderapport om konferencens forløb. 
Forfatteren til rapporten bemærkede, at forslaget om en atomvåbenfri zone i 
Norden oprindelig var fostret af den sovjetiske ledelse og viderelanceret af den 
finske præsident Kekkonen i 1963: ”Sikkerhedspolitisk ville en sådan neutral sta- 
tus/brud med NATO være en kæmpe fordel for Sovjetunionen, men ikke mindst 

politisk et skridt i den ”rigtige retning mod Sovjetunionens endelige mål”+% I 
forbindelse med konferencen vedtog de nordiske socialdemokrater en udtalelse, 
der foreslog, at der blev nedsat fællesnordiske arbejdsgrupper bestående af re- 
præsentanter fra de politiske partier og embedsmænd, der skulle arbejde videre 
med spørgsmålet. Sagsbehandleren hæftede sig ved, at forslaget var blevet frem- 
sat af de finske socialdemokrater, og at formålet med en etablering af en atom- 
våbenfri zone var at svække NATO samtidig med, at Finland ”kunne gå Sovjets 
ærinde i det skjulte”% Endelig slog sagsbehandleren fast, at Gordijevskij havde 
bekræftet, at store dele af fredsbevægelsen var styret fra Moskva, ”og den har i 
øjeblikket et godt tag i de nordiske socialdemokrater … ”+% Sagsbehandleren 
beskrev, hvordan fredsbevægelsen havde været aktiv i forbindelse med konfe- 
rencen, og han refererede formanden for DKP's fredsudvalg, Anker Schjerning, 
for at have udtalt, at man havde oplevet det ”glædelige”, at ledende socialdemo- 
krater som Anker Jørgensen, Lasse Budtz og Knud Damgaard havde støttet sig til 
freds- og fagbevægelsen og havde nærmet ”sig en analyse, som kommunisterne 
altid har haft”+7 Ifølge Schjerning var formålet med de sikkerhedspolitiske ini- 
tiativer som Norden som atomvåbenfri zone, ”at løsgøre Danmark fra NATO's 
atomstrategi.””% Sagsbehandleren noterede også, at Anker Jørgensen havde talt 
til det Fællesnordiske Fredsforum, der blev afholdt samtidig med konferencen, 
og han betegnede partiformandens udtalelser som møntet på at ”tækkes” freds- 
aktivisterne.” Det var således PET-medarbejderens vurdering, at forslaget om 
Norden som atomvåbenfri zone var fremsat af Sovjetunionen, der ved hjælp 
af fredsbevægelsen (og Finland) påvirkede de nordiske socialdemokrater til at 
støtte idéen, som i yderste konsekvens ville undergrave Danmark og Norges til- 
hørsforhold til NATO og dermed gavne Moskvas indflydelse. 

PET fortsatte efter konferencen med at indhente forskellige oplysninger om 
Socialdemokratiets fredspolitik. I 1986 bemærkede tjenesten, at Socialdemokra- 

tiet afslog at deltage i Verdensfredskonferencen i København,””? som blev kriti- 
seret for at være kommunistisk styret. Kort efter forlød det imidlertid, at Lasse 
Budtz skulle have deltaget i den kommunistisk dominerede Samarbejdskomité 
for Fred og Sikkerheds landsmøde." I 1988 indsamlede PET programmet for 
Socialdemokratiets sikkerhedspolitiske konference i Skive.” Samme år modtog 
PET oplysninger fra en udenlandsk tjeneste om, at den sovjetiske ambassade 
kun havde få kontakter til den socialdemokratiske ledelse. Anker Jørgensen 
havde stort set ingen kontakt til ambassadøren, den nye formand Svend Auken 
havde aflyst sine to planlagte møder, og Ritt Bjerregård ville ikke have noget at 
gøre med de sovjetiske diplomater.” 

PET's trusselsbillede og overvågning af socialdemokraternes fredspolitik kan 
opdeles i to perioder. Fra omkring 1981 til 1985 synes PET at have delt opfattelsen 
af, at partiet blev påvirket af de sovjetiske fredsudspil, og tjenesten indhentede 
og vurderede oplysninger om ledende socialdemokraters møder, rejser og udta- 
lelser. Efter 1985 synes tjenesten ikke at have været så optaget af spørgsmålet, og 
den indhentede kun få oplysninger om emnet. Det skal understreges, at det ikke 
er muligt at fastslå, om det kun var enkelte medarbejdere eller desuden ledelsen, 
der var interesseret i socialdemokraternes fredspolitik. 

Det er ikke muligt at fastslå, hvilke oplysninger PET indsamlede om ledende 
socialdemokrater, der deltog i fredsdebatten, da de fleste personsager er blevet 
makuleret. Der er intet, der tyder på, at fremtrædende socialdemokrater blev 
udsat for en egentlig målrettet efterforskning med brug af aflytning, brevåbning 
eller observation. Det skal også bemærkes, at ledende socialdemokrater — så vidt 
det kan konstateres — ikke blev registreret alene på grund af deres sikkerhedspo- 
litiske aktivitet, men at det skete på grundlag af deres kontakter med repræsen- 
tanter for østblokken. 

De radikale og det alternative sikkerhedspolitiske flertal 


Et andet parti, der indtog en hovedrolle i formuleringen af fodnotepolitikken i 
1980'erne, var Det Radikale Venstre. Ud over den neutralistiske og antimilita- 
ristiske tradition, der stadig var stærk i partiet, delte partiet flere af venstreflø- 
jens mærkesager. En del af medlemmerne brød med partiets linje og tilsluttede 
sig modstanden mod EF i 1972, og andre var optaget af miljø- og atomkraft- 
spørgsmålene. Radikal Ungdom blev inspireret af marxistisk tænkning og var 
i perioder i opposition til moderpartiet.”" For nogle radikale var faren for en 
atomkrig det altoverskyggende problem, og de var villige til at lægge en dæmper 
på kritikken af de totalitære regimer i Øst og deltage i kommunistisk domine- 
rede frontorganisationer. Ifølge radikale fredsaktivister kunne man skabe tillid 
og afspænding ved hjælp af ensidig nedrustning og etablering af atomvåbenfri 
zoner, og de håbede at kunne påvirke østblokken gennem dialog og forhandling. 
Fra 1982 til 1988 fulgte de radikale en tosporet strategi, hvor de på den ene side 
støttede den borgerlige regerings økonomiske genopretningspolitik, og på den 
anden side stemte for Socialdemokratiets og venstrefløjens fodnoter. Da partiet 
prioriterede den økonomiske politik højest, var man ikke villig til at vælte re- 
geringen, så længe den selv valgte at blive siddende.” Spørgsmålet er, om PET 
fandt tegn på, at denne politik var resultatet af østlige påvirkningsforsøg. 

Et af de midler, som østblokken anvendte for at etablere kontakt til Det Ra- 
dikale Venstre, var ikke-kommunistiske partier. Disse partier, der formelt var 
uafhængige, accepterede kommunisternes program, og deres rolle bestod reelt i, 
at de gav de østlige regimer et skær af pluralisme. Fra 1960'erne bestræbte disse 
”skyggepartier” sig på at etablere et samarbejde med de liberale partier i Skandi- 
navien og at påvirke dem til at støtte østlige fredsinitiativer.”' I hvert fald ét af de 
radikales østeuropæiske søsterpartier, det østtyske Demokratische Bauernpartei 
Deutschlands (DBD), havde tætte kontakter til sikkerhedstjenesten.”” I 1980'erne 
konstaterede PET flere eksempler på sådanne kontakter: I 1982 noterede PET, 
at de radikales landsformand Thorkild Møller og Tage Dræbye skulle deltage i 

DBD's kongres i Suhl,”” i 1985 modtog tjenesten oplysninger om, at de radikales 
Janne Normann var inviteret af det bulgarske bondeparti BZNS for at overvære 
festlighederne i anledning af 40-års dagen for staten Bulgariens opståen,”” og 
i 1985, 1987 og 1988 besøgte delegationer fra Det Forenede Polske Bondeparti 
(ZSL) Danmark efter invitation fra de radikale.” Repræsentanter for partierne 
deltog også i hinandens partikongresser og landsmøder.” PET bemærkede også, 
at da de radikale arrangerede en international konference om afspænding og 
samarbejde på Krogerup Højskole i juni 1988, deltog repræsentanter for DBD 
og den tjekkoslovakiske frontorganisation Narodni Fronta.”> De hyppige polske 
kontakter fik i 1988 PET til at samle oplysningerne i en særskilt sag,” men der 
er intet i det bevarede materiale, der tyder på, at PET fandt nogen oplysninger af 
efterretningsmæssig interesse. 

PET konstaterede også utallige eksempler på radikale kontakter til østlige 
diplomater i den kolde krigs sidste årti, og i enkelte tilfælde synes der at have 
været tale om østlige påvirkningsforsøg. I 1979 tilkaldte 3. sekretæren ved den 
østtyske ambassade, "Thomas Georgi, en sekretær fra Radikal Ungdom og roste 
RU for dets ”interessante” initiativ med at indsamle underskrifter mod udstatio- 
neringen af NATO's mellemdistanceraketter. PET mistænkte Georgi for at være 
forbindelsesofficer til MfS/HVA.”+ Det følgende år bemærkede PET, at den øst- 
tyske ambassade havde støttet RU's nedrustningspolitik stærkt. I 1981 med- 
delte en kilde, at den bulgarske ambassadør og 1. sekretær havde haft en samtale 
med en radikal politiker om partiets indstilling til det kommende forsvarsforlig, 
og om de radikale var villige til at underskrive en erklæring om, at Danmark 
skulle have status som en atomvåbenfri zone.”f PET bemærkede imidlertid, at 

den sovjetiske ambassade åbenbart helt afbrød kontakten til de radikale i 1981.7 
Det fremgår ikke, hvad årsagen var, men det kunne hænge sammen med an- 
holdelsen af Arne Herløv Petersen og udvisningen af den sovjetiske diplomat 
(og KGB-officer) Vladimir Merkulov. Først i 1985 konstaterede PET, at de østlige 
ambassader igen udviste en stigende interesse for de radikale, hvilket tjenesten 
formodede hang sammen med partiets sikkerheds- og forsvarspolitiske linje.” 
Det fremgår ikke af disse ret kortfattede oplysninger, hvilken effekt de østlige 
påvirkningsforsøg havde, men i 1987 citerede PET en tjekkoslovakisk diplomat 
og identificeret efterretningsofficer for at have udtalt, at ”det med de radikale er 
lykkedes ganske godt, og det ville nok være værd at udnytte det på en eller anden 
måde” + 


KGB's forsøg på infiltration af de radikale 


Det var PET's vurdering, at KGB havde stor succes med at etablere kontakter til 
politikere fra Det Radikale Venstre. Et sted talte tjenesten om den ”kraftige pene- 
trering af det Radikale Venstre”,%" og i midten af 1980'erne beskrev PET det som 
”bemærkelsesværdigt”, at det var lykkedes for den sovjetiske efterretningstjene- 
ste at finde ”så gode og samarbejdsvillige” kontakter blandt de radikale. Ifølge 
PET havde KGB-residenturet kunnet udnytte de radikales pacifisme og kritiske 
holdning til EF til at udføre aktive foranstaltninger og indhentning af politiske ef- 
terretninger.”% I 1970'erne fokuserede residenturet på at styrke EF-modstanderne 
i Det Radikale Venstre.” I november 1971 konstaterede PET, at attaché Mikhail 
Makarov havde mødtes med Poul Overgaard Nielsen fra de radikale, der skulle 
udarbejde et notat om modstanden mod EF. PET tilføjede, at det formentlig var 
ved dette møde, at den sovjetiske diplomat havde tilbudt at finansiere kampag- 

nen mod EF, hvilket blev afsløret i pressen kort tid efter. Overgaard Nielsen 
havde afslået tilbuddet og informeret partiets ledelse om hændelsen.%+ I 1974-75 
konstaterede PET, at Jens-Peter Bonde, tidligere formand for RU og redaktør af 
EF-modstandernes blad Nyt Notat, mødtes med ambassaderåd Alfred Mogulev- 
tjik. Samtidig med at PET overvejede at indlede en efterforskning af forholdet, 
blev kontakten afbrudt." Kort efter erfarede tjenesten fra Gordijevskij, at Bonde 
havde været under kultivering og kunne have udviklet sig til en ”model agent, 
dvs. den ideelle agent, da han var dygtig og intelligent. Men han havde insisteret 
på at melde sig ind i DKP, og KGB måtte opgive forsøget på at rekruttere ham på 
grund af forbuddet mod at hverve kommunister til hemmeligt arbejde.:7” 

Ifølge Gordijevskijs oplysninger, der stammede fra perioden 1975-78, havde 
KGB-residenturet ti kontakter i Det Radikale Venstre. De fleste var dog blot of- 
ficielle kontakter, dvs. åbne samtalepartnere. 'To var nævnt i residenturets planer 
om penetration af EF. I mindst et tilfælde overdrev residenturet imidlertid be- 
tydningen af en radikal kontakt, hvilket understreger, at man skal være forsigtig 
med ukritisk at anvende KGB's betegnelser, hvis de ikke bekræftes af en anden 
kilde. Det drejede sig om et radikalt folketingsmedlem, der fik tildelt dæknavnet 
Bent. Ifølge residenturets årsrapport blev han beskrevet som ”en kilde til politi- 
ske efterretninger”, og man iværksatte et ”dybt studium” af ham med henblik på 
at gøre ham til ”fortrolig kontakt med indflydelse”. Målet var at anvende Bent til 
at indsamle politiske oplysninger og til at fremføre sovjetiske synspunkter på 
nedrustning og afspænding. Imidlertid oplyste Gordijevskij, at den sovjetiske 
føringsofficer var kendt for at tro på sine egne overdrivelser, og at Bent i virke- 
ligheden var endnu et kunstigt ”objekt rasrabotki”. Alle de andre KGB-officerer 
vidste, at betegnelsen som ”objekt rasrabotki” var forkert, men residenten var 


433 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1971” 

434 Jakob Andersen og Oleg Gordievsky, De røde spioner, s. 245-247. Se også Kommissionens beret- 
ning, bind 10, om PET's overvågning af protestbevægelser 1945-1989. 

435. PET, personsag: Observationsrapporter, 4. marts 1974, 3. februar 1975 og 15. april 1975. 

436 Ibid.: ”Vedr.: Forbindelsen mellem Mogulevtchik og Jens Peter Bonde. Resumé, 24. april 1975. 

437 PET, operationssag: Rapport nr. 22. Gordijevskijs oplysning bekræftes af residenturets årsrapport. 
Ibid.: Rapport nr. 30/B. Bonde havde været i PET's søgelys i flere år på grund af rejser til DDR og 
studenterpolitiske aktiviteter. 

438 PET, operationssag: ”Diverse vedrørende politiske partier i Danmark (excl. DKP og venstreflø- 
jen)”. 

villig til at lade denne ”fiktion” fortsætte, indtil der dukkede noget bedre op. 
Residenturet havde da også svært ved at udvikle kontakten, og Bent blev beteg- 
net som en ”forsigtig mand”, der kun var villig til med måneders pause at mødes 
i Folketinget.” På et tidspunkt betegnede Gordijevskij kontakten som en ”håb- 
løs” sag.” 

PET kom på sporet af fem radikale politikere, hvis tætte eller formodede kon- 
takter til Sovjetunionen påkaldte sig tjenestens interesse. Disse fem personsager 
vil blive beskrevet i det følgende. 

Landsretssagfører Hermod Lannung (1895-1996) var indbegrebet af den ra- 
dikale tro på internationalt samarbejde og fred. Han var medlem af Københavns 
Borgerrepræsentation, Landstinget og Folketinget, men det var det internatio- 
nale arbejde, der optog ham. Han var fra starten medlem af den danske FN- 
delegation og af Europarådet. Han var en ivrig fortaler for ideen om en verdens- 
regering, som vandt en del udbredelse efter 2. verdenskrigs ødelæggelser, og han 
var formand for landsorganisationen Én Verden og præsident for den verdens- 
omspændende World Federalist Movement. Som ung sekretær ved det danske 
gesandtskab i Petrograd oplevede han på nærmeste hold den russiske revolution 
i1917, og han bevarede tætte forbindelser til Sovjetunionen. Han blev russisk gift, 
deltog i Fritjof Nansens nødarbejde i Sovjetunionen i 1924, og han var formand 
for Landsforeningen til Samvirke mellem Danmark og Sovjetunionen fra 1974 
til 1996. Mens hans tilhængere priste hans kamp for en fredelig verden (han var 
æresmedlem af såvel Det Radikale Venstre som FN-forbundet), anklagede hans 
kritikere ham for at være naiv og lade sig udnytte af Sovjetunionen. De pegede 
således på, at han var præsident for Verdensfredskonferencen i København i 
1986, som var stærkt kommunistisk influeret.” 


439 Ibid.: Rapport nr. 24, A. 

440 PET, operationssag. 

441 PET, operationssag: Rapport nr. 22. 

442 For en positiv biografi se: ”Lannung, Hermod”, Fredsakademiet: Freds- og Sikkerhedspolitisk Leksi- 
kon (www.fredsakademiet.dk/ORDBOG/lord/159.htm, set den 30. marts 2006); for en kritisk se: 
Knud Bjeld Eriksen, ”Radikalt århundrede. Hermod Lannung og de gode bomber” (www.patriot. 
dk/DRONTEN/drono712.html, set den 30. marts 2006). Om Lannung, se også: DIIS, Danmark 
under den kolde krig, bd. 2, s. 361 og bd. 3, s. 350-351, 377. 

Hermod Lannung kæmpede i en men- 
neskealder for international forståelse og 
afspænding. Han havde tætte kontakter 
til Sovjetunionen og var bl.a. formand 
for Landsforeningen til Samvirke mel- 
lem Danmark og Sovjetunionen og for 
Verdensfredskonferencen i 1986. Tilhæn- 
gere opfattede ham som en idealistisk 
fredsforkæmper, mens kritikere mente, 
at han var et eksempel på en ”nyttig idi- 
ot”, der blev anvendt af Sovjetunionen 
(Fotograf: P.H. Seifert/Arbejdermuseet 
og ABA). 


Det er uvist, hvilke oplysninger PET indhentede om Lannung, og hvilke efter- 
forskningsskridt de tog, da hans personsag er blevet makuleret.… Men i 1986 blev 
den afhoppede KGB-officer Oleg Gordijevskij udspurgt om den danske politiker. 
Foranledningen var sandsynligvis, at Lannung var blevet udpeget som præsident 
for Verdensfredskonferencen. Gordijevskij havde kendt Lannung personligt, da 
han gjorde tjeneste i Danmark, og han sammenlignede ham med den kendte 
amerikanske forretningsmand Armand Hammer. Hammer havde kort efter re- 
volutionen etableret kontakt til den sovjetiske ledelse, han mødtes personligt 
med Lenin, og han indgik lukrative kontrakter med styret. Senere afslørede de 
sovjetiske arkiver, at han havde fungeret som mellemmand for Komintern og 
bistået den med at overføre penge til det amerikanske kommunistparti. Ifølge 


443 Makulering skete i 1996, samme år som han døde. Det lave nummer tyder på, at Lannung blev 
registreret tidligt i 1950'erne, da tjenesten gik over fra de gamle Inf.-numre til de nye B.-numre. 

444 Harvey Klehr, John Earl Haynes, and Fridrikh Igorevich Firsov, The Secret World of American 
Communism (New Haven & London, 1995), s. 26-30. Hammer har fortalt sin historie i Armand 
Hammer with Neil Lyndon, Hammer. Witness to History (London (1987), 1988). 

Gordijevskij havde Lannung oprindeligt støttet De Socialrevolutionære, men 
efter revolutionen havde han forsonet sig med bolsjevikkerne. Lannung var vel- 
anskreven på den sovjetiske ambassade, hans advokatfirma udførte arbejde for 
ambassaden, og han blev anset for en af ambassadørens kontakter. På grund af 
sin baggrund måtte det antages, at Lannung var kendt i SUKP's Centralkomité, 
og at han havde kontakter i International Department. Gordijevskij understrege- 
de, at han ikke troede Lannung havde forbindelse til KGB i midten af 1970'erne. 
Gordijevskij forklarede Lannungs kontakt til en KGB-officer med, at officeren 
nok havde forsøgt at kultivere danskeren, men at han havde opdaget, at Lan- 
nung var vigtigere som en ambassadekontakt. Gordijevskij ville dog ikke afvise, 
at Lannung kunne have været agent for KGB i 1930'erne, men at samarbejdet 
senere var ophørt. Det fremgår dog, at dette var ren spekulation.” Der er således 
ingen tvivl om, at Hermod Lannung nød stor anseelse i den sovjetiske ledelse på 
grund af sit internationale engagement, og at han havde tætte kontakter til SUKP 
og ambassaden. Der er imidlertid intet, der tyder på, at han havde kontakt til de 
sovjetiske efterretningstjenester, eller at han bevidst udførte påvirkningsopgaver 
for russerne. 

En anden sag drejede sig om en radikal ungdomspolitiker, som PET blev op- 
mærksom på i forbindelse med uddelingen af antimilitaristisk propagandama- 
teriale. PET's overvågning af KGB-residenturet viste, at den pågældende over en 
periode på otte år havde en række møder med Komsomolskaja Pravda-korre- 
spondenter, der alle var identificeret som KGB-officerer. I 1978 oplyste Gordijev- 
skij, at den radikale ungdomspolitiker blev studeret af residenturet og var tildelt 
dæknavnet Komor. Den KGB-officer, der kultiverede Komor, blev dog kritiseret 
for, at studiet ikke var dybtgående nok. Komor deltog også i flere delegationsrej- 
ser for ungdomspolitikere til Sovjetunionen, DDR og Polen, og han kom i den 
forbindelse i kontakt med mistænkte og identificerede østlige efterretningsof- 
ficerer. Komor blev øjensynligt lagt på is af KGB-residenturet efter Gordijevskijs 
afhopning i 1985. 

Når sagen tiltrak sig PET's interesse, hang det øjensynligt sammen med, at 
Komor må betegnes som en lovende ung politiker, der med tiden kunne komme 
til at indtage indflydelsesrige poster. Et andet aspekt var, at Komor var aktiv i 
fredsbevægelserne, og dermed kunne de østlige efterretningstjenester tænkes at 
forsøge at anvende den pågældende til at udsprede østlige synspunkter. Komor 


445 PET, operationssag: Rapport nr. 354. 
446 PET, personsag: Notits, 3. februar 1986. 

var således involveret i kampagnen mod neutronbomben,"” og han deltog i en 
Østersøkonference for ungdomsorganisationer, hvor den sovjetiske ambassade 
ønskede at sætte emner som fred, nedrustning og ungdommens aktiviteter på 
dagordenen. Den unge radikale politiker var også involveret i forberedelserne 
til den 12. Verdensungdomsfestival, der blev afholdt i Moskva i 1985. I den for- 
bindelse blev der oprettet et Dansk Festival Forum, der bestod af en lang række 
ungdomsorganisationer, og som ifølge PET var styret af kommunisterne. Der 
er imidlertid intet i PET's materiale, der tyder på, at Komor på noget tidspunkt 
blev hvervet af en østlig efterretningstjeneste, eller at den pågældende udførte 
egentlige påvirkningsopgaver. 

Meta Ditzel (1910-1999) var en af de radikales mest engagerede fredsakti- 
vister. Hun var viceskoleinspektør i Viborg, medlem af hovedbestyrelsen for 
Dansk Kvindeforbund, medlem af de radikales hovedbestyrelse og medlem af 
Folketinget fra 1968 til 1975.” PET blev opmærksom på hende i 1969, da hun 
deltog i Østersøugerne og blev medlem af Selskabet Danmark-DDR, og hun blev 
samme år registreret i tjenesten.” De følgende år fulgte PET Ditzels involvering 
i den østlige fredskampagne: Hun besøgte i 1971 Sovjetunionen som medlem af 
Demokratisk Kvindeforbund i Danmark, året efter deltog hun i en frokost for 
Demokratisk Kvindeforbund på den sovjetiske ambassade, og i 1973 deltog hun 
i det kommunistisk dominerede World Peace Councils (WPC's) konference i 
Moskva. I 1974 deltog hun i WPC's rådsmøde i Sofia, hvor det blev besluttet at 
oprette en dansk underafdeling. Det blev til Samarbejdskomiteen for Fred og 
Sikkerhed (SAK), og i 1977 blev Ditzel formand for organisationens midtjyske 
afdeling.” SAK var Sovjetunionens vigtigste instrument til at påvirke de danske 
fredsbevægelser, og Ditzel var således dybt involveret i den østlige påvirknings- 
kampagne i Danmark. 

I juli 1976 opdagede PET, at Meta Ditzel havde kontakt til 3. sekretær ved den 
sovjetiske ambassade, Stanislav I. Tjebotok, der var identificeret som KGB-offi- 
cer. PET holdt deres næste møde, der foregik på Københavns Hovedbanegård, 


447 Ibid.: Avisudklip. 

448 Ibid.: Notits, 2. juni 1981. 

449 Ibid.: ”Vedr.: Den 12. Verdensungdomsfestival i Moskva”, 28. januar 1985. 

450 Meta Ditzel-sagen er også omtalt i Jakob Andersen og Oleg Gordievsky, De røde spioner, s. 217- 
242. 

451 PET, operationssag: ”Vedr.: Meta Kathrine Dietzel ”, 19. december 1985. Personsagen blev makuleret 

under observation, og tjenestens medarbejdere iagttog, at Ditzel gav Tjebotok en 
stor kuvert, som ifølge PET's oplysninger indeholdt en erklæring fra det sidste 
WPC-møde. PET noterede flere møder mellem de to, og da Tjebotok rejste hjem 
i1977, blev kontakten overtaget af den nye 3. sekretær, Vadim I. Tjernyj, der også 
var identificeret KGB-officer. Tjernyj besøgte Ditzel flere gange på hendes bopæl 
i Viborg, og på turene forsøgte han at ryste eventuelle forfølgere af sig. I 1979 blev 
kontakten overtaget af endnu en 3. sekretær og KGB-officer, Vladimir Merkulov, 
der også anvendte konspirative metoder under besøgene i Viborg.” 

11977 modtog PET oplysninger fra Gordijevskij, som gav tjenesten et indblik 
i KGB's planer med Ditzel. Hun var klassificeret som ”objekt rasrabotki” en for- 
trolig kontakt, der var under dybt studium og var blevet tildelt dæknavnet Dana. 
Gordijevskij beskrev hende som en ”typisk naiv” fredsforkæmper, der var blevet 
vundet over med blomster og komplimenter. Hendes sovjetiske føringsofficer 
havde ikke afsløret, at han arbejdede for KGB. Residenturet skulle have benyt- 
tet Ditzel til sammen med sine meningsfæller at oprette Samarbejdskomiteen i 
1974, og efterfølgende blev hun anvendt til at holde KGB orienteret om Samar- 
bejdskomiteens aktiviteter og til at udsprede sovjetiske synspunkter. Hun skulle 
således være blevet inspireret af KGB-officererne til via Samarbejdskomiteen at 
iværksætte kampagnen mod neutronbomben og til at påvirke regeringen til at 
støtte en succesfyldt afslutning på 3. afdeling af CSCE-forhandlingerne. Den ra- 
dikale politiker skulle ifølge residenturets oplysninger også have benyttet sig af 
sovjetiske ”teser” i forbindelse med debatten om krydsermissiler, afspænding og 
nedrustning, og hun havde sendt et brev til den amerikanske præsidentfrue Ro- 
salyn Carter, som residenturet havde lavet udkast til, og som indeholdt en kritik 
af USAs overtrædelse af menneskerettighederne.5+ 

PET havde således god grund til at holde øje med den radikale politiker, 
som den sovjetiske efterretningstjeneste forsøgte at bruge til at fremføre sovje- 
tiske synspunkter i den sikkerhedspolitiske debat. I slutningen af 1970'erne og 
begyndelsen af 1980'erne, da kampagnen mod NATO's dobbeltbeslutning blev 
intensiveret, bemærkede PET, at Meta Ditzels engagement i Samarbejdskomi- 
teen blev dybere. Hun blev valgt til komiteens ledelse i 1980, og hun fungerede 
som dirigent på komiteens landsstævne i 1981. Hendes tid som KGB-kontakt 
var imidlertid ved at rinde ud. Ifølge residenturet ”svævede” studiet af hende, 


453 Ibid. 

efter hun havde forladt Folketinget i 1975 og trukket sig delvis ud af politik. 
Omkring 1980 fandt det sidste konstaterede møde mellem Ditzel og Merkulov 
sted, og i kølvandet på Arne Herløv Petersen-sagen (hvor Merkulov blev udvist) 
bragte pressen i 1982 en historie om, at hun under en køretur med Tjebotok 
havde forsøgt at ryste de forfølgende politifolk af sig. I 1983 oplyste Gordijevskij, 
at KGB havde besluttet at droppe kontakten til Meta Ditzel efter anholdelsen af 
Arne Herløv Petersen i 1981, idet man frygtede, at PET let ville kunne afsløre 
kontakten.” 

Hvordan skal man vurdere Meta Ditzels kontakt til KGB? En PET-medar- 
bejder, der udarbejdede en notits på baggrund af PET's egen overvågning og 
Gordijevskijs oplysninger, satte på den ene side med god grund spørgsmålstegn 
ved residenturets påstand om, at det havde benyttet hende til at oprette Samar- 
bejdskomiteen i 1974. Det kunne være et eksempel på, at residenturet overdrev 
dets resultater over for Centeret i Moskva. På den anden side mente medarbej- 
deren, at KGB havde haft ”uhyggeligt let spil” med den radikale politiker, der 
blev betegnet som ”ualmindelig naiv” men samtidig ”fantastisk effektiv” i freds- 
arbejdet.” Der er ingen tvivl om, at Meta Ditzel var motiveret af en idealistisk 
kamp for freden. I den forbindelse var hun villig til at samarbejde med kommu- 
nisterne og gøre sig til talerør for nogle af deres sikkerhedspolitiske synspunkter. 
Det skal imidlertid understreges, at hendes indflydelse antagelig var begrænset: 
Samarbejdskomiteen mødte ofte kritik fra andre fredsaktivister på grund af dens 
prosovjetiske linje, og den påvirkningsoperation, som residenturet åbenbart var 
mest stolt over, brevet til Rosalyn Carter, kan næppe betegnes som en operation, 
der slog alvorlige revner i den vestlige alliance. 

En fjerde fremtrædende radikal kontakt til Sovjetunionen var Sven Skovmand 
(f. 1936), der var medlem af Folketinget 1968-73, næstformand i partiet indtil 
1973 og medlem af Europaparlamentet 1979-84. Han tilhørte partiets venstrefløj 


456 PET, operationssag: Kort på Ditzel, Meta. 

457 PET, operationssag: ”Vedr.: Meta Kathrine Dietzel ”, 19. december 1985; rapport nr. 50. 

og var en ivrig modstander af atomkraft og EF og en tilhænger af nedrustning 
og afspænding. Skovmand, der havde en baggrund som journalist, havde også 
sit eget forlag Tranehusene og udgav avisen Samtid, der blev anvendt i samtids- 
orienteringsundervisningen i folkeskolen.? 

PET opdagede øjensynligt ikke den første kontakt mellem KGB og Skovmand, 
der blev etableret i midten af 1960'erne af 2. sekretær og presseattaché Prokopij I. 
Gamov, der også gjorde tjeneste som KGB-officer.”” Men fra 1973 konstaterede 
tjenesten, at Skovmand mødtes hyppigt med KGB-officeren Oleg Gordijevskij, 
og i 1975 blev den radikale politiker registreret.” De følgende år holdt PET en 
række møder mellem de to på Skovmands gård på Djursland og på restauran- 
ter i hovedstadsområdet under observation, uden at der dog blev konstateret 
hændelser af efterretningsmæssig interesse.” Efter Gordijevskijs hjemrejse blev 
kontakten overtaget af Jurij Konenkov, journalist ved Komsomolskaja Pravda, 
og 3. sekretær Vladimir Merkulov, der begge var identificerede KGB- officerer.” 
Efter Merkulovs sidst konstaterede møde med Skovmand på Djursland i juni 
1981 noterede observationsholdet, at det måtte betegnes som ”efterretningsmæs- 
sigt interessant” at KGB-officeren havde forsøgt at ryste eventuelle forfølgere af 
og dermed ”sløre” sit besøg.” 

Samtidig med at Gordijevskij mødtes med Skovmand, blev russeren hvervet 
som dobbeltagent og begyndte at holde PET orienteret om forholdet. Ifølge Gor- 
dijevskij var kontakten blevet etableret i 1973, mens Skovmand stadig sad i Fol- 
ketinget, hvilket altså var i overensstemmelse med resultaterne af PET's overvåg- 
ning. Gordijevskij havde taget skridt til at mødes med Skovmand trods advarsler 
fra residenturet om, at danskeren havde deltaget i et militært efterretningskursus 
og havde kendskab til russisk, hvilket gjorde ham til en potentiel fare (Skovmand 
havde studeret russisk i hæren og havde arbejdet for FE). Han var af interesse 
for residenturet på grund af sin modstand mod EF og NATO, han blev tildelt 
kodenavnet Simon, og han blev klassificeret som en ”dyb studium kontakt” med 


459 Sven Skovmand-sagen er også omtalt i Jakob Andersen og Oleg Gordievsky, De røde spioner, s. 210- 
216. 

henblik på at blive benyttet til at indhente oplysninger om EF og som en så- 
kaldt indflydelsesagent. Efter at Skovmand mistede sin plads i Folketinget i 1973, 
ebbede forbindelsen noget ud, men den blev intensiveret i 1977, da danskeren 
skulle på besøg i Sovjetunionen for at samle materiale til en bog. Det gav KGB 
mulighed for at studere ham uden at blive forstyrret af PET.” Samme år var det 
hensigten at bruge Skovmand i aktive foranstaltninger rettet imod Vesttysklands 
rolle i NATO. Det følgende år forlød det, at KGB havde gjort ”fremgang” med 
den radikale politiker, og den sovjetiske efterretningstjeneste lagde vægt på den 
”ideologiske opdragelse” af ham. Kontakten til ham blev midlertidig afbrudt, da 
Merkulov blev udvist fra Danmark i oktober 1981. I 1983 fortalte Gordijevskij, 
at kontakten til Skovmand var blevet genoptaget, men han vidste ikke, hvem 
føringsofficeren var.” PET konstaterede også, at Skovmand efter 1981 var i kon- 
takt med danske ansatte i det sovjetiske pressebureau APN, uden der dog kunne 
konstateres noget af efterretningsmæssig interesse,” og at han i 1987 optrådte i 
præsidiet i Landsforeningen til Samvirke mellem Danmark og Sovjetunionen.” 

Spørgsmålet er, om der i PET-materialet er belæg for at karakterisere Sven 
Skovmand som sovjetisk påvirkningsagent? I det følgende vil to eksempler på 
Skovmands ytringer blive undersøgt nærmere. I 1979 udgav Skovmand et mate- 
rialesæt om Sovjetunionen til undervisningen for de ældste klasser i folkeskolen. 
Materialet bestod af syv rigt illustrerede bind med tilhørende lysbilleder, over- 
heads, lydbånd og tekstbøger.”” Samlingen udfyldte et tomrum i folkeskolernes 
undervisningsmateriale om den østlige supermagt, og det blev hyppigt brugt i 
undervisningen. Værket blev ved udgivelsen modtaget meget forskelligt. Folke- 
skolelærernes fagblade omtalte generelt værket i positive toner og anbefalede 
det til undervisningen i samtidsorientering, historie og geografi. Dansk Histo- 
rielærerforenings blad beskrev det således som ”imponerende” og ”nøgternt og 
afbalanceret””" mens Folkeskolen betegnede det som ”et hovedværk” og foreslog 

Skovmand som årets forfatter inden for historie og samtidsorientering.”” Andre 
mente derimod, at værket gav et ensidigt og ukritisk billede af Sovjetunionen; 
skolebibliotekar Hans Larsen mente eksempelvis, at der var tale om skjult indok- 
trinering, og hævdede, at værket var fuld af ”fordrejninger, halve usandheder og 
fortielser”,”> mens historiker Bent Jensen og biblioteksassistent Boris Weil kaldte 
det ”en reklameindsats for Sovjetunionens officielle opfattelse” der gav et ”falsk, 
fortegnet og misvisende” indtryk af dagliglivet i supermagten.”+ 


Sven Skovmand var i perioder medlem af Folketinget og Europaparlamentet '= Det f Radikale Vendre 


og en ivrig fortaler for fred og nedrustning. Han havde kontakt til en række KGB-officerer og fik sov- 
jetisk hjælp til sit undervisningsmateriale og sine artikler om internationale forhold. Mens hans lære- 
bøger om Sovjetunionen fik pæne anmeldelser i fagbladene, mente kritikere, at de gav et forvrænget 
billede af det kommunistiske samfundssystem (Fotograf: Ernst Nielsen/Arbejdermuseet og ABA). 


PET delte kritikernes vurdering: En sagsbehandler mente, at Sovjetunionen ”for- 
herliges” i materialet, og at Skovmand enten ikke kunne finde noget negativt ved 
landet eller også helt udelod spørgsmål, som ikke umiddelbart lod sig bortfor- 
klare. Medarbejderen hæftede sig særligt ved det forhold, at han ikke mente, at 
Skovmand havde kunnet nå at få så megen viden under sit besøg i Sovjetunio- 


472 Per Birkebæk, ”Den store nabo mod øst”, Folkeskolen, 21. juni 1979, S. 1550-1551. 

nen, at han havde stof nok til at skrive de syv bind. Det var derfor medarbejde- 
rens vurdering, ”at han har fået materialet til bøgerne udleveret af russerne”; 

Der er ingen tvivl om, at russerne så med stor sympati på Skovmands værk. 
Det blev således præsenteret ved udgivelsen på en reception på den sovjetiske 
ambassade, hvor ambassadør Nikolaj Jegorytjev takkede forfatteren for hans 
indsats.”” Ambassaden havde også en klar interesse i at hjælpe Skovmand med 
bøgerne. Gordijevskij hjalp Skovmand med at arrangere hans to besøg, for, som 
han oplyste, KGB havde en interesse i at sikre sig, at Skovmands bøger gav et 
positivt billede af Sovjetunionen.”” Efter Skovmands to besøg i Sovjetunio- 
nen i 1977 orienterede Centeret residenturet i København om de lokale APN- 
repræsentanters indtryk af Skovmand. Ifølge brevene til København var han 
motiveret af en søgen efter objektivitet, men de sovjetiske iagttagere kunne dog 
glæde sig over, at selvom materialet indeholdt et antal kritiske elementer, så var 
det generelt positivt.”? Til gengæld var APN-repræsentanterne ikke i tvivl om 
Skovmands sympati for Sovjetunionen, idet han skal have givet udtryk for sine 
positive indtryk af de sociale forbedringer og beskyttelsen af arbejderne. Ifølge 
de sovjetiske rapportører udtalte Skovmand, at hensigten med skolebøgerne om 
Sovjetunionen var at give den kommende generation en dybere forståelse af det 
sovjetiske folks vilkår og dermed bidrage til at eliminere de danske fordomme 
om Sovjetunionens indenrigs- og udenrigspolitik og styrke venskabet mellem de 
to befolkninger.” Ifølge en sovjetisk indberetning om hans anden rejse til Sov- 
jetunionen i oktober 1977 mente Skovmand, at den vestlige presse overdrev den 
militære trussel fra Øst, og at kampagnen for menneskerettigheder i Sovjetunio- 
nen var en hindring for etableringen af gensidig sikkerhed og en varig fred.” 
Skovmand var således på forhånd indstillet på at give et mindre kritisk billede af 
Sovjetunionen ud fra den opfattelse, at dette ville gavne den gensidige forståelse 
og dermed fredens sag. Russerne var mere end villige til at hjælpe Skovmand 
med at realisere hans projekt, da det var i deres interesse at skabe et positivt bil- 
lede af Sovjetunionen hos den vestlige opinion. 

Det andet eksempel drejede sig om en artikel i bladet Samtid, som udkom i et 
oplag på 25.000 eksemplarer hver 14. dag og blev brugt i undervisningen i faget 
samtidsorientering i folkeskolen. Kort efter den sovjetiske invasion af Afghani- 
stan i december 1979 bragte bladet flere kommentarer af Sven Skovmand. I en 
artikel med overskriften ”Amerikanerne spiller på uroen i Afghanistan” argu- 
menterede han for, at Sovjetunionen havde grebet ind for at stoppe det socialisti- 
ske regimes hårdhændede fremfærd, og han karakteriserede USAs kritikpunk- 
ter som ”temmelig urimelige”. Ifølge Skovmand havde der siden 2. Verdenskrig 
eksisteret en ”uskreven aftale” mellem supermagterne om, at de hver især havde 
ret til at gribe militært ind i deres respektive interesseområder, og Skovmand 
mente, at USAs kritik i virkeligheden var motiveret af ønsket om et bedre for- 
hold til Iran og forsøget på at legitimere opstillingen af mellemdistanceraketter 
i Vesteuropa.” I senere kommentarer gentog han fremstillingen af Sovjets mo- 
tiver og kaldte kritikken af invasionen for ”groft hykleri”, men han tog samtidig 
afstand fra de stærke landes ret til at intervenere i andre lande og advarede mod, 
at Afghanistan kunne udvikle sig til et sovjetisk Vietnam.” Artiklerne udløste 
en debat, hvor flere kritikere anklagede Skovmand for at undskylde den sovje- 
tiske invasion i Afghanistan og at anklage USA for at fiske i rørte vande.” PET 
delte kritikken og betegnede Samtid som præget af ”en helt urimelig åbenlys 
pro-sovjetisk holdning” Med henvisning til artiklen om Afghanistan var det 
PET's opfattelse, at Skovmand priste Sovjetunionens invasion, som han ”forsøger 
at legitimere historisk”+”5 

Ifølge de sovjetiske indberetninger om Skovmands besøg i Sovjetunionen i 
1977 talte Skovmand og APN-repræsentanterne flere gange om at indgå et tæt- 
tere samarbejde. Selvom danskeren var forbeholden over for forslag om, at han 
kunne trykke APN-materiale i Samtid,” var Skovmand dog villig til at modtage 


481 Sven Skovmand, ”Amerikanerne spiller på uroen i Afghanistan”, Avisen Samtid, 5. årgang, nr. 10, 

APN-materiale, som han kunne bruge i forbindelse med udarbejdelsen af artik- 
ler og kommentarer om Sovjetunionen.” Skovmand var også positivt indstillet 
over for et forslag om at benytte APN-materiale til sine artikler og at placere dem 
i f.eks. Politiken. Det var rapportørernes indtryk, at besøgene i Sovjetunionen 
havde haft en gavnlig effekt på Skovmand, og at han ville give tydeligere udtryk 
for sin modstand mod Danmarks medlemskab af NATO og den ”reaktionære” 
vestlige presses fremstilling af den sovjetiske trussel.:? KGB-Centeret anbefalede 
derfor Skovmand som egnet for fortsat kultivering.”” Ifølge KGB-residenturets 
årsrapport for 1977 havde Skovmands rejser til Sovjetunionen spillet en vigtig 
rolle i kultiveringen af ham, og han var nu begyndt at publicere artikler, der 
var i overensstemmelse med residenturets ”teser”” Ifølge oplysninger fra den 
tidligere KGB-arkivar Vasilij Mitrokhin skal det af dokumenter i KGB's arkiv 
have fremgået, at Skovmand havde kommenteret udviklingen i Afghanistan ”på 
grundlag af KGB-temaer”-” Der er ikke yderligere detaljer i de kortfattede no- 
ter, som Mitrokhin havde taget af KGB-materialet. Det kan derfor ikke fastslås 
med større sikkerhed, om residenturet havde overdrevet sin egen indsats og ta- 
get æren for Skovmands artikel, eller om Skovmands KGB-kontakter rent faktisk 
havde været i stand til at inspirere eller påvirke ham til at skrive artiklerne. 

Det billede af Skovmand, der tegner sig på baggrund af de sovjetiske kilder, 
der tilgik PET via Gordijevskij og Mitrokhin, er, at han var en ihærdig modstan- 
der af EF og NATO, og at han ønskede at fremme freden ved at øge forståelsen 
for forholdene i Sovjetunionen. Skovmand var af den opfattelse, at den vestlige 
presse generelt overdrev den militære trussel fra Øst, og at kravene om men- 
neskerettigheder hindrede den gensidige forståelse. Skovmand ønskede derfor 
at give et mere ”nuanceret” billede af supermagten ved at fremhæve de sociale 
fremskridt og forklare landets udenrigspolitik. Da dette var i overensstemmelse 
med Sovjetunionens interesser, var dets repræsentanter mere end villige til at 
hjælpe ham med oplysninger og materiale. Skovmand var efter alt at dømme 
ikke en egentlig påvirkningsagent: Han blev ifølge det foreliggende arkivmate- 

riale aldrig hvervet, han modtog ikke betaling, og han beholdt sin uafhængig- 
hed. Der var således snarere tale om, at Skovmand og de sovjetiske myndigheder 
havde sammenfaldende interesser og derfor kunne samarbejde. Oplysningerne 
fra de sovjetiske kilder viser imidlertid også, at PET havde god grund til at regi- 
strere og overvåge den radikale politiker, som blev anvendt af Sovjetunionen til 
at forbedre sit image i Danmark. 

Den sidste sag vedrørende en radikal politiker (der i det følgende vil blive be- 
tegnet A) med østkontakter skal kort beskrives. I 1970-80'erne indhentede PET 
oplysninger om en centralt placeret radikal, der hyppigt mødtes med identifi- 
cerede KGB-officerer. På grund af A's baggrund valgte PET ikke at tage kontakt 
med vedkommende. PET vurderede, at den pågældendes kontakt til KGB var 
betænkelig af flere årsager: Det Radikale Venstre var et vigtigt mål for KGB, og 
A sad i en central stilling med adgang til interne oplysninger om partiets politik; 
PET mente, at der var tegn på, at KGB-officererne forsøgte at skjule kontakten; 
og der var grund til at antage, at A var sårbar over for tilnærmelser. Ifølge PET's 
oplysninger havde A i en anden sammenhæng udleveret interne dokumenter fra 
de radikale til en bekendt. 

PET overvågede intenst Verdensfredskonferencen i København i 1986 på 
grund af mistanker om, at den var domineret af kommunisterne. Det var PET's 
vurdering, at A var klar over den kommunistiske indflydelse, at A hjalp med at 
skjule de økonomiske tilskud østfra, og at A støttede de østlige forsøg på at holde 
dissidentgrupper ude fra konferencen. Ifølge PET's aflytninger gav nogle af de 
østeuropæiske repræsentanter udtryk for den opfattelse, at de havde haft held til 
at påvirke danskeren. Det var PET's vurdering, at A handlede uden partiets vi- 
dende. Disse oplysninger ledte til en intensiveret efterforskning af A: Flere af den 
radikale politikers frokostmøder med KGB-officerer blev holdt under observa- 
tion (ved mindst en lejlighed modtog A en æske antagelig med flasker af office- 
ren), og tjenesten udarbejdede en række rapporter om den pågældende. PET var 
fortsat yderst betænkelig ved kontakterne, men tjenesten fandt ingen afgørende 
beviser på, at A skulle være blevet rekrutteret af en østlig efterretningstjeneste. A 
var sandsynligvis — ligesom Sven Skovmand — drevet af en idealistisk drøm om 
international forståelse og fred, hvilket indebar, at dialog og samarbejde med de 

kommunistiske regimer var vigtigere end militær oprustning og krav om men- 
neskerettigheder.” 

I 1988 kulminerede fodnotedebatten i den såkaldte anløbssag, hvor det sik- 
kerhedspolitiske flertal inklusive de radikale fremsatte en dagorden, der kræ- 
vede, at regeringen skulle orientere udenlandske krigsskibe, der anløb danske 
havne, om, at Danmark ikke ønskede atomvåben på sit territorium. Vedtagelsen 
af dagsordenen udløste et folketingsvalg, der førte til, at de radikale dannede ny 
regering med de konservative og Venstre, hvilket betød afslutningen på det alter- 
native sikkerhedspolitiske flertal og dermed fodnotepolitikken.” PET modtog 
imidlertid samtidig oplysninger om, at KGB's interesse for det nye regeringsparti 
var usvækket. Kort efter regeringsdannelsen mødtes repræsentanter fra PET 
med en udenlandsk tjeneste og Gordijevskij. Blandt emnerne, som blev drøftet, 
var, om KGB ville moderere sin indsats over for de radikale. Gordijevskij oplyste, 
at SUKP altid havde opfattet Det Radikale Venstre som ”et populært parti”, og 
den sovjetiske ledelse ville forvente, at de radikale ville støtte de aktuelle sov- 
jetiske sikkerhedspolitiske forslag. Ifølge Gordijevskij havde KGB, i al den tid 
han havde gjort tjeneste i den politiske afdeling, haft som mål at hverve en agent 
blandt de radikale, uanset om det var i regering eller i opposition: ”At partiet nu 
var i regering, gjorde det blot til et endnu vigtigere mål. Det var en ”acceptabel 
risiko” for KGB”-5 Der var derfor god grund for PET fortsat at følge udviklingen 
i de radikales kontakter med østlige diplomater og efterretningsfolk. 


PET's overvågning af de borgerlige partier i 1970-80”erne 


PET vurderede på grundlag af oplysninger fra Gordijevskij, at KGB's kontakter 
til Venstre og Det Konservative Folkeparti måtte betegnes som ”almindelige po- 
litiske sonderinger”,”f dvs. åbne kontakter, hvor man drøftede generelle politi- 
ske spørgsmål. PET kunne dog tilføje den oplysning, at de sovjetiske diplomater 
og efterretningsofficerer i højere grad delte de konservatives moralske og etiske 
holdninger end den danske venstrefløjs, der blev opfattet som ”en slags halvnus- 

sede narkomantyper”” Ifølge Gordijevskij havde KGB blot en håndfuld kontak- 
ter i de to store borgerlige partier i 1976-78, og de var med et par undtagelser kun 
åbne folketingskontakter. Det samme gjorde sig gældende for Retsforbundet, 
hvor KGB's interesse skyldtes partiets modstand mod EF. 

I enkelte af sagerne modtog PET yderligere oplysninger, hvilket gør det mu- 
ligt at beskrive KGB's forhold til borgerlige politikere. I 1973-75 modtog tjenesten 
en række rapporter fra en uidentificeret kilde om et folketingsmedlem fra Ven- 
stre, der flere gange spiste frokost i Snapstinget med Gordijevskij. De to havde 
åbenbart et venskabeligt forhold, og Gordijevskij var interesseret i Venstres syn 
på forskellige udenrigs- og sikkerhedspolitiske spørgsmål.” Ifølge kilden var 
Venstre-politikeren blevet advaret om forbindelsen af flere folketingskollegaer, 
men det havde han ”fejet af bordet” med en bemærkning om, at Gordijevskij var 
”ganske uskadelig”. Kilden frarådede, at man tog kontakt med den pågældende 
politiker, der blev betegnet som ”radikal” i sin politiske indstilling, idet han an- 
giveligt sympatiserede med militærnægtere og var kritisk indstillet over for NA- 
TO. I 1977 oplyste Gordijevskij, at han havde været i gang med en ”kultivering” 
af et andet folketingsmedlem fra Venstre. Men da den pågældende pressede Gor- 
dijevskij for at arrangere en tur for ham til Moskva, valgte residenturet at afbryde 
kontakten, da en kontakt skulle have nået ”dybt studium stade” inden KGB ville 
sende ham til Sovjetunionen. Residenturet vurderede, at det ikke var muligt at 
udvikle kontakten yderligere.” I begyndelsen af 1980'erne konstaterede PET, at 
en fremtrædende konservativ afholdt en række møder med sovjetiske og polske 
ambassadefunktionærer. De østeuropæiske diplomater interesserede sig bl.a. for 
de konservatives internationale samarbejde, forhold i Folketinget og udenrigs- 
politiske spørgsmål. Mindst et af møderne blev holdt under observation og foto- 
graferet af PET.” I slutningen af 1980'erne holdt en kilde PET orienteret om de 
østlige ambassaders interesse for Venstres Ungdom. Ifølge PET's oplysninger var 
den ambassadefunktionær, der var ansvarlig for kontakten til VU, illegal støt- 
teofficer for KGB. Ambassadens kontakt til VU bekræftede PET's mistanke om, 

at KGB anvendte receptioner til at studere eventuelle målpersoner med henblik 
på senere kultivering.;”> PET noterede senere, at kontakten til VU tilsyneladende 
var blevet overtaget af den østtyske ambassade, der inviterede repræsentanter for 
VU til en reception. Forbindelsen til VU blev varetaget af en mistænkt østtysk 
efterretningsofficer, der på et møde med PET's kilde udviste interesse for dennes 
personlige forhold,” og som senere dukkede uanmeldt op i VU's lokaler, hvor 
han uddelte julegaver.;”? Disse oplysninger viste, at de østeuropæiske tjenester 
arbejdede målbevidst på at etablere tætte kontakter til yngre borgerlige politi- 
kere. Der er dog intet, der tyder på, at forholdet udviklede sig ud over de åbne 
kontakter. Der er ikke fundet eksempler i PET's materiale på, at nogen ungdoms- 
politikere lod sig hverve, eller at de bistod de fremmede tjenester med at operere 
i Danmark. 

PET's overvågning ledte også til eksempler på, at de østlige efterretningstje- 
nester udførte operationer vendt imod borgerlige politikere. I begyndelsen af 
1980'erne modtog tjenesten således oplysninger, der gav PET anledning til at 
formode, at to russere uretmæssigt havde haft adgang til en borgerlig politikers 
lejlighed. Man gættede på, at formålet kunne være at affotografere dokumenter 
eller at installere aflytningsudstyr. Justitsministeren blev orienteret om sagen, og 
han resolverede, at man ikke ville anvende den pågældende politiker til at sætte 
en fælde for russerne, og at man ikke ville gøre den identificerede russer bekendt 
med tjenestens viden om ham. Ministeren gik dog ud fra, at PET fortsat ville 
følge sagen opmærksomt.5” 

PET's forsøg på at følge de østlige efterretningstjenesters kontakter til bor- 
gerlige politikere foregik ikke altid uden problemer. Mistanken om, at PET mis- 
brugte sin overvågning til at holde øje med lovlig politisk virksomhed, var ikke 
forbeholdt venstrefløjen. Det er tidligere blevet beskrevet, hvordan en ledende 
socialdemokrat anså PET's interesse for østtyske tilnærmelsesforsøg for unødig 
snagen i partiets forhold, og at ledende KUfre mistænkte PET for at for at fa- 
brikere en sag, som skulle bruges som påskud til at overvåge organisationen. 
PET besluttede at holde Gordijevskij under observation, da han som presseat- 

taché skulle overvære Venstres landsmøde i Herning i 1973.” Det burde være 
foregået problemløst, og den lokale kontaktmand havde orienteret den lokale 
partiformand om sagen, da man ønskede at få adgang til mødelokalet, således 
at man kunne følge Gordijevskijs færden. Kontaktmanden havde understreget, 
at politiet kun var interesseret i Gordijevskijs færden, ”og det naturligvis ikke 
var VENSTRES landsmøde man ønskede at overvære” Imidlertid havde den 
lokale partiformand forelagt sagen for partiets ledelse, og partiformanden Poul 
Hartling havde udtalt, ”at han først ville tale med partiets juridiske rådgivere før 
en tilladelse til udstedelse af adgangskort blev givet”? Denne udtalelse afspejle- 
de formentlig partiledelsens usikkerhed ved at have politiet til at overvåge lands- 
mødet. Senere lovede den lokale partiformand, at han nok skulle bistå politiet 
med at få adgang til bygningen,” og kontaktmanden aftalte med en lokal pres- 
semand, at denne skulle sørge for at komme i kontakt med Gordijevskij.” Pres- 
semandens rapport viste, at Gordijevskij var endog meget dygtig til at komme i 
kontakt med de tilstedeværende politikere og pressefolk, og at han interesserede 
sig for udsigterne til et snarligt folketingsvalg, og hvem der udformede Venstres 
udenrigspolitik.” 

PET havde således relativt få oplysninger om borgerlige politikeres østkon- 
takter, og selvom de østlige tjenester ivrigt forsøgte at kultivere deres danske 
kontakter ved hjælp af receptioner og frokostmøder, er der ingen sikre tegn i 
det bevarede materiale på, at det lykkedes at hverve nogen dansk borgerlig po- 
litiker som agent. Som et overskudsprodukt af overvågningen af højreekstremi- 
stiske og lignende aktiviteter kom PET imidlertid i besiddelse af oplysninger, 
der kastede lys over disse grupperingers kontakter til borgerlige partier. I løbet 
af 1960'erne indhentede PET en række indberetninger om KU-medlemmers 
”livlige kontakter” til den russiske eksilorganisation NTS, der igen havde tæt 
kontakt til den antikommunistiske Demokratisk Alliance, som var etableret af 

udbrydere fra KU." I 1963 forlød det, at personer med tilknytning til konser- 
vative kredse skulle stå bag et falsk brev, der var blevet sendt til medlemmer af 
SF og SUF I slutningen af 1960'erne konstaterede PET, at nogle KUere havde 
tæt kontakt til den stærkt højreorienterede Frihedsalliancen, som havde en vis 
tilgang af unge konservative.” Konservative havde også forbindelse med Komi- 
teen for Demokratiets Bevarelse og Selskabet til Værn for Dansk Folkestyre.” I 
1983 vakte det opsigt, da KU-afdelingen i Ledøje-Smørum under et hvervemøde 
uddelte en nazisang fra 1930'erne,”? og i 1985 forlod et konservativt kommunal- 
bestyrelsesmedlem i Søllerød de konservative til fordel for Europæisk Arbejder 
Parti (EAP).>? PET modtog også ubekræftede og muligvis upålidelige oplysnin- 
ger om, at medlemmer af Fremskridtspartiet skulle have adgang til våben og om 
kontakter til racistiske og nazistiske kredse. Efterforskningen af flere af sagerne 
gav intet resultat.;” 

PET modtog også enkelte oplysninger om de borgerlige partiers udenlandske 
kontakter. Et medlem af en kommunalbestyrelse for Fremskridtspartiet skulle 
samtidig være næstformand for den danske afdeling af den højreekstremistiske 
World Anti-Communist League, og partiets stifter, Mogens Glistrup, skulle have 
deltaget i, hvad der blev betegnet som en antikommunistisk/nazistisk konference 
på Taiwan.” I 1982 forlød det, at to repræsentanter for Venstres Ungdom rejste 
til Bagdad for at deltage i en konference afholdt af Saddam Husseins regerende 
Baath-parti.> I 1988 oplyste en kilde, at tre KU'ere havde deltaget i en delegati- 
onsrejse til Sydafrika og Namibia. Rejsen var betalt af det hvide Apartheid-styre, 
der havde brugt 84.000 kr. på flybilletter og luksushoteller. Desuden modtog 
KUerne 30.000 kr. til ”oplysning” fra en ”særlig kasse” af den sydafrikanske vice- 
konsul Steyn, der ifølge en iagttager var tilknyttet den sydafrikanske sikkerheds- 
tjeneste BOSS. Under en middag efter hjemkomsten udleverede Steyn omkring 

25 fotos af de seneste bombeattentater udført af den sydafrikanske befrielses- 
bevægelse ANC og fortrolige oplysninger om en delegationsrejse af Dansk 
Ungdoms Fællesråd til Zimbabwe til en af KU'erne og bad ham om at anvende 
materialet til ”oplysningsøjemed”. Steyn fortalte under mødet, at sydafrikanerne 
overvågede ANC-arrangementer i Danmark ved hjælp af ”specielle danske ven- 
ner”, der overværede møderne med en båndoptager. Denne oplysning fik PET til 
at konkludere, at der ikke længere syntes at være tvivl om, at det sydafrikanske 
konsulat var involveret i efterretningsvirksomhed i Danmark.” Nogle dage efter 
PET havde modtaget disse oplysninger, blev sagen afsløret i pressen, og en af 
rejsedeltagerne, Brian Mikkelsen, blev kritiseret for at lade sig bruge af det hvide 
Apartheid-regime til at sprede vildledende oplysninger om forholdene i Nami- 
bia.>+ Som et resultat af den negative presseomtale nedtrappede KU kontakten 
til Det sydafrikanske Generalkonsulat.” 


Konklusion: PET's overvågning af danske politikere under den kolde 
krig 


Baggrunden for PET's overvågning og registrering af danske politikere under 
den kolde krig var de østlige efterretningstjenesters forsøg på — under diploma- 
tisk dække — at etablere kontakt til danske politikere med det formål at indhente 
oplysninger om danske forhold, udsprede sovjetiske synspunkter og at hverve 
dem som egentlige agenter. Det generelle indtryk af den østlige indsats på bag- 
grund af det bevarede materiale i PET's arkiv er, at den voksede betragteligt både 
kvantitativt og kvalitativt i løbet af den kolde krig. De østlige tjenester blev bedre 
til at koordinere deres indsats, efterretningsofficererne blev mere sofistikerede, 
og afspændingen mellem blokkene gav dem bedre arbejdsmuligheder. 

Det fremgår imidlertid af det gennemgåede materiale, at de udstationerede 
efterretningsofficerer havde vanskeligt ved at opfylde deres ofte ambitiøse mål. 
Langt hovedparten af de politiske kontakter var enten tilfældige, kortvarige eller 
”åbne” kontakter, hvor man i forbindelse med det diplomatiske arbejde mødtes 

over en frokost og udvekslede synspunkter. I de to perioder, hvor der findes op- 
lysninger fra KGB (Mitrokhins fra 1940-50'erne og Gordijevskij fra 1970-80'erne) 
beklagede såvel residenturet som Centret sig over mangelen på værdifulde kon- 
takter med adgang til hemmelige oplysninger. Den eneste danske højtstående 
politiker, der muligvis blev hvervet som agent, var Svend Horn, som imidlertid 
ikke var så værdifuld, som han selv troede. 

Det er behæftet med stor usikkerhed at forsøge at fastslå, i hvilket omfang 
danske politikere lod sig påvirke af deres østlige kontakter. Problemet er, at de 
østlige efterretningsofficerer havde en interesse i at overdrive resultaterne af deres 
egen indsats. Det er det generelle indtryk fra det gennemgåede kildemateriale og 
den nyeste forskning, at ledende danske politikere var påvirket af andre forhold 
til at indtage synspunkter, der var kritiske over for den vestlige forsvarsalliance 
og dermed til fordel for Warszawapagten. Socialdemokratiet og Det Radikale 
Venstre, der havde stærke antimilitaristiske og neutralistiske strømninger, var 
påvirket af en række forskellige faktorer og udviklingstendenser: Den atomare 
oprustning, konfrontationspolitikken, fredsbevægelserne, den nye generation 
af politikere og initiativer fra udenlandske søsterpartier. Frygten for en altøde- 
læggende atomkrig gjorde dem til tilhængere af dialog, gensidig forståelse og 
nedrustning, og i den sammenhæng støttede de forslag (imod neutronbomben 
og dobbeltbeslutningen og for Norden som atomvåbenfri zone), som også blev 
fremført af østblokken, selvom de danske politikeres forståelse af indholdet i dis- 
se forslag adskilte sig fra de østlige ledelser. Mens socialdemokraterne beholdt en 
mistro over for de kommunistiske regimer og ofte tog afstand fra kommunistisk 
dominerede fredsaktiviteter (for eksempel Verdensfredskonferencen i 1986), så 
var enkelte radikale talsmænd mere villige til at ignorere de negative sider ved 
de østlige samfund og til at arbejde sammen med kommunistiske frontorganisa- 
tioner for at sikre freden. 

Efter alt at dømme var PET ikke interesseret i de politiske partier i sig selv. De 
fleste oplysninger, som tjenesten registrerede om deres politiske aktiviteter, var 
overskudsinformation, der stammede fra overvågningen af venstreorienterede 
miljøer og bevægelser. Der er således intet, der tyder på, at tjenesten systematisk 
overvågede ledende politikere eller aflyttede deres telefoner. Det skal dog tilfø- 
jes, at registreringen af partierne i 1983 i et vist omfang synes at have ført til, at 
man i nogle regionsafdelinger begyndte at indsamle oplysninger om partiernes 
aktiviteter. 

PET var først og fremmest interesseret i at afdække østlige efterretningstje- 
nesters forsøg på at påvirke og hverve danske politikere. PET's ressourcer var 
imidlertid begrænsede. Man måtte ofte nøjes med at konstatere, at danske politi- 

kere mødtes med mistænkte eller identificerede efterretningsofficerer, og tjene- 
sten var ikke i stand til at fastslå karakteren af kontakterne. I en række tilfælde 
kunne PET imidlertid indhente mere sikre oplysninger fra politikere, der selv 
henvendte sig til tjenesten, fra politikere, der accepterede at blive kørt som dob- 
beltagenter, og fra KGB-afhopperen Oleg Gordijevskij, hvilket gjorde det muligt 
for tjenesten at få et mere detaljeret billede af nogle af kontakterne. PET's mate- 
riale viser, at usikkerheden over for PET's motiver ikke kun var udbredt på ven- 
strefløjen. Politikere, der ønskede dialog mod de kommunistiske regimer, anså 
PET's interesse i østkontakterne for en unødig snagen i lovlig politisk virksom- 
hed. Samtidig betød den stigende accept i 1960'erne af dialog med østblokken, 
at det blev stadigt sværere for PET at afgrænse sin overvågning og registrering 
af politikere. Den næsten automatiske registrering af østkontakter førte til, at et 
stigende antal fremtrædende politikere havnede i tjenestens arkiv. 

2. PETYS OVERVÅGNING AF 
SOCIALISTISK FOLKEPARTI 1959-1989 


1. Fra kommunisme til folkesocialisme 1959-1968 


Det lange farvel: SF's frigørelse fra kommunismen 1959-1968 


Den internationale kommunistiske bevægelse havde siden oprettelsen af Komin- 
tern i 1919 til formål at udbrede kommunismen til resten af verden. De nationale 
kommunistpartier blev organiseret og opererede efter det sovjetiske forbillede, 
de fungerede som sektioner af Komintern, de modtog instrukser og økonomisk 
støtte fra Moskva, og de mest lovende partimedlemmer blev sendt på partiskole 
i Sovjetunionen. Komintern blev opløst i 1943, men efter krigen genoprettede 
Moskva kontakterne til kommunistpartierne. Stalins død i 1953 medførte imid- 
lertid et opbrud i den internationale kommunistiske bevægelse. Den nye sovje- 
tiske ledelse lancerede idéen om fredelig sameksistens, og der fulgte en periode 
med relativ afspænding mellem blokkene. Nikita Khrusjtjov iværksatte en af- 
stalinisering af det sovjetiske samfund med forsigtige politiske og økonomiske 
reformer, og på den 20. partikongres i 1956 fordømte han i sin ”hemmelige tale” 
stalinismens forbrydelser. Denne udvikling medførte, at de nationale kommu- 
nistpartier fik større handlefrihed, og de begyndte mere åbent at debattere deres 
politik. Sovjetunionens nedkæmpelse af det ungarske oprør i efteråret 1956 gav 
ny næring til spørgsmålet om partiernes forhold til det sovjetiske moderparti, 
SUKP. I Danmark udløste udviklingen en omfattende debat i Danmarks Kom- 
munistiske Parti (DKP). På partiets 20. kongres i efteråret 1958 blev partiet split- 
tet, og formanden Aksel Larsen blev afsat og efterfølgende ekskluderet. En række 
andre medlemmer fulgte den tidligere formand, og de dannede et nyt parti, So- 

cialistisk Folkeparti (SF), der holdt sit stiftende landsmøde den 15. februar 1959 
i Hvidovre.” 

SF var ved sin dannelse hverken et nyt kommunistisk parti iklædt demokra- 
tiske gevandter — en ulv i fåreklæder — eller et fuldstændigt nyt og færdigudvik- 
let demokratisk parti. I stedet var der tale om, at partiet gennemgik en gradvis 
udvikling og frigørelse fra den kommunistiske tænkning og politiske kultur. En 
stor del af det nye partis medlemmer var tidligere kommunister, og SF's ledelse 
var domineret af gamle DKP'ere. De var mest interesseret i at omsætte de socia- 
listiske idéer i praktisk politik. En anden del bestod af intellektuelle og kultur- 
radikale, der var mere interesseret i humanistiske ideer og marxistisk teori. I de 
første år adskilte SF's politik sig ikke afgørende fra DKP's linje, og begge partier 
lagde vægt på økonomiske og sociale forbedringer, modstanden mod NATO og 
EF og kampen for dansk neutralisme. Den vigtigste forskel bestod nok i SF's krav 
om et afrustet Danmark. Begge partier understregede nødvendigheden af en fre- 
delig og demokratisk overgang til socialismen. SF's nyskabelse i forhold til DKP 
bestod først og fremmest i den måde, hvorpå folkesocialisterne præsenterede 
deres politik: De definerede sig selv som et folkeparti i stedet for et arbejderparti, 
de undgik at bruge de sædvanlige ideologiske termer, og de formulerede en mere 
pragmatisk politik.” 

SF's langsomme udvikling væk fra kommunismen afspejlede sig også i par- 
tiets forhold til Sovjetunionen. En gennemgang af SF's arkiv har ikke blotlagt 
nogen kontakter mellem de to parter i 1960'erne. Det nærmeste var, da Pravda i 
1962 bragte en kritisk artikel om Aksel Larsen. SF forsøgte efterfølgende at tage 
skriftlig kontakt til lederen af SUKP's udenrigsafdeling, Boris Ponomarjov for at 

rette misforståelserne.>” Samtidig fortsatte SF, trods en vis kritik, med at frem- 
stille udviklingen i Sovjetunionen i et positivt lys. Under Khrusjtjov lagde SF'er- 
ne vægt på afstaliniseringen, de politiske og økonomiske reformer og den frede- 
lige sameksistens i udenrigspolitikken. Efter Leonid Bresjnevs magtovertagelse 
i 1964 fremhævede SF i højere grad den økonomiske fremgang i Sovjetunionen. 
Det var først med Warszawapagtens invasion af Tjekkoslovakiet i 1968, at SF på 
afgørende vis tog afstand fra Sovjetunionen.” SF's hovedbestyrelse vedtog en 
udtalelse, der fordømte invasionen som ”en utilsløret og uprovokeret aggression” 
og anklagede Warszawapagten for at have handlet ”imod folkenes, fredens og 
socialismens interesser”3? 

Internationalismen og kampen imod imperialismen spillede en central rolle 
i SF's ideologi, og som erstatning for den internationale kommunistiske bevæ- 
gelse etablerede SF kontakter til en række udenlandske partier, som folkesociali- 
sterne følte et fællesskab med.5;> SF'erne så Norden som et demokratisk og socialt 
retfærdigt alternativ til EF og NATO, og partiet etablerede tætte kontakter til 
de nordiske søsterpartier, det norske SF, Vånsterpartiet Kommunisterne (VPK) 
i Sverige og det finske Folkedemokratisk Forbund. Kontakterne bestod hoved- 
sageligt i deltagelse i hinandens partikongresser og udveksling af partiblade.;> I 
1965 mødtes Aksel Larsen med Carl-Henric Hermansson fra VPK og Finn Gu- 
stavsen fra det norske SF for at drøfte det fremtidige samarbejde mellem partier- 
ne. De planlagde bl.a. et fælles offentligt møde i Oslo i februar 1966 om NATO og 
et nordisk forsvarsforbund. SF havde også kontakt til ligesindede demokratiske 
socialistiske partier som det hollandske Pacifistisk-Socialistiske Parti, MAPAM 

Nils Arne Sørensen, red., Den kolde krig på hjemmefronten (Syddansk Universitetsforlag, 2004), 

530 ABA, Gert Petersens arkiv, kasse 5: Socialistisk Folkeparti, HB-mødet den 31. august — 1. september 
1968. ”Udtalelse om Tjekkoslovakiet”. 

531 For SF's udenlandske samarbejde generelt, se Thomas Ekman Jørgensen, ”Vejen væk fra Moskva”, 
S. 21-27. 

fra Israel og det italienske kommunistparti," der søgte samarbejde med De Kri- 
stelige Demokrater omkring et historisk kompromis. 

SF's vigtigste udenlandske kontakt i det første årti var dog nok det jugosla- 
viske kommunistparti, der blev set som en inspirationskilde for SF's forsøg på 
at finde en selvstændig og mere pragmatisk form for socialisme. Under Titos 
ledelse var Jugoslavien slået ind på en vej mod socialismen, der var uafhæn- 
gig af Sovjetunionen: Tito havde modsat sig Stalins krav om at underordne sig, 
Jugoslavien havde tilsluttet sig de alliancefri lande, og man havde etableret en 
mere decentraliseret socialistisk økonomi med selvbestemmelse og arbejderråd 
på fabrikkerne. Allerede i 1959 besøgte Aksel Larsen Beograd og mødtes med 
en fremtrædende partileder.” Tillidsmænd og partimedlemmer deltog i dele- 
gationsrejser til Jugoslavien i begyndelsen af 1960'erne, hvor deltagerne havde 
mulighed for at se ”socialismen i praksis” ved besøg på virksomheder og in- 
stitutioner og møder med arbejderråd og partifolk. SF så rejserne som en stor 
inspiration for arbejdet derhjemme, men det blev samtidig i partiet understre- 
get, ”at vi ikke skal opstille Jugoslavien som et mønster der slavisk kan kopieres 
eller at man ukritisk skal godtage alt” Efter nogle år ophørte studierejserne for 
tillidsmændene imidlertid, men efter et møde på den jugoslaviske ambassade i 
oktober 1968 blev kontakten genoptaget.;7 I marts 1969 deltog Aksel Larsen og 
Gert Petersen i det jugoslaviske kommunistpartis 9. kongres i Beograd, der blev 
boykottet af Warszawapagtlandene. 

SF havde dog begrænset succes med at opbygge et uafhængigt socialistisk 
alternativ til den internationale kommunistiske bevægelse. I 1969 konstaterede 
Gert Petersen, at partiets kontaktmuligheder var begrænsede, da de tilsvarende 
partier i Europa indtog en ”usikker eller hensygnende stilling” Det nordiske 
samarbejde var angiveligt også gået i stå. Dertil kom, at partiets økonomiske res- 


534 Ibid., kasse 33, læg 3: ”SF's udenlandske kontakter”, 9. marts 1973. Bilag 1 vedlagt Gert Petersen til 
hovedbestyrelsen, udateret. 

535. Ibid., kasse 22, læg 6: Beretning. Hovedbestyrelsesmøde d. 6. december 1959. 

536 Ibid., kasse 24, læg 3: Skrivelse til forretningsudvalget for Socialistisk Folkeparti, 13. februar 1964. 
537 Ibid., kasse 28, læg 8: Gert Petersen til medlemmerne af forretningsudvalget samt gruppebestyrel- 
sen, 17. oktober 1968. 


538 Ibid., kasse 29, læg 3: Aksel Larsen og Gert Petersen, ”Beretning fra SF's delegation til Jugoslaviens 
Kommunistforbunds kongres”, udateret. HB/2/69 Bilag 19 (udenfor dagsorden). 

sourcer var begrænsede.” I 1973 konstaterede partiets ledelse, at der var behov 
for en reorganisering af det internationale kontaktarbejde.” 

Det kan således konstateres, at SF ved sin dannelse i 1959 ikke fremstod som 
et færdigudviklet og nyt socialistisk parti. En stor del af medlemmerne og fler- 
tallet af ledelsen var tidligere kommunister, der havde tabt kampen om at be- 
stemme DKP's politik. De kunne ikke fra den ene dag til den næste fuldstændigt 
bryde med deres kommunistiske fortid, og de tog mange af kommunisternes 
værdier og tænkning med over i det nye parti. Indholdet af SF's udenrigs- og 
indenrigspolitik adskilte sig ikke afgørende fra DKP's, selvom partiet var mere 
pragmatisk indstillet end DKP. Skønt SF ikke havde nogen formelle kontakter til 
Sovjetunionen, fortsatte partiet med at fremstille udviklingen i landet i et posi- 
tivt lys. Det var først med invasionen af Tjekkoslovakiet i 1968, at SF for alvor 
kritiserede østblokken. Dette var baggrunden for PET's interesse for SF frem til 
midten af 1960'erne. 


PET's trusselsbillede 1959-65: Et kamufleret kommunistparti? 


Den klare ideologiske og medlemsmæssige kontinuitet fra DKP til SF rejste for 
PET spørgsmålet, om der var tale om et reelt brud mellem de to partier. Det var 
efterretningstjenestens opfattelse, at det havde været Aksel Larsen-fløjens oprin- 
delige plan at vinde magtkampen mod ”den hårde kerne” og dermed forblive i 
partiet. Det var først, da denne plan slog fejl, og ”den hårde kerne” satte sig på 
ledelsen, at Aksel Larsen-fløjen indså, at DKP aldrig ville komme til at spille 
en betydende rolle i dansk politik, men forblive en lille isoleret sekt. En med- 
virkende årsag til bruddet var Aksel Larsens personlige modsætninger til ”den 
hårde kernes” medlemmer, først og fremmest Alfred Jensen.>” Spørgsmålet for 


539 Ibid., kasse 42, læg 1: Politisk sekretariat, mødereferat, 11. februar 1969. 

540 Ibid., kasse 33, læg 3: ”SFs udenlandske kontakter 9. marts 1973”. Bilag 1 til Gert Petersen til hoved- 
bestyrelsen, udateret. 

541 PET, emnesag: Politiets Efterretningstjeneste, ”Socialistisk Folkeparti”, udateret [ca. 1964]. PET, 

modtog flere oplysninger, der antydede, at Moskva stod bag oprettelsen af SF. Det er ofte ikke mu- 

PET var derfor, om opgøret i DKP og dannelsen af SF handlede mere om taktik 
og personmodsætninger end et fundamentalt opgør med den kommunistiske 
ideologi. I sin besvarelse af dette spørgsmål fokuserede PET på fire forhold: SF's 
politiske program, forholdet mellem de to partier, tilstedeværelsen af tidligere 
kommunister og partiets udenlandske kontakter. 

Kort efter dannelsen af SF slog PET fast, at man måtte ”uvægerligt drage 
den slutning”, at der var stor overensstemmelse mellem de to partiers politik, 
og at begge f.eks. havde til hensigt at skabe splittelse på arbejdsmarkedet. PET 
vurderede også, at på grund af udviklingen i Sovjetunionens udenrigspolitik, 
især Khrusjtjovs forslag i 1959 om international afrustning, ville DKP nærme sig 
SF's standpunkter også på dette område.” PET mente endvidere, at der var stor 
overensstemmelse mellem Aksel Larsens og de tilbageværende kommunisters 
politiske linje i Folketinget.;% I en længere analyse af SF's gode valgresultat i 1960 
argumenterede PET for, at partiet havde vundet en så stor tilslutning på grund 
af vælgernes ”irrationelle følelser” kombineret med, at partiet i sin propaganda 
havde holdt sine virkelige hensigter skjult. SF"s grundlæggende ideologi og mål, 
bekendelsen til marxismen-leninismen, overgangen til socialismen ad fredelig 
vej og statens overtagelse af produktionsmidlerne var ifølge PET fuldt på linje 
med DKP's program. PET så også store ligheder i de to partiers politiske agi- 
tation, f.eks. imod forsvaret og socialdemokraterne i arbejderbevægelsen. Det 
område, hvor der udadtil herskede størst uenighed mellem kommunisterne og 
folkesocialisterne, var i de sidstnævntes insisteren på, at de demokratiske fri- 


munisterne skulle infiltrere ikke-kommunistiske kredse. PET, emnesag: ”Vedr.: Sovjetunionens 
politik i Skandinavien”, 3. marts 1959. Ifølge en anden kilde var det norske SF's politik blevet fast- 
lagt på møder under Leipzigermessen med ledende SED-fuktionærer og sovjetiske repræsentanter. 
Ifølge kilden kunne det samme gælde det danske SF. PET, emnekartotek: ”Socialistisk Folkeparti 
— Forh.t.udl. — Sovjet”, oplysning dateret 7. maj 1962. Ifølge andre oplysninger skulle statsminister 
Jens Otto Krag have givet udtryk for, at det var hans indtryk efter en samtale med en sovjetisk 
repræsentant, at Moskva billigede stiftelsen af SF og fandt ideen anvendelig i andre lande. Ibid., 
oplysning dateret 9. juli 1962. Der er imidlertid ingen grund til at antage, at splittelsen af DKP var 
arrangeret af Moskva. Det hedder da også i Arne Nielsens gennemgang af materialet fra aflytningen 
af DKP'eren Alfred Jensen fra 1952 til 1959: ”Materialet indeholder intet, der giver grundlag for at 
antage, at Aksel Larsens opgør med DKP sker i sammenspil med russerne” PET, operationssag: 
Arne Nielsen, Rapport, 26. september 1963. 

542 PET, emnesag: ”Beretning vedrørende den kommunistiske virksomhed i tiden efter den 207 kon- 
gres (november 1958-januar 1960)”, 9. marts 1960. 

hedsrettigheder skulle bevares under proletariatets diktatur, og at overgangen 
til socialismen skulle foregå under hensynstagen til forholdene i Danmark. PET 
stillede sig imidlertid tvivlende til, om uenigheden her var ægte, idet SF ikke 
konkret havde forklaret, hvordan de personlige rettigheder ville kunne garante- 
res under overgangsfasen til socialismen. PET vurderede derfor, at den tidligere 
DKP-formand med SF havde skabt sig et instrument til at føre en demagogisk 
politik: ”Sikkerhedsmæssigt må det — i hvert fald indtil videre, indtil den nævnte 
konklusion afkræftes — anses for nødvendigt, at partiet og dets ledere og funktio- 
nærer — centrale såvel som lokale — følges med årvågne og skeptiske øjne” Dog 
skulle der ikke drages ”sikkerhedsmæssige konsekvenser” over for SF's vælgere, 
idet disse ikke kendte til partiets virkelige revolutionære hensigter.;> 

I en senere analyse af SF's principprogram fra 1963 fandt PET, at dets be- 
skrivelse af vejen til socialismen var ”ganske den samme” som i DKP's partipro- 
gram Det danske folks vej fra 1952. Når SF påstod, at overgangen skulle foregå ad 
parlamentarisk vej eller i hvert fald med støtte fra flertallet, så forklarede PET 
det med, at ingen ”med blot lidt politisk indlevelse” ville erklære over for den 
danske befolkning, at ”omstyrtning af det nuværende samfundssystem” skulle 
foregå ved hjælp af ulovlige midler.;” PET henviste også til Aksel Larsens udta- 
lelser til SUF-bladet Debat i 1962, hvor han havde givet udtryk for, at det folkelige 
tryk var forudsætningen for overgangen til socialismen, og at den revolutionære 
kamp kunne manifestere sig ”på tusinde måder”, lige fra valg og parlamentari- 
ske afgørelser til massebevægelser, strejker og vold.” PET's opfattelse, som den 
blev formuleret i beretningerne, var således, at SF bag sin demokratiske reto- 
rik skjulte sine virkelige revolutionære mål, der om nødvendigt skulle nås med 
voldelige midler; som det blev formuleret med henvisning til, at SF stod på 
et marxistisk grundlag: ”Hvor man havner, når kursen sættes efter det kompas, 
er der vist tilstrækkelig erfaring for” PET synes dog at have nuanceret denne 
vurdering en smule med tiden. Tjenesten måtte således erkende i 1961, at SF ikke 

havde fulgt DKP's golde overbudspolitik, men lagde op til et samarbejde med 
Socialdemokratiets venstrefløj,” og man noterede sig i 1963, at selvom DKP var 
blevet opfordret af sine nordiske kammerater til at arbejde på at få Aksel Larsen 
til at vende tilbage i folden, havde kommunisterne fortsat deres angreb på folke- 
socialisterne.” 

PET hæftede sig imidlertid ved den omstændighed, at der bag ”ordgyderierne 
og forudsigelserne” foregik et vist praktisk samarbejde mellem de to angivelige 
dødsfjender. Selvom især Aksel Larsen modsatte sig tilnærmelser fra sit gamle 
parti, så noterede PET som noget ”bemærkelsesværdigt”, at man havde observe- 
ret, at der flere steder på lokalt plan var kontakter mellem de to partier. Det var 
først og fremmest på en række arbejdspladser, at SF og DKP var gået sammen og 
havde dannet en ”enhedsfront” mod socialdemokraterne ved afstemninger om 
overenskomster og ved valg til fagforeningsbestyrelser og tillidsmandsposter.5>” 
PET erkendte dog, at samarbejdet var begrænset til pragmatiske alliancer på ar- 
bejdspladserne, det var ”utopisk” at tale om et mere formaliseret samarbejde, 
og der var ingen oplysninger, der tydede på, at der ”bag kulisserne” blev gjort 
forberedelser til at sammenlægge DKP og SF.55+ PET hæftede sig også ved det 
forhold, at det finske kommunistparti, der almindeligvis blev anset for at ligge på 
linje med Moskva, havde udtrykt sin tilfredshed med bruddet i DKP og dannel- 
sen af SF. Ifølge de finske kommunister var DKP sluppet af med revisionisterne, 

samtidig med at der var blevet dannet et parti, der kunne udvikle sig til et ”mas- 
separti”, og som kunne udnyttes til at gå Moskvas ærinde. Tjenesten tolkede 
Pravdas hårde angreb på Aksel Larsen i 1962 på samme måde; som PET's chef 
Mogens Jensen formulerede det, ”idet den bedste støtte Moskva kunne give Ak- 
sel Larsen var at angribe ham så meget som muligt”? Der lå heri den vurdering, 
at et stærkt SF var i Sovjetunionens interesse, da partiet fulgte de samme uden- 
rigs- og indenrigspolitiske mål som DKP. 

Det tredje forhold, der tiltrak sig PET's interesse, var det store antal tidligere 
kommunister blandt SF's medlemmer og ledelse. Lige fra SF"s dannelse anvendte 
PET betydelige ressourcer på at identificere SF's medlemmer og fastslå, i hvilket 
omfang de var kendt som tidligere DKP'ere.57 En tidlig analyse af SF's 11.000 
anmeldere bekræftede PET's antagelse, idet en tredjedel var tidligere kommuni- 
ster.” Endnu tydeligere tegnede billedet sig for ledelsen i SF. 22 ud af den første 
midlertidigt valgte hovedbestyrelses 25 medlemmer og 24 ud af den første or- 
dinære valgte hovedbestyrelses 27 medlemmer var tidligere DKP-medlemmer. 
Otte af de 24 havde været medlemmer af DKP's centralkomité. Syv ud af de ni 
medlemmer af forretningsudvalget havde også en fortid i DKP. Ifølge PET lå den 
reelle ledelse af det nye parti i 1959 i hænderne på tre personer (Aksel Larsen, 
Holger Vivike og Kaj Moltke), der alle havde tilhørt DKP's inderkreds, og som 
alle havde været på længerevarende skolingsophold på Lenin-skolen i Moskva i 
1920'erne og 1930'erne. Dertil kom, at ni ud af partiets elleve folketingsmedlem- 
mer var tidligere kommunister. De tidligere kommunisters dominans ændrede 
sig kun langsomt. Ud af den hovedbestyrelse på 31, der blev valgt på kongressen 
i 1963, var i hvert fald 21 tidligere DKP'ere, mens det for forretningsudvalgets 
vedkommende drejede sig om syv ud af ni medlemmer.5? I 1964 gjorde PET den 
formodede kommunistiske dominans op i procenter: 67,7 % af hovedbestyrelsen 
var tidligere kommunister, 88,9 % af forretningsudvalget og 47,2 % af partiets 
folketingskandidater var enten tidligere kommunister eller sympatisører.; 

Når PET lagde så stor vægt på antallet af tidligere kommunister i SF's top, 
hang det sammen med, at SF's svage organisation og få medlemmer gav ledel- 
sen forholdsvis stor indflydelse på partiets linje. Dertil kom, at PET nærede dyb 
mistænksomhed til, om de tidligere DKP'ere fuldstændigt havde brudt med den 
kommunistiske tænkning og med ét slag var blevet demokrater og tilhænge- 
re af det danske folkestyre. Efterretningstjenesten henviste i den anledning til 
en udtalelse fra Villy Brauer i 1958, hvor han havde erklæret, at hans brud med 
DKP ikke betød, at han for al fremtid fraskrev sig retten til at godkende hand- 
linger foretaget af DKP, og at han stod ved sine tidligere positive udtalelser om 
de østlige folkedemokratier.” PET modtog en række oplysninger i begyndel- 
sen af 1960'erne om SF-medlemmer, der besøgte Østeuropa.” Som det noget 
sarkastisk blev formuleret i et internt PET-kursusoplæg om trusselsbilledet: ”At 
disse mennesker skulle kunne afskrive deres tidligere overbevisning, deres tro 
på revolutionen og deres hele filosofi, er jo helt usandsynligt. Man kunne lige så 
gerne vente at se biskop Fuglsang-Damgård i spidsen for provsterne på Sjælland 
gå over til Islam”5% Da PET i 1964 skulle argumentere for, hvorfor SF fortsat 
var af efterretningsmæssig interesse, pegede man på, at der fortsat fandtes en 
del tillidsmænd i SF, ”for hvem kommunismen i en menneskealder har været 
meningen i tilværelsen”, og som stadig måtte antages at have den opfattelse, ”at 
målet er det primære og midlerne det sekundære”;% PET tolkede i øvrigt også 
den stigende splittelse i 1964 mellem Aksel Larsen-fløjen og SF's venstrefløj som 
et opgør om den kommunistiske dominans i partiet. Da bestyrelsen i Esbjerg- 
afdelingen forlod partiet, citerede PET en udtalelse af den lokale formand om, 
at SF ikke havde formået at stoppe den kommunistiske infiltration af partiet, og 
det var PET's vurdering, at det var venstrefløjens mål at skaffe sig af med Aksel 
Larsen og søge at etablere en form for enhedsfront med DKP.585 

Endelig interesserede PET sig for SF's udenlandske kontakter. Tjenesten fulg- 
te partiets forsøg på at etablere kontakter til ligesindede uafhængige socialistiske 
partier i Vesteuropa.” Oplysninger fra udenlandske tjenester syntes at bekræfte, 
at SF's internationale arbejde var alvorligt ment, idet det forlød, at det hollandske 

og svenske kommunistparti frygtede, at deres interne opposition skulle blive in- 
spireret af Aksel Larsens eksempel og oprette uafhængige socialistpartier.” PET 
frygtede angiveligt, at SF og ligesindede partier ville være i stand til at oprette en 
vesteuropæisk socialistisk alliance rettet imod NATO og EF. Det var imidlertid 
tjenestens samlede vurdering, af SF nok havde forbindelser til vesteuropæiske 
søsterpartier, men at partierne ikke havde nogen konkrete planer om at etablere 
en egentlig venstresocialistisk internationale, der kunne blive en konkurrent til 
de socialdemokratiske og kommunistiske internationaler." 

PET var derfor mere interesseret i eventuelle østkontakter. Det stod hurtigt 
klart, at SF havde forbindelser til Jugoslavien, der af PET blev betegnet som 
folkesocialisternes ”nye Mekka”? PET undersøgte, men var ikke i stand til at 
bekræfte et forlydende om, at den jugoslaviske legation gennem ejendomsind- 
tægter skulle have finansieret SF. Spørgsmålet var imidlertid, ikke mindst i 
lyset af de tidligere DKP'eres betydelige indflydelse i partiet, om medlemmer 
af partitoppen opretholdt kontakter til østblokken. Nogenlunde samtidig med 
dannelsen af SF modtog PET oplysninger fra en kilde om, at Aksel Larsen ved 
flere lejligheder havde haft besøg af en uidentificeret person, der ankom i en bil 
af sovjetisk fabrikat.” PET afhørte kilden og kunne fastslå, at den sovjetiske am- 
bassade havde flere biler, der passede på beskrivelsen, men tjenesten synes ikke 
at have fulgt sporet yderligere.” PET modtog også en række ubekræftede oplys- 
ninger, der tydede på, at Aksel Larsen opretholdt en vis forbindelse til russerne, 
bl.a. skulle han have haft besøg af en funktionær fra det sovjetiske kommunist- 
parti (SUKP).” I 1962 kunne PET rapportere, at den polske ambassade havde 
forsøgt at etablere kontakt til de ledende SF'ere Kaj Moltke og Gert Petersen.” 


567 Ibid.: Oplysninger dateret april 1961 og 12. februar 1962. 

568 PET, emnesag: ”Oversigt over den af Danmarks Kommunistiske Parti, Socialistisk Folkeparti og de 
kommunistiske frontorganisationer udfoldede virksomhed i tiden fra 1. oktober 1962 til 31. marts 
1963% udateret. 

569 PET, emnesag: ”Oversigt over den af Danmarks Kommunistiske Parti, Socialistisk Folkeparti og 
frontorganisationerne udfoldede virksomhed i tiden fra 1. januar til 31. maj 1961, 14. juni 1961. 

570 PET, emnesag: ”Notits. Vedr.: Jugoslaviske diplomaters evt. køb af fast ejendom her i landet med 
finansiel støtte til Socialistisk Folkeparti for øje”, 23. november 1961. 

571 PET, personsag: Notits, 2. marts 1959. 

572 Ibid.: Notits, 6. april 1959. 

573 Ibid.: Meddelelse fra marts 1959. 

574 PET, emnesag: ”Oversigt over den af Danmarks Kommunistiske Parti, Socialistisk Folkeparti og 
frontorganisationerne udfoldede virksomhed i tiden fra 15. april til 1. oktober 1962”, 11. oktober 
1962. 

Andre kilder meddelte, at Aksel Larsen havde mødtes med en direktør, der sam- 
tidig havde kontakter til sovjetiske diplomater, hvoraf mindst én var mistænkt 
for at være indblandet i efterretningsmæssig virksomhed,” at partiformanden 
skulle have besøgt en kendt kommunist med yderligtgående synspunkter, der 
også opretholdt kontakter med østdiplomater,”? og at en sovjetisk diplomat i 
1967 skulle have tilkendegivet, at forholdet til Aksel Larsen nu var bedre.” De 
fleste oplysninger var imidlertid ubekræftede, og PET fandt aldrig beviser for, at 
SF-toppen skulle have opretholdt en hemmelig kontakt til østblokken. 

En overordnet vurdering må være, at PET's trusselsvurdering af SF frem til 
midten af 1960'erne trods visse skarpe formuleringer forekommer realistisk og 
velafbalanceret. SF's politik adskilte sig i praksis ikke afgørende fra DKP's, og 
trods eksempler på lokale alliancer var der ikke udsigt til et nærmere samarbejde 
mellem de to rivaler. Derimod var der større forskel på det ideologiske plan, hvor 
DKP fortsat var bundet til Moskva, og SF betonede afrustning og pacifisme. Det 
forekommer også velbegrundet, at PET interesserede sig for de tidligere kom- 
munisters indflydelse i SF og deres eventuelle østkontakter. Som det vil fremgå 
nedenfor, viste det sig senere, at flere ledende SF'ere havde kontakter med østlige 
efterretningsofficerer, og enkelte SF'ere udførte opgaver for østlige efterretnings- 
tjenester. 

Hen imod slutningen af 1960'erne synes PET at være nået frem til en trus- 
selsvurdering, der gik ud på, at lighederne mellem SF's og DKP's politik var så 
stor, at Moskva havde en interesse i et stærkt SF. I et fortroligt foredrag i 1968 
affærdigede PET-chefen, politiinspektør Arne Nielsen, rygterne om, at Moskva 
skulle have iscenesat bruddet med DKP, som uden hold i virkeligheden. Det var 
imidlertid hans overbevisning, at SUKP ”ikke har begrædt” SF's udvikling, og 
han henviste til, at en SUKP-funktionær havde besøgt Danmark i 1957, hvor han 
havde støttet de revisionistiske tendenser med det formål, at DKP's splittelse 
skulle virke vildledende på de danske myndigheder og efterretningstjenesten. 
Moskvas interesse i et stærkt SF havde også vist sig ved, ax DKP havde modtaget 
instrukser om ikke at modarbejde folkesocialisterne. Således var det Moskvas 


575. PET, personsag: Notits, 29. maj 1963. 
576 Ibid.: Notits, 12. juli 1965. 
577 Ibid.: Notits, 25. maj 1967. 

håb, at SF ville udvikle sig til et ”masseparti”, der i stedet for det svage DKP 
kunne fremføre en politik, der varetog Sovjetunionens interesser.” 


PET's registrering af SF'ere 


PET's trusselsvurdering betød, at tjenesten fra starten stræbte efter at etablere en 
bred registrering af SF'ere. I den første tid efter dannelsen af SF synes alle ledere, 
medlemmer, stillere, anmeldere og abonnenter på SF-bladet at være blevet ruti- 
nemæssigt registreret, ligesom det var tilfældet med kommunisterne.” I januar 
1961 besluttede tjenesten, at man fremover ville registrere partiledelsen, afde- 
lingsformænd, afdelingsbestyrelserne og medlemmerne af partiet. Desuden ville 
personer, der lagde en ”særlig aktivitet for dagen i partiets tjeneste”, og personer i 
nøglestillinger som fagforeningsformænd blive registreret. Derimod resolverede 
PET's chef, at tjenesten burde udvise ”nogen tilbageholdenhed” med hensyn til 
personer, der nøjedes med at udtrykke sympati for SF, eller som gav udtryk for, 
at de havde stemt på partiet. Det blev også besluttet, at tjenesten ville fortsætte 
med at registrere abonnenter, som PET fik kendskab til, men at man ikke ville 
gøre en særlig indsats for at indsamle abonnentlister.5%? 

Fra midten af 1960'erne kom PET under et stigende pres for at begrænse re- 
gistreringen af SFøere. Efter en længere offentlig debat om efterretningstjenestens 
politiske overvågning nedsatte Justitsministeriet i 1964 Wamberg-udvalget, der 
skulle kontrollere PET's registreringer. Udvalget satte fra starten spørgsmåls- 
tegn ved den brede registrering af kommunister og folkesocialister. Efter folke- 


578 PET, administrativ sag: ”Politiinspektør A.N.s fortrolige foredrag, skrevet i foråret 1968 for politi- 
kredsene, formentlig benyttet ved et særkursus på politiskolen”. 

579 RB: Frank Poulsen, 25. januar 2001; 21. maj 2001; 22. maj 2001. I det følgende besvares folketings- 
spørgsmål nr. 284 (”Kan man være kommet i PET's arkiver udelukkende ved at have abonneret på 
en publikation med samfunds- og/eller politikritisk indhold f.eks. Socialistisk Dagblad, Politisk 
Revy, Socialistisk Weekend og Socialisten?”). Det fremgår af ovenstående, at abonnenter på politi- 
ske blade, inklusive blade med tilknytning til SF, kunne registreres alene på dette grundlag frem til 
slutningen af 1964. Ifølge en forholdsordre fra december 1964 kunne abonnenter af Land og Folk, 
SF-bladet og ”andre yderliggående politiske blade” ikke mere registreres. PET, ujournaliseret: ”For- 
holdordre vedrørende registreringsproblemer og revision”, 14. december 1964. Der er ikke fundet 
eksempler på, at abonnenter på Politisk Revy (1963-87), Socialistisk dagblad (1978-82), Socialistisk 
Weekend (1985) eller Socialisten (1996-2001) er blevet registreret alene på grundlag heraf. 

580 PET, ujournaliseret, kasse 2: ”Registreringsproblemer”, 6. januar 1961. 

tingsvalget i november 1966 ændrede den politiske situation sig afgørende, idet 
Socialdemokratiet nu havde flertal sammen med SF. Efter regeringsforhandlin- 
gerne mellem de to partier slog fejl, dannede socialdemokraterne regering, men 
parterne oprettede det såkaldte ”røde kabinet; der koordinerede de to partiers 
politik. Splittelsen af SF i 1967-68, dannelsen af VS og fremkomsten af mere mili- 
tante venstrefløjsgrupper fik også SF til at fremstå som et moderat og pragmatisk 
indstillet parti. Således var SF blevet et accepteret parlamentarisk parti, hvilket 
øgede presset på PET for at begrænse registreringerne. 

Denne udvikling afspejlede sig i PET's overvågning af SF." I december 1964 
besluttede regeringen, efter et vedvarende pres fra Wamberg-udvalget, at ophøre 
med at registrere SF'ere, der kun var kendt som abonnenter, stillere, anmeldere 
og medlemmer.” Samtidig orienterede Mogens Jensen NATO om, at selvom 
PET holdt øje med folkesocialisterne, kunne de ikke uden videre ligestilles med 
kommunisterne. I midten af 1960'erne, altså på et tidspunkt hvor partiet var 
et seriøst bud på en regeringspartner, opretholdt PET registreringen af med- 
lemmerne af SF's landsledelse, folketingsgruppe, kommunalbestyrelser, faglige 
tillidsmænd og tidligere kommunister (de såkaldte ”konvertitter”). PET anslog 
selv, at det drejede sig om 400-500 ledende folkesocialister.%+ Efter et yderligere 
pres fra Wamberg-udvalget indvilligede justitsminister Knud Thestrup i april 
1968 i at ophøre med registreringen af personer, der alene var kendt for deres 
tilhørsforhold til SF, eller som var konvertitter. Den sidste kategori blev automa- 
tisk slettet, når der ikke var tilgået nye oplysninger de seneste fem år. Udvalget 
henviste til det forhold, at SF nu udgjorde en fast bestanddel af det parlamen- 
tariske liv, og efterretningstjenesten burde for fremtiden kun interessere sig for 


581 Det var dog åbenbart ikke alle i PET, der var enige i det ændrede trusselsbillede. I 1967 udtalte en 
tidligere medarbejder i PET, kriminaloverbetjent Carl P. Sunov, der også var folketingskandidat for 
Venstre, at det var ”et meget stift stykke” at SF'erne, som PET havde registreret på socialdemokra- 
ternes foranledning, nu sad til bords med regeringen. Det var Sunovs opfattelse, at SF'erne var ”ude- 
mokratiske” fordi de gik ind for nationaliseringer og fordi de fulgte en antivestlig udenrigspolitisk 
linje. ”Kartoteksagent skuffet over S-SF-samarbejdet”, SF-bladet, 8. juli 1967. 

582: WU: Referat af møder i udvalget 12. juni, 8. oktober og 11. december 1964. RSU: Referat af møder 
26. april og 17. december 1965. PET, ujournaliseret, kasse 2: ”Vedr.: Slettelse af registreringer og nye 
retningslinjer for registrering af personer med tilknytning til SF”, 5. marts 1965; ”Vedr.: Revision", 
28. februar 1966; ”Vedr.: Revision af Efterretningstjenestens kartotek og arkiv” 9. maj 1967. 

583 ESU: Referat af møde 18. november 1964. 

584 WU: Referater af møder 9. november 1966, 12. januar 1967 og 16. februar 1967. ESU: Referat af mø- 
der 6. december 1966 og 17. januar 1967. RSU: Referat af møde 6. februar 1967. PET, ujournaliseret, 
kasse 2: ”Direktiv for registrering”, 3. marts 1967. 

folkesocialister, der var mistænkt for at bedrive landsforræderisk aktivitet.” Ef- 
ter regeringserklæringen af 30. september 1968 blev det kort og godt fastslået i et 
internt direktiv: ”Med hensyn til SF: Ingen aktivitet for SF kan begrunde fortsat 
registrering … ” Undtaget herfra var kun personer, der rejste i Østeuropa, havde 
forbindelser til østambassader eller var medlemmer af venskabsforeninger. Det 
samme gjorde sig gældende for konvertitterne.;”f Således tyder det foreliggende 
materiale på, at registreringerne af personer, der alene var kendt for deres til- 
hørsforhold til SF, ophørte i 1968. 


PET's tidlige overvågning af SF 


PET's trusselsvurdering og den brede registrering betød, at tjenesten havde til 
opgave at følge partiets politiske udvikling og kontakter og identificere ledelsen 
og medlemmerne. Dette synes i høj grad at være foregået ved hjælp af ”åbne” 
kilder, såsom pressens dækning. Lige fra starten i 1959 indsamlede PET således 
avisudklip om Aksel Larsen, og man overvågede hans offentlige møder rundt om 
i landet.” Senere synes tjenesten systematisk at have holdt øje med SF-møder, 
hovedbestyrelsesmøder og kurser, primært ved hjælp af observation eller gen- 
nem pressens dækning. Det vigtigste formål synes at have været identificeringen 
af deltagerne. I forbindelse med en indberetning vedrørende en aftenhøjskole i 
Gladsaxe afholdt af SF i 1963 hedder det bl.a.: ”Fortegnelse over aftenhøjskolens 
deltagere vil blive søgt fremskaffet ved sæsonens afslutning”? PET søgte lige- 
ledes at identificere deltagerne på et SF-amtsmøde i Svendborg ved at notere 
numrene på de parkerede biler. 

Partiformanden synes også i perioder at være holdt under observation. Da 
han i februar 1962 besøgte Århus, indberettede PET, hvem han mødtes med, og 


585. WU: Referat af møder 31. marts 1967, 2. maj 1967, 20. juni 1967, 6. december 1967, 11. marts 1968 og 
24. april 1968. ESU: Referat af møder 11. maj 1967, 10. oktober 1967 og 7. december 1967. RSU: Re- 
ferat af møde 29. maj 1967. PET, ujournaliseret: ”Bemærkninger til notat af 22. juni 1967 om PET's 
personregistreringer”, 21. august 1967. 

586 PET, ujournaliseret, kasse 2: ”Foredrag om revision og registreringspraksis (holdt på møde i Jylland 
d. 22/1 1969 og i København d. 28/1 1969)”, vedhæftet: ”Revision og registreringspraksis”, 1. februar 
1969. 

587 PET, personsag: Forskellige notitser. 

588 Ibid.: Notits, 29. november 1963. 

589 Ibid.: Notits, 21. januar 1964. 

hvilke udenbystelefonsamtaler han førte.” Under valgkampen i 1964 blev par- 
tiformanden fulgt tæt, og hans offentlige møder blev systematisk indberettet.” 

I det sparsomt bevarede materiale fra de tidlige år er der ikke fundet spor af, 
at PET anvendte kilder eller penetranter i SF til at følge udviklingen. Derimod 
kunne tjenesten drage nytte af en række kontakter og kilder i miljøet omkring 
partiet. En ”absolut troværdig kilde” kunne således oplyse, at partiformandens 
helbred skrantede, men at han hellere ville dø på sin post end gå af, da han men- 
te, at SF's skæbne afhang af ham.” Da Larsen i 1961 blev inviteret af Sydslesvig 
Vælgerforening til at komme og tale, frygtede PET, at det ville blive opfattet som 
en provokation i Forbundsrepublikken, og man holdt sig orienteret om besøgets 
forløb via en uidentificeret lokalperson, der rapporterede til FE.:% I Skanderborg 
benyttede den lokale kontaktmand sig af de andre politiske partier til at holde 
øje med eventuelle SF-aktiviteter: ”I den forbindelse har jeg aftale med flere sta- 
bile borgere her i byen, der er medlemmer af socialdemokratiet, konservative 
og venstre, der ville meddele, såfremt, de skulle komme til kundskab om, at den 
afdeling af SF var under dannelse her i byen” Endelig kunne PET indhente 
oplysninger om SF's stilling i fagbevægelsen fra FE-meddelere og en socialde- 
mokratisk hjemmeværnsmand.”% 

Det skal også nævnes, at Kommissionen i sin gennemgang af det bevarede 
arkivmateriale ikke har fundet tegn på, at ledende SF'ere blev udsat for telefon- 
aflytning eller poståbning i første halvdel af 1960'erne. Der findes en enkelt fo- 
tokopi af et brev fra Aksel Larsen i hans personsag, men den kan stamme fra 
modtageren eller andre, der havde adgang til brevet.” Der findes en række tele- 
fonaflytningsreferater med ledende SF'ere, men de stammer efter alt at dømme 
fra en særlig efterforskningssag om formodede østkontakter.” I anledning af 
at SF-formanden i 1964 under kartoteksdebatten anklagede politiet for at have 
aflyttet hans privattelefon og telefon i Folketinget og åbnet hans post siden 1945, 


590 Ibid.: Notitser, 2. marts 1962 og 12. marts 1962. 

foranstaltede PET en intern undersøgelse. Indberetningerne viste, at der ikke 
fandtes nogen beviser på, at PET skulle have aflyttet Larsen eller læst hans post.” 

Efter alt at dømme blev overvågningen af SF nedtrappet efter 1964. Det skyld- 
tes, at den gradvise indskrænkning i registreringerne gjorde den brede indhent- 
ning af oplysninger unødvendig. En notits fra omkring 1964 viser, at PET så 
sig nødsaget til at argumentere for, at SF stadig burde anses for at være af ef- 
terretningsmæssig interesse.” Da SF kom ind i den politiske varme i 1966, var 
behovet for at følge partiets virksomhed og kontakter heller ikke mere så pres- 
serende. Dertil kom, at PET i 1966 modtog oplysninger om, at det østtyske kom- 
munistparti SED havde indsamlet belastende oplysninger om Gestapos forhør 
af Aksel Larsen under besættelsen. Disse oplysninger blev angiveligt udspredt 
af østtyskerne med det formål at miskreditere SF-formanden.%”? Dette må have 
bidraget til at bekræfte billedet af, at Aksel Larsens brud med kommunisterne 
var ægte og uigenkaldeligt. 


Sikkerhedsmæssige foranstaltninger over for SF'ere? 


Ved folketingsvalget i november 1960 fik SF 6,1 % af stemmerne og 11 mandater. 
Dermed fik partiet også sæde i Udenrigspolitisk Nævn og Finansudvalget, hvil- 
ket udløste en diskussion om de sikkerhedsmæssige aspekter i Koordinationsud- 
valget, hvor departementscheferne for Udenrigs-, Forsvars- og Justitsministeriet 
samt cheferne for FE og PET mødtes. PET's chef henviste til, at ni ud afde 1 
folketingsmedlemmer havde indtaget fremtrædende positioner i DKP, at Aksel 
Larsen fortsat måtte anses for at være kommunist, og at det ikke kunne ude- 
lukkes, at Moskva på et tidspunkt i fremtiden ville benytte SF i stedet for DKP 
til at opnå sine mål. Udvalget enedes om at rejse spørgsmålet over for justits- 
ministeren, idet efterretningstjenesten måtte forventes at blive bebrejdet, at den 


598 Ibid.: E. Mogens Jensen, notits, 2. marts 1964. 

599 PET, emnesag: ”Socialistisk Folkeparti”, udateret [ca. 1964]. Samtidig med at PET indskrænkede 
overvågningen, synes andre aktører at have haft planer om følge partiets aktiviteter. Ifølge Arne 
Sejr, der ledede den private antikommunistiske organisation ”Firmaet”, skal erhvervskredse i 1963 
have opfordret ham til at genoptage organisationens virksomhed. Motivet skal have været erhvervs- 
folkenes uro over SF's fremgang. Se Kommissionens beretning, bind 5, om Stay-Behind og Fir- 
maet. 

600 PET, personsag: Ekstrakter af referater fra Embedsmændenes Sikkerhedsudvalg, 1. juni og 
19. august 1966. 

ikke havde taget nogen forholdsregler, hvis der blev lækket oplysninger fra folke- 
tingsudvalgene.?” Justitsminister Hans Hækkerup kunne imidlertid meddele, at 
regeringen havde drøftet spørgsmålet og var af den opfattelse, at myndighederne 
ikke kunne hindre SF-medlemmerne i at tage del i udvalgenes arbejde på lige fod 
med de øvrige partiers repræsentanter. Koordinationsudvalget besluttede derfor, 
at PET ikke kunne pålægges noget ansvar for sikkerheden i Folketinget.” 
Dette afsluttede imidlertid ikke spørgsmålet om den eventuelle sikkerheds- 
mæssige risiko ved SF'ernes deltagelse i folketingsudvalgene. På samme tids- 
punkt kom der en forespørgsel fra NATO's sikkerhedsbureau til medlemslan- 
dene om parlamentarikernes adgang til NATO-klassificerede oplysninger.” 
Udenrigsministeriet tog kontakt til Folketingets formand, der imidlertid kunne 
oplyse, at Folketinget ikke modtog NATO-klassificerede oplysninger, og at der 
derfor ikke fandtes nogen sikkerhedsmæssige problemer. PET fandt, at for- 
mandens svar ikke var fyldestgørende, idet der i finansudvalgets forhandlinger 
indgik klassificerede oplysninger, og Justitsministeriet rejste derfor spørgsmålet 
over for Forsvars- og Finansministeriet.'% Drøftelserne førte til, at Folketingets 
formand tog spørgsmålet om tavshedspligt for medlemmerne af Udenrigspoli- 
tisk Nævn op med udenrigsministeren.%% I begyndelsen af 1962 vedtog NATO- 
rådet at henstille til medlemslandene at overveje, om der skulle tages yderligere 
forholdsregler i forbindelse med parlamentarikernes adgang til klassificerede 
oplysninger. Denne beslutning blev videresendt af Udenrigsministeriet til Ju- 
stits- og Forsvarsministeriet,””” men det fremgår ikke, om der blev taget yderlige- 
re skridt til at hindre, at SF-medlemmerne fik adgang til klassificeret materiale. 


601 PET, ujournaliseret, PET's interne referater af de første møder i Embedsmændenes Sikkerhedsud- 
valg: Møde i Koordinationsudvalget den 19. december 1960. 

602 Ibid.: Møde i Koordinationsudvalget den 8. februar 1961. 

603 Ibid.: Møde i Koordinationsudvalget den 8. februar 1961. 

604 Ibid.: Møde i Koordinationsudvalget den 12. juni 1961. 

605 ESU: Møde i sikkerhedsudvalget den 6. november 1961. Af Lov om Det udenrigspolitiske Nævn 
fra 1954 fremgår det, at medlemmernes tavshedspligt kun gælder i de tilfælde, hvor nævnets 
formand eller ministeren bestemmer, at de er omfattet. Lov om Det udenrigspolitiske Nævn, 
http://147.29.40.91/DELFIN/HTML/A1954/0005430.htm, set 12. oktober 2006. Gennem årene har 

”Folketingets kontrol med regeringens udenrigspolitik”; Juristen og Økonomen, 1981, s. 80-81; Erling 
Bjøl, Hvem bestemmer? Studier i den udenrigspolitiske beslutningsproces (Jurist- og Økonomforbun- 
dets Forlag, 1983), s. 117. 

Et andet problem angik SF'ere, der skulle sikkerhedsgodkendes til ansættelse 
i centraladministrationen eller i forbindelse med rejser til Grønland. Der synes 
at have hersket en del usikkerhed både i PET og de forskellige myndigheder om, 
hvorvidt folkesocialisterne ligesom kommunisterne udgjorde en sikkerhedsri- 
siko.'” Således indtog Grønlandsministeriet en noget svingende kurs over for 
SF'ere. Koordinationsudvalget fandt, at en stillingtagen måtte bero på en politisk 
vurdering, og embedsmændene vedtog at sende spørgsmålet videre til regerin- 
gen.” I slutningen af 1961 blev der nedsat et udvalg bestående af repræsentanter 
for Justitsministeriet, PET og Grønlandsministeriet, der skulle tage stilling til 
spørgsmålet om sikkerhedsundersøgelser af rejsende til Grønland. Det vides 
ikke, hvilket resultat udvalget nåede frem til, men i 1964 ophørte den brede un- 
dersøgelse af alle rejsende til Grønland.”" 

Som beskrevet tidligere ændrede trusselsvurderingen af SF sig i løbet af 
1960'erne, hvilket påvirkede PET's syn på sikkerhedsrisikoen. Dette kom tyde- 
ligst til udtryk i et fortroligt foredrag, udarbejdet af PET's chef Arne Nielsen i 
foråret 1968: 


”Personlig har jeg den opfattelse, at menige medlemmer af Socialistisk Folkeparti i 
sikkerhedsmæssig henseende på ingen som helst måde frembyder en lignende sik- 
kerhedsrisiko som en organiseret kommunist. Jeg må dog understrege, at jeg kun 
har i tankerne sådanne medlemmer af Socialistisk Folkeparti, som ingen kommu- 
nistisk fortid har. Når det kommer til de mere fremtrædende medlemmer af So- 
cialistisk Folkeparti, har jeg den opfattelse, at de pågældende, hvis de gives indsigt 
i klassificerede oplysninger, kunne fristes til måske uden egentlig landsforræderisk 
hensigt at videregive disse oplysninger til uvedkommende ud fra deres specielle 


synspunkter om at gavne afspændingen mellem Øst og Vest” &” 


607 PET, ujournaliseret, PET's interne referater fra de første møder i Embedsmændenes Sikkerheds- 
udvalg: Møde i Koordinationsudvalget den 11. september 1961. ESU: Møder i sikkerhedsudvalget 
2. maj 1962 og 5. marts 1963. 

608 PET, ujournaliseret, PET's interne referater fra de første møder i Embedsmændenes Sikkerhedsud- 
valg: Møder i Koordinationsudvalget den 12. juni og 1. september 1961. 

609 ESU: Møde i sikkerhedsudvalget den 6. november 1961. 

610 Se Kommissionens beretning, bind 14, om PET's virksomhed på Grønland og Færøerne 1945-1989. 

61 PET, administrativ sag: ”Politiinspektør A.N.s fortrolige foredrag, skrevet i foråret 1968 for politi- 
kredsene, formentlig benyttet ved et særkursus på politiskolen”. 

PET-chefen nævnte herefter, at tjenesten i den seneste tid havde konstateret flere 
eksempler på kontakter mellem ledende SF'ere og østambassader.”” PET skel- 
nede således i 1968 mellem SF-medlemmer uden en kommunistisk fortid, som 
ikke udgjorde nogen sikkerhedsrisiko, og SF-medlemmer med en kommunistisk 
fortid og ledende SF'ere, der måtte antages at udgøre en sikkerhedsrisiko, og som 
derfor burde hindres i at få adgang til klassificerede oplysninger. 


Overvågningen af Socialistisk Ungdoms Forum 


Socialistisk Ungdoms Forum (SUF) blev dannet som en selvstændig organisa- 
tion i 1961. Dets formål var at udbrede kendskabet til socialismen blandt ung- 
dommen. I 1963 godkendte SF's 3. kongres en samarbejdsaftale mellem de to 
parter, som var blevet indgået året før, og som indebar, at SUF blev SF's ung- 
domsafdeling, men at SUF beholdt sin organisatoriske, økonomiske og politiske 
uafhængighed.+ 

SUF havde en klar socialistisk profil og befandt sig ofte noget til venstre for 
moderpartiet. Ifølge organisationen selv bestod den hovedsageligt af en lille 
gruppe studerende og skoleelever, som var optaget af teoretiske og humanistiske 
spørgsmål.” Her lå kimen til en modsætning med den mere pragmatisk ind- 
stillede fløj af tidligere DKP'ere i SF. SUF tiltrak aldrig mere end en brøkdel af 
ungdommen - dets medlemstal steg kun langsomt fra 543 medlemmer i 19626? 
til 687 i 1967” — men blandt dem fandtes nogle af venstrefløjens fremtrædende 
aktivister senere i 1960'erne (Kasper Neergaard, Arne Herløv Petersen, Morten 
Thing, Vagn Arne Kruse Rasmussen, Christen Amby, Christian Braad 'Thom- 
sen). Også flere senere angrende venstreorienterede (Lars Hedegaard Jensen, 
Erik Meier Carlsen) trådte deres politiske barnesko her. Således fungerede SUF 
som en rugekasse for 1960'erne og 1970'ernes ny venstre. 


612 Ibid. 

613 PET, emnesag: ”Vedr.: Socialistisk Ungdoms Forum (Socialistisk Folkepartis ungdomsafd.)”, 
13. september 1961. 

614 Ibid.: ”Vedr.: samarbejdet mellem SF og SUF”, 25. november 1963. 

615 Ibid.: ”Vedrørende Socialistisk Ungdoms Forums 5. landsmøde den 18. og 19. september 1965” 
26. november 1965. 

616 Ibid.: ”Vedr. Socialistisk Ungdoms Forum (SUF), 2. november 1962. 

617 PET, emnesag: ”Vedr.: Socialistisk Ungdoms Forum's 7. kongres, der afholdtes i Centralbiblioteket i 

SUF lagde ikke skjul på, at det var dets mål at omvælte det bestående sam- 
fund. Det kapitalistiske system blev beskrevet som uretfærdigt, planløst og ude- 
mokratisk. Den private ejendomsret betød, at arbejderne ikke havde nogen ind- 
flydelse på fordelingen af de værdier, som de selv skabte, og den evige jagt på 
profit skabte en mennesketype, der var karakteriseret af ”karrierejagt og selvtil- 
strækkelighed”. På det internationale plan førte kampen om råstoffer og marke- 
der til imperialisme og oprustning. Løsningen var derfor et afgørende brud med 
det bestående samfundssystem: ”Derfor vender Socialistisk Ungdoms Forum 
sig mod det kapitalistiske samfund og vil i overensstemmelse med marxismens 
principper arbejde for at få det omstyrtet og erstattet af socialismen”? SUF'erne 
forestillede sig, at dette nye samfund ville være kendetegnet af demokrati, social 
retfærdighed og solidaritet.” Selvom SUF kritiserede begge supermagter for op- 
rustningen, var SUF's konkrete politiske indsats først og fremmest rettet mod 
de vestlige samfundssystemer. SUF arbejdede derfor for nedrustning, støttede 
militærnægternes rettigheder, dansk udmeldelse af NATO og modstand mod 
EF.&? SUF forsøgte også at vinde indpas på arbejdsmarkedet. Det oprettede i 1963 
et fagligt sekretariat, der etablerede kontakter til fagligt aktive medlemmer,” og 
som krævede styrkelse af strejkeretten og tillidsmændenes position og større 
medarbejderindflydelse på virksomhederne.” 

SUF synes i midten af 1960'erne at have udviklet sig hen imod en mere ud- 
advendt og aktivistisk indsats. I januar 1964 nedsatte SUF-København et akti- 
onsudvalg, der skulle organisere demonstrationer.” SUF deltog efterfølgende i 
demonstrationer mod Franco-styret, vesttyske militærøvelser i Danmark og i 
Pinsemarchen.”+ I takt med optrapningen af Vietnamkrigen involverede SUF sig 
i stigende grad i demonstrationerne mod krigen. Den 1. december 1965 deltog 
SUF sammen med Studentersamfundet, Frit Forum, DSU og Radikal Ungdom 


618 PET, emnesag: SUF's politiske arbejdsgrundlag vedtaget den 12. august 1962 på SUF's II. Lands- 
møde i Elsehoved. 

619 Ibid. 

620 PET, emnesag: Socialistisk Ungdoms Forum, Åbenrå 26, København K, Hvad vi vil… i S.U.F.; SUFs 
politiske arbejdsgrundlag; Socialistisk Ungdoms Forum. Landsmødet 14.-15. oktober 1961, Forslag til 
udtalelse. 

621 PET, emnesag: ”Vedr. Et af SUF oprettet fagligt sekretariat” 18. oktober 1963. 

622 PET, emnesag: ”Vedr.: SUF's faglige virksomhed”, 30. oktober 1964. 

623 PET, emnesag: ”Vedr.: Socialistisk Ungdoms Forum”, 27. januar 1964. 

624 PET, emnesag: ”Vedrørende Socialistisk Ungdoms Forums 5. landsmøde den 18. og 19. september 
19657 26. november 1965. 

i en demonstration i København, og i marts 1966 organiserede organisationen 
sin egen demonstration, der ifølge formanden havde ”en god virkning med en 
hæderlig tilslutning” 

Det var SUF's officielle holdning, at man ikke skulle anvende voldelige midler 
i den politiske kamp. På den ene side ønskede landsledelsen ikke offentligt at 
tage afstand fra en række bombeaktioner, som ifølge landsformanden Ole Stig 
Dvinge Hansen var udført af radikale personer i Socialistisk Aktion og Gruppe 
61. Han forklarede anvendelsen af vold med, at nogle personer var blevet frustre- 
ret over, at de traditionelle demokratiske metoder ikke havde ført til nogen for- 
bedringer af forholdene i Spanien og Vietnam. På den anden side understregede 
formanden, at brugen af vold ødelagde sagen og skræmte folk bort. Det var der- 
for hans henstilling, at SUF skulle distancere sig fra bombemændene: ”Denne 
distancering ville blive et taktisk problem, men SUF skulle arbejde sig ud af si- 
tuationen ved at gennemføre et positivt alternativ — at effektivisere og muliggøre 
en kanalisering af den venstreorienterede ungdoms ønsker om handling” som 
det hedder i PET's referat.”? 

SUF synes aldrig at have haft et varmt forhold til moderpartiet, og i takt med 
ungdomsafdelingens radikalisering i løbet af 1960'erne belastedes forholdet 
yderligere. På SUF's landsmøde i 1965 klagede landsformanden over, at SF aldrig 
havde udvist interesse for SUF. Det var samtidig med, at PET konstaterede den 
stigende trotskistiske indflydelse i SUF, idet fem medlemmer af den nyvalgte 
landsledelse var tilknyttet den danske sektion af IV. Internationale og dens dæk- 
organisation Socialistisk Aktion. Derudover fandtes der fire trotskister i SUF's 
forretningsudvalg.” Der skete ikke nogen forbedring af forholdet til SF i den 
efterfølgende tid, hvor SUF i stigende grad blev optaget af modstanden mod 
Vietnamkrigen. I den forbindelse udtrykte SUF sympati for flere trotskistisk 
inspirerede initiativer som ”Foreningen af danske frivillige” og ”Indsamlingsko- 
mitéen”, der støttede Nordvietnam og befrielsesbevægelsen i Sydvietnam. 


625 Ibid.: ”Vedr.: Socialistisk Ungdoms Forums kongres den 6., 7. og 8. maj 1966 i Buddinge Skole, 
Gladsaxe”, 9. august 1966. 

626 PET, emnesag: ”Vedrørende Socialistisk Ungdoms Forums 5. landsmøde den 18. og 19. september 
19657 26. november 1965. 

627 PET, emnesag: ”Vedrørende Socialistisk Ungdoms Forums 5. landsmøde den 18. og 19. september 
19657 26. november 1965. 

628 PET, emnesag: ”Vedr.: Socialistisk Ungdoms Forum's (SUF) aktivitet efter 6" kongres, der blev af- 
holdt i maj 1966”, 4. oktober 1966. 

SF's samarbejde med Socialdemokratiet efter valget i november 1966 øgede 
modsætningerne mellem moderpartiets fløje og mellem SF og SUF. SUF's lands- 
møde i maj 1967 krævede således, at SF skulle stå fast på sine marxistiske princip- 
per og klart markere sin afstand til Socialdemokratiet. SUF's krav til regeringen 
var bl.a. dansk udmeldelse af NATO, afvisning af EF, dansk afrustning og protest 
mod USAs krigsførelse i Vietnam.” Da SF blev sprængt i december 1967, valgte 
ledelsen i SUF enstemmigt at tilslutte sig det nye parti Venstresocialisterne.” 

Der findes i PET's sag vedrørende SUF ingen trusselsvurdering om organi- 
sationen, men det må antages, at tjenesten først og fremmest interesserede sig 
for SUF på grund af dens erklærede socialistiske ideologi, dens tætte kontakt 
til SF og dens stigende involvering i udadvendte aktioner. PET interesserede sig 
for organisationens landsmøder, der kunne give et indblik i SUF'ernes politik 
og fremtidige planer. Tjenesten indsamlede i den forbindelse et større skriftligt 
materiale bestående af dagsordner, deltagerlister, politiske beretninger, udta- 
lelser, regnskab og forslag. Det fremgår i de fleste tilfælde ikke, hvordan PET 
kom i besiddelse af materialet, men som det vil blive beskrevet nedenfor, kan det 
ikke udelukkes, at tjenesten havde kilder eller kontakter blandt deltagerne. Den 
vigtigste opgave for PET synes at have været identificeringen af landsledelsens 
medlemmer, som alle blev registreret.&% Tjenesten indsamlede også materiale 
om lokalafdelingerne og identificerede deres formænd. PET interesserede sig 
også for SUF's interne forhold, og tjenesten indhentede et eksemplar af SUF's 
organisationshåndbog”: og udarbejdede oversigter over foreningens økono- 


629 Ibid.: ”Vedr.: Socialistisk Ungdoms Forum's 7. kongres, der afholdtes i Centralbiblioteket i Viby ved 
Århus i dagene fra den 13. til den 15. maj 19677, 24. juli 1967. 

630 Per Askholm Madsen og Jens Otto Madsen, Fra sandkasse til kadreparti? VS's dannelse og udvikling 
1967-73 (VS forlaget, 1980), s. 59. 

631 PET, emnesag: ”Vedr.: SUF's landsmøde i Folkets Hus, Jagtvej, København, i tiden fra den 31. august 
til den 1. september 1963”, 5. november 1963; ”Vedr.: Socialistisk Ungdoms Forum's landsmøde den 
29. og 30. august 1964 i Folkets Hus, Jagtvej”, 5. oktober 1964; ”Vedrørende Socialistisk Ungdoms 
Forbunds 5. landsmøde den 18. og 19. september 1965” 26. november 1965; ”Vedr.: Socialistisk Ung- 
doms Forums kongres den 6., 7. og 8. maj 1966 i Buddinge Skole, Gladsaxe” 9. august 1966; ”Vedr.: 
Socialistisk Ungdoms Forums 7. kongres, der afholdtes i Centralbiblioteket i Viby ved Århus i da- 
gene fra den 13. til den 15. maj 19677, 24. juli 1967. 

632 PET, emnesag: ”Vedr. Socialistisk Ungdoms Forum (SUFY” 30. november 1962; ”Fortegnelse over 
afdelinger og kontakter pr. 1/3-66”. PET registrerede i 1970 16 af SUF's afdelingsformænd med den 
begrundelse, at SUF var domineret af trotskister, der havde planer om at vedtage et nyt revolutio- 
nært program. WU: Referat af møde 8. maj 1970. 

mi. Endelig fulgte PET SUF's internationale kontakter, såsom dets involvering 
i Dansk-Cubansk Venskabsforening,% SUF'eres besøg i Jugoslavien,”' og køben- 
havnsafdelingens lykønskningsbrev til den kinesiske ambassade i anledning af 
18-årsdagen for kommunisternes magtovertagelse.” 


PET's brug af højreorienterede infiltranter i SUF 


Som det fremgår andetsteds i Kommissionens beretning, benyttede Københavns 
politis Efterretningsafdeling (KE) og PET i 1960'erne i et vist omfang personer 
fra den yderste højrefløj som kilder i venstreorienterede miljøer. En af de høj- 
reorienterede organisationer, som KE og PET havde kontakt til, var den anti- 
kommunistiske Demokratisk Alliance (DA), der blev dannet i 1962, fortrinsvis 
af personer fra Konservativ Ungdom og Uafhængig Ungdom (tilknyttet partiet 
De Uafhængige). DA infiltrerede flere venstreorienterede grupper, og i 1964 
hævdede DA offentligt, at de blandt andet havde placeret en meddeler i SUE. 
Meddeleren var muligvis uvidende om, at hans kontakt i DA videregav hans 
oplysninger til KE og PET. Forløbet var sandsynligvis det, at DA-meddeleren 
via sit medlemskab af Revolutionære Socialister kom ind i SUF, hvor der fand- 
tes en vis trotskistisk tilstedeværelse. Derved begyndte KE og PET, muligvis via 
kontakten i DA, at modtage oplysninger og materiale om SUF. Da KE blev lagt 
sammen med PET i 1966, tog den KE-medarbejder, der havde kontakten til DA, 
kontakten med over i PET." 

Som omtalt ovenfor fremgår det i de fleste tilfælde ikke, hvordan PET havde 
indsamlet sine oplysninger om SUF. Kun i nogle enkelte tilfælde nævnte PET's 
medarbejdere, at oplysningerne stammede fra kilder eller kontakter. I oktober 
1961 overværede en kontakt SUF's 1. landsmøde på Christiansborg og aflagde en 


634 Ibid.: ”Vedr.: SUF's økonomi, medlemstal m.v”, 18. marts 1964. PET, emnesag: ”Vedr.: SUF's og 
Debat's økonomi, 1. oktober 1964. 

635 PET, emnesag: Notits, 16. oktober 1962. 

636 Ibid.: Notits. ”Vedr.: Forbindelserne mellem SUF og det jugoslaviske ungdomsforbund (udveks- 
lingsrejser)”, 27. juni 1963. 

637 PET, emnesag: ”Vedr.: Socialistisk Ungdoms Forum's københavnsafdeling ..”, 11. oktober 1967. 

638 Om PET's kontakt til Demokratisk Alliance i øvrigt se Kommissionens beretning om overvågnin- 
gen af den antiimperialistiske venstrefløj (afsnittet om den danske sektion af IV. Internationale) i 
bind 9. 

detaljeret rapport til KE.& I september 1962 anvendte en kontaktmand i Århus 
sig af en uidentificeret ”civil observatør” til at rapportere om et SUF-møde,?” 
og senere på året modtog KE oplysninger fra ”en af afdelingens kontakter” om 
SUF's ansøgning om optagelse i Dansk Ungdoms Fællesråd.” I 1963 modtog 
PET et omfattende materiale, der blev beskrevet som ”skrivelser, mødereferater, 
oplysninger vedrørende lokale afdelinger og ledelser samt andre medlemmer og 
kontakter, regnskaber og almindelige oplysninger om den organisationsmæssige 
virksomhed”, fra en kontakt. Materialet, der var beregnet på internt brug i SUF, 
blev benyttet af PET til at udarbejde en 18-siders notits, som identificerede de 
medlemmer, der var nævnt.” I 1967 modtog PET et eksemplar af SUF-Køben- 
havns blad Ungsocialistisk debat fra en kilde.” 

Kommissionen har fundet enkelte spor af den pågældende DA-meddeler i 
det materiale, som PET indsamlede om SUF. Blandt det arkiverede materiale 
findes SUF's deltagerlister over nogle møder. På begge listerne optræder med- 
deleren, hvis navn som det eneste er streget over med kuglepen.” Det kunne 
tyde på, at en medarbejder i PET har forsøgt at skjule, at materialet stammede 
fra denne person. Notitserne om landsmøderne er signeret af den medarbejder 
i PET,” som ifølge en anden medarbejder i PET var DA-meddelerens kontakt 
i PET. Det forekommer derfor sandsynligt, at den DA-meddeler, som enten 
direkte eller via DA videregav oplysninger om trotskisterne i Revolutionære So- 
cialister, også videregav oplysninger om SUF. Det skal tilføjes, at meddelerens 
højreorienterede synspunkter ikke synes at have påvirket hans virke som kilde. 
Hans indsats synes først og fremmest at have bestået i at videregive forskelligt 
skriftligt materiale og navnene på ledelsen i SUF. 


639 PET, emnesag: ”Vedr. Socialistisk Ungdoms Forums 1. landsmøde, 14/15 okt. 1961 på Christians- 
borg”, 24. oktober 1961. 

641 Ibid.: ”Vedr. Socialistisk Ungdoms Forum (SUF), 2. november 1962. 

Det er blevet hævdet, at PET benyttede sine højreorienterede kontakter til 
at udføre ulovlige operationer mod SF og SUF. I 1976 bragte Ekstra Bladet en 
artikel, som beskrev, hvordan Henning Jensen fra Demokratisk Alliance havde 
infiltreret SF i begyndelsen af 1960'erne. Han havde angiveligt skaffet PET ad- 
gang til SF's partikontor, hvorfra PET-folkene fjernede og kopierede medlemsli- 
ster, abonnementslister, korrespondance og andet materiale. Derpå lagde de det 
på plads igen, og operationen blev aldrig opdaget. Oplysningerne fra materia- 
let skulle senere være blevet videregivet til Arbejderbevægelsens Informations- 
Central (AIC), hvor det stod til rådighed for socialdemokratiske politikere.” 
Henning Jensen anlagde efterfølgende injuriesag mod de pressefolk, der havde 
viderebragt historien. I første omgang blev der indgået forlig, hvor de sagsøgte 
indrømmede, at beskyldningerne havde været ubeføjede, og de betalte Henning 
Jensen en erstatning. Da Ekstra Bladet senere gentog beskyldningerne, anlagde 
Henning Jensen igen sag, men denne gang fandt retten, at de sagsøgte havde 
haft nogen føje til at tro, at den fremførte påstand var sand. Afgørelsen skyldtes 
muligvis, at der under retssagen blev ført vidner om DAS aktiviteter i 1960'erne. 
Henning Jensen og folkene omkring DA var i 1962 blevet sat i forbindelse med et 
indbrud i Kampagnen mod Atomvåbens (KmAs) kontorer, og der kunne derfor 
være grund til at tro, at historien om SF-indbruddet var sand." 

Der er ikke fundet beviser i PET's arkiv, der kan bekræfte historien. Det skal 
imidlertid understreges, at næsten hele PET's materiale fra den tidlige overvåg- 
ning af SF er makuleret. Flere aspekter af historien forekommer desuden usand- 
synlig, såsom påstanden om, at PET skulle have videregivet materialet til AIC. To 
tidligere medarbejdere i PET, som arbejdede på det politiske område i 1960'erne, 
har over for Kommissionen afvist, at de har noget kendskab til en sådan opera- 
tion. De har begge påpeget, at den medarbejder, der havde kontakten til DA, på 
det tidspunkt var ansat i KE, og at PET derfor ikke kunne være indblandet.” 
Den pågældende medarbejder hævdede i 1976, da historien kom frem, at han 
intet kendskab havde til sagen, og at han havde andre arbejdsopgaver i de første 


647 Jakob Andersen og Bent Moldam, ”Spionpolitiet brød ind og stjal SF's navnelister”, Ekstra Bladet, 
19. april 1976. SF-bladet minavisen hævdede efterfølgende, at SUF var blevet udsat for et lignende 
indbrud i vinteren 1963-64, se Torben Krogh, ”PET bruger højreekstremister til at bryde ind hos 
SF”, minavisen, 21. april 1976. 

648 Generelt om PET's kontakt til Demokratisk Alliance, se Kommissionens beretning om den antiim- 
perialistiske venstrefløj i bind 9. 

649 RB: 22. februar 2005; Jørn Bro, 22. februar 2005 og 8. juni 2005. 

år af 1960'erne.” Det er dog ikke helt korrekt, da det er dokumenteret, at med- 
arbejderen i sin tid i KE i begyndelsen af 1960'erne var beskæftiget med over- 
vågningen af venstreorienterede grupper, og at han førte en række kilder i disse 
miljøer. Det er ikke klart, om medarbejderen søgte at dække over sin kontakt til 
Henning Jensen og DA generelt, eller om han dækkede over en eventuel ope- 
ration rettet imod SF. Det er således ikke muligt endeligt at af- eller bekræfte 
historien om indbruddet i SF. En mulig forklaring er, at Henning Jensen og/eller 
folk fra DA kan have begået et indbrud mod SF, der lignede indbruddet i KmA i 
1962, og videregav oplysningerne til kontakten i KE. En anden — og måske mere 
sandsynlig — forklaring er, at kilderne til historien har sammenblandet historien 
om indbruddet i KmA med mistanker og rygter om lignende aktiviteter mod SE. 


Politisk misbrug af PET's overvågning af SF? 


Under hele den periode, hvor den brede overvågning og registrering af SF fandt 
sted, fra 1959 til 1968, var det Socialdemokratiet, der dannede regering. Social- 
demokratiet og SF var naturlige konkurrenter om arbejdernes stemmer. Som 
regeringsparti førte socialdemokraterne en ansvarlig økonomisk politik og lagde 
en dæmper på fagbevægelsens krav om forbedringer. Dette kunne — og blev — 
udnyttet af folkesocialisterne, som sammen med DKP førte en politik, der skulle 
tiltrække utilfredse dele af Socialdemokratiets venstrefløj. Der kan derfor argu- 
menteres for, at den socialdemokratiske ledelse og regeringen havde en interesse 
i at få indsigt i SF's virksomhed og planer. 

Det rejser spørgsmålet, om socialdemokraterne misbrugte deres stillinger til 
at få indblik i resultaterne af PET's overvågning af SF. Som tidligere nævnt er 
det bevarede materiale om SF fra denne periode yderst sparsomt og fragmenta- 
risk. Men som beskrevet ovenfor findes der i nogle af de bevarede personsager 
referater af telefonsamtaler mellem flere ledende SF'ere. De stammer efter alt 
at dømme fra en særlig efterforskningssag om østkontakter. Referaterne inde- 
holder imidlertid mange oplysninger om interne SF-forhold (overskudsinfor- 
mation), bl.a. om splittelsen i SF vedrørende partiets eventuelle deltagelse i et 
regeringssamarbejde med Socialdemokratiet.”> Disse referater kan have været af 


650 PET, personsag: ”Ekstra Bladets artikler d. 197 og 20'ds. Vedr. SF's navnelister”, 20. april 1976. 
651 Se Kommissionens beretning, bind 9, om den antiimperialistiske venstrefløj. 
652 PET, personsag: Notits, 15. november 1962. 

interesse for ledende socialdemokrater, selvom der ikke er fundet beviser for, at 
de blev videregivet til regeringstoppen. 

Der er i PET's arkiv fundet et enkelt eksempel på, at PET videregav oplysnin- 
ger om SF's politiske virksomhed til ministeriet. I februar 1963 sendte PET's chef, 
Mogens Jensen, en notits om et SF formands- og kasserermøde i Folkets Hus i 
København til Justitsministeriets departementschef Vilhelm Boas. Notitsen in- 
deholdt et referat af mødet, der udelukkende handlede om SF's organisatoriske 
stilling og økonomi. Notitsen indeholdt ingen oplysninger af efterretningsmæs- 
sig karakter. Det var oplysninger, der kunne være af interesse for Socialdemo- 
kratiets ledelse. I følgebrevet bemærkede PET-chefen, at hvis Boas ”måtte finde 
anledning til at gøre ministeren eller andre bekendt med indholdet” kunne an- 
vendelsen af materialet i sin helhed ”uden for en snæver kreds” afsløre, hvorle- 
des referatet var blevet indhentet.” Det var således ikke en fremmed tanke for 
Mogens Jensen, at den socialdemokratiske justitsminister Hans Hækkerup kun- 
ne blive gjort bekendt med indholdet af notitsen. Det skal dog understreges, at 
det ikke fremgår, om oplysningerne gik videre til ministeren. Der er ikke fundet 
andre lignende eksempler i det bevarede arkivmateriale hos PET og Justitsmi- 
nisteriet. 


Aksel Larsens hemmelige liv 


Det har længe været kendt, at SF-formanden Aksel Larsen over en længere pe- 
riode havde kontakt til en allieret myndighed. Historien blev første gang offent- 
liggjort af Politiken i 1976 som en udløber af sagen om den private antikom- 
munistiske organisation Firmaets aflytning af DKP'eren Alfred Jensens lejlighed 
i 1950'erne. Flere af de implicerede personer har siden bekræftet deres invol- 
vering i sagen, og det er derfor muligt kort at skitsere historien. Under opgø- 
ret i DKP i 1958 opsøgte en tidligere modstandsmand, kaldet ”Peter Listesko%; 
J. B. Holmgård, der var journalist ved Information. Med Holmgård som mel- 
lemmand videregav ”Peter Listesko” oplysninger om splittelsen i DKP-toppen 
til journalisten Knud Bidstrup, der skrev om udviklingen, mod at denne lovede 


653 PET, ujournaliseret, kasse 2: ”Vedr.: SF formands- og kasserermøde i Folkets Hus, Enghavevej, 
København, den 18-febr. 1963 kl. 20.00. Emne: SF-organisation og økonomi, 21. februar 1963. 

654 Ibid.: Mogens Jensen til departementschef V. Boas, 23. februar 1963. 

655 Se Kommissionens beretning, bind 5, om Stay-Behind og Firmaet. 

at arrangere et møde med Aksel Larsen, når det hele var overstået. Niels From- 
melt, der var involveret i aflytningsoperationen, har bekræftet, at han var ”Peter 
Listesko”, og at han handlede på vegne af en allieret myndighed. Holger Vivike, 
der tilhørte Aksel Larsen-fløjen under partiopgøret, har fortalt, hvordan han op- 
trådte som bevæbnet bodyguard under et møde omkring den 1. december 1958 
med en tysk-talende mand, der tilbød den detroniserede partiformand penge 
for oplysninger om den internationale kommunisme. Ifølge Vivike afslog Larsen 
tilbuddet. Han må imidlertid kort efter have ændret holdning, for i slutningen 
af 1958 opsnappede PET ved hjælp af en aflytning af en telefonboks i ambas- 
sadekvarteret på Østerbro en telefonsamtale mellem Aksel Larsen og en stedlig 
repræsentant for den allierede myndighed. Det fremgik, at Aksel Larsen var vil- 
lig til at videregive oplysninger om dansk og international kommunisme. Den 
danske efterretningstjeneste skulle have advaret den allierede myndighed om, at 
den havde overtrådt dansk lovgivning ved at operere på egen hånd i Danmark, 
men at man fra dansk side var villig til at se gennem fingrene med det skete, 
mod at den allierede myndighed udleverede kopier af referaterne af samtalerne. 
Chefen for FE, oberst H. M. Lunding, skulle have orienteret forsvarsministeren 
om sagen og spurgt, om efterretningstjenesten skulle bruge oplysningerne til at 
”vippe” Aksel Larsen, hvilket forsvarsministeren skulle have afslået. Senere har 
en tidligere repræsentant i Danmark for den allierede myndighed bekræftet, at 
han var involveret i debriefingen af Aksel Larsen i 1960.%? Senest har DIIS i for- 
bindelse med sin udredning om Danmark under den kolde krig offentliggjort 
uddrag af referaterne fra Aksel Larsens møder med den allierede myndighed, 
som dokumenterer, at kontakten fortsatte frem til 1969.” 


656 Knud Bidstrup, ”Alle kneb blev taget i brug da Larsen skulle ud”, Politiken, 2. januar 1976; Herbert 
Pundik og Ole Schierbeck, ”Spioner tømte DKP-leders skraldespand”, Politiken, 27. januar 1976; 
Ole Schierbeck, Bent Thorndahl og Herbert Pundik, ”Da Aksel Larsen ringede til CIA%, Politiken, 
28. januar 1976; Morten Sørensen, Ilse Olsen og Ejvind Larsen, ”Arne Sejr havde i realiteten opbak- 
ning fra regeringsmedlemmer” Information, 29. januar 1976; Kurt Jacobsen og Ole Lange, ”Larsen, 
Inf. og CIA”, Information, 31. oktober-1. november 1998; Niels Rohleder, ”Jeg er jo ikke meget for at 
rippe op i det”; Information, 4. november 1998; J. B. Holmgård, Sket i livet. Erindringer (Gyldendal, 
1990), S. 137-142; Kurt Jacobsen, Aksel Larsen — en politisk biografi (Vindrose (1993), 1996), s. 625- 
638; Peer Henrik Hansen, Firmaets største bedrift. Den hemmelige krig mod de danske kommunister 
(Høst og Søn, 2005), s. 184-185, 197-203, 214-221, 267-269. Niels Frommelt har over for Kommis- 
sionen bekræftet, at han var involveret i at arrangere det første møde mellem Aksel Larsen og den 
allierede myndighed. RB: Niels Frommelt, 6. februar 2001. 

657 DIIS, Danmark under Den kolde Krig. s. 157-177. 

Selvom historien således er kendt i hovedtrækkene, er der stadig ubesvarede 
spørgsmål. Et sådant angår PET's rolle i sagen. Som nævnt hævdede Politiken, 
at det var PET, der kom på sporet af kontakten, da tjenesten aflyttede en telefon- 
boks på Østerbro. Oberst Lunding skal på et senere tidspunkt have fortalt, at det 
var FE, der opdagede kontakten, og at det var FE-chefen, der underrettede uden- 
rigsminister Jens Otto Krag. En medarbejder fra den allierede myndighed skal 
også have fortalt Holmgård, at det var Aksel Larsen, der ringede op, og at han 
gjorde det fra sin telefon på Christiansborg. Disse udsagn, der kun kendes på 
anden hånd, har givet anledning til gisninger om, at de danske efterretningstje- 
nester aflyttede den allierede myndigheds telefoner og derved kom under vejrs 
med forbindelsen.% Et andet ubesvaret spørgsmål drejer sig om Aksel Larsens 
motiv for at samarbejde med sin tidligere fjende. Politikens kilder, der henviste 
til materialet i den danske efterretningstjeneste, mente, at den tidligere DKP- 
formand var motiveret af et ønske om hævn.% En anden mulig forklaring er, 
at Aksel Larsen var drevet af frygt for at blive likvideret af KGB.” Materialet i 
PET's arkiv og fra udenlandske arkiver kaster nyt lys over Aksel Larsens bevæg- 
grunde for kontakten med den allierede myndighed." 

Allierede magter havde en interesse i at følge udviklingen i SF efter bruddet 
med DKP. Den amerikanske ambassades vurdering af det nye parti var således i 
overensstemmelse med PET's, idet amerikanerne de første år så med stor mistro 
på SF, som de mente bestod af kommunister i ny forklædning, og at de gik Mo- 
skvas ærinde. USAs interesse for SF fremgår af, at ambassaden kort efter partiets 
dannelse i 1959 udarbejdede en 13-siders oversigt over partiets etablering og po- 
litik. Det blev her fremhævet, at der næsten ingen forskel var på SF's og DKP's 
politik.” Ambassaden gjorde flere gange i begyndelsen af 1960'erne Washington 
opmærksom på, at SF's politik tjente Moskvas interesser, og at partiet var do- 


658 Peer Henrik Hansen, Firmaets største bedrift, s. 214-217. 

659 Ole Schierbeck, Bent Thorndahl og Herbert Pundik, ”Da Aksel Larsen ringede til CIA%, Politiken, 
28. januar 1976. 

660 Kurt Jacobsen, Aksel Larsen — en politisk biografi, s. 637-638. 

661 Kommission har ansøgt den allierede myndighed om aktindsigt i materiale vedrørende kontakten 
til Aksel Larsen. I sit svar har den allierede myndighed oplyst, at den kan hverken af- eller bekræf- 
te eksistensen af materiale vedrørende sagen. Korrespondance med den allierede myndighed af 
28. juni 2000, 1. september 2000 og 17. april 2001. 

662 National Archives, Record Group 59, Central Decimal Files 1955-59, box 3467, 759.00/6-2559: 
Livingstone Satterthwaite, AmEmbassy Copenhagen to Department of State, No. 993, June 25, 
1959. 

mineret af ”gamle hårdkogte kommunister” (”old hard-core Communists”).% I 
1965 beskrev ambassaden SF som Danmarks ”mest gådefulde” (”most enigma- 
tic”) parti, der nok havde brudt med Moskva, men som med pragmatiske midler 
fulgte kommunistiske mål på det økonomiske og sociale område, og som var i 
overensstemmelse med Sovjetunionen på det udenrigspolitiske område." 
Ambassadens mistænksomhed over for folkesocialisterne kom tydeligst til 
udtryk i 1966, da SF's fremgang gjorde et samarbejde med Socialdemokratiet 
mere sandsynligt. Washington blev informeret om, at ved at fremstå som et de- 
mokratisk parti uden tilknytning til Moskva var SF i stand til at tiltrække et bredt 
udsnit af de dele af befolkningen, som delte neutralistiske, anti-amerikanske og 
anti-tyske holdninger: ”Dette indebærer, at siden SF's mål og politik er fjendtlige 
over for USA's interesser på næsten ethvert område, er det en mere farlig fjende 
end det danske kommunistparti”%% Ambassaden pegede på flere indicier, der 
tydede på, at SF var ”Kremls sofistikerede instrument” (”a sophisticated tool of 
the Kremlin”), såsom kendte kontakter mellem dogmatiske SF'ere og den sovje- 
tiske ambassade.” Finansieringen af SF var ligeledes noget af et mysterium for 
de amerikanske iagttagere, og ambassaden henviste til, hvad der blev betegnet 
som troværdige oplysninger om, at en sovjetisk diplomat skulle have overdra- 
get penge til en SUF'er.”” Ambassaden konkluderede, at den alvorligste trussel 
mod USAS interesser bestod i, at Socialdemokratiet indgik i et samarbejde med 
SF, eller at regeringspartiet svingede til venstre for at vinde sine tabte stemmer 
tilbage, hvilket kunne have en negativ effekt på dansk udenrigs- og sikkerheds- 
politik, først og fremmest hvad angik den danske regerings holdning til NATO 
og Vietnamkrigen.” Den amerikanske ambassade var således tydeligt skeptisk 
med hensyn til, om SF's brud med Moskva var ægte, og man fulgte derfor par- 


663 Ibid., CDF 1960-63, box 1843, 759.00/7-2761: Eric W. Fleisher, AmEmbassy Copenhagen to Depart- 
ment of State, No. 52, July 27, 1961; ibid., Subject-Numeric Files 1964-66, box 2114, POL 12 DEN: 
Harold Aisley, AmEmbassy Copenhagen to Department of State, No. A-633, April 5, 1964. 

664 Ibid., SNF 1964-66, box 2114, POL 12 DEN: Brady G. Barr, AmEmbassy Copenhagen to Depart- 
ment of State, No. A-447, December 12, 1965. 

665 ”This means that, since SF objectives and policies are inimical to American interests on virtually 
every issue, it is a more dangerous foe than the Danish Communist party” Ibid.: Eiler R. Cook, 
AmeEmbassy Copenhagen to Department of State, No. A-840, April 19, 1966. 

tiets udvikling med interesse. Amerikanerne var også klar over, at den centrale 
person i SF var Aksel Larsen.” 

Den 1. april 1960 aflyttede PET et opkald fra en telefonboks på Østerbrogade 
til Aksel Larsens privattelefon. Opkalderen, der ifølge PET's notits talte ”godt 
dansk med tydelig accent — måske norsk, men med engelsk betoning af enkelte 
ord”, henviste til, at han tidligere havde talt to-tre gange med Larsen. Opkalderen 
omtalte ”en ven, der kommer til byen i næste uge” og som gerne ville møde Lar- 
sen. De aftalte et tidspunkt den følgende uge, og det fremgik, at de havde mødtes 
tidligere, idet de enedes om ”Ssamme arrangement som sidst”,7” KE's observati- 
onstjeneste blev adviseret, og den 5. april om formiddagen fulgte seks politifolk 
i tre civile biler efter Larsen, da han kørte fra sit hjem på Fuglebakkevej. Ope- 
rationen endte imidlertid resultatløs, idet Aksel Larsen, der opførte sig tydeligt 
konspiratorisk og forsøgte at afsløre eventuelle forfølgere ved at skifte retning 
gentagne gange, efter en halv times kørsel vendte tilbage til sin bopæl.” Det er 
uklart, om Aksel Larsen opdagede, at han var under overvågning. Observation 
af SF-formanden den følgende dag gav heller intet resultat.” 

Gennembruddet kom, da PET den 7. november 1960 aflyttede endnu en sam- 
tale mellem de to. Denne gang ønskede opkalderen, der ifølge PET talte med 
”en mærkelig svensk-norsk-slavisk accent”, at aflevere nogle papirer til Larsen, 
og de aftalte at mødes i nærheden af ”det gamle sted” ved Roskildevej. Det var 
PET's indtryk, at den mystiske opkalder og Aksel Larsen misforstod hinanden 
hvad angik mødedatoen.” Det blev bekræftet af den iværksatte observation af 
området ved Roskildevej, hvor politifolkene tre dage senere iagttog en mand i 
begyndelsen af 40'erne med en brun dokumentmappe, der forgæves ventede på 


669 Ambassaden karakteriserede således SF som ”largely an extension of Chairman Aksel Larsen's 
charismatic personality” NA, RG 59, SNF 1967-69, box 2044, POL 13 DEN: White, AmEmbassy 
Copenhagen to Department of State, No. A-749, August 16, 1968. Ernest Nagy, der var arbejdsmar- 
kedsattaché i Danmark fra 1965 til 1970, har fortalt, at han var meget imponeret over Aksel Larsen, 
som han mødte nogle gange. Brev fra Ernest Nagy, April 16, 2001. Om den amerikanske efterret- 
ningstjenestes lignende vurdering af CIA i 1960'erne, se Ulrich Quistgaard, ”Gert Petersen: CIA har 
været åndssvage”, Politiken.dk, 27. juni 2007. 

670 PET, personsag, kasse 1, læg ”Amerikanersag”: Specialnotits, 1. april 1960. 

671 Ibid.: ”Vedr. overvågning af aftalt møde tirsdag den 5/4 1960 kl. 10 mellem folketingsmand Aksel 
Larsen og ukendt mand”, 5. april 1960. 

672 Ibid.: ”Vedr. observation ved folketingsmand Aksel Larsens bopæl, Fuglebakkevej 29, onsdag den 
6. april 19607, 6. april 1960. 

673 Ibid.: ”Specialnotits. Vedr. samtale på TR35.064 d. 7/11-60 — kl. 10.05”. 

nogen. Observatørerne fulgte ham tilbage til byen, hvor han forsvandt ind på 
den amerikanske ambassade. De havde intet besvær med at identificere ham, 
idet der var tale om attachéen Grant Olson.” 

Oplysningerne om Aksel Larsens hemmelige kontakt vakte stor opstandelse 
i PET's ledelse. Her må man først have haft partiformanden mistænkt for at op- 
retholde en forbindelse til den sovjetiske ambassade, idet opkaldene til Aksel 
Larsen var foregået fra en telefonboks i nærheden af den sovjetiske ambassade. 
Nu viste det sig i stedet, at Aksel Larsen havde kontakt til den amerikanske am- 
bassade. Dette indebar, at den allierede myndighed havde opereret på egen hånd 
i Danmark uden at underrette de danske myndigheder, hvilket var en overtræ- 
delse af dansk lovgivning. Sagen udløste efterfølgende en alvorlig krise i forhol- 
det mellem PET og den allierede myndighed. 

I første omgang medførte sagen også forviklinger mellem de tre danske efter- 
retningstjenester (PET, KE og FE). Ifølge en usigneret notits, der efter indholdet 
at dømme må være forfattet af PET's chef, politiinspektør Mogens Jensen, væg- 
rede KE' chef, politiinspektør Alex Haslund, sig ved at udlevere observations- 
rapporten til fuldmægtig i PET Arne Nielsen, der i Mogens Jensens fravær var 
fungerende chef. I stedet ønskede Haslund personligt at videregive rapporten til 
PET-chefen, muligvis fordi sagen blev anset for at være politisk ømtålelig. Arne 
Nielsen valgte imidlertid ikke at vente på rapporten, men fandt at spørgsmålet 
var så vigtigt, at han straks informerede oberst Lunding om sagen. Det førte til, 
at FE-chefen på egen hånd sendte et brev til Forsvarsministeriets departements- 
chef Langseth, som skulle videregives til forsvarsministeren, når Mogens Jensen 
havde orienteret justitsministeren. Justitsministeriets departementschef Boas 
besluttede imidlertid, at ministeren først ville blive orienteret, efter at PET havde 
drøftet sagen med den allierede myndighed.” 

Ifølge Mogens Jensens referat indrømmede den stedlige repræsentant for den 
allierede myndighed på et møde den 12. november 1960, at man havde haft kon- 
takt med Aksel Larsen. Man havde i eftersommeren 1959 sendt et brev til den de- 
troniserede partiformand, hvori man spurgte, om han var villig til at mødes med 
en repræsentant for State Department for at drøfte udviklingen i den internatio- 
nale kommunistiske bevægelse. Man var af den opfattelse, at Aksel Larsen måtte 
være velkvalificeret til at vurdere betydningen af splittelsen i de kommunistiske 


674 Ibid.: ”Vedr. observation af folketingsmand Aksel Larsen — mandag, d. 7. november 19607, 7. no- 
vember 1960, kontinueret 9. og 10. november 1960. 
675 Ibid.: Notits, 5. december 1960. 


PET's overvågning af politiske partier 1945-1989 


PET's OVERVÅGNING AF SOCIALISTISK FOLKEPARTI 1959-1989 


partier og i Moskva siden den 20. partikongres på grund af hans årelange tilknyt- 
ning til bevægelsen og hans mange personlige kontakter. Ifølge den stedlige re- 
præsentants udlægning havde Larsen accepteret forslaget på betingelse af, at han 
fik sikker dokumentation for den pågældendes identitet, og at møderne foregik 
i hemmelighed. Den allierede myndighed havde accepteret betingelserne, og en 
ekspert i international kommunisme var kommet til København og havde mødt 
Aksel Larsen ved to lejligheder, i august og oktober 1959. Begge møder foregik i 
Larsens bil. Udbyttet havde dog været begrænset, idet SF-formanden var depri- 
meret og kun optaget af sin egen situation. Et møde i april 1960 (den første kon- 
takt, som PET kom på sporet af) var ikke blevet gennemført, da Larsen havde 
misforstået aftalen. På mødet, der skulle have været afholdt den 10. november, 
skulle Larsen have modtaget nogle redegørelser om den internationale kommu- 
nisme, som han havde bedt om.” 

Sagen illustrerer, at PET tog spørgsmålet om suverænitetshåndhævelse al- 
vorligt, men at der også var grænser for, hvor langt et lille lands efterretnings- 
tjeneste kunne gå i forholdet til en stor venligtsindet tjeneste. Under mødet den 
12. november 1960 understregede PET's chef over for repræsentanten for den 
allierede myndighed, at myndigheden ved at tage kontakt til Aksel Larsen uden 
PET's godkendelse havde handlet i strid med PET's betingelser for samarbejdet. 
PET-chefen fremførte således, at sagen havde medført et unødvendigt spild af 
PET's ressourcer og tid, at det var ”meget pinligt”; at myndigheden havde kontakt 
til formanden for et parti, som efter al sandsynlighed ville komme i Folketinget 
og blive ”ubehagelig” for regeringen, at Aksel Larsen kunne have afsløret og ud- 
nyttet kontakten, at den allierede myndighed tidligere var blevet gjort bekendt 
med, at det var i strid med dansk lovgivning, hvis den opererede på egen hånd i 
Danmark, og at sagen havde udløst mistillid i PET til den allierede myndighed. 
Repræsentanten for den allierede myndighed fastholdt imidlertid det synspunkt, 


676 Ibid. Dateringen i referatet af de første kontakter med Aksel Larsen er øjensynlig fejlagtig. Ifølge en 
redegørelse for kontakten, som efter alt at dømme er en oversættelse af en notits udarbejdet af den 
allierede myndighed, sendte kommunisteksperten, kaldet ”T”, et brev til Aksel Larsen inden DKP's 
20. partikongres, der blev afholdt i slutningen af oktober 1958. De to første møder blev herefter 
afholdt den første mandag i november 1958 og i maj 1959. PET, personsag, kasse 1: Notits, 17. februar 
1961. Ifølge denne redegørelse overværede en person med initialerne ”H.V?” det første møde i Aksel 
Larsens hjem. Der er efter alt at dømme tale om Holger Vivike, der som tidligere nævnt imidlertid 
har dateret mødet til omkring den 1. december 1958. Det er uklart, om repræsentanten for den alli- 
erede myndighed huskede forkert eller bevidst fejldaterede tidspunktet for den første kontakt, eller 
om Mogens Jensen misforstod repræsentanten. 

at han ikke mente, at myndigheden principielt havde gjort noget forkert. Han 
sammenlignede kontakten til Aksel Larsen med ambassadens normale kontak- 
ter med politikere, og han understregede, at man ikke havde opfattet kontakten 
som en efterretningsoperation: Hemmeligholdelsen var et krav fra Aksel Lar- 
sens side, og man havde ikke på noget tidspunkt overvejet at anvende ham som 
en agent ”i teknisk forstand”. Denne argumentation kunne Mogens Jensen ikke 
acceptere, og han anmodede repræsentanten om at udarbejde en rapport om 
kontakten til Aksel Larsen. Dette indvilligede repræsentanten i, men tre dage se- 
nere oplyste han, at det var umuligt, da han havde fået forbud af hovedkvarteret 
mod at aflevere rapporten med den begrundelse, at man principielt ikke havde 
gjort noget forkert. Man ønskede heller ikke at aflevere akterne til PET, da det 
kunne tages som udtryk for, at myndigheden erkendte, at den havde begået en 
fejl. Da man imidlertid ikke havde noget at skjule, fik PET-chefen det tilbud, at 
han eller hans medarbejdere kunne gennemse akterne på ambassaden og gøre 
notater.”” Dette må for PET-chefen have føltes ydmygende. 

Konfronteret med den allierede myndigheds standpunkt valgte de danske 
myndigheder at lade sagen falde. PET-chefen orienterede departementschefen, 
som efter at have forelagt sagen for justitsminister Hans Hækkerup og statsmi- 
nister Viggo Kampmann erklærede sig enig i, at sagen blev afsluttet med, at Mo- 
gens Jensen afleverede en note til repræsentanten for den allierede myndighed.”? 
I noten blev det understreget, at den allierede myndighed havde handlet i strid 
med dansk lovgivning og med indgåede aftaler, dens optræden blev betegnet 
som ”inadmissible” (utilstedelig), og PET indskærpede, at man fra dansk side 
forventede, at den allierede myndighed i fremtiden ville overholde forudsætnin- 
gerne for samarbejdet med PET.” Samtidig med overgivelsen af noten gjorde 
PET-chefen mundtligt opmærksom på, at man fra dansk side gik ud fra, at sa- 
gen dermed var afsluttet. Mogens Jensen tilføjede ifølge sit referat, at han ikke 
forventede noget svar på noten, men at han gik ud fra, at den allierede myndig- 
hed ”ubetinget” accepterede de nævnte vilkår for det fortsatte samarbejde med 


677 PET, personsag, kasse 1, læg ”Amerikanersag”: Notits, 5. december 1960. 
678 Ibid. 
679 PET, personsag, kasse 1, læg ”Amerikanersag”: Note, 18. november 1960. 

PET.&? Efterfølgende blev embedsmændenes sikkerhedsudvalg orienteret om 
sagen. 

Det fremgår ikke af det bevarede materiale om sagen i PET's arkiv, hvorvidt 
PET accepterede, at den allierede myndighed fortsatte kontakten med Aksel Lar- 
sen mod, at PET modtog genparter af mødereferaterne. Der må imidlertid på et 
tidspunkt være blevet indgået en sådan aftale, da der findes en større samling af 
mødereferater udarbejdet af den allierede myndighed i PET's sagsakter. En mu- 
lighed er, at aftalen blev indgået kort efter, at PET havde opdaget kontakten, men 
uden at Mogens Jensen omtalte det i sin beretning om affæren. En anden mu- 
lighed er, at PET kort tid senere opdagede, at den allierede myndighed — trods 
PET's indskærpelse af, at det var ulovligt at operere på egen hånd på dansk ter- 
ritorium — havde fortsat kontakten. Denne version underbygges af, at der i sa- 
gens akter ligger en notits, der viser, at PET den 6. februar 1961 igen aflyttede et 
opkald fra telefonboksen på Østerbro, hvor en person med en norsk-klingende 
accent forsøgte at komme i forbindelse med Aksel Larsen. At PET i februar 
1961 opdagede, at kontakten var fortsat, og at tjenesten indgik en aftale med den 
allierede myndighed, bestyrkes yderligere af det forhold, at den første rapport fra 
den allierede myndighed om møderne med Aksel Larsen er dateret 17. februar 
1961.% Det vides ikke med sikkerhed, hvem der godkendte aftalen. Ifølge en tid- 
ligere medarbejder i PET godkendte Jens Otto Krag efter et NATO-møde, at den 
allierede myndighed kontaktede Larsen, og at PET sørgede for baggrundsop- 
lysninger. Derpå rejste Aksel Larsen til Jugoslavien på opdrag for den allierede 
myndighed. Det indgik angiveligt i aftalen mellem den allierede myndighed, 


680 Ibid.: Notits, 5. december 1960. Jvf. Ibid.: Brev til politiinspektør A. Haslund, 24. november 1960. 

681 PET, personsag, kasse 1: ”Ekstrakt af ref. af møde i Koordinationsudvalget den 19/12-1960”. PET- 
chefen var øjensynligt ikke fuldt ud tilfreds med forholdet til den allierede myndighed. Efter mødet 
med repræsentanten foreslog Mogens Jensen et fællesmøde med sig selv, Oberst Lunding fra FE og 
repræsentanten for at drøfte ”samarbejdsproblemer i almindelighed” PET, personsag, kasse 1, læg 
”Amerikanersag”: Brev til oberst H. M. Lunding, 24. november 1960. 

682 PET, personsag, kasse 1, læg ”Amerikanersag”: ”Notits. Vedr. samtale på TR 35.064 d. 6/2-61 — kl. 
14.17”. Det fremgår ikke af notitsen, hvem opkalderen var, men det nævnes at ”stemmen menes 
genkendt, hvilket kunne indikere, at PET-medarbejderen havde genkendt den tidligere omtalte 
repræsentant for den allierede myndighed. 

683 PET, personsag, kasse 1: Notits, 17. februar 1961. 

684 RB: 11. oktober 2000. 

at PET foruden at modtage kopier af mødereferaterne også fik mulighed for at 
stille spørgsmål via myndigheden til SF-formanden.'& 

Materialet i PET's arkiv viser, at Aksel Larsen holdt 20 møder med repræsen- 
tanter for den allierede myndighed mellem november 1958 og maj 1969. Langt 
hovedparten fandt sted i første halvdel af 1960'erne (otte i 1961, tre i 1962, to i 
1963 og tre i 1964), hvorefter der øjensynligt kun blev afholdt to møder i 1969. 
Der findes ingen rapporter om møder mellem 1965 og 1967. Dette kunne skyldes, 
at SF-formanden ifølge en amerikansk ambassadeindberetning fra 1968 havde 
lagt amerikanske embedsmænd på is, så længe Vietnamkrigen fortsatte. Dette 
indikerer, at Aksel Larsen ikke var en styret agent, men at han selv bestemte 
rammerne for kontakten. Under møderne med eksperten i international kom- 
munisme drøftede man i hovedsagen seks emner: DKP's aktiviteter, udviklingen 
i østblokken, den interne situation i de nordiske kommunistpartier, forholdene i 
andre revisionistiske partier i Vesteuropa, SF's situation og den danske venstre- 
fløj. 

Fungerede Aksel Larsen som ”agent” for den allierede myndighed,” og var 
SF i den allierede myndigheds ”sold”," sådan som det er blevet hævdet? Der er 
ingen tvivl om, at der indgik konspiratoriske elementer i kontakten. Aksel Lar- 
sen og repræsentanten for den allierede myndighed aftalte, hvordan de kunne 
kommunikere med hinanden, der blev aftalt alternative mødedatoer, og møder- 
ne blev afholdt i biler, en lånt lejlighed og i et ”safe house”? SF-formanden blev 
stillet opgaver af den allierede myndighed, selvom det fremgår, at han selv be- 
stemte om, og i hvilket omfang han løste dem.” Aksel Larsen modtog penge og 
gaver fra den allierede myndighed, selvom det er tydeligt, at han var betænkelig 


685 Et af referaterne omtaler rejser til Jugoslavien, som ”A.N” har anmodet om, at der blev stillet 
spørgsmål om. PET, personsag, kasse 1: Rapport, 22. august 1961. A.N. er sandsynligvis den senere 
PET-chef Arne Nielsen, der var involveret i Aksel Larsen-sagen. 

686 NA, RG 59, SNF 1967-69, box 2043, POL 12 DEN: White, AmEmbassy Copenhagen to Department 
of State, No. A-484, March 26, 1968. Journalisten Hans Davidsen-Nielsen har benyttet indberetnin- 
gen til at hævde, at Aksel Larsen frem til slutningen af 1960'erne opretholdt ”en løbende kontakt” 
til repræsentanter for den allierede myndighed. Hans Davidsen-Nielsen, ”Årelang SF-kontakt med 
CIA”, Politiken, 9. februar 2003. Det er således ikke korrekt. 

687 DIIS, Danmark under den kolde krig, bd. 4, s. 157. 

688 Hans Davidsen-Nielsen, ”SF i CIAs sold” Politiken, 9. februar 2003. 

689 PET, personsag, kasse 1: Notits, 17. februar 1961; rapport, 5. februar 1962; rapport, 27. september 
1962; rapport, 9. april 1963; rapport, 19. februar 1964. 

690 Ibid.: Rapport, 17. maj 1961; rapport, 5. februar 1962; rapport, 9. april 1963; rapport, 19. februar 1964; 
rapport, 10. marts 1964. 

ved det, og at det var penge, der skulle finansiere hans rejser til andre europæiske 
revisionistiske partier.” 

Hvorfor indlod Aksel Larsen sig i et samarbejde med en organisation, der for 
mange på venstrefløjen symboliserede den imperialistiske fjende? SF-forman- 
den var klar over, hvilken risiko han løb, og at han ville være en færdig mand 
i dansk politik, hvis kontakten blev afsløret.” Det er muligvis mere præcist at 
karakterisere kontakten som et samarbejde mellem to selvstændige parter, der 
begge havde interesser i forbindelsen. Som tidligere nævnt var den allierede 
myndighed særligt interesseret i oplysninger om den internationale kommuni- 
stiske bevægelse og om DKP og i at opmuntre splittelsesforsøg og dannelsen af 
revisionistiske partier. 

Aksel Larsen synes at have haft flere interesser i kontakten. For det første 
betød møderne med den allierede myndighed ikke, at han ændrede sine ideolo- 
giske standpunkter eller synet på modparten. På et direkte spørgsmål ved et af 
de første møder bekræftede han, at han stadig anså modparten for at være im- 
perialistisk, og han kritiserede flere gange modpartens udenrigspolitik.” Larsen 
retfærdiggjorde derfor samarbejdet med, at der var tale om en personlig kontakt 
til eksperten i international kommunisme (”T”), som han havde et personligt 
tillidsforhold til. SF-formanden var derfor modvilligt indstillet over for at møde 
andre repræsentanter for den allierede myndighed. For det andet havde Lar- 
sen en økonomisk og politisk interesse i kontakten til den allierede myndighed, 
som finansierede hans rejser og gav ham baggrundsoplysninger om forskellige 
politiske emner. Dermed kunne SF-formanden bruge kontakten til at fremme 
dannelsen af revisionistiske partier i Vesteuropa.” 

For det tredje kunne Aksel Larsen bruge kontakten til at sende budskaber til 
modparten om, at hans brud med kommunismen var ægte, og at SF var et an- 
svarligt parti, der ikke udgjorde nogen sikkerhedsmæssig trussel. Larsen vidste, 
at oplysningerne fra den allierede myndighed gik videre til Washington, som 
dermed kunne få et mere nuanceret billede af SF. Det vides ikke, om han troede, 
at den allierede myndighed ville dele sine oplysninger med de danske myndighe- 


691 Ibid.: Notits, 20. april 1961; rapport, 2. maj 1961; rapport, 23. maj 1961; rapport, 9. april 1963; rapport, 
19. februar 1964. 

692 Ibid.: Rapport, 10. marts 1964. 

693 Ibid.: Notits, 17. februar 1961; rapport, 23. maj 1961. 

694 Ibid.: Rapport, 27. september 1962. 

695 Ibid.: Rapport, 5. december 1961; rapport, 5. februar 1962; rapport, 9. april 1963. 

der. Men han kan i hvert fald ikke have været sikker på, at sådanne oplysninger 
ikke ville nå den danske regering. Og det var netop, hvad der skete, efter PET at 
havde opdaget kontakten. Statsministeren, justitsministeren, forsvarsministeren 
og departementscheferne blev i slutningen af 1960 orienteret om, at SF's for- 
mand i hemmelighed mødtes med repræsentanter for den allierede myndighed. 
Mellem 1962 og 1964 udarbejdede PET en række notitser på grundlag af den alli- 
erede myndigheds referater af møderne. En enkelt af notitserne bærer en påteg- 
ning, der viser, at den har været forelagt Justitsministeriets departementschef. 
Om det er gået videre til regeringen vides ikke. 

Ifølge referaterne fra den allierede myndighed understregede Aksel Larsen 
gentagne gange, at det var hans mål at ødelægge den kommunistiske bevægelse. 
Således blev han refereret for at have sagt på et møde i maj 1961, at han stræbte 
efter at ødelægge kommunistpartierne, fordi de var de sovjetiske lederes instru- 
menter og udgjorde en fare for de frie landes sikkerhed.” På et tidspunkt kaldte 
han DKP for en 5. kolonne, der udgjorde en fare for det danske folk, og som det 
var hans mission at ødelægge.” Disse udtalelser kan udlægges derhen, at Larsen 
var drevet af hævnmotiver. Et andet formål kunne være at overbevise den alli- 
erede myndighed og indirekte den socialdemokratiske regering om, at bruddet 
med kommunismen var ægte, og at SF var et demokratisk parti. Denne antagelse 
underbygges af en udtalelse, Aksel Larsen fremsatte under et møde med ame- 
rikanske ambassadefunktionærer i 1968. Her beskrev han SF som en ”buffer” 
mellem socialdemokraterne og kommunisterne: "Uden SF ville kommunismen 
vokse, og socialdemokraterne ville være ude af stand til at stoppe den” Således 
fremstillede Aksel Larsen SF som en garant mod kommunistisk fremgang. Sam- 
tidig gav møderne Larsen lejlighed til at oplyse, at Moskva havde angrebet ham 
offentligt, og at de nok aldrig ville tage kontakt til ham igen.7? 


696 Ibid.: Notits, ”Emne: Møde med A. den 19. og 22. juni 1962”. Der er fundet et eksemplar af den 
samme notits i Justitsministeriets arkiv. JM, ujournaliseret. Her findes også et udateret engelsk- 
sproget referat af en samtale med Aksel Larsen. JM, ujournaliseret. 

697 PET, personsag, kasse 1: Rapport, 23. maj 1961. For en lignende udtalelse, ibid.: Rapport, 27. septem- 
ber 1962. 

698 Ibid.: Rapport, 10. marts 1964. 

699 ”Without the SF, Communism would expand, and the Social Democrats would be powerless to 
stop the expansion” NA, RG 59, SNF 1967-69, box 2043, POL 12 DEN: Memorandum of Conver- 
sation, 19 March 1968, vedhæftet, White, AmEmbassy Copenhagen to Department of State, A-484, 
March 26, 1968. 

700 PET, personsag, kasse 1: Rapport, 27. september 1962. 

I det hele taget sendte SF-formanden en række signaler til den amerikanske 
ambassade og den allierede myndighed, der tegnede et billede af SF som et an- 
svarligt og moderat parti. Trods sin modstand mod NATO erklærede han ved 
flere lejligheder, at Danmarks medlemskab ikke var til debat. Den allierede myn- 
dighed placerede i 1964 Aksel Larsens udenrigspolitiske standpunkter et sted 
langt til højre for DKP og i nærheden af Socialdemokratiet.”” Den amerikanske 
ambassade bemærkede i en indberetning til Washington i 1963, at det var tyde- 
ligt, at Aksel Larsen frem for alt stræbte efter at opnå respektabilitet ("respectabi- 
lity”) for sig selv og sit parti. Ambassaden mente, at SF-formanden havde to mål: 
Samarbejde med Socialdemokratiet og en ministerpost til sig selv. Ambassaden 
tilføjede, at der ikke var udsigt til, at socialdemokraterne ville samarbejde med 
ham, da de anså ham for at være ”forræderisk, falsk, farlig og en uforbederlig 
løgner” (”treacherous, untrustworthy, dangerous, and an inveterate liar”).7 Må- 
ske var Aksel Larsens dybeste motiv med kontakten til den allierede myndighed 
at sende signaler til Washington og den danske regering om, at SF's brud med 
Moskva var ægte, og at partiet var et demokratisk og ansvarligt parti, der ikke 
udgjorde nogen trussel mod Danmarks alliancetilhørsforhold eller samfunds- 
system. 


KGB's tilnærmelser til SF 


Det er paradoksalt, at omtrent samtidig med, at PET begyndte at nedtrappe re- 
gistreringen af folkesocialister, intensiverede den sovjetiske ambassade og de 
sovjetiske efterretningstjenester (den civile KGB og den militære GRU) deres 
forsøg på at etablere kontakter til ledende SFøere. I en rapport fra januar 1967 
kunne PET konstatere, at syv kendte SF'ere de seneste år havde plejet forbindelse 
med diplomater fra den sovjetiske ambassade. For de flestes vedkommende var 
kontakten blevet etableret i tiden omkring 1964-65. PET vurderede dog, at der 
var naturlige forklaringer i de fleste tilfælde, og at der kun herskede begrundet 
mistanke om konspirativ optræden for to af SF'ernes vedkommende. Det drejede 


701 Ibid.: Rapport, 10. marts 1964. 
702 NA, RG 59, SNF 1963, box 3887, POL 12 DEN: Stanley S. Carpenter, AmEmbassy Copenhagen to 
Department of State, A-26, July 10, 1963. 

sig om en yngre SUF'er og Gert Petersen, der begge havde haft hyppige kontakter 
med 2. sekretær Viktor Lipskij, der var blevet identificeret som KGB-officer.7?; 
Der synes at have været flere årsager til russernes pludselige interesse for 
SF'erne. For det første havde det siden DKP's splittelse i 1958 været den sovjetiske 
linje at støtte de loyale kommunister og bekæmpe de forræderiske ”larsenister”. 
DKPFrne bidrog til denne indstilling ved konstant at bagtale konkurrenterne i 
SF over for den sovjetiske ambassade og SUKP.7% Ifølge en kilde, der kan have 
været Aksel Larsen, ville Moskva aldrig afvise et kommunistparti, uanset hvor 
lille og ubetydeligt det var. En lille håndfuld loyale agenter ville altid være mere 
værdifuld for Moskva end tusindvis af stemmer, vurderede kilden.7% Imidlertid 
forlød det fra en parlamentarisk delegation, der havde besøgt Moskva i som- 
meren 1964, at mens SUKP fortsat var imod tilnærmelser til SF, så skulle det 
sovjetiske udenrigsministerium nu være stemt for et sådant skridt. Aksel Larsen 
havde da også under Khrusjtjovs besøg i Danmark ført venskabelige samtaler 
med den sovjetiske udenrigsminister Andrej Gromyko.” For det andet havde 
KGB forbud mod at rekruttere fra vestlige kommunistpartier for ikke derved at 
kompromittere deres position.7” Den sovjetiske efterretningstjeneste søgte der- 
for efter egnede emner i de uafhængige socialistpartier. Ifølge KGB nærede en 
del af medlemmerne i SF en vis sympati for Sovjetunionen og dets kamp mod, 
hvad de så som den aggressive amerikanske imperialisme, og KGB ledte efter 
centralt placerede folkesocialister, der var ideologisk motiveret til at hjælpe kom- 
munismens sag.7? For det tredje kan den politiske udvikling på venstrefløjen i 
Danmark have spillet en rolle i russernes overvejelser. Mens DKP i midten af 
1960'erne var uden større politisk indflydelse, havde SF nu konsolideret sig som 
en fast bestanddel af det parlamentariske billede. Det var ikke mere utænkeligt, 


703 PET, emnesag: ”Oversigt over SF/SUF-medlemmers forbindelser med herværende sovjetrussiske 
ambassadefunktionærer”. Udarbejdet ult. januar 1967. Ligeledes ibid.: ”Forbindelse mellem den 
herværende russiske ambassade og SF/SUF”, 26. april 1967. 

704 Bent Jensen, Bjørnen og haren. s. 589-594. 

hed. 

at SF i en overskuelig fremtid kunne indgå i en koalitionsregering med Socialde- 
mokratiet, hvilket da også viste sig som en realistisk mulighed under forhandlin- 
gerne om en arbejderregering forud for ”det røde kabinet” i 1966-67. Hvis KGB 
kunne penetrere SF, kunne de måske på et tidspunkt få placeret en eller flere 
agenter tæt ved regeringens top. 

KGB's tilnærmelser til SF havde to formål: At etablere kontakt til centralt pla- 
cerede folkesocialister, der enten var villige til at videregive politiske oplysninger 
eller til at udbrede synspunkter, der gavnede Sovjetunionens udenrigspolitiske 
interesser, uden at denne propaganda kunne spores tilbage til Moskva. Man skal 
imidlertid være varsom med at karakterisere alle disse kontakter som spioner, 
påvirkningsagenter eller Moskvas ”nyttige idioter”; sådan som der har været en 
tendens til siden afslutningen på den kolde krig.7” Ifølge en sammenskrivning, 
der byggede på KGB-officeren Oleg Gordijevskijs oplysninger, opdelte KGB som 
tidligere beskrevet sine kontakter i fire kategorier: ”Officiel kontakt” (muligt 
emne under studium), ”objekt rasrabotki” (emne under grundigt studium med 
henblik på hvervning), ”fortrolig kontakt” (person, der var villig til at samar- 
bejde) og ”agent” (person, der arbejdede konspirativt og efter KGB's ordrer). De 
to sidste kategorier blev registreret i KGB's ”agent-index”, og begge typer talte 
med som agenter i KGB's statistik, selvom det kun var den sidste kategori, der 
var egentlige agenter.7” Ifølge Gordijevskij var det almindeligt kendt, at KGB 
ofte overdrev sin indsats, og det hedder i en rapport, som PET udarbejdede 
på grundlag af oplysningerne fra den tidligere KGB-oberst: ”Man må derfor — 
navnlig for så vidt angår spørgsmålet om, hvem der er egentlige KGB-agenter — 
udvise nogen forsigtighed i vurderingen af sådanne oplysninger?”" 

Det er også nødvendigt at inddrage kontaktens motiver i bedømmelsen af 
forholdets karakter. Kontakten kunne have fuldt legale årsager til at mødes med 
sovjetiske diplomater, såsom at etablere en uofficiel dialog, og han kunne være 
uvidende om, at diplomaten i virkeligheden var en efterretningsagent. Gert Pe- 
tersen og Pelle Voigt har således forklaret, at samtalerne gav mulighed for at ud- 
veksle synspunkter uden om det officielle diplomati og gav et indblik i russernes 


709 F.eks. Ekstra Bladets artikelserie ”KGB i Danmark” i januar-april 1992; flere af indlæggene i Bertel 
Haarder (red.), Hvem holdt de med? En debatbog om hvorfor politisk aktive på den yderste venstrefløj 
var i PET'S søgelys under Den Kolde Krig (Peter la Cours Forlag, 1999); Ole Hasselbalch, Den stille 
krig, især s. 162-187. 

kommende initiativer. Ledende SF'ere mødtes da også med vestlige diplomater,”” 
ligesom Aksel Larsen i 1960'erne hyppigt mødtes med amerikanske diplomater 
og repræsentanter for en allieret myndighed. 

Det er derfor ikke nok at konstatere, at KGB havde klassificeret en person 
som en agent, eller at hævde, at personer, der kom i kontakt med østlige diplo- 
mater, nødvendigvis lod sig påvirke og gik Sovjetunionens ærinde. Der skulle 
ikke KGB-agenter til at overbevise ledende SF'ere om at være imod NATO og EF, 
selvom de sovjetiske efterretningsfolk nok kunne bruge samtalerne til at give fol- 
kesocialisterne nye oplysninger og argumenter. Det er derfor nødvendigt at for- 
søge at definere nogle forudsætninger, som må være opfyldt for at kunne karak- 
terisere forbindelserne som konspirative. For det første: Foregik møderne under 
konspirative former? Dvs. tog parterne skridt til at holde kontakten skjult, f.eks. 
ved at anvende en kode til at aftale møder, aftale alternative mødedatoer, søge at 
undgå en eventuel overvågning og ved at mødes i afsidesbeliggende restauran- 
ter eller i dæklejligheder? For det andet: Modtog kontakten penge eller gaver af 
efterretningsofficeren, eller kom han på anden måde i et afhængighedsforhold 
til officeren? Det skal dog bemærkes, at kontakter, der indvilligede i samarbejde 
på grund af deres ideologiske overbevisning, ofte afviste tilbud om betaling. For 
det tredje: Var kontakten klar over, at han mødtes med en efterretningsagent 
under dække? For det fjerde: Var kontakten klassificeret som egentlig agent eller 
blot kontakt, og stemmer beskrivelsen overens med de øvrige oplysninger om 
forholdets karakter? For det femte: Forventedes kontakten at løse opgaver for sin 
føringsofficer, såsom at indsamle og videregive oplysninger (dvs. spionage) eller 
udsprede oplysninger med det formål at påvirke opinionen eller den politiske 
beslutningsproces (dvs. påvirkningkontakt eller -agent)? 

PET fulgte som sagt SF'ernes kontakter til de russiske diplomater og efter- 
retningsofficerer nøje. Arne Nielsen orienterede i begyndelsen af 1967 Embeds- 
mandsudvalget for Sikkerhedsspørgsmål og Regeringens Sikkerhedsudvalg om 
de sovjetiske tilnærmelser til folkesocialisterne. Ifølge politimesteren var der en 


712 Gert Petersen, Inden for systemet — og udenfor. Erindringer (Aschehoug, 1998), s. 128-129, 245-249, 

reel risiko for, at overbeviste SF'ere — ”uden egentlig landsforræderisk forsæt” - 
kunne være fristet til at videregive klassificerede oplysninger, hvis de troede, at 
de derved gavnede afspændingen mellem Øst og Vest. Det var derfor PET's ind- 
stilling, som blev støttet af embedsmændene og regeringen, at man burde opret- 
holde registreringen af 500 ledende SF'ere, så man sikrede sig, at de ikke fik ad- 
gang til klassificeret materiale.” I det følgende vil PET's overvågning i 1960'erne 
af flere SF'eres kontakter med østlige efterretningsofficerer blive beskrevet. Det 
bemærkes, at det bevarede materiale i PET's arkiv vedrørende SF er yderst frag- 
mentarisk, og at det derfor ikke er muligt at give noget fuldstændigt billede. Det 
er hensigten dels at fastslå karakteren af østkontakterne (normale diplomatiske 
kontakter eller konspirative forbindelser), dels at beskrive effektiviteten af PET's 
overvågning. 


SF-medlemmers kontakt til den østtyske efterretningstjeneste 


Som nævnt så PET med stor mistænksomhed på de tidligere kommunister, der 
fulgte med Aksel Larsen over i SF: Var de blevet demokrater, og var deres tidli- 
gere sympati for Sovjetunionen helt forduftet? Dette var grunden til, at de blev 
anset for en potentiel sikkerhedsrisiko, og at de blev registreret. Der er i det frag- 
mentarisk bevarede materiale fra 1960'erne fundet enkelte veldokumenterede 
eksempler på menige medlemmer af SF, som blev hvervet af den østtyske efter- 
retningstjeneste MfS" udenlandsafdeling HVA. 

Det ene eksempel drejer sig om agenten med kodenavnene Flame og Hein- 
rich. Hans historie er tidligere blevet beskrevet på grundlag af Stasis akter,” og 
den vil derfor kun blive kort refereret her. Flame var oprindelig medlem af DKP, 
men forlod partiet ved splittelsen i 1958 og tilsluttede sig SF. Han, der angiveligt 
var motiveret af sin stærke modstand mod NATO, EF og Forbundsrepublikkens 
genoprustning, blev hvervet som agent af MfS/HVA i 1959. Den endelige hverv- 
ning med underskrivelse af en skriftlig erklæring foregik under Østersø-ugen 
samme år. Flame, der arbejdede som Bonn-korrespondent for et større dansk 
dagblad, videregav bl.a. oplysninger om det danske og vesttyske forsvar, om SF, 
om danske og vesttyske journalister og politikere og om oppositionelle i DDR. 


713 ESU: Referat af udvalgets møde 17. januar 1967. RSU: Referat af udvalgets møde 6. februar 1967. WU: 
Referat af udvalgets møde 16. februar 1967. 

Agenten identificerede også egnede hvervningsemner for sine østtyske kontak- 
ter. Flame lod sig angiveligt også hverve af en udenlandsk efterretningstjeneste 
og det danske FE og holdt MfS/HVA orienteret om deres aktiviteter. Danskeren 
stoppede sit arbejde for østtyskerne i 1979, men i 1982 blev han anholdt af det 
vesttyske politi og sigtet for spionage til fordel for DDR. Han blev imidlertid 
frifundet efter begæring af anklagemyndigheden på grund af bevisets stilling.” 
Flames identitet og aktiviteter blev afsløret, da Stasis arkiv blev åbnet efter det 
kommunistiske regimes sammenbrud. 

PET kom tidligt på sporet af den danske Stasi-agent. I begyndelse af 1960 
anmeldte Flames tidligere kæreste ham til politiet for at have fortalt hende, at 
han bedrev spionage til fordel for DDR. Spionagen skulle have bestået i, at han 
oversatte danske artikler om NATO og forsvaret til tysk og bragte dem til DDR. 
Flame skulle også have afsløret over for sin kæreste, at han tilhørte en ”spio- 
nageorganisation” i København, hvis medlemmer ikke kendte hinanden. Flame 
blev afhørt, men hævdede, at han havde opdigtet historien for at komme ud af 
forholdet. Under forhøret blev Flames korrespondance med østtyskere fremlagt, 
og Flame oplyste, at en af hans bedste venner i DDR var en Karl-Heinz Ahrndt, 
der var lærer og havde fungeret som tolk for en dansk journalistdelegation (dan- 
skeren fortalte ikke, at Ahrndt havde fungeret som talentspejder for MfS/HVA 
ved hans hvervning). Ifølge Flame havde han truffet Ahrndt gennem en dansk 
bekendt, som han havde lært at kende på Land og Folk nogle år tidligere. Flame 
medgav, at han havde undret sig over sin bekendtes hyppige rejser til DDR, og at 
man ikke altid kunne stole på, hvad han fortalte. Flame troede dog ikke, at hans 

bekendte var involveret i ulovlig efterretningsvirksomhed, da han ikke anså ham 
for at være intelligent nok.7? 

Dermed krydsede PET's efterforskning en anden sag om en dansk MfS/HVA- 
agent. PET havde siden 1950 indsamlet oplysninger om Flames bekendte, der var 
kendt som medlem af DKU, aktiv i Fredens Tilhængere, involveret i et overfald 
under en strejke og talrige rejser til Østeuropa.7” I 1958 konstaterede tjenesten, 
at han optrådte som anmelder for SF.7% I 1958-59 iværksatte KE en efterforskning 
af formålet med den pågældendes rejseaktivitet, men uden at finde sikre indicier 
på efterretningsmæssig aktivitet. Under efterforskningen dukkede Flames navn 
dog op.7” I 1960 berettede tre vidner samstemmende, at de havde mødt den på- 
gældende i en østtysk optagelseslejr i Furstenwalde. Et af vidnerne gav udtryk 
for, at han formodede, at den pågældende samarbejdede med MfS.7? 

Det var en hændelse i februar 1962, der gjorde, at den pågældendes sag ud- 
viklede sig til en af PET's mere betydningsfulde og ressourcekrævende spionage- 
sager i 1960'erne. Den bekræftede også, at nogle tidligere kommunister i SF løste 
opgaver for de østlige efterretningstjenester. I 1959 havde en politiassistent delta- 
get i en turistrejse til Leipzig, hvor han var blevet kontaktet af en østtysk kollega, 
Erwin Seidel. Østtyskeren havde bedt politiassistenten om at sende ham noget 
materiale om det danske politi, og han skrev flere gange til ham og inviterede 
ham til DDR. Danskeren havde imidlertid ikke svaret på henvendelserne. Der 
var uden tvivl tale om et hvervningsforsøg, for Seidel blev kort efter med stor 
sandsynlighed identificeret som medarbejder i MfS/HVA's Hauptabteilung II, 
der havde Skandinavien som ansvarsområde. Politiassistenten fik også henven- 
delser fra en anden identificeret MfS/HVA-medarbejder.7” 

I februar 1962 blev politiassistenten opsøgt på sin bopæl af en dansker, der 
oplyste, at han var kommet fra Berlin, og han overrakte et brev fra Seidel.7> 
Det tog ikke PET lang tid at identificere den tilrejsende som Flames bekend- 
te, der boede i Østberlin, og tjenesten formodede, at hans regelmæssige rejser 

over Gedser-Warnemunde måtte være kurérrejser.”; PET iværksatte straks en 
tæt overvågning af den formodede kurér. Der blev nedsat en såkaldt spærring i 
Gedser, således at tjenesten omgående ville blive underrettet om hans ankomst 
og etablere observation af ham under hans ophold i Danmark.” Der blev ind- 
hentet dommerkendelser, således at hans post kunne kontrolleres fra 1962 til 
1969, og to telefonnumre blev aflyttet i en periode i 1963.7> Mellem 1962 og 1964 
blev den pågældende holdt under observation under hans hyppige besøg hos 
forældrene i København, og operationen viste, at han var særdeles opmærksom 
på sine omgivelser under sin færden. En af hans bekendte i København var en 
anden tidligere kommunist, der havde været anmelder for SF i 1958. Ved en lej- 
lighed observerede PET, at han rejste til Vesttyskland, hvor han postede et brev, 
der ifølge tjenesten var beregnet for en østtysk agent i Forbundsrepublikken. Ved 
en anden lejlighed rejste de to danskere til Malmø, hvor de lejede en lejlighed, 
som ifølge PET skulle fungere som et ”støttepunkt” for MfS i Sverige. PET valgte 
at stoppe observationen af den mistænkte MfS-kurér i 1964, idet han var på vagt 
over for tegn på overvågning.” 

Det fremgår ikke af sagsakterne, hvorfor der ikke blev taget retlige skridt mod 
de to mistænkte MfS-kurérer. I februar 1968 udarbejdede tjenesten en 41-siders 
rapport om sagen mod de to danskere,”” og en jurist i PET udarbejdede et notat, 
der fastslog, at der var grundlag for at sigte de to for overtrædelse af straffelo- 
vens $ 108.7>” Der blev imidlertid ikke rejst sigtelse mod de to mistænkte, hvilket 
kunne skyldes, at tjenesten fandt, at beviserne ikke var stærke nok. Det kunne 
for eksempel være svært at bevise, at de pågældende var klar over, at de udførte 
opgaver for en udenlandsk efterretningstjeneste. En anden årsag kunne være, at 
tjenesten ikke ønskede at afsløre sine kilder, metoder og samarbejdet med uden- 
landske tjenester. Endelig kan forholdet til fremmede magter have spillet en rol- 
le. Nogle år senere synes sagen igen at have været taget op. Der blev udarbejdet 
en kronologisk oversigt over sagen,7” og det fremgår, at PET på dette tidspunkt 

overvejede at foretage en afhøring af Flames bekendte.” Der er imidlertid ikke 
fundet spor af en sådan afhøring i de bevarede sagsakter, hvorfor det må antages, 
at der ikke blev foretaget yderligere i sagen.”> 


Holger Vivike: KGB's agent i SF 


Som tidligere beskrevet så PET med stor mistænksomhed på de kommunister, 
der havde indtaget ledende stillinger i DKP, og som forlod partiet i 1958 til fordel 
for SF. Det var tjenestens opfattelse, at de skulle følges med stor årvågenhed og 
holdes borte fra stillinger, der gav adgang til klassificerede oplysninger. Det er 
veldokumenteret, at én af de ledende SF'ere blev hvervet som agent af KGB no- 
gen tid efter bruddet med DKP. 

Holger Vivike tilhørte den kreds af tidligere DKP'ere, der i modsætning til 
Aksel Larsen aldrig helt mistede troen på socialismens fædreland. Vivike var 
oprindelig matros, og han var tidligt aktiv på venstrefløjen. I 1932 var han aktivi 
Revolutionær Fagopposition, og tre år senere meldte han sig ind i DKP, hvor han 
blev sekretær i Københavnsledelsen. Gennem sit medlemskab i Sømændenes 
Forbund fik den unge kommunist kontakter til Kominterns netværk, og på et 
tidspunkt i 1930'erne skal Søfyrbødernes formand, Richard Jensen, have forsøgt 
at rekruttere ham til Ernst Wollwebers internationale sabotagenetværk. DKP 
forbød ham imidlertid at deltage, åbenbart fordi han var tiltænkt en legal politisk 
position. I 1941 blev han sekretær for Aksel Larsen, og han gik under jorden efter 
interneringen af de danske kommunister. Under resten af besættelsen var Vivike 
leder af illegalt arbejde på Fyn og i Jylland. Efter krigen var han beskæftiget som 
rejsesekretær i Jylland og forretningsfører på partiavisen. Under partiopgøret i 
1958 blev han ekskluderet som partisekretær og forlod sammen med Aksel Lar- 
sen DKP for at stifte Socialistisk Folkeparti. Vivike sad i Folketinget for SF fra 

1960 til 1973.7> Det var skæbnens ironi, at Vivike åbenbart var en af de få, som 
den afsatte partiformand turde stole på i den dramatiske tid efter bruddet med 
DKP. Da Aksel Larsen blev opsøgt af en udsending fra en allieret myndighed, var 
det Vivike, som han bad om at være til stede som sin bevæbnede vagt.” 

Trods bruddet med DKP forblev Vivike loyal over for Sovjetunionen og kom- 
munismens sag, og det var tilsyneladende grunden til, at han i 1966 lod sig hverve 
som agent af 3. sekretæren ved den sovjetiske ambassade, Anatolij A. Lobanov, 
der samtidig arbejdede som KGB-officer. Vivike behøvede tilsyneladende ikke 
megen overtagelse for at tage springet over i det illegale arbejde. Han var klassi- 
ficeret som egentlig agent, hans møder foregik konspirativt og under iagttagelse 
af den yderste agtpågivenhed, og han udførte opgaver for sin føringsofficer. Da 
Lobanov forlod Danmark i 1969, blev Vivike overtaget af Leonid Makarov, som 
i 1973 blev afløst af Stanislav Tjebotok. De var begge KGB-officerer under diplo- 
matisk dække. Vivike blev først og fremmest benyttet til at holde KGB og den 
sovjetiske ledelse orienteret om udviklingen i SF og om den generelle politiske 
situation. Han blev også anvendt som talentspejder, og han udpegede mulige 
agentemner blandt yngre politikere. Derimod opgav KGB tilsyneladende et for- 
søg på at bruge Vivike til at indhente oplysninger om NATO's kriseplaner. Den 
sovjetiske tjeneste fandt ham også uegnet som påvirkningsagent, da han hverken 
var en særlig dygtig taler eller skribent. Vivike var imidlertid behjælpelig med at 
sluse nogle af KGB's illegale agenter uset gennem Danmark og videre til Vesten. 
Hans værdi for KGB ophørte i 1973, da han valgte at forlade Folketinget.” 

Det lykkedes stort set for Vivike og hans føringsofficerer at holde kontakten 
skjult for PET.7> Vivike var registreret i PET på grund af sin virksomhed i DKP, 


732 Jens Kragh, ”Vi må gøre partierne mere levende. Interview med Holger Vivike” i: Bent Schiermer 
Andersen, Jens Kragh og Holger K. Nielsen, red., ”Fornyelse i dansk politik” SF gennem 20 år, Her 
og Nu, 9. årgang nr. 4, februar 1979, s. 43-53; ”Holger Vivike KGB-spior”, Ekstra Bladet, 27. januar 
1992. 

733 Kurt Jacobsen, Aksel Larsen — en politisk biografi, s. 631-633. 

734 Beskrivelsen af Vivikes agentstatus stammer fra de tidligere KGB-officerer Anatolij Lobanov, der 
oprindeligt rekrutterede Vivike, og Oleg Gordijevskij: ”Holger Vivike KGB-spion”, Ekstra Bladet, 
27. januar 1992; ”Holger Vivike trænede KGB-officerer”, Ekstra Bladet, 28. januar 1992; ”Vivike 
spion mod NATO”, Ekstra Bladet, 26. marts 1993; ”Vivike forrådte sine egne i SF”, Ekstra Bladet, 
27. marts 1993; ” Vivike stolt af at være KGB-spior”, Ekstra Bladet, 3. april 1993. Vivike indrømmede 
kort før sin død i 1992, at han havde været KGB's agent i SE, se Kurt Jacobsen, Aksel Larsen, s. 687. 

735. Holger Vivikes personsag blev makuleret i 1996. Oplysningerne om PET's efterforskning af Vivike 
stammer fra en oversigt fra 1985 udarbejdet i anledning af oplysningerne fra Gordijevskij. 

og i 1953 modtog tjenesten en oplysning fra en pålidelig kontakt om, at en frem- 
trædende navngiven DKP-leder skulle have givet udtryk for, at Vivike under 
sine rejser for partiet i Sønderjylland indsamlede efterretningsmæssige oplys- 
ninger.7>% Det vides ikke, om denne oplysning var korrekt, og om Vivike, allerede 
mens han var i DKP, udførte opgaver for den sovjetiske efterretningstjeneste. 
Efter 1953 modtog PET ikke flere oplysninger om illegal virksomhed udført af 
Vivike. Den 18. april 1967 registrerede PET under sin rutinemæssige overvåg- 
ning, at Vivike ringede til Lobanov for at ændre en mødeaftale. Kontakten fik 
imidlertid ikke alarmklokkerne til at ringe, og der er intet, der tyder på, at PET 
iværksatte en overvågning af Vivikes færden eller forsøgte at kortlægge hans 
forbindelser til ambassaden, for det hedder i PET's oversigt fra 1985: ”Ud over 
denne ene telefonsamtale har vi intet i vore arkiver som antyder en forbindelse 
mellem VIVIKE og tidligere eller nuværende personer ved den herværende sov- 
jetiske ambassade?”> Ved at undlade at følge op på denne oplysning opdagede 
tjenesten aldrig Vivikes kontakt til KGB. En af PET's vigtigste opgaver bestod i 
at identificere fremmede efterretningstjenesters danske kontakter, således at de 
danske myndigheder kunne forebygge eventuelle trusler mod statens sikkerhed. 
Det er bemærkelsesværdigt, at PET på trods af oplysningen ikke drog den umid- 
delbare slutning, at Vivikes kontakt burde undersøges nøjere. 

I marts 1977 modtog PET oplysninger fra Gordijevskij, om at Vivike under 
dæknavnet Vart havde været agent for KGB-residenturet fra midten af 1960'erne 
til 1975. Materialet giver et lidt andet billede af Vivikes betydning, end det som 
Gordijevskij og Lobanov senere gav til den danske presse. Ifølge materialet havde 
KGB trods Vivikes entusiasme svært ved at bruge ham som agent. Vivike havde 
ingen uddannelse, han talte hverken russisk eller engelsk, og han var kun i stand 
til at levere oplysninger om SF, som Moskva kun havde en begrænset interesse 
i. Ifølge Gordijevskij opretholdt KGB-residenturet kontakten til Vivike først og 
fremmest fordi, det var vigtigt for residenturet at kunne vise Centeret, at det hav- 
de en agent placeret i Folketinget. Ifølge Gordijevskij nød Vivike sin agentrolle, 
som gav ham en følelse af at gøre noget betydningsfuldt for sagen. Dertil kom 
den fri beværtning samt en aflønning på ca. 1.000 kr. pr. møde, som blev afholdt 
hver sjette uge.” Ifølge senere oplysninger havde KGB flere gange planer om at 
genoptage kontakten til Vivike, men ideer om at bruge ham i forbindelse med 


736 PET, personsag: Notits, 6. december 1985. 
737 Ibid. 

KGB's illegale netværk i Danmark og som talentspejder synes aldrig realiseret. 
Russerne droppede endeligt alle planer i 1983 på grund af Vivikes høje alder (han 
var da 73 år).7” Ifølge disse oplysninger var Vivike åbenbart alligevel ikke kun 
motiveret af ideologiske årsager, og hans betydning lå primært i, at residenturet 
endelig havde en rigtig agent, som det kunne bryste sig af over for Moskva. Dette 
bekræfter det generelle billede af, at KGB-officerer ofte overdrev deres indsats for 
at imponere de overordnede i Centeret. 


Ledende SF'eres østkontakter i 1960'erne 


Som tidligere nævnt begyndte PET i midten af 1960'erne at modtage indicier på, 
at flere ledende SF'ere havde kontakter til østlige ambassader. To af disse påkaldte 
sig særlig interesse. Den ene drejede sig om en person, der indtog ledende poster 
i SUF og SF. Den 15. januar 1965 konstaterede PET, at 2. sekretær Viktor Lipskij, 
der var blevet identificeret som KGB-officer, tog kontakt til den pågældende og 
inviterede ham til at mødes på ambassaden. Tre dage senere, da den pågældende 
forlod mødet, fulgte PET ham diskret for at kortlægge hans færden.” I den føl- 
gende tid bemærkede PET en række kontakter mellem de to og adskillige møder 
på ambassaden, restauranter og på den pågældendes bopæl, hvor Lipskij ofte 
medbragte våde varer. 

Fra efteråret 1966 begyndte PET imidlertid at modtage en række oplysninger, 
der antydede, at forholdet var ved at udvikle sig i konspirativ retning. Under en 
kontakt i september 1966 indledte ungdomspolitikeren med at oplyse, at han 
havde ”nogle oplysninger om — ”, men han blev hurtigt afbrudt af Lipskij, der i 
stedet foreslog, at de skulle mødes.” Lipskijs optræden antydede, at han ønskede 
at skjule kontakten til danskeren. Kort efter oplyste en kilde, der kendte den 
pågældende privat, at denne færdedes næsten hjemmevant på den russiske am- 
bassade, og at han uden nogen form for skrupler ”vil videregive en hvilken som 
helst form for oplysninger, som russerne måtte bede ham om at skaffe, såfremt 
dette ikke indebærer en alt for stor risiko,” Det var muligvis den samme kilde, 
der betegnede den pågældende som en ”luerød marxist af den knaldhårde type”, 


739 PET, personsag: Notits, 6. december 1985. 
740 PET, personsag: Notits, 18. januar 1965. 
741 Ibid.: Notits, 28. september 1966. 

der lod sig beværte af den russiske ambassade, og som var klar over, at russerne 
ønskede ”noget for noget”. Kilden var overbevist om, at det fik de også, hvilket 
blev bekræftet over for PET af en kilde, der kunne oplyse, at danskeren under en 
sammenkomst med Lipskij havde videregivet et referat af SF's hovedbestyrelses- 
møde.74 Det er uklart, hvor troværdig denne oplysning var. 

En årsag til, at PET var så opmærksom på den unge SFers forbindelser med 
den sovjetiske efterretningsofficer, hang sammen med, at PET lå inde med op- 
lysninger, der satte den pågældende i forbindelse med venstrefløjens forsøg på 
at afsløre danske efterretningsfolk. Få måneder før PET første gang konstaterede 
danskerens kontakt til Lipskij, havde ”en pålidelig kilde” oplyst, at den pågæl- 
dende havde fået til opgave af SF at identificere de politifolk, der var ansat i PET. 
Kilden havde under et besøg hos SF'eren set et stålskab, som indeholdt en kasse 
med 2.000 kartotekskort på politifolk og en samling af avisudklip om efterret- 
ningstjenesten. Den pågældende skulle også have oplyst, at han havde til hensigt 
at skygge PET-folk, for at finde frem til, hvor PET's hemmelige kontorer uden 
for Politigården var beliggende.” Dette åbnede selvfølgelig for muligheden af, 
at SF'eren kunne tænkes at videregive oplysninger om PET-personalet til den 
sovjetiske efterretningstjeneste. I de følgende år modtog PET oplysninger, der 
syntes at bekræfte, at den pågældende var fascineret af spørgsmålet om politisk 
overvågning. Ifølge en kilde havde SF'eren ”efterretningstjeneste på hjernen”, han 
benyttede enhver lejlighed til at rette angreb mod PET og AIC, og han var over- 
bevist om, at han selv blev overvåget og aflyttet.”f Samme kilde kunne i 1968 
meddele, at den pågældende ofte mente at have genkendt civile politifolk på ga- 
den, og at han troede, at PET havde kontorer i den opgang, hvor han arbejdede.” 
SF'erens mistanke gav sig udtryk i, at han sendte en indbydelse til sin fødsels- 
dagsfest til PET med påskriften: ”De er hjerteligt velkomne (også forklædte)”7 

Kombinationen af danskerens interesse for PET's virksomhed og hans hyppi- 
ge møder med en kendt KGB-officer bidrog til, at PET så med stigende alvor på 
hans aktiviteter. I en vurdering af kontakten i februar 1967 bemærkede PET på 
den ene side, at Lipskijs fremgangsmåde med invitationer til middage og gaver 


743 Ibid.: Notits, 18. februar 1967. 

745 Ibid.: Notits af 28. september 1964. 

746 Ibid.: Notits, 6. oktober 1967. 

747 Ibid.: Notits, 22. juni 1968. 

i form af drikkevarer var den sædvanlige taktik fra sovjetiske efterretningsfolks 
side. På den anden side havde man bemærket, at de to ofte aftalte deres møder 
åbent, hvilket stred mod KGB's konspirative opførsel. PET's foreløbige vurde- 
ring var derfor noget forsigtig: ”Hvorvidt forbindelsen mellem disse to er gået 
videre end det forholdsvis legale, er yderst svært at bedømme, men foreliggende 
kildeoplysninger om [ - ] person og karakter afviser ikke muligheden derfor?” 
Nogle måneder senere kunne PET imidlertid henvise til nogle nye kildeoplys- 
ninger om, at SF'eren i den seneste tid skulle være slået ind på en mere yderligt- 
gående kurs, at han optrådte som kontakt til politiske ungdomsorganisationer, 
og at han havde videregivet materiale om SF til Lipskij. PET skærpede derfor 
sin vurdering: ”Det er efterhånden ganske klart, at [ - ] således optræder som 
”talentspejder” for den sovjetiske efterretningsofficer Victor LIPSKIJ ved at for- 
midle personlig kontakt mellem denne og emner, som derefter under anvendelse 
af den sædvanlige sovjetiske efterretningsmæssige taktik med invitationer, gaver 
m.v. bliver genstand for LIPSKIJs tilnærmelser?” 

Imidlertid indeholder PET's sag på den pågældende en række oplysninger, 
der tyder på, at han aldrig var agent, dvs. under KGB's disciplin. Ifølge forskel- 
lige kildeoplysninger gav SF'eren med vilje et overdrevent indtryk af sin viden 
for at kunne blive inviteret på så mange middage med Lipskij som muligt, og 
han var meget omhyggelig med ikke at blive involveret i ulovlig efterretnings- 
virksomhed, idet han ikke ønskede at ødelægge sin politiske karriere.” SF'eren 
skal i løbet af 1967 være blevet så forbitret over russernes begrænsede støtte til 
Nordvietnam, at han havde foreslået, at man skulle sabotere en ungdomsfestival 
i Bulgarien ved at sende hippier, provoer og lignende elementer, som så kunne 
bruge russernes penge.7> 

Den pågældendes tætte forbindelse med den sovjetiske ambassade synes at 
være ophørt i december 1967, da Lipskij forlod Danmark. I 1971, da PET tog 
sagen op igen, noterede man, at der kun var konstateret et par kontakter siden 
Lipskijs afrejse.” Samtidig med at SF'eren mistede forbindelsen til russerne, be- 
gyndte han at hellige sig arbejdet med at fremme et andet kommunistisk regimes 
sag i Danmark. I oktober 1968 noterede PET således, at den pågældende flere 

gange i den seneste tid havde været i Østberlin, hvor han havde fået en kontakt 
med en sekretær ved et andet kommunistisk lands ambassade.” 

I 1977 modtog PET nye oplysninger om den pågældende fra dobbeltagen- 
ten Oleg Gordijevskij. Ifølge den sovjetiske KGB-officer havde residenturet i 
1960'erne forsøgt at rekruttere den pågældende, men operationen var af ukendte 
grunde blevet standset. Residenturet anså alle, der havde forbindelse med repræ- 
sentationen for det andet kommunistiske regime, for at være agent, uanset om 
den pågældende var klar over det eller ej. Residenturet havde derfor også klassi- 
ficeret danskeren som agent for det andet regime, og for ikke at genere sine gode 
venner havde man besluttet ikke at benytte den pågældende mere.” 

Den anden ledende SF'er, der tiltrak sig PET's opmærksomhed på grund af 
hans østkontakter, var partiet uofficielle ”chefideolog” og folketingsmedlem fra 
1966, Gert Petersen. I maj 1963 konstaterede PET, at den polske diplomat Stefan 
Stefanski havde kontakt til Gert Petersen.” To år senere, i april 1965, registrerede 
PET de første kontakter til KGB-officeren Viktor Lipskij.”” Kontakten mellem 
de to var kommet i stand på initiativ af den tidligere nævnte SF'er,” der således 
fungerede i sin rolle som ”talentspejder” for russerne. 

Der gik imidlertid halvandet år, inden PET begyndte at holde møderne under 
observation. Den 7. december 1966 mødtes det nyvalgte folketingsmedlem med 
Stefanski over en frokost på restaurant ”De 7 små Hjem”, og en PET-observatør 
med kvindelig ledsager sørgede for at få plads ved bordet ved siden af. På grund 
af musikken var det kun muligt for de to at opfange brudstykker af samtalen, der 
syntes at dreje sig om almindelige politiske emner: Vietnamdemonstrationer, 
afspænding, Fællesmarkedet, Polens økonomi, Folketingets sammensætning, 
udtalelser fra ledende politikere, osv. PET synes at have hæftet sig ved, at Gert 
Petersen ifølge en avisartikel gav en fejlagtig forklaring på sit fravær fra et folke- 
tingsmøde. PET's rapport om frokosten blev via Justitsministeriet forelagt stats- 
minister Krag,” hvilket tyder på, at regeringschefen havde et ønske om at blive 
holdt orienteret om ledende folkesocialisters østkontakter. 

Få dage senere overvågede PET et møde mellem Gert Petersen og Lipskij på 
restaurant ”De 7 Nationer”. Det blev konstateret, at samtalen foregik i en kamme- 
ratlig tone, og at de to diskuterede dansk boligpolitik, Nationalbanken, Vietnam- 
krigen og forskellige politikere. PET bemærkede, at Petersen ikke videregav no- 
get skriftligt materiale, og at KGB-manden ikke tog notater. Under middagen fik 
de to pludselig selskab af en ukendt kvinde, der efter at have tilbudt dem resten 
af sin vin satte sig ved bordet. Lipskij udviste en tydelig interesse for kvinden, 
der efterhånden som måltidet skred frem blev mere og mere påvirket, og han 
forsøgte at få fat i hendes adresse og telefonnummer. Den ukendte kvinde, der 
oven i købet på et tidspunkt drillende spurgte Lipskij, hvad han ville sige til, hvis 
hun var en ”E'-mand”; gav åbenbart PET en del hovedbrud, selvom man endte 
med at konkludere, at hendes adfærd ikke havde noget konspirativt sigte, men 
nok skyldtes spirituspåvirkning eller trangen til at være midtpunkt. Også denne 
rapport gik via departementschef Boas til statsministeren.” 

Trods den tætte overvågning havde PET tydeligvis svært ved at fastslå ka- 
rakteren af Gert Petersens østkontakter. I begyndelsen af 1967 betegnede ef- 
terretningstjenesten forbindelsen til Lipskij som ”noget dubiøs”: ”En egentlig 
vurdering kan på baggrund af det spinkle materiale ikke gives, men en absolut 
velorienteret og pålidelig kilde har oplyst, at GP er den person, der for tiden 
dyrkes mest intenst af LIPSKIJ?7% En anden kilde betegnede imidlertid Petersen 
som ”den farligste SF'er, han har været ude for” på grund af hans position som 
den mest kyndige socialistiske teoretiker i landet: ”Gert Petersens fortolkning 
af Marx er ligefrem og jordnær, og han ligger ikke skjul på, at han er tilhænger 
af en overgang til socialisme i forbindelse med diktatur og tvang, da han fin- 
der at sådanne forteelser er en betingelse for gennemførelsen af socialisme her 
i Danmark?” Oplysninger som disse synes at have ført til en intensiveret over- 
vågning af Gert Petersens østkontakter. I det følgende halvandet år holdt PET 
seks af SF'erens frokost- og middagsmøder med østdiplomater under observa- 
tion. Et par af disse møder (frokoster med 1. sekretær ved den polske ambassade 
Henryk Sokalski den 8. marts 1968 på restaurant ”Spinderokker”, 'Trommesalen, 
og med KGB-officeren Leonid Makarov på restaurant ”Glyptoteket” den 30. maj 
1968) blev forsøgt aflyttet ved hjælp af en båndoptager. Operationerne var dog 


760 Ibid.: Arne Nielsen til departementschef Boas, 15. december 1966, med notits af 14. december 

ikke nogen succes, da man kun kunne tyde enkelte ord, og i det hele taget gav 
observationerne ingen beviser på, at der foregik noget ud over en almindelig 
udveksling af synspunkter om den politiske situation.” Selvom PET i de kom- 
mende år jævnligt modtog oplysninger om Gert Petersens kontakter til østlige 
diplomater og efterretningsfolk, synes den egentlige overvågning af møder at 
være ophørt i 1968. Dette skyldtes formentlig, at resultaterne af overvågningen 
var begrænsede, og fordi S-SF samarbejdet ophørte med den socialdemokratiske 
regerings afgang i januar 1968. 


Skærpet overvågning af ledende SF'ere under 
regeringsforhandlingerne i 1966-67? 


Gert Petersen hævdede i 1976, at efterretningstjenesterne i vinteren 1966-67 fik 
ordre til at skærpe overvågningen af SF. Det skulle være foranlediget af parti- 
ets valgsejr i november 1966, hvor det fordoblede sit mandattal fra 10 til 20, og 
de sammenbrudte regeringsforhandlinger med Socialdemokratiet. Et resultat af 
denne skærpede overvågning skal ifølge Gert Petersen have været, at han blev 
aflyttet under en frokost med en østdiplomat. Referatet af aflytningen blev senere 
forelagt fremtrædende medlemmer af den socialdemokratiske regering.” Op- 
lysningerne om ordren til efterretningstjenesterne skulle stamme fra Erik Ninn- 
Hansen, og kilden til historien om aflytningen skulle være Jens Otto Krag.7% Erik 
Sigsgaard har derimod fortalt, at statsminister Krag beroligede SF-forhandlerne 
med, at så længe samarbejdet i ”det røde kabinet” fortsatte, ville efterretningstje- 
nesterne indstille aflytningen af SF'erne.7ff 

Der er ikke fundet spor af en intensiveret overvågning i 1966-67. Det skal 
dog bemærkes, at PET's materiale om SF blev makuleret i 1972. Dette kunne 

tolkes som et tegn på, at man i PET's ledelse ønskede at slette sporene efter en 
sådan aflytningsoperation. På den anden side er der ikke fundet spor i de eksi- 
sterende personsager på ledende SF'ere, bl.a. Aksel Larsen og Gert Petersen, af en 
sådan operation. Den blev heller ikke omtalt i Regeringens Sikkerhedsudvalg el- 
ler Embedsmændenes Sikkerhedsudvalg. Erik Ninn-Hansen har over for Kom- 
missionen oplyst, at han ikke husker, om han fik at vide, at man havde skærpet 
overvågningen af SF, og om han har fortalt dette til Gert Petersen.” En tidligere 
højtstående medarbejder i PET har over for Kommissionen betegnet historien 
som ”vrøvl; idet tjenestens interesse for SF faldt i netop den periode.” 

Den mest sandsynlige forklaring på historierne om en intensiveret overvåg- 
ning er antagelig, at PET i vinteren 1966-67 fik ordre til at skærpe overvågningen 
af ledende SF'ere, der havde kontakter med østlige efterretningsofficerer. Be- 
grundelsen kan have været, at den socialdemokratiske regering ville sikre sig, at 
deres forhandlingspartnere i SF ikke lod fortrolige oplysninger gå videre til KGB 
og de andre østlige tjenester. En sådan skærpet overvågning omfattede således 
ikke partiet SF og dets politiske virksomhed som sådan, men var udelukkende 
rettet mod SF'ere med kendte østkontakter, og den har sandsynligvis kun været 
kendt af en snæver kreds i regeringens top, formentlig kun af statsministeren, 
justitsministeren og eventuelt forsvarsministeren. Statsminister Jens Otto Krags 
kendskab til og interesse i overvågningen bekræftes af, at han fik forevist flere 
af PET's overvågningsrapporter. Som tidligere nævnt modtog Krag rapporterne 
om Gert Petersens møder med Stefanski den 6. december 1966 og Lipskij den 
14. december 1966, og det var sandsynligvis den sidstnævnte, som Krag fortalte 
Gert Petersen om et par år senere.” 


767 RB: Erik Ninn-Hansen, 28. januar 2003. 

768 RB: Jørn Bro, 2. november 2005. 

769 Gert Petersen, Inden for systemet — og udenfor, s. 121. Krag misforstod rapporten, idet det var hans 
indtryk, at den indladende kvinde var en PET-agent med en båndoptager i tasken. Overvågningen 
er ikke omtalt i Jens Otto Krags dagbøger. 

2. PET og SF's østkontakter 1968-1989 


Den antiimperialistiske kamp 


For at forstå karakteren af SF's østkontakter efter 1968 er det nødvendigt kort 
at skitsere partiets udenrigspolitiske ideologi eller verdenssyn. SF definerede 
sig selv i en international sammenhæng som et uafhængigt antiimperialistisk 
parti. Bag denne definition lå en klassisk marxistisk analyse af verdenshistoriens 
udvikling i det 20. århundrede: Den kapitalistiske produktionsmåde, der havde 
sejret i de største vestlige lande i det 19. århundrede, havde nu udviklet sig til 
monopolkapitalisme og imperialisme og havde i takt med globaliseringen spredt 
sig over resten af verden. Der var således med Gert Petersens formulering tale 
om ”den kapitalistiske produktionsmådes verdenssejr som overordnet system”””7? 
Ifølge partiet var imperialismen ”hovedårsagen til verdens elendighed”,””" og det 
betragtede derfor imperialismen og USA, der var den førende kapitalistiske na- 
tion, som ”hovedfjendern””” Imperialismen fik således skylden for den stigende 
oprustning, faren for krig, udbytningen af den tredje verden, uroen i Mellem- 
østen og undertrykkende regimer i Latinamerika.” 

SF så sig derfor som en del af den ”anti-imperialistiske venstrefløj”, og ud- 
gangspunktet for partiets internationale arbejde var ”kampen mod imperialis- 


770 ABA, SF's arkiv, kasse 122, læg 6: Gert Petersen, ”33 punkter om den globale politik og vore opga- 
ver”, 5. januar 1978, vedlagt Gert Petersen til hovedbestyrelsens medlemmer, 13. juni 1979. 

771 Ibid., kasse 138a, læg 3: "Teser om SFs internationale forbindelser”, Folkesocialisten, nr. 8, 7. årgang, 
oktober 1983. 

772 Ibid., kasse 122, læg 6: Gert Petersen, ”33 punkter om den globale politik og vore opgaver”, 5. januar 
1978, vedlagt Gert Petersen til hovedbestyrelsens medlemmer, 13. juni 1979. 

773 Ibid., kasse 132, læg 3: Papir, ”I. Den internationale situation, Hovedbestyrelsesmøde 7.-8. april 1984 
i Holstebro”. 

men, kaprustningen og krigsfaren og blokpolitik og stormagtsdominans … 77774 
Det endelige mål var at skabe en alliance mellem de socialistiske lande, oprørs- 
og frihedsbevægelserne i den tredje verden og arbejderklassen i den vestlige 
verden, som kunne besejre imperialismen og afskaffe kapitalismen.” SF havde 
derfor kontakter til uafhængige socialistiske og eurokommunistiske partier i 
Vesteuropa (først og fremmest de nordiske søsterpartier, de spanske og italien- 
ske kommunistpartier, Det Socialistisk-Pacifistiske Parti i Holland og det isra- 
elske MAPAM), forskellige befrielsesbevægelser i Afrika, Latinamerika og Mel- 
lemøsten (bl.a. SWAPO, ANC, PLO, El Salvador-kampagnen, Sandiniststyret i 
Nicaragua og Chilekomiteen) og revolutionære grupper i USA (først og frem- 
mest Black Panther Party).77? 

De statsbærende kommunistiske regimer indtog en særlig position i den 
antiimperialistiske lejr. Det var SF's udgangspunkt, at oprør mod kapitalismen 
udvikler sig på mange forskellige måder, og at ingen revolution var faldet ud 
som planlagt. Med en henvisning til Marx forklarede Gert Petersen dette for- 
hold med, at de nye revolutionære samfund var påvirket af arven fra de tidligere 
samfund. De kommunistiske regimer befandt sig i en overgangsfase til socialis- 
men, hvor der stadig fandtes rester af kapitalistisk produktionsmåde og borgerlig 
retsopfattelse. Dette betød, at SF skulle kritisere forholdene i de kommunistiske 
stater, når det var berettiget, men man skulle ikke dømme staterne ud fra ”en 


774 Ibid.: kasse 138a, læg 3: ”Teser om SFs internationale forbindelser”, Folkesocialisten, nr. 8, 7. årgang, 
oktober 1983. 

775 Ibid., kasse 122, læg 6: Gert Petersen, ”33 punkter om den globale politik og vore opgaver”, 5. januar 
1978, vedlagt Gert Petersen til hovedbestyrelsens medlemmer, 13. juni 1979. 

776 For en oversigt over SF's internationale kontakter, se ABA, SF's arkiv, kasse 126, læg 2: Hovedbesty- 
relsesmøde 28.-29. marts 1981, International Udvalg. Se også: Ibid., kasse 206, læg 3: Gert Petersen, 
”Rapport om deltagelse i Spaniens kommunistiske Partis 10. kongres [28.-31. juli 1981]”. Ibid., kasse 
142, læg 2: Ebba Stange, ”Rapport fra Italiens Kommunistiske Parti's (PCI) 17. kongres den 9. til 
13. april 1986”, 8. oktober 1986. Ibid., kasse 141, læg 1: Ruth Olsen, ”Rapport fra Fredsmarch i Mel- 
lemamerika 10/12 - 22/1-86”, 6. januar 1986. Ibid., kasse 142, læg 4: Inger Harms, ”Rapport fra besøg 
i Nicaragua, januar 1987”. Ibid., kasse 153, læg 1: Lotte Jensen, ”Orientering om besøg i Namibia [14.7. 
til 8.8. 1990]”. Ibid., kasse 121, læg 3: Pelle Voigt, ”Vi må støtte dem der aktivt bekæmper imperia- 
lismen og diktaturet i Chile, 11.-12. marts 1978”. Ibid., kasse 33, læg 3: Gert Petersen, ”Forbindelse 
med Black Panthers' Party (USA)” [ca. marts 1973]. Jørgen Dragsdahl var en af drivkræfterne i 
kontakten til BBP, se Jørgen Dragsdahl, Det sorte Panterparti. Amerikas revolutionære avantgarde 
(Røde Hane, 1970). 


PET's overvågning af politiske partier 1945-1989 


PET OG SF's ØSTKONTAKTER 1968-1989 


eller anden u- eller antihistorisk idealmodel?”” Det afgørende var, at de kommu- 
nistiske stater betød en ”negation af den kapitalistiske produktionsmåde”? dvs. 
at staten havde overtaget ejendomsretten til produktionsmidlerne, og at kapita- 
listklassen således var frataget sit politiske hegemoni. De kommunistiske stater 
havde dermed taget det afgørende skridt hen imod socialismen: 


”Hvis denne negation fastholdes, er der grund til at forvente, at disse samfund - 
over en betydelig længere årrække end idealisterne havde forestillet sig — vil udvik- 
le flere og flere kapitalisme-negerende, dvs. socialistiske træk. Det sker (som intet i 
verden) af sig selv, menneskene skaber selv deres historie; og derfor er socialistisk 
kritik et vigtigt redskab til denne udvikling. Men det er netop denne udvikling, 
den socialistiske kritik skal tjene”””7? 


De kommunistiske stater var således, trods deres fejltagelser, på den rigtige side 
i den antiimperialistiske kamp, og SF's kritik havde til formål at hjælpe staterne 
over deres fejltagelser og hen imod socialismen. Set i denne sammenhæng var 
de kommunistiske stater ”udtryk for et nederlag for den kapitalistiske produk- 
tionsmåde” og dermed imperialismen.” Det var derfor SF's politik frem til af- 
slutningen af den kolde krig at opretholde kontakter til de statsbærende partier 
i flere kommunistiske lande, der førte en selvstændig udenrigspolitik i forholdet 
til Sovjetunionen. Gennem disse kontakter til ”statslige knudepunkter” kunne 
SF vise sin internationale solidaritet og støtte kampen mod imperialismen og 
krigstruslen.7” Samtidig var SF stærkt kritisk over for Sovjetunionens ”hegemo- 
nisme” i form af Bresjnevdoktrinen, der gav Sovjet ret til at intervenere i de so- 
cialistiske stater i Østeuropa, når revolutionen var i fare.7” 


777 ABA, SF's arkiv, kasse 122, læg 6: Gert Petersen, ”33 punkter om den globale politik og vore opga- 
ver”, 5. januar 1978, vedlagt Gert Petersen til hovedbestyrelsens medlemmer, 13. juni 1979. 

778 Ibid. 

779 Ibid. 

780 Ibid. 

781 ABA, SF's arkiv, kasse 138a, læg 3: ”Teser om SFs internationale forbindelser”, Folkesocialisten, nr. 8., 
7. årgang., oktober 1983. 

782 Ibid., kasse 122, læg 6: Gert Petersen, ”33 punkter om den globale politik og vore opgaver”, 5. januar 
1978, vedlagt Gert Petersen til hovedbestyrelsens medlemmer, 13. juni 1979. 

SF's kontakter til statsbærende kommunistiske partier 1970-1989 


Siden SF's dannelse havde partiets internationale arbejde udviklet sig på en ad 
hoc-basis og uden nogen egentlig plan. I begyndelsen af 1970'erne besluttede 
partiets ledelse at reorganisere den internationale indsats. I 1972 vedtog hoved- 
bestyrelsen et sæt principper for kontakten med udenlandske partier. Det blev 
her fastslået, at kontakterne skulle dreje sig om udenrigs- og sikkerhedspolitik, 
at de skulle understrege SF's internationalisme og viljen til dialog, at partiet 
skulle have kontakter i både Øst og Vest, og at partiet forbeholdt sig retten til 
at ”manifestere åben uenighed”7% EF-debatten og den internationale udvikling 
viste, at internationale forhold i stigende grad havde indflydelse på det danske 
samfund, og hovedbestyrelsen besluttede derfor i september 1973 at nedsætte en 
udenrigspolitisk arbejdsgruppe, der havde til opgave at ”pleje og videreudvikle 
SF's internationale kontakter og skabe platform for eller udgangspunkt for dis- 
kussion af udenrigspolitiske problemer i partiet?7”% Gruppen skulle bl.a. drøfte 
retningslinjer for forholdet til de statsbærende kommunistiske partier i Jugosla- 
vien og Rumænien, forberede studierejser og invitation af udenlandske gæster, 
og arbejdsgruppen skulle opretholde tæt kontakt til hovedbestyrelsen og forret- 
ningsudvalget.7% Dermed blev SF's internationale arbejde opprioriteret og lagt i 
faste organisatoriske rammer,.726 

Et af de statsbærende kommunistpartier, som SF længe havde haft kontakter 
til, var de Jugoslaviske Kommunisters Forbund. SF'erne sympatiserede især med 
jugoslavernes uafhængighed af Moskva, deres lederskab af de alliancefri staters 
bevægelse og den særlige jugoslaviske udgave af socialismen med vægt på arbej- 


783 Ibid., kasse 32, læg 1: ”Beslutningsreferat af HB-mødet d. 12.-13. februar 1972”. 

784 Ibid., kasse 33, læg 6: Anders Uhrskov til hovedbestyrelsen, 23. august 1973. 

785 Ibid. Endvidere ABA, SF's arkiv, kasse 33, læg 1: ”Beslutningsreferat af HB-møde 1.-2. september 
1973”. Ibid., kasse 33, læg 7: Anders Uhrskov, ”Til HB-mødet den 3-4/11 1973”, 1. november 1973. 

786 Arbejdet i den internationale arbejdsgruppe, der snart blev kaldt det internationale udvalg, forløb 
dog ikke gnidningsfrit. I 1977 klagede Anders Uhrskov over, at hovedbestyrelsen havde besluttet 
ikke at invitere repræsentanter for udvalget til SF's landsmøde. Uhrskov mente, at beslutningen var 
et udtryk for en ”nedvurdering af SF's internationale arbejde”, og at partiets ledelse ”bekæmper ”po- 
litiske afvigere” med administrative forholdsregler”, fordi udvalgets formand havde givet udtryk for 
synspunkter, som ledelsen ikke delte. Ibid., kasse 40a, læg 10: Anders Uhrskov, ”Til SF's landsmøde 
1977”. Fremsendt gennem hovedbestyrelsen, 18. marts 1977. Dette var sandsynligvis en udløber af 
den strid, der foregik i SF 1976-77, se Gert Petersen, Inden for systemet — og udenfor, s. 197-207. 

dernes selvforvaltning.77 SF var særligt optaget af at sende faglige medlemmer 
på studieture til Jugoslavien, hvor de kunne finde inspiration og studere, hvor- 
ledes selvforvaltningen på virksomhederne fungerede.” SF og de jugoslaviske 
kommunister udvekslede delegationer, besøgte hinandens landsmøder og kon- 
gresser og udvekslede blade og skriftligt materiale.” 

En anden international kontakt var det rumænske kommunistparti. De før- 
ste følere var kommet i midten af 1960'erne, men det var først i 1970, at der blev 
etableret et mere regelmæssigt samarbejde.”” Kontakten byggede på Rumæni- 
ens uafhængige udenrigspolitiske linje i forhold til Moskva og et fælles syn på 
sikkerhedspolitikken. Ceausescus Rumænien havde afvist Sovjetunions ret til at 
intervenere i de socialistiske lande og havde fordømt Warszawapagtens invasion 
af Tjekkoslovakiet i 1968. Det rumænske kommunistparti var lige som SF til- 
hænger af ensidig nedrustning, etablering af atomvåbenfri zoner og opløsning af 
de militære alliancer i Øst og Vest.7% SF sendte flere delegationer til Rumænien, 
hvor de bl.a. fik lejlighed til at udveksle synspunkter med Ceausescu, og rumæn- 
ske repræsentanter deltog som gæster ved SF's landsmøder.7” 

SF'erne var ikke ukritiske over for det rumænske regime. Delegationsdel- 
tagerne pegede således på den politiske ensretning, den hårde disciplin, den 
konformistiske skole og svaghederne ved den økonomiske udvikling.” I 1984 


787 Det fremgår af Gert Petersens udtalelse i anledning af præsident Titos død i 1980 i ABA, SF's arkiv, 
kasse 124, læg 4. 

788 ABA, SF's arkiv, kasse 33, læg 6: Jens Maigaard, ”Til FU og HB. Vort internationale arbejde”, 
8. august 1973. 

789 ABA, SF's arkiv, kasse 42, læg 1: ”Politisk sekretariat — Mødereferat”, 18. februar 1969 og 4. marts 
1970. Ibid., kasse 33, læg 6: [Anders Uhrskov], ”SF's Jugoslaviensdelegation 1973”, 30. august 1973. 
Ibid., kasse 34, læg 1: ”Forretningsudvalget-beslutningsreferat”, 10. april 1973. Ibid., kasse 35, læg 1: 
”Beslutningsreferat fra HB-mødet den 23. maj”. Ibid., kasse 38, læg 1: ”Beslutningsreferat fra FU- 
mødet fredag den 29. august 1975”. Ibid., kasse 38, læg 2: Anders Uhrskov, ”Kontakter i forbindelse 
med norsk SF's landsmøde den 25-26/1 1975 i Bergen”, 4. februar 1975. 

790 Gert Petersen, Inden for systemet — og udenfor, s. 128. 

791 ABA, SF's akiv, kasse 34, læg 3: "Joint Communique concerning the visit paid by the delegation of 
the Romanian Communist Party in Denmark”. 

792 Ibid., kasse 42, læg 1: ”Politisk sekretariat — mødereferat,, 14. juli 1970, 22. september 1970 og 
3. november 1970. Ibid., kasse 33, læg 6: ”Fællesarrangementer mellem Rumæniens kommunisti- 
ske Parti og SF”, 30. august 1973. Ibid., kasse 34, læg 1: ”Forretningsudvalget — beslutningsreferat”, 
11. maj 1973. Ibid., kasse 38, læg 1: ”Beslutningsreferat fra FU-mødet den 18. april 1975”. Ibid., kasse 
39, læg 3: ”Beslutningsreferat fra FU-mødet 12. marts 1976”. 

793 Ibid., kasse 32, læg 2: ”Kort beretning om partidelegationens besøg i Rumænien 6.-13. januar 1972”. 

bemærkede to SF'ere, der deltog i det rumænske kommunistpartis kongres, at 
persondyrkelsen af Nicolae og Elena Ceausescu havde antaget ”et hidtil uset 
omfang” Når SF var villig til at opretholde kontakten, skyldtes det først og 
fremmest Rumæniens selvstændige udenrigs- og sikkerhedspolitiske linje.” En 
anden årsag var, at de besøgende SFøre mente, at der var fremskridt at spore i det 
rumænske samfund. Da Sigurd Ømann og Gert Petersen i januar 1970 besøgte 
landet, bemærkede de, at Rumænien nok var ”et partiledelsens diktatur”, men at 
der samtidig var flere tegn på en demokratiseringsproces. Danskerne refererede 
også flere højtstående rumænske ledere for at have understreget, at det på grund 
af landets ”ømtålelige internationale situation”, dvs. Rumæniens udsatte position 
i forholdet til Sovjetunionen, var nødvendigt med en stærk partidisciplin.”? Så- 
ledes synes SF'erne overbeviste om, at det hårde partistyre var en nødvendig for- 
udsætning for Rumæniens uafhængige linje, der var til gavn for afspændingen 
og nedrustningen, og at der desuden var forbedringer på vej. 

Hvordan SF-delegationerne valgte at se på det rumænske regime, kan illu- 
streres med en rapport fra et besøg i januar 1987. Rapporten blev indledt med en 
generel tilbagevisning af påstandene i en kritisk tv-udsendelse om forholdene 
i Rumænien, selvom delegationsdeltagerne medgav, at der fandtes knaphed på 
kød, at der næsten ikke fandtes importeret frugt, at der var fastsat en varme- 
grænse på 18 grader i hjemmene, at byfornyelsesprojekterne var upopulære, 
og at busdriften havde en lav standard. Derpå beskrev deltagerne flere større 
anlægsprojekter, og hvordan amts- og kommunalrådene fungerede. Rapporten 
indeholdt ingen kritiske kommentarer om diktaturet, persondyrkelsen eller un- 
dertrykkelsen af menneskerettighederne, til gengæld refererede forfatterne en 
oplysning om, at der ikke fandtes arbejdsløshed i Rumænien. Det, der øjensyn- 
ligt optog SFerne mest, var besøg på en frugtplantage og et statslandbrug, hvor 
de besøgende noterede sig, at man ikke benyttede sig af sprøjtemidler, og at der 
ikke fandtes burhøns eller tremmekalve. Endelig besøgte de danske gæster et 
teknisk gymnasium og byen Brasov.77 


794 Ibid., kasse 140, læg 1: ”Kay Clausen og Hanne Brink: Rapport fra det rumænske kommunistpartis 
13. partikongres d. 17.11- 24.11.1984”. 

795 Ibid. 

796 ABA, SF's arkiv, kasse 30, læg 2: ”Rapport fra besøg i Rumænier”, januar 1970. 

797 ABA, SF's arkiv, kasse 143, læg 4: ”Rapport fra en delegationsrejse til Rumænien 10.-15. januar 1987. 
Deltagere: Gert Petersen, Hanne Thanning Jacobsen og Hans Nebel”. 

SF's antiimperialistiske ideologi førte også til, at partiet etablerede kontakter 
til det kommunistiske Nordkorea.” SF's interesse for det nordkoreanske regi- 
me skyldtes, at landet forsøgte at opbygge sin egen form for socialisme, førte en 
uafhængig udenrigspolitisk linje og stod over for 30.000 amerikanske tropper i 
Sydkorea. Nordkorea var således ifølge Gert Petersen ”et anti-imperialistisk cen- 
ter”, og SF støttede dets krav om tilbagetrækningen af alle udenlandske tropper 
(dvs. amerikanske tropper) fra den koreanske halvø og genforening af Nord- og 
Sydkorea.7?? 

SF's syn på det nordkoreanske regime kom klarest til udtryk i den beretning, 
som Gert Petersen udarbejdede til internt brug efter sit første besøg i landet i 
1973 sammen med Christen Amby fra Venskabsforeningen Danmark-Nordko- 
rea og Svend Auken fra Socialdemokratiet, hvor deltagerne bl.a. fik mulighed for 
at mødes med landets enehersker Kim Il Sung. På den ene side var den senere 
SF-formand kritisk indstillet over for personkulten omkring Kim og den skar- 
pe kontrol, som værterne førte med gæsternes bevægelsesfrihed. På den anden 
side mente Gert Petersen, at de positive indtryk vejede tungest: Den økonomi- 
ske fremgang siden krigens ødelæggelser, der havde givet landet en høj grad af 
selvforsyning, den høje levestandard, og den høje sociale velfærd i form af sund- 
hedsvæsen, børnehaver og uddannelsesmuligheder. Gert Petersen nedtonede de 
negative aspekter ved at argumentere for, at det ikke tjente noget formål at døm- 
me det nordkoreanske system ud fra vestlige normer. Om personkulten bemær- 
kede han således, at hele ”den kulturelle baggrund er os umådeligt fremmed” 
Den mest hensigtsmæssige opførsel, hvis man ville have kontakt med nordko- 
reanerne, var ikke at kritisere personkulten, men undlade at deltage i den. På 
samme måde mente han ikke, at det kunne have noget fornuftigt formål at ef- 
terlyse et demokrati i vestlig forstand i et land, der altid havde været styret fra 
”et autokratisk centrum”. Det afgørende i Gert Petersens optik var således ikke, 
at Nordkorea var et diktatur, men at ”det nye autokratiske centrum” i form af 
det kommunistiske styre ”er så totalt orienteret mod økonomiens opblomstring 
[.] social sikkerhed for befolkningen og bevarelse af landets uafhængighed”% 


798 Gert Petersen, Inden for systemet — og udenfor, s. 253-257. 

799 ABA, SF's arkiv, kasse 124, læg 2: ”Udkast til beretningens internationale del. Hovedbestyrelsesmø- 
det 29.-30. marts 1980. Dagordenens punkt 7!” Underskrevet Gert Petersen. 

800 ABA, SF's arkiv, kasse 33, læg 6: Gert Petersen, ”Beretning om besøg i DFR Korea, 17. september 
1973. Ikke til offentliggørelse. 

Således begrundede SF partiets kontakt til Nordkorea med, at landet var antiim- 
perialistisk, selvstændigt og i hastig økonomisk fremgang. 

SF havde frem til slutningen af 1980'erne kun en begrænset kontakt til det 
sovjetiske kommunistparti (SUKP) og de øvrige østeuropæiske kommunistpar- 
tier. Selvom SF ifølge sin antiimperialistiske ideologi var af den opfattelse, at de 
socialistiske stater havde foretaget det afgørende brud med den kapitalistiske 
produktionsmåde og dermed befandt sig på den rigtige side i den antiimperia- 
listiske kamp, forholdt SF sig samtidig kritisk over for den sovjetiske dominans 
i Østeuropa og sider af det socialistiske system. Samtidig var SF i et konkurren- 
ceforhold til DKP, der havde tætte kontakter til SUKP. Kontakterne var derfor få 
og sporadiske. I 1971 modtog SF en opfordring fra Landsforeningen til Samvirke 
mellem Danmark og Sovjetunionen om at lade sig repræsentere i foreningens 
præsidium.” To år senere besøgte Gert Petersen Moskva, hvor han førte en ræk- 
ke udenrigspolitiske samtaler med sovjetiske repræsentanter. I januar 1974 be- 
søgte en delegation med partiformanden Sigurd Ømann Polen efter indbydelse 
fra Det forenede Polske Arbejderparti (det polske kommunistparti).;% Delega- 
tionen førte samtaler med højtstående partimedlemmer og besigtigede udvalgte 
lokaliteter, vendte hjem med et generelt positivt indtryk af udviklingen og anbe- 
falede partiets ledelse, at SF kunne indhøste ”værdifulde politiske erfaringer” ved 
at udbygge partiforbindelserne. I sin beretning om besøget hæftede delegationen 
sig ved den kraftige økonomiske vækst, liberaliseringen af den offentlige debat 
og den polske støtte til fredelig sameksistens. SF gengældte besøget ved at in- 
vitere Det forenede Polske Arbejderparti til at sende gæster til SF's landsmøde 
i 1974. Polakkerne udeblev imidlertid, hvilket ifølge Gert Petersen skyldtes, at 
DKP havde klaget til Moskva.” Dermed ophørte SF's kortvarige kontakter til de 
østeuropæiske kommunistpartier (med undtagelse af de uafhængige jugoslavi- 
ske og rumænske) i 1970'erne. 


802 ABA, SF's arkiv, kasse 31, læg 8: ”Forretningsudvalgsmøde — beslutningsreferat”, 20. februar 1971. 
Ifølge referatet blev der forhandlet om at lade Poul Dam indtræde, men det fremgår ikke, om dette 
også skete. 

803 Ibid., kasse 33, læg 6: Gert Petersen, ”Beretning om besøg i Sovjetunionen 4. september-14. septem- 
ber 1973. Ikke til offentliggørelse”, 17. september 1973. 

804 Ibid., kasse 36, læg 1: ”Forretningsudvalget-beslutningsreferat”, 4. januar 1974. Ibid., kasse 35, læg 2: 
”SF-besøg i PolerY”, minavisen, 25. januar 1974. 

805 Ibid., kasse 35, læg 3: Anders Uhrskov, ”Beretning om SF-delegationens besøg i Polen januar 1974” 
20. februar 1974. 

806 Gert Petersen, Inden for systemet — og udenfor, s. 258. 

I stedet etablerede SF kontakter til østeuropæiske systemkritikere og dissi- 
denter. Det drejede sig først og fremmest om oppositionelle socialistiske grup- 
per. En sådan var Osteuropakomitéen, der var blevet dannet af østeuropæiske 
socialister og kommunister, der levede i eksil i Sverige, og som havde forbin- 
delse med oppositionelle grupper i Polen og Tjekkoslovakiet.” En anden var 
Listy-gruppen fra Tjekkoslovakiet, der deltog i SF's landsmøde.” SF støttede 
også fremkomsten af den uafhængige fagbevægelse Solidaritet i Polen i 1980. 
Det skete ud fra den opfattelse, at Solidaritet var udtryk for ”stræben efter en 
autentisk socialisme” idet dets program bibeholdt samfundseje af produktions- 
midlerne, udvikling af selvforvaltning og indførelse af demokratiske rettighe- 
der og frie valg. Partiet advarede også mod en militær indgriben fra polsk eller 
sovjetisk side, da et sådant skridt ville gavne imperialismen.” Da den polske 
ledelse i 1981 indførte militær undtagelsestilstand og undertrykte Solidaritet, ud- 
sendte SF's hovedbestyrelse en skarp fordømmelse, der bragte minder om kritik- 
ken af interventionen i Tjekkoslovakiet i 1968: ”Det polske militærdiktatur er 
en forhånelse af begrebet socialisme”? SF krævede efterfølgende de fængslede 
systemmodstandere frigivet og støttede i 1983 oprettelsen af en dansk Komité til 
frigivelse af alle politiske fanger i Polen." 

Henimod slutningen af den kolde krig slog Kina og Sovjetunionen ind på en 
kurs med økonomiske reformer, demokratisering og en friere debat. Det gjorde 
det muligt for SF at etablere forbindelser til det kinesiske kommunistparti og 
SUKP., I 1983 modtog SF en henvendelse fra det kinesiske kommunistparti, der 
ønskede en nærmere kontakt, og i oktober samme år mødtes en gruppe SF'ere 
med repræsentanter for det kinesiske kommunistpartis centralkomités interna- 
tionale afdeling og fra den kinesiske ambassade.” I 1985 besøgte en partidele- 
gation Kina, og det var deres indtryk, at der siden Maos død i 1976 og Deng 


807 ABA, SF's arkiv, kasse 38, læg 3: Zdenek Ptåcek til Socialistisk Folkeparti, 18. juni 1975, og Gert 
Petersen til Zdenek Ptåcek, 25. august 1975. 

808 Ibid., kasse 126, læg 2: ”Internationalt Udvalg. Hovedbestyrelsesmøde 28.-29. marts 1981”. 

809 Ibid., kasse 207, læg 1: Gert Petersen og Søren Keldorff, ”Teser om situationen i Polen. Hovedbesty- 
relsesmødet den 24. — 25. oktober 1981”; ”Udtalelse af SF's hovedbestyrelse” 25. oktober 1981. 

810 Ibid.: ”Udtalelse om Polen. Hovedbestyrelsesmøde 19. december 1981”. 

811 ABA, SF's arkiv, kasse 131, læg 1: ”Politisk udtalelse fra medlemsmøde den 26. august 1983”. 

812 Ibid., kasse 130, læg 2: ”Referat fra forretningsudvalgsmødet onsdag den 10. august 1983”. Ibid., 
kasse 130, læg 2: ”Referat af hovedbestyrelsesmødet den 3.- 4. december 1983 i Nyborg”. Ibid., kasse 
131, læg 3: ”Referat af møde med repræsentanter for Kinas kommunistiske Parti (KKP) d. 17.10.1983 
på Christiansborg”. SF etablerede på samme tid også forbindelse til det japanske kommunistparti, 

Xiaopings overtagelse af magten var sket et markant økonomisk opsving og en 
øget frihed inden for rammerne af det kommunistiske diktatur. Det var derfor 
delegationens vurdering, at det havde været korrekt at etablere kontakten til det 
kinesiske kommunistparti, og de anbefalede, at SF videreførte et ”kritisk ven- 
skab” med kineserne.” 

I 1985 overtog Mikhail Gorbatjov magten i Sovjetunionen og påbegyndte 
en økonomisk og politisk omstrukturering (”perestrojka”) og åbnede op for en 
mere fri debat (”glasnost”). Den nye ledelse genoptog de afbrudte våbenkon- 
trolforhandlinger med USA, hvilket førte til en afspænding i forholdet mellem 
supermagterne og vedtagelsen af flere nedrustningsaftaler. Samtidig var den in- 
ternationale kommunistiske bevægelse i opbrud, og Moskvas kontrol med de 
nationale kommunistpartier slækkedes.”+ Dermed var de vigtigste hindringer 
for en formel kontakt mellem SF og SUKP ryddet af vejen. I 1988 besøgte en 
SF-delegation for første gang Sovjetunionen efter indbydelse fra SUKP's central- 
komité. Delegationen fik det indtryk, at reformprocessen var ”absolut seriøs”, og 
at den havde medført en friere og mere demokratisk samfundsdebat. De danske 
gæster fandt, at parterne var enige i synet på flere internationale spørgsmål, men 
at der var væsentlige meningsforskelle i synet på socialismen og demokratiske 
rettigheder.” På baggrund af delegationens anbefaling besluttede SF's hovedbe- 
styrelse at etablere en partiforbindelse med SUKP med den erklærede forudsæt- 
ning, ”at dette indebærer ret til åben diskussion og tilkendegivelse af uenighed, 
hvor den foreligger.” Reformerne i Sovjetunionen gav også mulighed for, at SF 


jf. ibid.: ”Rapport vedr. SF-delegationens besøg hos Japans kommunistiske Parti (JCP) d. 20. - 
21. 9. 1983”. 

813 ABA, SF's arkiv, kasse 140, læg 2: ”Beretning om delegationsbesøg i Kina” 11. november 1985. 

814 I 1985 deltog Gert Petersen i en konference i Japan med en række kommunistiske og uafhængige 
socialistiske partier. På konferencen blev SUKP udsat for en stærk kritik for sin rolle i våbenkap- 
løbet og sit forhold til fredsbevægelserne. Der var Gert Petersens indtryk, at meningsforskellene 
i den kommunistiske bevægelse var blevet mere markante, og at flere kommunistpartier anlagde 
”SF-agtige” vurderinger i deres syn på den internationale situation. SF's arkiv, kasse 139, læg 2: 
Gert Petersen, ”Beretning om deltagelse i konference vedr. kampen mod atomvåben, arrangeret af 
Japans kommunistiske Parti, i Tokyo”, juli 1985. 

815 ABA, SF's arkiv, kasse 149, læg 2: ”Rapport til SF's hovedbestyrelse fra SFs delegation i Sovjetunio- 
nen. København, november 1988”. 

816 Ibid., kasse 149, læg 1: ”Referat af hovedbestyrelsesmøde den 3. — 4. december 1988 i Oure”. 

fik flere kontakter med de statsbærende kommunistpartier i det Østeuropa,” 
der stod foran dramatiske omvæltninger. 

SF's internationale arbejde var således styret af partiets antiimperialistiske 
overbevisning, og partiet opretholdt kontakter til uafhængige socialistpartier og 
eurokommunistiske partier i Vesteuropa, selvstændige statsbærende kommu- 
nistpartier og frihedsbevægelser i Latinamerika og den tredje verden. Forholdet 
til de selvstændige statsbærende kommunistpartier — Jugoslavien, Rumænien og 
Nordkorea — byggede på partiernes selvstændige udenrigspolitik, deres mod- 
stand mod supermagternes hegemoni og opbygningen af et socialistisk sam- 
fund. SF insisterede på at bevare et uafhængigt og kritisk forhold til partierne 
og derved føre en form for kritisk dialog, der foregik inden for rammerne af en 
demokratisk socialisme. Den fælles antiimperialistiske kamp vejede tungest for 
SE, og den fik nok partiets ledelse og delegationsdeltagere til at overdrive tegn på 
demokratisering, den økonomiske udvikling og social sikkerhed. Det spillede 
nok ind, at SF-delegationernes vurderinger af forholdene i væsentlig grad byg- 
gede på samtaler med regimets repræsentanter og arrangerede besøg på udvalg- 
te virksomheder og institutioner. De besøgende SF'ere indrømmede, at de ikke 
havde nogen sikker viden om, hvad befolkningen mente,” da de ikke kunne 
sproget, og værterne forsøgte at holde dem isoleret fra den almindelige borger. 
Den antiimperialistiske ideologi satte også grænser for SF's støtte til oppositio- 
nelle grupper i Østeuropa, der var forbeholdt systemkritikere, der accepterede 
det socialistiske samfund. SF ønskede lige så lidt vestlig imperialistisk som østlig 
imperialistisk dominans i Østeuropa. 


817 11987 fik SF en føler fra SED om tættere kontakter. ABA, SF's arkiv, kasse 143, læg 4: ”Rapport fra 
en delegationsrejse til Rumænien 10.-15. januar 1987”. I 1988 besøgte en delegation Bulgarien, hvor 
deltagerne konstaterede, at reformerne ikke var nær så fremskredne som i Sovjetunionen. Delega- 
tionen anbefalede, at SF opretholdt kontakten til Fædrelandsfronten, der var en paraplyorganisa- 
tion bestående af kommunistpartiet, Bondepartiet og forskellige bevægelser, men at man forholdt 
sig afventende i forhold til Bulgariens kommunistparti. ABA, SF's arkiv, kasse 149, læg 2: ”Rapport 
til hovedbestyrelsen om delegationsrejsen til Bulgarien d.27.6.- 4.7.1988”. 

818 Således delegationsrapporten om et besøg i Rumænien: ”Hvad den enkelte rumæner — hvoraf der 
findes ca. 20 millioner — tænker og mener, ved vi selvsagt ikke” ABA, SF's arkiv, kasse 30, læg 2: 
”Rapport fra besøg i Rumænien, HB/1/70”. 

Kritikken af SF's østkontakter 


Det var ikke alle i SF's ledelse og blandt medlemmerne, der var enige i partiets 
forhold til de kommunistiske lande, og spørgsmålet, om partiet burde have for- 
melle kontakter til de statsbærende kommunistpartier, gav flere gange under de 
sidste årtier af den kolde krig anledning til debat i partiet.” Da hovedbestyrel- 
sen i 1973 besluttede at nedsætte en international arbejdsgruppe, benyttede Pelle 
Voigt lejligheden til at sætte spørgsmålstegn ved forbindelserne til de kommuni- 
stiske partier. Voigt gjorde opmærksom på, at kampen for socialismen og mod 
imperialismen var en international kamp, og at SF derfor burde samarbejde med 
uafhængige socialistiske partier og nationale befrielsesbevægelser. I Østeuropa 
måtte partiets naturlige allierede være de grupper, der tilhørte ”diktaturernes 
fængslede og/eller undertrykte og forfulgte socialistiske opposition” Det fik 
Pelle Voigt til at stille spørgsmålet, ”om vi kan overholde vor solidaritetsforplig- 
tigelse overfor østlandenes undertrykte socialister og samtidig proklamere vor 
hjerteligste og kammeratligste solidaritet med deres undertrykkere?” 
Spørgsmålet førte ikke til en ændring af SF's politik, og det følgende år beslut- 
tede forretningsudvalget at invitere en række udenlandske partier som gæster til 
landsmødet, deriblandt det rumænske kommunistparti og Det forenede Polske 
Arbejderparti. Især den polske deltagelse fik Troels Toftkær til at rejse en debat 
om invitationerne, idet han pegede på, at Polen havde deltaget i invasionen af 
Tjekkoslovakiet i 1968, og at det polske styre var karakteriseret af ”brutal forføl- 
gelse af dem som af den ene eller anden grund er ubekvemme for regimet, strej- 
kende arbejdere, oppositionelle studenter og jøder”'> Den kritik blev imødegået 
af Anders Uhrskov fra den internationale arbejdsgruppe, der argumenterede for, 
at invasionen og undertrykkelsen var foregået under den tidligere leder Gomul- 
ka, at Giereks nye styre var mere liberalt, at Polen gennem sine fredsforslag hav- 


819 Gert Petersen omtaler ikke, at der var forskellige syn i SF på partiets kontakter med statsbærende 
kommunistiske partier (kontakterne til Rumænien, Nordkorea, Polen og den østeuropæiske oppo- 
sition er beskrevet i Gert Petersen, Inden for systemet — og udenfor, s. 249-258, 264-265). Pelle Voigt 
har imidlertid beskrevet uenigheden i SF om forholdet til Rumænien og Nordkorea i Pelle Voigt, 
Sejre og fodfejl - set i mit bakspejl, s. 144-153. 

820 ABA, SF's arkiv, kasse 33, læg 6: Pelle Voigt til FU og HB. ”Vort internationale arbejde” 29. august 
1973. 

821 Ibid. 

822 ABA, SF's arkiv, kasse 36, læg 2: Troels Toftkær til SF"s hovedbestyrelse. ”Om udenlandske gæster på 
landsmødet, 3. april 1974. 

de bidraget til svækkelsen af blokopdelingen, og at de svenske socialdemokrater 
opretholdt forbindelser med Det forenede Polske Arbejderparti. Desuden holdt 
SF fast i sin ret til at kritisere sine internationale kontakter.”> Samtidig forkastede 
hovedbestyrelsen et forslag fra Pelle Voigt, der understregede, at invitationen til 
de østeuropæiske kommunistpartier ”ikke [var] et udtryk for SFs internationale 
fællesskab med disse partiers politiske mål og midler””+ 

Spørgsmålet om SF's internationale kontakter blev sat til debat i partiet i 1983. 
Det Internationale Udvalg udarbejdede en række ”teser” om forbindelserne, der 
blev offentliggjort i partibladet Folkesocialisten, og som fungerede som et oplæg 
til debatten. Det hed her om de statsbærende kommunistpartier, at de var kom- 
met til magten gennem revolution, borgerkrig eller udenlandsk bistand, at de var 
bærere af ”diktatorisk magt”, og at de politiske rettigheder var ”stærkt præget her- 
af”. Udvalget afstod imidlertid fra at bedømme de indre forhold i de socialistiske 
lande, men anbefalede, at kontakterne blev opretholdt af hensyn til den inter- 
nationale solidaritet, den antiimperialistiske kamp og muligheden for at føre en 
bred dialog.:” Således blev den fælles antiimperialistiske kamp anset for at være 
vigtigere end begrænsningerne i menneskerettighederne i de socialistiske lande. 

Hovedbestyrelsen diskuterede teserne på et møde i begyndelsen af 1984, hvor 
det fremgik, at der kun havde været få indlæg i debatten. Hovedbestyrelsen dis- 
kuterede spørgsmålet om kontakterne til de statsbærende kommunistpartier, og 
det blev besluttet at tilføje et afsnit til teserne om kontakterne til de østeuro- 
pæiske dissidentgrupper.”' Det var imidlertid ikke alle partiafdelinger, der var 
tilfredse med debattens forløb. SF-Hjørring-Hirtshals opfordrede således til at 
tage debatten op igen, da spørgsmålet havde krav på en grundigere diskussion, 
og samtidig protesterede afdelingen mod forfølgelsen af systemkritikere i Jugo- 
slavien.” SF's ledelse svarede med bl.a. at henvise til tilføjelserne til teserne, og 


823 Ibid., kasse 35, læg 3: Anders Uhrskov til SF's hovedbestyrelse. ”Vedrørende udenlandske gæster på 
LM 1974, 15. april 1974. 

824 Ibid.: Skrivelse, ”Vedr. beslutningsreferat fra HB.mødet den 20.-21. april 1974” 8. maj 1974. 

825 ABA, SF's arkiv, kasse 138a, læg 3: ”Teser om SFs internationale forbindelser”, Folkesocialisten, nr. 8, 
7. årgang, oktober 1983. 

826 Ibid., kasse 132, læg 2: ”Referat af hovedbestyrelsesmødet d. 25.-26. februar 1984 i København”. Ibid., 
kasse 138a, læg 3: Gert Petersen til HBs medlemmer, marts 1984. 

827 Ibid., kasse 138a, læg 2: Brev til HB, 8. februar 1985; Brev til Hovedbestyrelsen. ”Resolution fra SF's 
medlemsmøde i Hjørring”, udateret [med modtagestemplet 13. februar 1985]. 

at protesten over undertrykkelsen i Jugoslavien var sendt videre til Internationalt 
Udvalg, hvor den imidlertid stadig lå nogle måneder senere.” 

I slutningen af 1980'erne fortsatte overvejelserne i SF om forholdet til de ru- 
mænske og nordkoreanske kommunistpartier, men partiet var fanget i en klas- 
sisk lejrtænkning: Hvordan skulle man begrunde en afbrydelse af kontakten, da 
de to regimer uafviseligt hele tiden havde været repressive, og ville en sådan 
afbrydelse ikke gavne den fælles fjende, imperialismen? Det Internationale Ud- 
valg indstillede således til partiets ledelse i 1987, at SF fortsat skulle have kontakt 
til de to statsbærende kommunistpartier med den argumentation, at ”et brud vil 
opleves meget dramatisk og som støtte til de pågældende landes modparter”?s 
Udvalget gjorde opmærksom på, at det rumænske parti havde protesteret over 
invasionen i Tjekkoslovakiet, at Nordkorea stod over for amerikanske tropper 
i Sydkorea, og at begge partier optrådte selvstændigt. Det var derfor udvalgets 
anbefaling, at SF skulle bevare forbindelserne, men samtidig kritisere de interne 
forhold i de to lande." 

Problemerne med de rumænske og nordkoreanske partier rejste et andet 
spørgsmål, nemlig hvor SF skulle trække grænsen for acceptable kontakter. Det 
kom frem, da forretningsudvalget skulle tage stilling til, hvilke partier der skulle 
inviteres til landsmødet i 1988. Det Internationale Udvalgs sekretariat anbefa- 
lede, at SF inviterede de jugoslaviske, kinesiske og cubanske kommunistpartier, 
men ikke de rumænske og nordkoreanske. Forretningsudvalget fandt det ikke 
muligt at skelne mellem de to grupper, og to medlemmer foreslog derfor ikke 
at invitere nogen statsbærende kommunistpartier overhovedet, mens fem for- 
retningsudvalgsmedlemmer foreslog at invitere alle fem partier. Diskussionen 
viser, hvor svært det var for SF at ændre kurs over for de statsbærende kommu- 
nistiske partier trods en stigende kritik af forholdene i de socialistiske lande. 

Det var således først umiddelbart før afslutningen på den kolde krig, at SF 
afbrød forbindelserne til Nordkorea og Rumænien. I 1987 eksploderede et syd- 
koreansk passagerfly med flere regeringsmedlemmer om bord i Rangoon ved et 
bombeattentat. Mistanken rettede sig hurtigt mod det nordkoreanske regime, 


828 Ibid., kasse 139, læg 3: Gert Petersen, ”Udkast til svar til SF-Hjørring/Hirtshals's brev af 26.06.85”. 

829 Ibid., kasse 144, læg 4: ”SFs internationale udvalg, Indstilling”, [udateret men stemplet 6. november 
1987]. 

830 Ibid. Indstillingen blev vedtaget af SF's hovedbestyrelse, jf. ABA, SF's arkiv, kasse 145, læg 1: ”Referat 
af ekstraordinært hovedbestyrelsesmøde d. 19. december 1987 i København”. 

831 ABA, SF's arkiv, kasse 146, læg 1: ”Gert Petersen til hovedbestyrelsen vedr. udl. Gæster til LM 88% 
19. februar 1988. 

der svarede igen med at anklage den sydkoreanske efterretningstjeneste for at 
stå bag. Det fik SF's ledelse til at sende et brev til Nordkoreas ambassadør, hvor 
man beklagede den nordkoreanske reaktion og opfordrede til, at der blev nedsat 
en neutral kommission til at undersøge sagen. Det samme gjaldt påstandene 
(som senere viste sig at være rigtige) om, at Nordkorea stod bag bortførelser fra 
Japan.” Dermed ophørte kontakten til Det nordkoreanske Kommunistparti. 

I december 1988 sendte SF's formand Gert Petersen et brev til centralkomi- 
téen for det rumænske kommunistparti, hvor han gav udtryk for SF's dybe be- 
kymring over udviklingen i Rumænien. Gert Petersen henviste til tvangsned- 
læggelserne af landsbyer, undertrykkelsen af etniske mindretal og den stigende 
magtcentralisering hos nogle få personer, og han opfordrede de rumænske kom- 
munister til at gennemføre en demokratisering af samfundet.” I oktober 1989 
afslog SF en invitation til det rumænske kommunistpartis 14. partikongres og 
afbrød yderligere officielle forbindelser med henvisning til den politiske under- 
trykkelse og rumænske forsøg på at hindre demokratiseringsprocessen i Polen." 
I november 1989 væltede Berlinmuren, og de kommunistiske partier i Østeuropa 
mistede magten. 


SF og fredsbevægelserne 


SF's antiimperialistiske ideologi formede også partiets forhold til fredsbevægel- 
serne under den anden kolde krig fra slutningen af 1970'erne. Det var partiets 
opfattelse, at den vestlige imperialisme anført af USA bar hovedansvaret for op- 
rustningen og det forværrede internationale klima. Denne ”verdenspolitisk[e] 
offensiv” blev iværksat under Carteradministrationen%> og forstærket under 
præsident Reagan, hvor USA ifølge SF genoptog rollen som ”international gen- 
darm” ved at støtte ”reaktionært-fascistiske regimer” som Sydkorea, Chile og 


832 ABA, SF's arkiv, kasse 146, læg 2: Gert Petersen til DFR Koreas ambassadør, 19. februar 1988. 

833 Ibid., kasse 149, læg 2: Gert Petersen til The Central Committee of the Communist Party of Rouma- 
nia, 4. december 1988. 

834 Ibid., kasse 151a, læg 2: Gert Petersen til The Central Committee of the Roumanian Communist 
Party, Bucharest, SR Roumania, 20. oktober 1989. 

835 ABA, SF's arkiv, kasse 124, læg 2: ”Hovedbestyrelsesmødet 29.-30. marts 1980. Dagordenens punkt 
7!” Gert Petersen, ”Udkast til beretningens internationale del”. 

Argentina og bekæmpe ”folkelige opstande” i Mellemamerika.&' I 1983 fastslog 
Gert Petersen i et udkast til den politiske beretning til landsmødet, at Reagan- 
administrationen stræbte efter at opnå militær overlegenhed, således at USA 
ville blive i stand til at ”skræmme alle andre fra at forstyrre den imperialistiske 
verdensorden”:7 Gert Petersen tilføjede, at oprustningen var af ”betydning for 
USA-imperialismern”, og at den ikke var et svar på Sovjetunionens oprustning, 
idet der bestod en ligevægt mellem supermagterne. Formålet var, at USA gen- 
nem militær overlegenhed kunne udføre ”atomafpresningspolitik” og undergra- 
ve den sovjetiske økonomi. %? 

Heroverfor fremstillede SF generelt Sovjetunionen som en forsigtig og de- 
fensivt handlende stormagt. Sovjetunionen var i højere grad end USA tilhæn- 
ger af afspænding og nedrustning, og dets handlinger var grundlæggende en 
reaktion på den imperialistiske offensiv. Det hed således i SF's politiske beret- 
ning om den internationale situation i 1980, at Sovjetunionen havde gjort flere 
forsøg på at ”fastholde afspændingspolitikken”, men at det uklogt havde valgt 
at svare igen på den vestlige oprustning: ”Den østlige oprustning blev dog vold- 
somt overdrevet i den vestlige presse for at begrunde NATOs decemberbeslut- 
ning [dobbeltbeslutningen]”%? Den sovjetiske intervention i Afghanistan i 1979, 
som SF stærkt fordømte, var også en reaktion på den vestlige offensiv: ”Set fra et 
sovjetisk synspunkt sker der for tiden en oprustet ”omringning” af Sovjet — her 
spiller også den amerikansk-kinesiske alliance en stor rolle”%? I 1983 fandt SF, 
at Sovjetunionen ”reagerer ved at følge bedst muligt med i kaprustningen”, og 
at den vestlige offensiv havde medført, at Moskva prioriterede sine sikkerheds- 
politiske principper højest: ”Overfor disse negative træk står dog andre, som er 
positive, først og fremmest en klart demonstreret vilje til at iværksætte en afba- 
lanceret nedrustningsproces”" 

Selvom SF således var modstander af oprustningen i Øst og i Vest og kraftigt 
fordømte begge supermagters militære interventioner, så indebar partiets anti- 


836 Ibid., kasse 126, læg 2:”Hovedbestyrelsesmøde 28.-29. marts 1981. Gert Petersen, ”Udkast til beret- 
ning. I. Den internationale situation”. 

837 Ibid., kasse 129, læg 2: ”Udkast til politisk beretning til landsmødet 21.-22.-23. maj 1983”, 22. februar 
1983. 

838 Ibid. 

839 ABA, SF's arkiv, kasse 124, læg 2: ”Hovedbestyrelsesmødet 29.-30. marts 1980. Dagsordenens punkt 
7!” Gert Petersen, ”Udkast til beretningens internationale del” 

840 Ibid. 

841 ABA, SF's arkiv, kasse 129, læg 2: ”Udkast til politisk beretning til landsmødet 21.-22.-23. maj 1983”. 

imperialistiske ideologi, at det anså Vesten for at være drivkraften i oprustnin- 
gen. Det vigtigste mål var derfor at stoppe Vestens oprustning. SF pointerede, at 
partiets krav om nedrustning gjaldt begge blokke, men tilføjede, at ”vi skal først 
og fremmest gøre arbejdet her og skabe et pres på regeringen, så den tager rig- 
tige initiativer til fremme af international nedrustning” I 1981 fastslog partiet, 
at kampen mod kaprustningen havde to mål, ”at forhindre en atomkrig” og ”at 
svække imperialismen og enhver form for stormagtshegemonisme, som trives og 
bevarer herredømme i kraft af kaprustningen”:+ Da NATO's dobbeltbeslutning 
ifølge SF's opfattelse var ”et klart, ensidigt oprustningstiltag på den vestlige side” 
indebar det, at den vigtigste opgave ”er at forhindre udstationeringen af de nye 
NATO-raketter”:++ SF's endemål var et ”afrustet Danmark, og partiet var derfor 
imod NATO's opstilling af 572 mellemdistanceraketter, våbendepoter i Danmark 
og forstærkningsaftaler.:% SF's syn på den vestlige forsvarsalliance kom klarest 
til udtryk i partiets udtalelse på landsmødet i 1980, hvor deltagerne især hæftede 
sig ved USAs politik: ”En supermagt, der vil spille gendarm overalt på kloden, er 
en fare for freden. Det er rystende, at Danmark gennem NATO underordner sig 
USAs farlige politik. Kravet om dansk frigørelse fra NATO er stadig aktuelt”%% 
I slutningen af 1970'erne lagde SF i stigende grad vægt på at deltage i freds- 
bevægelserne for derigennem at skabe et folkeligt krav om nedrustning. Det var 
afgørende for partiet, at fredsbevægelserne skulle være tværpolitiske og uafhæn- 
gige af blokkene: ”Selv om verdensfreden i dag først og fremmest trues af det im- 
perialistiske USAs krigsforberedelser og -trusler, må det ikke få fredsbevægelsen 
til at afstå fra at kritisere Sovjetunionen for dens oprustning og aggression som 
f.eks. interventionen i Afghanistan.” Partiet understregede derfor også behovet 
for en uafhængig fredsbevægelse i Østeuropa. Partikontoret opfordrede med- 


842 Ibid., kasse 124, læg 5: ”Socialistisk Folkeparti. Landsmødet 2.-3.-4. maj 1980. Udtalelse om den 
internationale situation”. 

843 Ibid., kasse 126, læg 2: ”Hovedbestyrelsesmøde 28.-29. marts 1981”. Gert Petersen, ”Udkast til beret- 
ning. I. Den internationale situation”. 

844 Ibid., kasse 129, læg 2: ”Udkast til politisk beretning til landsmødet 21.-22.-23. maj 1983”. 

845 Ibid., kasse 125, læg 1: Gert Petersen, ”HB-mødet 13.-14.9.80. Elementer til drøftelse af udtalelse”. 


Ibid., kasse 129, læg 3a: ”Udtalelse fra SFs hovedbestyrelsesmøde d. 23.-24. april 1983 i Esbjerg”. 

846 Ibid., kasse 124, læg 5: ”Socialistisk Folkeparti. Landsmødet 2.-3.-4. maj 1980. Udtalelse om den 
internationale situation”. 

847 Ibid., kasse 126, læg 1: ”Hovedbestyrelsen udtaler følgende om SF og Fredsbevægelserne”, 1. februar 
1981. Udtalelse til internt brug! 

848 Ibid., kasse 123, læg 3: ”SFs hovedbestyrelse udtaler fra sit møde 1.-2. december 1979”. 

lemmerne til i højere grad at engagere sig i fredsarbejdet og kampen for Norden 
som atomvåbenfri zone, og i 1983 opfordrede landsmødet alle dele af fredsbe- 
vægelsen trods uenigheder til at samarbejde om parolen ”nedrustning i Vest og 
Øst”? Dette var en hentydning til splittelsen i fredsbevægelserne mellem den 
kommunistisk dominerede (Samarbejdskomiteen for Fred og Sikkerhed) og den 
ikke-kommunistiske fløj (Nej til Atomvåben (NtA), Aldrig mere Krig med flere). 
I 1975 havde Troels Toftkær deltaget i en international konference om nedrust- 
ning i Stockholm arrangeret af Verdensfredsrådet. Toftkær forlod konferencen 
med det indtryk, at Verdensfredsrådet var mere ”østlig”, end han oprindeligt 
havde troet.” SF's hovedbestyrelse erklærede i 1981, at den foretrak, at medlem- 
merne tilsluttede sig den tværpolitiske NtA og de lokale fredskomiteer frem for 
Samarbejdskomitéen for Fred og Sikkerhed.” SF's antiimperialistiske ideologi 
betød således, at partiet fortrinsvis vendte sin kritik af oprustningen mod Vest, 
men at partiet lagde vægt på at engagere sig i den ikke-kommunistiske og tvær- 
politiske del af fredsbevægelserne. 


Makuleringen af SF-sagen i 1972-73 


I februar 1972 modtog en medarbejder i PET et forslag om at destruere sagen på 
SF med den begrundelse, at kun få af de implicerede personer var registreret.” 
Den 13. marts 1972 anmodede PET's souschef, Jørn Bro, afdeling A om at påbe- 
gynde ”en gennemgribende revision” af SF-sagen.%+ I første omgang synes der 
dog ikke at være foretaget mere. I september 1972 konstaterede medarbejderen, 
at revisionen ville blive påbegyndt i den nærmeste fremtid. Nu kom der imid- 
lertid skred i sagen, og få dage senere videregav Bro en ordre fra politimester 


849 Ibid., kasse 128, læg 3: ”Socialistisk Folkeparti. Partikontoret. Arbejdsplan for SF for perioden 1982- 
84”. 

850 Ibid., kasse 130, læg 1a: ”Fredspolitisk udtalelse fra SFs landsmøde 20.-23. maj i Århus” 30. maj 
1983. 

Ibid., kasse 37, læg 6: Troels 'Toftkær, ”Beretning om deltagelse i international konference om ned- 
rustning i Stockholm 31-5-75 til 1-6. Indtryk af World Peace Council (Verdensfreds-rådet)”. 

Jørgen Skat-Rørdam om, at alt emnemateriale vedrørende SF straks skulle revi- 
deres: ”Forholdsordren er, at der skal renses meget grundigt ud i materialet, så- 
ledes at alene materiale af helt grundlæggende betydning og materiale af e-mæs- 
sig betydning bibeholdes”? Ved den efterfølgende parole blev det indskærpet, 
at revisionen skulle iværksættes øjeblikkeligt og have højeste prioritet. Godt 
halvanden måned senere kunne medarbejderen rapportere, at ”udrensningen” 
af SF-sagen var tilendebragt, og at der var makuleret 99 % af selve sagsakterne 
og 90 % af emnekartoteket.? Bro var imidlertid stadig ikke tilfreds, og i marts 
det følgende år beordrede han medarbejderen til at makulere næsten hele det 
resterende emnekartotek, således at der kun blev bevaret ca. 1 % af kortene.%? 
Det er særligt interessant, at man gik så langt som til at destruere sagens registra- 
tur (emnekartoteket), hvilket ikke er sket for andre politiske sager, der siden er 
blevet revideret. En tidligere medarbejder har over for Kommissionen beskrevet 
makuleringen: ”Vidnet erindrer, at kontorlederen på et tidspunkt fik besked på, 
at emnekortene vedrørende SF skulle makuleres, hvilket han blev meget ophid- 
set over, da det var en del af hans livsværk”: 

Spørgsmålet er, hvorfor det var så vigtigt for PET at destruere materialet ved- 
rørende SF i 1972. En forklaring kunne være, at trusselsbilledet på SF havde æn- 
dret sig, og at der ikke var nogen grund til at bevare det indsamlede materiale 
om partiets dannelse og virksomhed i 1960'erne. Efter 1968 var det ikke længere 
tilladt at registrere personer alene på grund af deres tilknytning til SF, hvilket 
gjorde behovet for emnesagen mindre. Det kunne også spille ind, at nu da den 
intensive overvågning af SF var ophørt, havde PET en naturlig interesse i at be- 
skytte identiteten på tjenestens kilder og slette omtalen af de anvendte metoder. 
Det forklarer imidlertid ikke, hvorfor det var så vigtigt for tjenesten at destruere 
journalnøglen — emnekortene — på SF. Da PET i midten af 1990'erne destruerede 
emnesagerne på de øvrige politiske partier, blev emnekortene således bevaret. 

En anden og mere sandsynlig forklaring kunne være, at tjenestens ledelse i 
1972 frygtede, at repræsentanter for SF snart kunne få indsigt i PET's arkiv. En 
medarbejder i PET, der var involveret i revisionsarbejdet med PET's arkiv efter 
1968, berettede på et regionsmøde i 1976 om, at det nogle år tidligere havde givet 


856 Ibid.: Notits, 5. oktober 1972. 
857 Ibid.: Notits, 8. oktober 1972. 
858 Ibid.: Notits, 20. november 1972. 
859 Ibid., Notits, 19. marts 1973. 

860 RB: 22. maj 2001. 

anledning til bekymring i PET, da den socialdemokratiske regering fremsatte et 
forslag om nedsættelse af et parlamentarisk kontroludvalg med efterretnings- 
tjenesterne. Hvis udvalget blev nedsat, ville SF blive repræsenteret og dermed 
få indblik i PET's overvågning: ”Da gik det ualmindeligt hurtigt med at få SF 
destrueret. Jeg var selv med til at gøre det, og jeg synes, jeg tog meget forsigtigt, 
men hver gang, jeg kom med en liste, blev der mindre og mindre tilbage, og i dag 
er der ikke en SF mappe tilbage.” Denne version underbygges af, at den første 
ordre om at makulere sagen blev videregivet omtrent en måned efter fremsæt- 
telsen af regeringens forslag og fem dage efter Folketingets førstebehandling.” 
Jørn Bro, der gav ordren om destruktionen, har dog over for Kommissionen 
afvist, at forslaget om et parlamentarisk kontroludvalg var baggrunden for revi- 
sionsordren: ”Forespurgt om baggrunden for denne ordre forklarede vidnet, at 
chefen blot ikke ville have materiale liggende, der ikke var absolut velbegrundet. 
Det var ikke udtryk for nogen ordre eller noget pres ovenfra, og vidnet tror ikke, 
at udrensningen havde noget med den ny regeringsdannelse at gøre. … Spørgs- 
målet om et parlamentarisk udvalg, hvori SF kunne få sæde, var ikke baggrun- 
den for vidnets revisionsordre,”5 

Det hører med til historien, at visse danske kredse angiveligt var bekymrede 
over udsigten til, at SF fik sæde i det foreslåede parlamentariske kontroludvalg. I 
august 1972 offentliggjorde den amerikanske journalist Jack Anderson indholdet 
af en indberetning fra en amerikansk repræsentant i København, der forment- 
lig var identisk med militærattachéen, til Pentagon. Ifølge den danske presses 
gengivelse af indberetningen skulle en fremtrædende dansker, der var bekymret 
over udsigten til, at SF ville få sæde i et kommende kontroludvalg, have taget 
kontakt til den amerikanske ambassade i København. Her skulle den pågæl- 
dende have advaret amerikanerne om, at vestlige militære oplysninger kunne 
blive kompromitteret.% Historien fik statsminister Jens Otto Krag til at erklære, 


861 PET, administrativ sag: ”Referat fra regionsmødet på ”Fjordgaarder”, Ringkøbing i dagene 9. og 
10. november 1976”. Det skal bemærkes, at SF-sagen ikke blev fuldstændig makuleret. Enkelte map- 
per bl.a. vedrørende SF'eres kontakt til den sovjetiske ambassade blev bevaret. 

862 Lovforslag. Folketingsåret 1971-72, Lovforslag nr. 123, 11. februar 1972; Folketingets forhandlinger, 
8. marts 1972, Sp. 3406-3440. 

863 RB: Jørn Bro, 1. november 2005. 

864 Bent Albrectsen, "Advarsel til USA: Marxistiske socialister kan få adgang til danske militære hem- 
meligheder”, Berlingske Tidende, 12. august 1972; Bent Albrectsen, ”Jack Anderson har ikke set ek- 
sempel på lækage” Berlingske Tidende, 13. august 1972; Jørgen Grunnet, ”Kilden var dansk, Politi- 
ken, 13. august 1972. 

at forlydenderne var noget vås, da forslaget om kontroludvalget ikke var blevet 
vedtaget af Folketinget, og at Pentagon i øvrigt ikke burde være bekymret over 
SF-tilstedeværelsen i et sådant udvalg.”% Ifølge ambassaden var indberetningen 
sand, og der fandtes flere rapporter af samme slags, som den en amerikansk kilde 
havde lækket til Anderson.” Historien bekræfter, at visse danske kredse anså SF 
som en sikkerhedsrisiko, og at de var bekymrede ved udsigten til, at partiet fik 
sæde i et kontroludvalg, der ville få indblik i de danske efterretningstjenesters 
virke. 


Den fortsatte indsamling af oplysninger om SF efter 1968 


Umiddelbart tyder PET's interne instrukser og diskussioner på, at man efter 1968 
ophørte med at følge SF's politiske aktiviteter. For eksempel spurgte en deltager 
på et regionsmøde i 1978 om SF's status. Politimester Ole Stig Andersen svarede, 
”at der ikke er noget, der tyder på, at SF ikke er et demokratisk parti,” hvorfor 
tjenesten ikke interesserede sig for det.” Da PET det følgende år på anmodning 
fra Wamberg-udvalget gennemgik emnesagerne om DKP, VS og SF, kunne tje- 
nesten oplyse over for udvalget: ”Materialet vedrørende Socialistisk Folkeparti 
omhandler alene partimedlemmers forbindelse med funktionærer ved den sov- 
jetiske ambassade i København”: Da SF-sagen efter revisionen i 1972 er blevet 
løbende revideret, kan det ikke med fuldstændig sikkerhed fastslås, om denne 
oplysning var korrekt. Men den bevarede sag om SF, der dækker tiden fra om- 
kring 1979 til 1989, tyder på, at oplysningen var ufuldstændig, og at PET efter 
1968 i et vist omfang fortsatte med at indsamle oplysninger om andre aktiviteter 
end forbindelserne med østdiplomater. 

Der er ikke fundet noget tegn i PET's arkiv på, at PET efter 1979 foretog en 
egentlig aktiv overvågning på landsbasis af SF's politiske virksomhed. Således 
er der intet, der tyder på, at PET benyttede sig af efterforskningsmetoder som 
observation, aflytning, brevåbning eller mikrofonering. Der er heller ikke fundet 


865 NA, RG 59, Subject-Numeric File 1970-73, box 1890, Int 6: AmEmbassy Copenhagen to Depart- 
ment of State, No 3666, August 14, 1972. 

866 Ibid.: AmEmbassy Copenhagen to Department of State, No. 3717, August 16, 1972. 

867 PET, administrativ sag: ”Referat af årsmødet for regionsafdelingerne på ”Hotel Fjordgården” i 
Ringkøbing den 23. og 24. maj 1978”. 

868 WU: ”Notat vedr. Danmarks Kommunistiske Parti, Socialistisk Folkeparti, Venstresocialisterne” 
15. januar 1979, vedlagt referat af udvalgets møde 19. marts 1979. 

spor efter forsøg på at hverve meddelere eller at penetrere SF. SF er heller ikke 
omtalt i afdeling C's årsrapporter om ekstremistiske bevægelser i Danmark. Den 
bevarede SF-sag består hovedsageligt af avisudklip, partiprogrammer og kopier 
af indberetninger om andre emner, der var af efterretningsmæssig interesse, så- 
som fredsbevægelsen, hvor SF var nævnt. Det generelle indtryk er, at PET har 
anvendt materialet til at holde sig orienteret om SF's generelle virksomhed og 
udvikling. 

Dette generelle baggrundsmateriale kan opdeles i seks hovedkategorier, som 
samtidig giver et fingerpeg om, hvad der var af interesse for PET.” For det første 
findes der en række oplysninger om organisatoriske forhold, såsom overvejelser 
i partiet om at starte et nyt partiblad og indberetninger om intern uenighed. I 
dette materiale er der bevaret nogle indberetninger fra 1960'erne, bl.a. om op- 
positionen mod Aksel Larsen og en kopi af et referat af et møde i SF's hoved- 
bestyrelse. For det andet indsamlede PET oplysninger om SF's kontakter med 
den øvrige venstrefløj, og sagen indeholder kopier af indberetninger om DKP, 
VS, SAP, BZ-bevægelsen og Enhedslisten. PET synes især at have været optaget 
af muligheden for, at der skulle etableres et bredt samarbejde på venstrefløjen. 
Nogle indberetninger om tidligere trotskisters indmeldelse i SF tyder på, at PET 
havde mistanke om, at yderligtgående elementer forsøgte at infiltrere partiet. For 
det tredje interesserede PET sig for SF's internationale kontakter, og man søgte i 
et vist omfang at kortlægge forbindelserne til PLO, IRA, Sandinisterne i Nicara- 
gua og PKK. Da SF i 1982 inviterede repræsentanter fra det nordkoreanske kom- 
munistparti til sit landsmøde, søgte PET gennem en udenlandsk søstertjeneste 
at identificere nordkoreanerne, og man fulgte nordkoreanerne nøje under deres 
ophold. For det fjerde blev der lagt oplysninger på sagen om SF's rolle i freds- 
bevægelsen. Det generelle billede af de mange indberetninger var, at SF nok på 
visse områder kunne samarbejde med DKP i modstanden mod oprustningen og 
kampagnen for Norden som atomvåbenfri zone, men at vejene skiltes, når folke- 


869 Pelle Voigt har i sine erindringer hævdet, at SF's blad minavisen og SFu (SF's ungdom) i 1971-72 
blev infiltreret af en ”politiagent” kaldet ”MIK”, og at venstrefløjen i SF (kaldet ”gruppe 33”) senere i 
1970'erne blev udsat for ”intense telefonaflytninger”. Se Pelle Voigt, Sejre og fodfejl - set i mit bakspejl, 
S. 131-132. Der er ikke fundet spor af en sådan overvågning i det bevarede PET-materiale. Det skal 
understreges, at næsten hele SF-sagen inklusive emnekort blev makuleret i 1972-73, og at der findes 
et ”hul” i emnekortene på SFu fra 1969 til 1978, hvor der ikke er registreret nogen oplysninger. I 
dette og følgende afsnit besvares folketingsspørgsmål nr. 338 (”Havde PET i 1980'erne agenter eller 
meddelere placeret i SF, eller overvågede PET SF?”). 

870 Den følgende beskrivelse bygger på en gennemgang af PET, emnesag: Forskellige journalnumre. 

socialisterne krævede nedrustning i Øst såvel som i Vest og demonstrerede mod 
Sovjetunionens invasion i Afghanistan. For det femte samlede PET en del ma- 
teriale om SF's involvering i forskellige former for protestaktiviteter, såsom be- 
vægelser imod apartheid, racisme og amerikansk imperialisme. Og for det sjette 
noterede PET oplysninger om SF's stilling i fagbevægelsen. Efterretningstjene- 
sten synes især at have interesseret sig for SF's forbindelser til den kommunistisk 
dominerede Tillidsmandsringen og dens planer for faglige aktioner i midten af 
1980'erne. Da SF i 1989 oprettede en ny fraktion, SF Søfart, blandt sømændene, 
indberettede PET om generalforsamlingens forløb, og medlemmerne af ledelsen 
blev søgt i PET's register. 


Formodet spionage mod forsvaret 


PET's efterforskning mod SF involverede to former for aktiviteter: Ledende 
SF'eres kontakter til østeuropæiske efterretningsfolk (dette vil blive beskrevet i et 
efterfølgende afsnit) og formodet SF-spionage mod forsvaret. PET synes ikke så 
meget at have mistænkt SF for at bedrive spionage for en fremmed magt som for 
at ville offentliggøre oplysninger om forsvaret, hvilket ville lette fjendtlige efter- 
retningstjenesters arbejde. Et eksempel på dette var SF-bladet's offentliggørelse i 
1968 af fotos og kort over en kommandobunker for Københavns luftforsvar. FE 
konkluderede, at offentliggørelsen var ”til alvorlig skade for dansk forsvar, idet 
man her forærer fremmed efterretningstjeneste vigtige oplysninger, som ellers 
måtte have været skaffet frem under betydeligt vanskeligere vilkår”% PET synes 
dog ikke at have forfulgt sagen yderligere, muligvis fordi det var ganske vanske- 
ligt at retsforfølge de involverede. 

I 1981 kunne FE på grundlag af en uidentificeret kilde oplyse, at SF's folke- 
tingsgruppe havde vedtaget et aktionsprogram rettet mod forsvaret, som bl.a. 
foreslog lokalafdelingerne forskellige former for aktioner i form af besættelse af 
militært øvelsesterræn, blokade af militære aktiviteter og indsamling og videre- 
givelse af oplysninger om forsvarets installationer.” Bortset fra en indberetning 
fra politiet i en større by om et SF-byrådsmedlem, hvis ægtefælle var ansat på et 
offentligt kontor, synes PET ikke at have foretaget sig yderligere i sagen, muligvis 


871 PET, emnesag: Brev til Politiets Efterretningstjeneste, 21. juni 1968. 
872 PET, emnesag: Brev til Politiets Efterretningstjeneste, 2. februar 1981. 

fordi SF afviste det påståede aktionsprogram som et falsum.” I 1985 blev PET 
anmodet om at overvåge en norsk statsborger, der var beskæftiget med at afsløre 
NATO-installationer. Nordmanden skulle besøge Danmark, og PET formodede, 
at han ville tage kontakt med gruppen Aktiv Ikke Vold, hvis forgrundsfigur var 
SF'eren Jens Toft. Besøget kom dog aldrig i stand.” 


Overvågningen af SF i Region I 1977-83 


Siden regeringserklæringen i 1968 havde det været PET's praksis, at tilhørsfor- 
hold til SF ikke i sig selv var registreringsgrund. Det var PET's linje, som det 
blev fastslået på regionsmødet i 1978, at man betragtede SF som et demokratisk- 
sindet parti, og man havde derfor ingen efterretningsmæssig interesse i dets po- 
litiske virksomhed. I 1979 meddelte PET Wamberg-udvalget, at SF-sagen alene 
bestod af oplysninger om ledende SFørs kontakter til sovjetiske diplomater. På 
trods af dette kan det konstateres, at mindst én regionsafdeling, Region I (Aal- 
borg), fortsatte med at overvåge SF's politiske aktiviteter i perioden fra 1977 til 
1983.” I denne periode (da det bevarede materiale er ufuldstændigt, kan det ikke 
udelukkes, at det foregik både før og efter perioden) var SF klassificeret som og 
blev indberettet i regionens årsberetninger under overskriften ”ekstremistorga- 
nisationernes tilværelse, størrelse og aktivitet inden for regionen”, Det er især 
påfaldende i lyset af den erklærede politik fra 1978, at Centralafdelingen ikke 
synes at have været opmærksom på og påtalt Region I's fortsatte overvågning af 
SF's lovlige politiske virksomhed. 

De indsendte årsberetninger vidner om en ganske tæt overvågning af folke- 
socialisterne i Aalborg. I beretningen for 1977 hed det, at SF havde været præget 
af den interne strid i partiet, ”og i den anledning har der været afholdt en del mø- 
der m.v. hos medlemmerne privat i hele RG I's område?” Rapporten indeholdt 


873 Ibid.: Notits, 23. februar 1981. 

874 PET, emnesag: Notitser, 8. og 20. november 1985. 

875 Et andet eksempel er Region IV (Odense), hvor det fremgår af den bevarede sag, at afdelingen ikke 
overvågede eller efterforskede SF. Men afdelingen indsamlede forskellige oplysninger, hovedsage- 
ligt i form af genparter af notitser, pjecer og avisudklip, om partiets virksomhed på Fyn. Avisud- 
klippene indeholdt bl.a. lister over partiets lokale Folketings-, amtsråds- og byrådskandidater. PET, 
Region IV, emnesag. 

876 PET, administrativ sag: ”Årsberetning for regionsafdeling I for tiden 1. januar 1977 til 31. december 

oplysninger om vedtagne udtalelser på SF-Nordjylland's ordinære repræsentant- 
skabsmøde (imod lavprisvarehuse), om partiets 1. maj-møder, om dets invol- 
vering i ”mexicaner-sagen” og om oprettelsen af en ny lokalafdeling i Østhim- 
merland: ”Afdelingen er meget aktiv — særlig i de små byer i Østhimmerland””7 
Regionen kunne også berette, at SFU havde valgt en kollektiv ledelse og havde 
afholdt ”mange medlemsmøder hos medlemmerne privat”%? Det følgende år 
hed det, at partiet stadig led under den interne strid med de såkaldte ”larseni- 
ster” (partiets ”højrefløj”, også kaldt ”de 5”), hvilket havde ført til, at de fremtræ- 
dende SF'ere Henning Phillipsen og Uffe Vesthy Madsen havde forladt partiet. 
Samtidig var SF raget uklar med Fællesorganisationen og havde afholdt sit eget 
1. maj-møde sammen med VS og Kommunistisk Forbund (KF), hvilket ifølge 
PET viste, hvor stor splittelse og uenighed der var i partiet: ”I sidste del af året 
er der tilsyneladende kommet ro i partiet, men nogen øget aktivitet er der ikke 
konstateret?”%? Regionsafdelingen vurderede også, at der var stille omkring ”lar- 
senisterne”, der havde lidt et nederlag ved kommunevalget, og SFU. I 1979 
havde SF ført en meget stille tilværelse, men partiets nye spidskandidat, Kirsten 
Hein, virkede som om hun kunne tilføre partiet ny energi. PET bemærkede i 
øvrigt, at SF igen havde afholdt 1. maj-møde med VS og KF, opregnede lokalaf- 
delingerne i Nordjylland og noterede, at der havde været ro mellem SF og ”larse- 
nisterne”. Både SFU og ”larsenisterne” havde udvist meget ringe aktivitet i årets 
løb.” 

PET's oversigt over SF's virke i Nordjylland i 1980 var noget længere end for 
det foregående år, hvilket hang sammen med, at efterretningstjenestens vurde- 
ring af Kirsten Heins indsats havde vist sig at holde stik. Hun var betydeligt mere 
aktiv end sin forgænger: ”Hun er gået aktiv ind for, at Aalborg skal have et ”kvin- 
dehus”, og dette i sig selv giver en masse avisskriveri”, noterede regionsafdelin- 
gen.” I øvrigt bestod årsoversigten af en omtale af SF's lokale folketingsmand, 
en opremsning af partiets lokalafdelinger og en beskrivelse af SF's 1. maj-arran- 


877 Ibid. 

878 Ibid. 

879 PET, administrativ sag: ”Årsberetning for regionsafdeling I for tiden 1. januar 1978 til 31. december 
1978 vedrørende de i regionsafdelingen behandlede sagsområder”, 1. marts 1979. 

880 Ibid. 

881 PET, administrativ sag: ”Årsberetning for regionsafdeling I for tiden 1. januar 1979 til 31. december 
1979 vedrørende de i regionsafdelingen behandlede sagsområder”, udateret. 

882 PET, administrativ sag: ”Årsberetning for regionsafdeling I for tiden 1. januar 1980 til 31. december 
1980 vedrørende de i regionsafdelingen behandlede sagsområder”, 1. februar 1980. 

gementer, der blev afholdt sammen med den øvrige venstrefløj. Endelig kunne 
det konstateres, at SFU og ”larsenisterne” havde holdt en lav profil.'& Igen i 1981 
kunne PET rapportere, at SF'erne havde ført en mere udadvendt aktivitet i regio- 
nen. Partiet havde bl.a. oprettet et oplysningsforbund i Aalborg, og PET kunne 
meddele, at temaet for den første møderække havde været: ”Socialismens nød- 
vendighed”. Den vigtigste udvikling i årets løb var, at SF havde indgået valgsam- 
arbejde med DKP og VS ved amtsrådsvalget, og at partiet havde fået indvalgt to 
medlemmer i amtsrådet og otte medlemmer i kommunalrådene.:+ De følgende 
år synes Region I at have nedtrappet sin overvågning af SF. I årsberetningen for 
1982 hed det blot, at partiet havde haft ”en del aktivitet i hele regionen”, og at der 
var blevet oprettet to nye foreninger, og partiet er sidste gang omtalt i oversig- 
ten for 1983. Det hedder her, at SF på linje med VS havde været stille, hvilket PET 
tilskrev de to partiers tilbagegang på arbejdspladserne. 

PET's Region I nøjedes imidlertid ikke med at følge SF's politiske virksomhed, 
men indsamlede også navnene på aktive partifolk. I forbindelse med kommunal- 
valget i november 1981 indsendte afdelingen lister over partiets amtsrådskandi- 
dater i Nordjylland, personer med tilknytning til SF-Aalborg, kommunalvalgs- 
kandidaterne i Brønderslev, partiets bestyrelsesmedlemmer i afdelingen i Hobro 
og SF's byrådskandidater i Hobro Kommune. Påtegninger viser, at navnene på 
flere af listerne er blevet søgt i PET's register i Centralafdelingen. Det fremgår 
også, at listerne har været forelagt ledende jurister i PET.” I 1984 indsendte re- 
gionen tre lister over stillere for SF's folketingskandidater i Hjørring, Sæby og 
Frederikshavn. Ud for en række af navnene var der anført oplysninger om ved- 
kommendes lovlige politiske aktiviteter, såsom tillidsposter i SF, involvering i 
fredsbevægelsen, tidligere aktivitet som stiller og indbyder af møder på sin bo- 
pæl.: Disse oplysninger stammer sandsynligvis fra regionsafdelingens arbejds- 


883 Ibid. 

884 PET, administrativ sag: ”Årsberetning for regionsafdeling I for tiden 1. januar 1981 til 31. december 
1981 vedrørende de i regionsafdelingen behandlede sagsområder”, 3. februar 1982. 

885 PET, administrativ sag: ”Årsberetning for regionsafdeling I for tiden 1. januar 1982 til 31. december 
1982 vedrørende de i regionsafdelingen behandlede sagsområder”, 14. februar 1983. 

886 PET, administrativ sag: ”Årsberetning for regionsafdeling I for tiden 1. januar 1983 til 31. december 
1983 vedrørende de i regionsafdelingen behandlede sagsområder”, 15. marts 1984. 

887 PET, emnesag: Lister dateret 7. maj 1981, 22. januar 1982, 19. november 1981, 27. november 1981 og 
27. november 1981. 

kartoteker, hvor det altså var fast praksis at notere folk med tilknytning til SF. I 
alt indeholder de otte lister navnene på 192 nordjyske folkesocialister. I ingen af 
tilfældene synes PET at have haft oplysninger om aktivitet af efterretningsmæs- 
sig interesse, der kunne retfærdiggøre, at de blev indberettet til Centralafdelin- 
gen. 

PET var her tydeligt ude i en gråzone, idet det siden Kommissionsdomsto- 
len af 13. juli 1977's undersøgelse havde været holdningen, at organisationssager 
gerne måtte indeholde navnene på de ledende medlemmer, men ikke i syste- 
matiseret form. Region I's lister indeholdt navnene på medlemmer, stillere og 
kandidater og i systematiseret form. PET løste problemet ved at lægge listerne 
på SF-sagen og derpå indhente justitsministerens godkendelse af opbevaring af 
kandidatlisterne. På årsmødet i maj 1981 diskuterede man Region I's lister, og 
politimester Ole Stig Andersen understregede, at medlemskab af SF selvfølgelig 
ikke var registreringsgrund. Men han tilføjede med henvisning til listerne, at 
”der kan dækkes ind på i forvejen kendte personer — med andre ord foretages 
en tilaktering” Han noterede dog, at et medlem af Wamberg-udvalget ikke var 
enig i denne fremgangsmåde,” hvilket sandsynligvis var møntet på udvalgs- 
medlemmet Harald Engberg-Pedersen. Det fremgår af et håndskrevet notat på 
en af listerne, at politimesterens anvisninger blev fulgt: ”tilakteres hos de kendte 
derefter Ivs iflg pm 20.5.81":%” Det betyder, at Centralafdelingen søgte navnene 
i registeret og vedlagde kopier af listerne på de allerede kendte personer. Der- 
på blev listerne lagt på SF-sagen.'”% Spørgsmålet blev efterfølgende fremlagt for 
Wamberg-udvalget,: og inovember 1982 godkendte justitsminister Erik Ninn- 


889 Se afsnittet om arbejdskartoteker i Kommissionens beretning, bind 3, om PET's virksomhed 1968- 
1989. 

890 Region I var ikke den eneste afdeling, der var beskæftiget med at indsamle navne på SF'ere. Emne- 
sagen indeholder en række avisudklip med lister over SF's kommunalvalgskandidater i Roskilde, 
Skanderborg, Albertslund, Sorø, Aalborg og København fra 1981. 

891 PET, administrativ sag: ”Referat fra årsmødet i Svendborg den 18. 19. og 20. maj 1981". 

892 PET, emnesag: Notat på liste dateret 7. maj 1981. 

893 I samme journalmappe findes et eksemplar af SF's principprogram fra 1979. På programmet er 
vedhæftet en seddel med et håndskrevet notat: ”Vi må ikke beskæftige os m. SF”. Nedenunder er i 
en anden håndskrift tilføjet: ”Kan registreres/[ - |” Formuleringen er sandsynligvis en henvisning 
til, at SF som organisation var registreret, og at PET havde mulighed for at lægge materiale som 
programmet på sagens akter, selvom tjenesten ikke foretog en egentlig aktiv overvågning og ind- 
hentning af oplysninger. 

894 WU: Referat af udvalgets møde den 6. august og den 24. september 1981. 

Hansen, at der kunne lægges lister på politiske partiers kandidater m.v. på emne- 
sagerne, dog kun i usystematiseret form.5 


Rumænsk efterretningsaktivitet rettet mod SF 1972-1975 


Som tidligere beskrevet etablerede SF i 1970 faste forbindelser til det rumæn- 
ske kommunistparti, og partiet sendte flere delegationer på besøg i Rumænien. 
Samarbejdet betød, at ledende SF'ere kom i kontakt med diplomater ved den ru- 
mænske ambassade og dermed også med rumænske efterretningsofficerer, der 
arbejdede under diplomatisk dække. 

I december 1972 henvendte SF-folketingsmedlem Kurt Brauer sig til den so- 
cialdemokratiske justitsminister K. Axel Nielsen og bad om en samtale med PET, 
da han mente, at han var blevet udsat for en mistænkelig tilnærmelse fra en ru- 
mænsk diplomat. Under det efterfølgende møde med to medarbejdere fra PET 
fortalte Brauer, at han via to rumænske diplomater var kommet i kontakt med 
økonom ved den rumænske handelsafdeling, Ioan Mitrofan Oprea. De havde 
mødtes til frokost flere gange i slutningen af 1972, hvor de havde drøftet uden- 
rigs- og sikkerhedspolitik og de politiske partiers sammensætning, og Brauer 
havde efter anmodning fremskaffet oplysninger om græske eksilorganisationer. 
Oprea havde foræret Brauer flasker med spiritus og vin og havde tilbudt ham 
penge til en rejse til Rumænien. Brauer havde fået det indtryk, at rumæneren 
havde forsøgt at ”købe” ham og havde afvist tilbuddet. PET-medarbejderne in- 
formerede Brauer om, at Oprea opførte sig som en efterretningsofficer, og det 
blev aftalt, at Brauer ville holde tjenesten orienteret om den fortsatte kontakt.? 

Oprea var allerede kendt i PET, som ved hans ankomst til Danmark i 1972 
havde sikre oplysninger om, at han var officer i den rumænske efterretningstje- 
neste Securitate med rang af premierløjtnant, og at han var uddannet ved efter- 
retningsskolen i Tomilino i Sovjetunionen.;” Andre kildeoplysninger bekræfte- 
de billedet af Oprea. Ifølge en kilde udviste rumæneren en ”pågående fremfærd”, 
han var mere interesseret i politiske spørgsmål end handel, og det var tydeligt, at 
hans egentlige arbejdsfelt var dyrkning af danske politikere. I et enkelt tilfælde 


895 Ibid.: Referat af udvalgets møde 11. november 1982. 

896 PET, personsag : ”Vedr.: Rumænsk efterretningsmæssig tilnærmelse til medlem af det danske Fol- 
keting”, 15. december 1972. 

897 Ibid.: ”Karakteristik over to tidligere og en nuværende tjenstgørende rumænske diplomater”. 


PET's overvågning af politiske partier 1945-1989 


PET OG SF's ØSTKONTAKTER 1968-1989 


skulle han have gjort tilnærmelser til en folketingssekretær for derved at ”infil- 
trere” et folketingsmedlems kontor. 

Nogen tid senere orienterede Kurt Brauer PET om sine fortsatte kontakter 
med Oprea. Ifølge Brauer var SF'erne meget forsigtige i deres omgang med ru- 
mæneren. Brauer oplyste således, at Gert Petersen også havde kontakt til Oprea, 
og at han var ”rasende” på ham, fordi han opførte sig så ”kluntet”. Gert Petersen 
skulle have antydet, at den rumænske diplomat var agent, og han havde ifølge 
Brauer tre gange afvist at udlevere ”fortrolige oplysninger”. Da Brauer fortalte 
Gert Petersen, at han havde orienteret justitsministeren, og ”at der var noget i 
gang” mod rumæneren, skal Gert Petersen have rost sin partifælle for sit ini- 
tiativ. Oprea havde under de seneste møder i øvrigt været interesseret i Brauers 
vurdering af udsigterne til en europæisk sikkerhedskonference og til gennemfø- 
relsen af ØD og om de socialistiske partiers interne forhold. 

Regeringen var øjensynligt bekymret over, hvordan forholdet udviklede sig, 
og det blev besluttet at tage forebyggende sikkerhedssamtaler med de involve- 
rede SF'ere. Statsminister Anker Jørgensen tilkaldte Kurt Brauer og pålagde ham 
at afbryde kontakten til Oprea, hvilket folketingsmedlemmet efterkom, for, som 
han senere fortalte PET, hans mentalitet var præget af hans fortid som løjtnant 
” — sådan at forstå, at hvis ministeren giver ham ordre til at bryde forbindelsen, 
så bryder han forbindelsen uden at stille spørgsmål” Justitsministeren havde 
taget en samtale med Gert Petersen, som også var blevet opfordret til at afbry- 
de forbindelsen til Oprea, hvilket han imidlertid havde afvist, da han mente at 
”være i stand til selv at styre forholdet?” Kort tid efter blev PET's chef Jørgen 
Skat-Rørdam opsøgt af en fremtrædende SF'er, der oplyste, at han under selska- 
belige former var kommet til at afsløre over for Oprea, at SF var blevet advaret 
mod ham. SF'eren kunne ikke forklare sin handling og frygtede, at han havde 


898 Ibid.: ”Vedr.: Den rumænske handelsråd Ioan Opread” 25. januar 1973; ”Vedr.: Den rumænske 
handelsråd Ioan Oprea”, 22. juni 1973; ”Vedr. den rumænske ambassadefunktionær Ioan Oprea” 
12. september 1973. 

899 PET, personsag: ”Vedr.: Økonom ved den herværende rumænske handelsafdeling, Ioan Mitrofan 
Oprea, f.d. 4.6.1930 i Rumænien”, 22. februar 1973. 

900 Ibid.: ”Vedr.: Økonom ved den herværende rumænske handelsafdeling, Ioan Mitrofan Oprea, f.d. 
4. juni 1930 i Rumænien”, 10. april 1973. 

901 PET, personsag: ”Vedr.: Oprea”, 4. april 1973. 

gjort noget ulovligt.?” Justitsministeriet, Udenrigsministeriet og Embedsmæn- 
denes Sikkerhedsudvalg blev alle orienteret om denne sikkerhedslækage.?” 

Trods advarslerne afbrød SF'erne ikke fuldstændig kontakten til den rumæn- 
ske efterretningsofficer. Ifølge en kilde tog SF'erne Oprea til nåde igen, efter i en 
periode at have lagt ham på is.» Dette virker overraskende, for det forlød fra en 
udenlandsk tjeneste, at SF'erne havde beklaget sig over en rumænsk diplomat, 
der efter al sandsynlighed var identisk med Oprea, som opførte sig ”anmassen- 
de” over for SF: ”SF'erne har således fortalt, at nævnte diplomat tilbragte megen 
tid på SF's partikontorer, hvor han på pågående vis søgte at pumpe de tilste- 
deværende for oplysninger” Rumæneren skulle angiveligt færdes ”ugenert” i 
SF's kontorer på Christiansborg, hvor han ”åbenlyst” kiggede i de papirer, der 
lå fremme.?? Opreas kontakt til SF stoppede imidlertid brat. I sommeren 1975 
hoppede en rumænsk efterretningsofficer af i Norge, hvor han bl.a. fortalte om 
Securitates operationer i Danmark. Da pressen i slutningen af august bragte hi- 
storier om den rumænske aktivitet blandt danske politiske partier, forlod Oprea 
i hast Danmark.?”7 


SF's nordkoreanske kontakter 


PET fulgte også SF's kontakter til Nordkorea. I september 1973 konstaterede tje- 
nesten, at Gert Petersen sammen med Christen Amby og Svend Auken havde 


902 Ibid.: Notits, 21. maj 1973. 

903 Ibid.: Ekstrakt af referat af møde i Embedsmandsudvalget for Sikkerhedsspørgsmål 22. maj 1973. 

904 PET, personsag: ”Vedr. den rumænske handelsmedarbejder loan Mitrofan Oprea, 17. april 1973; 
”Vedr. den rumænske efterretningsofficer Ioan Mitrofan Oprea (Cluj 4/6 1930)” 8. juni 1973 og 
fortsat 13. juni 1973; ”Vedr. den rumænske ambassadefunktionær Opread”, 1. november 1973; ”Vedr.: 
Ioan Mitrofan Oprea, f.d. 4.6.1930 i Cluj”, 14.marts 1974; ”Vedr. Session I den interparlamentariske 
union i april 1974 i Bukarest, 7. maj 1974. 

905 PET, ibid.: ”Vedr.: Rumænske diplomater — SF”, 10. december 1973. 

906 Ibid. Diplomatens identitet fremgår af, PET, personsag: ”Vedr.: Rumænske diplomater — SF” 
19. december 1973. 

907 PET, personsag: ”Vedr.: 2. sekr. ved den herv. rumænske ambassade Ioan Mitrofan Oprea”, 
31. august 1975; ”Vedr.: 2. sekr. ved den herv. rumænske ambassade Ioan Mitrofan Oprea, f.d. 
4.6.1930 i Rumænien”, 1. september 1975; ”Vedr.: Ioan Mitrofan Oprea, f.d. 4.6.1930 i Cluj. 
2. sekretær ved herværende rumænske ambassade” 10. november 1975. Se endvidere Bertel Thom- 
sen, ”Østagenter lokkede politikere med dyre udlandsrejser, penge og kvinder”, B.T., 30. august 
1975; ”Spioner på jagt efter skandaler”, Aktuelt, 31. august 1975. 

besøgt Nordkorea, hvor Gert Petersen havde omtalt Kim Il Sung positivt og kri- 
tiseret USA-imperialismen.?”? I 1976 modtog PET kildeoplysninger om, at Gert 
Petersen deltog i en pressekonference arrangeret af Den danske støttekomité for 
Koreas Genforening. Ifølge kilden blev komitéen støttet af den nordkoreanske 
ambassade, og på konferencen anklagede Gert Petersen Sydkorea og USA for at 
have aggressive planer mod Nordkorea.?” Imidlertid skal forholdet til den nord- 
koreanske ambassade være kølnet betydeligt, da nordkoreanske diplomater se- 
nere i 1976 blev udvist af Danmark på grund af smugleri. Ifølge PET's kildeoplys- 
ninger samt presseforlydender skulle Gert Petersen have bedt folketingsgruppen 
om at afbryde enhver forbindelse til Nordkorea.”” I 1977 udarbejdede tjenesten 
en oversigt over partiformandens kontakter til den nordkoreanske repræsenta- 
tion i København.” 

SF genoptog imidlertid på et tidspunkt forbindelserne, for PET noterede 
hyppige kontakter de efterfølgende år. I midten af 1980'erne bemærkede PET 
flere tegn på, at Gert Petersen støttede de nordkoreanske forslag om et genfor- 
enet Korea. Således noterede tjenesten, at partiformanden i 1984 skulle deltage 
i en konference i Paris arrangeret af CILRECO, som stod for Et genforenet og 
uafhængigt Korea. PET bemærkede, at det var nordkoreanerne, der bestemte, 
hvem der skulle deltage, og som betalte udgifterne.”> PET bemærkede også, at 
Gert Petersen sammen med Kjeld Albrechtsen fra VS havde sendt et brev til 
Folketingets medlemmer, som opfordrede til at indlede trepartsforhandlinger 
om Koreas genforening. Det var PET's vurdering, at nordkoreanerne ved hjælp 
af propagandalekture og betalte rejser forsøgte at gøre folketingsmedlemmerne 
”møre”, således at de blev modtagelige for Pyongyangs synspunkter med hensyn 
til Koreas genforening.” 


908 PET, personsag: Notits, 26. september 1973. 

909 Ibid.: ”Vedr.: ”Den danske støttekomité for Korea's Genforening”; 22. september 1976. 

910 Ibid.: ”Vedr.: Nordkoreanerne — Gert Petersen-SF”, 4. november 1976. Sammested udklip fra B.T., 
2. november 1976. 

91 Ibid.: Notits, 4. juli 1977. 

912 Ibid.: Notits, 1. marts 1984. 

913 Ibid.: ”Vedr.: Den nordkoreanske Ambassade” 12. marts 1984. 

KGB's kontakter i SF 


Som tidligere beskrevet havde SF kun sporadiske officielle kontakter med Sovjet- 
unionen indtil 1988, hvor man besluttede at etablere et samarbejde med SUKP. 
Imidlertid betød partiets antiimperialistiske ideologi, at de kommunistiske regi- 
mer, trods deres fejltagelser og mangler, blev anset for at tilhøre den antiimperia- 
listiske lejr sammen med de uafhængige socialistpartier og frihedsbevægelserne 
i den tredje verden. Denne overbevisning indebar, at flere ledende SF'ere var rede 
til at mødes med sovjetiske diplomater til uformelle politiske samtaler." 

Set fra PET's perspektiv udgjorde disse kontakter en mulig sikkerhedsrisiko, 
da flere af diplomaterne var mistænkte eller identificerede efterretningsofficerer. 
Spørgsmålet for PET var derfor, om møderne dækkede over efterretningsvirk- 
somhed: Benyttede de sovjetiske tjenester KGB og GRU møderne til at indhente 
oplysninger eller påvirke den danske sikkerhedspolitiske debat, og forsøgte de at 
hverve ledende SF'ere som agenter til at udføre efterretningsopgaver? PET for- 
søgte derfor at overvåge møderne, men det er det generelle indtryk, at PET indtil 
hvervningen af KGB-officeren Oleg Gordijevskij i 1975 havde svært ved at fastslå 
karakteren af kontakterne.” 

Overvågningen gav dog et vist indblik i kontakterne. Således konstaterede 
PET i februar 1974, at Gert Petersen mødtes regelmæssigt med presseattaché ved 
den sovjetiske ambassade, Oleg Gordijevskij, der var identificeret som KGB- 
officer.” PET synes kun at have haft kendskab til enkelte af møderne, idet man 
åbenbart aftalte, hvor man skulle træffes næste gang ved afslutningen af hvert 
møde. En af de få gange PET fik lejlighed til at observere et møde, en frokost 


914 Som nærmere beskrevet i det følgende hævdede KGB-residenturet, at flere af de ledende SF'ere var 
motiveret af ideologisk sympati for Sovjetunionen. Denne vurdering kunne dog være påvirket af, 
at residenturet havde en interesse i at fremstille kontakterne som politiske sympatisører. Flere af de 
pågældende SF'ere har derimod hævdet, at de mødtes med de sovjetiske diplomater for at udveksle 
synspunkter og få indblik i den sovjetiske ledelses tænkning. 

915 Det skal bemærkes, at flere af personsagerne på de ledende SF'ere, der havde kontakter til KGB-of- 
ficerer i 1970-80'erne, er siden blevet makuleret. Det er derfor ikke muligt i detaljer at rekonstruere 
PET's overvågning af kontakterne. 

916 PET, personsag: Notits, 7. februar 1974. Gert Petersen har selv beskrevet møderne med Gordijevskij 
i Inden for systemet — og udenfor, s. 246-249. Ifølge Petersen førte de to en politisk dialog, og han 
videregav ingen klassificerede oplysninger, og han blev ikke brugt af Gordijevskij til at udsprede 
sovjetiske synspunkter. Russeren kritiserede åbenlyst det sovjetiske system, og der var intet, der 
tydede på, at han i virkeligheden var KGB-agent. 

på restaurant ”Peder Oxe”, bemærkedes det, at Gordijevskij var tydeligt nervøs, 
holdt vagtsomt øje med omgivelserne og hang ind over bordet under samtalen.” 
I april 1972 konstaterede PET, at en anden ledende SF'er havde forbindelse til 
den polske kultur- og presseattaché Stefan Stefanski, men der blev ikke iværksat 
nogen observation eller aflytning af deres møder.”? Selv da PET blev klar over, at 
den pågældende SF'er jævnligt mødtes til frokoster ude i byen med Gordijevskij, 
gav det ikke anledning til at skærpe overvågningen.” Den eneste observations- 
rapport skyldtes en tidligere medarbejder i PET, der tilfældigvis fik øje på den 
pågældende og KGB-officeren Vladimir Minin på en restaurant i 1977.” 

PET synes kun ved enkelte lejligheder at have haft mulighed for at få sik- 
ker viden om indholdet af samtalerne. I 1974 opdagede PET, at en ledende SF'er 
havde kontakt til Oleg Gordijevskij, og tjenesten konstaterede en række møder 
med skiftende KGB-officerer de følgende år. Ved en enkelt lejlighed i begyndel- 
sen af 1980'erne lykkedes det PET at observere et møde mellem den pågældende 
politiker og KGB-officer Aleksandr Tjikira, hvor de to drøftede indenrigs- og 
udenrigspolitiske spørgsmål.?” I 1983 overvågede tjenesten to møder mellem 
Pelle Voigt og den assisterende sovjetiske militærattaché Vladimir I. Vinokurov, 
der blev afholdt på restauranter. Vinokurov var identificeret GRU-officer. PET 
erfarede, at de to udvekslede synspunkter om forskellige politiske emner som 
atomkraft, Mellemøsten, EF, Grønland, Nordkorea, de franske kommunisters 
holdning til den franske atomslagstyrke, Sydafrika, F-16, den svenske ubådsaffæ- 
re og registreringen af lovlig politisk virksomhed. Det var PET-observatørernes 
indtryk, at GRU-officeren fiskede efter oplysninger, men at han ikke fik noget ud 
af det. Til gengæld kritiserede Voigt åbent flere sider af den sovjetiske politik.” 

I et enkelt tilfælde henvendte en af de ledende SF'ere sig selv til PET og un- 
derrettede tjenesten om kontakten. I slutningen af 1984 blev den pågældende 
kontaktet af den sovjetiske presseattaché Anatolij Sorokin, der også arbejdede 
som KGB-officer. SF'eren rapporterede om tilnærmelsen til myndighederne, og 
i marts 1985 havde den pågældende en samtale med PET, hvor han fortalte om 
sine tidligere møder med Gordijevskij og Minin og om sine første samtaler med 


917 PET, personsag: Notits, 14. juni 1977. 

918 PET, personsag: Rapporter, 18. april 1972 og 4. oktober 1972. 

919 Ibid.: Rapporter, 18. oktober 1973, 13. november 1973, 13. maj 1974, 24. april 1975. 
920 Ibid.: Notits, 29. april 1977. 

921 PET, operationssag: Notits, 19. december 1985. 

922 PET, personsag: Notitser, 11. januar og 28. februar 1983. 


PET's overvågning af politiske partier 1945-1989 


231 


232 


PET oG SF's ØSTKONTAKTER 1968-1989 


Sorokin. De to havde talt om generelle politiske spørgsmål, og SF'eren ønskede 
at fortsætte kontakten. PET havde ingen indvendinger, da ”det måtte være i al- 
les interesse at man holdt en dialog i gang”, og SFøeren tilbød at holde efterret- 
ningstjenesten informeret om møderne.” Ifølge den pågældendes efterfølgende 
rapporter til PET var russeren interesseret i at diskutere den sikkerhedspolitiske 
situation, EF og udviklingen i Sovjetunionen efter Gorbatjovs magtovertagelse. 
Det var SF'erens indtryk, at det var Sorokins opgave at holde forbindelsen til 
danskeren varm, indtil den kunne overtages af en ny diplomat. Han hæftede sig 
især ved, at Sorokin insisterede på at aftale nye møder på forhånd, så man ikke 
behøvede at benytte telefonen.” 

PET's vigtigste kilde til SF's kontakter med østlige efterretningsofficerer var 
således Gordijevskij, der i 1976 begyndte at videregive oplysninger om ledende 
SF'ere. Gordijevskij-materialet, der som tidligere nævnt består af oversættelser 
af det skriftlige materiale, som dobbeltagenten smuglede ud af den sovjetiske 
ambassade, og hans egne kommentarer, giver et unikt indblik i KGB's politiske 
kontakter i Danmark i sidste halvdel af 1970'erne. Som omtalt skal materialet an- 
vendes forsigtigt, da det indeholder væsentlige kildemæssige problemer. Således 
er det vigtigt at skelne mellem residenturets ofte ambitiøse planer og de opnåede 
resultater (hvilket til dels opvejes af Centerets evalueringer), og at residenturet 
og Centeret havde en tendens til at overdrive betydningen af kontakterne (hvil- 
ket dog til dels opvejes af Gordijevskijs kritiske kommentarer). 

Ifølge Gordijevskij var det KGB's primære opgave at skaffe kontakter i SF, som 
kunne anvendes til at indsamle politiske oplysninger og til at udsprede sovjetiske 
synspunkter. Det var derimod ikke KGB's opgave at forsøge at splitte partiet eller 
at påvirke det til at indgå i et regeringssamarbejde med Socialdemokratiet. KGB's 
indsats over for udenlandske partier var styret af SUKP's Centralkomité, som 
havde fastslået, at andre venstrefløjspartier udgjorde en trussel mod de lokale 
kommunistpartier. KGB-residenturet i København måtte derfor ikke forsøge at 
påvirke SF's politik over for Socialdemokratiet eller forsøge at splitte det, da det 
kunne have konsekvenser for DKP.” 


923 PET, personsag: Notits, 7. marts 1985. 

924 Ibid.: Notitser, 2. og 21. maj 1985. 

925 Setidligere i dette bind om politiske partier og Kommissionens beretning, bind 13, om KGB's agent- 
og kontaktnetværk i Danmark. 

926 PET, operationssag: Rapport nr. 27/A, april 1977. 

Gordijevskij havde kendskab til fem ledende SF'ere, der mødtes med KGB- 
officerer, som optrådte under diplomatisk dække. En var af KGB klassificeret 
som agent, en som fortrolig kontakt (Gert Petersen), og tre som kontakter under 
”dybt studium” med henblik på et tættere samarbejde (”objekt rasrabotki”). Alle 
fem var tildelt kodenavne: Paul (senere Zevs, Gert Petersen), Mark, Kraig, Uran 
og Bard (Pelle Voigt).”” KGB vurderede selv, at flere af SF'erne havde ideologiske 
motiver for kontakten til repræsentanter for Sovjetunionen.” Gert Petersen og 
Pelle Voigt, der begge offentligt har beskrevet deres kontakter med sovjetiske 
diplomater, har forklaret deres motiver med, at de var interesseret i at få indblik 
i det sovjetiske syn på den internationale udvikling.?” Det er uklart, i hvilket 
omfang SF'erne var klar over, at de sovjetiske diplomater, som de havde samtaler 
med, i virkeligheden var efterretningsofficerer. I flere tilfælde antog residenturet, 
at kontakterne havde gættet diplomaternes rigtige funktion, men det fremgår 
ikke af materialet, hvad disse antagelser byggede på.” Gordijevskij var af den 
opfattelse, at Gert Petersen var klar over den rette sammenhæng, men at han 
foretrak ikke at indrømme det.” Det skal dertil bemærkes, at Gert Petersen har 
givet udtryk for, at han ikke vidste, at Gordijevskij var efterretningsofficer.?> 


927 Ibid.: Rapport Nr. 24; rapport nr. 31/A, marts-august 1977; rapport nr. 34/B. Gordijevskij-materi- 
alets oplysninger om Pelle Voigt og Uran stemmer overens med de kortfattede notater fra KGB- 
arkivaren Vasilij Mitrokhin. PET, operationssag: Rapporter nr. 5 og nr. 12. 

928 PET, operationssag: Rapport nr. 29/B, marts-maj 1977; rapport nr. 34/B. 

929 Gert Petersen, Inden for systemet - og udenfor, s. 246-249; Pelle Voigt, Sejre og fodfejl- set i mit 
bakspejl, s. 133-136. 

930 PET, operationssag: Rapport nr. 29/B, marts-maj 1977; rapport nr. 33/B, oktober/november 1977. 

931 Ibid.: Rapport nr. 48, 1978-1982. 

932 Gert Petersen, Inden for systemet - og udenfor, s. 246. 

SFS formand Gert Petersen på partiets 
landsmøde i Ballerup i 1987. Han var 
oprindeligt medlem af DKP indtil split- 
telsen i 1958, og han havde fra 1960'erne 
hyppige frokostmøder med østlige di- 
plomater, som var efterretningsofficerer 
under dække. PET'S overvågning af Gert 
Petersen viser, at det er vanskeligt at 
skelne mellem legitime politiske samta- 
ler og efterretningskontakter. Efter den 
kolde krigs afslutning blev Gert Peter- 
sen meldt til politiet for overtrædelse af 
straffeloven, men PET vurderede, at det 
ikke var muligt at få ham dømt ved en 
retssag (Arbejdermuseet og ABA). 


———— 


Det er det generelle indtryk, at SF'ernes møder med de sovjetiske efterretnings- 
officerer blev afholdt åbent, det vil sige at de oftest fandt sted på offentlige steder 
som restauranter. Nogle af møderne var dog karakteriseret af, hvad PET beteg- 
nede som ”konspirative” træk. Således blev møderne ofte aftalt fra gang til gang, 
hvilket hindrede PET i at få forhåndskendskab til det. I 1981 mente PET at kunne 
påvise en ændring i mønsteret for Gert Petersens møder, hvilket kun skærpe- 
de tjenestens opmærksomhed. PET bemærkede, at Gert Petersens møder med 
KGB-officerer lige siden den første kontakt med Lipskij i 1965 var karakteriseret 
ved, at møderne var aftalt på forhånd, hvilket indebar, at PET kun havde kend- 
skab til nogle af møderne. Det var også et gennemgående træk, at møderne blev 
afholdt under omstændigheder, der sikrede, at den danske tjeneste ikke kunne 
aflytte samtalen. Det nye var, at møderne med 2. sekretæren Vladimir N. Minin 
havde antaget en mere ”konspirativ” form. Mens Gert Petersen og hans tidligere 
kontakt, Oleg Gordijevskij, havde mødtes helt åbent, så kontaktede hans afløser 

aldrig danskeren åbent, og PET havde kun kendskab til fire møder, selvom de to 
havde kendt hinanden i tre år. 

Ifølge KGB-materialet, som Gordijevskij udleverede, udviklede forholdet til 
Pelle Voigt sig også i en ”konspirativ” retning. Danskeren blev pålagt ikke at 
ringe til ambassaden og ikke fortælle andre om kontakten, der blev aftalt alter- 
native mødesteder og -tidspunkter, og Voigt udarbejdede skriftlige rapporter om 
bl.a. et møde mellem repræsentanter for SF og det israelske parti MAPAM.?+ Da 
Voigt i 1986 offentliggjorde en artikel om kontakterne, beskrev han de ”konspi- 
rative” sider af møderne og sin mistanke om, at de sovjetiske samtalepartnere i 
virkeligheden var efterretningsofficerer.?> Ifølge Voigt overholdt han imidlertid 
ikke de ”konspirative” regler, men brød aftaler om møder og fortalte sine omgi- 
velser om kontakterne. 

Et andet ”konspirativt” element var betaling til kontakterne i form af gaver 
eller penge. Hensigten fra sovjetisk side var, at man derved gjorde kontakten 
tættere og styrkede kontrollen med SF'erne. Ifølge KGB-residenturets noter over 
kontakten til Gert Petersen fra 1970 til 1973, som blev udleveret af Gordijevskij, 
skal den senere partiformand i flere tilfælde have modtaget gaver og et pengebe- 
løb af sin KGB-kontakt, 2. sekretæren ved den sovjetiske ambassade Leonid A. 
Makarov. Det skal dog understreges, at sådanne oplysninger fra KGB-materi- 
ale ikke altid er fuldt pålidelige. Gordijevskij hævdede i 1976, at Gert Petersen 
aldrig havde modtaget penge fra KGB.” Det var ikke en ukendt foreteelse under 
den kolde krig, at KGB-officerer forfalskede kontaktrapporter og selv beholdt 
pengene. 

Der er imidlertid andre eksempler i KGB-materialet på, at ledende SF'ere tog 
imod betaling. Ifølge et brev fra Centeret til residenturet skal Kraig have modta- 
get gaver af en stigende værdi.” Pelle Voigt modtog bl.a. 2-3.000 kr. til dækning 
af udgifterne i forbindelse med afholdelsen af et seminar om Mellemøsten. Ifølge 


933 PET, personsag: Notits, 10. april 1981. 

934 PET, operationssag: Rapport nr. 31/A, marts-august 1977; rapport nr. 33/B, oktober/november 1977. 
935 Pelle Voigt, ”Mit liv med KGB”, Weekendavisen, 3.-9. oktober 1986. 

936 Pelle Voigt, Sejre og fodfejl - set i mit bakspejl, s. 134. 

937 PET, operationssag: Rapport Nr. 1, april 1970-april 1973. 

938 PET, operationssag: Rapport nr. 23. 

939 PET, operationssag: Rapport nr. 29/B, marts-maj 1977. 

Gordijevskij var KGB-residenturet primært interesseret i arrangementet som et 
middel til at etablere tættere kontakt til Voigt ved hjælp af penge og gode råd.” 


Indhentning af oplysninger 


KGB havde flere mål med kontakterne til de ledende SF'ere. For det første blev 
de anvendt til at indhente oplysninger om forskellige politiske spørgsmål. Det 
skal her bemærkes, at KGB undertiden anvendte en dramatisk efterretningster- 
minologi, f.eks. at danske kontakter skulle anvendes til ”efterretningsarbejdet i 
marker”, hvilket øjensynligt blot var en henvisning til åbne frokostmøder, hvor 
man udvekslede politiske synspunkter. Dette indebærer imidlertid ikke, at kon- 
takterne automatisk fungerede som agenter, der udførte opgaver for deres fø- 
ringsofficerer. 

KGB anvendte samtalerne med SF'ere til at indhente oplysninger om forskel- 
lige indenrigs- og udenrigspolitiske emner, der var af interesse for den politiske 
ledelse i Moskva. Ifølge residenturets notater fra møderne med Gert Petersen fra 
1970 til 1973 gav han bl.a. oplysninger om SF, internationale møder, hans vur- 
dering af udviklingen i Sovjetunionen og Kina, og hans besøg i Rumænien.” 
Residenturet etablerede kontakt til Mark med henblik på at indhente informa- 
tioner om EF?” Kraig gav ifølge KGB-korrespondancen oplysninger om forhol- 
dene i SF og dets internationale forbindelser, om partiernes forhold til DKP, om 
danske maoister, om den danske regering og internationale spørgsmål.?” Pelle 
Voigt blev af Gordijevskij betegnet som residenturets vigtigste kilde til oplysnin- 
ger om danske maoister, som var særligt efterspurgt af Moskva.” Således skulle 
Voigt have videregivet et referat af en samtale mellem Benito Scocozza fra KAP 
og den kinesiske leder Hua Guofeng, der havde overtaget magten i Kina efter 
Mao. Referatet blev angiveligt videresendt til Politbureauet og Centralkomitéen 


940 PET, operationssag: Rapport nr. 31/A, marts-august 1977; også rapport nr. 33/B, oktober/november 
1977. Pelle Voigt har fortalt, at han også modtog 3-4.000 kr. for nogle artikler. Derimod afslog han 
et tilbud om at få betalt en uddannelse ved Oxford University. Se Pelle Voigt, ”Mit liv med KGB”. 
Weekendavisen, 3.-9. oktober 1986. 

941 PET, operationssag: Rapport nr. 1, april 1970-april 1973. 

942 Ibid.: Rapport nr. 28/A, september 1976-juni 1977. 

943 Ibid.: Rapport nr. 29/B, marts-maj 1977; rapport nr. 46, august 1977. 

944 Ibid.: Rapport nr. 31/A, marts-august 1977. 


PET's overvågning af politiske partier 1945-1989 


PET OG SF's ØSTKONTAKTER 1968-1989 


i Moskva.?”> Flere SF'ere blev også benyttet til at indhente oplysninger om Sovjets 
modstandere, ”hovedfjenden” (USA) og Kina, og om Statsministeriet og Uden- 
rigsministeriet til brug for residenturets forsøg på at infiltrere dem. 

Spørgsmålet er, om nogen af de ledende SFre videregav klassificerede op- 
lysninger til deres sovjetiske kontakter. Her er Gert Petersen af særlig interesse, 
idet han havde sæde i Det Udenrigspolitiske Nævn. Ifølge residenturets notater 
skal Gert Petersen fra 1970 til 1973 have videregivet oplysninger vedrørende Det 
Udenrigspolitiske Nævns forretningsgang og fra danske ambassadeindberetnin- 
ger, der blev videresendt af Udenrigsministeriet til nævnet.947 I en skrivelse da- 
teret den 30. september 1971, som efter alt at dømme blev sendt fra residenturet 
til Centeret, blev det foreslået at forfremme Gert Petersen til ”fortrolig kontakt” 
Dette blev bl.a. begrundet med henvisning til hans medlemskab af Udenrigspo- 
litisk Nævn.948 

Hvad angår møderne i Det Udenrigspolitiske Nævn, bekræftede Gordijevskij 
11976, at Gert Petersen ved to lejligheder havde fortalt sin sovjetiske kontakt om, 
hvad der foregik i nævnet. Gordijevskij tilføjede, at Gert Petersen hævdede, at 
han aldrig havde benyttet sig af sin ret til at se de dokumenter, der var til rådig- 
hed for medlemmerne af Udenrigspolitisk Nævn og Forsvarsudvalget.?” 

Det skal bemærkes, at ifølge $ 4 i lov om Det Udenrigspolitiske Nævn fra 1954 
kan ministeren eller formanden pålægge medlemmerne tavshedspligt om, hvad 
de har fået oplyst i nævnet.%" I praksis er loven blevet fortolket sådan, at drøf- 
telserne i nævnet har været tavshedsbelagte, medmindre ministeren eller for- 
manden udtrykkeligt har bestemt andet. I perioden 1970-73 blev tavshedspligten 
indskærpet i flere tilfælde, der drejede sig om udenlandske diplomater. Der har 
været almindelig accept af, at medlemmerne og ministrene kunne give generelle 


945 Ibid.: Rapport nr. 33/B, oktober/november 1977. 

946 Ibid.: Rapport nr. 27/A, oktober 1976; rapport nr. 27/A, september 1976; rapport nr. 37/B, 1977; rap- 
port nr. 41, 1977-78. 

947 Ibid.: Rapport nr. 1, april 1970-april 1973. 

948 PET, operationssag: Rapport nr. 1, april 1970-april 1973. 

949 PET, operationssag: Rapport nr. 23. Gert Petersen har i sine erindringer understreget, at han altid 
har undgået at blive indviet i hemmelige oplysninger: ”Derfor passede jeg altid på, hvad jeg sagde, 
og især vogtede jeg mig for at ikke at afsløre statshemmeligheder — som jeg i øvrigt altid helst har 
undgået at blive indviet i. Hvad skulle jeg med dem?” Gert Petersen, Inden for systemet - og udenfor, 
S. 247. 

950 Lov om Det udenrigspolitiske Nævn, 5. marts 1954, http://147.29.40.91/DELFIN/HTML/ 
A1954/0005430.htm, set 12. oktober 2006. 

oplysninger til offentligheden om, hvilke spørgsmål der var blevet drøftet (men 
ikke om deres indhold), og om deres egne standpunkter (i det omfang det ikke 
kompromitterede fortroligheden).” 

Ambassadedepecher, der blev forelagt Udenrigspolitisk Nævn, var i perio- 
den 1970-73 enten betegnet ”Til underretning” eller klassificeret som ”Fortrolig”. 
Begge typer var omfattet af tavshedspligt.” Ifølge Gordijevskij var de indberet- 
ninger, hvis indhold Gert Petersen videregav til sin sovjetiske kontakt, hverken 
hemmelige eller særligt interessante, men KGB-officeren Makarov benyttede 
dem i sine rapporter til Centeret.” Gert Petersen har i en artikel oplyst, at han 
var i besiddelse af danske ambassade-indberetninger fra 1968 og frem, og at de 
var "selvsagt fortroligtstemplede (og sådan er de også blevet behandlet af mig)”%+ 

Gordijevskij-materialet omtaler et par yderligere tilfælde, hvor ledende SF'ere 
skal have forevist forskellige former for fortrolige oplysninger. Mark skal ifølge 
en anden KGB-officers udsagn have fremvist et hemmeligt-stemplet dokument 
for sin sovjetiske kontakt, men skulle have nægtet at udlevere det.” Det fremgår 
ikke, hvem der havde udfærdiget dokumentet, eller hvad dets indhold var. Ifølge 
residenturets årsberetning for 1975 skulle kontakten Uran i løbet af året have be- 
gyndt at videregive interne partidokumenter, hvoraf flere var fortrolige.” 

Det er således det generelle indtryk, at SF'erne i det omfang, at de udleve- 
rede oplysninger, hovedsageligt videregav almindelige oplysninger om inden- 
rigs- og udenrigspolitiske emner, deriblandt oplysninger om den kinesiske le- 


951 Notits fra Udenrigsministeriet til Undersøgelseskommissionen vedr. PET. Emne: Praksis vedrø- 
rende pålæg af tavshedspligt i Det Udenrigspolitiske Nævn. Svar på henvendelse af 12. oktober 2006 
fra Undersøgelseskommissionen vedrørende PET, 8. marts 2007. 

952 Ibid. 

953 PET, operationssag: Rapport nr. 23. 

954 Gert Petersen, "Jo, jeg har været naiv”, Information, 4.-5. april 1992. Udenrigsministeriet har efter 
Kommissionens anmodning gennemgået referater og bilag fra møderne i Udenrigspolitisk Nævn i 
perioden 1970-73. I det udsnit af depecher, der tilgik nævnet, og som er blevet identificeret, er der 
ikke fundet nogen, hvis indhold kunne være identisk med de oplysninger, som Gert Petersen ifølge 
KGB-residenturets noter videregav. Notits fra Udenrigsministeriet til Undersøgelseskommissionen 
vedr. PET, 8. marts 2007, bilag 1 og 2. Det påhviler Kommissionen at undersøge PET's virksomhed, 
og hvilke oplysninger om de overvågede miljøer og personer som tjenesten måtte have indhentet. 
Kommissionen har derfor ikke foretaget yderligere undersøgelser af, i hvilket omfang oplysnin- 
gerne fra Gert Petersen kunne stamme fra drøftelser eller informationer i Det Udenrigspolitiske 
Nævn. 

955 PET, operationssag: Rapport nr. 28/A, september 1976-juni 1977. 

956 Ibid.: Rapport nr. 30/B, 1975. 

delse og interne forhold i SF. Gert Petersen synes i perioden 1970 til 1973 at have 
videregivet oplysninger om møder i Det udenrigspolitiske Nævn og om danske 
ambassadeindberetninger. KGB-notaterne er imidlertid ikke særlig konkrete el- 
ler detaljerede, og det er derfor usikkert, hvor meget Gert Petersen fortalte sin 
sovjetiske kontakt. Som tidligere nævnt understregede Gordijevskij, at hverken 
Gert Petersen eller Pelle Voigt havde udleveret hemmelige informationer.” I det 
hele taget synes oplysningerne fra SF-kontakterne at have været af begrænset 
værdi. I begyndelsen af 1970'erne kritiserede Centeret flere gange residenturets 
anvendelse af Gert Petersen til at indhente politiske oplysninger.” En evalu- 
ering foretaget af Centeret af oplysningerne, der blev modtaget fra Gert Petersen 
fra 1975 til 1977, konkluderede således, at ganske vist havde kilden videregivet 
interessante oplysninger om politiske forhold i Vesteuropa og Danmark, og SF- 
formanden havde således været kilde til 23 efterretningsrapporter, hvoraf nogle 
blev videregivet til den politiske ledelse i Moskva (f.eks. om Nordkorea, CSCE, 
samarbejdet mellem uafhængige vesteuropæiske socialistpartier og maoister). 
Men Gert Petersens oplysninger var generelt ufuldstændige eller supplerede in- 
formationer fra andre kilder.” Centeret beskrev ligeledes udbyttet af kontakten 
til Uran som lavt,” mens Gordijevskij karakteriserede resultatet af kontakten til 
Kraig som beskedent." 


Holdningspåvirkning 


Det andet formål med, at KGB etablerede kontakter i SF's ledelse, var at anven- 
de dem i ”aktive foranstaltninger”, dvs. at bruge dem til at udsprede sovjetiske 
synspunkter og dermed påvirke den sikkerhedspolitiske debat i Danmark. I 
Gordijevskij-materialet findes adskillige henvisninger til sådanne påvirknings- 
operationer fra sidste halvdel af 1970'erne og begyndelsen af 1980'erne. Ifølge 
KGB-materialet var den vigtigste påvirkningskontakt i SF Gert Petersen, som 
i 1976 skal have deltaget i 11 operationer af denne art.” En af operationerne 


957 Ibid.: Rapport nr. 23; rapport nr. 50, februar 1983. 
958 Ibid.: Rapport nr. 1, april 1970-april 1973. 

959 Ibid.: Rapport nr. 32/B, 1975 - september 1977. 
960 Ibid.: Rapport nr. 2, 17. januar 1977. 

961 Ibid.: Rapport nr. 52, juli — tidlig august 1983. 
962 Ibid.: Rapport nr. 2, 17. januar 1977. 

bestod af en kritisk artikel om Kina, som partiformanden ifølge Gordijevskij, 
der på dette tidspunkt var partiformandens føringsofficer, havde skrevet efter en 
længere diskussion med KGB-officeren.”f 

Ifølge KGB's eget materiale havde tjenesten en væsentlig indflydelse på Gert 
Petersens rolle i den danske sikkerhedspolitiske debat. I sin årsberetning for PR- 
linjens arbejde i 1975 hævdede residenturet, at Gert Petersen havde deltaget i 20 
politiske påvirkningsoperationer. Ifølge residenturet havde det haft særlig stor 
succes med at få Gert Petersen til at anvende dets "teser” i taler og spørgsmål i 
Folketinget. Det drejede sig angiveligt om taler om CSCE, indkøbet af F-16 ja- 
gerfly og det nye styre i Vietnam.?% Residenturet rapporterede også til Centeret, 
at Gert Petersen havde anvendt dets "teser” i sine taler og optræden i tv og radio 
iløbet af 1975 i forbindelse med sin støtte til en fælles europæisk sikkerhedskon- 
ference og sin kritik af NATO, EF og USAs politik over for Indokina, Portugal 
og Chile.?% 

I Centerets instruktioner for 1977 blev residenturet anmodet om at begrænse 
anvendelsen af partiformanden til aktive foranstaltninger til to hovedområder: 
Danmarks medlemskab af EF og NATO og Nordeuropa.) Sidst på året hævdede 
residenturet, at Gert Petersen var fortsat med at udføre de stillede opgaver, og at 
han havde anvendt Centerets skriftlige "teser” til at kritisere neutronbomben, 
de amerikanske krydsermissiler og Carter-regeringens menneskerettighedspoli- 
tik.” Således hævdede residenturet, at det havde inspireret SF-formanden til at 
kritisere den vestlige forsvarsalliance og dens politik. 

Ifølge Gordijevskijs oplysninger skal KGB via Gert Petersen også have spillet 
en rolle i skabelsen af det alternative sikkerhedspolitiske flertal og fodnotepo- 
litikken i 1980'erne. Gordijevskij refererede en officer i KGB's Service A (aktive 
foranstaltninger) for at have oplyst, at Centeret var meget tilfreds med Gert Pe- 
tersens rolle i Socialdemokratiets beslutning om at afvise de danske bidrag til 
opstillingen af 572 mellemdistancemissiler (Kommissionens oversættelse): 


963 Ibid.: Rapport nr. 27/B, 1976/1977. 

964 Ibid.: Rapport nr. 30/B, 1975. 

965 Ibid. Ifølge KGB-arkivaren Vasilij Mitrokhin fremgik det af KGB's sagsakter, at Paul var en fortrolig 
kontakt siden 1973, der som ”agent of influence” anvendte KGB's temaer i sine artikler, i Folketin- 
get og i radio og TV. PET, operationssag: Rapport nr. 28. Det skal understreges, at Centerets akter 
sandsynligvis byggede på residenturets indberetninger og kan dermed ikke bruges til uafhængigt 
at bekræfte residenturets rapporter. 

966 PET, operationssag: Rapport nr. 28/B, marts 1977. 

967 Ibid.: Rapport nr. 34/B, 1977. 

”ZEVS [Gert Petersen], som var blevet grundigt tilskyndet af residenturet, var den 
første, der introducerede denne ide, og det var ham, der overtalte socialdemokra- 


terne til at afvise betalingerne. Til sidst tilsluttede et flertal i Folketinget sig til dette 


standpunkt, hvorved regeringen blev bragt i mindretal”??? 


Andre ledende SF'ere optræder i KGB's omtale af påvirkningsoperationer. I 1977 
fremhævede Centeret, at Kraig havde anvendt dets teser til artikler om CSCE, 
Chile, Ronald Reagan, Portugal og den politiske integration i Vesteuropa.?% I 
1982 oplyste Gordijevskij, at Kraig blev benyttet til at offentliggøre sovjetiske 
synspunkter på nedrustningsforhandlingerne. Kraig, der var klassificeret som 
agent af KGB, var i stand til at udføre opgaverne, så længe de var i overensstem- 
melse med SF's holdninger. Ifølge Gordijevskij vurderede Centeret disse opera- 
tioner som meget brugbare.”? Derimod synes KGB ikke at have haft større held 
til at benytte Pelle Voigt til at udsprede sovjetiske synspunkter. Ifølge et brev fra 
Centeret til residenturet i 1977 havde den involverede KGB-officer underrettet 
Moskva om, at Voigt ved et møde havde modtaget tjenestens materiale til brug 
for udarbejdelsen af artikler til SF-bladet minavisen og andre aviser. Centeret 
havde imidlertid ikke hørt yderligere om, hvad der var kommet ud af opera- 
tionen.” Ifølge Gordijevskij bestod Voigts udførte opgaver kun af forbedrede 
udgaver af hans tidligere avisartikler.” 


968 Ibid.: Rapport nr. 52, juli - tidlig august 1983. 

969 Ibid.: Rapport nr. 29/B, marts-maj 1977. Kraig er også omtalt i Mitrokhin-materalet, ifølge hvilket 
han blev brugt til aktive foranstaltninger og anvendte KGB-temaer om NATO, EF, nedrustning og 
afspænding i sine artikler. PET, operationssag: Rapporter nr. 11 og 59. 

970 PET, operationssag: Rapport nr. 49, november 1982. Ifølge Mitrokhin-materialet offentliggjorde 
Kraig (her nævnt under pseudonymet Pimen) to artikler i 1980 om Afghanistan, som var et led i 
KGB's aktive foranstaltninger. PET, operationssag: Rapport nr. 30. Det skal bemærkes, at Mitrok- 
hins oplysninger er kortfattede og unøjagtige. 

971 PET, operationssag: Rapport nr. 31/A, marts-august 1977. 

972 Ibid.: Rapport nr. 33/B, oktober/november 1977. Pelle Voigt har fortalt, at han skrev tre til fire artik- 
ler om forskellige emner, som han fik omkring 1.000 kr. pr. stk. for. KGB-officeren mistede imid- 
lertid interessen for projektet, da Voigt offentliggjorde dem. Han fik også to forslag til artikler, som 
KGB ønskede han skulle offentliggøre under eget navn, men Voigt fandt, at udkastene var behæftet 
med fejl. Pelle Voigt, ”Mit liv med KGB”, Weekendavisen, 3.-9. oktober 1986. 

Pelle Voigt markerer på et kort, hvilke 
retskredse, der havde svaret på, om de 
havde udstedt kendelser til PET til at 
aflytte Tvind. Foruden sikkerhedspolitik 
og efterretningstjenesterne engagerede 
Voigt sig bl.a. i boligpolitik og i Mellem- 
østen. På trods af at han var blevet ud- 
råbt som partiets ”kronprins”, mistede 
han sit folketingsmandat i 1994 og forlod 
dansk politik (Arbejdermuseet og ABA). 


Det fremgår også af Gordijevskij-materialet, at KGB hævdede at have udført på- 
virkningsoperationer med deltagelse af flere SF-kontakter. I slutningen af 1975 
rapporterede residenturet til Centeret, at man havde været i stand til at miskredi- 
tere den såkaldte Internationale Sakharov-høring i København, der behandlede 
Sovjetunionens overtrædelser af menneskerettighederne. Residenturet havde 
udarbejdet en særlig plan, ifølge hvilken SF-kontakten Uran havde bistået med at 
kompromittere ledelserne af CD og Kristeligt Folkeparti, som støttede høringen, 
ligesom bl.a. Gert Petersen og Kraig havde offentliggjort artikler, der skadede 
høringen. Takket være disse og andre foranstaltninger havde flere partier afvist 
at støtte høringen, SF havde fordømt den, og høringen tiltrak ikke den ventede 
opmærksomhed fra offentligheden.” Residenturet kunne også berette over for 
Centeret, at det ved hjælp af Gert Petersen og Uran havde været i stand til at 
påvirke indholdet af den udenrigspolitiske beretning, der var blevet fremlagt på 
partiets landsmøde i 1975.” I september 1976 godkendte Centeret en plan om 
at påvirke den europæiske sikkerhedskonference i Beograd i overensstemmelse 


973 PET, operationssag: Rapport nr. 30/B, 1975. 
974 Ibid. 

med sovjetiske interesser med hjælp af bl.a. Gert Petersen, Uran og Kraig.””> Sam- 
tidig præsenterede residenturet en plan for Centeret om at styrke modstanden 
mod EF i SF ved at anvende Gert Petersen, Pelle Voigt, Uran og Kraig. Ved hjælp 
af disse kontakter ville residenturet forsøge at få stillet spørgsmål i Folketinget, 
publiceret artikler og organiseret møder og demonstrationer mod EF.”f 

Det er forbundet med en række vanskeligheder at vurdere troværdigheden 
af oplysningerne i Gordijevskij-materialet om påvirkningsoperationerne. For 
det første er det vigtigt at skelne mellem planer og gennemførte operationer. En 
række af oplysningerne drejer sig om residenturets forslag og Centerets instruk- 
tioner og godkendelse af operationer. Det er undertiden ikke muligt at fastslå, 
om operationerne blev realiseret. For det andet kan der være en tendens hos 
de involverede KGB-officerer til at overdrive deres indflydelse på deres kon- 
takter. Det kan ikke afvises, at residenturet i en række tilfælde hægtede sig på 
SF-politikere, der allerede var modstandere af NATO og EF og tilhængere af 
afspænding og nedrustning, for at kunne hævde over for Centeret, at de havde 
påvirket de pågældende politikere. Den ofte anvendte formulering om, at en po- 
litiker havde benyttet sig af KGB's ”teser” i sine taler og artikler, synes at være en 
standardformulering, der tillod residenturet at hævde over for Centeret, at det 
havde udspredt sovjetiske synspunkter. For det tredje synes der også at være en 
tendens til at overdrive effekten af påvirkningsoperationerne. Således forekom- 
mer oplysningerne om, at Gert Petersen overtalte Socialdemokratiet til at afvise 
dansk støtte til dobbeltbeslutningen, at være overdrevet.” 

Et eksempel på, hvor svært det er at vurdere KGB's påvirkningsoperationer, 
er Sakharov-høringen i København i oktober 1975, som residenturet hævdede at 
have miskrediteret bl.a. ved hjælp af flere ledende SF'ere. Operationen var en del 
af en større kampagne iværksat af KGB i flere vesteuropæiske lande med det for- 
mål at miskreditere Andrej Sakharov, der modtog Nobels Fredspris i 1975 for sin 
kamp for menneskerettighederne. KGB's operationer havde dog angiveligt kun 
en begrænset succes.” Det tydeligste sovjetiske forsøg på at påvirke opinionen i 


975 PET, operationssag: Rapport nr. 1, 11. september 1976. 

976 Ibid.: Rapport nr. 28/A, september 1976-juni 1977. 

977 Gert Petersen har afvist, at han skulle have været påvirket af KGB-officererne til at stille kritiske 
spørgsmål om NATO og har henvist til, at han var mere inspireret af Ekstra Bladets afsløringer. 
Gert Petersen, Inden for systemet — og udenfor, s. 247. For Socialdemokratiet og fodnote-politikken 
se også de tidligere afsnit i dette bind. 

978 Christopher Andrew and Vasili Mitrokhin, The Mitrokhin Archive. The KGB in Europe and the West 
(London, 1999), S. 420-427, 431-435. 

Danmark var en række ”anti-Sakharov-høringer”, der blev arrangeret af Lands- 
foreningen til Samvirke mellem Danmark og Sovjetunionen med deltagelse af 
officielle sovjetiske repræsentanter.”” Den danske presse gav generelt et billede af 
høringen som kaotisk og præget af uoverensstemmelser, selvom den også gengav 
anklagerne mod det sovjetiske styre for at overtræde menneskerettighederne.?? 
Fire af de politiske partier (SF, VS, DKP og Fremskridtspartiet) samt Dansk For- 
fatterforening, Dansk Journalistforbund og Den udenlandske Presseforening 
meldte på forhånd afbud til høringen,” mens Venstre og Det Radikale Venstre 
udeblev fra spørgepanelet.”” En kilde meddelte PET, at den skæve pressedæk- 
ning skyldtes nogle journalister med kommunistisk og anden venstreorienteret 
baggrund, men det var usikkert i hvilket omfang de var påvirket af sovjetisk 
ambassadepersonale.”” En af arrangørerne af høringen var ikke i stand til over 
for PET at bekræfte forlydender om, at KGB skulle have iværksat en desinfor- 
mationskampagne.?% Det er således uklart, i hvilket omfang KGB-residenturets 
operationer bidrog til at miskreditere høringen, eller om residenturet tog æren 
for en udvikling, der skyldtes andre forhold. 

Et andet eksempel, der kan illustrere vanskelighederne ved at vurdere på- 
virkningsoperationernes effektivitet, er Pelle Voigts kontakt til den assisterende 
sovjetiske militærataché Vladimir Vinokurov, der var identificeret GRU-officer. 
I begyndelsen af 1983 holdt PET to frokostmøder mellem de to under obser- 
vation, og PET-medarbejderne konstaterede, at de to bl.a. drøftede spørgsmål 
vedrørende Grønland, den spionsigtede Flemming Sørensen og registreringen 
af lovlig politisk aktivitet. Kort tid efter møderne stillede Pelle Voigt flere spørgs- 
mål i Folketinget om amerikanske militære installationer på Grønland, Flem- 
ming Sørensen og danske myndigheders udlevering af oplysninger om danske 


53) 


979 PET, emnesag: ”Vedr.: En såkaldt ”anti-Sakharov-høring”, udateret. Om de sovjetiske påvirknings- 
forsøg, se også DIIS, Danmark under den kolde krig, bd. 2, s. 325, 443-444. 

980 Der findes et stort udklipsmateriale i PET's emnesag om høringen. 

981 Finn Borberg, ”Sakharov-høring$, Berlingske Tidende, 17. oktober 1975; ”Har sagt nej til deltagelse i 
Sakharov-høring”, Aktuelt, 12. september 1975. 

982 ”Sovjet beskyldes for at bruge unge som forsøgsdyr”, Politiken, 19. oktober 1975. 

983 PET, emnesag: ”Vedr.: Den internationale Sakharov-høring”, 18. december 1975. 

984 Ibid.: ”Vedr.: Den internationale Sakharov-høring”, 19. december 1975. Det er derimod veldoku- 
menteret, at KGB overvågede høringen. I 1985 oplyste en herboende sovjetisk medborger, at han 
efter anmodning fra den sovjetiske ambassadefunktionær Aleksandr V. Vesjkin havde meldt sig 
ind i Sakharov-komitéen og videregivet oplysninger om dens aktiviteter. Vesjkin var identificeret 
KGB-officer. Ibid.: ”Vedr.: Sovjetisk diplomat Veshkin, Aleksandr Vladimirovichy, 12. juni 1985. 

statsborgere til udenlandske myndigheder. PET's konklusion var, at der var en 
”påfaldende sammenhæng” mellem de emner, der var blevet drøftet på møder- 
ne, og Voigts efterfølgende folketingsspørgsmål. Tjenesten tilføjede dog, at man 
ikke havde konstateret nogen tegn på, at Voigt havde stillet spørgsmålene på 
opfordring fra GRU-officeren.?% 

Oplysningerne om Pelle Voigts GRU-kontakt kan tolkes på to måder. Der kan 
være tale om en succesfuld sovjetisk påvirkningsoperation, hvor GRU-officeren 
fik Pelle Voigt til at fremsætte kritiske spørgsmål, der var i overensstemmelse 
med sovjetiske interesser. Da Gordijevskij blev udspurgt om sagen, gav han ud- 
tryk for den opfattelse, at spørgsmålet om Grønland kunne være en sovjetisk 
aktiv foranstaltning, men at han tvivlede på, at spørgsmålet om det danske sam- 
arbejde med vestlige efterretningstjenester var en påvirkningsoperation.”” Der 
var imidlertid tale om formodninger fra Gordijevskijs side, der byggede på hans 
viden om KGB's generelle aktivitet. Den anden og mere sandsynlige tolkning 
er, at Voigt i forvejen var optaget af de nævnte emner, og at han forberedte fol- 
ketingsspørgsmål om dem. Under møderne med den sovjetiske militærattaché 
kom emnerne naturligt op i forbindelse med den udenrigs- og indenrigspolitiske 
diskussion. Dette understøttes af, at det ifølge PET-observatørerne var Voigt, der 
foreslog GRU-officeren at læse en bog om Grønland, og ikke omvendt.” 


Talentspejdere 


Endelig havde KGB-residenturet et tredje formål med kontakten til ledende 
SF'ere, nemlig at anvende dem som talentspejdere. Det skal understreges, at det- 
te ikke nødvendigvis indebar, at de danske politikere aktivt ledte efter egnede 
agentemner til KGB. Sandsynligvis betød betegnelsen i praksis blot, at residen- 
turet anvendte SF'ernes omtaler af andre politikere, journalister, embedsmænd 
og lignende til at vurdere, om det ville være nyttigt at forsøge at etablere kontakt 
til dem. Således var det residenturets plan at benytte bl.a. Gert Petersen, Kraig og 
Uran til at identificere personer, der kunne anvendes i arbejdet mod ”hovedfjen- 


985 PET, personsag: ”Vedr.: Folketingsmedlem Pelle Voigt's møder med en sovjetisk diplomat, assiste- 
rende militærattaché Vladimir Vinokurov,” 7. marts 1984. 

986 PET, operationssag: Rapport nr. 50, februar 1983. 

987 PET, personsag: Notits, 10. januar 1983, fortsat 11. januar 1983. 

den” (USA). Kraig blev af Centeret fremhævet for sine kontakter i regeringen, 
det politiske liv og blandt journalister,” mens Urans største værdi lå i hans mu- 
lige kontakter blandt udenlandske studerende i Danmark.” Residenturet havde 
også planer om at anvende Pelle Voigt som talentspejder.?” 


KGB's bureaukratiske spil 


Der er allerede nævnt en række kildeproblemer i det KGB-materiale, som Gor- 
dievsky videregav til en vestlig tjeneste, og som omtalte ledende SF'eres kontakter 
til residenturet. Den vigtigste fejlkilde i materialet er residenturets og Centerets 
tendens til at overdrive betydningen af de politiske kontakter af bureaukratiske 
og karrieremæssige hensyn. Således var Gordijevskij modvillig med hensyn til 
at afsløre Gert Petersens status i KGB over for den vestlige tjeneste, idet han ikke 
ønskede, at partiformanden skulle undgælde for, at KGB havde klassificeret ham 
som fortrolig kontakt. Den vestlige tjeneste citerede Gordijevskij for at have talt 
om "disse barnlige lege, som vi leger”, og KGB-officeren understregede, at Gert 
Petersen ikke var angribelig, og det ikke var hans skyld, at residenturet som et led 
i KGB's "bureaukratiske spil” havde klassificeret ham højt for at gøre indtryk på 
Centeret.” Gordijevskij gentog sine betænkeligheder ved et senere møde med 
den vestlige tjeneste, hvor han blev citeret for at have beskrevet Gert Petersen 
og en anden fortrolig kontakt som ”ganske hæderlige mænd”, som ”ikke havde 
gjort noget skamfuldt”- Gordijevskij tilføjede, at Gert Petersen gjorde mere for 
koreanerne, rumænerne og jugoslaverne, men at han blev brugt af residenturet, 
så det kunne vise, at det lavede noget: ”Han har aldrig modtaget penge, og han 
har aldrig udleveret hemmelige oplysninger”, Gert Petersen var således klas- 
sificeret som fortrolig kontakt for at imponere Centeret, og residenturet tog æren 
for de handlinger, som han udførte på andres vegne. Det skal dog understreges, 
at oplysninger, der stammede fra Gert Petersens tidligere KGB-kontakt, Leonid 
Makarov, tegnede et andet billede af danskeren: Han hemmeligholdt kontakten, 


988 PET, operationsssag: Rapport nr. 27/A, september 1976. 
989 Ibid.: Rapport nr. 29/B, marts-maj 1977. 

990 Ibid.: Rapport nr. 32/C, juni 1976-april 1977. 

991 Ibid.: Rapport nr. 37/A, januar-marts 1978. 

992 Ibid.: Rapport nr. 20, 20. oktober 1976. 

993 Ibid.: Rapport nr. 23, 11. januar 1977. 

994 Ibid. 

han modtog gaver og måske penge, og han videregav oplysninger om Det Uden- 
rigspolitiske Nævn og om danske ambassadeindberetninger. Som det vil fremgå 
senere, fik uoverensstemmelserne i Makarovs og Gordijevskijs oplysninger PET 
til at tvivle på Gordijevskijs troværdighed. 

Ifølge Gordijevskij var den eneste agent blandt de ledende SF'ere, Kraig, også 
resultatet af KGB's overdrivelser. Gordijevskij fortalte den vestlige tjeneste, at ef- 
ter Kraig var blevet klassificeret som fortrolig kontakt i foråret 1977, havde man 
på residenturet drøftet, om man skulle anmode Centeret om at forfremme ham 
til agent. Gordijevskij fortalte, at han, der var Kraigs KGB-kontakt, var imod, da 
Kraig ikke opfyldte de formelle betingelser for at være agent, idet han ikke var 
under KGB-kontrol, de hemmeligholdt ikke deres møder, og Gordijevskij hav- 
de ikke afsløret sine rette tilhørsforhold. Ifølge Gordijevskij indtog residenten 
Mikhail P. Ljubimov en mere kynisk holdning: Han indrømmede, at Kraig ikke 
opfyldte kravene til at være fortrolig kontakt eller agent, men at det ville være til 
gavn for residenturet. Ljubimov nævnte residenturerne i London og Canberra 
som eksempler på, at udstationerede KGB-officerer klassificerede åbne kontak- 
ter som agenter, og han argumenterede for, at hvis de kunne gøre det, kunne 
residenturet i København også.” Centeret godkendte anmodningen. Ifølge Gor- 
dijevskij kunne årsagen til godkendelsen være, at den ansvarlige KGB-officer, J. 
I. Sjisjkin, der var næstkommanderende for Første Hoveddirektorat med ansvar 
for Vesteuropa, var imponeret over Centerets sag på Kraig, ligesom han havde 
en personlig interesse i at kunne imponere sine overordnede med hvervningen 
af en ny agent.” Således opfyldte Kraig ikke engang kravene til at blive fortrolig 
kontakt, men både residenturet og Centeret havde en interesse i at kunne hævde, 
at de havde hvervet en agent i SF.7 

Det fremgår også af Gordijevskij-materialet, at SF-kontakterne handlede 
selvstændigt, og at KGB-officererne havde svært ved at kontrollere dem. Således 
indeholder residenturets materiale om møderne med Gert Petersen fra 1970 til 
1973 gentagne klager over, at hans efterretningsmæssige muligheder ikke blev 
fuldt udnyttet, hans oplysninger var ufuldstændige og fragmentariske, at han 


995 PET, operationssag: Rapport nr. 36. 

996 Ibid. 

997 I den version af hændelserne, som Gordijevskij gav til journalisten Jakob Andersen, var det lederen 
i Centeret, der pressede på for at forfremme Kraig til agent. Ifølge Gordijevskij blev ordren aldrig 
udført, se Jakob Andersen og Oleg Gordievsky, De røde spioner, s. 721-722. Gordijevskij kan have 
husket forkert, eller han kan have forsøgt at stille sig selv i et mere positivt lys. 

nægtede at publicere KGB's artikler, og at han var påvirket af borgerlig propa- 
ganda og deltog i antisovjetiske kampagner.” Gordijevskij mente heller ikke, at 
KGB var i stand til at påvirke Gert Petersen politisk, idet han havde sine egne 
meninger og var styret af partiets interesser.” Andre kilder har bekræftet, at 
flere af de ledende SF'ere benyttede møderne med KGB-officererne til at kritisere 
Sovjetunionens politik.” 

Residenturets overdrivelser over for Centeret om SF-kontakternes betydning 
og indflydelse kunne imidlertid sætte residenturet i en klemme, når SF'erne op- 
trådte selvstændigt. I 1977 konstaterede Centeret, at de danske efterretningstje- 
nester var udsat for kritik i forbindelse med sagerne om Bent Weibel, der havde 
udført teknologispionage for Sovjet, og Hans Hetler, der havde indsamlet oplys- 
ninger om venstrefløjen for FE. Centeret foreslog, at residenturet skulle overveje 
mulighederne for at intensivere kampagnen mod PET og FE ved at understrege 
deres samarbejde med CIA. En af de fremtrædende kritikere af de danske efter- 
retningstjenester var Gert Petersen. Residenturet forsøgte imidlertid at lægge en 
dæmper på ham, da KGB-officererne frygtede, at Centeret, der var af den op- 
fattelse, at han var en værdifuld kontakt, var imod hans prominente rolle, idet 
han kunne tænkes at tiltrække sig de danske tjenesters opmærksomhed og give 
anledning til mistanke om, at Sovjet stod bag kampagnen. Residenturet havde 
imidlertid svært ved at forklare, hvorfor Gert Petersen indtog en så prominent 
rolle i kampagnen, når residenturet angiveligt havde tæt kontakt til ham, og det 
rapporterede til Centeret, at SF-formanden var motiveret af ønsket om at give 
partiet omtale, og at residenturet havde forsøgt at dæmpe ham ned.” 

Residenturet havde en interesse i at have flere kontakter i SF's ledelse, således 
at man over for Centeret kunne hævde, at man modtog værdifulde oplysnin- 


998 PET, operationssag: Rapport nr. 1, april 1970-april 1973. 

999 Ibid.: Rapport nr. 48. 

1000 Ifølge statsministerens sikkerhedspolitiske rådgiver, Henning Gottlieb, havde den sovjetiske am- 
bassaderåd Nikolaj Sjatskikh fortalt ham, at Gert Petersen under en samtale havde støttet tankerne 
om Norden som atomvåbenfri zone, men at han samtidig havde krævet en betingelsesløs sovje- 
tisk tilbagetrækning fra Afghanistan. PET, personsag: Henning Gottlieb, Notits, 4. februar 1988. 
PET's observation af Pelle Voigts møder med GRU-officeren Vladimir I. Vinokurov viste, at Voigt 
krævede, at Sovjet skulle bøje sig med hensyn til Afghanistan, spurgte hvorfor Sovjet ikke havde 
diplomatiske forbindelser til Israel, undrede sig over at GRU-officeren benægtede noget kendskab 
til Sovjets nye ubådstype, drejede diskussionen ind på Sovjets fejlslåede tvangskollektivisering og 
tog parti for Trotskij. PET, personsag: Notits, 28. februar 1983; notits, 16. marts 1983. 

1001 PET, operationssag: Rapport nr. 29/A, juni-juli 1977. 

ger og udførte vigtige påvirkningsoperationer. Imidlertid udgjorde antallet af 
kontakter også en sikkerhedsrisiko for KGB, idet SF'erne kunne tænkes at af- 
sløre deres sovjetiske kontakter indbyrdes'?” (hvilket netop var sket i forbindelse 
med den rumænske Securitate-officer Opreas virksomhed i SF i begyndelsen 
af 1970'erne). Residenturet afbrød derfor i 1975 det dybe studium af kontakten 
Mark, da man vurderede, at man havde nok kontakter i SF's ledelse.?% I 1977 
godkendte Centeret, at residenturet afbrød kontakten til Uran."% 


PET's vurderinger af KGB's SF-kontakter 


PET's vurderinger af de ledende SF'eres kontakter til KGB-officerer byggede i 
overvejende grad på oplysningerne fra Gordijevskij. Samtidig gav flere forhold 
ved kontakterne imidlertid tjenesten anledning til at sætte spørgsmålstegn ved, 
om Gordijevskij havde givet et fyldestgørende billede af forbindelserne. 

Under de første debriefinger havde Gordijevskij understreget, at Gert Peter- 
sen ikke havde gjort noget forkert, og at hans indsats blev overdrevet af residen- 
turet for at imponere Centeret. Dette billede svarer ganske godt til det generelle 
billede, Gordijevskij gav af KGB, hvor medarbejderne af karrieremæssige hensyn 
overdrev deres indsats. PET udtrykte imidlertid en mistanke om, at Gordijevskij 
”af forskellige grunde bagatelliserer” SF-formandens indsats.”% Jørn Bro gav så- 
ledes udtryk for ”den fare, der lå i, at Anker Jørgensen af politiske grunde kunne 
blive tvunget ind i et samarbejde med G.P., og nævnte behovet for, at stats- og 
justitsministeren samt departementscheferne blev orienteret snarest gennem et 
notat, hvor kildens identitet blev sløret og blot beskrevet som særdeles velinfor- 
meret og pålidelig” Det var således Bros opfattelse, at Gordijevskij underdrev 
betydningen af Gert Petersens kontakt til KGB. 

PET udarbejdede i marts 1978 en notits om KGB's kontakter til politikere i SF 
og Det Radikale Venstre. Ifølge påtegninger blev notitsen forelagt for statsmini- 
steren og justitsministeren formentlig i 1979. Notitsen gengav uden kommen- 
tarer eller selvstændige vurderinger Gordijevskijs oplysninger om KGB's fem 


1002 Ibid.: Rapport nr. 31/A, marts-august 1977. 

1003 Ibid.: Rapport nr. 30/B, 1975. 

1004 Ibid.: Rapport nr. 42, januar-juni 1978; rapport nr. 47/G, august - december 1977. 
1005 Ibid.: Mødereferat, 14. juli 1977. 

1006 Ibid.: Mødereferat, 17. maj 1977. 

kontakter i SF. Vedrørende Gert Petersen hed det, at han siden 1960'erne havde 
haft kontakt til KGB-officerer, og at han siden 1973 var klassificeret som fortrolig 
kontakt. På den ene side havde han videregivet forskellige politiske oplysninger, 
bl.a. fra Det Udenrigspolitiske Nævn, og han havde fungeret som ”påvirknings- 
agent” (”agent of influence”) ved at udbrede sovjetiske idéer i sine taler og artik- 
ler. På den anden side havde han ifølge notitsen aldrig modtaget betaling, havde 
aldrig udleveret hemmelige oplysninger, og det var uvist, om han var klar over, at 
hans sovjetiske kontakter var KGB-officerer.”” PET gengav således i summarisk 
form Gordijevskijs oplysninger om Gert Petersen, dog uden at fremhæve dob- 
beltagentens advarsler om, at residenturet ofte overdrev sin indsats af institutio- 
nelle årsager. 

Efter Gordijevskijs afhopning i 1985 behøvede PET ikke mere at tage hensyn 
til hans sikkerhed, og dermed kunne myndighederne anvende oplysningerne til 
eventuelt at rejse straffesager mod danske statsborgere. Kort før Gordijevskijs 
afhopning udarbejdede en medarbejder i PET en 21-siders sammenskrivning af 
oplysningerne fra Gordijevskij om Gert Petersen, men det fremgår ikke, om den 
indgik i eventuelle overvejelser om en straffesag.” 

I 1992 bragte Ekstra Bladet en række artikler om KGB's arbejde i Danmark, 
som byggede på oplysninger fra Gordijevskij. Avisen beskrev Gert Petersen som 
agent for KGB," hvilket førte til en politianmeldelse mod Gert Petersen for 
overtrædelse af straffeloven. I sit svar konkluderede PET's chef Hanne Bech 
Hansen, at der ikke var grundlag for yderligere efterforskning, idet ”der ikke er 
rimelig formodning om, at en undersøgelse kan føre til, at Gert Petersen findes 
skyldig til straf, jf. retsplejelovens $ 749, stk. 1, 2. pkt, 1. led;7%? PET lagde bl.a. til 
grund, at det ikke var muligt at bevise, at Gert Petersen havde været klar over, 
at han havde været i kontakt med KGB-officerer, og at oplysningerne om vide- 
regivelsen af informationer fra Det Udenrigspolitiske Nævn stammede fra en 
andenhåndskilde og ikke var konkrete." 

Flere af PET's analyser af ledende SF'eres KGB-kontakter viser, at tjenestens 
medarbejdere ofte havde svært ved at vurdere betydningen af kontakterne. Et 


1007 Ibid.: ”KGB's forbindelser inden for partierne SF og Radikale”, marts 1978. 

1008 Ibid.: ”Vedr.: ME, Gert Verner Petersen, Socialistisk Folkeparti, f.d. 19.8.1927 i Nykøbing F”, 24. maj 
1985. 

1009 Jakob Andersen, ”Gert Petersen agent for KGB, Ekstra Bladet, 29. marts 1992. 

1010 PET, personsag: Politimester Hanne Bech Hansen til politidirektør Poul Eefsen, 1. juni 1992. 

eksempel er sagen om Kraig, der var den eneste KGB-kontakt i SF, der var klas- 
sificeret som agent. En medarbejder i PET udarbejdede i slutningen af 1985 en 
notits, der beskrev Kraigs kontakt til residenturet siden 1974. Medarbejderen 
beskrev kontakten som en ”konspirativ forbindelse”; idet møderne blev forsøgt 
holdt hemmelige ved at aftale dem fra gang til gang, og fordi KGB-officeren be- 
nyttede sig af en telefonboks til at komme i kontakt med Kraig. Det fremgår dog 
af notitsen, at Kraig gentagne gange åbent satte sig i forbindelse med ambassa- 
den og således ikke selv forsøgte at sløre forbindelsen. Medarbejderen beskrev 
Gordijevskijs oplysninger om Kraig og om dennes udnævnelse til agentstatus, 
selvom det blev tilføjet, at dette havde givet anledning til diskussion i residentu- 
ret, hvor han blev opfattet som en fortrolig kontakt. Medarbejderen opregnede 
Kraigs forskellige tillidshverv og konkluderede, at den pågældende havde funge- 
ret som en ”vigtig agent for KGB” med hensyn til holdningspåvirkning.”” Såle- 
des synes medarbejderen i sin vurdering ikke at have lagt vægt på Gordijevskijs 
oplysninger om, at både residenturet og Centeret havde institutionelle interes- 
ser i at overdrive betydningen af kontakten til Kraig og i at forfremme ham fra 
fortrolig kontakt til agent. I en senere kort oversigt over KGB's kontakter i SF 
understregede tjenesten da også, at man skulle benytte oplysningerne fra KGB 
med ”nogen forsigtighed”, da KGB havde en tendens til at ”besmykke” sin egen 
indsats. Det blev således betonet med skjult henvisning til Gordijevskij, at ifølge 
”lokale oplysninger” havde residenturet overdrevet Kraigs indsats.” Denne en- 
delige vurdering af kontakten forekommer realistisk og velafbalanceret. 

PET havde også besvær med at komme frem til en sikker vurdering af Pelle 
Voigts kontakter til KGB og GRU. PET havde således svært ved at få Voigts kri- 
tiske syn på Sovjetunionens politik til at hænge sammen med hans møder med 
sovjetiske efterretningsofficerer. Tjenesten fandt det således ”overraskende”, at 
Voigt under en demonstration til støtte for uafhængige fredsgrupper i Østeuropa 
foran den sovjetiske ambassade udtalte sig mod Sovjets ”anmassende propagan- 
da, der skulle give Vesten det fejlagtige indtryk, at Sovjetunionen nedrustede 


1012 PET, operationssag: Notits, 19. december 1985. Medarbejderen, der udarbejdede notitsen, var af 
den opfattelse, at Kraig havde overtrådt straffelovens spionageparagraf, for han afsluttede notitsen: 
”Med baggrund i det beskrevne, anses det for påvist, at [Kraig] har været hvervet af den sovjeti- 
ske efterretningstjeneste KGB, hvorved der utvivlsomt foreligger en overtrædelse af straffelovens 
$ 1087” Den sidste sætning (”hvorved … $ 108”) er senere streget over. Det vides ikke, om denne 
korrektur blev foretaget af medarbejderen eller af ledelsen i PET, der ikke mente, at der var begået 
nogen strafbar handling. 

1013 PET, emnesag: ”Vedr.: KGBs forbindelser indenfor Socialistisk Folkeparti, SF”, 13. januar 1986. 

i stedet for oprustede.”+ Den pågældende medarbejder havde angiveligt svært 
ved at forstå, at venstrefløjsfolk kunne have en kritisk indstilling til Sovjetunio- 
nen. I en notits fra 1988 om Voigts forbindelser til de sovjetiske efterretningstje- 
nester omtalte PET ikke, at Pelle Voigt på de frokostmøder, som tjenesten havde 
holdt under observation, havde kritiseret Sovjetunionens politik, eller at KGB- 
residenturet havde en tendens til at overdrive betydningen af sine kontakter. I 
stedet vurderede tjenesten, at Voigt havde videregivet ”væsentlige politiske op- 
lysninger”, fortrinsvis om danske maoister, til KGB, og at man ikke var i stand til 
at fastslå, om han stadig havde ”en lukket forbindelse” til de sovjetiske tjenester 
ved siden af sine ”åbne” forbindelser til ambassaden.” 

PET havde imidlertid også god grund til at følge SF-kontakterne. I 1979 ud- 
arbejdede en medarbejder en oversigt over Gordijevskijs oplysninger om Uran. 
Medarbejderen konstaterede, at den pågældende havde været dyrket intenst af 
residenturet, og at man på et tidspunkt havde ment, at man var tæt på at hverve 
ham som agent. Ifølge KGB's indberetninger havde Uran videregivet oplysnin- 
ger og deltaget i påvirkningsoperationer, men værdien af oplysningerne blev af 
Centeret vurderet som ”temmelig ringe” og det var ikke lykkedes at studere Uran 
under dennes besøg i Sovjetunionen. Kontakten var derfor blevet afbrudt i 1978. 
PET-medarbejderen bemærkede imidlertid, at den pågældende efterfølgende 
havde fulgt flere af residenturets opfordringer, hvilket kunne tyde på, at residen- 
turet havde genoptaget kontakten: ”Vi har intet, der styrker vores mistanke, men 
det er også helt sikkert, at såfremt KGB beslutter at genoptage en sådan kontakt, 
vil det ske på en sådan måde, at der er mindst mulig chance for, at PET erfarer 
det” Gordijevskij kunne dog senere meddele, at den pågældende næppe var 
blevet rekrutteret.” 

Gordijevskijs afhopning havde den følge, at KGB lagde sine kontakter i SF 
på is. I 1988 genoptog KGB-residenten ambassaderåd Nikolaj Sjatskikh forbin- 
delsen til Gert Petersen.” Det foregik som en ”åben” kontakt, dvs. møderne 
blev aftalt over telefonen, og de blev afholdt som frokostmøder i den sovjetiske 
ambassade. PET konstaterede seks møder i 1988, seks i 1989, fem i 1990 og firei 


1014 PET, personsag: Notits, 16. marts 1983. 

1015 PET, personsag: ”Vedr.: Pelle Voigt, f.d. 14.12.1950, MF for Socialistisk Folkeparti — forbindelser til 

1017 Ibid.: Rapport nr. 48, 1978-1982. 

1018 PET, personsag: Notits, 15. marts 1988. 

1991. Sjatskikh etablerede også kontakt til Ebba Strange, og andre KGB-officerer 
mødtes jævnligt med SF's partisekretær Christian Fischer, den senere partifor- 
mand Holger K. Nielsen, folketingsmedlemmerne Jes Lunde og Søren Riishøj 
samt Kenny Katborg. Det var PET's vurdering, at KGB havde opprioriteret sin 
interesse for SF, som siden 1988 var genstand for en ”intens KGB-kultivering”,?? 


Konklusion 


PET's interesse for Socialistisk Folkeparti skal ses i lyset af partiets baggrund, ud- 
vikling og politik. SF blev dannet efter splittelsen af DKP i 1958, og en stor del af 
medlemmerne og af ledelsen var tidligere kommunister. Partiets politik adskilte 
sig på det overordnede plan ikke fra DKP's, og begge partier stod til venstre for 
Socialdemokratiet i indenrigspolitiske spørgsmål og var modstandere af NATO 
og EF, selvom SF fremførte Danmarks afrustning som en særlig mærkesag. De 
væsentligste forskelle på de to partier bestod i SF's uafhængighed i forhold til 
supermagterne, dets demokratiske politiske kultur og dets mere pragmatiske til- 
gang til socialismen. SF havde imidlertid dybe rødder i den internationale kom- 
munistiske bevægelse og ideologi, som det kun langsomt frigjorde sig fra. Par- 
tiets generelle syn på Sovjetunionen var længe overvejende positivt, og det var 
først i forbindelse med Warszawapagtens besættelse af Tjekkoslovakiet i 1968, at 
SF fordømte Sovjetunionens politik. Partiets ungdomsafdeling, SUF, der formelt 
var organisatorisk uafhængig, lå til venstre for moderpartiet, og det arbejdede 
åbent for en omvæltning af det bestående samfund og deltog i stigende grad i 
løbet af 1960'erne i forskellige demonstrationer og aktioner. 

SF udviklede med tiden en antiimperialistisk profil, der indebar, at partiet 
så den vestlige imperialisme, anført af kapitalismens højborg USA, som årsag 
til social uretfærdighed, diktaturer og krige i verden. Partiet støttede derfor, ud 
fra en uafhængig og kritisk stillingtagen, alle kræfter, der kæmpede mod im- 
perialismen: Uafhængige socialistiske partier i Vesteuropa, frihedsbevægelser i 
den tredje verden og visse statsbærende kommunistiske partier i Østeuropa og 
Asien. Det vigtigste for SF var den uafhængige kamp mod alle former for impe- 
rialisme og at forhindre en altødelæggende krig mellem blokkene. Disse mål var 
vigtigere end undertrykkelsen af menneskerettighederne i de socialistiske lande, 
og partiets ledelse etablerede derfor venskabelige kontakter med de statsbæren- 


1019 PET, emnesag: Notits, 15. oktober 1991. 

de kommunistpartier i Jugoslavien, Rumænien og Nordkorea, idet de førte en 
selvstændig udenrigspolitisk linje, støttede nedrustning og fulgte deres egen vej 
mod socialismen. 

Som et ikke-kommunistisk socialistparti tiltrak SF sig interesse fra vestlige 
og østlige efterretningstjenester. SF var således en kampplads for de danske og 
udenlandske tjenester under den kolde krig. En vestlig myndighed havde så- 
ledes en fælles interesse med Aksel Larsen i kampen mod den internationale 
kommunisme. Samtidig kan SF's partiformand have haft et ønske om at blive 
opfattet som en ansvarlig samarbejdspartner i udlandet og hos den danske rege- 
ring. I samme periode, som partiformanden holdt hemmelige møder med den 
allierede myndighed, hvervede den østtyske tjeneste MfS/HVA flere SFøre, der 
havde en baggrund i DKP, til at udføre efterretningsopgaver til fordel for DDR. 

Den formentlig mest omfattende efterretningsaktivitet i SF blev udøvet 
af den sovjetiske efterretningstjeneste KGB, hvis officerer under diplomatisk 
dække etablerede kontakter til en række ledende SF'ere og SUF're fra midten af 
1960'erne. Det generelle indtryk er, at de fleste møder blev afholdt åbent i form 
af frokostmøder på restauranter, hvor parterne diskuterede almindelige uden- 
rigs- og indenrigspolitiske spørgsmål. KGB-officererne introducerede dog også 
konspirative elementer, idet møderne blev forsøgt holdt skjult ved at aftale dem 
på forhånd og ved at betale for udførte opgaver. En enkelt kontakt skal have vi- 
deregivet partiinterne dokumenter, og Gert Petersen skal have fortalt om møder 
i Det Udenrigspolitiske Nævn og om danske ambassadørindberetninger, men 
oplysningerne herom er kortfattede og usikre. 

Et forsøg på at vurdere betydningen af kontakterne er behæftet med en bety- 
delig usikkerhed. En stor del af de videregivne oplysninger om politiske forhold 
i Danmark og i udlandet synes at have været almindeligt kendt og af begrænset 
værdi, selvom nogle oplysninger var af interesse for Centeret og indgik i dens ef- 
terretningsanalyser, og enkelte blev anset for at være af så stor værdi, at de tilgik 
den sovjetiske ledelse. Det er også usikkert, i hvilket omfang KGB i sine ”aktive 
foranstaltninger” havde held til at påvirke SF'ere til at fremføre sovjetiske syns- 
punkter og dermed påvirke den sikkerhedspolitiske debat i Danmark. Overens- 
stemmelsen mellem KGB's fremførte ”teser” og SF-politikernes udtalelser kan 
også skyldes, at KGB i vidt omfang hægtede sig på SF'erne og tog æren for deres 
forslag. Det er det generelle indtryk, at residenturet og Centeret ofte overdrev 
deres indsats af institutionelle årsager. To ledende SF'ere var klassificeret som 
agenter for KGB (Holger Vivike og Kraig), og de blev først og fremmest benyttet 
af residenturet til at imponere Centeret. 

PET synes generelt at have haft et nøgternt og realistisk trusselsbillede af So- 
cialistisk Folkeparti. Tjenesten fulgte partiets udvikling tæt i første halvdel af 
1960'erne på grund af dets kommunistiske baggrund, politiske program og uden- 
landske kontakter. Selvom partiet havde brudt med Moskva og med tiden indtog 
en mere kritisk position over for Sovjetunionen, var SF's betydelige tilslutning 
og dets modstand mod NATO og EF i østblokkens interesse. PET's overvågning 
af udviklingen i SUF forekommer i lyset af organisationens yderligtgående pro- 
gram og aktiviteter også begrundet. Fra midten af 1960'erne var PET opmærk- 
somme på de ledende SF'eres kontakter til identificerede østlige efterretningsof- 
ficerer. Tjenestens bekymring for, at SF'ere kunne tænkes at udlevere fortrolige 
oplysninger for at styrke afspændingen og dialogen mellem blokkene, forekom- 
mer ikke urealistisk i lyset af Gert Petersens angivelige videregivelse af oplys- 
ninger om Det Udenrigspolitiske Nævn og danske ambassadør-indberetninger. 

Trusselsbilledet betød, at PET gennemførte en bred registrering af SF'ere 
for derved at kunne sikre sig, at de blev holdt ude fra stillinger, der gav adgang 
til klassificerede oplysninger. I midten af 1960'erne medførte den politiske ud- 
vikling og kritikken af de hemmelige kartoteker, at registreringen gradvist blev 
begrænset, indtil det med regeringserklæringen i 1968 ikke mere var tilladt at 
registrere alene på grundlag af tilhørsforhold til SF. Indhentningen af oplysnin- 
ger vedrørende SF synes i denne periode fortrinsvis at være foregået ved hjælp 
af åbne kilder og observation af offentlige møder. Der synes ikke i noget større 
omfang at være anvendt kilder i SF (med undtagelse af SUF) eller være foretaget 
telefon- og rumaflytning eller brevåbning. 

Efter vedtagelsen af regeringserklæringen fokuserede PET på ledende SF'eres 
kontakter til østlige efterretningsofficerer. PET's indsats var imidlertid hæmmet 
af, at møderne blev aftalt fra gang til gang, hvorfor tjenesten ofte ikke havde 
mulighed for at få forhåndsviden om planlagte møder. Kun i enkelte tilfælde var 
PET i stand til at overvåge møderne, men det var svært for tjenesten at vurdere 
betydningen af kontakterne. PET's vigtigste kilde blev således dobbeltagenten 
Oleg Gordijevskij, som var i stand til at videregive oplysninger om KGB's planer 
for og vurderinger af SF-kontakterne. 

Regeringserklæringen i 1968 og begrænsningen af registreringen betød, at 
den brede overvågning og indhentning af oplysninger om SF's virksomhed og 
om enkeltpersoners virke ophørte. Dog indsamlede PET fortsat i et vist omfang 
oplysninger om partiet. For det første producerede tjenestens overvågning af 
andre aktiviteter, såsom uro på arbejdsmarkedet, fredsbevægelsen og friheds- 
bevægelser, overskudsinformation om SF's involvering. Selvom der således ikke 
foregik en målrettet og aktiv indhentning af sådanne oplysninger, blev de lagt 

på emnesagen vedrørende SF. For det andet indsamlede i hvert fald to regions- 
afdelinger fortsat oplysninger vedrørende SF's lokale virksomhed. Dette foregik 
formentlig mest aktivt i Region I, hvor afdelingen skrev indberetninger om par- 
tiets aktiviteter og politiske kandidater, noterede oplysninger om lokale SFøre i 
afdelingens arbejdskartotek og i en periode udarbejdede årlige oversigter over 
SF i Nordjylland. 

3. PETYS OVERVÅGNING AF VENSTRE- 
SOCIALISTERNE 1967-1989 


1. Aktivisme og bred registrering 1967-1980 


Venstresocialisternes oprør 1967-68 


SF var lige siden oprettelsen i 1959 præget af modsætningerne mellem den mo- 
derate fløj anført af Aksel Larsen, der stræbte efter et egentligt regeringssam- 
arbejde med Socialdemokratiet, og venstrefløjen, der ønskede at følge en mere 
renlivet socialistisk linje”? Modsætningerne blev gradvis forværret efter folke- 
tingsvalget den 22. november 1966, som medførte en styrkelse af venstrefløjen 
i SE, og hvor socialdemokraterne og SF tilsammen fik absolut flertal. Efter at 
statsminister Jens Otto Krag havde opgivet sin traditionelle modstand mod et 
samarbejde, indledte de to partier regeringsforhandlinger. Selvom det viste sig, 
at en fællesregering ikke var realistisk på grund af uenighed om SF's mærkesager, 
udenrigs- og forsvarspolitikken, oprettede de to parter i marts 1967 et særligt 
kontaktudvalg, det såkaldte ”røde kabinet”; der skulle udarbejde en fælles poli- 
tik. Samarbejdet udløste imidlertid utilfredshed på venstrefløjen, der mente, at 
Aksel Larsen optrådte enevældigt, og at han var alt for villig til at kaste princip- 


1020 For en generel oversigt over SF's tidlige udvikling se, Jens Kragh, Mellem socialismens velsignelser og 
praktikable fremskridt. SF 1960-68. 

perne over bord for at holde ”arbejderflertallet” ved magten.” På SF's ekstra- 
ordinære kongres i sommeren 1967 fik venstrefløjen flertal ved valget til hoved- 
bestyrelsen, hvilket bestyrkede den i den fejlagtige opfattelse, at den også havde 
et massivt flertal blandt partiets medlemmer. Det stod klart, at situationen var 
uholdbar, og at det måtte komme til et afgørende opgør om magten i partiet. 
Anledningen opstod, da regeringen i december 1967 ønskede at indefryse en 
dyrtidsportion efter devalueringen af kronen. Venstrefløjen nægtede at gå med 
til, hvad den så som yderligere forringelser af arbejderklassens levestandard, og 
seks medlemmer af SF's folketingsgruppe stemte imod, hvilket bragte den social- 
demokratiske regering til fald. Det udløste massiv kritik i partiet, at venstrefløjen 
dermed havde væltet det første ”arbejderflertal” i danmarkshistorien, og på den 
efterfølgende kongres blev hovedbestyrelsens beretning nedstemt. Venstrefløjen 
tog nu konsekvensen og forlod SF, og den 17. december 1967 mødtes 300 tidli- 
gere SF-medlemmer, heriblandt seks folketingsmedlemmer og 28 medlemmer 
af hovedbestyrelsen, og dannede partiet Venstresocialisterne (VS). Selvom der 
kun var få uger til folketingsvalget, lykkedes det på rekordtid at indsamle 32.000 
underskrifter, og ved valget den 23. januar 1968 kom det nye parti lige over spær- 
regrænsen og fik fire mandater.” 


Den borgerlige stat skal knuses”: VS” revolutionære program, 
1968-80 


Venstresocialisterne tiltrak fra starten en broget flok af politiske aktivister, og det 
var ofte svært at definere, hvad Venstresocialisme stod for. Generelt så venstre- 
socialisterne sig som en del af en international bevægelse. De var i opposition til 
såvel socialdemokraternes kompromisvillighed som kommunisternes dogma- 
tisme, og de lagde vægt på at være antiautoritære, eksperimenterende og del af 
en kulturrevolution.” På grund af den hovedkulds måde, hvorpå VS blev kastet 
ind på den politiske scene, måtte dets politiske program nødvendigvis i starten 


1021 For regeringsforhandlingerne, ”Det røde Kabinet” og sprængningen af SF, se Erik Mader, SF under 
det røde kabinet” 1966-1968 (Odense Universitetsforlag, 1979). For venstrefløjens kritik se, Harry 
Mortensen, red., ”Arbejderflertallet” (Forlaget Røde Hane, 1969). 

1022 Per Askholm Madsen og Jens Otto Madsen, Fra sandkasse til kadreparti?, s. 33-53, 58-61, 64-72. 

1023 Andreas Jørgensen, Ejvind Larsen og Preben Wilhjelm, red., Venstresocialisme — analyse og debat 
(Forlaget Røde Hane, 1968). 

være noget bredt og ukonkret. På det stiftende møde blev det således fremhævet, 
at partiet skulle integreres i den internationale venstrebevægelse, at man skulle 
lægge vægt på det ekstraparlamentariske arbejde, at partiet skulle være åbent og 
demokratisk, og at de vigtigste mål var en socialistisk samfundsomvæltning og 
udtræden af NATO.9+ 

I de følgende års diskussioner bevægede VS sig hen imod en afklaring i 
spørgsmålet om, hvilken strategi og hvilke metoder der skulle tages i anvendel- 
se under indførelsen af socialismen. I partiets foreløbige principerklæring fra 
marts 1968 hed det blot, at overgangen skulle ske med ”befolkningsflertallets 
aktive støtte”, Det blev også understreget, at det socialistiske samfundssystem, 
som VS tilstræbte, adskilte sig fra de såkaldte folkedemokratier i Østeuropa, og 
at partiet i det hele taget ikke havde noget forbillede i nogen eksisterende re- 
gimer. Partiet tilføjede, at det støttede reformer, men fortrinsvis med det sigte 
at underminere ”kapitalismens enevælde”? I partiets første program, vedtaget 
i maj 1969, blev det gentaget, at socialismen ikke kunne indføres ved hjælp af 
parlamentarisk arbejde eller reformer, men kun gennem en revolution. Venstre- 
socialisterne veg imidlertid uden om spørgsmålet om anvendelse af vold over for 
socialismens modstandere, men det blev antydet, at det kunne være nødvendigt 
at træffe visse foranstaltninger mod de tidligere magthavere. Ifølge marxistisk 
teori ville arbejderklassen efter revolutionen indføre proletariatets diktatur, der 
skulle forhindre, at den tidligere herskende klasse modarbejdede indførelsen af 
socialismen. Proletariatets diktatur ville først ophøre, når de andre klasser ikke 
mere eksisterede. Samtidig understregede VS dog i programmet, at alle skulle 
sikres demokratiske rettigheder i overgangsperioden efter revolutionen.” Dis- 
kussionerne i VS i forbindelse med Vietnamkrigen og befrielsesbevægelserne i 
Den Tredje Verden viser, at det var en udbredt opfattelse blandt medlemmerne, 
at omvæltningen af det kapitalistiske samfund ikke kunne forventes at foregå 
fredeligt, og ledelsen ville da heller ikke på forhånd afvise brugen af vold i en 
revolutionær situation.” 

Under indflydelse fra diverse ”strammer”-fraktioner blev VS i 1970'erne mere 
konkret med hensyn til overgangen til socialismen. I det programforslag, der 


1024 Per Askholm Madsen og Jens Otto Madsen, Fra sandkasse til kadreparti?, s. 54-55. 

1025 Ibid., s. 76-80. 

1026 Ibid., s. 154-159. For en definition af proletariatets diktatur, se Arbejderbevægelsens hvem-hvad-hvor 
(Politikens Forlag, 1974), s. 438. 

1027 Per Askholm Madsen og Jens Otto Madsen, Fra sandkasse til kadreparti?, s. 141. 

blev fremlagt af leninist-fraktionen og vedtaget på partikongressen i 1971, blev 
det slået fast, at der næppe kunne blive tale om en fredelig revolution. Ifølge leni- 
nisterne var det umiddelbare mål at knuse det borgerlige statsapparat og indføre 
proletariatets diktatur.'”? Efter kongressen i 1977 erklærede VS" forretningsud- 
valg med henvisning til kuppet mod den socialistiske regering under Salvador 
Allende i Chile i 1973, at borgerskabet aldrig frivilligt ville afgive magten: ”Kun 
en bevæbnet arbejderklasse og etableringen af proletariatets diktatur er i stand til 
at forhindre en borgerlig kontrarevolution. Statsmagten er knudepunktet for det 
borgerlige herredømme, og ikke en neutral instans, der kan erobres fra borger- 
skabet; den borgerlige stat skal knuses — ikke overtages,” VS-ledelsen tilføjede, 
at det var nødvendigt at indføre proletariatets diktatur, hvor arbejderklassen ved 
hjælp af statsmagten kunne bekæmpe de kontrarevolutionære kræfter.” I 1980 
vedtog VS et reformprogram, hvoraf det fremgik, at partiet støttede reformer, 
der forsvarede arbejderklassen mod kapitalisternes og statens angreb, og som 
indgik i en langsigtet strategi for ”revolutionære omvæltninger”. Samtidig blev 
det imidlertid understreget, at arbejderklassen ikke kunne reformere sig til so- 
cialismen: ”Det kræver en revolutionær omvæltning og væbnet opgør” Endnu 
engang forudså venstresocialisterne, at forsøg på at fratage kapitalisterne deres 
magt ville møde ”forbitret modstand, som kræver et samlet opgør.;”% Selvom 
VS' teoretikere således ikke var særligt tydelige i deres fremstilling af overgangen 
til socialismen, fremgår det, at man forestillede sig, at når et flertal i befolknin- 
gen forsøgte at indføre socialismen, ville de tidligere magthavere med magt for- 
søge at beholde deres privilegier. Denne modstand ville blive nedkæmpet med 
vold, hvorefter socialismen ville blive konsolideret under proletariatets diktatur. 


Ekstraparlamentariske metoder: Fra happenings til sabotage 


Et centralt element i VS” program var ekstraparlamentariske aktiviteter. Mens 
partiet deltog i det parlamentariske arbejde først og fremmest for at kunne bruge 
Folketingets talerstol til at afsløre det kapitalistiske systems bagsider, så prio- 


1028 Ibid., s. 276-277. 

1029 VS efter niende kongres (Venstresocialisterne, maj 1977), s. 20. 

1030 Ibid., s. 21. 

1031 Reformpolitik. Vedtaget på VS” 11. kongres, november 1980 (www.venstresocialisterne.dk/doc nb. 
htm, set den 24. november 2006). 

riterede man fra begyndelsen deltagelse i folkelige aktioner og bevægelser hø- 
jere. Ideen om ekstraparlamentarisk aktivitet var inspireret af Kampagnen mod 
Atomvåben, hvor det var lykkedes aktivisterne at sætte vigtige samfundsmæssige 
spørgsmål på dagsordenen og påvirke opinionen. En yderligere inspirationskilde 
var slumstormerne.””% De ekstraparlamentariske tiltag byggede på den opfattel- 
se, at de vestlige samfund stod over for truende katastrofer forårsaget af atomop- 
rustningen, forureningen, fattigdommen i Den Tredje Verden, social ulighed, 
fremmedgørelse osv., som ikke kunne løses ad parlamentarisk vej, idet den reelle 
magt lå hos kapitalisterne og deres allierede i statsapparatet, interesseorganisa- 
tionerne og massemedierne. Løsningen var derfor at bevidstgøre befolkningen 
om problemerne ved at deltage i folkelige bevægelser, demonstrationer, aktioner 
og happenings. Det var derfor en forudsætning for, at aktiviteterne skulle have 
nogen effekt, at aktivisterne forklarede offentligheden om baggrunden for aktio- 
nerne. I de første år efter oprettelsen af VS deltog medlemmerne i en lang række 
ekstraparlamentariske aktioner, såsom Vietnamdemonstrationer, hærværk mod 
amerikansk ejede firmaer, slumstormeraktioner, protester på universiteterne, 
miljøaktioner og kulturhappenings.'% 

VS” involvering i ekstraparlamentariske aktioner gav snart anledning til dis- 
kussioner i partiet om dets holdning til brugen af voldelige metoder. VS-med- 
lemmer deltog således i optøjerne i forbindelse med fodboldkampen mellem AB 
og AEK-Athen den 27. november 1968, der var rettet imod det græske diktatur, 
slagsmålene uden for Saga Bio i maj 1969 i protest mod John Wayne-filmen ”The 
Green Berets”, der støttede USAs engagement i Vietnam, og gadekampene i pro- 
test mod Verdensbanken i september 1970. I alle tilfælde tog VS som parti angi- 
veligt officielt afstand fra de voldelige konfrontationer, selvom hovedbestyrelsen 
i princippet accepterede brugen af brosten og af gadekamp til at opnå partiets 
mål. I 1971 skærpede VS" ledelse imidlertid kursen som reaktion på rygter 
om, at USA ville eskalere Vietnamkrigen og anvende atomvåben mod de kom- 
munistiske oprørsstyrker. I en erklæring fra hovedbestyrelsen opfordrede man 
til at gribe til en ”omfattende sabotage mod amerikansk ejendom i Danmark” i 


1032 Se Kommissionens beretning, bind 10, om PET's overvågning af protestbevægelser.. 

1033 Niels Munk Plum, Ekstra-parlamentarisme? Hvorfor? Hvordan? Hvorhen? (Christian Ejlers' Forlag, 
1971); Ekstra-parlamentarisk rapport. Rapport til Venstresocialisternes 2. kongres, maj 1969, i: På 
vej mod ekstra-parlamentarisme (Sorte Fane, 1970), s. 84-182; Per Askholm Madsen og Jens Otto 
Madsen, Fra sandkasse til kadreparti?, s. 131-132. 


1034 Per Askholm Madsen og Jens Otto Madsen, Fra sandkasse til kadreparti?, s. 138-140, 209-210. 

tilfælde af en eskalering. Senere fulgte forretningsudvalget op med at opfordre til 
brug af sabotage som et velegnet middel i den hjemlige politiske kamp. Ifølge ud- 
talelsen accepterede partiledelsen, at konsekvensen kunne blive, at VS ville blive 
forbudt, men dette var en pris, man var villig til at betale.” Selvom udtalelserne 
snart blev trukket tilbage af et nyt flertal i VS, så viser de, at der var kræfter i VS, 
der ikke var afvisende over for tanker om at bruge vold som et led i den politiske 
kamp i Danmark. 


Fraktionskampe 1968-79: Antiautoritær bevægelse eller kadreparti? 


VS var i lange perioder af sin eksistens lammet af fraktionskampe, endeløse teo- 
retiske diskussioner og ”afskalninger”. En årsag hertil var nok, at partiet oprin- 
deligt blev etableret, inden det fik et program. Partiet tiltrak derfor i 1967-68 et 
bredt udvalg af ofte modstridende synspunkter på venstrefløjen. Det er blevet 
anslået, at halvdelen af de oprindelige 3.500 medlemmer var tidligere SF'ere, og 
at den anden halvdel bestod af en broget skare af anarkister, maoister, trotskister, 
syndikalister, leninister og ”blomsterbørn”. Nogle af disse havde kun vage og dif- 
fuse politiske idéer og var mere tiltrukket af partiets højtproklamerede ”nye stil”, 
mens andre havde ganske konkrete planer om at udvikle VS til et egentligt re- 
volutionært parti. Uenigheden blev ikke mindre af, at de tidligere SF'ere først og 
fremmest blev holdt sammen af deres modstand mod Aksel Larsens styring af SF, 
mens det var mindre klart, hvad de ønskede at opnå. En ting, som man var enige 
om, var, at VS i hvert fald ikke skulle videreføre, hvad man opfattede som SF's 
topstyrede ledelsesstil, hvorfor man valgte en kollektiv ledelse. Ledelsens magt 
blev begrænset ved hjælp af rotationsprincippet, en magtfuld hovedbestyrelse og 
afholdelsen af årlige kongresser. Det var fra starten et af VS's grundprincipper, at 
man havde ret til at organisere sig i fraktioner og arbejde for sine synspunkter, 
og partiet var derfor næsten hele tiden splittet i flere smågrupper, der øjensynligt 
brugte mere tid på at bekæmpe hinanden end på at ændre samfundet. 

Selvom uenighederne i VS ofte gik på kryds og tværs i de forskellige spørgs- 
mål, og selvom debatterne ofte kan forekomme noget teoretiske og virkeligheds- 
fjerne, så synes der at gå en rød tråd igennem de følgende 20 års opgør: Skulle 
VS være en åben og udogmatisk venstrefløjsbevægelse, eller skulle partiet ud- 
vikle sig til at være et egentligt revolutionært og disciplineret parti? I august 1968 


1035 Per Askholm Madsen og Jens Otto Madsen, Fra sandkasse til kadreparti?, s. 257-259. 


PET's overvågning af politiske partier 1945-1989 


PET's OVERVÅGNING AF VENSTRESOCIALISTERNE 1967-1989 


forekom den første splittelse i VS, da ”de 35”, anført af folketingsmedlemmerne 
Hanne Reintoft og Kaj Moltke, forlod partiet i protest mod, hvad de betegnede 
som visse partimedlemmers arbejderfjendskab og antisocialisme. Udbryderne 
reagerede mod, at nogle venstresocialister havde hævdet, at arbejderklassen var 
blevet borgerliggjort og dermed ikke udgjorde den revolutionære fortrop. De var 
også utilfredse med, at VS kritiserede Warszawapagtens invasion af Tjekkoslo- 
vakiet. ”De 35” ønskede også at styrke partiets organisation, således at det kunne 
udvikle sig til et velorganiseret marxistisk parti. Dermed mistede VS halvdelen 
af sin firemands store folketingsgruppe og de fleste af arbejdermedlemmerne. 
Hanne Reintoft tilsluttede sig DKP, som hun repræsenterede i Folketinget. Kort 
efter forlod også Benito Scocozza og hans maoistiske tilhængere VS for at danne 
Kommunistisk Forbund marxister- leninister (KFml), som mere konsekvent 
skulle kæmpe for indførelsen af proletariatets diktatur. I 1971 fik den leninisti- 
ske fraktion flertal i VS på et program om at udvikle partiet til et revolutionært 
marxistisk parti, der skulle være opbygget efter principperne om demokratisk 
centralisme. Det var en henvisning til Lenins lære om, at der skulle være fri debat 
i partiet, indtil en beslutning blev taget, hvorefter mindretallet skulle underkaste 
sig partidisciplinen og følge flertallets beslutning. Ifølge Lenin skulle fraktions- 
dannelser være forbudt og straffes med ekskludering. I 1972 fremlagde fraktio- 
nen på kongressen forslag til en reorganisering af VS, der blandt andet indebar, 
at partiet skulle fungere som en kadreorganisation, hvor medlemmerne ifølge 
Lenins principper tog aktivt del i partiarbejdet, støttede partiet ideologisk og 
økonomisk og havde skolings- og aktivitetspligt. Ifølge forslaget skulle der også 
oprettes celler på arbejdspladserne. Forslaget fik imidlertid ikke den fornødne 
tilslutning, og fraktionen forlod efterfølgende partiet og dannede Kommunistisk 
Forbund (KF). I stedet vedtog VS et ”minimumsprogram”, som kun indeholdt 
de punkter, om hvilke der herskede enighed blandt partiets fløje.” Splittelsen 
fortsatte imidlertid, og i 1973 blev Østerbro-fraktionen ekskluderet for at have 
opfordret til at stemme på DKP. Alle disse opgør havde lammet VS” udadvendte 
aktiviteter og drænet partiet for medlemmer. I 1971 røg partiet ud af Folketinget, 
og i 1973 blev bunden nået med kun omkring 300 medlemmer. 


1036 Per Askholm Madsen og Jens Otto Madsen, Fra sandkasse til kadreparti?, s. 72-75, 102-119, 148-151, 
213-222, 235-239, 313-319. PET, emnesag: ”Magtskifte og indre strid efter kongres”, Land og Folk, 
14. december 1971; ”To slags sekterisme”, Land og Folk, 24. oktober 1972. For demokratisk centra- 
lisme og kadre-begreberne, se også Arbejderbevægelsens hvem-hvad-hvor, s. 301, 365-366. 

Fra midten af 1970'erne oplevede VS en ny vækstperiode, hvilket nok til dels 
hang sammen med den økonomiske krise og dels, at det interne arbejdsklima 
blev forbedret efter Østerbro-udrensningen. Medlemstallet steg, partiet blev 
igen repræsenteret i Folketinget i 1975, og partiet høstede en del succes gennem 
engagement i faglige konflikter. Samtidig vandt imidlertid en nyleninistisk ten- 
dens frem, og i 1975 vedtog partiet krav om introduktions- og grundskoling og 
tvungen aktivitet for medlemmerne.” I årsprogrammet, som blev vedtaget på 
kongressen i 1977, hed det, at det var VS” hovedopgave at ”være en drivende kraft 
i opbygningen af et revolutionært lederskab”, hvilket skulle nås ved at opstille 
en klar revolutionær strategi, forankre partiet i arbejderklassen og omdanne VS 
til et kadreparti.%? Samtidig dannedes fraktionen Faglig Fællesliste (FFL), der 
afviste nytten af parlamentarisk arbejde og gradvise reformer, og som krævede 
en mere militant faglig indsats. 


VS og det internationale arbejde 


Ligesom SF så VS sig som et antiimperialistisk parti. Partiet opstod samtidig med 
og var præget af modstanden mod Vietnamkrigen, generalstrejken i Frankrig i 
maj 1968, studenteroprøret og voldsomme raceoptøjer i USA's storbyer. Ifølge et 
papir fra partiets Internationale Udvalg (IU) viste historien, at de ”imperialisti- 
ske stormagter” ikke ville tillade, at Danmark brød med det kapitalistiske system 
og gik over til socialismen. Hvis ikke det lykkedes for imperialisterne at hindre 
en revolutionær udvikling, ville de gribe til en militær intervention. Det måtte 
derfor være en forudsætning for en vellykket revolution, at partiet samarbejdede 
med revolutionære kræfter i andre lande for at fremme klassekampen, således 
at en revolutionær situation i et land ville brede sig over grænserne: "Stillet over 
for en samlet front af den vesteuropæiske lønarbejderklasse vil den amerikanske 
imperialisme komme til kort, og de europæiske imperialister vil få nok at gøre 
med at forsvare sig mod lønarbejderne i deres egne lande,”% Det skulle derfor 
være VS” opgave at etablere kontakter til vesteuropæiske revolutionære grupper, 


1037 Asger Boertmann, Torben K. Pedersen og Harald Plum, reds., VS" historie. 1967-75. En skitse (VS, 
1975), S. 59-66, 72-79. 

1038 Venstresocialisterne, VS efter niende kongres (Venstresocialisterne, 1977), s. 113-114. 

1039 ABA, VS'arkiv, kasse 106, læg International Arbejde herunder IU 1971: ”Forslag til kommissorium 
for det internationale udvalg”, 8. februar 1971. 

befrielsesbevægelser i Den Tredje Verden og til revolutionære kræfter i ”den im- 
perialistiske stormagt USA" 7949 

Den anden del af det antiimperialistiske arbejde bestod af modstanden mod 
NATO. Selvom VS førte en uafhængig og kritisk linje i forhold til Sovjetunio- 
nen, anså partiet USA som en større trussel mod Danmark. Dette skyldtes, at 
USA som den største kapitalistiske magt var drivkraften i imperialismens un- 
dertrykkelse og udbytning i verden. Og som VS-folketingsmedlem Steen Folke 
bemærkede efter at have overværet en NATO-øvelse, der omfattede en ameri- 
kansk landgang i Jylland, så ville USA benytte de samme midler til at fastholde 
Danmark i Den Vestlige Alliance: ”Så længe den danske regering opretholder 
NATO-medlemskabet og ser det som sin fornemste opgave at administrere et 
kapitalistisk samfund, er der selvsagt fred og ingen fare. Men hvad gør amerika- 
nerne den dag vi vil forlade NATO? For slet ikke at tale om den dag vi siger farvel 
til kapitalismen?”+ Det var derfor VS” mål, at Danmark skulle forlade NATO, 
erklære sig neutralt og afruste. 

VS oprettede i 1968 et internationalt udvalg (IU), der skulle etablere de uden- 
landske kontakter,” og partiets aktivister deltog i de første år i De Danske Viet- 
nam-komiteer (DDV), agitationen mod NATO og modstanden mod EF. VS- 
medlemmer deltog i den internationale Vietnamkonference og -demonstration 
i Vestberlin i februar 1968, der samlede deltagere fra store dele af den vesteuro- 
pæiske venstrefløj.”” VS afholdt også offentlige møder med en repræsentant 
for befrielsesbevægelsen PAIGC, der kæmpede mod kolonimagten Portugal i 
Guinea-Bissau,” og partiet etablerede kontakt til den sydrhodesiske befrielses- 
bevægelse ZAPU.'% 


1040 Ibid. 

1041 ABA, VS' arkiv, kasse 134, læg Internationalt Arbejde nr. 2.2.: Steen Folke, ”Bonded Item. På NATO- 
manøvre med folketingets forsvarsudvalg, 22/23.10.76”. 

1042 ABA, VS" arkiv, kasse 107, læg IU diverse: VS/Østerbro, ”Forslag til kommissorium for VS's Interna- 
tionale udvalg”. Ibid., læg International Udvalg materiale: Venstresocialisterne, Forretningsudval- 
get, ”Kommissorium for det internationale udvalg”. 

1043 Ibid., læg Internationalt Udvalg materiale: ”Vietnamkonference og —-demonstration i Vestberlin 
17. og 18. februar 1968”; ”Den internationale Vietnam-konference i Berlin den 17./18: 2. 68”. 

1044 Ibid.: Jørgen Dragsdahl til Partido Africano da Independencia da Guine e Cabo Verde, 20. novem- 
ber 1968; indbydelse til møde i Vartov 23. februar [1969]; Til forretningsudvalget fra Det internatio- 
nale Udvalg, ”Angående planlagt besøg af Onesimo Silveira fra PAIGC”. 

1045 Ibid.: ”Referat af møde med G.B.Nyandoro fra Rhodesias befrielsesbevægelse ZAPU, Zimbabwe 
African People's Union”. 

VS var særligt optaget af ”Det andet Amerika”, der var i opposition til det im- 
perialistiske USA, og man knyttede kontakter til den militante sorte bevægelse 
Black Panther Party (BPP). Talsmænd for bevægelsen, der forfægtede de sortes 
ret til at beskytte sig med våben, og som derfor blev forfulgt af de amerikan- 
ske myndigheder, besøgte flere gange VS” kongresser, ligesom danske aktivister 
mødtes med repræsentanter for ”Det andet Amerika” i USA.” En af de ledende 
venstresocialister i dette arbejde var freelancejournalist Jørgen Dragsdahl, der i 
1969 arbejdede tre måneder i BPP's hovedkvarter i Californien, og som mente, at 
opgøret i USA mellem magthaverne og ”Det andet Amerika” ville blive afgøren- 
de for konflikten mellem den amerikanske imperialisme og Den Tredje Verdens 
befrielsesbevægelser.'” Ifølge Dragsdahl var Nixons magtovertagelse et tegn på, 
at nyfascismen var ved at vinde frem i USA, og at supermagten var ved at udvikle 
sig til en ”korporativ diktaturstat”%? 

Efter en intensiv begyndelse ophørte VS' internationale arbejde imidlertid 
helt i begyndelsen af 1970'erne, bl.a. fordi partiet koncentrerede sig om inden- 
rigspolitik, og fordi det var delvis lammet af de evige fraktionskampe. IU's 
arbejde var også præget af politisk uenighed, ineffektivitet og dårlig mødedi- 
sciplin.% Da hovedbestyrelsen i 1971 besluttede at reetablere IU, konstaterede 
udvalget, at det bortset fra Dragsdahls personlige kontakter ikke havde nogen 
internationale forbindelser.'% 


1046 Per Askholm Madsen og Jens Otto Madsen, Fra sandkasse til kadreparti?, s. 96-100, 136-142, 206- 
210, 301-310. VS sendte repræsentanter til en anti-NATO konference i Amsterdam i november 1969. 
ABA, VS" arkiv, kasse 106, læg Internationalt Arbejde IU 1969: ”Rapport fra VS delegerede til anti- 
NATO-konference i Amsterdam 21.-22.nov”, 29. november1969. 

1047 Jørgen Dragsdahl, Det sorte Panterparti. For Dragsdahls rolle se også ABA, VS” arkiv, kasse 106, 
læg International Arbejde herunder IU 1969: Jørgen Dragsdahl til Det internationale Udvalg, 
29. december 1969. 

1048 Jørgen Dragsdahl, Reaktionens flodbølge (Høst og Søn, 1973), s. 63. 

1049 Per Askholm Madsen og Jens Otto Madsen, Fra sandkasse til kadreparti?, s. 349-350. 

1050 ABA, VSarkiv, kasse 106, læg Internationalt Arbejde herunder IU 1971: ”Til HB, med henblik på 
mødet d. 12./13./14. febr. Rapport om reetableringen af Det internationale Udvalg (IU). Desuden en 
kort historisk oversigt”. 

1051 Ibid.: ”Til HB. Ang. Forholdet til DDV”, 2. februar 1971. 

Forholdet til de kommunistiske regimer 


VS' forhold til de kommunistiske regimer må betegnes som kompliceret og 
modsætningsfyldt. For det første betød de mange fraktioner i partiet, at der var 
forskellige syn på de socialistiske lande, hvor leninistfraktionerne så med stor 
sympati på regimerne, mens demokratitilhængere og andre var overvejende kri- 
tiske og sympatiserede med dissidenter og oppositionelle grupper. For det an- 
det betød partiets anti-imperialistiske ideologi, at der kunne være en tendens til 
”lejr-tænkning”, hvor imperialismens modstandere blev set som ligesindede ud 
fra devisen ”mine fjenders fjender er mine venner”. 

VS skelnede allerede ved dannelsen mellem uafhængige venstreorientere- 
de partier og statsbærende kommunistiske partier, hvilket fremgår af partiets 
overvejelser i forbindelse med etableringen af internationale partikontakter.'% 
Uenighederne i VS om forholdet til østblokken kom åbent frem, da forretnings- 
udvalget i august 1968 vedtog en erklæring, der fordømte Warszawapagtens in- 
vasion af Tjekkoslovakiet, som satte en stopper for det kommunistiske regimes 
reformbestræbelser. Som tidligere nævnt kritiserede både Hanne Reintoft og 
maoist-gruppen erklæringen.” I februar 1970 modtog VS en henvendelse fra at- 
taché Albert Mironov fra den sovjetiske ambassade, der bad om oplysninger om 
partiet.” Der er intet, der tyder på, at VS havde nogen mistanke om, at Mironov 
var KGB-officer.”%5 Som svar sendte partiet en fortegnelse over medlemmerne 
af hovedbestyrelsen og forretningsudvalget, de seneste numre af VS Bulletin og 
forskelligt andet politisk materiale. ”%' Dette betød dog ikke, at der var tale om en 
tilnærmelse mellem parterne, for VS forholdt sig stadig kritisk over for østblok- 
ken. Således kritiserede partiets forretningsudvalg og folketingsgruppe året efter 


1052 ABA, VS' arkiv, kasse 107, læg Internationalt Udvalg materiale: Venstresocialisterne, Forretnings- 
udvalget, ”Kommissorium for det internationale udvalg” [ca. april 1968]. 

1053 Per Askholm Madsen og Jens Otto Madsen, Fra sandkasse til kadreparti?, s. 111-115. 

1054 ABA, VS" arkiv, kasse 106, læg Internationalt Arbejde herunder IU 1970: ”Til SUFs landsledelse” 
5. februar 1970. 

1055 At Mironov var KGB-officer på PR-linjen fremgår bl.a. af Oleg Gordijevskijs oplysninger fra 1975- 
76. PET, operationssag: Kort på Mironov, Albert Alekseyevich. 

1056 ABA, VS” arkiv, kasse 106, læg Internationalt Arbejde herunder IU 1970: Brev til Attaché Albert 
Mironov, 6. februar 1970. 

fængslingen af en gruppe trotskister i Tjekkoslovakiet og betegnede forfølgel- 
serne som skueprocesser.'57 

Den antiimperialistiske ideologi fik imidlertid ved nogle lejligheder VS til at 
solidarisere sig med de kommunistiske regimer. I midten af 1970'erne fik partiet 
en henvendelse fra den nordkoreanske ambassade med en anmodning om at 
støtte en komité for ”Koreas fredelige og uafhængige genforening”. En repræsen- 
tant for VS holdt flere møder med ambassaden, og den 14. februar 1976 mødtes 
flere VS'ere med to medlemmer af Det nordkoreanske Kommunistpartis central- 
komité på ambassaden. Her blev de anmodet om snarest muligt at tage initiativ 
til dannelsen af komitéen, hvilket blev begrundet med, at nordkoreanerne for- 
ventede, at der snart ville udbryde krig på den koreanske halvø.” Få dage senere 
enedes VS, SF og DKP om at oprette komitéen, og VS” hovedbestyrelse modtog 
en indstilling om at godkende initiativet.” Der var således tale om, at de tre par- 
tier efter nordkoreansk forslag skulle oprette en komité, der skulle viderebringe 
nordkoreanske synspunkter i Danmark. Dette var led i en større nordkoreansk 
kampagne. I juni 1976 arrangerede Venskabsforeningen Danmark-Nordkorea en 
demonstration fra Sydkoreas til USÆs ambassade på årsdagen for Koreakrigens 
udbrud, hvor man krævede en tilbagetrækning af USAs tropper i Sydkorea og de 
to Koreaers fredelige genforening, og samme måned blev der afholdt en interna- 
tional konference om emnet i Bruxelles. 

VS støtte til det nordkoreanske regime skyldtes, at det var et uafhængigt so- 
cialistisk land, der ifølge partiet var truet af den amerikanske imperialisme. I 
april 1976 udsendte VS en udtalelse, hvori folketingsgruppen og forretningsud- 
valget udtalte sin ”beundring” over udviklingen i Nordkorea og erklærede sin 
solidaritet med dets forsvar mod ”den amerikanske imperialisme”, der pønsede 
på at starte en ny krig: ”Kampen mod imperialismen og for socialismen er vores 
fælles kamp?””?' I oktober samme år modtog VS en tak for støtten fra central- 
komitéen for Det koreanske Arbejderparti (det nordkoreanske kommunistparti 


1057 Ibid., læg International Arbejde herunder IU 1971: VS forretningsudvalg og folketingsgruppe, ”Ud- 
talelse om skueprocessen i Tjekkoslovakiet” 19. marts 1971. 

1058 ABA, VS' arkiv, kasse 134, læg Internationalt Arbejde nr. 2.1.: ”Vedrørende Korea, 15. februar 1976. 

1059 Ibid.: [Overstreget] f. Erik Sigsgaard, ”Til HB-mødet 21-22 februar vedr. Korea-Komité”, 19. februar 
1976. 

1060 Ibid.: Venskabsforeningen Danmark — Den Demokratiske Folkerepublik Korea, Til danske organi- 
sationer og partier, 8. juni 1976. 

1061 Ibid.: Partiet Venstresocialisternes Folketingsgruppe og Forretningsudvalg, Til pressen, 20. april 
1976. 

under Kim Il Sung).'” Igen i 1977 støttede VS de nordkoreanske krav om ameri- 
kansk tilbagetrækning og en fredelig genforening og fordømte USA og ”det fasci- 
stiske regime i Sydkorea” (”the fascist regime in south Korea”) og deres forsøg på 
at gøre delingen af den koreanske halvø permanent ”muligvis ved at udkæmpe 
en kriminel atomkrig” (”possibly by waging a criminal nuclear war)” 


PET's trusselsbillede 1967-69 


PET fulgte splittelsen af SF i 1967 og forsøgte at danne sig et billede af udbry- 
dernes hensigter. I forbindelse med SF's ekstraordinære kongres i juni 1967, 
hvor venstrefløjen erobrede flertallet i hovedbestyrelsen, udarbejdede en med- 
arbejder i PET en 17-siders redegørelse om SF's stilling. Ifølge medarbejderen 
var utilfredsheden i partiet fremkaldt af ledelsens nære samarbejde med Social- 
demokratiet og især Aksel Larsens egenmægtige ledelsesstil, og dette pres fra 
venstrefløjen ville fortsætte efter kongressen. Medarbejderen forudså derfor, at 
partiformanden nu var afskåret fra at fortsætte sin støtte til ”arbejderflertallet, 
og at SF ville gå tilbage som et resultat af splittelsen: ”Selv med frembydelse af 
den største optimisme må det være svært for partiformanden at øjne mulighed 
for, at hans parti kan virke for fornyelse i dansk politik og gå fremad med støtte 
fra et overvældende flertal i den danske befolkning?” 

PET blev holdt nøje underrettet af en uidentificeret kilde om udviklingen 
under SF's ekstraordinære kongres den 16.-17. december 1967 og dannelsen af 
VS. At dømme ud fra det bevarede arkivmateriale fandtes kilden sandsynligvis 
blandt deltagerne på VS' stiftende møde.”% Umiddelbart efter kongressens af- 
slutning tidligt om aftenen den 17. december overbragte kilden PET en række 
VS-dokumenter, der omfattede Erik Sigsgaards ”Farvel til SF”, udtalelse fra VS” 
hovedbestyrelse, opfordring til anmeldelse af det nye parti og fortegnelser over 


1062 Ibid.: Embassy of the Democratic People's Republic of Korea to Left Socialist Party of Denmark, 
October 11, 1976. 

1063 ABA, VS" arkiv, kasse 148, læg Internationalt Arbejde nr. 2.0.: The Executive committee of the Left 
Socialist Party, To: the Workers Party of Korea and the people of the People's Democratic Republic 
of Korea, July 27, 1977. 

1064 PET, emnesag: ”Socialistisk Folkeparti's 57 kongres — ekstraordinær — afholdt i tiden fra den 16. til 
den 18. juni 1967 på Christiansborg”, 25. juli 1967. 

1065 Ifølge Jørn Bro havde PET kilder i SF's ungdomsorganisation SUF. RB: Jørn Bro, 2. november 2005. 
SUF brød med SF og fulgte med over i VS. 

medlemmerne af VS” hovedbestyrelse og forretningsudvalg.”% Kilden kunne 
bl.a. oplyse, at der på det stiftende møde på Christiansborg var blevet indsamlet 
ca. 14.000 kr. til dækning af partiets drift og udgifter i forbindelse med den kom- 
mende valgkamp. Ifølge kilden skulle de ledende kommunister Knud Jespersen 
og Ingmar Wagner ihærdigt have forsøgt at ”fiske” de seks tidligere SF-folke- 
tingsmedlemmer, men deres tilnærmelser var blevet afvist. Det fremgår ikke, 
hvilken vægt PET tillagde denne oplysning, men meget tyder på, at tjenesten 
var på vagt over for eventuel kommunistisk indflydelse i SF og VS. PET opstil- 
lede således på grundlag af kildens oplysninger lister over medlemmerne af de 
to partiers hovedbestyrelser og forretningsudvalg og kom til det resultat, at 22 
af de ledende SF'ere og 11 af de ledende VS'ere var kendt som tidligere kommu- 
nister. PET drog dog ingen eksplicit konklusion af disse oplysninger, selvom de 
indikerede, at hovedparten af de gamle DKP'ere, der var fulgt med Aksel Larsen 
i 1958, forblev i SF, mens det nye parti fortrinsvis bestod af personer fra den nye 
venstrefløj. Listerne viser i øvrigt også, at 63 af de ledende SF'ere og VSfre var 
tidligere registreret, og at kontaktmændene i de respektive politikredse i foråret 
1968 blev informeret om, hvilke personer der var blevet indvalgt i VS” hovedbe- 
styrelse.” 


» 


1066 PET, emnesag: ”Fortegnelse over dokumenter vedr. det nye parti ”Venstresocialisterne”, 18. decem- 
ber 1967. 

1067 Ibid.: ”SFs ekstraordinære kongres 16-17/12 1967”, 18. december 1967, med tilføjelse dateret 12. marts 
1968. Vedlagt indberetningen fandtes en fortegnelse over deltagerne på SF's kongres. Den omfat- 
tede navnene på 33 medlemmer af hovedbestyrelsen, 4 suppleanter, de 13 øvrige folketingsmedlem- 
mer, 10 øvrige ledende SF'ere, 31 gæster og 161 delegerede, i alt 252 navne. Ibid.: ”Deltagerliste for 
Socialistisk Folkepartis 6. (ekstraordinære) kongres”, udateret. 

VS" stiftende kongres på Christiansborg den 17. december 1967. Villy Brauer taler til de forsamlede. 
Partiet blev dannet før, det havde et fælles program, og det tiltrak forskellige grupper fra venstrefløjen 
— fra ”hippierne” til maoisterne — hvilket gjorde det vanskeligt for PET at foretage en entydig vurde- 
ring af partiets ideologi og udvikling (Fotograf: Poul Hansen/Arbejdermuseet og ABA). 


PET havde tydeligvis besvær med at danne sig et klart billede af det nye partis 
hensigter, hvilket ikke kan undre, da partiet kun var i sin vorden og ikke havde 
gjort op med sig selv, om det skulle være en bredtfavnende venstrebevægelse el- 
ler et revolutionært parti. Jørn Bro har forklaret, at PET først og fremmest var 
interesseret i VS, fordi der ”omkring partiet foregik en række aktiviteter, der var 
i strid med straffeloven?” PET's første oversigt over udviklingen i VS indtil 
midten af januar 1968 var en kronologisk gennemgang af de vigtigste begiven- 
heder, og den byggede, så vidt det kan skønnes, udelukkende på åbne kilder. 
Forfatteren til oversigten hæftede sig især ved partiets forskellige valgudtalel- 
ser, og at venstresocialisterne havde benyttet sig af alle midler, selv opfordringer 
til borgerlige, der ville splitte venstrefløjen, for at få de nødvendige anmelder- 
underskrifter i hus. I det, der må opfattes som forfatterens konklusion, hedder 


1068 RB: Jørn Bro, 2. november 2005. 

det: ”Af det foreliggende må man kunne slutte, at det i overvejende grad er de 
intellektuelle, der tegner VS, der, som anført, vil arbejde på at få ”et socialistisk 
Danmark, idet man vil arbejde på skabelsen af et arbejderflertal, der fører en 
arbejderpolitik”% Opfattelsen hos PET synes således at have været, at VS nok 
var et socialistisk parti, men det ville ikke bruge voldelige midler, og det ud- 
gjorde ikke nogen umiddelbar trussel mod det bestående samfund. Dette blev 
bekræftet af en række udtalelser, der faldt senere under valgkampen, og som blev 
noteret af PET, hvoraf det fremgik, at VS var et revolutionært parti, men det tog 
afstand fra blodsudgydelser og fra opfordringer fra mere yderligtgående kredse 
om at ”imperialismen kan knuses”%79 

VS” afholdelse af sin første kongres i marts 1968 og vedtagelsen af det forelø- 
bige principprogram gav anledning til, at PET på ny vurderede partiets stilling. 
I en 15-siders oversigt beskrev Jørn Bro splittelsen i SE, oprettelsen af VS, folke- 
tingsvalget, kongressens forløb og de vedtagne love og programmer. Bro note- 
rede igen antallet af tidligere kommunister i partiledelsen, uden dog at drage 
den slutning, at VS var infiltreret eller styret af DKP. I konklusionen fremhævede 
Bro, at det var et åbent spørgsmål på baggrund af det skuffende folketingsvalg, 
om VS ville være i stand til at skabe en venstredrejning blandt vælgerne, ligesom 
uenigheden om principprogrammet havde vist, at der blandt medlemmerne var 
divergerende opfattelser af partiets rolle. Det var derfor Bros vurdering, at man 
måtte se tiden an: ”Indtil videre må VS vurderes som et yderligtgående, venstre- 
orienteret parti med en ikke endelig fastsat struktur eller politisk målsætning og 
omfattende en meget uensartet medlemsskare, der også omfatter elementer der 
tilstræber samfundsændring på voldelig måde?” Således måtte det være PET's 
opgave fortsat at følge udviklingen i VS. 

VS var præget af uro og stridigheder i det første halve år, der, som tidligere 
omtalt, kulminerede, da den ene halvdel af folketingsgruppen, Hanne Reintoft 
og Kaj Moltke, forlod partiet den 27. august 1968. PET noterede sig presseforly- 
dender om, at Reintoft i virkeligheden var kommunist, hvilket bl.a. byggede på, 
at hun var gift med en kommunist. PET kunne referere en uidentificeret kilde 
for den opfattelse, at det ikke var usandsynligt, at DKP havde en finger med i VS” 
splittelse. Ifølge kilden skulle DKP's ledelse være nogenlunde sikker på Reintofts 


1069 PET, emnesag: ”Situationen i partiet Venstresocialisterne i tiden fra stiftelsen d. 17/12-67 til dato” 
15. januar 1968. 

1070 Ibid.: Fortsættelse dateret 22. januar 1968. 

1071 Ibid.: ”Partiet Venstresocialisterne”, 8. juli 1968. 

loyalitet, og det var partiets hensigt at få de to løsgængere til at repræsentere 
kommunisterne i Folketinget: ”Det er kildens opfattelse, at Hanne REINTOFT 
er medlem af DKP, men at hun ikke vil bekende sig som kommunist, før hun har 
set udfaldet af DKPs kommende kongres” Andre oplysninger, der stammede fra 
kredsen omkring IV. Internationale, viste, at trotskisterne var overbeviste om, at 
Reintoft var kommunist og havde gået DKP's ærinde under splittelsen.” PET 
synes således at have taget oplysningerne om, at DKP måske havde været in- 
volveret i splittelsen, alvorligt. Den senere udvikling bekræftede da også denne 
opfattelse, idet Hanne Reintoft i januar 1970 brød med Kaj Moltke og tilsluttede 
sig DKP,7973 

På samme tidspunkt dukkede et nyt trusselsbillede op hos PET, nemlig faren 
for trotskistisk infiltration og overtagelse af partiet.” I begyndelsen af august 
1968 rapporteredes det, at den danske sektion af IV. Internationale havde udar- 
bejdet et forslag til en programskitse for VS, der ville blive forelagt VS” hoved- 
bestyrelse af Vagn Arne Kruse Rasmussen, der foruden at være trotskist tillige 
var medlem af VS” hovedbestyrelse.” Ifølge en PET-indberetning havde ni af 
sektionens mest fremtrædende medlemmer infiltreret VS, og deres hensigt var 
at udnytte partiet til at vinde indflydelse blandt arbejderne: ”Planen skulle reali- 
seres ved oprettelse af faglige grupper infiltreret af trotskyister, hvis opgave skulle 
være at søge lederne af grupperne påvirket i trotskyistisk retning” Trotskisterne 
var derfor besluttet på at holde sammen på partiet, og hvis splittelsen fortsatte, 
ville man følge en midterkurs, der kunne tiltrække de frafaldne fra begge fløje.” 
Senere på året fremgik det af et referat fra trotskisternes landsmøde, at de selv 
bedømte deres stilling i VS som særdeles tilfredsstillende, og at der var realistiske 
muligheder for at dominere partiet. Trotskisternes indflydelse i Socialistisk Ung- 
doms Forum (SUF), SF's tidligere ungdomsafdeling der var tilknyttet VS, blev 
anset for at være så kraftig, at SUF i realiteten fungerede som en underafdeling 
af den danske sektion af IV. Internationale.” I 1970 forlød det, at VS-folketings- 


1072 Ibid.: ”Partiet Venstresocialisterne”, 10. september 1968. 

1073 Per Askholm Madsen og Jens Otto Madsen, Fra sandkasse til kadreparti?, s. 111. 

1074 For en nærmere beskrivelse af trotskisterne ”entrisme” (infiltration) af andre venstrefløjspartier 
i 1960'erne og PET's overvågning heraf, se afsnittet vedrørende PET's overvågning af den danske 
sektion af IV. Internationale i Kommissionens beretning bind 10. 

1075 PET, emnesag: Notits, 9. august 1968. 

1076 PET, emnesag: ”Partiet Venstresocialisterne”, 10. september 1968. 

1077 PET, emnekartotek: Oplysning dateret 12. november 1968. Også, PET, emnesag: ”Den danske sek- 
tion af IV. Internationale”, 24. september 1968. 


PET's overvågning af politiske partier 1945-1989 


273 


274 


PET's OVERVÅGNING AF VENSTRESOCIALISTERNE 1967-1989 


medlem Svend Erik Kjær Rasmussen skulle have indvilget i at melde sig ind i 
den danske sektion. Rasmussen skulle i nogen tid have arbejdet for trotskisterne, 
idet de var ophavsmændene til flere af hans forslag”? Oplysningerne om den 
trotskistiske infiltration forekommer realistiske, selvom deres egne vurderinger 
virker vel optimistiske. Det var således velkendt, at trotskisterne var repræsente- 
ret på VS' første kongres i marts 1968, men da de forsøgte at udnytte deres indfly- 
delse, gik det galt. I februar 1971 brød VS definitivt med SUF, fordi trotskisterne 
helt havde overtaget ungdomsorganisationen, ekskluderet den maoistiske fløj og 
vedtaget et rent trotskistisk program.'”? 

PET interesserede sig også for VS” eventuelle involvering i ulovlige aktioner. 
Den umiddelbare anledning var, at partiet på den anden kongres i maj 1969 dis- 
kuterede partiets holdning til et ekstraparlamentarisk program. Uidentificerede 
kilder havde oplyst over for PET, at kræfter i VS havde forsøgt at trække partiet 
helt ud af parlamentarisk arbejde til fordel for en fuldstændig koncentration om 
ekstraparlamentariske aktiviteter. Jørn Bro iværksatte derfor en analyse af parti- 
ets holdning til spørgsmålet efter kongressen.” PET's vurdering syntes at være, 
at VS ikke var ved at udvikle sig til en egentlig ekstraparlamentarisk gruppe, 
der var villig til at bruge voldelige metoder. I flertalsberetningen fra hovedbe- 
styrelsen hed det, at nok havde mange medlemmer af partiet været involveret 
i forskellige aktioner, men partiet som sådan havde kun spillet en ringe rolle. 
Det blev også understreget, at VS kun skulle bruge aktionsformer, som det om- 
givende samfund fandt rimelige. Forslaget til et ekstraparlamentarisk program, 
som var blevet fremsat af en arbejdsgruppe på Østerbro, der godt nok havde 
indeholdt en radikal passus om, at VS kunne dominere aktionerne på gaden, var 
imidlertid blevet trukket tilbage på grund af stor uenighed. I stedet havde kon- 
gressen nøjedes med at nedsætte et ”aktivist-udvalg”, der skulle koordinere VS” 
aktioner. Det var samtidig blevet understreget, at beslutningen på ingen måde 
var ensbetydende med, at VS opgav sit parlamentariske arbejde. Endelig fremgik 
det, at de kendte ”uromagere” (dvs. trotskister) Gustav Bunzel og Kasper Neer- 
gaard ikke var blevet valgt til hovedbestyrelsen. PET kunne således konkludere, 
at VS var splittet på grund af uenigheden mellem de forskellige fraktioner om 


1078 PET, administrativ sag: Månedsrapport for april 1970, s. 12. 

1079 Per Askholm Madsen og Jens Otto Madsen, Fra sandkasse til kadreparti?, s. 73, 267-268. 

1080 PET, emnesag: Til afd. D., 13. maj 1969, med tilføjelse, 22. maj 1969. Det fremgår af påtegninger, 
at den efterfølgende analyse blev nævnt for politiinspektør Arne Nielsen, og gennemset af flere af 
juristerne, hvilket tyder på, at PET's ledelse var interesseret i spørgsmålet. 

partiets politik, at partiet ikke var kommet styrket ud af kongressen, og at den 
bærende kraft i partiet — folketingsrepræsentationen — sandsynligvis ville gå tabt 
ved næste valg.”” PET's syn på VS efter halvandet års eksistens synes således at 
have været, at partiet ikke var ved at udvikle sig til en voldelig ekstraparlamenta- 
risk gruppe, og at det generelt var splittet og i tilbagegang. 

En gennemgang af PET's materiale viser, at tjenesten i de første år efter VS' 
oprettelse primært var optaget af det nye partis mulige brug af voldelige midler, 
aktioner mod NATO og militæret, involvering i faglige konflikter og dets kon- 
takter til udenlandske befrielsesbevægelser. PET's indhentning af oplysninger 
om disse spørgsmål vil blive beskrevet i det følgende. 


Anvendelse af vold og sabotage 


VS” involvering i ekstraparlamentariske aktioner tiltrak sig PET's interesse, idet 
man mente, at der var en fare for, at aktionerne kunne udvikle sig til uroligheder, 
hærværk eller vold. PET havde derfor som opgave at følge udviklingen og even- 
tuelt fungere som varslingstjeneste over for ordenspolitiet. Dette trusselsbillede 
byggede på en række oplysninger om VS” overvejelser om forskellige aktionsfor- 
mer. Ifølge et læserbrev i Information skulle en delegeret på VS” første kongres 
have foreslået, at der blev oprettet studiekredse i våbenbrug og sprængstoffrem- 
stilling, noget som tilsyneladende faldt i god jord hos anarkist-fraktionen.”” I 
1968 forlød det, at der var blevet fremsat et forslag i aktivgruppen i VS-Sundby 
om at fremstille ”vandrestave” til den kommende pinsemarch. Ifølge oplysnin- 
gerne, der ikke blev bekræftet, skulle stavene bruges som våben, såfremt mar- 
chen endte i tumult.?& I 1970 kunne en kilde meddele, at VS' forretningsudvalg 
foreslog, at partiet skulle udarbejde en aktionspjece og nedsætte en gruppe, der 
skulle varetage arrangementet af demonstrationer.” 

Året efter udarbejdede PET en længere notits om diskussionen i VS” ledelse 
vedrørende spørgsmålet, om man skulle gribe til sabotage i den politiske kamp. 


1081 Ibid.: ”Venstresocialisterne's (VS) 2. kongres afholdt i København fra den 2. - 4. maj 1969”, 22. maj 
1969. 

1082 PET, personsag: Udklip fra Information, 9. juli 1968. 

1083 PET, emnekartotek: Oplysning dateret 6. maj 1968. 

1084 PET, emnesag: ”Partiet Venstresocialisternes forhold til aktioner og demonstrationer”, 16. decem- 
ber 1970. 


PET's overvågning af politiske partier 1945-1989 


275 


276 


PET's OVERVÅGNING AF VENSTRESOCIALISTERNE 1967-1989 


En gruppe i hovedbestyrelsen havde fremsat et forslag om, at man skulle iværk- 
sætte sabotage imod amerikansk ejendom i Danmark, hvis USA optrappede kri- 
gen i Vietnam og begyndte at indsætte kernevåben. Forslaget havde udløst så 
kraftige reaktioner, at gruppen udarbejdede en redegørelse for VS” eventuelle 
brug af sabotage. PET's notits gengav indholdet i redegørelsen, men det fremgår 
ikke, hvordan tjenesten var kommet i besiddelse af redegørelsen. Formålet med 
sabotagen skulle ifølge PET's referat være at ødelægge det gode investerings- 
klima i Vesteuropa og dermed undergrave den amerikanske imperialisme. Rede- 
gørelsen tog klart afstand fra brugen af terror (der blev defineret som ”tilfældig”, 
mens sabotagen var rettet mod bestemte mål), og det var et krav, at ingen måtte 
omkomme som et resultat af aktionerne: ”Vi (VS) mener, at terror må være ude- 
lukket som kampmiddel her i landet på nuværende tidspunkt” hed det i PET's 
referat.” Men ifølge PET's notits åbnede redegørelsen op for muligheden af, 
at sådanne metoder senere kunne tænkes at blive taget i anvendelse. Det hed i 
PET's gengivelse af redegørelsen, at terror og drab ikke kunne retfærdiggøres ”på 
nuværende tidspunkt … ” Redegørelsen slog også fast, at VS som parti ikke 
kunne tage del i sabotagen, og at det var VS" rolle at forklare målet med aktioner- 
ne for befolkningen og dermed bidrage til dens bevidstgørelse. Alligevel forudså 
gruppen bag redegørelsen, at VS på et tidspunkt ville blive illegaliseret, hvilket 
forfatterne syntes at se frem til med en del revolutionær opstemthed: ”Men den 
dag ”hammeren falder”, vil det i sig selv være et udtryk for, at modsætningerne er 
skærpet i en sådan grad, at der næppe længere er brug for VS i noget, der minder 
om den nuværende form”, som det hed i PET's gengivelse.” Det fremgår ikke, 
om oplysningerne fik PET til at skærpe sin årvågenhed over for VS, men de måi 
det mindste have bekræftet PET i dets trusselsbillede af partiet. 

PET fulgte derfor VS' deltagelse i forskellige demonstrationer og politiske ar- 
rangementer.'% I flere tilfælde modtog PET oplysninger om, at VS var villig til 


1085 Ibid.: ”Vedr.: Forslag om sabotagehandlinger mod herværende amerikanskejede virksomheder 
fremsat på partiet Venstresocialisternes hovedbestyrelsesmøde den 12-14.februar 1971 31. marts 
1971. 

1086 Ibid. 

1087 Ibid. PET's oplysninger var pålidelige. Som tidligere beskrevet opfordrede VS” hovedbestyrelse og 
forretningsudvalg i 1971 til brug af sabotage mod amerikansk ejendom og i den politiske kamp, og 
de forudså, at VS kunne blive forbudt. Per Askholm Madsen og Jens Otto Madsen, Fra sandkasse til 
kadreparti?, s. 257-259. 

1088 PET, emnesag: Notitser, 8. oktober 1968 og 10. oktober 1968; ”Den tredje verdens uge” 7-13.oktober 
1968, 22. oktober 1968. PET, emnesag: ”Planlagt, men senere aflyst VS-demonstration forud for 

at gribe til voldelige midler. Partiet tilkendegav offentligt sin støtte til demon- 
strationerne, der havde til formål at hindre fodboldkampen mellem AB og AEK 
Athen i København den 27. november 1968. Ifølge VS” forretningsudvalg skulle 
aktionen ses som en protest mod bl.a. det græske oberststyre og mod NATO." 
Ifølge flere kildeoplysninger havde VS-Østerbro og Revolutionær Aktion i april 
1969 planer om at besætte nogle tomme lejligheder i protest mod boligmanglen. 
Det forlød, at VS'erne havde opfordret deltagerne til ”at udvise så megen vold 
overfor politiet som overhovedet mulig”, men det er uvist, hvor troværdig denne 
oplysning var.” VS var også involveret i aktionerne i forbindelse med Verdens- 
bank-mødet i København i september 1970, som udartede til voldsomme gade- 
kampe mellem demonstranter og politi. VS var tilsluttet Verdensbankgruppen 
og dens demonstrationsledelse, og partiet deltog med stor energi i oplysningsak- 
tiviteterne i tiden op til mødet.” Ifølge en kilde i De Danske Vietnamkomiteer 
havde VS i princippet godkendt tanken om voldelige demonstrationer, og dette 
blev ifølge kilden holdt hemmeligt for ikke at kompromittere partiet.” Denne 
oplysning blev imidlertid ikke bekræftet, og det samme gælder en oplysning fra 
en amerikansk kilde, der hævdede, at han havde fået at vide, at VS sammen med 
Black Panther Party's danske sektion planlagde at afbryde åbningshøjtidelighe- 
den for Verdensbankmødet i Bella Centeret ved at kaste stinkbomber og åbne 
for sprinkleranlægget.”% PET vurderede dog efterfølgende, at den værste vold 
var blevet foranstaltet af yderligtgående maoister, anarkister og trotskister. Det 
fremgår ikke, om disse kredse også var tilknyttet VS,'994 


julegudstjenesten i Haderslev Domkirke den 24/12 1969”, 29. december 1969; ”Partiet Venstresocia- 
listernes forbindelser til De danske Vietnamkomiteer”, 11. februar 1971. 

1089 PET, emnesag: ”Påtænkte demonstrationer mod den dansk-græske fodboldkamp i Idrætsparken 
den 27/11 1968”, 12. november 1968. 

1090 Ibid.: Notits, 24. april 1969. 

1091 Ibid.: Notitser, 26. maj og 2. juni 1970;”Verdensbank-mødet i København i september 19707, 1. sep- 
tember 1970. PET's oplysninger om VS” involvering bekræftes af materiale i VS” arkiv. Det fremgår 
her, at VS' forretningsudvalg besluttede, at medlemmerne af IU skulle deltage i forberedelserne af 
aktionerne i forbindelse med Verdensbank-mødet. ABA, VS' arkiv, kasse 106, læg Internationalt 
Arbejde herunder IU 1970: Brev til Det internationale Udvalg, 7. august 1970. Se også beskrivelsen 
af Verdensbank-urolighederne i Kommissionens beretning bind 10. 

1092 PET, emnesag: Notits, 19. august 1970. 

1093 Ibid.: Korrespondance til PET, 3. september 1970. 

1094 PET, emnesag: ”Samlet oversigt over aktionsplanlægning og de deraf følgende optøjer i forbindelse 
med Verdensbankmødet 21-25/9 1970”, 2. oktober 1970. 

Kampagnen mod NATO og efterretningstjenesterne 


PET fulgte nøje VS” aktiviteter imod NATO og efterretningstjenesterne, og man 
synes især at have frygtet, at venstresocialisterne ville afsløre militære hemme- 
ligheder eller forøve hærværk mod installationer. I foråret 1968 modtog PET 
kildeoplysninger om, at flere VS-afdelinger i København planlagde aktioner 
mod hjemmeværnet. Planerne gik ud på, at personer fra kredsen omkring VS 
og SUF skulle søge om optagelse i hjemmeværnet. Når ansøgerne som forven- 
tet fik afslag ville man bruge begivenheden til at rejse en debat om, at hjem- 
meværnet ikke var en folkelig bevægelse, at PET registrerede VS-medlemmer, 
og at PET og hjemmeværnet samarbejdede.'% I oktober 1968 rapporterede en 
kilde om et møde indkaldt af VS-Sundby og Gladsaxe SUF, hvor man drøftede 
planerne om at melde sig ind i hjemmeværnet. Deltagerne overvejede også at 
indsamle navnene på lederne af hjemmeværnets politikompagnier i Storkøben- 
havn, som derpå ville blive hængt ud på plakater som stikkere. Endelig oplyste 
kilden, at to navngivne SUF're, hvoraf den ene angiveligt skulle have været ser- 
gent, havde ført en hviskende samtale om ”lagerlår”, dvs. våbentyveri fra hjem- 
meværnsdepoter: ”Det kunne dog forstås, at såfremt våbentyverierne lykkedes, 
skulle våbnene ikke udleveres til enkeltpersoner, men oplagres hos særligt betro- 
ede medlemmer af kredsen.” Aktionerne var planlagt til at finde sted i januar 
1969. Disse oplysninger blev taget alvorligt af myndighederne. PET orienterede 
embedsmændenes sikkerhedsudvalg,”” og politikredsene blev underrettet." 
Selvom politikredsene i den efterfølgende tid indberettede om indbrud i hjem- 
meværnets våbendepoter og om venstreorienteredes forsøg på optagelse i hjem- 
meværnet, var der tilsyneladende intet, der tydede på, at der var nogen sam- 
menhæng mellem hændelserne. I midten af 1969 konstaterede en medarbejder 
i PET, at tjenesten ikke havde hørt mere til planerne, der ”tilsyneladende ikke er 
blevet realiseret”7999 

I november 1968 iværksatte VS en ”Anti-NATO-kampagne” med demonstra- 
tioner, plancheudstillinger og uddeling af løbesedler.””” Formålet var at rejse en 


1095 PET, administrativ sag: ”Vedr.: VS-aktion mod hjemmeværnet og PET”, 18. april 1968. 

1096 Ibid.: ”Påtænkte aktioner mod hjemmeværnet” 9. oktober 1968. 

1097 Ibid.: Ekstrakt af møde tirsdag den 22. oktober 1968 i Embedsmandsudvalget for Sikkerhedsspørgs- 
mål. 

1098 Ibid.: ”Påtænkte aktioner mod hjemmeværnet” 18. december 1968. 

1099 Ibid.: ”Vedr.: ”SSF af 1968's planer om aktioner mod hjemmeværnet”, 1. august 1969. 

1100 PET, emnesag: ”Afsløring eller offentliggørelse af militære anlæg”, 5. november 1969. 

debat om Danmarks medlemskab frem til foråret 1969, hvor den 20-års med- 
lemsperiode udløb. VS hævdede under kampagnen, at NATO-medlemskabet 
hindrede en uafhængig dansk udenrigspolitik, og partiet krævede derfor, at Dan- 
mark blev neutralt og afrustet."” VS afholdt bl.a. en række offentlige møder om 
NATO med deltagelse af amerikanske desertører.”” Ifølge kildeoplysninger var 
det bl.a. hensigten at offentliggøre et kort, der skulle angive placeringen af NA- 
TO-anlæg, Fælleskommando-depoter og amerikanske ambassadefunktionærers 
bopæle.”” Det kom imidlertid kun til begrænsede hændelser under kampagnen, 
og PET og ordenspolitiet søgte generelt at holde en lav profil."% Året efter kunne 
PET's kilde i VS-Østerbro oplyse, at VS planlagde en række aktioner i form af 
offentlige høringer, læserbreve og løbesedler rettet imod NATO-øvelsen ”Green 
Express” på Sjælland. Det vides ikke, om et forslag om at opsøge og genere de 
medrejsende officerer, blev realiseret.» Da VS i Århus uddelte løbesedler, der 
angiveligt afslørede eksistensen af hemmelige militære depoter, viste det sig, at 
oplysningerne var fejlagtige, og at der måtte være tale om en ”provokation”,”” 
VS prioriterede kampen mod ”de hemmelige kartoteker” højt, og partiet 
brugte sin repræsentation i Folketinget til at forsøge at skabe debat om efterret- 
ningstjenesternes overvågning af venstrefløjen.”” Dette måtte selvsagt tiltrække 
sig PET's interesse, idet afsløringer af dets aktiviteter kunne skade dets mulighe- 
der for at indsamle oplysninger, uden at det kom til offentlighedens kendskab. 
Der er dog ikke fundet tegn på, at PET skulle have forsøgt at lægge hindringer 
i vejen for VS” agitation. I maj 1969 blev VS-afdelingen i Esbjerg udsat for et 


1101 ABA, VS' arkiv, kasse 108, læg NATO-materiale 1968: Venstresocialisterne, ”er de tryg ved NATO?” 

1102 Ibid.: VS NATO kampagne, Amerikanske desertører. 

1103 PET, emnesag: ”Kampagnen Danmark ud af NATO” 13. november 1968. 

1104 Ibid.: Politiets Efterretningstjeneste, Notits, 1. november 1968; Notits, 3. november 1968; Notits, 
16. november 1968, med fortsættelse dateret 17. og 18. november 1968. De mislykkede aktioner er 
også dokumenteret i VS' arkiv. ABA, VS' arkiv, kasse 108, læg vedrørende NATO-kampagnen i 1968. 

1105 PET, emnesag: Notitser, 26. august og 1. september 1969. VS uddelte bl.a. løbesedler, der var udfor- 
met som de ”Oprop”-løbesedler, der blev nedkastet af tyskerne ved besættelsen den 9. april 1940. 
ABA, VS' arkiv, kasse 106, læg Internationalt Arbejde herunder IU 1969: ”Oprop til Danmarks 
soldater og Danmarks folk”, April 1940 - September 1969. 

1106 PET, emnesag: ”Løbesedler med oplysninger om hemmelige depoter er uddelt i Århus af Venstre- 
socialisterne”, 19. november 1969. 

1107 Per Askholm Madsen og Jens Otto Madsen, Fra sandkasse til kadreparti?, s. 194-196. Se også, ABA, 
VS' arkiv, kasse 106, læg International Arbejde herunder IU 1969: Venstresocialisternes Hovedbe- 
styrelse, ”NATO's infiltration i Danmark, Y, nr. 4, november 1969; Venstresocialisterne, Til pressen, 
”Kjær Rasmussens indlæg i debatten om VS's forespørgsel 20. november 1969”. 

indbrud, hvor der blev stjålet 64 kr. og 32 øl. VS hævdede senere, at der også var 
forsvundet en liste over partiets kontaktfolk, og at ”et politisk efterretningsvæ- 
sen” var indblandet.”” Der er ikke i det bevarede arkivmateriale fundet noget, 
der indikerer, at PET skulle have haft forbindelse til indbruddet. 

Via en kilde var PET også i stand til at følge folketingsgruppens initiativer. 
I december 1969 underrettede kilden således PET om folketingsmedlemmerne 
Svend Erik Kjær Rasmussen og Erik Sigsgaards bestræbelser for at få rejst rigs- 
retstiltale mod justitsminister Knud Thestrup, idet de på baggrund af Kejserga- 
de-sagen mente, at han havde vildledt Folketinget vedrørende efterretningstje- 
nesternes virksomhed.” Samme kilde kunne også oplyse, at VS havde nedsat 
en arbejdsgruppe, hvis eneste opgave var at finde materiale, der kunne danne 
baggrund for folketingsspørgsmål til ministrene om efterretningstjenesterne.”” 
Efter afslutningen på Kejsergade-sagen og efter tingets afvisning af forslaget om 
rigsretstiltale synes VS” involvering i spørgsmålet at være taget noget af. 


VS og ”de vilde strejker” 


PET synes ikke at have interesseret sig særligt meget for VS" faglige indsats, og 
man synes ikke at have udarbejdet nogen tilbundsgående analyse af VS" strategi- 
er og mål på området. Der kan da også argumenteres for, at dette heller ikke bur- 
de have været et højtprioriteret spørgsmål for tjenesten, idet VS kun spillede en 
marginal rolle i fagbevægelsen. De fleste fagforeningsfolk forlod partiet allerede 
i sommeren 1968, og VS førte i de første år en nærmest syndikalistisk linje. Den 
gik ud på, at medlemmerne skulle bekæmpe det eksisterende fagretslige system 


og LO's socialdemokratiske ledelse og udføre såkaldte ”nålestiksoperationer” på 
arbejdspladserne. Denne linje gjorde, at VS reelt var uden indflydelse i fagbevæ- 


1108 PET, emnekartotek: Indberetning fra Esbjerg dateret 14. maj 1969. 

1109 PET, emnesag: ”VS-folketingsgruppens forslag til folketingsbeslutning om rigsretstiltale mod ju- 
stitsminister Thestrup”, 18. december 1969. 

1110 Ibid.:”Folketingsmand Svend Erik Kjær Rasmussens forespørgsel til ministrene om bl.a. efterret- 
ningstjenesternes funktioner”, 18. december 1969. I VS” arkiv findes udkast til folketingsspørgsmål 
om Danmarks forhold til NATO og om de politiske kartoteker udarbejdet af en arbejdsgruppe til 
folketingsgruppen. ABA, VS” arkiv, kasse 108, læg NATO-aktion 1968 materiale: Udkast til spørgs- 
målene i folketinget under NATO-kampagnen. 

gelsen.”” VS var derfor kun omtalt sporadisk i PET's indberetninger i forbindelse 
med uro på arbejdsmarkedet. En af de oplysninger, der tilgik PET, stammede fra 
en kilde, der meddelte, at trotskisterne havde planer om at skabe uro på arbejds- 
markedet. I den forbindelse havde de indgået et samarbejde med VS, som gik 
ud på, at partiets repræsentanter i fagbevægelsen skulle fremsætte urealistiske 
overenskomstkrav. Når de som ventet blev afvist, ville det skabe utilfredshed og 
uro blandt arbejderne. Ifølge kilden var det trotskisternes drøm at skabe ”franske 
tilstande” (en henvisning til generalstrejken i Frankrig i maj 1968) i Danmark, 
hvilket den lille gruppe noget urealistisk mente var inden for rækkevidde: ”Dette 
tilskrives sektionens sikre position i partiet Venstresocialisterne og dette partis 
ungdomsorganisation SUF, idet begge organisationer af sektionens indekreds 
opfattes som ”stødtropper” på vejen til revolutionen?” I 1971 konstaterede PET, 
at VS havde taget afstand fra et forslag fra syv århusianske VS-medlemmer, som 
ifølge tjenesten var ”tydeligt rettet mod vort bestående samfundssystem og især 
mod den bestående fagbevægelse … ” 


Det internationale solidaritetsarbejde: Træning i terrorisme? 


Der findes intet i det eksisterende arkivmateriale, der tyder på, at PET på noget 
tidspunkt seriøst overvejede, eller fik troværdige oplysninger om, at VS skulle 
være et maskeret kommunistparti, som gik Moskvas ærinde. Som tidligere om- 
talt opregnede PET i sine første oversigter over VS” udvikling antallet af tidligere 
kommunister i VS' ledelse, men uden at drage nogen specifikke konklusioner 
om omfanget af kommunistisk indflydelse. Tallene viste i øvrigt også, at de fleste 
af de tidligere DKP'ere var forblevet i SF. Flere aspekter af VS — dets afstandtagen 
fra alle former for eksisterende socialistiske regimer, manglen på partidisciplin 
og prioriteringen af ekstraparlamentariske aktioner — var da også i strid med den 
kommunistiske praksis. PET synes tidligt at have indset, at VS var en del af det 
nye venstre, og at det var væsensforskelligt fra de Moskvastyrede kommunister. 

Denne opfattelse må være blevet bekræftet af VS' reaktion på Warszawapag- 
tens besættelse af Tjekkoslovakiet i august 1968. En kilde holdt PET underrettet 


111 Per Askholm Madsen og Jens Otto Madsen, Fra sandkasse til kadreparti, s. 124-129, 167-186, 293- 
301. 
1112 PET, emnesag: ”IV. Internationale's danske sektion”, 28. oktober 1968. 


1113 Ibid.: ”Forsøg på politisk infiltration i foreningen ”Arbejder-Solidaritet”, 25. november 1971. 

om partiets forberedelser til en demonstration foran den sovjetiske ambassade," 
og tjenesten kunne konstatere, at VS” forretningsudvalg havde udsendt ”en skarp 
fordømmelse af besættelsen” Kun to fremtrædende VS'ere havde taget afstand 
fra udtalelsen, FU-medlemmet Hans Henrik Nordstrøm Nielsen og folketings- 
medlemmet Hanne Reintoft.” Billedet af VS” uafhængighed af Moskva blev se- 
nere underbygget af oplysningerne om, at VS på trotskistisk initiativ protestere- 
de mod fængslingen af revolutionære socialister i Tjekkoslovakiet i 1970," og at 
VS trak sig ud af forberedelserne til Verdensfredskongressen, der skulle afholdes 
i Moskva i 1973. En del af partimedlemmerne var imidlertid imod beslutningen 
og deltog i arbejdet på egen hånd."” 

PET havde også ganske præcise oplysninger om VS" kontakt med den nord- 
koreanske ambassade i 1976 og om mødet mellem medlemmer af det nordkore- 
anske kommunistpartis centralkomité og ledende repræsentanter for VS, SF og 
DKP med henblik på oprettelsen af en komité for Koreas fredelige genforening. 
Ifølge PET's oplysninger benyttede ambassaden penge til at udøve indflydelse på 
dannelsen af komiteen. PET havde også oplysninger om, at tre ledende VSere i 
1977 havde kontakt til ambassaden.” 

Som tidligere beskrevet havde VS fra starten tætte kontakter med udenland- 
ske oppositionelle bevægelser, og man prioriterede især kontakten til ”det andet 
Amerika” og den sorte militante bevægelse Black Panther Party (BPP) højt. PET 
synes at have frygtet, at kredse i VS kunne tænkes at blive inspireret af BPP's 
væbnede kamp og gribe til lignende midler i Danmark. PET blev øjensynligt 
opmærksom på forholdet, da en kilde i februar 1969 rapporterede, at det var 
blevet oplyst på et møde i VS-Østerbro, at BPP agtede at sende nogle ledende 
folk til Danmark." Senere varslede den samme kilde PET om, at BPP havde op- 
fordret VS til at demonstrere den 1. maj til fordel for fængslede BPP-medlemmer 
i USA.” Selve demonstrationen, der tiltrak nogle få hundrede deltagere, forløb 


1114 Ibid.: ”Situationen i partiet Venstresocialisterne på grundlag af situationen i Czekoslovakiet, 
21. august 1968. 

1115 Ibid.: Notits, 12. september 1968. 

1116 Ibid.: ”Protester mod fængslingen af revolutionære socialister og aktivister i Czekoslovakiet” 
3. april 1970. 

1117 Ibid.: ”WPCs Verdensfredskongres i Moskva 2-7/10 1973”, 28. september 1973. 

1118 PET, emnekartotek: ”VS —forh. t. udl. N/Korea”, 31. marts 1976 og oktober 1977. 


1119 PET, emnesag: ”Den amerikanske negerorganisation ”Black Panthers”, 28. februar 1969. 
1120 Ibid.: Notitser, 24. april og 29. april 1969; notits, 1. maj 1969. 

imidlertid i ro og orden.”” På grundlag af kildens oplysninger var PET i stand 
til at opstille en liste over de seks medlemmer af BPP's danske afdeling. De var 
alle sammen medlemmer af VS-Østerbro."”” Kort tid efter optrådte de samme 
personer i ”Antifascistisk Aktionsgruppe” en slags dækorganisation, der skulle 
optræde uafhængigt af VS, og hvis formål var at informere om den stigende fa- 
scisme i USA og agitere for løsladelsen af BPP-fangerne.”” 

Den centrale figur i kontakten til BPP var som nævnt stud.mag., senere free- 
lancejournalist, Jørgen Dragsdahl. I begyndelsen af juni 1969 konstaterede PET, 
at Dragsdahl havde accepteret en indbydelse til at besøge BPP i USA, og tjene- 
sten udtrykte bekymring for, om han eventuelt skulle deltage i militante kurser 
og modtage træning i våbenbrug og sabotageteknik."” Det er uklart, hvad PET 
byggede sine mistanker på, eller om man udelukkende sluttede ud fra BPP's mi- 
litante aktiviteter. Senere kunne PET dog konstatere, at Dragsdahl ikke havde 
deltaget i militære træningskurser under opholdet i USA.”” PET fortsatte med at 
følge VS" forskellige aktioner til fordel for BPP, men der fremkom øjensynligt al- 
drig konkrete oplysninger om, at danskerne var aktivt involveret i BPP's militan- 
te aktioner, eller at der var planer om at gribe til lignende midler i Danmark.”' 
PET's oplysninger om forbindelsen til BPP synes at høre op ved slutningen af 
1970, hvor VS også var i færd med at neddrosle sit internationale engagement. 
PET registrerede også, at fem navngivne VS'ere i november 1970 mødtes med 
repræsentanter for den modstanden mod det græske oberststyre,”” uden at det 
dog har sat sig yderligere spor i materialet. 


1121 Ibid.: Notits, 14. maj 1969. 

1122 Ibid.:” Black Panther Party's danske afdeling”, 15. september 1969. 

1123 Ibid.: ”Den Antifascistiske Agitationskomité oprettet på foranledning af partiet Venstresocialister- 
ne” 18. september 1969. 

1124 Ibid.: PET-korrespondance, 3. juni 1969. 

1125 Ibid.: PET-korrespondance, 5. september 1969, med vedlagt rapport, 26. august 1969. 

1126 Ibid.: Notitser, 8. december 1969, 16. februar 1970, 17. februar 1970, 26. maj 1970, 23.6.1970, 16. de- 
cember 1970. 


1127 Ibid.: ”Partiet Venstresocialisternes forbindelse til den græske modstandsbevægelse” 20. januar 
1971. 

Kortlægning og registrering 1967-68 


Umiddelbart efter VS” oprettelse i december 1967 iværksatte PET en omfatten- 
de indsamling af oplysninger om det nye parti, dets lokalafdelinger, aktiviteter 
og medlemmer. En optælling af de noterede oplysninger i PET's emnekartotek 
vedrørende VS for perioden fra 1967 til 1975 giver et indtryk af den intensive 
overvågning af partiet i årene umiddelbart efter dets dannelse.” Antallet af ind- 
hentede oplysninger var på sit højeste i 1968, og overvågningen fortsatte i en 
aftagende intensitet frem til 1971. I denne periode forsøgte PET at kortlægge VS' 
generelle politiske virksomhed, dannelsen af nye lokalafdelinger og dets interna- 
tionale kontakter. 

1 1972-73 synes overvågningen næsten helt at have ligget brak, hvilket til dels 
kan forklares med, at VS netop på dette tidspunkt var nær ved at gå i opløsning. 
Fra 1974 var der en svagt stigende tendens i overvågningen, hvilket kan skyldes, 
at VS var i fremgang og igen kom over spærregrænsen i 1975. 

En gennemgang af de bevarede indberetninger fra 1968 viser, at det var ind- 
samlingen og registreringen af personoplysninger, der var hovedformålet med 
PET's overvågning.” Langt hovedparten af de ledende VSfere var allerede re- 
gistreret i PET, idet stort set hele ledelsen kom fra SF. Som det fremgik af PET's 
analyser, havde en del af dem tillige en fortid i DKP. I begyndelsen af marts 1968 
opstillede PET en liste over de 30 personer, der havde deltaget i VS” hovedbe- 
styrelsesmøde den 28. januar i Folkets Hus i København. De var alle tidligere 
registreret med B.- og Inf.-numre,””” og de havde således deres egne sagsmapper. 
Efter folketingsvalget den 23. januar 1968 udarbejdede PET en notits om de fire 
indvalgte VS'eres tidligere politiske tilhørsforhold. Det fremgik heraf, at de alle 
var registreret med B.- og Inf.-numre på grund af deres tidligere tilknytning til 
DKP's centralkomité (Kaj Moltke), SF (Erik Sigsgaard og Hanne Reintoft) og 
tillige SUF (Svend Erik Kjær Rasmussen).” I forbindelse med valget blev der 
desuden udarbejdet en 25-siders fortegnelse over g0 VS-folketingskandidater 
med angivelse af deres tidligere politiske tilhørsforhold. 85 af disse var tidligere 


1128 Tallene er udregnet på grundlag af de noterede oplysninger i emnekartoteket. 

1129 Jørn Bro har oplyst, at inden regeringserklæringen blev alle VS'ere registreret, RB: Jørn Bro, 2. no- 
vember 2005. 

1130 PET, emnesag: ”Partiet Venstresocialisterne”, 1. marts 1968. 

1131 PET, emnesag: ”Venstresocialisternes repræsentation i Folketinget efter valget den 23. januar 1968”, 
30. januar 1968. 

registreret, langt hovedparten på grund af en fortid i DKP/DKU, SF eller SUF, 
men for en række desuden på grund af deres medlemskab af venskabsforeninger, 
Socialistiske Studenter, Unge Pædagoger, Vietnam-komitéer, Sjællandskomite- 
en mod de hemmelige kartoteker og ansættelse ved Politisk Revy. På listen var 
desuden anført andre oplysninger om de registreredes politiske aktivitet, såsom 
”aktiv demonstrant”, ”samvær med repræsentanter for herværende russiske am- 
bassade”, ”deltager i studenterkongres i Warszawa”; ”underskriver på Stockholm- 
appellen” og ”medunderskriver på protest mod dansk/tysk militært samarbejde”. 
Det fremgår ikke, om de sidste fem ikke-registrerede kandidater blev registre- 
ret. 

PET foretog også en kortlægning af VS' kommunalrådsmedlemmer. En gen- 
nemgang af de 78 kommunalrådsmedlemmer, som SF havde fået indvalgt i 1966, 
viste, at 39 var blevet i SF, 37 var gået med over i VS, og to havde erklæret sig som 
løsgængere. 77 af disse var allerede registreret, og det fremgår af påtegninger, at 
venstresocialisterne blev omregistreret med henvisning til VS. Gennemgangen 
af de gamle registreringer bekræftede i øvrigt den tidligere antagelse om, at de 
fleste tidligere kommunister var forblevet i SF (25 af SF'erne mod 12 af VS'erne 
havde en fortid i DKP).”;: Det kan således konkluderes, at næsten alle ledende 
VSfre var tidligere registreret i PET på grund af deres tidligere politisk tilhørs- 
forhold, fortrinsvis til DKP og SF. 

Den næste gruppe bestod af det, man kan kalde for VS lokale aktivister. Det 
drejede sig om indsamlere af anmelderunderskrifter, indbydere til stiftende mø- 
der og generalforsamlinger, personer der opfordrede til at tilslutte sig det nye 
parti, formænd for de nyoprettede lokalafdelinger samt medlemmerne af lokal- 
afdelingernes bestyrelser, arbejdsudvalg og sekretariater. Her var den generelle 
procedure den, at Centralafdelingen enten selv indhentede oplysninger, eller at 
PET's kontaktmænd i politikredsene indsendte materiale om de nyoprettede lo- 
kalafdelinger. De VS're, der var registreret i forvejen, blev så omregistreret med 
henvisning til VS, mens de hidtil ukendte blev registreret på grund af deres til- 
lidsposter i VS. På grund af det fragmentarisk bevarede materiale er det ikke 
muligt at fastslå antallet af de nyregistrerede, men det store antal indberetninger 


1132 Ibid.: Usigneret og udateret fortegnelse, med tillæg og dateret 8. februar 1968. 

1133 PET, emnesag: ”Fordelingen mellem SF og Venstresocialisterne efter sprængningen d. 17/12-67 på 
SFs ekstraordinære kongres 16-17/12-67 af de ved kommunevalget d. 8. marts 1966 valgte SF-med- 
lemmer”, 9. januar 1968. 


PET's overvågning af politiske partier 1945-1989 


285 


286 


PET's OVERVÅGNING AF VENSTRESOCIALISTERNE 1967-1989 


vedrørende lokalafdelingernes aktiviteter i 1968 antyder, at PET stræbte efter at 
registrere alle VS'ere inden for de nævnte kategorier.” 

En tredje gruppe bestod af VS” menige medlemmer og sympatisører. Gene- 
relt synes PET ikke at have forsøgt systematisk at registrere denne kategori, men 
Centralafdelingen indsamlede og anvendte i et vist omfang oplysninger om så- 
danne personer. Der er flere eksempler på, at kontaktmændene indsendte lister 
over VS' anmeldere ved folketingsvalget i januar 1968. Anmelderne blev ikke 
registreret, men i de tilfælde, hvor nogle af underskriverne var registreret i for- 
vejen, blev der foretaget inddækning, dvs. der blev lagt en oplysning om anmel- 
delsen på personsagen. Derpå blev anmelderlisten makuleret.”>> Dagen inden 
folketingsvalget havde PET modtaget oplysninger om 2.689 anmeldere, hvilket 
blev benyttet til en analyse af VS" støtter. Det fremgik heraf, at anmelderne ge- 
nerelt var unge, og at akademikere og studerende udgjorde en forholdsvis stor 
del.” VS” indsamling af underskrifter gav i øvrigt anledning til, at ledelsen i 
PET tog værdien af underskrifterne op til revision. Kildeoplysninger om, at bl.a. 
Konservativ Ungdom havde bistået VS med at indsamle underskrifter ud fra den 
betragtning, at man derved kunne bidrage til at splitte venstrefløjen, fik Jørn Bro 
til at konkludere, at der var ”al mulig grund til at fastslå, at den enkeltstående 
partianmeldelse ikke har nogen værdi som politisk indikator” Dette erklærede 
politiinspektør Arne Nielsen sig enig i.” Således bidrog kampagnen til at be- 
kræfte indtrykket af, at oplysninger om, at en person havde skrevet under for et 
parti, var uden værdi i sig selv, og at PET's procedure med kun at inddække på 
allerede registrerede personer, var det mest hensigtsmæssige. 

PET modtog også et antal fortegnelser over VS-stillere ved folketingsvalget. 
Det fremgår ikke, hvad de er blevet brugt til, men siden de må anses for at være 
en mere sikker indikator på politisk tilhørsforhold, er det muligt, at der også 
her er fundet en inddækning sted på de allerede registrerede personer. I hvert 


1134 Denne beskrivelse bygger på en gennemgang af de bevarede indberetninger i PET's emnesag og 
emnekartotek. 

1135 PET, emnesag: ”Indberetning om partiet Venstresocialisternes virke i Nakskov, 9-1-1968”, 26. fe- 
bruar 1968. PET, emnesag: ”Vedr. partiet Venstre-Socialisterne i Kolding-området”, 22. januar 1968. 
PET, emnesag: ”Vedr. Venstre-Socialisterne, der har dannet en lokalafdeling”, 9. januar 1968. 

1136 PET, emnesag: ”Opgørelse over partianmeldere for Venstresocialisterne”, 22. januar 1968. PET's un- 
dersøgelse var mere repræsentativ end den analyse, som en gruppe studerende gennemførte med 
VS' tilladelse, og som kun byggede på 640 anmeldelser. Ibid.: ”Undersøgelse over de 32.000 VS- 
anmeldere” Information, 31.1.1968, med tilføjet notat, 8. februar og 5. marts 1968. 

1137 PET, emnesag: ”Indsamlingen af anmelderunderskrifter for venstresocialisterne”, 17. januar 1968. 

fald blev listerne lagt på emnesagen, men de er tilsyneladende senere blevet ma- 
kuleret.? Der er kun fundet et par enkelte eksempler på, at PET indsamlede 
medlemslister. I en indberetning dateret den 26. marts 1968 var der vedlagt en 
liste over samtlige medlemmer af VS-Østerbro, i alt 136 navne.” Listen blev i 
1979 opdaget af Wamberg-udvalget og destrueret.” To senere indberetninger, 
fra januar og maj 1969, indeholdt navnene på de personer, der var opført på VS- 
Sundby og VS-Østerbros telefonkæder. For den førstes vedkommende drejede 
det sig om i alt 137 navne, og for den andens vedkommende omfattede materialet 
også en medlemsliste.”” Det blev af PET's ledelse besluttet, at personerne på VS- 
Sundbys telefonkæde ikke skulle registreres, men i stedet noteres i ”arbejds- og 
fiduskartotek”," Det er usikkert, om dette var et særtilfælde, eller om det var 
standardprocedure at opføre alle VS-medlemmer og -sympatisører i arbejdskar- 
toteker. I forbindelse med den brede kortlægning af VS” virksomhed iværksatte 
PET tillige undersøgelser af forskellige aspekter af det nye parti, såsom dets for- 
lagsvirksomhed, valgkampagnehovedkvarter og kurser."” 


PET's metoder 


PET anvendte en række forskellige efterforskningsmetoder til at indhente op- 
lysninger om VS' virksomhed i perioden 1967-71, hvor overvågningen var mest 
intensiv. PET benyttede sig i vidt omfang af åbne kilder til at holde sig orienteret. 
Således synes de tidligere omtalte redegørelser for SF's splittelse og VS's opret- 
telse at være baseret på pressens dækning, ligesom mange af kontaktmændenes 
indberetninger om lokalafdelingerne byggede på artikler i lokalaviserne. 
Derimod synes PET ikke i noget større omfang at have benyttet sig af me- 
toder som observation, telefonaflytning eller brevåbning. Hvis tjenesten har 
anvendt sig af disse former for overvågning, har det ikke sat sig spor i det be- 


1138 Ovenstående bygger på oplysninger om indsamlede stiller-lister i emnekartotek. 

1139 PET, emnekartotek: Indberetning dateret 26. marts 1969. 

1140 WU: Referat af udvalgets møde 19. marts 1979. 

1141 PET, emnesag: ”Telefonkæde i demonstrationsøjemed”, 15. januar 1969. PET, emnekartotek: ”Tele- 
fonkæde og medlemsliste for VS-Østerbro pr. 5/69”. 

1142 PET, emnesag: Notat dateret 29. januar 1969. 

1143 PET, emnesag: ”VS- Venstresocialisterne”, 9. januar 1968. PET, emnesag: Notits, 16. april 1969; ”For- 
laget "Røde Hane””; 5. december 1973. PET, emnesag: Notits, 16. marts 1970; ”Etablering af en socia- 
listisk højskole i Svendborg”, 17. februar 1972. 

varede arkivmateriale, og der er heller ingen tegn på, at PET har fået udstedt 
dommerkendelser til indgreb i meddelelseshemmeligheden. Det kan dog ikke 
fuldstændig afvises, at PET kan have benyttet sådanne efterforskningsskridt, idet 
en del af arkivmaterialet er blevet makuleret, ligesom det ikke altid fremgår af 
indberetningerne, hvorfra oplysningerne stammer. Der eksisterer imidlertid et 
eksempel på, at PET i hvert fald i et tilfælde har aflyttet et møde. I begyndelsen 
af juni 1968 udarbejdede en medarbejder i PET en 15-siders indberetning om et 
diskussionsmøde om VS, der var blevet afholdt den 22. maj i Studentersamfun- 
dets lokaler i Sct. Pederstræde i København. Indberetningen, der angav en kilde 
som ophav til oplysningerne, indeholdt lange ordrette gengivelser af indlæg fra 
bl.a. historikeren Benito Scocozza, teaterdirektør Arne Skovhus og socialrådgi- 
ver Pia Dam. Medarbejderen måtte dog udelade visse passager af talerne, idet 
der var ”en del støj og snakken i salen, således at en hel del gik tabt” ligesom 
han måtte opgive at identificere alle spørgerne, da det ”var ikke muligt at opfatte 
navnene på spørgerne”"+% Dette tyder enten på, at kilden havde en båndoptager 
med til mødet, eller at mødet blev rumaflyttet. PET behøvede dog ikke at aflytte 
venstresocialister for at holde sig orienteret om deres planer. I flere tilfælde af- 
gav den igangværende aflytningsoperation mod trotskisterne såkaldt overskud- 
sinformation i form af oplysninger om VS' virksomhed og om ledende VSeres 
involvering. PET udarbejdede derpå særskilte notitser, som indgik i VS-sagen."” 

PET's vigtigste metode til at indhente oplysninger om VS var imidlertid tje- 
nestens fortrolige kilder. I perioden under den intensive overvågning fra 1967 
til 1971 findes der i PET's materiale henvisninger til mindst 15 kildenavne i el- 
ler omkring partiet. Langt hovedparten af disse synes dog ikke at have fungeret 
som egentlige kilder i VS, men synes kun at være kommet i sporadisk kontakt 
med partiet i forbindelse med deres placering i andre venstrefløjsmiljøer i denne 
periode. De fleste af disse kilder afleverede da også kun enkelte og tilfældige 
rapporter om VSfrnes aktiviteter.” Den største gruppe bestod af ti kilder, der 
havde som hovedopgave at rapportere om trotskisterne (IV. Internationales dan- 
ske sektion, SUF og Revolutionære Socialister) og/eller Vietnambevægelsen (De 
Storkøbenhavnske Vietnamkomiteer og De Danske Vietnamkomiteer). Som 
SUF'ere blev de tilknyttet VS, ligesom de samarbejdede med venstresocialisterne 


1144 PET, emnesag: ”Partiet Venstresocialisterne”, 10. juni 1968. 

1145 PET, emnesag: Notitser, 8. og 10. april 1968. 

1146 Den generelle beskrivelse af kilderne bygger på kilderapporterne i emnesagen og andre indberet- 
ninger i PET's arkiv. 

i Vietnambevægelsen. Den næststørste gruppe på tre kilder rapporterede til PET 
om studenteruroen på Københavns Universitet, hvor de også kom i kontakt med 
VS-aktivister. Endelig fungerede en enkelt kilde i DKU og den kommunistisk 
dominerede fløj af Vietnambevægelsen, Vietnam 69 (en enkelt kilde har ikke 
efterladt sig andre spor i arkivmaterialet). 

Enkelte kilder skiller sig ud som særlig værdifulde. En kilde fremskaffede 
således et referat af VS” hovedbestyrelsesmøde den 28. januar 1968 i Folkets Hus 
i København."” Det vides ikke, om kilden tilhørte ledelsen i partiet, eller om 
vedkommende var identisk med den kilde, der den 17. december 1967 gav PET 
materialet fra VS' stiftende møde." Den nok mest produktive kilde afleverede 
et stort antal rapporter om VS-Sundby, VS-Østerbro, VS-Vesterbro/Sydvest, par- 
tiets Vietnam-arbejde, kontakten til Black Panther Party og generelle analyser, 
skrivelser, partiblade og programudkast. På et tidspunkt fremskaffede kilden re- 
ferater fra hovedbestyrelsesmøder og holdt PET orienteret om beslutningerne i 
forretningsudvalget, men det vides ikke, om kilden var medlem af ledelsen eller 
blot havde adgang til referaterne.”” To andre kilder blev benyttet til at indhente 
materiale om henholdsvis VS-Sundby, Nørrebro 5 og Søndre Storkreds”; og 
VS-bladet Kommunikation.” En anden værdifuld kilde befandt sig i venstre- 
fløjsmiljøet i 1970-71 og gav PET oplysninger om VS' rolle i forbindelse med 
Verdensbank-urolighederne, Vietnambevægelsen, modstanden mod EF, Black 
Panther Party og modstanden mod det græske Oberst-styre. De resterende kil- 
der afgav kun enkelte rapporter om VS. Disse kilder holdt PET orienteret om 
Venstresocialisterne i København, men tjenesten modtog også oplysninger om 
VS-afdelingerne i Haderslev og Herning fra to kilder. 

Det kan således konkluderes, at PET i forbindelse med den detaljerede kort- 
lægning af VS fra 1967 til 1971 først og fremmest benyttede sig af det eksisterende 
kildenet på venstrefløjen til at indhente oplysninger, men at langt de fleste kilder 
må have befundet sig i andre bevægelser eller i yderkredsen af det nye parti. Kun 
to eller tre af kilderne synes at have tilhørt partiets medlemskreds. I øvrigt vir- 


1147 PET, emnesag: ”Partiet Venstresocialisterne”, 1. marts 1968. 

1148 PET, emnesag: ”SFs extraordinære kongres 16-17/12 1967”, 18. december 1967. Ifølge Jørn Bro be- 
fandt kilden til den ekstraordinære kongres i december 1967 sig i SUF. RB: Jørn Bro, 2. november 
2005. 

1149 Foruden forskellige indberetninger i emnesagen findes en række oversigter over materiale modta- 
get fra kilden, dateret 24. januar, 3. marts, 24. marts og 21. april 1969. 

1150 PET, emnesag: ”Venstresocialisterne”, 31. januar 1968. 

1151 Ibid.: ”VS — Venstresocialisterne”, 2. april 1968. 

ker det som om, PET's brug af kilder i og omkring VS var af kort varighed, og i 
midten af 1970'erne havde PET øjensynligt ikke flere kilder blandt Venstresocia- 
listerne.” Det skyldtes formentlig regeringserklæringen fra 1968, der afskaffede 
personregistreringen af VS'ere alene på grund af deres politiske tilhørsforhold. 
Der var derfor ikke mere behov for den brede indsamling af personoplysninger 
og dermed heller ikke for kilderne i miljøet omkring VS. 


Efter regeringserklæringen i 1968: Registreringer, arbejdskartoteker 
og lister 


Justitsminister Knud Thestrup havde allerede inden offentliggørelsen af rege- 
ringserklæringen i september 1968 taget skridt til at begrænse registreringen af 
VSere. Anledningen var, at Wamberg-udvalget på et møde med ministeren den 
11. marts 1968 stillede en række forslag om at ophøre med registreringen af per- 
soner, der kun var kendt for deres tilhørsforhold til SF. På ministerens forespørg- 
sel svarede udvalget, at man ligestillede venstresocialister med folkesocialister, 
og at begrænsningerne burde omfatte VS.” Thestrup lovede, at udvalgets forslag 
ville blive overvejet af regeringen, og halvanden måned senere kunne departe- 
mentschef Boas oplyse, at justitsministeren ”i det væsentlige” kunne tiltræde for- 
slagene, hvilket bl.a. indebar ”ophør af registrering af personer udelukkende på 
grund af tilhørsforhold til … VS,” Efter udstedelsen af regeringserklæringen 
fire måneder senere præciserede PET over for personalet og kontaktmændene i 
politikredsene, at det ikke mere var tilladt at registrere personer alene på grund- 
lag af deres tilhørsforhold til VS,” og at sager, hvori der kun forelå oplysninger 
om lovlig politisk virksomhed til fordel for VS, skulle udrenses af registraturen 
og arkivet.” Denne forholdsordre vedrørende personregistreringen og de tilhø- 
rende personsager blev efter alt at dømme fulgt. Ifølge en række indberetninger 
fra kontaktmændene i politikredsene blev alle kartotekskort og akter, der kun 


1152 PET, Kildesag: ”Kildeoversigt — Afdeling C-uro” (udateret men dækker perioden 1974-78). 

1153 WU: Referat af udvalgets møde, 11. marts 1968. 

1154 Ibid.: Referat af udvalgets møde, 24. april 1968. 

1155 PET, administrativ sag: ”Foredrag om revision og registreringspraksis” (udateret, men holdt 22. og 
28. januar 1969). 

1156 Ibid.: ”Udkast til rundskrivelse” (udateret og unummereret, men tillæg til rundskrivelse nr. 29/68 
af 2. oktober 1968). 

indeholdt oplysninger om tilhørsforhold til VS, tilintetgjort under revisionen i 
februar 1969. 

Regeringserklæringen betød dog ikke, at PET helt holdt op med at indhente 
oplysninger om VSfre, eller at personregistreringen af alle VSere blev slettet. 
Dette skyldtes Justitsministeriets fortolkning af erklæringens ordlyd og PET's 
interne forholdsordre vedrørende udførelsen af erklæringen. For det første gjaldt 
Justitsministeriets almindelige undtagelsesbestemmelser også for VS. Det betød, 
at VS'ere, der blev personundersøgt, var under efterforskning for f.eks. spionage, 
rejste til Østeuropa, havde kontakter til østambassader, var medlemmer af ven- 
skabsforeninger, blev anholdt under demonstrationer eller var involveret i andre 
former for ulovlige aktioner, kunne registreres.” Ifølge den herskende praksis 
kunne oplysninger om lovlig politisk aktivitet indgå i personsagen, når først den 
pågældende var registreret. Det er på det foreliggende grundlag ikke muligt at 
fastslå, hvor mange VSere, der blev registreret af disse grunde. På grund af VS” 
kritiske holdning over for de kommunistiske regimer, var det sandsynligvis gan- 
ske få, der var mistænkt for spionage eller havde østkontakter, selvom en del 
VS'ere må have rejst i Østeuropa. Derimod er det tænkeligt, at et antal VS'ere blev 
registreret på grund af mistanke om involvering i uroligheder i forbindelse med 
demonstrationer eller andre former for aktioner. Senere blev en række VS-akti- 
vister også registreret på grund af forespørgsler fra udenlandske efterretningstje- 
nester i forbindelse med VS” internationale solidaritetsarbejde. 

For det andet var ledelsen af VS omfattet af politiinspektør Arne Nielsens 
forholdsordre af den 19. december 1968, hvori han bekræftede, at registreringen 
af ledelsen af visse partier skulle opretholdes. Det blev her præciseret, at med- 
lemmerne af ”VS's hovedbestyrelse og VS's Københavnsledelse” fortsat skulle re- 
gistreres, ”også hvis de alene” var kendt for denne tilknytning til VS." Jørn Bro 
har over for Kommissionen oplyst følgende om PET's registrering før og efter 
regeringserklæringen: 


”Vidnet forklarede hertil, at han tror, at alle, også medlemmerne, blev registreret. 
Efter regeringserklæingen bibeholdt man bestyrelsen, fordi der herfra udgik ak- 


1157 Ibid.: Indberetninger fra politikredsene dateret 10., 11., 21. og 26. februar 1969. Det fremgår ikke, om 
dette også omfattede politikredsenes arbejdskartoteker. 

1158 PET, ujournaliseret: ”Bestemmelser vedrørende politiets efterretningsvirksomhed” (”Den røde”), 
kapitel IV: Registrering, s. 5. 

1159 PET, ujournaliseret: Notits, 19. december 1968. 


PET's overvågning af politiske partier 1945-1989 


291 


292 


PET's OVERVÅGNING AF VENSTRESOCIALISTERNE 1967-1989 


tiviteter, som krænkede den offentlige orden. Når man ikke kan registrere, bliver 


overvågningen mere målrettet på uro-området””f" 


Dette var en forholdsordre, som kun en begrænset kreds i PET's Centralafde- 
ling havde kendskab til. I januar 1969, da politiassessor i PET Hans Toft-Nielsen 
skulle orientere kontaktmændene i provinsen om de nye registreringsregler, in- 
deholdt talemanuskriptet oprindeligt en passus om, at registreringerne af VS' 
ledelse skulle opretholdes. Dette blev strøget i den endelige version, og det blev 
af en ukendt hånd tilføjet i marginen: ”skal ikke nævnes 28/1-697,"" Dette ty- 
der på, at forholdsordren blev anset for så kontroversiel, at ikke engang PET's 
kontaktmænd skulle indvies i beslutningen om på denne måde at administrere 
regeringserklæringen. Registreringen blev således foretaget af Centralafdelingen 
uden politikredsenes vidende. Det er uvist, hvor mange VS'fere, der i alt blev om- 
fattet af denne regel, men VS” hovedbestyrelse, der var blevet valgt på den første 
kongres i 1968, havde 35 medlemmer.”?” I maj 1969 udarbejdede PET en forteg- 
nelse over de 25 personer, der var blevet valgt til VS” hovedbestyrelse på den 2. 
kongres den 2.-4. maj (hovedbestyrelsen var blevet nedskåret med 10 medlem- 
mer). De tre, der ikke var tidligere registreret, blev nyregistreret, mens fire, som 
var registreret på emnesager, blev omregistreret og fik deres eget B.-nummer 
og dermed deres egen sagsmappe. En enkelt havde tidligere været registreret, 
men registreringen var siden blevet makuleret, sandsynligvis i perioden mellem 
udstedelsen af regeringserklæringen den 30. september og kontraordren den 19. 
december. Han blev på ny registreret med eget B.-nummer.”% Således blev regi- 
streringen af VS” ledelse opretholdt efter 1968, også i de tilfælde hvor personen 
kun var kendt for sin tilknytning til partiet. Arne Nielsens beslutning blev ophæ- 
vet i august 1974 af politimester Jørgen Skat-Rørdam, men registreringen af de 


1160 RB: Jørn Bro, 2. november 2005. 

1161 PET, administrativ sag: ”Foredrag for kontaktfolkene om revision”. Udateret men tilføjet i hånden: 
”Toft-Ns” og ”Munkebjerg 22/1-69”. 

1162 Per Askholm Madsen og Jens Otto Madsen, Fra sandkasse til kadreparti?, s. 384. 

1163 PET, emnesag: ”Venstresocialisterne's Hovedbestyrelse valgt ved kongressen den 2. - 4. maj 1969” 
30. maj 1969. I perioden indtil ”kontraordren” gennemgik PET's revisionshold personsagerne fra 
B.61.980 til B.67.530. PET, ujournaliseret: Notits, 19. december 1968. Den pågældendes personsag 
var blandt dem, der blev gennemgået og makuleret, hvis de ikke indeholdt registreringsværdige 
oplysninger. 

ledende VSfre fortsatte formentlig på grundlag af Justitsministeriets fortolkning 
af regeringserklæringen." 

For det tredje bevarede PET personoplysninger om medlemmer af VS i ar- 
bejdskartotekerne. Indtil 1985 fandtes der ikke skriftlige retningslinjer for, hvilke 
oplysninger der måtte noteres i kartotekerne, og det var derfor i praksis muligt 
at opbevare oplysninger om personer, som ellers skulle slettes fra den officielle 
registrering.”% Der findes i emnesagen på VS en mappe, der indeholder afrive- 
lige blanketter med betegnelsen ”Fortegnelse over VS-partiforeninger, interesse- 
grupper og øvrige VS-kontakter (pr. 22. januar 1968)” I alt 74 af blanketterne er 
udfyldt med navn, partiafdeling, generalia og henvisning til journalnumre. Alle 
blanketterne er udfyldt den 13. marts 1968.” Det er uvist, om dette er resterne 
af et arbejdskartotek over VS-medlemmer. Det er også uvist, om de udfyldte 
blanketter havde nogen forbindelse med, at Wamberg-udvalget to dage forinden 
for første gang havde foreslået justitsministeren, at registreringen af bl.a. VS'ere 
skulle ophøre. 

Det er imidlertid sikkert, at det efter 1968 blev praksis, at oplysninger om 
nogle personer, der ikke kunne registreres ifølge de gældende regler, i stedet 
blev noteret i arbejdskartoteker. I januar 1969 udarbejdede PET som nævnt på 
grundlag af oplysninger fra en kilde en fortegnelse om de personer, der var op- 
ført på VS-Sundbys telefonkæde. Listen omfatter 137 navne.” Da Arne Nielsen 
fik forelagt sagen, besluttede han, at grundlaget var for spinkelt til registrering: 
”Vi må derfor begrænse os til at notere de pgl. i arbejds- og fiduskartotek og 
samle dem op derfra, efterhånden som de på mere håndgribelig måde måtte gøre 
sig bemærket”" Det er i dag ikke muligt at fastslå, hvor mange VSere, der blev 
noteret i PET's arbejdskartoteker i Centralafdelingen og i regionerne i perioden 
1968 til 1985, fordi de ikke mere kunne registreres officielt. 

For det fjerde indsamlede og opbevarede PET et stort antal lister over perso- 
ner med tilknytning til VS. I november 1973 udtalte Centrum-Demokraternes 
formand, Erhard Jacobsen, til Information, at CD var ude af stand til at forsvare 
sig, hvis en gruppe VSfre besluttede sig til at infiltrere partiet, da CD ikke havde 


1164 PET, administrativ sag: Notits, 21. august 1974. Se i øvrigt Kommissionens beretning, bind 3, om 
regeringserklæringen og PET's registreringer 1968-1989, herunder Kommissionens vurdering af 19. 
december 1968-forholdsordrens forenlighed med Justitsministeriets holdning. 

1165 Se Kommissionens vurdering heraf i afsnittet om arbejdskartoteker i bind 3. 

1166 PET, emnesag. 

1167 PET, emnesag: ”Telefonkæde i demonstrationsøjemed”, 15. januar 1969. 

1168 Ibid.: Notits, 29. januar 1969. 

kontakt med PET eller FE. Dette blev af flere opfattet som en bekræftelse af, at 
efterretningstjenesterne fortsat registrerede lovlig politisk virksomhed. Blandt 
dem var Lennart Edelberg, VS-folketingskandidat i Ribe Amt, der sendte et 
åbent brev til efterretningstjenesterne, hvori han spurgte, om personer som Ja- 
cobsen ”har mulighed for at få udleveret lister over VSere hos Dem … ”"% Som 
svar sendte justitsminister Karl Hjortnæs en notits udarbejdet af Justitsministe- 
riet, som med henvisning til regeringserklæringen konstaterede, at ”registrering 
af danske statsborgere ikke længere måtte finde sted alene på grundlag af lovlig 
politisk virksomhed”, at sådanne tidligere registreringer ”for længst” var blevet 
tilintetgjort, og at bestemmelserne fortsat var i kraft: 


”Efterretningstjenesterne fører således ikke og kan ikke føre lister over medlem- 


mer af noget lovligt politisk parti — og kan allerede af den grund ikke videregive 


oplysninger af den art til nogen som helst”"”? 


Edelbergs spørgsmål førte således til, at Justitsministeriet kategorisk afviste, at 
efterretningstjenesterne førte ”lister over medlemmerne” af bl.a. VS. 

Samtidig med at Justitsministeriet udsendte denne erklæring, lå PET imidler- 
tid inde med adskillige lister over personer med tilknytning til VS. Der fandtes 
således det store antal lister over ledende VS'ere (hovedbestyrelsesmedlemmer, 
folketingskandidater og kommunalrådsmedlemmer) og over lokale aktivister 
(underskriftsindsamlere, initiativtagere til stiftende møder, formænd for lokal- 
afdelinger og medlemmer af lokalafdelingernes bestyrelser, arbejdsudvalg og 
sekretariater), som var blevet indsamlet i 1968. I de notitser, som eksisterer i 
dag, og som altså må have været der i 1973, er der i alt opført 297 personer med 
tilknytning til VS. Som tidligere nævnt fandtes desuden en komplet liste over de 
136 medlemmer af VS-Østerbro.”" Det kan med sikkerhed konstateres, at den 
stadig fandtes i PET's arkiv i 1973, idet den blev opdaget af Wamberg-udvalget i 


1169 JM, P.O.-sag: Lennart Edelberg, Åbent brev til efterretningstjenesterne, 16. november 1973; også 
Ebbe Pagh Schultz til Karl Hjortnæs, 19. november 1973. 

1170 Ibid.: Justitsministeriet, Notits, udateret, men vedlagt udkast til breve til Lennart Edelberg og Ebbe 
Pagh Schultz, 21. november 1973. Begge udkast indeholdt oprindeligt følgende passus: ”Jeg har 
tænkt mig ved førstkommende lejlighed offentligt at give udtryk for det samme, som står i notit- 
sen” Ifølge påtegninger blev denne passus slettet af ministeren, hvorefter brevene blev sendt den 
6. december. Jf. RB: Karl Hjortnæs, 7. maj 2002. 

1171 PET, emnekartotek: VS, oplysning dateret 26. marts 1969. ”PET. Vedl. liste omf. samtl. medl. af VS- 
Østerbro, i alt 136” 

1979, hvorefter den blev destrueret.” Dertil kom fortegnelser over personer, der 
i1967 havde deltaget i møder afholdt af Socialistiske Studerendes Studiekreds i 
Århus (og som i 1968 fulgte med SUF-Århus ind i VS), og en liste over de 19 
medlemmer af VS-Århus' arbejdsudvalg i 1969.” Det kan således konstateres, at 
Justitsministeriet misinformerede de to brevskrivere, da man benægtede, at PET 
førte lister over personer med tilknytning til VS. 

PET fortsatte efter Justitsministeriets erklæring i 1973 med at føre lister over 
VS'øere.”> Region I (Aalborg) indsendte i perioden fra 1981 til 1986 bl.a. lister 
over VS-kandidater til byrådet'”f og amtsrådet,;”” medlemmer af skolings- og 
støttekredsudvalget i VS-Aalborg,;”? deltagerne i en VS-påskelejr'”? og per- 
soner med tilknytning til VS-Hobro.”?? Region II (Århus) indsendte i 1977 en 
materiale-samling om VS-Brabrand, der var tilgået afdelingen fra en pålidelig 
kilde. Materialet omfattede bl.a. fortegnelser over aktive og passive medlemmer, 
sympatisører og kontakter til partiforeninger.”” I 1984 fulgte flere lister over 
personer med tilknytning til VS-fraktionen Faglig Fælles Liste.”” Region IV 
(Odense) indsendte i 1989 en liste over talere ved et debatmøde om samarbejde 


1172 WU: Referat af udvalgets møde 19. marts 1979. 

1173 PET, emnekartotek: VS, oplysning dateret 17. januar 1968. ”Århus. Vedr. ”Socialistiske Studerende” 
Århus, … Fort. vedl. o. pers., der i efteråret 67 delt. i ”Socialistiske Studerendes studiekreds”s møder 

1174 PET, emnesag: Notits dateret 10. juni 1969 med vedlagt liste dateret pr. 28. marts 1969. 

1175 PET's chef fra 1975 til 1984, Ole Stig Andersen, har forklaret, at indsamlingen af navne fra regio- 
nerne ikke betød, at VS udgjorde et ”massivt mål” for PET. Tjenesten var interesseret i ”militante 
typer på VS's venstrefløj”, og at det var korrekt, at regionsafdelingerne var velorienteret om, hvad 
der foregik, og at de indsendte navnene til Centralafdelingen. Retsbogen: Ole Stig Andersen, 
10. juni 2003 og 30. september 2003. 

1176 PET, emnesag: ”Byrådsvalget 1981 — Venstresocialisterne”, 17. juli 1981; ”VS/Frederikshavn”, 20. no- 
vember 1981; ”VS-Aalborg kommune (kommunalvalget); 18. juli 1985; ”VS-Frederikshavn (kom- 
munalvalget nov. 85)”, 5. februar 1985. 

1177 Ibid.: ”Venstresocialisterne i Nordjylland”, 1. oktober 1985. 

1178 Ibid.: ”Venstresocialisterne i Aalborg”, 24. september 1982. 

1179 Ibid.: Notitser, 7. maj og 6. juni 1984. 

1180 PET, emnekartotek: VS, oplysning dateret 27. januar 1982. ”Ålb. Liste o. pers.der omkr. 11-12/81 har 
haft tilknytn.t. VS/Hobro”. 

1181 PET, emnesag: Kildemateriale om Venstresocialisterne i Brabrand, 20. september 1977. 

1182 Ibid.: ”Personer med tilknytning til ”FFL” — Faglig Fælles Liste — en tendens indenfor partiet VS”, 
24. maj og 4. juni 1984; ”Personer med tilknytning til FAGLIG FÆLLES LISTE - ”FEL”, 2. juli 
1984. 

på venstrefløjen,””> mens Region V (Slagelse) bidrog med en fortegnelse over 
VSere, der under valgkampen havde optrådt i lokalpressen.”% I 1985 udarbej- 
dede Centralafdelingen en kort liste over VS” medlemmer af borgerrepræsen- 
tationen, der var udvandret fra en officiel middag på Rådhuset i København."% 
De lister, der er bevaret, omfatter i alt 124 navne, og for mange af disses vedkom- 
mende er der anført oplysninger om deres politiske virksomhed til fordel for 
VS, som sandsynligvis stammer fra regionernes arbejdskartoteker. Hvis alle de 
lister, om hvilke der foreligger sikre oplysninger om antallet af navne (listerne fra 
kortlægningen i 1968, Østerbro-medlemslisten, Sundby-telefonkæden og lister 
efter 1968), lægges sammen, bliver resultatet, at der i VS-emnesagen har været 
noteret mindst 694 navne på personer med tilknytning til VS. Det reelle tal har 
sandsynligvis været langt større, men det er umuligt at fastslå nærmere, idet en 
stor del af arkivmaterialet er blevet makuleret. Endelig indsendte regionerne i 
en række tilfælde indberetninger om individuelle VS'ere, der havde vakt PET's 
opmærksomhed." 


Overvågningen på vågeblus 


Der er en række tegn på, at PET's overvågning efter den hektiske kortlægning 
fra 1967 til 1971 tog noget af. Som tidligere nævnt faldt antallet af indhentede op- 
lysninger drastisk, indtil det næsten hørte op i 1973, hvorefter det kun steg lang- 
somt. PET havde øjensynligt heller ikke nogen kilder i VS i midten af 1970'erne. 
Der kan være flere forklaringer på denne tilbageholdenhed. For det første betød 
regeringserklæringen fra 1968, at det ikke mere var tilladt at registrere personer, 
der kun var kendt for deres tilhørsforhold til VS. Dermed havde PET ikke mere 
brug for den brede indsamling af navne, som i høj grad havde drevet overvåg- 
ningen i 1968. PET's interesse for VS'ere var herefter begrænset til ledelsen og 
til personer, hvorom der fandtes andre registreringsværdige oplysninger (øst- 
kontakter, sikkerhedsgodkendelser, deltagelse i uro mm.). For det andet kan det 
muligvis have spillet ind, at det måtte vurderes som politisk kontroversielt at 


1183 Ibid.: Notits, 11. januar 1989. 

1184 Ibid.: Notits, 13. juni 1988, med tilføjelse 27. juni 1988. 

1185 Ibid.: Notits, 31. januar 1985. 

1186 Ibid.: Notits, 16. januar 1980. PET, emnesag: Notits, 5. maj 1983. PET, emnesag: Notitser, 15. novem- 
ber 1983, 8. juni 1984 og 17. august 1984. 

overvåge VS mere aktivt. For VS var kampen mod politisk registrering og efter- 
retningstjenesterne en mærkesag, og det måtte forventes, at partiet ville udnytte 
en eventuel afsløring af overvågningen af et lovligt politisk parti til det yderste i 
den politiske debat. For det tredje kan der peges på, at i hvert fald første halvdel 
af 1970'erne var en nedgangsperiode for VS. VS var simpelthen ikke så interes- 
sant for PET, idet det ikke på nogen måde kunne siges at udgøre en fare for den 
interne sikkerhed. Dertil kom, at partiets kontakter til udenlandske militante 
grupper, som eventuelt kunne udgøre en terrortrussel, stort set ophørte omkring 
1971. 

Det betyder dog ikke, at PET helt holdt op med at indsamle oplysninger om 
VS i 1970'erne. I 1975 henvendte en udenlandsk tjeneste sig til PET og anmodede 
om oplysninger vedrørende en plan, som angiveligt skulle være udarbejdet i VS, 
om infiltration af arbejdskampe, og om debatten i VS om et eventuelt samar- 
bejde med kommunisterne.”” PET svarede underhånden, at planen var ukendt 
i PET, ”idet forholdet betragtes som henhørende under ”lovlig politisk virksom- 
hed”, som PET ikke kan beskæftige sig med?" PET's svar var tilsyneladende 
ikke helt rigtigt, for vedhæftet notitsen om henvendelsen findes en kopi af et em- 
nekort, hvoraf det fremgår, at PET havde modtaget noget materiale fra en faglig 
konference afholdt den 1. november 1975 af Arbejdersolidaritet/VS. Materialet 
omfattede bl.a. en fortegnelse over VS” kontaktfolk, som havde været involveret 
i blokader og strejker.” PET havde altså i et vist omfang overvåget konferencen 
og havde indsamlet materiale og navnelister fra den, men undlod at meddele 
dette til den udenlandske tjeneste. 

En række notitser fra 1970'erne viser, at Centralafdelingen fortsat holdt øje 
med udviklingen i VS, men de er ofte generelt udformet, og det kan være svært 
at se, hvad det var, som PET interesserede sig for. For eksempel blev der udarbej- 
det generelle oversigter over VS” valgresultat i 1975,” partikongressen i 1977"” 
og udtalelser af KAP's leder Benito Scocozza om forskellen på KAP og VS." 
Dog synes PET til en vis grad at have forsøgt at holde sig orienteret om nogle af 
de mere yderligtgående fraktioner i VS, muligvis ud fra den betragtning, at de 


1187 Ibid.: Korrespondance til PET, 24. november 1975. 

1188 Ibid.: Tilføjet notits dateret 18. december 1975. 

1189 Ibid.: Vedlagt indføring dateret 14. november 1975. 

1190 Ibid.: ”VS's stilling efter folketingsvalget 9/1-1975”, 19. februar 1975. 
1191 Ibid.: ”Venstresocialisternes 9. kongres”, 27. april 1977. 

1192 Ibid.: ”Hvad er forskellen på VS og KAP?” 28. december 1979. 

kunne tænkes at overtage kontrollen med partiet og dreje det over i en mere re- 
volutionær retning. Således indsendte regionsafdelingen i Århus kopier af noget 
materiale, heriblandt en kritik af VS-fraktionen leninisternes årsprogram.””? Det 
var ligeledes Region II, der underrettede Centralafdelingen om, at trotskisterne 
i VS, der var samlet i fraktionen Revolutionære Socialister (RS-VS), ønskede at 
deltage i IV. Internationales 11. verdenskongres i 1979."”” Dette var i PET's øjne 
et tegn på, at trotskisterne var i færd med at infiltrere og udøve indflydelse på 
VS. I 1980 modtog PET oplysninger fra en ”sædvanligvis pålidelig kilde” om, 
at flere ledende VS'ere havde givet udtryk for, at de var utilfredse med, hvad de 
så som partiets højredrejning, og at de havde planer om at forlade partiet.” 
Oplysningen viste sig at være korrekt, for kort tid efter meldte syv medlemmer 
sig ud for at tilslutte sig det mere revolutionære Marxistisk Forum.””f Dette var 
den første ”afskalning” af VS som et resultat af Wilhjelm-fløjens iværksættelse af 
demokratidebatten. 

Som det fremgår af indberetningerne fra Århus, fortsatte regionsafdelingerne 
i et vist omfang med at følge de lokale VSfres aktiviteter. I perioden fra 1974 
til 1983 omtalte alle regionerne undtagen Region II (Århus) og VII (Bornholm) 
VS i årsberetningerne.”” Generelt var disse oversigter karakteriseret ved, at de 
stedlige PET-folk i et stort omgang blot opremsede de vigtigste lokale begiven- 
heder, såsom oprettelse af nye afdelinger, deltagelse i møder og demonstrationer, 
indsendelse af læserbreve osv. De beskrevne begivenheder var ofte så små og 
betydningsløse, at det kan undre, at PET brugte tid og mandskab på at indbe- 
rette dem. Årsrapporterne fra Region I (Aalborg) og IV (Odense) bar præg af, 
at PET næsten udelukkende fulgte VS via den lokale presse. En gennemgang af 
den bevarede sagsmappe på VS fra Odense viser, at en sådan regionssag bestod 
af kopier af indberetninger, hvor VS var omtalt, kopier af måneds- og årsrappor- 
ter, avisartikler og lister over partiets kandidater. Der er ikke tegn på en egentlig 
efterforskning eller målrettet indhentning af oplysninger."”” En enkelt regions- 


1193 Ibid.: ”Fortsat indberetning om Leninisternes årsprogram”, 25. januar 1972. 

1194 Ibid.: ”Revolutionære Socialister i VS”, 14. september 1979; ”Revolutionære Socialister i Venstre 
Socialisterne” 31. januar 1980. I 1984 modtog PET en oplysning om, at den belgiske sektion af IV. 
Internationale havde haft forbindelse til VS. PET, emnesag: ”IV. Internationale”, 24. august 1984. 

1195 Ibid.: ”Splittelse i partiet Venstresocialisterne”, 23. september 1980. 

1196 Ibid.: ”Udmeldelse af VS”, 6. oktober 1980. 

1197 Den følgende generelle karakteristik bygger på en gennemgang af de eksisterende årsberetninger 
fra regionerne fra perioden 1974-83. PET, administrative sager. 

1198 PET, Region IV, emnesag: ”Venstresocialisterne”. Omfatter perioden 1968-93. 

afdeling, III (Haderslev), rapporterede, at man ikke forsøgte at holde nærmere 
øje med VS, der da heller ikke havde vundet fodfæste i landsdelen. Årsberetnin- 
gerne forsøgte ikke at foretage nogen egentlig trusselsvurdering af VS, og de få 
forsøg på at karakterisere partiets virksomhed bestod for det meste i konstate- 
ringen af, at partiet heller ikke i år havde udvist megen aktivitet, eller at VS havde 
øget sin aktivitet noget. En undtagelse herfra var Region V (Slagelse), der ofte 
søgte at vurdere, på hvilke områder VS udviste aktivitet, og hvilken effekt det 
havde. Endelig viser årsberetningerne, at PET kun fandt få og mindre tegn på, 
hvad der ifølge PET kunne betegnes som egentlig undergravende virksomhed: 
VS's formodede indflydelse på Aalborg Universitets Center, partimedlemmers 
involvering i ulovlig plakatopklæbning og husbesættelser og to fremtrædende 
offentligt ansatte, der begge blev identificeret som VS'ere. Som det fremgår, var 
eksemplerne på subversiv virksomhed få og betydningsløse, og det kan derfor 
undre, at regionerne fortsatte med at opretholde sager på partiet, notere aktivi- 
sterne i arbejdskartotekerne og indrapportere resultaterne i årsberetningerne. 


Opsummering: PET's overvågning af VS 1967-1980 


VS blev dannet af udbrydere fra SF, der var modstandere af ledelsens tætte sam- 
arbejde med den socialdemokratiske regering efter valget i 1966, og det nye parti 
tiltrak aktivister fra den yderste venstrefløj som anarkister, trotskister, maoister 
og leninister. VS var et revolutionært parti, der havde som mål at omvælte det 
bestående borgerlige-demokratiske system og indføre socialismen. Selvom par- 
tiet ikke klart definerede, hvordan overgangen skulle foregå, så forestillede ven- 
stresocialisterne sig, at det ville blive nødvendigt at anvende magt, når de tidli- 
gere magthavere satte sig til modværge mod revolutionen. Leninist-fraktionen 
havde betydelig indflydelse i partiet, og den forsøgte at udvikle partiet hen imod 
et disciplineret kadreparti, der kunne fungere som revolutionens avantgarde. 
Partiets ledelse opfordrede til brug af sabotage i den politiske kamp, og partiets 
aktivister deltog i forskellige ekstraparlamentariske aktioner, der i nogle tilfælde 
omfattede hærværk og vold. Partiet så den politiske kamp som en del af den in- 
ternationale antiimperialistiske kamp, og partiet knyttede i de første år kontakter 
til en række udenlandske befrielsesbevægelser, heriblandt Black Panther Party i 
USA, der anvendte voldelige midler. 

Det var ikke uden vanskeligheder for samtidens iagttagere at vurdere, hvad 
der var VS" politik, og hvor partiet var på vej hen, hvilket skyldtes partiets mange 
fraktioner og interne uenighed. PET's trusselsbillede forekommer på den bag- 

grund generelt at have været realistisk og afbalanceret. Dette hænger også sam- 
men med, at de oplysninger, som tjenesten modtog fra sine kilder i miljøet, i det 
omfang det er muligt at bedømme dem, synes at have været troværdige. 

Sagen om VS giver et indblik i den brede indsamling af personoplysninger og 
registrering, der fandt sted inden vedtagelsen af regeringserklæringen i septem- 
ber 1968. Men selv efter erklæringen fortsatte PET i et vist omfang med at følge 
VS" aktiviteter og indberette individuelle VS'ere. Det foregik først og fremmest i 
regionsafdelinger, som for fleres vedkommende udarbejdede årsoversigter over 
de lokale VSeres virksomhed og noterede personoplysninger i afdelingernes ar- 
bejdskartoteker. 

Intensiteten af PET's overvågning var en funktion af retningslinjerne for 
tjenestens arbejde. Indtil regeringserklæringen bestod opgaven i at identificere 
VSfre, og tjenesten anvendte foruden åbne kilder en række kilder i det venstre- 
orienterede miljø. Efter 1968 faldt intensiteten af overvågningen, og tjenesten 
ophørte med at anvende fortrolige kilder. 

2. Demokrati-debat, terrorisme og intensiveret 
overvågning 1980-1989 


Demokrati og socialisme-debatten 1980-85 


Modsætningerne mellem ”slappere” og ”strammere” i VS kulminerede i debat- 
ten om demokrati og socialisme, der var et tilbagevendende tema på partiets 
kongresser i første halvdel af 1980'erne. Debatten blev åbnet af Preben Wilhjelm 
og Klaus Birkholm, der reagerede mod den militante fraktion Faglig Fællesliste 
(FFL), der var blevet dannet i 1978, og hvad de anså som dens dobbeltmoral i 
spørgsmålet om demokratiske rettigheder. Mens FFL ivrigt kritiserede Vestens 
militære interventioner og overtrædelser af demokratiske rettigheder, var de vil- 
lige til at acceptere de samme midler i socialismens navn. Nogle VS'ere havde 
således givet udtryk for, at det i overgangsfasen efter revolutionen kunne være 
nødvendigt i særlige tilfælde at suspendere de demokratiske rettigheder, f.eks. 
strejkeretten, for at beskytte det nye politiske system." 

Heroverfor fremførte Wilhjelm-fløjen, at VS byggede på en udpræget demo- 
kratisk tradition. Partiet havde siden oprettelsen været præget af et højt udviklet 
medlemsdemokrati med garanteret mindretalsbeskyttelse, og det stræbte efter 
en socialisme, hvor befolkningen havde større medindflydelse og flere sociale 
og økonomiske rettigheder end under det borgerlige demokrati. Dertil kom, at 
Venstresocialisternes mål var, at overgangen til socialismen skulle foregå frede- 
ligt og med støtte fra et flertal i befolkningen. Wilhjelm-fløjen understregede tre 
argumenter til støtte for sin demokrati-opfattelse. For det første måtte de demo- 


1199 Preben Wilhjelm, ”Diskussionen i VS om demokrati og socialisme”, Årbog for arbejderbevægelsens 
historie, nr. 13, 1983, s. 191-200. Om demokrati-debatten se også: Anders Dalsager, ”Venstresociali- 
sterne og demokratiet”, Arbejderhistorie, nr. 2, oktober 2007, s. 102-121. 

kratiske rettigheder ikke være taktisk bestemte. De hvilede på et almengyldigt 
princip, der omfattede alle befolkningsgrupper i alle situationer. Man kunne så- 
ledes ikke acceptere, at rettighederne blev sat ud af kraft, uanset om det gavnede 
socialismen: ”Vi vender os imod indskrænkninger af de demokratiske rettighe- 
der — uanset, hvem disse indskrænkninger rammer, og uanset i hvilket samfund, 
de forekommer. Vi er imod enhver form for ytringsforbud, imod berufsverbot, 
imod demonstrationsforbud, imod hemmelig registrering, imod dødsstraf?” 
For det andet viste erfaringerne, at når man lod sig styre af opfattelsen af, at må- 
let helliger midlerne, så undergravede man den demokratiske socialisme, og til 
sidst ville undertrykkelsen også ramme socialisterne: ”Den "konkrete politiske 
vurdering går uundgåeligt hen og bliver dét "princip, som erstatter alle princip- 
per. Det standser ingen steder. Det vil blive anvendt ikke bare overfor fjender og 
fjerne problemer, men også overfor allierede, sågar overfor partifæller fra andre 
fraktioner?” Dette var en klar henvisning til udviklingen under de eksisterende 
kommunistiske regimer. For det tredje var det af afgørende betydning at opret- 
holde en fri og åben debat under socialismen, således at systemets eventuelle fejl 
og mangler kunne blive diskuteret og rettet. Wilhjelm-fløjens standpunkt var 
derfor klart: ”VS ønsker at tilstå de reaktionære fulde demokratiske rettigheder 
under socialismen??? 

Heroverfor stod FFL, der afviste, at de demokratiske rettigheder omfattede 
”fascister”, ”racister” og medlemmer af borgerskabet, der forsøgte at forsvare 
deres privilegier under en eventuel revolution. Ifølge FFL var demokrati ikke 
et princip, men et produkt af de økonomiske forhold og klassestrukturen. Det 
borgerlige demokrati afspejlede det kapitalistiske system, og de mest velhavende 
havde således også større muligheder for at udnytte deres rettigheder. Arbej- 
derklassen måtte ikke lade hensynet til de borgerlige rettigheder begrænse dets 
kamp, og det var arbejderklassens historiske ret at tage den politiske magt og 
påtvinge borgerskabet sin vilje ved hjælp af proletariatets diktatur. Ifølge en tals- 
mand for dette synspunkt var arbejderstaten således ”et instrument til under- 
trykkelse af borgerskabet som klasse” FFL-fløjen henviste ofte til de Gaul- 


1200 Klavs Birkholm og Preben Wilhjelm, ”Demokratiske principper”, i: Klavs Birkholm, Erik Sigsgaard 
& Preben Wilhjelm, red., Demokratiet i lasten (Tiderne Skifter, 1984), s. 43. 

1201 Preben Wilhjelm, ”Opgør med de frelstes skizofreni”, i: Ibid., s. 35. 

1202 Klavs Birkholm og Preben Wilhjelm, ”Demokratiske Principper” s. 49. Se også Carsten Rasmus- 
sen, ”Socialisme uden demokrati er en umulighed”, VS-Bulletin, nr. 215, maj 1982, S. 34-37. 


1203 Karsten Ditlevsen, ”Demokrati er ikke den revolutionære socialismes målsætning”, VS-Bulletin, 
nr. 214, marts 1982, S. 35; se generelt ibid., s. 32-35; ”Demokrati, kapitalisme og socialisme” VS- 

les alarmering af hæren i maj 1968 og kuppet mod Allende i Chile i 1973 som 
eksempler på, at man ikke kunne gennemføre socialismen ad demokratisk vej, 
og at borgerskabet altid ville forsøge at nedkæmpe arbejderklassen med magt. I 
deres selvforståelse ville det være selvmord at tillade socialismens modstandere 
at modarbejde revolutionen, og FFL-fløjen lagde ikke skjul på, at” … Vi vil ikke 
vige tilbage for at tage de nødvendige midler i brug overfor kontrarevolutionen, 
der ellers vil bade arbejderklassen i blod””% Overgangen til socialismen blev 
beskrevet som en undtagelsestilstand, som ville give sig udtryk i et ”magtopgør 
med borgerskabet og … arbejdermagten som alternativet til parlamentarismen 
1205 

De, der så sig selv som demokrati-tilhængerne, mente, at VS ikke fortsat 
kunne have plads til FFL og dens tilhængere, idet disse repræsenterede en in- 
tolerance over for anderledes tænkende.””f Det var derfor nødvendigt med en 
afklaring, og i 1980 startede Wilhjelm en debat om demokrati og socialisme i VS. 
I første omgang forlod en gruppe leninister partiet i protest mod, hvad de opfat- 
tede som VS" højredrejning.”” Da et resolutionsforslag, der fastslog, at de demo- 
kratiske rettigheder skulle omfatte alle, blev nedstemt på kongressen, trak flere 
af partiets folketingkandidater anført af Ralf Pittelkow og Karen Jespersen sig i 
protest.” Da resolutionsforslaget igen faldt på kongressen i 1983, og FFL oven i 
købet fik flest poster i hovedbestyrelsen,” blæste Wilhjelm-fløjen til angreb og 
krævede FFL smidt ud af partiet. Wilhjelm-fløjen hævdede, at fraktionen hæm- 
mede VS' udvikling og truede med at gøre partiet til en betydningsløs leninistisk 
sekt”? I 1985 lykkedes det endeligt for demokrati-tilhængerne at få overtaget, 
og efter at have ekskluderet de tilbageværende ”strammere” (der nu kaldte sig 


Bulletin, nr. 215, maj 1982, s. 32-33; Adam Johansen, ”VS red stormen af”, VS-Bulletin, nr. 216, juli 
1982, S. 33-35; Adam Johansen, ”Fremlæggelse af Faglig Fælleslistes resolutionsforslag”, VS-Bulletin, 
nr. 218, juli 1982, s. 5-6. 

1204 Mette Moltke og Adam Johansen, ”Den socialistiske magtovertagelse er en undtagelsestilstand”, 
VS-Bulletin, nr. 217, september 1982, s. 55. 

1205 PET, emnesag: Udklip, ”Tværs gennem lov til sejr”, Information, 21. september 1983. 

1206 Preben Wilhjelm i Klavs Birkholm m.fl., red., Demokratiet i lasten, s. 36. 

1207 PET, emnesag: ”VS'ere går i protest mod højredrejning”, Berlingske Tidende, 3. oktober 1980. 

1208 Ibid.: ”Tre topfolk i VS trækker sig som partiets folketingskandidater”, Information, 21. maj 1981. 

1209 Ibid.: ”VS-leder kom i mindretal”, Politiken, 28. november 1983; ”VS er imod sikring af demokrati- 
ske rettigheder”, Berlingske Tidende, 28. november 1983. 

1210 Ibid.: ”VS top-kandidat: Vi må og skal have en åben splittelse nu”, Information, 7. december 1983; 
”Wilhjelm går til angreb mod sit partis demokratiopfattelse” Information, 3.-4. december 1983. 

for Revolutionære Socialister) for at opføre sig som en 5. kolonne i partiet,”” 
var vejen banet for, at VS kunne vedtage demokrati-resolutionen i maj 1985.”” 
Det fremgik her, at VS” mål nu var indførelsen af en demokratisk socialisme, der 
byggede på en udstrakt inddragelse af befolkningen i beslutningsprocessen. Par- 
tiet tog afstand fra tankerne om mindretalskup og undertrykkelse af anderledes 
tænkende: ”Det er en fast bestanddel af VS” socialismeopfattelse, at disse almene 
demokratiske rettigheder må og skal gælde alle””>3 I forbindelse med aktionerne 
mod Shell, der i 1980'erne blev udsat for brandattentater på grund af selskabets 
engagement i Sydafrika, tog partiet også officielt afstand fra enhver form for ter- 
ror i den politiske kamp, idet den kunne ramme uskyldige, ville ikke have nogen 
effekt på det kapitalistiske system og ville skade venstrefløjen: ”Al erfaring viser, 
at når selverklærede venstrefløjsgrupper erstatter den politiske kamp med den 
individuelle terror, belaster det hele venstrefløjen, og vanskeliggør betingelserne 
for politisk arbejde”””+ 


Nedgang og redningsforsøg 1985-89 


1980'erne blev et tilbagegangens årti for VS. Passiviteten bredte sig, partiet mi- 
stede helt taget i de unge, der hidtil havde udgjort VS” kerne, og i 1988 var der 
blot 655 medlemmer tilbage.” Blandt årsagerne pegede iagttagere på partiets 
sekterisme og isolation, at VS havde udviklet sig bureaukratisk og topstyret, og 
de store krav, som blev stillet til medlemmernes økonomiske og tidsmæssige 


1211 Ibid.: ”VS Ekskluderer sin strammeste fraktion”, Information, 19.-20. januar 1985; ”VS skiller sig af 
med de venstreorienterede”, Jyllands-Posten, 21. januar 1985; ”VS på vej mod SF”, Arbejder Solidari- 
tet, marts 1985. 

1212 Ibid.: ”Seks års debat i VS slut”, Politiken, 6. maj 1985. 

1213 Ingen socialisme uden demokrati — intet demokrati uden socialisme. Vedtaget på VS' 14. kongres, maj 
1985 (www.venstresocialisterne.dk/doc 14.htm, set 24. november 2006). 

1214 ”Redaktionen: Fanden på væggen”, VS-Bulletin, nr. 244, juni 1987, s. 3. Redaktionen ville dog ikke 
fuldstændigt afvise, at det i fremtiden kunne komme på tale at anvende sabotage i den politiske 
kamp. For en kritik af lederen fra det ”militante modstandsmiljø i Københavr”, se ”Direkte aktion 
er nødvendig!” VS-Bulletin, nr. 245, september 1987, s. 12-14, og ”Svar fra redaktionen, ibid., s. 15- 
18. 

1215 ”VS i krisens modvind”, VS-Bulletin, nr. 218, juli 1982, s. 3-4; PET, emnesag: ”Tilgangen af de helt 
unge til VS er stoppet” Information, 9. juni 1983; ”VS på vej mod økonomisk fallit”, Information, 
19. oktober 1984; ”655 VS'ere tilbage”, Land og Folk, 31. august 1988. 


PET's overvågning af politiske partier 1945-1989 


DEMOKRATI-DETAT, TERRORISME OG INTENSIVERET OVERVÅGNING 1980-1989 


ofre. Samtidig med demokrati-debatten forsøgte en gruppe af moderate VSere 
anført af Jørgen Lenger, Anne Grethe Holmsgaard og Klavs Birkholm at føre 
partiet ind på en mere resultatorienteret linje. Gruppen, der af tilhængerne blev 
kaldt for de ”røde realister” og af modstanderne for ”slaskerne”, forsøgte at gøre 
VS mere attraktivt ved at gøre partiet mere åbent og opgive skolings- og aktivi- 
tetspligten.”” Mere grundlæggende lagde de op til et opgør med VS" sekteriske 
linje og traditionelle socialistiske tænkning til fordel for, hvad de mente var en 
mere kompromisvillig og konstruktiv kurs. Således forsøgte partiet at formulere 
et sammenhængende alternativt økonomisk program, og de ”røde realister” satte 
spørgsmålstegn ved, om mere statsstyring altid var den rette løsning på sam- 
fundsproblemerne.”t 


1216 Ibid.: ”En brødremenighed”, Politiken, 4. december 1983. 

1217 Ibid.: ”VS kæmper for livet”, Berlingske Tidende, 2. januar 1985. 

1218 Ibid.: ”Venstresocialistisk bud på en alternativ krisepolitik”, Information, 27.-28. august 1983; ”Små 
skridt frem — nogle tilbage?” Solidaritet, 7. december 1983; ”Åbning af VS”, Information, 19. oktober 


1984. 

VS” landsmøde på Ellekærskolen i Århus i 1988. Partiet var i 1980'erne præget af fraktionskampe og 
opgøret om ”de socialistiske undtagelser” i en revolutionær situation. PET fik fornyet interesse for 
partiet på grund af dets kontakter til PFLP og Sinn Fein, der af deres tilhængere blev betegnet som 
befrielsesbevægelser og af deres modstandere som terrororganisationer (Fotograf: Claus Haagensen/ 
Chili/Arbejdermuseet og ABA). 


Forsøget på at forny VS blev imidlertid køligt modtaget af ”strammer”-fløjen, 
da de ”røde realister” foreslog, at partiet skulle støtte et eventuelt nyt ”arbejder- 
flertal” bestående af Socialdemokratiet, SF og VS.” Dette blev af modstanderne 
næsten opfattet som et angreb på VS' kerneværdier, idet partiet jo var blevet 
etableret netop som en reaktion på SF's reformisme og deltagelse i ”arbejderfler- 
tallet” 1966-67. Som en reaktion forlod de ”røde realister” i 1986 VS til fordel for 
SF, og partiet blev yderligere svækket.”” Selvom partiet efterfølgende vedtog et 


1219 Ibid.: ”Behersket VS-støtte til ”Arbejderflertallet”, Information, 6. maj 1985; ”VS parat til at være 
støtteparti for S-regering”, Berlingske Tidende, 6. maj 1985. 
1220 Ibid.: ”VS-udbrydere: VS er slidt ned”, Information, 1. juli 1986. 

program for VS' deltagelse i et eventuelt ”arbejderflertal';”” så stod det klart, at 
”strtammerne” var blevet styrket, og at partiet rykkede mod venstre.””> 

Ved valget i 1987 mistede VS sine pladser i Folketinget. Valgnederlaget gav 
anledning til overvejelser om et mere formaliseret samarbejde blandt de eksiste- 
rende venstrefløjspartier,”” og i april 1989 vedtog VS på en ekstraordinær kon- 
gres at slutte sig sammen med DKP, SAP og partiløse socialister i Enhedslisten 
-— de rød-grønne.”” Enhedslisten kom i Folketinget i 1994, og i 1998 blev VS 
opløst som parti og omdannet til en organisation. Venstresocialisterne havde da 
omkring 100 medlemmer.” 


Forholdet til østblokken 


Ligesom det var tilfældet med demokrati-debatten vidnede partiets forsøg på 
at formulere en holdning til østblokken om store modsætninger i VS. Det kom 
frem i 1979-80 i forbindelse med etableringen af den uafhængige fagbevægelse i 
Polen, Solidaritet, og Sovjetunionens invasion i Afghanistan. 

Flere venstrefløjspartier — VS, SF, Kommunistisk Forum (KF) og Revolutio- 
nære Socialisters Forbund (RSF) — forsøgte i slutningen af 1970'erne at udarbejde 
et fælles grundlag for et solidaritetsarbejde til fordel for den ”demokratiske og 
socialistiske” opposition i Østeuropa. VS overvejede at tage skridt til at danne 
en egentlig Østeuropa-solidaritetskomité, men i 1979 blev forretningsudvalget 
orienteret om, at man burde udsætte en eventuel beslutning, bl.a. fordi der var 
uenighed i partiet om spørgsmålet.” Denne uenighed kom frem til overfladen 


1221 Styrk kampen i hverdagen. Dokument vedtaget på VS” kongres 4.-5. oktober 1986 (www.venstreso- 
cialisterne.dk/doc 14b.htm, set 24. november 2006). 

1222 PET, emnesag: ”VS rykkede lille tak til venstre”, Politiken, 16. november 1987. 

1223 Haves: Venstrefløj. Ønskes: Parti (Det blå papir). Hovedresolution vedtaget på VS” 15. kongres, maj 
1988; VS og det parlamentariske enhedsarbejde. Resolution vedtaget på VS" 15. kongres, maj 1988; 
Et venstresocialistisk svar på 90'ernes udfordring. Resolution vedtaget på VS” 15. kongres, maj 1988; 
Ja til socialistisk demokrati nej til blind kapitalistisk vækst. VS' udspil om socialistisk enhedsliste, 
vedtaget af VS' hovedbestyrelse 17. september 1988 (alle på: www.venstresocialisterne.dk/doc, set 
24. november 2006). 

1224 VS og enhedsprocessen. Politisk resolution fra VS” kongres, april 1989 (ibid.). 

1225 Introduktion og VS politik i bevægelse (ibid.). 

1226 ABA, VS' arkiv, kasse 168, læg Internationalt Arbejde nr. 2.0.: ”Til FU's orientering, Om dannelse af 
Østeuropa-solidaritetskomité, 16. juli 1979. 

det følgende år, hvor de polske arbejdere organiserede sig i Solidaritet og kræ- 
vede reformer af det kommunistiske styre. VS støttede de polske arbejdere og 
deltog i en demonstration foran den polske ambassade, hvilket blev kritiseret 
af leninist-fraktionen og Det Internationalt Udvalg (IU).7” IU argumenterede 
således for, at VS burde støtte oppositionen i Østeuropa, men at solidaritetsar- 
bejdet skulle foregå på et socialistisk grundlag, man skulle tage afstand fra den 
borgerlige antikommunisme og forsøg på at fremstille Sovjetunionen som en 
imperialistisk magt på lige fod med USA, og VS skulle støtte den socialistiske 
opposition: ”En egentlig politisk organisering af sådanne opstande må ske på 
et socialistisk grundlag, idet socialisme er det eneste alternativ til de eksiste- 
rende samfundsforhold, som kan accepteres af socialister og af arbejderklassen 
i USSR/Østeuropa.””>” Formålet med solidaritetsarbejdet var således ikke indfø- 
relsen af demokratiet i sig selv, selvom VS støttede kampen for demokratiske ret- 
tigheder, men en styrkelse af socialismen, dvs. den organiserede arbejderklasses 
overtagelse af produktionsmidlerne: ”Vi skal bidrage til at genopbygge tilliden 
til socialisme i Østeuropa,” 

VS var også stærkt splittet i spørgsmålet om Sovjetunionens invasion i Af- 
ghanistan i december 1979. På den ene side stod et flertal i partiets ledelse in- 
klusive forretningsudvalget og hovedbestyrelsen, der fordømte interventionen, 
fordi den ikke havde opbakning i den afghanske befolkning. På den anden side 
stod IU og flere fraktioner, der mente, at den amerikanske imperialisme var på 
fremmarch, og at Sovjetunionens intervention gavnede de antiimperialistiske og 
socialistiske kræfter. En sovjetisk tilbagetrækning ville derfor objektivt set gavne 
imperialismen. Efter længere tids diskussion i partiet vedtog hovedbestyrelsen 
den 24. januar 1980 derfor en udtalelse med ”to ben”, hvor partiet på den ene side 
fordømte invasionen og krævede Sovjet ud af Afghanistan og på den anden side 
understregede USA-imperialismens aggressive hensigter." Det var således par- 


1227 Leninist-fraktionens argumenter er refereret og kritiseret i ABA, VS" arkiv, kasse 168, læg Interna- 
tionalt Arbejde nr. 2.0.: ”For VS” Østeuropagruppe, VS og Polen”, 2. september 1980. 

1228 ABA, VS' arkiv, kasse 168, læg Internationalt Arbejde nr. 2.0.: IU, ”Til FU og HB: Har VS fået en ny 
Østeuropapolitik?” 3. september 1980. 

1229 Ibid. 

1230 ABA, VS' arkiv, kasse 168, læg Internationalt Arbejde nr. 2.1.: ”Hvorfor et flertali HB og FU mener, 
at det er nødvendigt at gå på to ben i Afghanistanspørgsmålet” 4. februar 1980; ”Til orientering 
fra en gruppe Rsere. Ændringsforslag til RS-FU-flertallets resolution om Afghanistan”, 12. februar 
1980. Folketingsmedlem Steen Folke gav udtryk for den opfattelse, at Sovjetunionens oprustning 

tiets standpunkt, at nok havde Sovjetunionen handlet forkert, men den egentlige 
offensive part var den amerikanske imperialisme. 


Det internationale arbejde genetableres 


Efter en kort og intensiv fase i partiets første år, hvor den antiimperialistiske 
kamp stod centralt i VS' verdensbillede, lå det internationale arbejde stille i flere 
år. I midten af 1970'erne besluttede partiet imidlertid at opprioritere det interna- 
tionale arbejde, hvilket bl.a. udmøntede sig i, at Det Internationale Udvalg ned- 
satte en række landegrupper, som havde til opgave at udarbejde analyser, kort- 
lægge landenes venstrefløjsgrupper og etablere kontakt til dem. IU arrangerede 
også seminarer og udarbejdede International VS Bulletin, der blev videregivet til 
de internationale kontakter.”” 

VS” internationale arbejde byggede på partiets antiimperialistiske ideologi. 
Ifølge denne tænkning byggede de kapitalistiske landes velstand bl.a. på un- 
dertrykkelsen og udbytningen af Den Tredje Verden. VS støttede derfor befri- 
elsesbevægelserne i Afrika, Asien og Latinamerika, idet deres sejr over impe- 
rialisterne ville forårsage økonomiske kriser og skærpelse af klassekampen i de 
vestlige lande, som ville udløse revolutionære tilstande. Som Inger V. Johansen 
fra IU formulerede det i forbindelse med partiets stillingtagen til udviklingen 
i Kampuchea i slutningen af 1970'erne: ”Når VS har støttet og støtter nationale 
befrielseskampe og dermed national selvbestemmelse, skyldes det netop, at disse 
befrielseskampe er rettet mod imperialistisk dominans, dvs. at de også indehol- 
der et antikapitalistisk element og dermed peger frem mod en mulig socialistisk 
udvikling””> VS arrangerede således solidaritetsmøder og indsamlinger til for- 
del for befrielsesbevægelser som MPLA i Angola, Eritrean Liberation Front i 


ikke blot var en reaktion på USA's oprustning, og at det sovjetiske militær bidrog til at opretholde 
et undertrykkende system. Ibid.: Steen Folke til FU, 15. februar 1980. 

1231 ABA, VS' arkiv, kasse 134, læg Internationalt Arbejde nr. 2.6.: ”Referat af IU-møde lørdag d. 10.4.76”; 
”Internationalt Udvalg, Halvårsberetning fra IU”, 8. juni 1976; ”IU's arbejdsudvalg, Halvårsplan for 
Internationalt Udvalg”, 1. juni 1976. Ibid., kasse 149, læg Internationalt Arbejde nr. 2.1.: ”Brev fra 
IU's sekretariat til partiforeningerne i hele landet” juni 1977. Ibid., læg Internationalt arbejde nr. 
2.6.: ”IUs sekretariat, Politisk-organisatoriske rammer for Internationalt Udvalg”, juni 1977. 

1232 ABA, VS' arkiv, kasse 168, læg Internationalt Arbejde nr. 2.1.: Inger V. Johansen, Til Socialistisk 
Dagblads læserbrevsspalte: ”Kampuchea — igen”, udateret [men ca. januar 1979]. 

Ethiopien, ZANU i Zimbabwe og FSLN (Sandinisterne) i Nicaragua,” ligesom 
partiet tog del i kampen mod det hvide apartheid-styre i Sydafrika.”+ VS” soli- 
daritetsarbejde samlede sig fra midten af 1970'erne om tre emner: Den stigende 
”repression” i Vesttyskland, den palæstinensiske frihedskamp og den republi- 
kanske modstand mod den engelske tilstedeværelse i Nordirland. VS anskuede 
de tre spørgsmål i en større socialistisk sammenhæng, og alle tre problemstil- 
linger tvang partiet til at tage stilling til spørgsmålet om brugen af vold i den 
politiske kamp. 


VS” syn på Rote Armee Fraktion 


Ifølge VS” analyse af udviklingen i Vesttyskland siden begyndelsen af 1970'erne 
var der tale om tydelige paralleller til 1930'ernes Tyskland. Forbundsrepublikken 
var præget af en "stigende fascisering” i form af indskrænkninger af de ”bor- 
gerlige-demokratiske rettigheder”. VS pegede her på indgreb i ytrings- og for- 
samlingsfriheden, kriminalisering af forsvarsadvokater, isolering af ”politiske 
fanger”, øgede beføjelser til politiet, stigende overvågning af venstrefløjen og 
planlagte forbud mod venstrefløjsorganisationer. Det var de tiltag, som de vest- 
tyske myndigheder havde indført som en reaktion på ”Den røde Terrorisme” 
som blev udført af byguerilla-gruppen Rote Armee Fraktion (RAF, i den tidlig- 
ste fase også kendt som Baader-Meinhof-gruppen) fra 1970. Disse tiltag indebar 
ifølge VS ”en kriminalisering af al samfundskritik; og at venstrefløjen blev tvun- 
get til at fungere illegalt. Dertil kom en reel stramning af mulighederne for at få 
foretaget abort og statsmagtens ”smadring af den tyske kvindebevægelse” med 
det formål at tvinge kvinderne tilbage til hjemmet. Endelig var det velbevæbnede 
nazistparti på fremmarch. Ifølge VS var denne ”fasciseringsproces” et udtryk for 
”borgerskabets bevidste politiske handlen over for arbejderklassen og venstre- 


1233 Ibid., kasse 125, læg Internationalt Arbejde nr. 2.1.: ”Vedrørende: Besøg af MPLA-repræsentant i 
Skandinavien fra søndag d. 2.11. til lørdag d. 8.11". Ibid., kasse 134, læg Internationalt Arbejde nr. 
2,1.: DSF og IF, ”Til organisationer der støtter MPLA-indsamlingen på giro 5000025”, 6. februar 
1976. Ibid., kasse 149, læg Internationalt Arbejde nr. 2.1.: ELF Office Stockholm, "Emergency Aid- 
Appeal, 15. november 1976; P. J. Shoniwa, Dear Comrades and Friends, 14. november 1978. Ibid., 
kasse 149, læg Internationalt Arbejde nr. 2.1.: IU-sekretariatet, ”Internationalt Udvalg ansøger FU 
om et lån til en fælles venstrefløjs-Zimbabwe-kampagne”, 14. november. Ibid., kasse 168, læg Inter- 
nationalt Arbejde nr. 2.1.: Brev fra Nicaragua-indsamlingen, Internationalt Forum. 

1234 Michael Dorph, ”Modstandskampen i Sydafrika”, VS-Bulletin, nr. 243, maj 1987, s. 24-29. 


PET's overvågning af politiske partier 1945-1989 


DEMOKRATI-DETAT, TERRORISME OG INTENSIVERET OVERVÅGNING 1980-1989 


fløjen”, som skulle sikre ”en kirkegårdsagtig ro” i Forbundsrepublikken og den 
politiske og økonomiske ekspansion ”i partnerskab med USA” Det var ifølge VS 
afgørende at bekæmpe denne ”moderne version af tysk imperialisme” idet der 
var tydelige tegn på, at den var ved at brede sig til Danmark.” 

VS" vigtigste indsats lå i støttearbejdet til fordel for de fængslede medlem- 
mer af RAF. RAF så Forbundsrepublikken som et produkt af den amerikanske 
imperialisme, der var stærkt præget af den nazistiske fortid, og som siden for- 
buddet mod Det vesttyske Kommunistparti (KPD) i 1956 havde undertrykt og 
kriminaliseret venstrefløjen. RAF opererede som en byguerilla, der gennemførte 
aktioner (af RAF kaldet ”væbnet proletarisk politik”) i form af gidseltagninger og 
attentater mod repræsentanter for den vesttyske statsmagt og kapital og det ame- 
rikanske militær og NATO. Formålet var, at angrebene skulle tvinge statsmagten 
til at øge undertrykkelsen og dermed vise sit sande fascistiske ansigt. Dette ville 
bevidstgøre folket, skærpe modsætningerne i samfundet og på længere sigt ska- 
be en revolutionær situation, hvor arbejderklassens avantgarde kunne overtage 
magten og omvælte det borgerlige-kapitalistiske system.” VS protesterede over, 
at de fængslede RAF-medlemmer, som konsekvent blev betegnet som ”politiske 
fanger”, blev holdt isoleret og udsat for overgreb, og at de vesttyske myndigheder 
forfulgte deres forsvarsadvokater.”” 

Spørgsmålet er, om støttearbejdet kun var udtryk for en solidaritet med de 
”politiske fangers” forhold og ”repressionen” i et bredere perspektiv, eller om den 
også omfattede en støtte til RAF's metoder og brug af vold i den politiske kamp. 
I december 1974 deltog en repræsentant for VS i et møde med omkring 20 delta- 
gere fra en række venstreorienterede grupperinger og tre uidentificerede tyskere, 
der havde kontakt til RAF-fangernes advokater. Ifølge VS-repræsentantens refe- 
rat havde han som den eneste indvendinger mod et udkast til en støtteerklæring 
til fangerne, der på det tidspunkt sultestrejkede i protest mod isolationen, idet, 
som han fremhævede, det ”er jo ikke RAF's metoder (og analyse selvfølgelig), vi 


1235 ABA, VS' arkiv, kasse 148, læg Internationalt Arbejde nr. 2.0.: ”Politisk repression i Vesttyskland 
og det danske socialdemokratis støtte til politisk union i Efregi. Brandt i den danske valgkamp”, 
6/5 [1977]; Venstresocialisterne, Hovedbestyrelsen, ”Udtalelse om situationen i Vest-Tyskland”, 
13. oktober 1977. 

1236 For RAF generelt se Anne Sørensen, Stasi og den vesttyske terrorisme (Aarhus Universitetsforlag, 
2006), s. 45-91; Peter Wivel, Baader Meinhof. 30 år med tysk terror (Politikens Forlag, 2007). 

1237 ABA, VS' arkiv, kasse 125, læg Internationalt Arbejde nr. 2.5.:”Dokumenter over de politiske fangers 
sultestrejke i Vesttyskland”. Ibid, kasse 134, læg Internationalt Arbejde nr. 2.0. og kasse 148, læg 
Internationalt Arbejde nr. 2.0.: Forskelligt materiale vedrørende de vesttyske forsvarsadvokater. 

solidariserer os med” Dette var en klar afstandtagen til brugen af individuel 
terror i den politiske kamp. Imidlertid tilføjede referenten en bemærkning, der 
viste, at VS-repræsentanten trods alt følte, at man var på samme side i den politi- 
ske kamp: ”Jeg mener ikke, at der kan blive tale om politisk støtte til de fængslede 
(der ideologisk knytter an til den Lenin, der arbejdede i Rusland inden rådenes 
dannelse og deres overtagelse af det revolutionære initiativ), men vi må sige som 
Sartre, da han besluttede sig for at besøge Andreas Baader i fængslet: ”Disse men- 
nesker tilhører den internationale venstrebevægelse””””39 VS-repræsentanten tog 
således afstand fra RAF's ideologi og metoder, men han følte sig alligevel allieret 
med dem i den antiimperialistiske og antikapitalistiske kamp. 

De interne diskussioner i partiet om støttearbejdet viser også, at der var for- 
skellige syn på RAF, selvom ingen tog parti for brugen af terror. Da IU's BRD- 
gruppe i foråret 1977 diskuterede spørgsmålet om en eventuel støtte til Den In- 
ternationale Undersøgelseskomité vedrørende Ulrike Meinhofs død (IUK), viste 
det sig, at gruppen var delt i synet på RAF. En fløj tog klart afstand fra dem og 
argumenterede for, at RAF var en ”objektivt kontrarevolutionær” bevægelse, der 
blev betegnet som ”politiske kriminelle”, der fik en ufortjent særbehandling i 
medierne. Den anden fløj fremførte derimod, at RAF var udtryk for den ra- 
dikalisering, som nogle af deltagerne i 1960'ernes ”antiautoritære oprør” havde 
gennemgået. Denne fløj betegnede udviklingen som ”politisk relevant”, da den 
havde afsløret forholdene i Forbundsrepublikken og de forskellige former for 
”statslig repression”,”? Selvom den sidstnævnte fløj således ikke eksplicit støt- 
tede brugen af vold, så mente den alligevel, at RAF's aktioner havde bidraget til 
at afsløre de virkelige magtstrukturer i det vesttyske samfund. 

I efteråret 1977 kulminerede RAF's terrorkampagne foreløbigt i, hvad der er 
blevet kaldt for ”Det tyske Efterår”. Gruppen tog under en blodig aktion, hvor 
flere livvagter blev dræbt, den vesttyske arbejdsgiverformand Hanns-Martin 
Schleyer som gidsel og krævede 11 RAF-fanger frigivet. I en sympatiaktion kap- 
rede fire medlemmer af den militante palæstinensiske befrielsesbevægelse PFLP 
et Lufthansa-fly og tvang det til Mogadishu. Vesttyske kommandosoldater stor- 
mede flyet og befriede passagererne, tre af RAF-fangerne, herunder Andreas Ba- 


1238 ABA, VS' arkiv, kasse 125, læg Internationalt Arbejde nr. 2.6.: Brev til Forretningsudvalget, 16. de- 
cember 1974. 

1239 Ibid. 

1240 ABA, VS' arkiv, kasse 148, læg Internationalt Arbejde nr. 2.0.: BRD-gruppen til FU, 2. juni 1977. 

ader, blev fundet døde i deres celler i Stammheim-fængslet, formodentlig som 
følge af selvmord, og Schleyer blev efterfølgende fundet myrdet.”" 

Midt under denne krise offentliggjorde Jyllands-Posten et indlæg fra VS- 
folketingsmedlemmet Litten Hansen. Indlægget argumenterede for, at det var 
magthaverne, der definerede, hvem der var terrorister, og at man skulle forstå 
baggrunden og årsagerne til terroren. I et centralt afsnit hed det: ”Jeg tror, man 
holder op med at betragte volden som terror i det øjeblik, man fatter hvorfor 
volden er god.””+ Med henvisning til artiklen anklagede Jyllands-Posten efter- 
følgende VS for at støtte terror i den politiske kamp: ”Venstresocialisme er for- 
svar for terrorister. Venstresocialisme er lig undertrykkelse, vold og diktatur”+ 
Litten Hansen, der havde indtelefoneret sin kommentar til avisen, benægtede 
imidlertid at have formuleret sig som gengivet, og Jyllands-Posten måtte beklage 
fejlene i artiklen og bragte en rettelse.” 

Sagen udløste en debat om VS” holdning til terrorisme, og flere ledende 
VS'fere forsøgte at klarlægge partiets politik. Deres overordnede argumenter var, 
at det altid var magthaverne, der bestemte, hvad der var terror. Når magthaverne 
anvendte vold, hvad enten det var i form af et opskruet arbejdstempo, usunde 
boligforhold eller USÆs bombninger mod den vietnamesiske befolkning, var det 
en legitim og nødvendig anvendelse af magt. Men når de undertrykte i deres 
desperation brugte vold i den politiske kamp, var det terror. Det var også vigtigt 
at forstå årsagerne til terroren, f.eks. den stigende undertrykkelse i Vesttyskland, 
og ikke blot fordømme den. Samtidig tog VS'erne dog klart afstand fra RAF's 
brug af terror, idet den blot styrkede de reaktionære kræfter og udløste ny un- 
dertrykkelse. Ifølge VS ville socialismen kun kunne blive indført ved hjælp af 
en folkelig massebevægelse og ikke gennem individuel terror.” I oktober 1977 
vedtog VS” hovedbestyrelse en udtalelse, hvor de i stærke vendinger udtrykte be- 


1241 Peter Wivel, Baader Meinhof, s. 195-233; Anne Sørensen, Stasi og den vesttyske terrorisme, S. 54-55. 

1242 Litten Hansen, ”Den svage i en kamp bliver let stemplet som terrorist”, Jyllands-Posten, 17. septem- 
ber 1977. 

1243 (Leder), ”Den politiske terror”, Jyllands-Posten, 19. september 1977. 

1244 Litten Hansen, ”Volden er ikke god - tværtimod”, Jyllands-Posten, 20. september 1977. 

1245 Steen Folke, ”Jyllands-Postens hykleri om terrorisme” Jyllands-Posten, 24. september 1977. ABA, 
VS" arkiv, kasse 148, læg Internationalt Arbejde nr. 2.0.: Steen Tinning, ”Terrorisme og terrorisme. 
Column i ”Berlingske Tidende” 24/10-77”. Berlingske Tidende bragte også på samme tidspunkt en 
historie om, at en række venstreorienterede organisationer på et møde for unge om udviklingen 
i Vesttyskland havde propaganderet for terror. Det fik organisationerne, deriblandt VS, til at tage 
afstand fra RAF's aktioner. Ibid.: Demokratiske Advokater m.fl., Til pressen, 26. oktober 1977. 

kymring for den stigende undertrykkelse i Vesttyskland, men samtidig fordømte 
RAF's aktioner: ”Disse aktioner, — gidseltagning og vold mod enkeltpersoner - 
er ikke et led i kampen for socialisme, men tjener kun til at forsyne både regering 
og opposition i Vest-'Tyskland med flere argumenter for at lave landet om til en 
militær fæstning?””+6 

Det ses således, at der var forskellige holdninger i VS til RAF's brug af terror, 
selvom der ikke er fundet eksempler på, at nogle VSere støttede brugen af ter- 
ror. Nogle fordømte terroren, idet den skadede de revolutionære kræfter, mens 
andre gav udtryk for, at aktionerne trods alt havde bidraget til at afsløre den 
vesttyske statsmagts sande ansigt, og at RAF-medlemmerne i sidste ende var en 
del af den internationale venstrebevægelse. Samtidig mente nogle, at RAF var en 
reaktion på den stigende undertrykkelse i Vesttyskland, mens andre var af den 
opfattelse, at RAF havde fremkaldt repressionen. Debatten i 1977 tvang partiet til 
i tydelige vendinger at tage afstand fra brugen af terror, men det skete med den 
tilføjelse, at årsagen var den stigende ”fascisering” af det vesttyske samfund, og 
at RAF's aktioner skadede venstrefløjen. VS” kritik var således mere udtryk for 
taktiske overvejelser — terroren gavnede magthaverne — end en egentlig princi- 
piel og moralsk fordømmelse af terroren. En sådan fordømmelse ville i VS'ernes 
øjne være udtryk for en borgerlig-moralsk holdning, der ikke så terroren i sam- 
menhæng med den samfundsmæssige udvikling. Som tidligere nævnt var det 
først i 1980'erne, at VS tog principiel afstand fra enhver form for brug af terror i 
den politiske kamp.”” 


VS og den palæstinensiske befrielsesbevægelse 


VS" solidaritetsarbejde til fordel for palæstinenserne byggede også på en sociali- 
stisk analyse af forholdene i Mellemøsten. VS havde i 1970 forsøgt at formulere 
en holdning til Mellemøstproblemerne,”+? men i de følgende år blev partiet op- 


1246 ABA, VS' arkiv, kasse 148, læg Internationalt Arbejde nr. 2.0.: Venstresocialisterne, hovedbestyrel- 
sen, ”Udtalelse om situationen i Vest-Tyskland”, 13. oktober 1977. 

1247 For VS" kritik af RAF og De røde Brigader, se Børge Lorentzen, ”Venstreterrorismens politiske ne- 
derlag i Italien” og Jacob Erle, ”Den døde terrorisme i Vesttyskland”, VS-Bulletin, nr. 223, juli 1983, 
s. 28 ff. 

1248 ABA, VS' arkiv, kasse 107, læg Den udenrigspolitiske Støttegruppe: ”Nogle spørgsmål til Mellem- 
østproblematikker”, 13. februar 1970; ”Noter om Mellemøsten, til dels baseret på en sporadisk dis- 
kussion i den udenrigspolitiske støttegruppe”; udateret. 

taget af den danske klassekamp og indre fraktionsstridigheder. Omkring 1976 
synes partiet igen at være blevet involveret i solidaritetsarbejdet til fordel for 
palæstinenserne. I første omgang synes det hovedsageligt at være foregået i regi 
hos Forbundet Mod Imperialismen (FMI), der var den ledende Mellemøst-soli- 
daritetsgruppe. 

FMIs arbejde byggede på en klar antiimperialistisk analyse. Den grundlæg- 
gende årsag til Mellemøst-problematikken var, at imperialismen på grund af 
områdets olieressourcer, dets militær-strategiske betydning og dets potentielle 
marked støttede ”den zionistiske kolonistat” Israel som et slags ”brohoved” eller 
”metropol” i den arabiske verden. I de seneste år havde imperialismen anført af 
USA imidlertid forstærket sin position gennem sin støtte til reaktionære arabi- 
ske og persiske regimer fra shahens Iran til Det saudiske Kongedømme. Løsnin- 
gen var derfor ikke ”den imperialistiske fredsløsning”, der indebar dannelsen af 
en palæstinensisk ”mini-stat” og Israels fredelige sameksistens med de arabiske 
lande inden for rammerne af det kapitalistiske system. I stedet skulle ”de palæ- 
stinensiske masser” i alliance med alle progressive og antiimperialistiske kræfter 
ide arabiske lande og i Israel befri Palæstina gennem en ”politisk og væbnet mo- 
bilisering” og oprette en fri, uafhængig og socialistisk palæstinensisk stat. Kam- 
pen for en palæstinensisk stat hang således uløseligt sammen med kampen mod 
imperialismen og dens allierede i Mellemøsten og for socialismen. Derfor valgte 
FMI at støtte den militante palæstinensiske befrielsesbevægelse PFLP (Popular 
Front for the Liberation of Palestine), idet den havde en klar antiimperialistisk 
og socialistisk profil, frem for den ledende palæstinensiske paraplyorganisation 
PLO (Palestine Liberation Organization), der var domineret af Yassir Arafats 
Fatah-organisation, som ifølge FMI var ”småborgerlig” og fulgte en rent national 
linje. En anden hovedopgave var at bekæmpe zionismens indflydelse i Danmark 
og dermed sympatien for Israel ved at afsløre ”den zionistiske stats kolonialisti- 
ske karakter” og dens ”Ssammenknytning med imperialismen … ”” 

Det sidste gav imidlertid anledning til uoverensstemmelser mellem FMI og 
VS, der kritiserede FMI for ikke at have forholdt sig klart nok til zionismens ind- 
flydelse i Danmark. VS valgte derfor selv at prioritere det antizionistiske arbejde 
højt som en del af det palæstinensiske solidaritetsarbejde, idet man ved at afsløre 
”zionismens sande natur” ville vise, at Israel ikke var en demokratisk stat, og 


1249 ABA, VS' arkiv, kasse 149, læg Internationalt Arbejde nr. 2.1.: Forbundet Mod Imperialismen, ”Op- 
læg til det interne møde, fredag den 9.9.77, Suhmsgade 4, kl. 19:30 om imperialismen i dag — Mel- 
lemøsten — den palæstinensiske befrielseskamp”. 

at jøderne ikke havde ret til national selvbestemmelse." Fra omkring 1977/78 
deltog VS i stigende grad på egen hånd i solidaritetsarbejdet. Der blev dannet 
en Mellemøstgruppe under IU, der deltog i demonstrationer, seminarer og kon- 
ferencer om det palæstinensiske spørgsmål.” VS underskrev støtteerklæringer 
til fordel for den palæstinensiske frihedskamp og imod Israels politik i Libanon, 
og partiet deltog i Ghassan Kanafanis Kulturfonds humanitære indsamlinger til 
medicin og lægemidler til de palæstinensiske flygtningelejre i Libanon.”>” 

VS” mere udadvendte rolle i solidaritetsarbejdet udløste en debat i medierne, 
hvor partiet blev kritiseret for antisemitisme og for at støtte brugen af terror i 
den politiske kamp. Kritikken rettede sig især imod, at VS havde betegnet palæ- 
stinensiske aktioner mod mål i Israel som ”militære operationer”. VS' forsøg på 
at formulere et svar viste, at partiet havde svært ved at finde fodslag i spørgsmålet 
om anvendelsen af terror. Lone Johnsen, der var en af de ledende i VS” Mellem- 
østarbejde, forsvarede således anvendelsen af begrebet ”militære operationer” 
med, at de palæstinensiske angreb var en del af modstandskampen mod ”den 
zionistiske besættelsesmagt”, der var støttet af imperialismen. Johnsen støttede 
ikke drab på civile, men mente samtidig, at sådanne aktioner var en logisk følge 
af den israelske undertrykkelse af palæstinenserne. Hun fandt derfor, at det var 
velbegrundet ”at sætte spørgsmålstegn ved Israels ret til at eksistere”, idet målet 
for befrielseskampen måtte være oprettelsen af et ”frit og demokratisk Palæstind, 
hvor jøder og palæstinensere kunne leve med lige rettigheder.” Andre VS'øere 
anførte, at PLO ikke var en terrororganisation, at dens aktioner ikke var rettet 
mod civile (det var tvivlsomt, om man kunne tale om civile mål i et militariseret 
samfund som det israelske), at VS tog afstand fra aktioner rettet mod ”uskyl- 
dige og tilfældige mennesker”, at uskyldige ofre i forbindelse med aktionerne 
ofte skyldtes ”den fuldstændige hensynsløse” israelske magtanvendelse, og at VS 


1250 Ibid., læg Internationalt Arbejde nr. 2.6.: ”Mellemøstgruppens beretning om solidaritetsarbejdet”. 

1251 Ibid. 

1252 ABA, VS" arkiv, kasse 134, læg Internationalt Arbejde nr. 2.1.: Brev fra FU, 9. sep. [1976]. Ibid., læg 
Internationalt Arbejde nr. 2.5.: V.S. m.fl., To PLO, the executivecommittee, Beirut, 11. juni 1976. 
Ibid., kasse 149, læg Internationalt Arbejde nr. 2.1.: Støttekomiteen for Ghassan Kanafanis Kultur- 
fond, Medicin til Libanon. 

1253 ABA, VS' arkiv, kasse 149, læg Internationalt Arbejde nr. 2.1.: Lone Johnsen, udateret indlæg [ca. 
april 1978]. 

havde fordømt flykapringer og andre aktioner udført af mindre palæstinensiske 
grupper.” 

Det var imidlertid ikke alle i VS, der delte denne opfattelse af de ”militære 
operationer” imod Israel, der var blevet formuleret uden nogen egentlig parti- 
diskussion, og medlemmer af partiledelsen, folketingsgruppen og flere partifor- 
eninger udtrykte deres kritik.” Viborg partiforening erklærede således, at drab 
på børn aldrig kunne retfærdiggøres som en ”militær aktion” med henvisning 
til den gode sag: ”Som sagt, vi fastholder, at vi ikke kan acceptere terror, heller 
ikke militær terror, rettet mod civile, som et middel, socialister kan anvende i 
klassekampen]? På grund af uenigheden blev det vedtaget at føre diskussionen 
videre i partiet,”” men som tidligere nævnt, var det først i 1980'erne, at VS kunne 
enes om en principiel afvisning af anvendelsen af terror i den politiske kamp.” 
Kritikere af VS' støtte til palæstinensernes sag anklagede i samtiden og senere 
partiet for antisemitisme.” 


1254 Ibid.,: ”Støt PLO [med tilføjelse: Til orientering pol. debat Berl. T. 20/4.78]”;”VS-svar til Carl Hein- 
rich Peterser”, Viborg Stifts Folkeblad, 8. juli 1978. 

1255 ABA, VS' arkiv, kasse 149, læg Internationalt Arbejde nr. 2.6.: ”Mellemøstgruppens beretning om 
solidaritetsarbejdet, udateret [ca. 1978]. 

1256 Ibid., læg Internationalt Arbejde nr. 2.1.: Viborg pf. til FU/IU, 19. april 1978. 

1257 Ibid., læg Internationalt Arbejde nr. 2.6.: ”Mellemøstgruppens beretning om solidaritetsarbejdet”, 
udateret [ca. 1978]. 

1258 Preben Wilhjelm skrev i 1980 i partiets interne blad med henvisning til diskussionerne om ter- 
roraktioner og gidseltagninger i forbindelse med RAF, De røde Brigader i Italien, Mellemøst- 
spørgsmålet og Den iranske Revolution: ”Det har ikke været muligt at nå til enighed om en generel 
afstandtagen fra sådanne midler som led i den politiske kamp?” Preben Wilhjelm, Fra min tid (Gyl- 
dendal, 2005), s. 222. 

1259 Se f.eks. reaktionen og gensvaret på Anders Jerichows anmeldelse af Anne Grete Holmsgaard og 
Kit Broholms Israel — et land i evig krig i ”VS og antisemitismen”, Weekendavisen, 29. juni-5. juli 
1984. For debatten i eftertiden se f.eks. Mikkel Plum, Bombardér hovedkvarteret. Hvad venstrefløjen 
sagde, skrev og bedrev fra Stalins død til efter Murens fald (Gyldendal, 1998), s. 260-263; Bent Bliidni- 
kow, ”Voldsfascinationen på venstrefløjen”, i: Bertel Haarder, red., Hvem holdt de med? En debatbog 
om hvorfor politisk aktive på den yderste venstrefløj var i PET's søgelys under Den Kolde Krig (Peter 
la Cours Forlag, 1999), især s. 92-94; Bent Blidnikow, ”Personlige tanker om en nødvendig debat”; 
i: Adam Holm og Peter Scharff Smith, red., Idealisme eller fanatisme? Opgøret om venstrefløjen 
under den kolde krig (Forum, u.å.), især s. 171-174, 178-179; Bent Bliidnikow, red., Opgøret om Den 
Kolde Krig. En samling af nogle af de bedste indlæg fra de seneste års debat i Berlingske Tidende om 
Den Kolde Krig (Peter la Cours Forlag, 2003), s. 256-284. Det skal bemærkes, at der ikke er fundet 
oplysninger i PET's arkiv, der kan kaste yderligere lys over spørgsmålet om VS' påståede antise- 
mitisme. Det kan tilføjes, at det er vigtigt at skelne mellem begreberne ”antizionisme” (modstand 

I slutningen af 1970'erne synes VS at have styrket kontakten til PFLP, og flere 
VS'ere besøgte bevægelsen i Libanon. I sommeren 1980 besøgte en VS-delegati- 
on bestående af folketingsmedlem Anne Grete Holmsgaard, Lone Johnsen fra 
IU og Jacob Erle fra forretningsudvalget Libanon, hvor de førte samtaler med 
repræsentanter for PFLP og besøgte flygtningelejre, PFLP-institutioner og ”mi- 
litære baser på frontlinjen til fjenden” (”military bases on the front line with 
the enemy”), som det hed i den fælles udtalelse, der blev underskrevet ved be- 
søgets afslutning.” Delegationen beskrev PFLP som et marxistisk-leninistisk 
kadreparti med en ”stærk militær organisation” og vurderede, at kontakterne 
burde udbygges, da der var stor overensstemmelse i de to parters syn på situa- 
tionen i Mellemøsten og zionismen.””" Ved afslutningen underskrev de to parter 
en fælles udtalelse, der fastslog nødvendigheden af den fortsatte kamp for en 
demokratisk palæstinensisk stat. I erklæringen bekræftede PFLP og VS deres 
fælles opfattelse af Israel som ”en kolonialistisk, ekspansionistisk, racistisk en- 
hed” (”a colonial expansionist racist entity”), der fungerede som et redskab for 
imperialismen, og de erklærede, at det palæstinensiske og jødiske spørgsmål kun 
kunne løses gennem ”den fuldstændige ødelæggelse af den zionistiske enhed” 
(”the total destruction of the Zionist entity”).”” De to parter kritiserede den 
amerikanske imperialismes forsøg på at øge den internationale spænding, hyl- 
dede Sovjetunionen for dets støtte til nationale befrielsesbevægelser og fordømte 
Camp David-aftalerne.”% 

Det fremgår således af materialet fra delegationsrejsen i 1980, at delegationen 
støttede PFLP's væbnede kamp mod Israel. Det hedder således i delegationens 
beskrivelse af PFLP's politik, at PFLP så det som en af sine vigtigste opgaver: 


”at føre den væbnede kamp som et nødvendigt middel til at skabe de objektive 
forudsætninger for, at klassemodsætningerne kan udkrystaliseres, og at der kan 
skabes en samlet revolutionær kamp i hele den arabiske verden. I den nuværende 


mod det jødiske folks ret til selvbestemmelse og staten Israels ret til at eksistere) og ”antisemitisme” 
(fjendtlighed mod personer af jødisk oprindelse). 

1260 ABA, VS' arkiv, kasse 168, læg Internationalt Arbejde nr. 2.5.: Taysir Kuba (PFLP) og Jakob Erle 
(VS), Joint Statement. 

1261 Ibid.: "Gruppen, ”PFLPs opfattelse af forskellige områder”. Et af medlemmerne af delegationen un- 
derstregede forskellene på VS” og PFLP's synspunkter og organisationsstruktur. Ibid.: 1 fra 'gruppen, 
”VS' forhold til PELP”. 

1262 Ibid.: Kuba og Erle, ”Joint Statement”. 

1263 Ibid. 

situation er den væbnede kamp mod Israel og i Israel en forudsætning for mobili- 


seringen af den palæstinensiske befolkning, fordi den viser at den palæstinensiske 


befrielsesbevægelse er en politisk og militær kraft?" 


Det antydes også i materialet, at VS-delegationen besøgte PFLP's militære baser, 
hvorfra de udførte angreb på Israel: ”Vi vil desuden fremhæve, at PFLP jævnligt 
deltager (sammen med den libanesiske venstrefløj) i væbnede angreb ind i det 
område fascisterne og Israel kontrollerer i Sydlibanon, samt ind i Israel. Vi har 
gennem besøg på adskillige baser fået det indtryk at medlemmerne af Fronten er 
godt skolede, og at de politiske diskussioner prioriteres højt””$ 

Kommissionen har i dens gennemgang af VS' arkiv imidlertid ikke fundet 
spor af, at partiet eller individuelle medlemmer direkte støttede eller deltog i 
PFLP's terrorhandlinger. Den støtte, som VS aftalte at give PFLP, var hovedsage- 
ligt af politisk og humanitær art i form af udveksling af politisk materiale, regel- 
mæssige konsultationer og delegationsbesøg, afholdelse af seminarer og solidari- 
tetsmøder, udsendelse af sundhedspersonale og indsamlinger til ambulancer.” 
Denne politiske og humanitære støtte til PFLP blev videreført i 1980'erne.” 

Ligesom i tilfældet med RAF var der således forskellige syn i VS på palæsti- 
nensernes brug af væbnede midler i deres befrielseskamp mod Israel. På den ene 
side stod de, der tog afstand fra drab på civile, men som forklarede aktionerne 
som resultatet af den nødvendige væbnede kamp mod den imperialistiske for- 
post i Mellemøsten. På den anden side stod de, der mente, at drab på civile under 
ingen omstændigheder kunne retfærdiggøres, og at man ikke kunne anvende 
terroristiske metoder i socialismens navn. Trods disse indvendinger intensive- 
rede VS imidlertid kontakterne til PFLP og støttede bevægelsens mål om at øde- 
lægge staten Israel. Selvom VS" solidaritetsarbejde blev udmøntet i en politisk og 
humanitær indsats, var støtten rettet mod en bevægelse, der var opbygget som 
et leninistisk kadreparti, som bekæmpede Camp David-fredsprocessen, og som 
udførte aktioner inde i Israel, der havde civile ofre. 


>» 


1264 ABA, VS' arkiv, kasse 168, læg Internationalt Arbejde nr. 2.5.: "Gruppen, ”En vurdering af PFLP som 
organisation”. 

1265 Ibid. 

1266 ABA, VS' arkiv, kasse 168, læg Internationalt Arbejde nr. 2.5.: "Gruppen", ”Det fremtidige samar- 
bejde mellem VS og PFELP”. 

1267 Se f.eks Birger Nielsen og Jytte Skjønning, ”Krigen i Libanon”, VS-Bulletin, nr. 217, september 1982, 
S. 42-46; Flemming Røder, ”Israel — en tidsindstillet bombe”, VS-Bulletin, nr. 223, juli 1983, s. 33-35. 

VS og IRA 


I midten 1970'erne dukker de første spor af kontakter med den nordirske re- 
publikanske bevægelse, der kæmpede mod det loyalistiske Nordirland og dets 
tilknytning til Storbritannien og for et forenet Irland, op. Der findes således i 
VS” arkiv materiale fra Den irske Solidaritetskomité i Horsens, der publicerede 
materiale fra Provisional Sinn Fein (PSF), den politiske arm af den republikan- 
ske modstandsbevægelse Irish Republican Army (IRA).” VS støttede Prisoners 
Aid Committee (PAC), der kæmpede for de fængslede IRA-medlemmer, som 
blev betegnet som ”politiske fanger”, og deres rettigheder i de britiske fængs- 
ler.7% I begyndelsen blev det irske solidaritetsarbejde udført af Englandsgrup- 
pen under IU, men i 1978 oprettedes en Irlandsgruppe, som skulle omfatte såvel 
VSfere, der ikke var medlemmer af IU, som personer, der ikke tilhørte VS, men 
var interesseret i arbejdet.'”? 

VS interesse for det nordirske solidaritetsarbejde byggede — ligesom det var 
tilfældet for det vesttyske og palæstinensiske — på en klar antiimperialistisk ana- 
lyse. Situationen i Nordirland (Ulster) var ifølge VS resultatet af den britiske im- 
perialisme over for Irland. Den katolske befolkning blev systematisk diskrimine- 
ret og undertrykt af den dominerende protestantiske befolkning (”loyalisterne”), 
og i 1960'erne opstod en borgerrettighedsbevægelse, der med ikke-voldelige 
midler skulle arbejde for lige rettigheder. Ifølge Irlandsgruppen så både det loya- 
listiske borgerskab og den loyalistiske arbejderklassen disse krav som en trussel 
mod deres privilegier, og de bekæmpede bevægelsen ved hjælp af politi og ter- 
rorkorps. Det var som en reaktion på disse overgreb, at den republikanske be- 
vægelse i 1969 opgav den ikke-voldelige strategi og begyndte at forsvare sig med 
magt, hvilket fik den britiske regering til at indsætte militæret for at genoprette 
roen. Ifølge Irlandsgruppen havde udviklingen vist den katolske befolkning, at 
man skulle føre en bred kamp mod årsagen til undertrykkelsen — den engelske 
imperialisme. Men siden imperialismen var forårsaget af kapitalismen, og siden 
engelske økonomiske interesser stadig dominerede Eire, var det ikke nok at gen- 


1268 ABA, VS' arkiv, kasse 125, læg Internationalt Arbejde nr. 2.5.: Den irske Solidaritetskomité, ”Den 
irske frihedskamp” udgivet af Provisional Sinn Fein, vol. I, No. 7, Oct. 1975. 

1269 Ibid., kasse 148, læg Internationalt Arbejde nr. 2.0.: Jacqueline Kaye, Prisoners Aid Committee, to 
Dear friends, 22 June 1977, med vedlagt materiale om Prisoners Aid Committee og "PAC News”; 
Englandsgruppen til FU og brev, 16. oktober 1977, med vedlagt materiale. 

1270 Ibid., kasse 149, læg Internationalt Arbejde nr. 2.6.: Englandsgruppen, ”England 1978 — kortfattet 
status”, 15. august 1978. 

forene Ulster med Den irske Republik (Eire). Det endelige mål for den nordirske 
frihedskamp var ”et frit, forenet og socialistisk Irland)” VS” solidaritetsarbejde 
havde derfor til formål at støtte den irske befolkning i dens kamp mod den en- 
gelske imperialisme, først og fremmest ved at støtte de ”politiske fanger” i de 
engelske fængsler.'”> 

Med oprettelsen af Irlandsgruppen intensiverede VS sit solidaritetsarbejde, 
partiet udsendte støtteerklæringer til fordel for de sultestrejkende fangers krav 
om bedre vilkår og politisk status, og en VS-delegation besøgte i 1981 Belfast 
og offentliggjorde efterfølgende artikler om undertrykkelsen af den katolske 
befolkning.” Disse aktiviteter blev fra 1982 videreført af Irlandskomiteen, som 
samlede enkeltpersoner og organisationer fra venstrefløjen, der var interesseret 
idet nordirske spørgsmål.” 

Ligesom det var tilfældet med det vesttyske og palæstinensiske solidaritets- 
arbejde, herskede der i VS forskellige holdninger til støtten til den republikan- 
ske bevægelse. Således blev partiets ledelse kritiseret for at samarbejde med 
Sinn Fein, der havde tætte kontakter til IRA, der anvendte vold i den politiske 
kamp.” Partiets begrundelse for kontakterne var, at VS som et revolutionært 


1271 Ibid., kasse 190, læg Internationalt Arbejde nr. 2.2.5.: ”VS's forslag til grundlag for solidaritetsko- 
mite (Irland), vedlagt Lisbeth Hernes, Irlandsgruppen, til FU, 11. december 1980. 

1272 Ibid. 

1273 ABA, VSarkiv, kasse 189, læg Internationalt Arbejde nr. 2.1.03.: Inger V. Johansen, For Internatio- 
nalt Udvalg, Pressemeddelelser fra VS, 16. og 21. december 1980; VS, ”Ordlyd af resolution sendt 
af VS til demonstration i Dublin d. 18.7. arrangeret af The National H-Block/Armagh Committee”, 
21. juli 1981. Ibid., kasse 190, læg Internationalt Arbejde nr. 2.2.: Kampagnen til støtte for de sulte- 
strejkende irske fanger, Til en række enkeltpersoner, fagforeninger, bevægelser og politiske partier 
og organisationer, 20. maj 1981. Inger V. Johansen, ”Nordirlands befolkning er udsat for en regulær 
krigsførelse”, Socialistisk Dagblad, 18. september 1981; Inger V. Johansen, ”Dagligdagen for natio- 
nalisterne er en evig undertrykkelse”, Socialistisk Dagblad, 19.-20. september 1981; Lisbeth Hernes, 
”Blandt de unge irere er der særlig stærk modstand mod den britiske besættelse”, Socialistisk Dag- 
blad, 24. september 1981; Bjørn Pedersen, ”Andre steder hedder det apartheid”, Socialistisk Dag- 
blad, 9. oktober 1981; Inger V. Johansen, ”Vi vil udrydde midtergrupperne i irsk politik”; Socialistisk 
Dagblad, 14. oktober 1981; Inger V. Johansen, ”Den republikanske bevægelse må nu til at deltage i 
valgprocesser”, Socialistisk Dagblad, 15. oktober 1981. 

1274 ABA, VS' arkiv, kasse 207, læg Internationalt Arbejde nr. 2.2-2.5.: Irlandskomiteen Til medlemmer 
af Irlandskomiteen, partier og bevægelser, samt enkeltpersoner som sidste år støttede den danske 
H-Blok-kampagne, 5. oktober 1982, med vedlagt ”Forslag til dagorden for stiftende møde for Ir- 
landskomiteen 11. oktober 1982”. Se også Inger V. Johansen, ”IRA — Væbnet kamp med historiske 
rødder”, VS-Bulletin, nr. 222, maj 1983, s. 30-32. 

1275 PET, emnesag: Thomas Blach, ”Appel; Solidaritet, 27. april - 2. maj 1984. 

parti skulle støtte befrielsesbevægelser i den internationale klassekamp,” og at 
VS ikke havde kontakt til IRA, men udelukkende til Sinn Fein, der var et lovligt 
parti i Irland og England.>7 


Intensiveret overvågning? 


Fra omkring 1979 blev der øjensynligt gjort overvejelser i PET, om der skulle 
iværksættes en mere intensiveret overvågning af VS. I maj 1979 indsendte en 
medarbejder ved Region II en oversigt over syv tidligere indberetninger siden 
1977 om den trotskistiske fraktion i VS. Medarbejderen foreslog Centralafdelin- 
gen, at den gennemgik indberetningerne for at danne sig et overblik over frak- 
tionen Revolutionære Socialisters virksomhed: ”Jeg mener selv, at det er interes- 
sant, man i VS har en trotskistisk fraktion. Kan det bruges som argument for 
en mere intensiv overvågning af VS?””7? Det vides ikke, om Centralafdelingen 
fulgte opfordringen, eller hvilket svar Region II fik.” Men Centralafdelingen sy- 
nes på et tidspunkt at have overvejet mulighederne for at skærpe overvågningen, 
hvilket fremgår af en bemærkning fra en repræsentant for Centralafdelingen, 
som på et møde i 1982 med sagsbehandlere fra regionerne ifølge referatet oplyste, 
”at en forstærket efterforskning i partiet VS var droppet, fordi det rent politisk 
ansås for risikabelt” En medfølgende årsag kunne være, at PET's trusselsvur- 


1276 Se f.eks. ibid.: Kirsten Larsen, ”Troværdighed?”, Solidaritet, 27. april - 2. maj 1984. 

1277 PET, emnesag: Foreign and Commonwealth Office, Background Brief, January 1988: "The Provisio- 
nal IRA: International Contacts Outside the United States”; Keld Albrechtsen to the British Gover- 
nment, June 2nd, 1988; Inger V. Johansen til justitsministeren, 14. juni 1988; Erik Ninn-Hansen til 
Inger V. Johansen, 29. juni 1988. Hermed besvares folketingsspørgsmål nr. 328 ("Hvorfra havde det 
britiske udenrigsministerium sin viden om de danske organisationer og deres arbejde med irske 
spørgsmål, som de offentliggjorde i en rapport i januar 1988?”). Det fremgår ikke af den bevarede 
emnesag i PET's arkiv, hvorfra de britiske oplysninger stammede. PET, emnesag. 

1278 PET, emnesag: ”Revolutionære Socialister i VS”, 17. maj 1979. I det følgende besvares folketings- 
spørgsmål nr. 162 (”Hvilke grupper i VS blev overvåget i 1980'erne, jf. PET-redegørelsen side 39?”) 
og nr. 339 (”Havde PET i 1980'erne agenter eller meddelere placeret i VS, eller overvågede PET 
VS?”). 

1279 Den pågældende medarbejder har over for Kommissionen oplyst, at VS ikke var et mål for PET's 
overvågning. RB: 13. januar 2004. 

1280 PET, administrativ sag: ”Referat vedr. møde i Odense den 23.11.1982 for sagsbehandlere af afd. C- 
stof i regionerne”. 

dering af VS ikke gav anledning til at iværksætte en intensiveret overvågning. 
PET synes således at have opgivet tanken om en intensiveret overvågning af VS. 

Alligevel er der flere tegn på, at PET allerede fra slutningen af 1970'erne of- 
rede VS mere opmærksomhed, og at man i højere grad end tidligere forsøgte at 
klargøre, på hvilke områder partiet kunne udgøre en sikkerhedsrisiko. For det 
første steg antallet af indhentede oplysninger, som blev registreret i emnekar- 
toteket fra 1976 til 1989.” Det var især antallet af oplysninger vedrørende VS” 
generelle politiske virksomhed og internationale kontakter, der steg fra slutnin- 
gen af 1970'erne, mens oplysningerne om lokalafdelinger og møder holdt sig på 
et meget lavt antal. Disse tal kan være et udtryk for, at PET interesserede sig for 
den ideologiske udvikling i VS i denne periode, dvs. opgøret med ”strammerne” 
og demokrati-debatten, og for partiets genopståede internationale solidaritetsar- 
bejde, dvs. kontakterne til PELP og Sinn Fein. 

For det andet var VS for første gang omtalt i Centralafdelingens årberet- 
ninger fra 1983 til 1985. Årsberetningerne kan læses som PET's prioriterede li- 
ste over de partier, organisationer og bevægelser, der blev anset for at udgøre 
den største trussel mod den indre sikkerhed, og som derfor skulle holdes un- 
der overvågning. Dette er den eneste periode, hvor VS optrådte på denne liste. 
Årsberetningerne var udformet som oversigter over VS” udvikling med vægt på 
sådanne emner som partiets folketingsarbejde, deltagelse i 1. maj-demonstra- 
tioner, kontakter til BZ-bevægelsen og udenlandske organisationer, forløbet af 
årets kongres og forskellige fraktionsopgør.”” I 1984 blev der tillige udarbejdet 
en egentlig trusselsvurdering af VS, hvilket understregede den betydning, PET 
tillagde VS på dette tidspunkt. Analysen var formentlig foranlediget af, at de 
nye retningslinjer i 1983 gjorde det muligt at registrere personer, der alene var 
kendt for deres tilhørsforhold til partier eller organisationer, som havde et re- 
volutionært program, og som anvendte ulovlige midler.” På det møde, hvor 
regeringens sikkerhedsudvalg godkendte retningslinjerne, vedtog man også, at 
PET kunne holde sig orienteret om udviklingen i bl.a. visse grupper inden for 
VS ved hjælp af kontaktnet.”% Den efterfølgende PET-analyse slog fast, at VS tog 
afstand fra de østeuropæiske kommunistiske regimer, men at partiet havde tætte 


1281 Tallene bygger på en gennemgang af emnekartoteket vedrørende VS. 

1282 PET, administrativ sag: Årsberetning 1983. Afdeling C. PET, administrativ sag: Årsberetning 1984. 
Afdeling 2. ibid. PET, administrativ sag: Årsberetning 1985. Afdeling 2. 

1283 PET, emnesag: ”Retningslinjer vedr. efterforskning på det politiske område”, 7. februar 1983. 

1284 RSU: Referat af udvalgets møde 7. februar 1983. 

forbindelser til BZ-bevægelsen og udenlandske befrielsesbevægelser, selvom det 
ikke kunne bevises, at VS styrede BZ'erne eller var involveret i direkte støtte til 
terroraktivitet.7% 

Endelig har PET's fornyede interesse for VS i 1980'erne sat sig spor i en mere 
intensiv overvågning af VS-arrangementer. Et eksempel herpå var Venstreso- 
cialisternes 14. kongres, der blev afholdt på Mørkhøj skole i Gladsaxe fra den 
3. til den 5. maj 1985. Selve kongressen blev tilsyneladende fulgt via pressen, og 
der blev udarbejdet en notits om dens forløb og vigtigste beslutninger. Samtidig 
indsamlede en PET-medarbejder registreringsnumrene på de biler, som var par- 
keret i umiddelbar nærhed af skolen. Indehaverne af bilerne blev identificeret 
og ved at sammenholde resultaterne med oplysningerne i PET, var det muligt 
at udpege en række af deltagerne i kongressen. Oplysninger om de pågældende 
personers tidligere politiske aktiviteter blev derpå noteret i indberetningen om 
kongressen.”?f Qvervågningen skyldtes tilsyneladende en henvendelse fra en 
udenlandsk tjeneste, som havde modtaget oplysninger om, at Sinn Fein, IRAs 
politiske fløj, havde sendt en repræsentant til kongressen.” 

PET genoptog også brugen af kilder til at holde sig orienteret om udviklingen 
i VS. En kilde rapporterede således ved flere tilfælde om samarbejdet mellem VS” 
faglige gruppe og andre venstrefløjspartier på Fyn i begyndelsen af 1980'erne.” 
I slutningen af 1980'erne placerede PET en kilde i Venstresocialisternes Ungdom 
(VSU), og den pågældende holdt tjenesten orienteret om organisationens intro- 
duktionsskolingskurser og sommerlejre.” Derimod er der ikke fundet tegn på, 
at VS eller ledende VSfre blev telefonaflyttet i denne periode, sådan som det er 
blevet hævdet.”? 

Under den intensiverede overvågning i 1980'erne indsamlede PET en lang 
række oplysninger om VS” generelle virksomhed, såsom offentliggørelsen af den 


1285 PET, emnesag: Bearbejdningsgruppen, ”Generel orientering om partiet Venstresocialisterne”, 
22. juni 1984. 

1286 PET, emnesag: ”Venstresocialisterne”, 6. juni 1985; ”VS-landsmøde i week-enden 3. - 5. maj 1985 på 
Mørkhøj Skole”, udateret. 

1287 Ibid.: PET-korrespondance, 24. og 29. april 1985 og 21. juni 1985. 

1288 Ibid.: ”Venstresocialisterne i Odense” 20. december 1982; ”Det faglige udvalg på Fyn”, 16. juni 1983; 
”Forbindelser mellem den faglige opposition på Fyr”, 21. juni 1983. 

1289 PET, kildesag: Notits, 30. juni 1993. 

1290 Se for eksempel ”Du er ikke alene — der er en der lytter med”, Ugeavisen København, 16. februar 
1983. 

såkaldte ”Røde Vismandsrapport” i 1983,”” forskellige fagforeningers økonomi- 
ske støtte til partiet'”” og lukningen af ugeavisen Solidaritet i 1984. Tjenesten 
synes at have fulgt demokrati-debatten og det efterfølgende opgør med Faglig 
Fælles Liste-fraktionen med særlig interesse at dømme ud fra antallet af udarbej- 
dede redegørelser.” I slutningen af årtiet noterede PET sig VS” voksende krise 
og forsøget på at få etableret et valgsamarbejde på venstrefløjen.” Det er imid- 
lertid karakteristisk for disse indberetninger, at de primært beskrev udviklingen 
i VS og ikke indeholdt egentlige trusselsvurderinger. Der fremgår således ikke 
klart, om PET mente, at der var en reel fare for, at de antidemokratiske kræfter 
kunne vinde magtkampen i VS og føre partiet over på en mere revolutionær 
kurs. Derimod kan det konstateres, at PET i 1980'erne anså VS for at udgøre en 
sikkerhedsrisiko på tre områder: Infiltrationen af statsapparatet, der kunne bru- 
ges til at varetage partiets interesser; de tætte forbindelser til BZ-bevægelsen, der 
kunne udvikle sig til uroligheder; og VS” kontakter til PFLP og IRA, som kunne 
udvikle sig til egentlig støtte til terrorbevægelser. 


Infiltration af statsapparatet 


PET modtog en række oplysninger om forskellige former for VS-infiltration i det 
offentlige.” Der tilflød således tjenesten spredte eksempler på, at medlemmer 


1291 PET, emnesag: ”Den Røde Vismandsrapport” — udsendt af VS, 9. september 1983. 

1292 Ibid.: ”Økonomisk støtte til VS valgkamp ved valget jan. 1984”, 7. februar 1984. 

1293 Ibid.: ”Venstresocialisterne”, 18. december 1984; ”Venstresocialisterne”, 17. april 1985. 

1294 Ibid.: ”Venstresocialisternes kongres 1983”, 7. februar 1984; ”Venstresocialisterne” 9. maj 1984; ”VS 
trues af splittelse”, 4. juli 1984; ”Dannelsen af en ny gruppe, ”Internationale Socialister” (IS), tidli- 
gere medlem af VS's FFL% 20. marts 1985; ”Oprettelse af en ny organisation ”Revolutionære Socia- 
lister”, der består af udbrydere fra Faglig Fælles Liste under partiet VS”, 21. marts 1985; ”Venstreso- 
cialisternes ekskludering af fraktionen ”Revolutionære Socialister”, 25. marts 1985. 

1295 Ibid.: ”Venstresocialisternes invitation til samtale om etablering af et venstrefløjsvalgforbund i for- 
bindelse med kommunalvalget i november 1985”, 11. marts 1985; ”VS's beslutning om, hvem der skal 
være kandidater på Socialistisk Enhedsliste”, 11. august 1988; ”Venstre Socialisternes ekstraordi- 
nære landsmøde”, 10. december 1987; ”Mulig oprettelse af Socialistisk Enhedsliste på venstrefløjer”, 
17. oktober 1988; ”Enhedslisten — den røde og grønne fællesliste for partierne på den yderste ven- 
strefløj”, 30. november 1989. 

1296 Det skal bemærkes, at ”infiltration” er PET's terminologi. En VSfr, der fik en stilling i det offentlige, 
og dermed i PET's øjne kunne ses som udtryk for VS-infiltration, behøvede ikke pr. definition at 

af VS skulle være gået ind i militæret som ”politiske soldater”>”7 I 1989 forlød 
det, at VSU på sine ”Intro-skolingskurser” forsøgte at anspore deltagerne til at 
blive værnepligtige som politiske soldater, for på den måde at føre den antimili- 
taristiske kamp videre inden for systemet. Ifølge Region IV's oplysninger skulle 
der have været mindst tre VSU're de seneste år på Antvorskovs Kaserne, og alt 
tydede på, at infiltrationen ”er sat i en form for system”, og at VSU'rne bevidst 
stræbte efter at indtage nøglepositionerne blandt de værnepligtige for derved at 
påvirke dem politisk.” At dømme ud fra de få og spredte oplysninger synes der 
dog ikke at have været tale om en særlig omfattende og systematisk infiltration 
af forsvaret, vistnok fordi VSUfFrne traditionelt foretrak at være militærnægtere. 
Det virker da heller ikke som om, PET fulgte denne aktivitet særligt nøje. 

I begyndelsen af 1980'erne modtog PET oplysninger om systematisk VS- 
infiltration af forskellige statslige institutioner som forberedelse til en væbnet 
samfundsomvæltning. Ifølge kildeoplysninger skulle en navngiven VS'er være 
medlem af VS' aktions- og kampgruppe, hvis formål angiveligt var ”at skabe uro- 
ligheder og konfrontationer under politiske konflikter” Den pågældende VS'er 
havde indtaget en fremtrædende rolle under en konflikt i 1980, og den næste ak- 
tion var planlagt til at løbe af stablen i 1981 i forbindelse med saneringen af Fol- 
kets Hus på Vesterbro: ”Det skulle være nærliggende snart at tage våben i brug 
ved disse aktioner, som betragtedes som optakt til egentlig væbnet revolution)” 
Ifølge kilden var den pågældendes arbejdsplads berygtet for at være domineret af 
personer med tilknytning til VS, som sørgede for kun at ansætte ligesindede. 
Aktions- og kampgruppen kendes ikke andetsteds fra, og oplysningerne om et 
væbnet oprør forekommer usandsynlige. Det heller ikke kan bekræftes, om VS 
skulle have forsøgt at overtage kontrollen med den pågældende arbejdsplads. 
Oplysningerne betød, at PET anmodede en udenlandsk tjeneste om at overvåge 
deltagerne på en studietur til Amsterdam i sommeren 1982.” 


have til formål at undergrave eller påvirke staten. Men på grund af partiets ideologiske opposition 
til det bestående samfund betragtede PET sådanne VS'fere som mulige sikkerhedsrisici. 

1297 PET, emnesag: Notitser, 25. april 1977 og 23. september 1980. 

1298 PET, emnesag: ”VS og VSU-medlemmers forsøg på at føre den ”anti-militaristiske kamp” under 
aftjening af værnepligten på Antvorskovs Kaserne i Slagelse”, 8. september 1989. PET, emnesag: 
”Vedr.: VSU's ”intro-skolingskurser” omhandlende specielt VSU's opfordring til medlemmerne om 


5% 


deltagelse i ”Den anti-militaristiske kamp i geledderne”, 16. august 1990. 
1299 PET, emnesag: ”Forskellige oplysninger omkring ”Bygger-sagen”, 7. juli 1980. 
1300 Ibid. 


1301 PET, emnesag: Notits, 22. juni 1982; telex, 15. juli 1982; Korrespondance til PET, 18. november 1982. 

PET mente også at vide, at en gruppe VSfre havde bidt sig fast på vigtige po- 
ster i en offentlig styrelse, og at de optrådte yderst sikkerhedsbevidste.”” En an- 
den kilde hævdede, at VS havde en slags efterretningstjeneste, som blev anvendt 
til at indsamle oplysninger om ansøgeres politiske baggrund, således at man 
sikrede sig, at kun folk med de rette meninger blev ansat. Samme kilde havde 
overhørt en samtale mellem nogle VSfre, hvoraf den ene var en navngiven med- 
arbejder i den omtalte styrelse, hvor der angiveligt var blevet talt om våben. 
Mens det ikke fuldstændigt kan udelukkes, at VSere skal have forsøgt at ansætte 
partimedlemmer i det offentlige, er der ikke fundet andre oplysninger i PET's 
arkiv, der bekræfter, at VS systematisk skulle have indsamlet personoplysninger, 
eller at man skulle have haft planer om at anskaffe sig våben. Endelig er der be- 
varet nogle enkelte indberetninger i PET's arkiv, der antyder, at tjenesten så med 
stor alvor på, at personer med tilknytning til VS blev ansat i det offentlige.” 


VS og BZ-bevægelsen 


PET havde en begrundet mistanke om, at VS var involveret i BZ-bevægelsens 
aktioner.:% Tjenesten kunne i denne forbindelse pege på, at partiet altid havde 
lagt vægt på ekstraparlamentariske aktiviteter, at partiet ikke fuldstændig havde 
afvist muligheden af at bruge vold mod undertrykkende regimer, og at adskillige 
VS-aktivister gennem årene havde deltaget i konfrontationer med politiet. PET 
henviste også til, at der var blevet anholdt VS-aktivister under de ulovlige BZ- 
aktioner, og at der var blevet konstateret forskellige former for kontakt og støtte 
mellem de to grupper. PET's foreløbige vurdering i 1984 lød imidlertid på, at den 
hidtidige efterforskning ikke havde kunnet påvise, at VS var ”de egentlige igang- 
sættere” af BZ-aktionerne. Det blev derfor foreslået, at tjenesten fremover skulle 
fokusere på de fremtrædende VSfere, som havde kontakt til BZ'erne, for derved 
at identificere de centrale personer. 


1302 Ibid.: ”Partiet Venstresocialisternes strategi med hensyn til ansættelse af partifæller i diverse stats- 
insitutioner” 7. december 1981. 

1303 Ibid.: ”VS-fraktionen Foreningen Socialister”, 14. september 1982. 

1304 Ibid.: Notits, 24. februar 1977; ”Venstresocialisterne”, 24. februar 1977; Notits, 27. januar 1981. 

1305 For en nærmere beskrivelse af BZ-bevægelsen og PET's overvågning heraf henvises til afsnittet om 
PET's overvågning af BZ-bevægelsen i Kommissionens beretning, bind 10. 

1306 PET, emnesag: Bearbejdningsgruppen, ”Generel orientering om partiet Venstresocialisterne” 
22. juni 1984. 

PET's overvågning i 1980'erne synes dog allerhøjest at have bekræftet, at 
VS'ere fortsat deltog i ekstraparlamentariske aktioner, og at der var forbindelser 
til BZ-bevægelsen.:” Flere indberetninger viste, at der var mistanke om tætte 
kontakter mellem VS'ere i Københavns Kommune og BZ-bevægelsen. Således 
havde tjenesten en formodning om, at der tilflød BZ'erne oplysninger om tomme 
huse fra magistraten. Denne mistanke blev dog ikke bevist. Flere af VS” bor- 
gerrepræsentanter viste sig at have forbindelse til BZ'erne. En enkelt blev frifun- 
det for at have forstyrret den offentlige orden, da hun lukkede nogle BZere ind 
i Borgerrepræsentationens mødesal. Der var dog ingen tegn på, at VS styrede 
BZ-bevægelsens aktioner. I 1987 noterede PET da også, at lederen i VS-bulletin 
”tilsyneladende tager afstand fra BZ-bevægelsens attituder og kampformer” 
Dette skyldtes ifølge PET's opfattelse en skræk hos VS for, at BZ på grund af 
deres aktionsformer ville blive isoleret på venstrefløjen." 


VS” internationale kontakter: Solidaritetsarbejde eller terrorstøtte? 


Som tidligere beskrevet genoptog VS sit internationale arbejde i sidste halvdel af 
1970'erne og engagerede sig i solidaritetsarbejdet til fordel for RAF-fangerne, den 
republikanske bevægelse i Nordirland og den palæstinensiske befrielsesbevæ- 
gelse i Mellemøsten. I den forbindelse etablerede VS og især dets Internationale 
Udvalg (IU) kontakter til Sinn Fein (IRA politiske arm) og PFLP. PET var først 
og fremmest interesseret i at fastslå, om VS' støtte var rent politisk, eller om den 
tillige involverede direkte støtte til eventuelle terroraktioner. 

PET's tidligste oplysninger om palæstinensiske kontakter stammede fra 1969, 
hvor VS-Østerbro afholdt møder med repræsentanter for Yassir Arafats Al Fa- 
tah-organisation, hvor man drøftede planer om at oprette en afdeling i Dan- 
mark.” Fra slutningen af 1970'erne kunne PET konstatere, at PFLP udfoldede 
betydelige anstrengelser for at etablere og fastholde kontakten til VS, som kunne 


1307 Ibid.: ”Vedr. telefonkæder til mobilisering af ”venstrefløjen i København” 30. marts 1981; ”Venstre- 
socialisternes landsmøde 1987”, 29. maj 1987. 

1308 Ibid.: ”VS' forbindelse til BZ-brigaden”, 15. april 1983. 

1309 Ibid.: Notits, 23. maj 1983; også notits, 8. februar 1988. 

1310 Ibid.: ”Kontakt mellem VS og BZ-bevægelser”, 29. juni 1987. 

1311 PET, emnesag: ”Al Fatah”, 17. februar 1969. 

bistå PFLP med at skabe forståelse for dets kamp mod Israel og sikre palæstinen- 
seres indrejse til Danmark gennem officielle invitationer.” 

I 1989 udarbejdede PET en længere rapport om PFLP. Det hed heri, at PFLP 
var baseret på en marxistisk-leninistisk ideologi og havde som mål en panara- 
bisk revolution, der skulle forene de arabiske lande. Forudsætningen for dette var 
udryddelsen af Israel og alle imperialistiske kræfter gennem den væbnede kamp. 
PFLP's Foreign Operations Apparatus under George Habbash havde fra slutnin- 
gen af 1960'erne gennemført en række terroraktioner og havde samarbejdet med 
vestlige terrorgrupper som RAF og The Japanese Red Army (JRA). PFLP havde 
brudt med den palæstinensiske paraplyorganisation PLO i protest mod PLO's 
forsøg på at finde en politisk løsning på det palæstinensiske problem, der inde- 
bar en anerkendelse af Israels eksistens. I løbet af 1970'erne var PFLP imidlertid 
slået ind på en mindre militant vej, bl.a. ud fra den erkendelse at yderligere ter- 
rorhandlinger i udlandet ville give bagslag, og man tilsluttede sig ideen om et 
delt Palæstina (der dog kun skulle eksistere indtil det endelige slag kunne rettes 
mod Israel). I 1987 var PFLP genindtrådt i PLO. Ifølge PET var medlemmer af 
PFLP allerede blevet konstateret i Danmark i slutningen af 1960'erne, og i 1972 
havde de fundet sammen i Palestinian Workers Union (PWU), der havde om- 
kring 200 medlemmer, og som bl.a. etablerede kontakt til VS, Tvind, Palæstina 
Kampagnen og Foreningen mod Imperialisme. I 1980'erne var PFLP's position 
blandt palæstinenserne i Danmark mindsket, og efter oprettelsen af et PLO-kon- 
tor domineredes bevægelsen af de mere moderate kræfter under Arafat-fløjen.”; 

PET's overvågning af VS' forbindelser til PFLP synes at være begyndt om- 
kring 1978, og tjenesten konstaterede de følgende år en lang række kontakter i 
form af møder med personer fra PFLP/PWU, invitationer fra VS'ere til PFLP- 
medlemmer til at besøge Danmark, besøg i flygtningelejre i Libanon og hos PFLP 
i Damaskus, Beirut og Bagdad, ophold på den libyske ambassade, involvering i 
Palæstina-kampagnen og Internationalt Forums Palæstina-gruppe og deltagelse 
ivenskabsforeninger. Spørgsmålet for PET var, om dette åbne solidaritetsarbejde 
ville udvikle sig til direkte støtte til PFLP's væbnede kamp. En udenlandsk tje- 
neste kunne således henvise til tidligere tilfælde, hvor velmenende personer fra 
Vesten, der havde besøgt Mellemøsten for at få mere at vide om det palæstinen- 


1312 PET, administrativ sag: Årsberetning afdeling T 1983, s. 15. Administrativ sag: Årsberetning 1985. 
Afdeling 2, s. 94. 

1313 PET, Region IV, emnesag: Politiets Efterretningstjeneste, "Popular Front for the Liberation of Pale- 
stine (PFLP), 19. juli 1989, s. 4-10, 101-102. 

siske spørgsmål, var blevet involveret i terrororganisationer. For eksempel havde 
et besøg af et hollandsk par i Libanon udviklet sig til en nær kontakt med PFLP 
og deltagelse i en træningslejr." 

Ifølge en oplysning fra en udenlandsk tjeneste skulle flere navngivne VS'ere 
være holdt op med at besøge PWU's lokaler i København omkring 1981-82. Årsa- 
gen skulle være, at de havde etableret en direkte kontakt med PFLP-hovedkvar- 
teret i Beirut.”> Meddelelsen indeholdt imidlertid flere fejlagtige oplysninger 
(bl.a. at de skulle være medlemmer af DKP), hvilket gør det svært at vurdere 
dens troværdighed. En anden kilde ville vide, at en fremtrædende VSer i 1985 
havde planer om at rejse til Damaskus for at arbejde for PFLP's informations- 
afdeling.” Arbejdet for den palæstinensiske sag førte tilsyneladende til, at VS 
accepterede hemmelig økonomisk støtte fra oberst Gadaffis Libyen. I 1979 skulle 
to navngivne VSere angiveligt have besøgt den libyske ambassade, hvor de fik 
udbetalt 10.000 kr. til dækning af udgifterne i forbindelse med Palæstina-ugen. 
VS-repræsentanterne insisterede på at få beløbet udbetalt i kontanter, idet det 
ville være ”politisk farligt” for partiet, hvis støtten blev kendt.” 

Ifølge oplysningerne i PET's arkiv havde to VSfre, der var fremtrædende i 
Palæstina-arbejdet, kontakter til personer i miljøet omkring den såkaldte Appel- 
gruppe (Blekingegade-banden). Flere medlemmer af gruppen blev senere sigtet 
og dømt bl.a. for medvirken til væbnet røveri og indsamling af våben til fordel 
for PFLP. PET's overvågning i 1980'erne viste, at de begge havde kontakt med en 
kvinde fra miljøet,” og at de pågældende VSere havde forbindelse til en palæ- 
stinenser, som var tilknyttet PFLP's afdeling for udenrigsforbindelser og indtil 
1981 ansvarlig for det nordeuropæiske område. PET synes at have haft den ene 
af VS'erne mistænkt for at spille en rolle i kanaliseringen af pengene fra Appel- 
gruppen til PFLP via den såkaldte Kanafani-fond.7? I 1979 fremgik det af en af- 
lytning, at PFLP-repræsentanten var i kontakt med flere af hovedpersonerne fra 


1314 PET, emnesag: Korrespondance til PET, 8. august 1979. 

1315 PET, personsag: Korrespondance til PET, 7. juni 1982. 

1316 PET, emnesag: ”Kendt medlem af VS, der angiveligt har planer om fremtidigt arbejde for terroror- 
ganisationen PFLP i Syrier”, 28. februar 1985. 

1317 PET, emnekartotek: ”VS”, oplysning dateret 30. oktober 1979. 

1318 PET, personsag: Notits, 5. august 1997. PET, personsag: Anmodning om observation, 28. august 
1984; Notat, 25. februar 1988. 

1319 PET, personsag: Notits, 5. august 1997. PET, personsag: Afd. T, notits, 12. september 1979. PET, 
Region IV, emnesag: Politiets Efterretningstjeneste, "Popular Front for the Liberation of Palestine 
(PFLP)”; 19. juli 1989, s. 64, 68, 71-72, 79, 96-100. 

Appel-gruppen, en person fra Tvind og de to omtalte VS'ere.%? Selvom det ikke 
kan afvises, at VS'ernes kontakt til de nævnte udsendinge fra PEFLP udelukkende 
skyldtes deres involvering i solidaritetsarbejdet, tyder deres nære kendskab med 
personer, der fandtes i miljøet omkring PFLP og Appel-gruppen, på, at de to 
VS'øere kan have været involveret i støtten til PELP's væbnede kamp. 

PET's efterforskning af VS” kontakter til PFLP var karakteriseret af en ganske 
omfattende brug af telefonaflytning og observation. Så vidt det kan konstateres, 
blev der dog ikke foretaget aflytninger af nogen af de implicerede VS'eres tele- 
foner.> Oplysningerne om kommende aktiviteter blev i flere tilfælde brugt til 
at iværksætte observation for at identificere deltagerne. I juni 1978 overvågede 
medarbejdere fra observationsholdet således et møde på en restaurant i Køben- 
havn mellem en gruppe VSere og PFLP-folk, hvor deltagerne angiveligt diskute- 
rede en tur til Libanon og aftalte kommende møder.” I maj 1979 fotograferede 
PET deltagerne i et møde i VS” lokaler i Skt. Pederstræde til støtte for anholdte 
studenter i Israel. På grundlag af den igangværende overvågning af PWU kunne 
tjenesten konstatere, at mødet havde været præget af uenighed blandt repræ- 
sentanterne for de forskellige palæstinensiske organisationer.” I juli 1979 foto- 
graferede PET en gruppe fra VS og Internationalt Forum, da de skulle rejse fra 
Kastrup Lufthavn til Beirut. >+ I november 1979 observerede PET ligeledes, at en 
repræsentant for VS tog imod en palæstinenser i lufthavnen.” 

En gennemgang af det bevarede arkivmateriale, heriblandt de eksisterende 
personsager, viser, at flere ledende VS'ere blev registreret på grund af deres pa- 
læstinensiske kontakter.” I forbindelse med efterforskningen af kontakterne 
udvekslede PET i et vist omfang personoplysninger med udenlandske samar- 


1320 PET, emnekartotek: ”VS”, oplysning dateret 10. oktober 1979. 

1321 PET, personsag: Notitser, 20. marts 1980, 9. september 1980, 5. januar 1981 og 31. august 1984. PET, 
personsag: Notits, 19. april 1978. PET, personsag: Notits, 24. juni 1986. 

1322 PET, emnesag: Notits, 21.6.1978; Afd. E, notits, 21. juni 1978. 

1323 Ibid.: Afd. E, notits, 28. maj 1979; notitser, 30. og 31. maj 1979. 

1324 Ibid.: notits, 30. juli 1979. 

1325 PET, personsag: Notits, 7. november 1979. 

1326 Kommissionens gennemgang af bevarede personsager på personer med tilknytning til VS. En gen- 
nemgang af det bevarede arkivmateriale foretaget af PET i 1998 viste, at der på daværende tidspunkt 
var bevaret 11 sager på personer, der enten havde været medlemmer af eller relateret til VS. Syv 
af disse var registreret med oplysninger om kontakt til Mellemøsten eller Nordirland, og tre var 
registreret med oplysninger om ulovlige aktioner i 1960'erne. PET, Fakta-gruppen: ”Venstresociali- 
sterne (VS) mistanke om $ 114-relaterede aktiviteter”, 15. april 1998. 

bejdspartnere. Undertiden var PET imidlertid tilbageholdende med at videre- 
give oplysninger om de pågældendes politiske aktiviteter. I andre tilfælde vide- 
regav PET kun sparsomme personoplysninger. Men i nogle tilfælde videregav 
PET også mere detaljerede oplysninger om danske statsborgeres lovlige politiske 
virksomhed. 

PET fulgte også tæt VS” forbindelser til IRAs politiske fløj, Provisional Sinn 
Fein (PSF). PET var først og fremmest interesseret i Nordirlandskomiteen, der 
var blevet oprettet i 1980 af en række venstreorienterede grupper på initiativ af 
VS” Irlandsgruppe. PET's interesse for komiteens virksomhed skyldtes først og 
fremmest, at der ifølge terrorafdelingen (afdeling T) var erfaring for, at sådanne 
solidaritetskomiteer kunne spille en vis rolle i våbenforsyningen til IRA. Det 
fremgår ikke, hvad disse erfaringer byggede på, men det drejede sig formentlig 
om sager fra andre vesteuropæiske lande. PET kunne ligeledes henvise til, at 
der i begyndelsen af 1980'erne var fremkommet en række rapporter om, at IRA 
skulle modtage våben fra Danmark, eller at de blev transporteret via Danmark 
til Nordirland. Der var dog ikke ført bevis for disse påstande.” 

PET fokuserede derfor i sin efterforskning af VS” kontakter på Nordirlands- 
komiteen. Efter at have konstateret i april 1981, at komiteen åbenbart ikke havde 
givet livstegn fra sig siden oprettelsen,” begyndte PET i maj 1981 at modtage 
rapporter fra en kilde, der havde infiltreret komiteen.;” Kilden holdt tjenesten 
løbende underrettet om overvejelserne i Nordirlandskomiteen om at iværksætte 
forskellige aktioner i solidaritet med IRA-fangerne. Bl.a. skal deltagerne have 
diskuteret planer om at besætte den katolske kirke i Odense, trænge ind på den 
engelske ambassade og på British Airways” kontorer i København eller foran- 
stalte en blokade af handelen med England på Esbjerg havn.':" Tilsyneladende 
blev disse planer aldrig bragt til udførelse. Året efter kunne PET således fastslå, 
at komiteen havde gjort sig bemærket ved plancheudstillinger, læserbreve, de- 
monstrationer ved den engelske ambassade og besøg i Nordirland: ”Der har på 
intet tidspunkt været tale om voldelige aktioner” 


1327 PET, administrativ sag: Årsberetning afdeling T 1983, s. 63. 

1328 PET, emnesag: ”Dannelsen af en Irlands Solidaritetsgruppe i København”, 22. december 1980; 
”Dannelsen af en Irlands Solidaritetskomité, 28. april 1980. 

1329 Ibid.: ”Irlandskomiteer”, 26. maj 1981. 

1330 Ibid.: ”Møde i Nordirlandskomiteen angående fremtidige aktionsmuligheder”, 17. juni 1981; ”Aktio- 
ner, vendt mod engelske repræsentationer i Danmark, 2. juli 1981; ”Nordirlandskomiteer,, 6. juli 
1981; ”Nordirlandskomiteen, 14. august 1981; notits, 30. oktober 1981. 

1331 Ibid.: PET-korrespondance, 26. april 1982. 

Ligesom det var tilfældet med efterforskningen af kontakterne til PFLP, førte 
overvågningen af PSF/IRA-forbindelsen til et tæt samarbejde med udenlandske 
efterretningstjenester. Undertiden var de udenlandske kolleger interesserede i at 
få oplysninger om ledende Sinn Fein-repræsentanters besøg i Danmark. I 1987 
holdt observationsholdet således Sinn Feir's leder Gerry Adams under overvåg- 
ning, da han var i Danmark for at mødes med VS og Irlandskomitéen. Det lyk- 
kedes imidlertid den erfarne Adams at ryste observatørerne af sig og slippe væk. 
Men i langt de fleste tilfælde anmodede de udenlandske tjenester om oplysnin- 
ger om VS-aktivister, der havde besøgt Belfast eller Dublin, eller som på anden 
vis havde gjort opmærksom på deres støtte til den irske kamp.” I flere tilfælde 
førte det til registrering af de pågældende aktivister. 

PET's samlede vurdering af VS' internationale solidaritetsarbejde var, at der 
”er imidlertid ikke ført bevis for, at VS direkte understøtter terroraktioner, men 
nærmere forsøg på at skabe good-will for disse lande eller organisationers po- 
litiske mål” Det blev dog tilføjet, at hvis man tog VS” ideologiske grundlag i 
betragtning, ”kan det dog langt fra udelukkes, at VS'ere pludselig optræder mere 
aktivt i terrorsammenhæng?”+ Der var således tale om, at individuelle VS'ere 
og ikke partiet som sådan kunne tænkes at støtte terroraktiviteter. Implikatio- 
nen var derfor, at man fortsat skulle følge, hvordan de internationale kontakter 
udviklede sig. Som tidligere nævnt antydede efterforskningen i forbindelse med 
Appel-gruppens involvering i kriminelle aktiviteter til fordel for PELP, at enkelte 
VS-aktivister kunne have været involveret, uden at det kunne anses for bevist. 


VS og Østblokken 


Der var heller intet, der tydede på, at VS var involveret i spionage eller andre 
former for undergravende virksomhed til fordel for Østblokken. I sin overord- 
nede trusselsvurdering slog PET således fast, at VS på det ideologiske område 
adskilte sig afgørende fra de Moskvatro stater: ”På grund af partiets indgroede 
afsky for stivnet dogmatisme vil VS formentlig aldrig kunne knytte sig til de øst- 


1332 Der findes et stort antal af disse forespørgsler i PET's emnekartotek. 

1333 PET, emnesag: Bearbejdningsgruppen, ”Generel orientering om partiet Venstresocialisterne”, 
22. juni 1984. 

1334 Ibid. 

europæiske kommunistregimer”5 På den ene side konstaterede PET gennem 
årene flere kontakter mellem ledende VS'ere og sovjetiske diplomater, der var 
mistænkt for at være efterretningsofficerer under dække,;;f men på den anden 
side modtog PET flere tilkendegivelser af, at østlige diplomater og efterretnings- 
folk ikke havde meget til overs for VS. Den østtyske spion Jårg Meyer udtalte un- 
der sin fængsling i 1979, at det var hans opfattelse, at alle på den danske venstre- 
fløj måtte betragtes som potentielle spioner for østblokken. Han tilføjede dog, at 
de næsten alle var latterlige fantaster uden jordforbindelse, som det var svært at 
tage alvorligt: ”Med de fremsatte udtalelser om danske venstrefløjsfantaster og 
-drømmere præciserer ”RUDI” (Meyers dæknavn), at han mener VS-erne” og 
flere andre yderligtgående grupper, og han tilføjede, at det var hans opfattelse, at 
”de nævnte organisationer i sig selv ikke synes at udgøre en reel fare for det be- 
stående danske samfund?” I 1983 modtog PET oplysninger om, at to sovjetiske 
pressefolk under en samtale i København havde affærdiget VS” planer om at op- 
rette en ungdomsafdeling, hvilket fik PET til at kommentere: ”Det kan ses af det 
ovennævnte, at russerne ikke regner VS for nogen særlig hjælp, men nærmest 
gør dem lidt til grin i forbindelse med oprettelsen af ungdomsorganisationen””33t 
Da KGB-officeren Oleg Gordijevskij blev debriefet efter sin afhopning til Vesten 
i 1985, oplyste han, at selvom nogle VS-medlemmer var interesseret i en tættere 
kontakt til Sovjetunionen, så optrådte partiet uafhængigt af østblokken. De sov- 
jetiske myndigheder stolede derfor ikke på VS og ville ikke forsøge at benytte det 
til at gå sine ærinder.? 


Konklusion 


PET's overvågning af Venstresocialisterne fra partiets dannelse i 1967 til 1989 
byggede på flere forhold, der tilsammen udgjorde tjenestens trusselsbillede. For 
det første havde VS et revolutionært partiprogram, som blev skærpet i 1970'erne 
under indflydelse af den såkaldte leninistiske fløj. Det fremgik heraf, at det var 


1335 Ibid. 

1336 Der er flere eksempler i PET's emnekartotek, bl.a. indberetninger dateret 16. april 1975 og 15. maj 
1984. 

1337 PET, emnesag: ”Oplysninger fra Jorg Meyer / Rudolf Samiec / ”Rudi””, 28. marts 1979. 

1338 Ibid.: ”VS' oprettelse af en ungdomsorganisation”, 13. december 1983. 

1339 PET, operationssag: ”Emne: Afhøring af afhoppet KGB-oberst Oleg A. Gordievsky”, 27. november 
1986. 

VS' mål at gennemføre en socialistisk samfundsomvæltning og ved hjælp af 
proletariatets diktatur at undertrykke borgerskabets eventuelle modstand med 
magt. Helt frem til 1985 dominerede leninisternes opfattelse af, at det kunne blive 
nødvendigt i en overgangsfase at suspendere visse gruppers borgerlige rettighe- 
der for at sikre det socialistiske styre. For det andet lagde VS også vægt på delta- 
gelse i ekstraparlamentariske aktiviteter for at bevidstgøre befolkningen. Selvom 
partiet flere gange tog afstand fra brugen af voldelige metoder, så vedtog VS i 
1971 et program for den mulige fremtidige brug af sabotage i den politiske kamp. 
Ifølge PET's oplysninger afviste VS” ledelse ikke kategorisk muligheden af, at det 
på et tidspunkt kunne komme på tale at gribe til terror, og at situationen kunne 
udvikle sig til et punkt, hvor partiet kunne blive tvunget ud i en illegal eksistens. 
For det tredje havde personer i VS” ledelse og VS-aktivister i forbindelse med 
partiets internationale solidaritetsarbejde kontakt til en række militante grup- 
per (BPP, PSF/IRA, PFLP), der var involveret i den væbnede kamp mod, hvad 
VS anså for de imperialistiske magter (USA, England og Israel). På baggrund 
af dette trusselsbillede må det anses for at have været PET's legitime opgave at 
holde øje med, om enkeltpersoner eller grupper i partiet kunne tænkes at for- 
berede anvendelsen af voldelige midler eller give sin støtte til terroraktiviteter. 

Det kan imidlertid konstateres, at det generelt ikke lykkedes for PET at fin- 
de beviser for, at VS eller enkeltmedlemmer var involveret i illegale aktiviteter. 
Selvom individuelle aktivister deltog i voldelige konfrontationer med politiet, 
syntes partiet som helhed ikke at stå bag, selvom partiet gennem sin agitation 
opmuntrede til deltagelse. VS iværksatte flere kampagner mod NATO, men der 
forekom ikke afsløringer af militære hemmeligheder eller forsøg på sabotage 
mod militære installationer. 

På samme vis støttede partiet befrielsesbevægelsernes væbnede kamp, og 
selvom enkelte venstresocialister kan have haft kontakter til såvel PFLP som 
Appel-gruppen, blev der ikke fundet beviser for, at VS direkte støttede terrorak- 
tioner. Det kan ikke afvises, at enkelte VSU'ere optrådte som ”politiske solda- 
ter”, men infiltration af denne art forekommer generelt at have været sporadisk. 
Forlydender om, at statsansatte VS'ere skulle have haft planer om at købe våben 
med henblik på en egentlig væbnet opstand, blev aldrig bekræftet, selvom det 
ikke kan afvises, at enkelte venstresocialister i uovervejede øjeblikke kan være 
blevet grebet af romantiske revolutionære drømme. Det generelle billede, der 
tegner sig, er således, at der ofte var en stor forskel på VS” revolutionære retorik 
og planer og konkrete handlinger. Men VSfernes retorik begrundede PET's over- 
vågning. 

PET's overordnede trusselsbillede af VS må siges at have været realistisk. Der 
kan for eksempel peges på vurderingerne fra 1968-69, der fremhævede partiets 
splittelse og enkelte gruppers mulige anvendelse af vold, og analysen fra 1984, 
der slog fast, at partiet ikke kunne tænkes at gå Moskvas ærinde, at der ikke var 
fundet beviser på, at VS styrede BZ-bevægelsen, og at der ikke var tegn på, at 
støtten til militante grupper i udlandet gik ud over det rent politiske. Der kan 
også peges på, at PET havde et realistisk blik for fraktionskampene i VS, for par- 
tiets generelt svage stilling og begrænsede indflydelse, og at tjenesten var godt 
orienteret om for eksempel den trotskistiske indflydelse. Selvom PET i de tid- 
ligste vurderinger noterede antallet af tidligere DKP'ere i VS” ledelse, så forfaldt 
tjenesten ikke på noget tidspunkt til at stemple partiet som et maskeret kommu- 
nistparti eller et redskab for Moskva, sådan som det var sket 10 år forinden for 
SF's vedkommende. 

PET's aktive overvågning af VS foregik i starten og slutningen af dets eksi- 
stens (1967-71 og 1978-89). I den første periode var hensigten at kortlægge VS' 
virksomhed og indsamle navne på medlemmerne af landsledelsen og lokale ak- 
tivister. Foruden åbne kilder benyttede tjenesten sig først og fremmest af sit net- 
værk af kilder på venstrefløjen. Desuden synes PET i et enkelt tilfælde at have 
aflyttet et offentligt møde. 

I den anden periode var opgaven at efterforske VS” forbindelser til PSF/IRA 
og PFLP, og PET anvendte her observation, fotografering, telefonaflytning (an- 
vendt mod udenlandske repræsentationer og personer) og samarbejde med 
udenlandske tjenester. 

Kommissionens undersøgelse af PET's overvågning af VS viser, at tjenesten 
trods regeringserklæringen i 1968 i et vist omfang fortsatte med at indsamle og 
registrere personoplysninger om VSere. Dette foregik på to måder: Fortsat for- 
mel personregistrering på grundlag af Justitsministeriets generelle undtagelses- 
regler og Arne Nielsens kontraordre fra december 1968 og notering af navne 
uden for det officielle register i arbejdskartoteker og på lister. Alene listerne har 
omfattet mere end 694 navne. Det bemærkes, at Justitsministeriet i 1973 offent- 
ligt tilkendegav, at efterretningstjenesterne ikke lå inde med sådanne navnelister. 

Den foreliggende undersøgelse har beskrevet PET's overvågning af de politi- 
ske partier (bortset fra DKP og Fælles Kurs Klubben), der var repræsenteret i 
Folketinget under den kolde krig. Undersøgelsen har vist, at der bortset fra en 
forholdsordre om ikke at foretage observation i Folketinget ikke fandtes særlige 
regler, instrukser eller retningslinjer for overvågning eller registrering af politi- 
kere og partier. Politikere og politiske partier var således omfattet af de samme 
regler og den samme praksis, som alle andre enkeltpersoner og grupperinger i 
samfundet. 

Det indebar på den ene side, at PET ikke overvågede og registrerede politike- 
re og partier alene på grund af deres ideologi, politiske program eller aktiviteter. 
PET's medarbejdere havde imidlertid behov for at orientere sig om den generelle 
politiske udvikling og de forskellige partiers ståsted, og i den forbindelse var deti 
et vist omfang nødvendigt for tjenesten at indhente og registrere oplysninger om 
”ren” politisk virksomhed. Det var baggrunden for, at PET i 1983 registrerede de 
politiske partiers programmer. Det kan diskuteres, i hvilket omfang en efterret- 
ningstjeneste burde indsamle og opbevare oplysninger om de forskellige partiers 
folketingskandidater og lignende, men det er vigtigt at understrege, at der ikke 
var tale om en målrettet overvågning af partiernes aktiviteter. 

På den anden side indebar fraværet af særlige regler og retningslinjer, at po- 
litikere og partier kunne overvåges på linje med alle andre enkeltpersoner og 
grupperinger, hvis der var begrundet mistanke om overtrædelser af straffeloven 
eller om forhold, der erfaringsmæssigt kunne udvikle sig til lovovertrædelser. 
Således kom politikere og partier i tjenestens søgelys af tre årsager: Mistanke 
om kontakt til fremmede efterretningstjenester, involvering i ulovlige aktioner 
og støtte til terror. Det er muligt at opdele PET's virksomhed over for politiske 
partier i tre perioder. 


PET's overvågning af politiske partier 1945-1989 


337 


338 


KONKLUSION 


Den første periode gik fra befrielsen i 1945 til omkring 1965. Den var karakte- 
riseret af konfrontationen mellem Øst og Vest under den tidlige kolde krig, mis- 
tanken om fjendtlig efterretningsaktivitet og frygten for en kommunistisk femte 
kolonne. Hovedtruslen i Danmark var DKP, men da partiet i 1958 blev splittet, 
og Socialistisk Folkeparti blev dannet det følgende år, tiltrak det nye parti sig 
PET's interesse. Dette skyldtes, at flertallet i ledelsen samt mange medlemmer 
var tidligere kommunister, og at de to partier havde mange programpunkter 
tilfælles. PET's interesse blev forøget, da det i midten af 1960'erne viste sig, at 
flere ledende SFere havde kontakt til østlige efterretningsofficerer, der virkede i 
Danmark under diplomatisk dække. Det var derfor PET's opgave at forsøge at 
fastslå, om SF fulgte Moskvas eller sin egen linje og at identificere og registrere 
(indtil regeringserklæringen i 1968) SF'ere, således at de kunne holdes ude fra 
sensitive stillinger. Samtidig forsøgte PET at identificere politikere i andre par- 
tier, der havde kontakter til østlige diplomater, og som muligvis kunne tænkes at 
lade sig hverve. Det synes først og fremmest at have drejet sig om politikere fra 
Socialdemokratiet, der havde en betydelig fløj af NATO-skeptikere, Det Radi- 
kale Venstre, der havde en pacifistisk tradition, og Venstre, hvor nogle ønskede 
tættere samhandel med østblokken. 

Den anden periode gik fra omkring 1965 til 1975. Den var præget af afspæn- 
dingen mellem blokkene, Vietnamkrigen og fremkomsten af den nye venstre- 
fløj. Afspændingen og den forstærkede kontakt mellem Øst og Vest øgede de 
østlige efterretningstjenesters muligheder for at operere i de vestlige lande. PET 
fortsatte derfor med at overvåge fremtrædende politikeres kontakter med øst- 
ligt diplomatpersonale. Samtidig forekom den kommunistiske trussel mindre 
overhængende, DKP var indtil 1973 marginaliseret i dansk politik, og SF blev 
efterhånden opfattet som et demokratisk parti. Dertil kom, at kritikken af de po- 
litiske registreringer voksede, hvilket indebar, at den brede registrering af SF'ere 
gradvist blev begrænset. I stedet blev perioden præget af uroligheder og ulovlige 
aktioner, der gav anledning til, at PET overvågede det nye venstre. Det var i 
denne periode, at Vietnam-demonstrationerne og Verdensbank-urolighederne 
fandt sted. Det var bl.a. SF's tidligere ungdomsorganisation, SUF, og VS, der brød 
med SF i 1967, der var involveret i udenomsparlamentariske aktioner. Det blev i 
stigende grad PET's opgave at give forhåndsoplysninger om planlagte aktioner 
til politiet. Dermed var det nødvendigt for tjenesten at følge udviklingen i de to 
grupperinger og identificere de ledende aktivister. På grundlag af regeringser- 
klæringen i 1968 var den tidligere brede registrering af medlemmer afløst af en 
målrettet registrering af enkeltpersoner, der var mistænkt for ulovlig efterret- 
ningsvirksomhed eller involvering i ulovlige aktioner. 

Den tredje periode strakte sig fra omkring 1975 til 1989. Den var præget af 
détente-politikkens sammenbrud, den ”anden kolde krig” i 1980'ernes første 
halvdel og østblokkens sammenbrud. Det forværrede klima mellem blokkene 
førte til en opblomstring af fredsbevægelserne og til den danske fodnotepolitik. 
Hvervningen af Gordijevskij i 1975 betød, at PET fik indsigt i KGB's politiske 
kontakter i Danmark, og tjenesten overvågede først og fremmest socialdemokra- 
tiske, radikale og folkesocialistiske østkontakter. Samtidig fortsatte PET med at 
følge VS' formodede involvering i ulovlige aktioner, bl.a. i form af BZ-bevægel- 
sens aktioner i 1980'erne. Endelig gjorde et nyt trusselsbillede sig gældende fra 
midten af 1970'erne, nemlig truslen om terroranslag fra mellemøstlige og vest- 
europæiske befrielses- og terrorbevægelser. Det blev i stigende grad en af PET's 
opgaver at undersøge, om danske grupperinger og enkeltpersoner direkte eller 
indirekte støttede sådanne aktiviteter. Det var først og fremmest VS, der kom i 
tjenestens søgelys på grund af partiets kontakter til PWU/PFLP og Sinn Fein/ 
IRA. I denne periode fortsatte den målrettede registrering af enkeltpersoner fra 
de politiske partier, der var under mistanke for ulovlig efterretningsvirksomhed, 
involvering i ulovlige aktioner eller støtte til terror. 

Det er det overordnede indtryk, at PET's overvågning af de politiske partier 
var velbegrundet. Det var nødvendigt for PET at holde øje med udviklingen i SF 
efter partiets dannelse, idet ledelsen og en stor del af medlemmerne blot kort tid 
forinden havde sympatiseret med Sovjetunionen, og det var uklart, hvorledes 
partiet ville udvikle sig. Flere SF'ere udførte opgaver for de østtyske og sovjeti- 
ske efterretningstjenester. Senere etablerede partiets ledelse tætte kontakter til 
de kommunistiske partier i Rumænien og Nordkorea, hvilket måtte tiltrække 
sig PET's interesse. Oplysningerne fra Gordijevskij og Mitrokhin bekræftede, at 
KGB kultiverede og forsøgte at hverve en række politikere fra Socialdemokra- 
tiet, Det Radikale Venstre og SF og dermed få indflydelse på den danske sikker- 
hedspolitiske debat og den førte sikkerhedspolitik. Forskellige grupperinger i VS 
gjorde sig til talsmænd for udenomsparlamentariske aktioner eller anvendelse 
af sabotage i den politiske kamp, og PET måtte derfor følge, hvordan partiet ud- 
viklede sig. Oplysninger fra VS” arkiv bekræfter, at partiet havde tætte kontakter 
med IRA og PFLP, og det var velbegrundet, at PET forsøgte at fastslå, om partiet 
ved siden af solidaritetsarbejdet også støttede terror. 

Retlig vurdering for så vidt angår perioden 1968-1989 


Som anført i afsnittet ”Overvågningen af SF i Region I 1977-83” indsendte regionen 
i forbindelse med kommunalvalget i 1981 alfabetiske lister over partiets kandida- 
ter mv. til Centralafdelingen, hvor de blev lagt på SF- emnesagen. Denne frem- 
gangsmåde har ikke været i overensstemmelse med den forståelse af regeringser- 
klæringen - der var udtrykt af Kommissionsdomstolen af 13. juli 1977, og som den 
siddende regering tilsluttede sig og redegjorde for i Folketinget - hvorefter organi- 
sationssager måtte indeholde navne på ledende medlemmer af et parti, men ikke i 
systematiseret form. I november 1982 godkendte justitsministeren, at lister som de 
omhandlede kunne lægges på emnesagen, men stadig således, at der ikke måtte ske 
nogen systematisering af oplysningerne. 

Det fremgår endvidere af afsnittet ”Efter regeringserklæringen i 1968: Registre- 
ringer, arbejdskartoteker og lister”, at PET på emnesagen vedrørende VS opbeva- 
rede et stort antal lister over ledende samt lokale aktive medlemmer af partiet, ind- 
samlet i 1968. I det omfang oplysningerne har foreligget i systematiseret form, har 
denne fremgangsmåde ikke været i overensstemmelse med regeringserklæringen, 
jf. det foran i forbindelse med SF anførte. Oplysningerne vedrørende ikke-ledende 
medlemmer samt en række senere lister over medlemmer af VS på emnesagen har 
været i strid med både Wamberg-udvalgets og PET'S egen opfattelse af kommissi- 
onsdomstolens forståelse af regeringserklæringen. 

I det foran anførte forudsættes det, at der vedrørende de pågældende personer 
ikke har foreligget grundlag for registrering. 

Det bemærkes, at det af bind 3, afsnit 14 om arbejdskartoteker og organisations- 
sager fremgår, at Wamberg-udvalget tilsyneladende i 1984/85 accepterede, at der 
på organisationssagerne ”i systematisk form [kunne] inddækkes ledende medlem- 
mer”. Det samme gælder anførsel i usystematisk form af andre end ledende med- 
lemmer i organisationssager i perioden 1985-88. 

Det fremgår af ovenanførte afsnit om VS , at daværende justitsminister Karl 
Hjortnæs som svar på et åbent brev fra en VS-folketingskandidat sendte en notits 
udarbejdet i Justitsministeriet, hvori det bl.a. anførtes, at efterretningstjenesterne 
ikke fører lister over medlemmer af noget politisk parti. Dette var således ikke 
rigtigt. 

For så vidt angår oplysninger i arbejdskartoteker henvises til afsnittet i beret- 
ningens bind 3 herom. 

Kommissionen har ikke under sin gennemgang af PET'S virksomhed i forbin- 
delse med overvågning af politiske partier omhandlet i dette bind i øvrigt fundet 

holdepunkter for, at PET har overtrådt regler og retningslinjer fastsat af Folketinget 
eller regeringen. 

SPØRGSMÅL TIL JUSTITSMINISTEREN 


Som ministeren har undladt at besvare under henvisning til PET- 
kommissionens arbejde, og som er besvaret helt eller delvist i nær- 
værende bind 


Spørgsmål nr. 4 

Kan ministeren bekræfte, at det tidligere folketingsmedlem og medlem af Euro- 
paparlamentet, retsforbundsformanden Ib Christensen, er blevet telefonaflyttet 
privat og/eller på sin arbejdsplads på Psykoteknisk Institut i Randers? 


Spørgsmål nr. 115 

Hvis PET kan overvåge folketingsmedlemmer og beslutter at overvåge et folke- 
tingsmedlem, med hvilke begrundelser kan dette så ske, og skal beslutningen 
godkendes af justitsministeren? 


Spørgsmål nr. 117 
Er medlemmer af Folketinget blevet overvåget af PET, og har det resulteret i 
registrering? I bekræftende fald hvem, hvornår og hvorfor? 


Spørgsmål nr. 162 
Hvilke grupper i VS blev overvåget i 1980'erne, jf. PET redegørelsen side 39? 


Spørgsmål nr. 180 
Er der medlemmer af ”Socialdemokratisk Samfund”, som qua deres medlem- 
skab er blevet overvåget og/eller registreret? 


Spørgsmål nr. 181 


Er der sket overvågning af arrangementer, som ”Socialdemokratisk Samfund” 
har afholdt? 

SPØRGSMÅL TIL JUSTITSMINISTEREN 


Spørgsmål nr. 284 

Kan man være kommet i PET's arkiver udelukkende ved at have abonneret på 
en publikation med samfunds- og/eller politikritisk indhold f.eks. Socialistisk 
Dagblad, Politisk Revy, Socialistisk Weekend og Socialisten? 


Spørgsmål nr. 328 

Hvorfra havde det britiske udenrigsministerium sin viden om de danske orga- 
nisationer og deres arbejde med irske spørgsmål, som de offentliggjorde i en 
rapport i januar 1988 om IRA? 


Spørgsmål nr. 338 
Havde PET i 1980'erne agenter eller meddelere placeret i SF, eller overvågede 
PET SF? 


Spørgsmål nr. 339 


Havde PET i 1980'erne agenter i eller meddelere placeret i VS, eller overvågede 
PET VS? 

Christiansborg. PET's efterforskning af danske statsborgeres kontakter til fremmede efter- 

registrerede et antal medlemmer af de politiske partier i Folketinget under den kolde krig. 

Resumé: 

Dette bind beskriver PET's overvågning af de politiske partier, der var repræsenteret i 
Folketinget under den kolde krig (med undtagelse af Danmarks Kommunistiske Parti og 
Fælles Kurs Klubben, der er beskrevet i andre bind). 

Den sovjetiske leder Stalins død i 1953 medførte generelt en optøning af forholdet 
mellem Vest og Øst. Den følgende periode indtil slutningen af 1970'erne var præget af 
”fredelig sameksistens” og afspænding. Dette indebar, at de politiske, økonomiske og 
kulturelle kontakter mellem parterne blev intensiveret, hvilket gav de østlige efterretnings- 
tjenester med det sovjetiske KGB i spidsen nye muligheder for at hverve vestlige stats- 
borgere til at udføre spionage, meningspåvirkning eller andre former for aktiviteter, der 
kunne undergrave Vestens forsvarsvilje. 

Det var bl.a. PET's opgave at forhindre og forebygge fremmede efterretningstjenesters 
virksomhed på dansk territorium, og det betød, at tjenesten overvågede og registrerede 
danske politikere, der havde kontakter til østlige efterretningsofficerer, der opererede 
under diplomatisk dække. Det var fortrinsvis politikere fra Socialdemokratiet, Socialis- 
tisk Folkeparti og Det Radikale Venstre, der var i PET's søgelys. Senere interesserede tje- 
nesten sig for Venstresocialisterne på grund af partiets støtte til udenomsparlamentariske 
aktioner og udenlandske befrielsesbevægelser. 


